
Само слобода кретања капитала из СФЕУ има и екстерну димензију. 
Унилатерални карактер мере из чл. 63 СФЕУ објашњава због чега су доме 
ти ове екстерне димензије ограничени. Слободи кретања капитала веома бли 
ска слобода пословног настањивања која делује само у оквиру унутрашњег 
тржишта Уније постала је, кроз приступ „главног аспекта“, који примењује 
ЕСЈ, вентил којим се умањује притисак који би стварала једнострана, а ши 
рока примена слободе кретања капитала у односима између ЕУ и трећих 
држава. Ово се посебно примећује на терену директних инвестиција. Ауто 
ри подвргавају анализи и индиректне утицаје основних слобода у односима 
с трећим државама, и то у контекстима: (1) слободе пружања услуга, која 
дотиче не само пружаоце, него и кориснике услуга, који нису ограничени на 
држављане државе чланице ЕУ; (2) дилеме да ли држава чланица ЕУ сме да 
закључи споразум с трећом државом, којим држављанима те државе чланице 
даје одређена права која нису пружена држављанима других држава чланица; 
(3) заштите прихода чији је извор у трећој држави; и (4) ускраћивања трет 
мана најповлашћеније нације држављанину, односно резиденту треће државе, 
који би се позвао на забрану дискриминације из уговора о избегавању двостру 
ког опорезивања између две државе чланице ЕУ. 

1. НЕПОСРЕДНИ УТИЦАЈ ЧЛ. 63 СПОРАЗУМА О 
ФУНКЦИОНИСАЊУ ЕВРОПСКЕ УНИЈЕ НА ОДНОСЕ СА 
ТРЕЋИМ ДРЖАВАМА 


Споразумом о Европској унији (у даљем тексту: СЕУ) и Спора- 
зумом о функционисању Европске уније (у даљем тексту: СФЕУ), пи- 
саним и, коначно, усвојеним од стране представника држава чланица 
Европске уније (у даљем тексту: ЕУ), прокламује се да су циљеви 
Уније усмерени ка добробити њених грађана! и установљава се и 
обезбеђује функционисање јединственог (унутрашњег) тржишта, као 
простора без интерних граница, базираног на слободном кретању 
добара, лица, услуга и капитала. Готово би се с извесношћу MOr- 
ло очекивати да се у таквим споразумима конститутивног карактера? 
не могу наћи одредбе којима се уводе одређена права за држављане 
и правна лица трећих држава. Ипак, овакво очекивање није тачно 
у погледу чл. 63 СФЕУ, који уређује слободу кретања капитала и 
плаћања.“ Ова норма, за разлику од осталих из СФЕУ којима се ре- 
гулишу слободе кретања добара, лица или услуга, прописује да су 


! Вид. чл. 3 CEY. 


2 Вид. чл. 26, ст. 2 COEV. Четири основне слободе представљају специфи 


кацију опште забране дискриминације по основу држављанства из чл. 18 СФЕУ, чија 
примена, пак, не би захтевала било какав посебан економски капацитет (да је лице 
радник, предузетник или сл.). Међутим, општа забрана дискриминације примењује 
ce само где би то било могуће „без утицаја на било коју посебну одредбу“ и „у окви 
ру поља примене ових споразума“. Управо због оваквих ограничења, чл. 18 СФЕУ 
се ретко примењује сам по себи: готово редовно постоји „посебна одредба“ која има 
приоритет такве су, пре свега, одредбе о четири слободе, које покривају готово чи 
таво „поље примене“ конститутивних споразума Tj. готово све интракомунитарне 
економске активности (радни однос, самостална делатност, пословно настањивање, 
филијале и огранци, директне и портфолио инвестиције, испоруке и набавке добара 
и услуга, плаћања итд.). Вид. Ben J. M. Terra, Peter J. Wattel, European Tax Law, Klu 
wer Law International, Alphen aan den Rijn 2008, 32. 


? Ha почетку беху два Римска споразума, на снази од 1958. године. Први je 


носио назив Споразум о оснивању Европске економске заједнице, а други Споразум 
о оснивању Европске заједнице за атомску енергију. Још од 1952. године на снази 
је био Споразум о Европској заједници за угаљ и челик (којем је истекао рок важења 
2002. године). После Мастрихтског споразума из 1993. године, којим је основана Ев 

ропска унија (па је његов званичан назив Споразум о Европској унији), с Европском 
економском заједницом (преименованом у Европску заједницу у даљем тексту: 
ЕЗ) као једним од три носећа стуба (уз Заједничку спољну и безбедносну полити 

ку и Правду и унутрашње послове), Римски споразум је добио назив Споразум о 
оснивању E3 (у даљем тексту: Споразум о E3). После ступања на снагу Лисабонског 
споразума 2009. године, Споразум о ЕЗ преименован је у Споразум о функционисању 
Европске уније. 

4 Слободно кретање плаћања не представља посебну слободу оно је „бли 
занац“ слободног кретања капитала, а повреда слободног кретања плаћања има исте 
правне последице као и повреда слободног кретања капитала. Вид. Mattias Dahlberg, 
Nina Block, ,,National Report Sweden“, The EU and Third Countries: Direct Taxation 

Дејан Поповић, Гордана Илић Попов (стр. 5 27) 


забрањена сва ограничавања у кретањима капитала (ст. 1), односно у 
плаћањима (ст. 2) између држава чланица и између држава чланица 
и трећих земаља? 


Секундарно право ЕУ (уредбе, директиве и одлуке) ствара се 
да би се постигли циљеви који се не могу реализовати путем при- 
марног права (тј. конститутивних споразума) и та околност редовно 
утиче на његово тумачење и примену. Отуда би, са становишта своје 
екстерне димензије, секундарно право ЕУ захтевало посебну анали- 
зу, која је из овог чланка изостављена. 


1.1. Еволуција концепта слободе кретања капитала 
у праву ЕЗ, односно ЕУ 


Да би се схватили разлози због којих је чл. 63 СФЕУ овако 
формулисан, потребно је имати у виду процес током којег се у ЕЗ, 
односно у ЕУ мењало и развијало разумевање слободе кретања ка- 
питала. У оригиналној верзији (из 1958. године), нормом посвећеном 
овој слободи (чл. 67 Римског споразума) само је постулирана обавеза 
за државе чланице да „током прелазног периода и у мери која je неоп- 
ходна да би се обезбедило одговарајуће функционисање заједничког 
тржишта... прогресивно између себе укидају сва ограничавања 
кретања капитала који припада лицима која су резидентиё држа- 
ва чланица и сваку дискриминацију засновану на држављанству, 
на месту резидентства страна или на месту где је тај капитал уло- 
жен“. Не само да је, дакле, изостао осврт на кретање капитала ка 
трећим државама и из њих, него је слобода кретања капитала еи 
général имала инфериоран статус у односу на остале три велике 
слободе (кретање капитала требало је либерализовати само „у мери 
која је неопходна“ да би се обезбедило одговарајуће функционисање 


(eds. Michael Lang, Pasquale Pistone), Kluwer Law International, Alphen aan den Rijn 
2007, 594 595. 


5 За обухват појма „треће земље“ y овом контексту, упор. Гордана Илић 


Попов, Дејан Поповић, „Право директних пореза и Споразум о стабилизацији и 
придруживању Србије Европској унији“, Анали Правног факултета у Београду 
1/2011, 6 10. 

6 Појам „резидент“ y контексту конститутивних споразума треба схватити 
као „лице које борави на територији државе чланице“ а не у порескоправном значењу 
те речи. У првом значењу, резидент једне државе чланице је држављанин те или 
друге државе чланице. Истина, резидент државе чланице може бити и држављанин 
треће државе, у којем случају му, ако се ради о дугорочном резидентству, припадају 
одређена ограничена права од државе чланице у којој борави. Упор. Damian Chalm 
ers, Gareth Davies, Giorgio Monti, European Union Law, Cambridge University Press, 
Cambridge 2010, 447 479 и 511 518. За значење појма „резидент“ у порескоправном 
смислу, упор. Дејан Поповић, Светислав В. Костић, ,„(Зло)употреба страних правних 
лица за избегавање пореза у Србији“, Анали Правног факултета у Београду 2/2010, 
38 39. 

заједничког тржишта).' Тек je Single European Act из 1987. године 
дао прави замах успостављању унутрашњег тржишта, акцентујући 
значај слободног кретања капитала, а Директива 88/361/EEC? (која 
је ступила на снагу 1990. године) наложила је државама чланицама 
да уклоне ограничавања у кретањима капитала између лица која су 
њихови резиденти. Штавише, у Анексу ове директиве наведена је ли- 
ста трансакција које се сматрају „кретањем капитала“,? на коју ce у 
својим одлукама поводом слободе кретања капитала позива Суд прав- 
де, често називан Европски суд правде (European Court of Justice — y 
даљем тексту: ЕСЈ).1' Коначно, у чл. 736 Мастрихтског споразума из 
1993. године унета је формулација која забрањује сва ограничавања у 
кретању капитала и плаћањима између држава чланица, као и између 
држава чланица и трећих земаља,!! а која, по ступању на снагу Лиса- 
бонског споразума из 2009. године, представља норму чл. 63 СФЕУ. 
Овакво, ново, постулирање слободе кретања капитала, окренуто и ка 
трећим земљама, догодило се, дакле, тек у првој половини последње 
деценије прошлог века, када је започет процес установљавања еко- 
номске и монетарне уније. Отуда се може аргументовати да се раз- 
лози због којих је чл. 63 СФЕУ добио овакву садржину не налазе 
у беневолентности Европљана, вољних да допусте држављанима и 
правним лицима трећих држава да се „бесплатно“ користе једном 


од основних слобода јединственог тржишта ЕУ, него у настојањима 

7 Чак је Европски суд правде у том периоду сматрао да слобода кретања 
капитала (у конкретном случају изношење валуте из једне земље чланице у другу) 
нема директан ефекат. Вид. ECJ, Case С 203/80 (Casati) [1981] ECR I 2595, пар. 10 
и 11. 


5 Council Directive 88/361/EEC for the implementation of Article 67 of the Trea 
ty, OJ L 178, 8.7.1988. 


Листа није затворена, јер садржи и категорију „остала кретања капита 
ла“, али је, ипак, врло детаљна: (1) директне инвестиције; (2) инвестиције у непо 
кретности [које нису обухваћене под (1)]; (3) пословање хартијама од вредности на 
тржишту капитала [које није обухваћено под (1), (4) или (5)]; (4) пословање инве 
стиционим јединицама код заједничких подухвата; (5) пословање хартијама од вред 
ности и другим инструментима на новчаном тржишту; (6) пословање на текућим 
и депозитним рачунима са финансијским институцијама; (7) кредити повезани са 
комерцијалним трансакцијама или са пружањем услуга, у којима учествује рези 
дент; (8) финансијски зајмови и кредити [који нису обухваћени под (1), (7) или (11)]; 
(9) јемства, друге гарантије и заложна права; (10) трансфери код извршења уговора 
о осигурању; (11) кретања личног капитала (нпр. наследства и поклони); (12) физич 
ки увоз и извоз финансијских средстава; (13) остала кретања капитала. 


10 Вид. нпр. ЕСЈ, Case C 222/97 (Trummer and Mayer) [1999] ECR I 1661, 
пар. 21 и 22; ЕСЈ, Case C 452/04 (Fidium Finanz) [2006] ECR I 9521, пар. 41 и др. 
И по престанку важења Директиве 88/361/EEC, листа трансакција из њеног Анекса 
служи као важан оријентир y релевантној пракси ECJ. 


П У пречишћеном тексту Споразума о ЕЗ, који је, после усвајања Амстер 


дамског споразума 1997. године, био на снази до ступања на снагу СФЕУ, то је, у 
истој формулацији, био чл. 56. 

да се на тај начин консолидују поузданост како инвестиција у Ев- 
ропи, тако и настајуће заједничке валуте (евра) и гарантују њена 
будућа међународна флексибилност и употреба.!? Скрећемо пажњу 
да, за разлику од првобитног чл. 67 Римског споразума, одредба 
чл. 63 СФЕУ (као и идентично формулисана ранија норма чл. 736 
Мастрихтског споразума, односно чл. 56 пречишћеног текста Спо- 
разума o E3) право на коришћење слободе кретања капитала пружа 
држављанима и правним лицима како ЕУ, тако и трећих држава, а не 
само резидентима држава чланица. 


1.2. Да ли се екстерна димензија чл. 63 СФЕУ тумачи исто као и 
интерна? 


Већина аутора сматра да одредба чл. 63 СФЕУ делује erga omnes, 
додајући недвосмисленом језичком тумачењу и аргументе да је наста- 
ла јер се њоме у глобалним размерама жели подстаћи најефикаснија 
алокација капитала и послати порука страним инвеститорима да им 
je загарантована и улазна и излазна слобода кретања капитала, што 
ће ојачати само европско тржиште капитала.!3 Међутим, y литерату- 
ри се среће и мишљење које полази од тога да земље изван ЕУ немају 
обавезу на реципрочно понашање, те да отуда циљ и сврха чл. 63 
СФЕУ не могу бити исти у ситуацијама унутар ЕУ и у ситуацијама 
када cy у питању односи између државе чланице и треће земље. !“ 
Овакво резоновање се, по нашем мишљењу, не може прихватити, 
јер превиђа да СФЕУ није обичан међународни уговор (који би под- 
разумевао узајамност права и обавеза уговорних страна), него уговор 
који је „створио свој властити правни систем“, при чему су „држа- 
ве чланице, створивши Заједницу неограниченог трајања, која има 
своје институције, свој властити субјективитет, своју властиту прав- 
ну способност и способност представљања на међународном плану, 

. ограничиле своја суверена права, иако у ограниченим доменима, 
и тако створиле корпус права који обавезује и њихове држављане 
и њих cáMe*.^ Када би се инсистирало на логици да одсуство pe- 


12 Вид. Marco Greggi, „European Taxation of Dividends, Interests and Royalties: 
The Impact on Third Countries Investors“, Current Issues of Business and Law 3/2009, 
124. 


13 Вид. Luís Eduardo Schoueri, „National Report Brazil", The EU and Third 
Countries: Direct Taxation, 646. У том смислу, упор. и Marco Greggi, 124; Pasquale 
Pistone, „General Report“, The EU and Third Countries: Direct Taxation, 21; Edoardo 
Traversa, ,,National Report Belgium“, The EU and Third Countries: Direct Taxation, 
153. 

14 Вид. M. Dahlberg, N. Block, 595. 


15 ECJ, Case C 6/64 (Costa v. ENEL) [1964] ECR 585, пар. 3. 

ципроцитета оправдава дискриминацију у ситуацијама када су ин- 
волвиране треће државе, то би могло водити закључку да су, барем 
код једног дела оних који су учествовали у конципирању Мастрихт- 
ског споразума, постојале унутрашње резерве према либералистич- 
ком приступу глобалној економији, те да је прокламовање слободног 
кретања капитала и између држава чланица ЕУ и трећих земаља за 
њих имало више „пропагандни“ карактер. Насупрот, обухватајући 
450 милиона људи, ЕУ представља највеће заједничко тржиште на 
свету и заинтересована је (неке државе чланице више, неке мање) за 
либерализацију која води ka оптималној алокацији pecypca.!? 


Изгледа да ни ЕСЈ у начелу не подржава различити приступ 
у односима између држава чланица и трећих земаља: у том кон- 
тексту парадигматична је одлука у случају Sanz de Гега!" (који не 
представља пореско питање), наслоњеном на случај Bordessa.'* ECJ 
је имао да одлучи да ли ће свој став из овог другог случаја, који 
се није односио на треће земље, проширити на њих кроз одлуку у 
случају Sanz de Гета. У Bordessi je Суд стао на становиште да прави- 
ла, којима се извоз металног и папирног новца и чекова на доносио- 
ца условљава добијањем административног одобрења, под претњом 
кривичних санкција, спадају у домен слободе кретања капитала и 
плаћања, а како ce Sanz de Гега тиче истог питања, с тим што се 
односи на треће земље, од значаја за тему о којој расправљамо била 
је чињеница да je ЕСЈ управо проширио свој став из Bordesse на 
случај Sanz de Lera без даљих квалификација. У прилог оваквом 
гледању иде и формулација чл. 64, ст. 1 СФЕУ," који, у тзв. „затече- 
ним“ ситуацијама, допушта изузетак од принципа да су забрањена 
сва ограничавања у кретањима капитала и плаћањима између држава 
чланица и трећих земаља: „Одредбе чл. 63 немају утицаја на при- 
мену на треће земље свих ограничавања која су на дан 31. децем- 
бра 1993. године постојала у националном праву? или праву Уније, 


16 Упор. Guilherme Luis Rodrigues Nunes, „The Concept of Discrimination of 
Art. 63 TFEU with Respect to Third country Relationships“, The EUs External Dimen 
sion in Direct Tax Matters (eds. Sabine Heidenbauer, Birgit Stürzlinger), Linde Verlag, 
Vienna 2010, 140 143. 


17 ECJ, joined cases С 163/94, C 165/94 and C 250/94 (Sanz de Lera and 
Others) [1995] ECR 1 4821, пар. 10. 


18 ECJ, joined cases С 358/93 and С 416/93 (Bordessa) [1995] ECR I 00361, 
nap. 15. 


19 Ова формулација уведена je путем чл. 734 Мастрихтског споразума. 


20 Када су у питању Шведска, Аустрија и Финска, које су постале члани 
це ЕУ 1. јануара 1995. године, Кипар, Малта, Пољска, Чешка, Словачка, Летонија, 
Литванија и Словенија, које су постале чланице ЕУ 1. маја 2004. године, као и 
Румунија, која је постала чланица ЕУ 1. јануара 2007. године, ЕСЈ је у случају 
Skatteverket v. А заузео став да 31. децембар 1993. године представља датум према 
којем се и за те државе одређује „затечено стање“ у смислу чл. 64, ст. 1 СФЕУ, без 

усвојених у односу на кретање капитала (али не и у односу на 
плаћања – Д.П. и ГИ.-П.) у треће земље или из њих, које обухвата 
директне инвестиције, укључујући улагања у непокретности, послов- 
не јединице, пружање финансијских услуга или пуштање хартија од 
вредности на тржишта капитала“.2! Овакав, широк, обухват допуш- 
тених затечених рестрикција за слободно кретање капитала између 
држава чланица и трећих земаља потврђује, по нашем мишљењу, да 
је норма чл. 63 СФЕУ — у свим осталим ситуацијама – постављена 
веома широко: да су писци СФЕУ желели да буду „рестриктивни“ 
vis-à-vis трећих држава, нпр. у погледу директних инвестиција, не би 
имали потребе да их уопште помињу у чл. 64 СФЕУ. 


С обзиром на то да се од основних слобода једино слобода 
кретања капитала из чл. 63 СФЕУ гарантује и држављанима, одно- 
сно правним лицима трећих држава, отвара се питање односа између 
ове и осталих слобода — посебно слободе пословног настањивања 
из чл. 49 СФЕУ, која представља један од аспеката слободе кретања 
лица. Чини ce да ECJ повлачи линију разграничења између поме- 


обзира на то што су касније приступиле Унији. Вид. ЕСЈ, Case С 101/05 (4) [2007] 
ECR I 11531, пар. 52. Изричитом одредбом чл. 64, cr. 1 in fine СФЕУ прописано 
је да је релевантан датум у националном праву Бугарске, Естоније и Мађарске 31. 
децембар 1999. године. 


?! Чл. 64, ст. 2 СФЕУ прописује да ће, „док настоје да остваре циљ слободног 


кретања капитала између држава чланица и трећих држава у највећој могућој мери и 
без утицаја на остала поглавља Споразума, Европски парламент и Савет, поступајући 
у складу с обичним законодавним поступком, усвојити мере о кретању капитала у 
треће државе или из њих, које обухвата директне инвестиције, укључујући улагања 
у непокретности, пословне јединице, пружање финансијских услуга или пуштање 
хартија од вредности на тржишта капитала.“ У чл. 64, ст. 3 СФЕУ се прецизира да 
„упркос ставу 2, само Савет, поступајући у складу са посебним законодавним по 
ступком, може једногласно, претходно консултујући Европски парламент, усвојити 
мере које представљају корак уназад у праву Уније у погледу либерализације 
кретања капитала у треће државе или из њих.“ (У одсуству таквих мера, чл. 65, ст. 
4 СФЕУ предвиђа да Комисија или Савет могу донети одлуку која констатује да 
ће се рестриктивне пореске мере усвојене од стране државе чланице, које се тичу 
једне треће државе или већег броја њих, сматрати компатибилним са конститутив 
ним споразумима у мери у којој се могу оправдати неким од циљева Уније и у којој 
су у складу с одговарајућим функционисањем унутрашњег тржишта). Комисија је, 
са погледом на чл. 64 СФЕУ, покренула поступак против Финске пред ЕСЈ због 
пропуста те државе да у свој уговор о избегавању двоструког опорезивања унесе 
клаузулу која би допуштала у будућности увођење одређених ограничења у складу 
с одлукама Савета и Европског парламента. Комисија је сматрала, а Суд потврдио, 
да чл. 351, ст. 2 СФЕУ обавезује државу чланицу да елиминише неусклађености 
са правом ЕУ затечене у уговорима које је закључила пре 1. јануара 1958. године, 
односно пре него што је приступила Унији. Вид. ECJ, Case С 118/07 (Commission v. 
Finland) [2009] ECR I 10889, пар. 22. О ефектима чл. 351. СФЕУ (ранијег чл. 307. 
Споразума о E3), Упор. P. Pistone, „Тће Impact of European Law on the Relations with 
Third Countries in the Field of Direct Taxation“, /ntertax 5/2006, 234 235. 


22 Слобода пословног настањивања (енг. right of establishment) обу- 
хвата право да се покрену и обављају самосталне делатности, као и право 

нуте две слободе — прецизније, опредељује ce да ли ће национално 
право у ситуацијама с елементом треће земље оцењивати кроз при- 
зму слободе кретања капитала или кроз призму слободе пословног 
настањивања — на основу сврхе оспорене норме. 


Претходно је потребно подсетити се значаја јуриспруденције 
ЕСЈ у области непосредних пореза, који је прегнантно, по први 
пут, исказан у одлуци поводом случаја Wielockx: „мада директно 
опорезивање спада у њихову надлежност, државе чланице свеједно 
морају вршити ту надлежност у складу са правом ЕУ“. Суд је у 
случају Baars? стао на становиште да оне одредбе закона државе 
чланице које се односе на учешће у капиталу које имаоцу даје 
ефективну контролу над компанијом, омогућујући му утицај над 
њеним одлукама (тзв. директне инвестиције), спадају под слободу 
пословног настањивања; a contrario, одредбе које се односе на 
портфолио инвестиције спадале би под слободу кретања капитала. 
Међутим, иако директне инвестиције подразумевају вршење права 


да се оснивају предузећа и управља њима — посебно компанијама или фир- 
мама. 


23 ECJ, Case С 492/04 (Lasertec) [2007] ECR I 3775, пар. 19. Детаљније о 
пракси ЕСЈ, која код разграничавања између појединих основних слобода у спор 
ним ситуацијама није увек конзистентна, упор. Mario Perl, ,,The Effects of the ECJ's 
„Principal Aspect" Jurisprudence for the Application of the Free Movement of Capital 
in Third country Relationships“, The EUS External Dimension in Direct Tax Matters, 
95 120. 


24 ECJ, Case С 80/94 (Wielockx) [1995] ECR І 2493, пар. 16. 
25 ECJ, Case С 251/98 (Baars) [2000] ECR I 2787, пар. 22. 


Директне инвестиције су улагања извршена да би ce остварило трајно 
учешће у предузећу, при чему је инвеститорев циљ да има ефективан (не нуж 
но већински) глас у управљању предузећем. Портфолио инвестиције су пасивна 
улагања, чији је једини циљ да инвеститор оствари доходак (дивиденду, камату, 
капитални добитак или сл.). У пракси се узимају различити нивои учешћа у ка 
питалу да би се разграничиле директне од портфолио инвестиција (често 10%, 
мада су могући и друкчији демаркациони лимити, при чему учешћа изнад лимита 
представљају директне, а испод лимита портфолио инвестиције). Појашњавајуће 
белешке уз Директиву 88/361/EEC дефинишу, за потребе те директиве, садржај 
појма „директне инвестиције“. У питању су улагања свих врста од стране физич 
ких лица или предузећа, која служе да би се установиле или одржавале трајне везе 
између лица које обезбеђује капитал и предузетника, односно предузећа којем се 
капитал чини доступним да би се обављала каква економска делатност. Директне 
инвестиције обухватају: 1) оснивање и проширење огранака или нових предузећа 
(филијала у потпуном власништву) која припадају искључиво лицу које обезбеђује 
капитал, као и потпуно куповање постојећих предузећа (огранака или филијала 
у потпуном власништву); 2) учешће у новим или постојећим предузећима (које 
омогућује удеоничару да ефективно учествује у управљању предузећем или у кон 
троли над њиме) са циљем установљавања или одржавања трајних економских веза; 
3) дугорочне зајмове (партиципативне природе, са трајањем дужим од пет година) са 
циљем установљавања или одржавања трајних економских веза; 4) реинвестирање 
добити са циљем установљавања или одржавања трајних економских веза. 

на пословно настањивање, не може се порећи да је слобода кретања 
капитала суштински повезана са сваком инвестицијом,2' па је свака 
генерализација ове врсте опасна. Ово утолико пре, што чл. 64, ст. 
1 СФЕУ наводи, inter alia, директне инвестиције као пример код 
којег су, у „затеченим“ ситуацијама, дозвољене рестрикције слободе 
кретања капитала. 


Пракса ЕСЈ показује да се у граничним случајевима, у којима 
су заступљени и елементи слободе кретања капитала и елементи 
слободе пословног настањивања, заштита често пружа само по 
основу чл. 49 СФЕУ, тако да држављанин треће државе тада не може 
да се позове да му је нарушена слобода пословног настањивања, 
јер се она на њега не распростире. До оваквог закључка долазимо 
на основу увида у приступ „главног аспекта“, који ЕСЈ у таквим 
ситуацијама примењује, а који му омогућује да национални пропис 
размотри само у контексту једне слободе — оне за коју процени да 
је „главна“, док другу проглашава „секундарном“ и подводи је под 
прву“ Овакав приступ (истина, усмерен на разграничење између 
слободе кретања капитала и слободе пружања услуга) покренут је 
одлуком у случају Fidium Finanz,? када je ECJ поставио правило 
којим се ефективно искључује примена чл. 63 СФЕУ из разматрања 
у многим ситуацијама с елементом треће државе: овде се радило о 
немачком пропису који је налагао пружаоцима финансијских услуга 
да добију лиценцу од надлежног органа да би могли да немачким 
резидентима нуде те услуге, уколико нису основани у некој држави 
чланици ЕУ или Европског економског простора (eur. European Eco- 
nomic Area), који, поред ЕУ, обухвата и државе чланице Европског 
удружења слободне трговине (енг. European Free Trade Association — 
скраћено: EFTA), с изузетком Швајцарске – дакле, Норвешку, Исланд 
и Лихтенштајн.) Швајцарски резидент Fidium Finanz AG, који је 
нудио краткорочне потрошачке кредите путем интернета резиден- 
тима Немачке, оспорио је немачки захтев за лиценцом по основу 
ограничавања слободног кретања капитала у односима са трећом 
државом (Швајцарском). ECJ је установио да је, иако се ова He- 
мачка мера односи и на услуге и на капитал, њен циљ (супстанца) 
уређивање приступа немачком тржишту финансијских услуга, те да 
је препрека кретању капитала (тј. давању кредита) само неизбежна 
и посредна последица уређивања финансијских услуга; отуда „није 


77 Вид. P. Pistone (2007a), 20. 
28 Вид. B. J. M. Terra, P. J. Wattel, 59 60. 
29 ECJ, Case C 452/04 (Fidium Finanz) [2006] ECR I 9521, пар. 49. 


Споразум о Европском економском простору закључен je 1992, а ступио 
је на снагу 1994. године. Њиме је омогућено проширење јединственог тржишта 
(али не и других компоненти које чине ЕУ) на државе чланице ЕФТА, с изузетком 
Швајцарске, чији су грађани на референдуму одбацили овај споразум. 

неопходно“ да се разматра усклађеност немачког закона са чл. 63, ст. 
1 СФЕУ. 


У даљем развоју јуриспруденције ЕСЈ, типичан пример резоно- 
вања по којем се за „главну“ узима слобода пословног настањивања, 
при чему слобода кретања капитала испада „пратећом“, садржан је у 
одлуци у случају Thin Сар, који се тиче ускраћивања права на одбитак 
плаћених камата повериоцима у трећим земљама по основу правила 
о утањеној капитализацији у држави чланици (Великој Британији). 
Суд је испитивао ову меру искључиво с аспекта слободе пословног 
настањивања (и на тај начин ускратио заштиту пореском обвезнику), 
јер се национални пропис примењивао само на групу компанија, тј. 
на односе који се тичу ефективне контроле. Могући рестриктивни 
учинак на слободно кретање капитала мора се, по схватању ЕСЈ, по- 
сматрати као „неизбежна последица ограничавања слободе послов- 
Hor настањивања“.3! Другим речима, слобода кретања капитала овде 
је потпуно подређена слободи пословног настањивања, као „главној“. 
Тако је поступљено и у случају Skatteverket v. A and B,? rne је Суд 
прогласио да шведске рестриктивне мере у опорезивању акционара 
у односу на компанију која има огранке у Русији представљају по- 
вреду слободе пословног настањивања и занемарио, као споредан, 
аспект повреде слободе кретања капитала. 


Имајући у виду овакву праксу ECJ, приступ „главног аспекта“, 
по нашем мишљењу, нема за последицу став да директне инвестиције 
не потпадају под слободу кретања капитала. Применом тога при- 
ступа – и искључиво у случајевима у којима он даје предност некој 
другој основној слободи (као код директних инвестиција) — Суд се 
само зауставља на корак испред извлачења закључака о ефектима 
(врло могућег) ограничавања те слободе, јер је оно „неизбежна по- 
следица“ ограничавања слободе пословног настањивања или, ређе, 
слободе пружања услуга. У интракомунитарним ситуацијама овакво 
заустављање је без практичних дејстава, јер је ограничавање било 
које основне слободе довољно да се одређена пореска мера државе 
чланице ЕУ прогласи да није у складу са правом ЕУ. У ситуацији с 
елементом треће државе, међутим, оваква примена приступа „главног 
аспекта“ ефективно, у случају директних инвестиција, ускраћује за- 
штиту за случај нарушавања (и) слободе кретања капитала – слободе 
која је ту једина релевантна, пошто остале слободе делују искључиво 
у односима између држава чланица EV. 


?! ECJ, Case С 524/04 (Test Claimants in the the Thin Cap Group Litigation) 
[2007] ECR I 2107, nap. 101. 


32 ECJ, Case C 102/05 (Skatteverket у. A and B) [2007] ECR I 3871, пар. 27 и 
28. 

Уколико се, ипак, догоди да у неком случају не преовлађују 
ни елементи ефективне контроле, ни портфолио инвестиција, ЕСЈ 
може оцењивати националну меру било кроз призму слободе по- 
словног настањивања, било кроз призму слободе кретања капитала. 
Такав је, до сада се показујући као изузетак, био случај Holbóck,? 
који се односи на околност да се аустријска нижа стопа пореза на 
доходак за дивиденде (без обзира на то да ли потичу од директних 
или портфолио инвестиција) не примењује на дивиденде чији је из- 
вор“ у трећој држави (Швајцарској). Овде је Суд аустријску меру 
оцењивао са становишта слободе кретања капитала (а није и са 
становишта слободе пословног настањивања, која се не примењује 
на ситуације са трећом државом), независно од околности што је у 
конкретном случају Holbóck поседовао, чак, две трећине акција y 
швајцарској компанији — исплатиоцу дивиденди, пошто се, понови- 
мо, мера састоји у ускраћивању ниже стопе дивидендама чији је из- 
вор у трећој држави независно од тога да ли потичу од директних 
или портфолио инвестиција. 


Анализа праксе ЕСЈ сведочи, дакле, да на терену улазних 
инвестиција постоји шира заштита портфолио инвеститора од ин- 
веститора са значајнијим учешћем у капиталу: првима се редовно 
пружа заштита посредством чл. 63 CEY, а другима често no- 
средством чл. 49 СФЕУ (осим уколико приступ „главног аспекта“ 
не да друкчији исход). Поједини аутори сматрају да је овакав ис- 
ход праксе ЕСЈ, настале на фону случаја Baars, неприхватљив, јер 
не само да фаворизује портфолио инвеститоре из трећих држава на 
рачун директних инвеститора, чиме Европа на „чудан“ начин до- 
приноси глобалној либерализацији тржишта капитала и суштински 
обесхрабрује озбиљније улагаче изван EV, него отвара простор за раз- 


33 ECJ, Case C 157/05 (Winfred Holbéck v. Finanzamt Salzburg Land) [2007] 
ECR I 4051, nap. 30. 


34 Упор. Дејан Поповић, Гордана Илић Попов, „Утврђивање извора у поре 
ском праву“, Анали Правног факултета у Београду 2/2008, 114 116. 


35 Иако нарушава слободу кретања капитала између државе чланице и трећих 
земаља, ова аустријска мера је опстала по основу чл. 57, ст. 1 тада важећег Споразу 
ма о ЕЗ (који одговара чл. 64, ст. 1 СФЕУ), јер је била на снази на дан 31. децембра 
1993. године. 


36 ECJ признаје да кретање капитала између државе чланице и треће земље 
не мора увек да буде упоредиво са кретањем капитала између држава чланица, по 
себно у светлу чињенице да постоји Директива о међусобној испомоћи надлежних 
органа држава чланица у области директних пореза (77/799/ЕЕС), чији се ефекти не 
могу очекивати код опорезивања економских активности између држава чланица и 
трећих земаља. Штавише, могуће је да ће држава чланица бити у стању да покаже 
да је ограничење кретања капитала у треће земље или из њих оправдано из посеб 
ног разлога, у околностима где тај разлог не би представљао ваљано оправдање за 
ограничавање кретања капитала између држава чланица. Вид. ECJ, Case С 446/04 
(Test Claimants in the ЕП Group Litigation) [2006] ECR I 11753, пар. 170 и 171. 

личите облике пореског планирања (нпр. да се неколико компанија 
из трећих држава удружи у циљу да своје појединачне уделе зад- 
рже испод прага ефективне контроле из случаја Baars, што би им 
омогућило да уживају заштиту по основу чл. 63 СФЕУ и избегну, 
рецимо, немачке ограничавајуће одредбе о утањеној капитализацији, 
од којих се поверилац у Thin Сар случају није могао „спасти“, јер je 
његово учешће у групи компанија са дужником упућивало на слобо- 
ду пословног настањивања, на коју се, будући да је из треће државе, 
није могао да позове).37 


Прекограничне исплате и примања дивиденди, међутим, свака- 
ко представљају кретања капитала, иако нису изричито поменути у 
Анексу Директиве 88/361/EEC. О томе сведочи и став ЕСЈ из случаја 


Verkooijen да су дивиденде „неодвојиве од кретања капитала“.38 


Анализа судске праксе такође показује да ЕСЈ, по правилу, 
не прихвата позивање на чл. 63 СФЕУ у свим случајевима када 
се ограничавајућа национална пореска мера односи на компаније 
у трећој држави које су чланице групе компанија. Таква мера се 
сматра усмереном на ефективну контролу и оцењује искључиво 
кроз слободу пословног настањивања, која, поновимо, не дотиче 
ситуације с елементом треће земље.“ Ово, практично, значи да 
ЕСЈ неће оспоравати националне рестриктивне мере, чији је циљ 
очување националне пореске основице, а код којих постоји елеменат 
треће државе. То су: захтеви у погледу документовања и доказивања 
трансферних цена, правила о утањеној капитализацији, правила 
о пореском консолидовању (тј. о пребијању губитака једног члана 
групе ca добицима других чланова) и СЕС законодавство.“9 


Остаје да се у будућности покаже на који ће начин ЕСЈ даље 
развијати примену теста „главног аспекта“ у пореским случајевима 
који дотичу више основних слобода. „На једном крају спектра 
могућности, Суд би могао да широко примењује приступ из случајева 
Fidium Finanz и Thin Cap и тако искључи примену чл. 63, ст. 1 CDEV 


37 Вид. P. Pistone, „European Direct Tax Law: Quo Vadis?", Accounting and 
Taxation & Assessment of ECJ Case Law (eds. Michael Lang, Frans Vanistendael), EATLP 
Congress, Helsinki 2007, 110 111. 


98 ECJ, Case С 35/98 (Verkooijen) [2000] ECR I 4071, пар. 29. 


39 Вид. нпр. ECJ, Case С 524/04 (Test Claimants in the Thin Cap Group Litiga 
tion) [2007] ECR I 2107, nap. 33. 


40 Када je ова последња мера y питању, He треба изгубити из вида да нека 
национална законодавства земаља чланица ЕУ, попут италијанског, предвиђају да 
се СЕС законодавство односи и на портфолио инвестиције, а да се, и иначе, оно 
примењује на мањинске акционаре као последица карактеризовања компаније као 
„контролисане“ од стране других акционара: у таквим случајевима се не може 
избећи примена чл. 63 CDEY како унутар јединственог тржишта Уније, тако и y 
односима са трећим земљама. 

(у оригиналу: чл. 56, cr. 1 Споразума o ЕЗ – Д.П. и ГИ.-П.) кадгод 
оспорене пореске мере утичу на доходак или на одбитке који су из- 
ведени у вези са трансакцијама које обухватају и финансијске услу- 
ге или пословно настањивање, или су у вези са вршењем права на 
слободу кретања од стране радника или држављана EV. Или би, што 
изгледа мање вероватно, могао да да предност анализи из случаја 
Holbóck, третирајући општа пореска правила као да првенствено не 
дотичу неку појединачну слободу, што не би аутоматски искључило 
позивање на чл. 63, ст. 1 СФЕУ (у оригиналу: чл. 56, ст. 1 Споразу- 
ма о E3 – Д.П. и ГИ.-П.) у околностима када би нека друга слобода 
такође била релевантна да је кретање капитала било између држава 
чланица ЕУ“! 


1.3. Изузеци од начела слободног кретања капитала у праву ЕУ 


Чл. 65 СФЕУ садржи изузетке од начела слободног кретања ка- 
питала, јер оставља државама чланицама слободу да: (1) примењују 
релевантне одредбе свог пореског права које разликују пореске об- 
везнике који нису у истој ситуацији у погледу њиховог места рези- 
дентства или у погледу места где је њихов капитал инвестиран; (2) 
предузимају потребне мере како би се спречиле повреде национал- 
ног закона и уредаба, посебно у области опорезивања и опрезног 
надзора финансијских институција, или да установљавају процедуре 
за пријављивање кретања капитала за сврхе административних или 
статистичких информација, или да предузимају мере које су оправда- 
не на терену јавне политике или јавне безбедности. Ове мере и по- 
ступци не смеју представљати средство арбитрарне дискриминације 
или маскираног ограничавања слободе кретања капитала и плаћања, 
како је дефинисана у чл. 63 СФЕУ, јер се чл. 65 СФЕУ, као изузетак 
од правила о слободи кретања капитала, мора уско тумачити. У лите- 
ратури се указује да су се кроз праксу ЕСЈ, у складу са rule of reason 
стандардом, развила још нека, недискриминаторска, оправдања за 
ограничавање erga omnes дејства чл. 63 СФЕУ. Коначно, чл. 66 
СФЕУ предвиђа да „када, у изузетним околностима, кретања капи- 


тала (али не и плаћања – Д.17. и ГИ.-П.) у треће државе или из њих 

^! Martha O'Brien, ,,Taxation and the Third Country Dimension of Free Move 
ment of Capital in EU Law: the ECJ's Rulings and Unresolved Issues“, British Tax Re 
view 6/2008, 666. 


? Упор. Alberto Traballi, ,,Justifying Restrictions on the Free Movement of Capi 
tal under the Rule of Reason in Third country Relationships: Territoriality, Fiscal Co 
herence, Safeguarding a Balanced Allocation of Taxation Powers", The EUS External 
Dimension in Direct Tax Matters, 165 183; Veronika Daurer, Karin Simader, „Justifying 
Restrictions on the Free Movement of Capital under the Rule of Reason in Third country 
Relationships: Anti abuse, Harmful Tax Competition, Effectiveness of Fiscal Supervision 
and Tax Collection*, The EUS External Dimension in Direct Tax Matters, 185 208. 

изазову, или запрете да изазову озбиљне тешкоће у функционисању 
економске и монетарне уније, Савет може, на предлог Комисије и по- 
што консултује Европску централну банку, предузети заштитне (енг. 
safeguard) мере према трећим државама за период који није дужи од 
шест месеци, уколико су такве мере стриктно неопходне“. 


2. ИНДИРЕКТНИ УТИЦАЈ ОСНОВНИХ СЛОБОДА У 
ОДНОСИМА СА ТРЕЋИМ ДРЖАВАМА 


Правни оквир основних слобода у овом одељку ће бити анали- 
зиран у односу на последице које би се могле индиректно појавити 
због примене тих слобода у специфичним ситуацијама: (1) пасивне 
стране основних слобода и заштите држављана, односно резидената 
треће државе; (2) права трећих држава да дискриминишу држављане, 
односно резиденте ЕУ; (3) заштите прихода чији је извор у трећим 
државама; и (4) евентуалног пружања третмана најповлашћеније 
нације држављанину, односно резиденту треће државе у контексту 
билатералног уговора о избегавању двоструког опорезивања између 
две државе чланице ЕУ,“ 


2.1. Пасивна страна основних слобода 


За разлику од слободе кретања капитала, која штити токове ка- 
питала као такве, независно од угла из којег се посматрају, слобода 
пружања услуга из чл. 56 СФЕУ дотиче не само пружаоце, него и ко- 
риснике услуга. У ст. 1 тога члана прописано је да су „ограничавања 
слободе пружања услуга унутар Уније забрањена у погледу држављана 
држава чланица који су настањени у држави чланици која је различи- 
та од оне чије је лице коме су услуге намењене“. 


ЕСЈ је у случају Bent Vestergaard изрекао неколико оцена које 
се односе и на кориснике услуга, на првом месту констатујући да 
се слобода пружања услуга „примењује не само када су пружалац и 
корисник услуге настањени у различитим државама чланицама, него 
и када пружалац услуга нуди те услуге у држави чланици која није 
држава чланица у којој је настањен ..., било где да су корисници тих 
услуга настањени“. Поред тога, Суд је истакао да је, „да би услу- 
ге потпадале под опсег чл. 56 СФЕУ, довољно да: (а) буду пружене 
држављанима државе чланице на територији друге државе чланице, 
независно од тога где је настањен пружалац или корисник услуге“; 
(6) корисници услуга (овога пута, без ограничавања на „држављане 


^ Вид. P. Pistone (2007а), 34. 
^! ECJ, Case С 55/98 (Bent Vestergaard) [1999] ECR I 7641, пар. 19. 

државе чланице“ — Д.П. и 1:H.-II.) оду у другу државу чланицу да би 
у њој примили услугу. 

Да бисмо извели закључак о реперкусијама одлуке Bent 
Vestergaard na пружаоце услуга, поћи ћемо од непосредног ефекта по 
корисника: у конкретном случају то би значило да дански држављанин 
и резидент Vestergaard, коме је компанија чији је једини власник и y 
којој је запослен платила трошкове професионалне обуке на курсу који 
je одржан на Криту (y Грчкој), има право да покриће ових трошкова не 
буде сматрано као његова зарада, него да се могу одбити као трошак 
компаније, пошто би му, по данском домаћем законодавству, то право 
припадало да је курс држан у Данској. Дански порески прописи, наи- 
ме, не признају одбитак трошкова учешћа на стручним курсевима 
ако се одржавају у иностраним туристичким локацијама, полазећи 
од презумпције да тада постоји тако значајан елеменат туризма да се 
трошкови курса не могу сматрати трошковима пословања. Поред не- 
спорног закључка да корисник услуге — држављанин Данске ne сме 
бити спутаван да услугу прими у другој држави чланици (Грчкој), 
из ове одлуке ЕСЈ би се могло дедуковати да би Данска морала до- 
пустити одбитак трошкова професионалне обуке на курсу одржаном 
у Грчкој чак и да је услугу пружао држављанин треће државе, под 
условом да је настањен y EV. Међутим, у каснијем случају Scorpio 
Суд је изменио овај став, тако што је прво констатовао да чл. 56, ст. 2 
СФЕУ предвиђа да „Европски парламент и Савет... могу да прошире 
одредбе овог одељка на држављане треће државе који пружају услу- 
ге и који су настањени унутар Уније“, а затим подсетио да оваква 
могућност није искоришћена од стране надлежних органа. То, даље, 
значи да се одредбе о слободи пружања услуга примењују само ако 
су кумулативно испуњена два услова: (а) да је услуга пружена уну- 
тар Уније; и (6) да је пружалац услуге држављанин државе члани- 
це и настањен у држави чланици. ЕСЈ је закључио да Споразум не 
проширује користи од чл. 56 на пружаоце услуга који су држављани 
трећих држава, чак и уколико се настањени унутар Уније, а ради се 
о интра-комунитарном пружању услуга, 


Што се, пак, тиче корисника услуге, за њега је битно да је, 
ако је држављанин државе чланице EV, настањен у другој држави 
чланици од оне у којој је настањен пружалац, или да му је услуга 
пружена на територији друге државе чланице (независно од тога где 
је настањен). Одлука ЕСЈ у случају Vestergaard прецизира, понови- 
мо, да слобода пружања услуга укључује слободу корисника услуга 
(без ограничења на „држављанина државе чланице“) да без икак- 


45 ECJ, Case С 55/98 (Bent Vestergaard) [1999] ECR І 7641, пар. 18 и 20. 
^6 ECJ, Case C 290/04 (Scorpio) [2006] ECR І 9461, пар. 67 и 68. 

вих рестрикција оду у другу државу чланицу да би у њој примили 
услугу.“ 


2.2. Недопуштеност дискриминације држављана једне државе 
чланице ЕУ по основу споразума који друга држава чланица ЕУ 
закључи са трећом државом 


Друга ситуација везана је за питање да ли држава чланица 
ЕУ сме да закључи уговор са трећом државом, који држављанима 
те државе чланице даје одређена права која, пак, нису пружена 
држављанима других држава чланица ЕУ. У том контексту парадиг- 
матични су случајеви Open Skies, које је Комисија водила против 
осам држава чланица, које су закључиле билатералне уговоре са САД 
на тему „отвореног неба“ (слободног пружања авио-превозничких 
услуга). У уговорима се налази клаузула по којој државе уговорнице 
могу онемогућити одређеним авио-компанијама да користе погодно- 
сти које уговор пружа, уколико су у власништву или под контролом 
држављана друге земље. ЕСЈ је закључио да „принцип националног 
третмана захтева од државе чланице која има закључен билатерални 
уговор о избегавању двоструког опорезивања са државом не-чланицом 
да пружи сталним пословним јединицама компанија које су резиден- 
ти друге државе чланице предности које тај уговор обезбеђује под 
истим условима као што су они које примењује на компаније које су 
резиденти у држави чланици која је страна у таквом уговору“. ЈУ У 
конкретном случају, Суд j је констатовао да авио- компаније Заједнице 
трпе дискриминацију, која им онемогућује да уживају користи од 
третмана који земља чланица – домаћин (тј. Аустрија) пружа својим 
држављанима. Са пореског аспекта посматрано, Open Skies случајеви 
отварају питање да ли и клаузула о ограничавању погодности (енг. 
limitation of benefits — скраћено: Гов), која се среће у већини уговора 
о избегавању двоструког опорезивања у којима се као једна страна 
појављују САД, повређује право ЕУ. Циљ LoB клаузуле је да по- 
годности које пружа уговор о избегавању двоструког опорезивања 
ограничи искључиво на резиденте држава уговорница и тако спре- 
чи злоупотребу оваквог пореског уговора (енг. treaty shopping). Међу 
бројним тестовима чију примену налаже LoB клаузула, налази се 
и тест резидентног акционара, који захтева постојање одређеног 
учешћа у капиталу компаније од стране резидената државе уговор- 
нице (више од 50%, при чему највише 50% бруто дохотка резидентне 
компаније сме да буде коришћено за плаћање обавеза, укључујући 
камате и ауторске накнаде, лицима која не уживају погодности 


47 Вид. Lars Pappers, „National Report Netherlands“, The EU and Third Coun 
tries: Direct Taxation, 429. 


48 ECJ, Case С 475/98 (Commission v. Austria /Open Skies/) [2002] ECR I 9797, 
nap. 137. 

из пореског уговора) да би та компанија у тој држави могла да се 
квалификује за погодности које пружа порески уговор. Прихватајући 
LoB клаузулу, изгледа да су неке државе чланице уговориле погодно- 
сти за своје држављане, а дискриминисале држављане других држава 
чланица који послују на њиховим одговарајућим територијама, као и 
компаније које имају на њиховим одговарајућим територијама седиш- 
те, али су у власништву или под контролом резидената других држа- 
ва чланица. ЕСЈ је назначио да се слобода пословног настањивања 
мора примењивати на све компаније основане у држави чланици, без 
обзира на то да ли оне послују унутар Заједнице или са резидентима 
треће државе. У литератури се указује да је нејасно како би државе 
чланице ЕУ могле да превазиђу дискриминацију изазвану LoB клау- 
зулом, јер је то немогуће учинити унилатерално, пошто се ради о 
одредби обавезујућег уговора међународног јавног права. Чини се да 
је једини начин да држава чланица ЕУ компензује пореске обвезни- 
ке због дискриминације коју примењују, рецимо, САД да им пружи 
пуни кредит за амерички порез.7 


Све у свему, овакав исход показује да се не могу спречити су- 
коби између правила међународног пореског права (по којима се не- 
резидент увек разликује од резидента?!) и ограничења која право EV 
поставља и у односима са трећим државама. > Отуда се може појавити 


49 Вид. L. E. Schoueri, 671 672. 


5 Вид. Armando Aguirre Luna, „Тће Relevance of the Open Skies Decisions and 
Tax Treaty LoB Clauses“, The EU's External Dimension in Direct Tax Matters, 227. 


51 Un, 24, cr. 3 Модел конвенције OECD предвиђа да опорезивање сталне 


пословне јединице коју предузеће државе уговорнице има у другој држави уговор 

ници не може бити неповољније у тој другој држави од опорезивања предузећа те 
друге државе које обавља исте делатности. Захтев да опорезивање сталне пословне 
јединице „не може бити неповољније“ треба разумети на тај начин да не представља 
дискриминацију ако се нерезидент подвргне различитом опорезивању из практич 

них разлога (огранак није самостално привредно друштво, него део нерезидентног 
друштва лоциран у другој држави уговорници), све док те разлике не доведу до 
већег пореског терета за сталну пословну јединицу нерезидента него за резидентног 
обвезника. Дакле, важан је само крајњи исход (висина пореског дуга), док порески 
поступак, односно обавезе из пореског управног односа, не морају бити исти. Вид. 
Model Tax Convention on Income and on Capital, OECD, Paris 2008, 291 292. 


52 Уговори o избегавању двоструког опорезивања, закључени на основу 
Модел конвенције OECD, забрањују само директну дискриминацију, базирану на 
држављанству, при чему се за резиденте и нерезиденте сматра да нису у истом 
положају за сврхе опорезивања. Право ЕУ, међутим, сматра да, у начелу, постоји 
индиректна дискриминација (која настаје када третман који пружа законодавство 
државе чланице ЕУ, заснован на критеријуму различитом од држављанства, изазива 
исти дискриминаторски ефекат) уколико се у једној држави чланици ЕУ нерезидент 
(који је резидент друге државе чланице ЕУ) третира различито од њеног резидента, 
јер се, мада ситуације резидента и нерезидента начелно нису упоредиве, практично 
(што се утврђује од случаја до случаја) ради о ускраћивању националног третмана 
држављанину те друге државе чланице, пошто су нерезиденти по правилу страни 

структурна асиметрија у билатералној ситуацији која обухвата једну 
државу чланицу ЕУ (која мора поштовати ова ограничења) и једну 
државу не-чланицу, коју обавезују само правила међународног по- 
реског права.“ Асиметрија he, дакле, постојати не само у погледу 
„драстичнијег“ (и још увек не превише распрострањеног) настојања 
треће државе да кроз LoB клаузулу из уговора о избегавању двостру- 
ког опорезивања спречи примену уговора на лица која јесу резиденти 
државе уговорнице – чланице ЕУ, али су контролисана од стране ре- 
зидената државе која није страна уговорница, него и у случају „про- 
стог“ настојања треће државе да на основу општеприхваћених прави- 
ла међународног пореског права ограничи примену пореског уговора 
на лица која су резиденти једне или друге државе уговорнице.“ 


2.3. Заштита прихода чији је извор у трећој држави 


Трећа ситуација у којој се могу појавити индиректни утицаји 
основних слобода у односима држава чланица ЕУ са трећим земљама 
постоји у вези са заштитом прихода остварених у трећој држа- 


држављани. „Отуда, основни сукоб између (међународног) пореског права и права 
ЕУ је у томе што међународно пореско право случајеве у којима порески обвезник 
или његов доходак (извор дохотка) остају у оквирима исте пореске јурисдикције 
посматра као фундаментално различите од случајева у којима порески обвезник или 
његов доходак (извор дохотка) напуштају пореску јурисдикцију, или се распростиру 
у две пореске јурисдикције, док право ЕУ ове позиције посматра као фундаментал 
но упоредиве. Циљ међународног пореског права је да обезбеди правичну расподелу 
(или, ако је неопходно, унилатералну примену) субјективног пореског права између 
две пореске јурисдикције и да заштити национални удео у, на овај начин додељеној, 
пореској основици једној, односно другој држави. Тиме ce, per definitionem, врши 
подела пореске основице и (када je peu o ЕУ Д.П. u ГИ. П.) унутрашњег тржиш 
та... Циљ права ЕУ је да се учине сличним прекограничне позиције (између држава 
чланица ЕУ Д.П. “ГИ. П.) и домаће позиције, забрањујући, у начелу, сваки дупли 
терет настао због преласка границе.“ B. J. M. Terra, P. J. Wattel, 718. 


53 Вид. Р. Pistone (20072), 36. 


54 Уколико стална пословна јединица лоцирана y држави чланици EY остварује 
пасивни доходак (нпр. дивиденде) из треће државе, та трећа држава није дужна да 
примени снижену стопу пореза по одбитку из пореског уговора са том државом чла 
ницом (јер стална пословна јединица није резидент те државе). У том случају се 
примењују одредбе пореског уговора између државе резидентства компаније чија је 
стална пословна јединица и треће државе (државе извора), али се уколико Cy y TOM 
уговору одредбе мање повољне ипак не ради о „дискриминацији“, јер она не дотиче 
резидента државе чланице у којој је лоцирана стална пословна јединица, за разлику 
од ситуације коју покрива серија случајева Open Skies: овде не постоји резидент ка 
којем би „дискриминација“ била усмерена, док је код Open Skies то свака резидентна 
авио компанија која пада на LoB тесту (јер је контролишу држављани друге државе 
чланице ЕУ). Отуда се држава чланица у којој се налази стална пословна јединица 
не може оптужити да специфично признаје право трећој земљи да примењује више 
стопе пореза по одбитку, што би био непосредан извор дискриминације. Вид. Sabine 
Heidenbauer, Vanessa Metzler, ,,National Report Austria“, The EU and Third Countries: 
Direct Taxation, 113. 

ви. Ту је кључна одлука ECJ у случају Saint-Gobain, који се тиче 
компаније — резидента Француске, која је имала сталну пословну 
јединицу у Немачкој, преко које је обављала делатност у Немачкој 
и држала уделе у иностраним филијалама, укључујући и непо- 
средно учешће у капиталу компаније – резидента САД и посредно 
(преко немачке филијале) учешће у капиталу компанија – резиде- 
ната Швајцарске, Аустрије и Италије. Према немачким прописима 
о групном опорезивању, добит и губици контролисаних компанија 
могу се, под одређеним условима, консолидовати на нивоу ентите- 
та који остварује контролу. У конкретном случају, групу су чиниле 
стална пословна јединица и две њене немачке филијале, а опорезива 
добит групе је отуда укључивала дивиденде расподељене од стране 
аустријске, италијанске и швајцарске компаније. Пошто је утврђен 
износ пореза који дугује група, немачке пореске власти су одлучи- 
ле да ентитету који остварује контролу (сталној пословној јединици 
француске компаније Saint-Gobain) не признају индиректни kpe- 
дит за порезе које су платиле иностране чланице групе на добит 
из које су расподелиле дивиденде. Да је, уместо сталне пословне 
јединице, консолидацију извршила компанија – резидент Немачке 
тој компанији би био признат индиректни порески кредит. Поред 
тога, иако немачко национално право предвиђа порески кредит као 
методу за избегавање двоструког опорезивања, у пореским уговори- 
ма Немачке са САД и Швајцарском договорена је примена методе 
изузимања, што значи да дивиденде које потичу из те две државе 
начелно не би биле подвргнуте опорезивању у Немачкој. Међутим, 
немачки уговори о избегавању двоструког опорезивања са САД и 
Швајцарском садржали су клаузулу да се изузимање примењује само 
уколико је прималац дивиденде компанија – резидент Немачке (уз 
неке додатне услове), а не и стална пословна јединица компаније — 
резидента треће државе, лоцирана у Немачкој. ЕСЈ се, дакле, суочио 
са правним питањем чија је суштина да je — како по основу домаћег 
законодавства, тако и по основу билатералних пореских уговора са 
државама које нису чланице EV — нерезидентној компанији (резиден- 
ту друге државе чланице ЕУ), која преко сталне пословне јединице 
лоциране у Немачкој држи уделе у капиталу одређених филијала и по 
том основу остварује дивиденде, ускраћена привилегија која припада 
компанијама — резидентима Немачке. Суд је y Saint-Gobain случају 
констатовао да постоји повреда слободе пословног настањивања, јер 
је компанија – резидент једне државе чланице, која у другој држави 
чланици има сталну пословну јединицу, дискриминисана у односу на 
компанију — резидента те друге државе чланице. Међутим, с аспекта 
теме о којој се овде расправља, важан је закључак ECJ, ослоњен на 
констатацију о томе каква је садржина чл. 24, cr. 3 Модел-конвенције 
ОЕСР, да „у случају уговора о избегавању двоструког опорезивања 
између државе чланице и државе која није чланица, принцип нацио- 

налног третмана налаже држави чланици која је страна у том уговору 
да пружи сталним пословним јединицама нерезидентних компанија 
предности које обезбеђује уговор, под истим условима као што су 
они који се примењују на резидентне компаније“.>° Потребно je 3a- 
пазити да је Суд наложио да држава чланица (Немачка) мора да про- 
шири погодности из пореског уговора на сталне пословне јединице 
нерезидентних компанија, при чему се тако нешто (по основу одлуке 
ЕСЈ) не очекује од друге државе уговорнице, која није чланица ЕУ. 
Ha фону одлуке у случају Saint-Gobain, у државама чланицама EV су 
предузете законодавне мере да би се обезбедио национални третман 
и сталним пословним јединицама компанија које су резиденти дру- 
гих држава чланица EV. 


2.4. Забрана дискриминације из пореског уговора између 
две државе чланице ЕУ не омогућује третман најповлашћеније 
нације држављанину, односно резиденту треће државе 


Четврта ситуација заснована је на резоновању ECJ y случају Ш. ,>% 
које значи да није допуштено позивати се на третман најповлашћеније 
нације у пореском уговорном праву по основу основних слобода 
(овде — слободе кретања капитала). Немачки резидент D. је, наиме, 
тврдио да има право на олакшицу код пореза на непокретност лоци- 
рану у Холандији, јер би то право имао да јесте њен резидент. Суд 
није прихватио овај захтев, дозвољавајући да држава чланица може 
различито третирати резиденте и нерезиденте, пошто нису у сличној 
ситуацији (D. је имао само мањи део свог капитала у Холандији). 
Но, важније су импликације реаговања ECJ на захтев D. да му се 
допусте погодности које је Холандија – држава чланица у којој има 
инвестицију (непокретност) – пружила, по основу билатералног по- 
реског уговора, резидентима друге државе чланице (Белгије – чији D. 
није резидент). У чл. 25, ст. 3 тог пореског уговора налази се клаузу- 
ла о забрани дискриминације, у складу са којом би резидент Белгије, 
који je у ситуацији аналогној ситуацији D.-a, могао да захтева по- 
реску олакшицу за своју непокретност у Холандији, коју Холандија 
пружа својим резидентима. ЕСЈ није прихватио захтев да се одредбе 
пореског уговора између Белгије и Холандије примене на резидента 
Немачке (јер би то нарушило темељ међународног уговорног поре- 
ског права — да се одредбе пореског уговора примењују само на pe- 
зиденте држава уговорница). Другим речима, Суд је одбио примену 
третмана најповлашћеније нације у контексту билатералног уговора 
о избегавању двоструког опорезивања између две државе чланице 


55 ECJ, Case С 307/97 (Saint Gobain) [1999] ECR I 6161, пар. 59. 


56 ECJ, Case С 376/03 (D. v. Inspecteur van de Belastingdienst/Particulieren/On 
dernemingen buitenland te Heerlen) [2005] ECR I 5852, rap. 61. 

ЕУ, што a fortiori значи да ни резиденти, односно држављани трећих 
држава не могу да захтевају такав третман, позивајући се на СФЕУ. 


3. ЗАКЉУЧАК 


Тумачећи основне слободе из конститутивних споразума, 
ЕСЈ је развио негативну интеграцију директних пореза у оквиру 
унутрашњег тржишта ЕУ. Тако су државе чланице биле принуђене 
да из својих националних прописа уклоне норме за које је Суд уста- 
новио да представљају препреку несметаном кретању добара, лица, 
услуга и капитала. Само је последњој од ових слобода дата екстер- 
на димензија — највероватније да би се подстакла либерализација 
кретања капитала у оквиру припрема за увођење евра. Језичка не- 
двосмисленост норме из чл. 63 СФЕУ, с једне стране и, на првом 
месту, одсуство реципрочних уступака од стране трећих држава, 
с друге стране, ставили су ЕСЈ пред озбиљне изазове приликом 
усаглашавања интерпретације слободе кретања капитала искључиво 
на унутрашњем тржишту и у ситуацији када постоји екстерна димен- 
зија. 

Анализи смо подвргли и индиректне утицаје основних сло- 
бода у односима с трећим државама — на пасивној страни слободе 
пружања услуга, у праву трећих држава да дискримишу држављане, 
односно резиденте EV (кроз LoB клаузулу), у вези са заштитом 
прихода остварених у трећој држави (држава чланица је дужна да 
сталној пословној јединици компаније – резидента друге државе чла- 
нице пружи исти третман као и резидентним компанијама, а – уколи- 
ко постоји уговор о избегавању двоструког опорезивања – и сталној 
пословној јединици компаније — резидента треће државе, с позивом 
на тај уговор), као и кроз ускраћивање права држављанима трећих 
држава да захтевају третман најповлашћеније нације с позивом на 
СФЕУ. 


Истражујући из визуре држава чланица ЕУ непосредне и по- 
средне ефекте основних слобода, посебно слободе кретања капи- 
тала, у односима с трећим државама у домену директних пореза, 
установили смо да ЕСЈ у начелу упоређује домаће и прекогранич- 
не ситуације с истом или сличном чињеничном и правном матри- 
цом када се проблеми појављују у оквиру унутрашњег тржишта и y 
ситуацијама са трећим државама. Постоје, међутим, околности које 
не допуштају пуни паралелизам, упућујући на одређену рестриктив- 
ност у тумачењу слободе кретања капитала према трећим земљама 
и из њих. То су, између осталог, економска и монетарна унија из 
чл. 3, ст. 4 СЕУ, која нуди аргументе за потпуну либерализацију 
кретања капитала унутар ЕУ, али не и у односима с трећим држа- 

вама; одређена хармонизација режима директног опорезивања, до 
које се дошло кроз преговоре између држава чланица ЕУ, а која се 
не распростире на треће државе (осим уколико не постоји посебан 
споразум са неком од њих); циљеви и политике економске, социјалне 
и територијалне кохезије из чл. 174, ст. 1 СФЕУ, који се искључиво 
односе на државе чланице EY?! и др. Све у свему, ECJ je до сада no- 
ступао опрезно, имајући првенствено у виду унилатерални карактер 
мере из чл. 63 СФЕУ – тј. одсуство реципрочних потеза од стране 
трећих држава. То је допринело да су домети ове екстерне димензије 
прилично ограничени. Слободи кретања капитала веома блиска сло- 
бода пословног настањивања — која делује само унутар унутрашњег 
тржишта Уније – постала је, кроз приступ „главног аспекта“, вентил 
којим се умањује притисак који би стварала једнострана, а широка 
примена слободе кретања капитала у односима са трећим државама. 
Ово се посебно примећује на терену директних инвестиција. 

EU LAW ON DIRECT TAXES AND THIRD COUNTRIES: THE 
EXTERNAL DIMENSION OF THE FREE MOVEMENT OF 
CAPITAL 


Summary 


It is only the free movement of capital, as stipulated by TFEU, 
which also has an external dimension. The unilateral character of the 
measure from Art. 63 TFEU may explain why the scope of this external 
dimension is limited. Freedom of establishment, which is very close to 
the free movement of capital but which does not go beyond the Internal 
Market, via the ECJ's „principal aspect“ approach has become a valve for 
diminishing the pressure which would have been created by unilateral, 
but wide application of the free movement of capital in relations between 


5 Вид. Ana Раша Dourado, „National Report Portugal", The EU and Third Coun 
tries: Direct Taxation, 512. 

the EU and third countries. This may especially be noticed in the domain 
of direct investments. The authors also analyse the indirect impact of fun- 
damental freedoms in relations with third states in the following contexts: 
(1) freedom to provide services, which concerns the providers as well 
as the recipients, the latter not being confined to the nationals of the EU 
Member States; (2) dilemma whether a EU Member State is entitled to 
conclude an agreement with a third country which is granting the nation- 
als of that Member State certain rights that are not given to the nationals 
of other Member States; (3) protection of income sourced in third coun- 
tries; (4) denial of the MFN treatment to a third contry’s national/resi- 
dent, who would invoke the non-discrimination clause from a tax treaty 
between two EU Member States. 


Key words: Free movement of capital. — ,,Principal aspect“ approach. 
— Freedom of establishment. — Direct investments. — Non- 
discrimination. 

МОЖЕ ЛИ ВИРТУЕЛНИ ЛИК ДА БУДЕ 
СУБЈЕКТ IIPABA? 


Постојање правне стварности подразумева постојање правних 
субјеката, као творевина те стварности. Право уопште не може да постоји 
без својих субјеката. Они cy conditio sine qua поп права. Прво су физичка лица 
постала субјекти права иако не сва и одједном, a тек затим и њихове творевине 

правна (морална) лица. У оба случаја ради се о традиционалним виртуелним 
правним творевинама. Али, будући да информатичко технолошки развој није 
могао да мимоиђе савремено право, све чешће и све више се размишља о трећој 
врсти субјеката права виртуелним ликовима као новим правним субјектима 
(правним аватарима). То се данас не чини из радозналости, већ из веома 
практичних разлога због унапређивања пословног саобраћаја који се убрзано 
пресељава у област рачунарске виртуелне стварности. Таква промена налаже 
преиспитивање традиционалних схватања и теорија о томе шта је субјект 
права. Она захтева и да се одреди могућа правна природа виртуелних ликова, 
независно од тога да ли се ради о виртуелним физичким или правним лицима. 
Изгледа да је за објашњење њихове суштине у овом тренутку прихватљивија 
теорија фикције него теорија реалности, која ће можда једном превагнути, 
како се својевремено у ХУП веку догодило са субјективитетом правног лица. 


Кључне речи: Субјект права. Физичко лице. Правно лице. Виртуелни лик. 
Аватар. 


1. ПОРЕКЛО И ЗНАЧЕЊЕ ИЗРАЗА „ВИРТУЕЛНА 
СТВАРНОСТ“ 


Израз виртуелна стварност у смислу у коме се он данас ко- 
ристи први је сковао и употребио 1984. године Вилијем Гибсон, пи- 

сац романа Neuromanser. Ипак, пионирски огледи који су омогућили 
стварање технологије за конкретан развој виртуелне стварности изве- 
дени су у САД нешто пре, средином шездесетих година ХХ века. Од 
тада је у лабораторијама неколико водећих америчких универзитета 
почела да се развија технологија потребна за стварање и испитивање 
могућности те новооткривене виртуелне стварности. И већ почетком 
седамдесетих година схваћено је да рачунарима може да се ство- 
ри један сасвим нови „свет имагинације“ који може додатно да се 
саморазвија у меморијама најмоћнијих рачунара. 

До те нове и крајње изазовне могућности нису дошли уметни- 
ци, већ математичари, који су у складу са својим научним намерама 
даље развили и унапредили учење о виртуелној стварности. Убр- 
зо су због повећања поузданости рачунарске симулације развијени 
читави системи. Њих су подржали одговарајући „интелигентни“ 
софтвери, у ствари одговарајући „експертски системи“, чији је за- 
датак био да развију својеврсну „рачунарску интелигенцију“ засно- 
вану на „алгоритму здравог разума“ (common sence). На тај начин 
су експертни системи у области рачунарства постали подлога за 
успостављање везе између рачунарског виртуелног света и света пра- 
ве, „опредмећене“ или физичке стварности, а не само за развијање 
виртуелне стварности.! Управо те врсте веза омогућиле су да науч- 
ни развој крене новим правцем захваљујући коришћењу рачунарске 
симулације. То кретање није могло да заобиђе право. С друге стране, 
рачунарска симулација, чије коришћење потврђује да постоји вирту- 
елна стварност, представља нумеричку технику стварања синтетич- 
ких симболичких или реалистичких слика и ликова који обједињавају 
информатику, телекомуникације и аудиовизуелно. Штавише, развој 
нумеричких техника, ослонцем на нове нумеричке технологије, 
омогућава стварање читавог једног паралелног света синтетичког и 
све више вероватног, у коме више не мора да се запита шта може да 
се учини – јер у том свету све може да се учини – већ шта бисмо ми 
морали да учинимо. Таква могућност приказује задатак рачунарске 
симулације у сасвим другачијем светлу – њен задатак више није да 
пружа податке и процене, већ да пружа искуство! А то из основа 
мења уврежену представу о томе шта је стварност. 


Помало неуобичајен одговор на питање шта је стварност 
сусреће се у будизму код Ашвагоше, према чијим речима „Све појаве 


1 Карл Попер, Трагање без краја. Интелектуална аутобиографија, Београд 
1991, 236 237 (Unended Quest. An Intellectual Authobiograpfy, London New York 
1974). Вид. и Karl Popper, Conjectures and Refutations, London New York 2002; 
Maurice Merleau Ponty, The World of Perception, London New York 2004; Драган M. 
Митровић, Пут права. Холистичка парадигма света и права у светлу теорије хаоса 
и правне теорије, Београд 2000, 62 68 и 115 116; исти, Теорија државе и права, 
Београд 2010, 196 198; исти, „Може ли право да се сазна: Шта је правог“, Анали 
Правног факултета у Београду 1 2/2002, 85 108. 

овог света нису ништа друго до илузорне манифестације ума и не 
поседују своју сопствену стварност“. Према другој познатој шко- 
ли Јогакара, то је због тога што „Из ума изничу безбројне ствари, 
условљене разликовањем... Те ствари људи прихватају као спољашњи 
свет... Оно што изгледа као спољашње у стварности не постоји; упра- 
во је ум оно што опажа Kao мноштвеност; тело, својина и све оно 
раније поменуто – све то, кажем, није ништа друго него ум“.3 Сви об- 
лици које опажамо су или „сам ум“, или „пројекције“ и „сенке ума“. 
Слично размишљање и одговор на питање шта је стварност, сусреће 
се у модерној науци, јер она више није у стању да традиционалном 
апаратуром одговори на питања која је у стању да постави. А од од- 
говора на та питања зависи и одговор на питање шта је виртуелна 
стварност. 


2. ВИРТУЕЛНА СТВАРНОСТ И ЗНАЧЕЊЕ КАО 
БИВСТВОВАЊЕ 


Шта је, дакле, стварност, односно дали је значење бивствовање, 
како истичу Дејвид Бом, Руперт Шелдрејк и други писци сличног 
уверења и усмерења. И да ли је виртуелни свет стваран као и прави 
свет, ако је значење исто што и бивствовање 2" 


На то питање наведени писци одговарају потврдно. Према 
њиховом уверењу, значење или смисленост представљају основне 
квалитете стварности. Стварност је посредно садржана у значењима, 
јер све оно што се зна о стварности мора да буде у неком односу са 
оним што нам то значи. А то казује да је значење увек целина! Суш- 
тина је у томе да нема раздвајања, иако значење не мора увек да буде 
учвршћено. На пример, када се тумачи нека теорија, тада се долази 
до њеног значења. А теорије су по правилу увек вишезначне, што у 
крајњој линији показује да је састав значења такав да никада не може 
да се досегне врхунско, крајње значење. Па ипак, значење је неис- 
црпно, упркос том свом значајном ограничењу. Оно нема граница, 
јер је бескрајно и у сваком поједином случају зависно од контекста у 
коме се користи. Како се мења контекст, тако се мења значење, а са 


? Ashvaghosha, The Awakening of Faith, Chicago 1900, 79, нав. према Фритјоф 
Kanpa, Tao физике. Истраживање паралела између савремене физике и источњачког 
мистицизма, Београд 1989, 330. 

5 р. T. Suzuki, Studies in the Lankavatara Sutra, London 1952, 242, нав. према 
Ф. Kanpa, ibid. 

2004; uctu, On Dialogue, London New York 2004. 

њим и бивствовање. Изгледа да та идеја представља поуздан ослонац 
за извођење рачунарске симулације, када се у виртуелном рачунар- 
ском свету испитују иста или различита значења како би се утврди- 
ло могуће виртуелно или стварно бивствовање појава или система. 
То значење може да буде виртуелни друштвени лик (персона), али и 
виртуелни субјект права (правни аватар). 


О вези значења и бивствовања Дејвид Бом каже следеће: 
„значење постаје бивствовање (и обрнуто). Кроз овај процес значење 
и бивствовање почињу да одражавају једно друго. Али, на крају, 
значење јесте бивствовање. Као и у случају форме и садржине, ми 
раликујемо значење од бивствовања како бисмо изразили своје мис- 
ли. Али, та разлика не подразумева стварну разлику – то је начин на 
који схватамо једну у крајњој линији недељиву целину. На ступњу на 
коме значење и бивствовање одражавају једно друго, можемо их сма- 
трати раздвојеним. Али на дубљем ступњу, значење и бивствовање 


се морају посматрати као суштински једно“. 


Бом наведену тврдњу објашњава тиме што значење и смисао 
повезује са појмом информације. Према његовом виђењу, оперативан 
појам у вези с информацијом јесте појам форме. Да би информација 
постала форма, потребно је да располаже неким значењем. „Инфор- 
мисати“ значи „ставити у форму“, „уобличити“ неко значење. Због 
тога промена значења доводи до промене форме. Промена форме 
информације доводи до промене њеног садржаја, а тиме – повратно 
– и до промене њеног значења! Другим речима, свака форма која има 
неко значење може да створи могућу или актуелну информацију која 
је подједнако важна за стварни и виртуелни свет. 


3. ВИРТУЕЛНА СТВАРНОСТ КАО „ПРИРОДНА“ СРЕДИНА 
ЗА ИЗВОЂЕЊЕ РАЧУНАРСКЕ СИМУЛАЦИЈЕ 


Бомово повезивање значења, информације и бивствовања от- 
вара могућност за успешно симулирање најразличитијих моде- 
ла, у распону од природних до социјалних и културних, јер свако 
значење може да се претвори у информацију која може да се уоб- 
личи у одговарајућу форму. Због тога рачунарска симулација моде- 
ла у виртуелној стварности у истој мери представља испитивање 
значења са формом и преко форме. Такво значење је у виртуелном 
свету исто што и бивствовање. Али, док су значење и бивствовање 
у виртуелном свету увек непосредно једно, дотле су у стварном све- 
ту они то тек посредно. Срећом, то нимало не утиче на могућност 


5 Д. Бом, Р. Шелдрејк et al., 25 26. 

успешног коришћења рачунарске симулације, нити на поузданост и 
проверљивост добијених резултата, који итекако могу да буду вредни 
у правој стварности. Изгледа да је способност рационалног ума да 
разликује праву од виртуелне стварности оно суштинско мерило за 
разликовање ове две стварности. Због тога, разјашњење појма ствар- 
ности „у једној области истраживања у којој се све јасније спознаје 
да обрасци материје и обрасци ума одражавају једни друге, обећава 


отварање фасцинантних области знања“. 


Наведену везу потврђују нове рачунарске технике виртуелне 
стварности. Оне су већ у овом тренутку огромне, нарочито када се 
под задатим условима изводи симулација недетерминистичких моде- 
ла друштвених или правних појава и система. Поменуте технике и 
њихове могућности показују да је моћ виртуелног ограничена само 
нашом маштом.? 


Рачунарска симулација и нове технике виртуелне стварности 
тек треба да пронађу своје место у правној науци и праву. Иако право 
одувек постоји као виртуелна појава (обично као лична или колек- 
тивна конвенционална замисао), тек сада та његова страна може да 
се искористи за стварање синтетичко-реалистичког, виртуелног прав- 
ног света (правних идеја, појава и система) у који такође може да 
се урања, да се креће у њему, дела и развија се. Једино ограничење 
представљају наша машта, намере и предрасуде. 


Од тих могућности које пружају рачунарска симулација и вир- 
туелна стварност, повезујући право с уметношћу имагинативног, 
још више плене друге сазнајне и практичне могућности за приме- 
ну у праву – на пример, када би се нумерички снимио неки конкре- 
тан истражни или судски поступак од првог до последњег тренутка 
његовог одвијања. На тај начин могао би да се реконструише цео ток 
поступка, да се верно оживи с могућношћу да се у њему учествује 
или да се мења према жељама и потребама. То би пружило изван- 
редне могућности за обуку правника, који би у тродимензионалном 
виртуелном простору и у задатом времену такође могли да разрађују 
могуће токове и исходе судског или неког другог поступка у својој 
виртуелној правној учионици. Такво виртуелно оживљавање рас- 
полаже још једном драгоценом одликом, јер цео ток поступка може 
према жељи да се успори или убрза, да се сасвим промене искази и 
аргументација странака, а на тај начин и сам ток поступка у било ком 
тренутку, или, пак, да се ток поступка испитује постављањем услова 


6 Ф. Kanpa, 381. 


7 Вид. Зоран Петровић, „Виртуелни човек и глобално робље. Уочи дефини 


тивне производње апсолутне истине“, Дуга, бр. 530, Београд 25. јун 8. јул 1994, 
35 36, 39 и 85. 

који нису постојали у нумерички снимљеном стварном истражном 
или судском поступку. Исти резултати могли би да се постигну и 
када се ради о неком другом правном поступку (законодавном, адми- 
нистративном, арбитражном, итд.). 


То би могло да важи и за испитивање резултата других прав- 
них дисциплина. На пример, у криминалистици могле би поуздано 
да се реконструишу карактерне црте неке личности на основу њеног 
рукописа, или, обратно, рукопис неке личности на основу њених ка- 
рактерних црта (на пример, на темељима Ломброзових графолошких 
открића о везама између класификованих типова рукописа и карак- 
терних црта типова личности). То стручњаци могу да учине и не- 
посредно, али не на тако свеобухватан начин и не у тако кратком 
времену као приликом коришћењем рачунарске симулације. На исти 
начин могло би да се поступи у криминологији и пенологији, на при- 
мер, приликом испитивања учинка казне на понашање осуђеника у 
задатим условима. То би могло да се учини чак и када нема крив- 
ца, кривице и казне, тј. када се виртуелно испитује нека замишљена 
ситуација. Такође, у грађанском праву, купац и продавац могли би да 
закључе купопродајни уговор на основу виртуелног разгледања ста- 
на или на основу испитивања каквоће неке робе, а да ниједан не буде 
у стану или на месту где се роба налази. У уставном праву могао би 
да се реконструише рад парламента, уз испитивање најразличитијих 
могућих токова његовог рада и предвиђање различитих исхода. 
Могућности виртуелног могле би да се искористе за испитивање 
рада било ког другог државног органа или неке међународне судске 
инстанце. На тај начин, правници би могли да стекну поуздана прав- 
на знања и додатне правне вештине крећући се само у виртуелној 
стварности. 


Предности виртуелног могле би да се користе и у другим на- 
учним гранама. Такве изванредне могућности приказују виртуелну 
стварност и рачунарску симулацију као најновије и све важније сред- 
ство за истраживање, одлучивање и управљање. Наравно, то не значи 
да је таква виртуелна стварност заменила или у целости истисла пра- 
ву стварност, већ само да је постала ново моћно средство развијене 
технологије које треба да нам помогне да и право као део стварности 
што боље упознамо и разумемо. Ипак, то не би биле једине такве 
могућности за коришћење света виртуелног у праву, јер су оне не- 
познате и готово бескрајне. Нема разлога да се такве могућности не 
искористе за испитивање још нечег занимљивог: да ли и виртуелни 
лик може да буде субјект права, а не само да ли могу да постоје 


8 Вид. Vilem Flusser Louis Вес, „Кашика стварања из супе хаоса“, Vampiro 


teutis infernalis (yp. Вилем Флусер), Трећи програм, 84, 1/1990, 266 277 и 287. 

виртуелни друштвени ликови („виртуелне персоне“), који су се први 
појавили у виртуелној стварности. 


4. ПРАВНА СТВАРНОСТ И ТРИ СВЕТА ПРАВА 


А сада, укратко о истој ствари из угла права. Пре свега, шта је 
правна стварност и у чему се састоји? А затим, шта је правна лич- 
ност, а шта субјект права? Очигледно, прво је настала правна ствар- 
ност, а затим њени субјекти. Као најстарије виртуелне творевине, 
субјекти представљају conditio sine qua поп права. 


Да правна стварност постоји, више је него очигледно. На при- 
мер, за право склопљени брак постоји све док се не развргне, чак и 
ако никада није конзумиран, док се правно браком обично не сматра 
фактичка брачна заједница лица који нису закључили правно ваљан 
брак. На тај начин, право не само да одражава, већ и надилази прави 
свет, творећи читав један властити правни метасвет који наткриљује 
свет физичке стварности. 

Тај свет права распростире се у три равни, тј. у три стварно- 
сти: физичкој, актуелној и виртуелној, због чега постоје и три главна 
света права: „прави или природни свет“ (свет физичке стварности), 
„правни свет“ (свет правне стварности) и „метаправни свет“ (свет 
правне метастварности). Сва три света распростиру се попут круго- 
ва који се међусобно укрштају. Средишње место права налази се у 
правном свету (метасвету), као посреднику између физичког света и 
метаправног света идеја. 


Први, „прави свет“ (свет физичке стварности) представља фи- 
зички свет, свет физичких ствари и сила у најширем смислу речи. То 
је природни свет „без почетка и краја“, „као целина непроменљиво 
велик“, „окружен оним „ништа' као својом границом“. У TOM дина- 
мичком, процесуализованом физичком свету, у одређеном тренутку 
његовог развоја појављује се човек као „биће обдарено духом“, а за- 
тим се појављује и право као саставни део тог света (јер у „бесконач- 
ном времену у једном тренутку могла би – у ствари мора! – да се до- 
стигне свака могућа комбинација“). Право прво израња из тог света у 
облику материјалних правних извора, а затим се у њега поново ута- 
па у облику материјализованог значења као остварено, опредмећено 
право. У том физичком свету узрока и последица, право постоји као 
нешто што „јесте“. 


Други, „правни свет“ (свет правне стварности) јесте метасвет 
мисаоних процеса и субјективних искустава који у нормативном 06- 
лику наткриљују физичку стварност, производећи последице којих 


: Фридрих Ниче, Воља за моћ, Београд 1976, 432. 

не би било да нема заповести. То је, дакле, актуелан свет у коме оби- 
тава „биће обдарено духом“, способно да сазнаје, ствара, испитује 
и примењује право. Из тог света мисаоних процеса и субјективних 
правних искустава, право сврсисходно делује на праву стварност. 
(Већ је поменуто да брак као фактичко саживљавање мушкарца и 
жене не производи исте последице као правно закључен брак који 
се не конзумира.) Због тога правни свет наткриљује и надилази фи- 
зичку стварност својом посебном правном стварношћу из које де- 
лује на физичку стварност. У том правном свету право истовремено 
постоји и као нешто што „јесте“, и као нешто што „треба да буде“. 
Оно „јесте“, јер је значење једна врста постојања. Али, оно је и неш- 
то што „треба да буде“, јер је реч о детерминисаном значењу издатом 
у облику сврсисходне заповести која треба да се материјализује. 


Трећи, „метаправни свет“ (свет правне метастварности) јесте 
мета-метасвет правних исказа, теорија, проблема и (критичких) 
тврдњи. Он је чист производ људског ума и људске активности који 
наткриљује физички и правни свет. Али, тај метаправни свет у ши- 
рем смислу обухвата и све производе људског ума (правне појмове, 
институције, процедуре или правничка дела). Па ипак, то нимало 
не утиче на његову стварност, јер је он стваран као и сви људски 
производи уопште – од језичких кодова до таквих друштвених уста- 
нова какве су „универзитет или полиција“! Он има своју историју 
(историју наших идеја) и своје вредности (које је створио човеков 
ум). Али, иако чисто виртуелан, ни он није самодовољан, јер ништа 
што постоји није лишено значења и сврхе. И његов садржај, макар 
сасвим посредно и само једним делом, односи се на право које се 
распростире у претходна два света. То је, дакле, свет правне ме- 
тастварности, свет у коме је право увек нешто што „треба да буде“. 


Метаправни свет је чист производ људског ума. Ми смо ти који 
стварамо објекте тог света. А то што ти објекти имају своје прирођене 
и аутономне законе који стварају ненамераване и непредвидљиве 
последице, само је један пример (мада крајње занимљив) много 
општијег правила да сви наши поступци имају такве последице. Због 
тога на метаправни свет треба гледати као на производ човекове ак- 
тивности чије су последице за нас исто онолико велике или веће него 
у физичком окружењу. Постоји једна врста повратне спреге код свих 
човекових активности: „делајући, ми увек, посредно, делујемо и на 
себе“.!! Та спрега у једнакој мери важи и за правни свет који стално 
израња из физичког света у који се изнова утапа. 


Физички свет је свет материјалних извора права и матери- 
јализованог права. Правни свет је свет формалних извора и систе- 
матизованог права. Метаправни свет је свет правних идеја (исказа, 


10 К. Попер, Трагање без краја. Интелектуална аутобиографија, 93. 
П а, 93 94. 

теорија, проблема и критичких тврдњи). И пошто први свет сам по 
себи није правно делатан, а трећи делотворан, постоји правни свет 
као посредник између првог и трећег света, између чисте материје 
и чистих идеја. Тај правни свет обезбеђује неопходну повезаност, 
смисленост и сврховитост сва три холистички саздана света права. 


Између наведених правних светова постоји непрекинуто пре- 
плитање. Оно се одвија у циклусима који право приказују као не- 
савршену и до краја несазнатљиву појаву коју покреће трајна не- 
стабилност. У праву се непрестано стварају и укидају одговарајуће 
норме правним актима, настају, мењају се и престају одговарајући 
односи, мења се положај правних субјеката који врше различите 
материјалне радње и понашају се на одређен начин према правним 
нормама итд. И тај стални покрет тече по одређеном реду, што значи 
да су у самом праву садржана правила по којима се тај ток и покрет 
врше. То дозвољава да се закључи како унутар виртуелног правног 
света постоје још два подсвета: правни свет правила (свет самих 
правила) и правни свет метаправила (свет процедуралних правила о 
правилима). Првим се уређује садржај правног саобраћања, а другим 
утврђује поредак исправног одвијања правних правила и људског 
понашања по њима. 


Очигледно, не само да постоји виртуелна правна стварност, већ 
она делотворно утиче на свет физичке стварности. Ако таква правна 
стварност постоји од тренутка појаве права, произлази да једину но- 
вину представља појава нове, виртуелне рачунарске правне стварно- 
сти. Да она већ сада постоји показују њени виртуелни ликови којима 
се дозвољава да располажу својствима субјеката права. 


5. ПРАВНА ЛИЧНОСТ И СУБЈЕКТ ПРАВА КАО 
ВИРТУЕЛНЕ ТВОРЕВИНЕ 


Следеће важно питање гласи: шта је правна личност, а шта 
субјект права? Зар и то нису виртуелне творевине људског духа? 
Прво је постојало биолошки саздано људско биће, а тек затим се 
појавила личност, тј. лице, особа, персона (од лат. persona у смислу 
„личност“, као „особа“, или „лице“, као „маска“). Она представља 
надоградњу, тј. друштвени појам који се у праву претвара у правну 
личност, физичко или правно лице коме је признато својство субјекта 
права. Због тога су личност и субјект исти појмови у праву. Једино је 
друштвени појам личности шири од правног појма субјекта, који је 
посебна врста друштвене личности. !> 


7 Вид. Драган M. Митровић, Теорија државе и права, 437 447; исти, Увод y 
право, Београд 2010, 282 292; исти, Аутономно право, Београд 2010, 63 65, 83 99, 
106 113, 102 и 172 173. 

Право не може да постоји без личности, јер је оно због њих 
створено. Данас су у цивилизованим земљама сви људи субјекти 
права. Ипак, постојали су пореци у којима сви људи нису били 
субјекти, већ су неки били објекти права. Али, и када се човек 
појединачно посматра као субјект права, може се приметити како 
неки субјекти права имају развијену свест и вољу, док други ту свест 
и вољу немају, због чега не могу да схвате правне норме нити могу 
да се по њима владају. Ипак, и таква лица се сматрају субјектима 
права, јер им право ставља нешто у корист или на терет без обзира 
на њихову свест и вољу. Такође, од римског права до данас постоје 
организације (установе, удружења, задужбине итд.) које се сматрају 
субјектима права. Иако нису физичка лица, оне су састављене 
од физичких лица, што показује да човек сам по себи није једини 
субјект права. Најзад, у једном хипотетичком и сасвим ограниченом 
смислу, поново се пробија идеја да и животиње могу под одређеним 
условима и у ограниченој мери да буду субјекти права, тј. поседници 
пасивне правне способности.!3 Објекти права, очигледно, не могу да 
буду правни субјекти, али правни субјекти могу да постану објекти 
права. 4 


Субјекта права у ужем значењу представља само оно лице 
које је подвргнуто позитивном праву државе, али под условом да 
располаже с три важна својства: могућношћу поседовања (влас- 
ништво), способношћу или надлежношћу за стварање правних аката 
(правотворство) и способношћу да одговара за своје противправне 
поступке (правна одговорност). Сва три својства заједно сачињавају 
јединствен појам субјекта права као поседника, ствараоца права и 
правно одговорног лица.!° Правни субјект је, дакле, носилац пасивне 
и активне правне способности, тј. конкретних овлашћења и обаве- 
за. Обе способности нису његова природна, већ виртуелна правна 
својства, која правни поредак признаје људима и њиховим твореви- 
нама. 


Пасивном правном способношћу за субјекта се везују правом 
утврђена овлашћења и обавезе (на пример, супружника, наследника, 
власника, повериоца, дужника итд.). Та врста способности се стиче 
рођењем физичког лица или оснивањем и регистровањем правног 
лица. И обратно, она се губи физичком смрћу или гашењем и испи- 
сом правног лица из регистра. 


Од субјекта права, који је увек носилац пасивне правне спо- 
собности, треба разликовати лице које као носилац активне правне 


13 Милан Пауновић, Права животиња, Београд 2005, 131; Nikola Viskovic, 
Teorija drZave i prava, Zagreb 2006, 134. 


14 Вид. Иван Мелвингер, Увод у право, Нови Сад 1965, 392. 


15 Гордана Вукадиновић, Теорија државе и права, П, Нови Сад 2007, 148 
149. 

способности (на пример, пословне) може свесно и вољно да по- 
ступа по правним нормама. Такво активно (и пасивно) способно 
лице назива се правни агент. Поступајући по правним нормама, 
оно може да дела у свом или туђем интересу. У првом случају је 
у питању власник, а у другом заступник. У случају заступника, не- 
опходно је да постоји правно заступање као нека врста „замене“ 
другим правним субјектима. Због тога се каже да је заступник са- 
мостална и посебна врста правног агента, који за друга физичка и 
правна лица врши одређене послове у њиховом интересу. Он увек 
дела у име заступљеног лица (заступљеника), тако да је то лице (а 
не правни агент као заступник) субјект правног посла.!• На пример, y 
праву се сматра да је пословно неспособно лице закључило уговор 
о купопродаји преко заступника, односно да је оно постало субјект 
права својине на купљеној ствари, а не његов заступник.!/ Однос 
између заступника пословно способног лица и заступаног лица сли- 
чан је односу између заступника и пословно неспособног лица. 


Нешто је сложенији случај с одређивањем природе правног (мо- 
ралног) лица." И оно представља виртуелну друштвену творевину 
којој је признато својство субјекта права, јер је „довољно организо- 
вана и уобличена“ целина која се јасно издваја од других сличних 
људских творевина. Иако правно лице нема своју посебну свест и 
вољу, оно је ипак признато као субјект права, као и физичко лице 
које ту свест и вољу има. То је учињено због тога што и правно лице 
представља „центар интереса и делатности људи“,! односно распо- 
лаже овлашћењима и обавезама које одговарају његовом карактеру и 
циљу због кога је основано. Једино што та овлашћења и обавезе не 
могу да буду везани за својство човека да буде родитељ, супружник 
или да располаже одређеним грађанским правима. За физичка лица, 
дакле, важи начело слободе, док за правна лица важи начело њеног 
ограничавања. Физичким лицима је дозвољено да нешто чине или не 
чине, све док њихово понашање изричито није забрањено правним 
нормама. То је у складу са схватањем по коме је слободно, тј. правно 
дозвољено, све што није правно забрањено. Правна лица смеју нешто 
слободно да чине или не чине само ако је то изричито дозвољено 
правним нормама, што је у складу са схватањем да је слободно само 
оно што је правно дозвољено. Наведена разлика између физичких 
и правних лица у погледу њихове активне и пасивне способности 


16 Андрија Гамс, Увод у грађанско право, Београд 1988, 99 и даље; Обрен 
Станковић, Увод у грађанско право, Београд 1996, 51 и даље. 


17 Драгољуб Стојановић, Оливер Антић, Увод у грађанско право, Београд 
2004; Оливер Антић, Облигационо право, Београд 2007. 


'8 Вид. Тома Живановић, Систем синтетичке правне филозофије, III, Београд 
1959, 285. 


1? Радомир Лукић, Увод у право, Београд 1994, 284 285. 

правда се карактером правних лица и њиховим специјализованим 
активностима, чиме се наговештава да постоји нека претходна пред- 
става о њиховој правној природи. 


У правној науци и данас постоје барем три главне теорије ко- 
јима се објашњава природа правног лица. Према првој и најстаријој 
теорији фикције, правно лице се сматра привидним, вештач- 
ким субјектом права. Према другој, теорији негације, пориче се 
субјективитет правног лица као таквог, тј. сматра ce да je peu о пуком 
скупу физичких лица која су једини носиоци овлашћења и обавеза. 
Најзад, према трећој, теорији реалности, признаје се субјективитет 
правном лицу које се сматра једним центром делатности и интереса. 
Поред наведених, постоје и друге теорије којима се објашњава суш- 
тина правног лица, на пример, теорија концесије, теорија организма, 
теорија групне личности, Јерингова „теорија заграде“, теорија влас- 
ништва, Келзенова теорија итд.>! 


Само захваљујући теорији реалности, правно лице може да се 
појави као посебна друштвена и правна творевина која располаже 
овлашћењима и обавезама као физичко лице или чак у већој мери 
од њега. Њена суштина је у томе што правно лице сматра друштве- 
ном организацијом која је састављена од више људи који врше из- 
весна овлашћења и дужности у име те организације. То значи да се 
правне последице њихових радњи не урачунавају непосредно њима, 
већ целој организацији. Правно лице је, дакле, субјект права без 
способности да самостално и непосредно врши своја овлашћења и 
обавезе. Уместо њега, то чине његови органи као заступници. Али, 
правно лице као целина такође има овлашћења и обавезе према чла- 
новима који га сачињавају, тј. улазе у његов састав. Иста ситуација 
постоји и када се ради о виртуелним ликовима као новим субјектима 
права. И они представљају „центар интереса и делатности људи“ и 
„не располажу способношћу да самостално и непосредно врше своја 
овлашћења и обавезе“, исто као правна лица. 


6. РАЧУНАРСКИ ВИРТУЕЛНИ ЛИК КАО СУБЈЕКТ ПРАВА 


Право постоји не само као реална и идеална, већ и као рачу- 
нарска виртуелна појава која у себи на неуобичајен начин спаја реал- 
но с идеалним. До тога је дошло када су се реално и идеално у праву 
први пут испреплели у виртуелном рачунарском свету захваљујући 
убрзаном развоју информатичких технологија које неосетно, али 


20 N. Viskovié, 210. 
21 


493 529. 


Вид. више Роско Паунд, Јуриспруденција, Il, Београд Подгорица 2000, 

убрзано мењају свет наших појмова у истој мери као и наше фи- 
зичко окружење. На тај начин су поред реалних субјеката права, 
физичких и правних лица која постоје у правој стварности, настали 
нови виртуелни субјекти, тј. виртуелни ликови или аватари, како 
их још зову. Они постоје само у рачунарској виртуелној стварности, 
док у правој стварности не постоје. То су сасвим нови и аутономни 
субјекти права. Они су нови, јер до сада нису постојали, и аутоном- 
ни, јер постоје само у рачунарској виртуелној стварности у којој и из 
које могу правно да дејствују. 


Будући да виртуелни ликови (аватари) могу да производе 
правне последице у обе стварности, тј. могу да дејствују само у 
виртуелној стварности или из виртуелне стварности на реалне фи- 
зичке и моралне субјекте права у правој стварности, отвара се важно 
питање одређивања њихове правне природе. 


Природа виртуелних ликова може да се објасни на различите 
начине – на пример, теоријом заступништва, нарочито када се ради 
о виртуелним физичким лицима. Њен главни недостатак је у томе 
што је тешко објаснити како реални субјект права може да заступа 
себе у виртуелном рачунарском свету (на пример, како неко стварно 
лице може да буде старатељ свом аватару или, можда обрнуто, ава- 
тар стварном лицу). Одговор да је реч о истовременом двоструком 
правном субјективитету истог реалног субјекта не чини се тачним 
нити прихватљивим, јер виртуелни и реални субјективитет једног 
лица нису истоветни. То нису ни последице урачунавања правних 
радњи истом субјекту у виртуелном и стварном свету. Тиме као да 
је још једном додирнута суштина проблема одређивања природе 
виртуелних ликова. 


Изгледа да је најближе суштини виртуелних ликова то што о 
њима може да се говори као када се објашњава суштина правног лица, 
које је у односу на физичко лице збиља једна фикција, али фикција 
која производи изванредно значајне правне и друштвене последице. 
Будући да у правној науци постоје барем три главне теорије којима 
се објашњава суштина правног лица, то би према првој, најстаријој 
и већ поменутој теорији фикције, виртуелни лик ипак био субјект 
права, само вештачки и због тога привидан. Према другој, теорији 
негације, виртуелни лик не би могао да буде субјект права. То могу да 
буду само физичка и правна лица која су једини носиоци овлашћења 
и обавеза. Најзад, према трећој, теорији реалности, могао би да 
се призна потпуни субјективитет виртуелном лику као још једном 
центру делатности и интереса, као да је реч о физичком или правном 
лицу, што се већ данас чини у појединим правима. 


Поређењем правног лица са виртуелним ликовима може се 
запазити како виртуелни ликови, као и правна (морална) лица, 

располажу могућношћу поседовања (власништва), способношћу 
или надлежношћу за стварање правних аката (правотворством) и 
способношћу да одговарају за своје противправне поступке (прав- 
на одговорност), као и својим идентитетом, дакле, свим оним што 
заједно сачињава јединствен појам субјекта права као поседника, 
ствараоца права и правно одговорног лица, само у виртуелној ствар- 
ности. Једино, како је речено, они „не располажу способношћу да 
самостално и непосредно врше своја овлашћења и обавезе“, исто као 
и правна лица. 


Изгледа да је за објашњење њихове суштине у овом тренутку 
прихватљивија теорија фикције него теорија реалности, која ће можда 
једном превагнути, како се својевремено догодило са субјективитетом 
правног лица. 


7. ЗАКЉУЧАК 


Право не може да постоји без субјеката. Они постоје одувек, као 
conditio sine qua поп права. Прво су физичка лица постали субјекти 
права, а затим и њихове творевине – правна (морална) лица. 


Информатичко-технолошки развој није могао да мимоиђе сав- 
ремено право. Због тога се све чешће и све више размишља о новој, 
трећој врсти субјеката права – виртуелним ликовима (аватарима). То 
се чини због унапређивања и уређивања пословног саобраћаја, који 
из традиционалног актуелног света у све већој мери прелази у нови 
виртуелни рачунарски свет. 


Таква промена захтева преиспитивање традиционалних схва- 
тања и теорија о томе шта је субјект права уопште. Она такође захте- 
ва да се у овом тренутку барем покуша с одређивањем правне приро- 
де виртуелних ликова. Изгледа да је за објашњење њихове суштине 
у овом тренутку прихватљивија теорија фикције него теорија реал- 
ности, која ће можда једном превагнути, како се својевремено y XVII 
веку догодило са субјективитетом правног лица. 


Поред чисто практичних разлога, појава виртуелних ликова у 
сасвим другачијем светлу приказује нека стална питања на која још 
није дат, нити ће изгледа икада бити дат ваљан одговор: шта је ствар- 
ност, шта је свет уопште, шта је човек (нарочито телематски, вирту- 
елни човек), какво је човеково место у стварности и свету, докле свет 
и човек, као његов део, могу да се развијају, да ли виртуелна ствар- 
ност људску вољу ослобађа или заробљава, итд. Очигледно, суш- 
тина није у коначности таквих одговора, већ у њиховој очекиваној 
корисности. 2? 


D Драган M. Митровић, Пут права, 271 272. 

CAN A VIRTUAL CHARACTER BE A SUBJECT OF LAW? 


Summary 


Law cannot exist without subjects. They have always existed as 
conditio sine qua non of law. Firstly, natural persons became subjects of 
law, and thereafter also their creations — legal (moral) persons. 


Information and technological developments could not have by- 
passed contemporary law. As a result, more often and considerably more 
is being thought about a new, third type of the subjects of law — virtual 
characters (avatars). This 1s being done for the purpose of advancing and 
organising business communication, which is increasingly being translat- 
ed from the traditional actual world into the new virtual computer world. 


This change requires the re-examination of traditional beliefs and 
theories concerned with what a subject of law is at all. It also requires at 
this moment to at least make an attempt to determine the legal nature of 
virtual characters. When it has to do with the explanation of their essence, 
it seems that at this moment fiction theory is more acceptible than reality 
theory, which may sometime prevail, as it had happened with the subjec- 
tivity of the legal person at some point in time in the 17th century. 


In additon to purely practical reasons, the appearance of virtual 
characters displays in a completely different light some of the incessant 
questions to which a valid answer has not yet been given, nor, it seems, 
will ever be: What 1s reality? What is the world at all? What is man 
(especially a telematic virtual man)? What is the place of man in reality 
and in the world? For how long can the world and man, as its constituent 
part, go on developing? Does virtual reality free or capture human will? 
Apparently, the essence is not in the conclusiveness of such answers, but 
rather in their usefulness. 


Key words: Subject of law. — Natural person. — Legal person. — Virtual 
character. — Avatar. 

ЕКСПРОПРИЈАЦИЈА ИЗМЕЂУ ПРИВАТНОГ И 
ЈАВНОГ 


Експропријација je вид одузимања или ограничавања својине на непо 
кретностима до кога долази ради остваривања јавног интереса. Потреба за 
експропријацијом настаје када до преношења својине не може да дође на осно 
ву споразума са власником. Excnponpujayuja се јавља у скоро свим земљама под 
различитим називима, али је за све правне системе карактеристично да је циљ 
због којег ce експропријацији приступа увек исти или сличан, а то je изградња 
објеката који су у јавном интересу. 


Наша правна теорија се није детаљније бавила правном природом ове 
институције, а однос појединих аутора према том питању је углавном обе 
лежен припадношћу одређеној научној дисциплини. Јавно(управно)правна или 
приватно(грађанско)правна природа експропријације може се утврдити само 
према принципу претежности, а не по принципу искључивости. У овом раду се 
доказује да, према прописима Републике Србије, слично као и у другим правним 
системима који су овде анализирани, експропријација представља мешовит 
правни институт у којем ипак изразито претежу јавноправни елементи. 


Кључне речи: Јавни интерес. Својина. Одузимање својине Правна при 
рода експропријације. 


1. УВОДНЕ НАПОМЕНЕ 


Експропријација представља одузимање или ограничавање пра- 
ва својине на непокретностима физичких или правних лица, до чега 
долази у јавном интересу актом надлежног државног органа. Скоро да 
нема државе која не познаје институт експропријације, јер се у свакој 
земљи јавља потреба за изградњом одређених објеката због којих 


Аутор је редовни професор Правног факултета Универзитета у Новом 
Саду, dmilkov@pf-uns.ac.rs. Овај рад је резултат ауторових истраживања у оквиру 
пројекта Министарства просвете и науке Републике Србије на тему „Биомедицина, 
заштита животне средине и право“. 

јавни интерес има примат у односу на приватни, интерес дотадашњих 
власника неке некретнине. По правилу се експропријацији увек при- 
ступа због неких објективних разлога, који су начелно формулисани 
и терминолошки означени код нас као јавни интерес, док се у неким 
правним системима говори и о општем интересу или јавној кори- 
сти. Данас се више нигде не користи формулација из Декларације о 
правима човека и грађанина, да је реч о „законом утврђеној јавној 
потреби“ (чл. 17).! 


Јавни интерес за експропријацију се јавља онда када постоји 
потреба да се изгради одређени објекат који је неопходан за државу 
као целину или неку ужу политичко-територијалну јединицу. Тако 
долази до сукоба између јавног интереса с једне стране, и приватног 
интереса дотадашњег власника непокретности, с друге стране. У тим 
ситуацијама предност добија јавни интерес и својина се може одузе- 
ти и без сагласности дотадашњег власника. 


Када се јави потреба да нека непокретност која припада 
појединцу или организацији буде пренета у својину државе, одно- 
сно уже територијалне јединице, по правилу наступају две могуће 
ситуације. Прва подразумева да држава с извесним власником не- 
кретнине закључи грађанскоправни посао и дође до власништва 
над некретнином на основу купопродајног уговора. Такав однос 
између појединца или правног лица с државом потпада под режим 
грађанског права. Међутим, то још не спада у експропријацију у 
ужем смислу речи, осим што у том случају долази до преношења 
својине. С друге стране, ако није могуће остварити договор с влас- 
ником непокретности, а јавни интерес захтева изградњу одређених 
објеката, настају претпоставке за приступање експропријацији. „У 
оваквим случајевима, када постоји сукоб између јавног интереса и 
интереса одређених субјеката, долази до објективног мирења, али 
принудним путем. Интерес појединца је у таквим ситуацијама мно- 
го мањег значаја од јавног интереса“. Читава идеја експропријације 
базира се на принудном преношењу својине. У противном, реч је о 
уобичајеном купопродајном односу. 


Пре него што се приступи експропријацији, неопходно је да се 
утврди постојање неког јавног интереса због којег се то чини. У том 
смислу и бројни међународни документи, који су донети ради зашти- 
те људских права, предвиђају могућност да се због јавног интереса 
експроприше имовина одређених физичких или правних лица, а у 
неким земљама (Француска и Италија) у имену ове институције се 

1 Темељи модерне демократије Избор декларација и повеља о људским 


правима (прир. Д. Мрђеновић), Београд 2011, 316. 


2 Драган Милков, Управно право П Управна делатност, Центар за 


издавачку делатност Правног факултета у Новом Саду, Нови Сад 2010, 304. 

увек поред речи „експропријација“ истиче да је то експропријација 
ради јавне користи.з 


Експропријација је правни институт мешовите правне природе. 
Експропријација обухвата истовремено елементе који потпадају под 
управноправни режим, с једне стране, и елементе који су регулисани 
нормама грађанског права, с друге стране. Правна теорија се није 
детаљније бавила природом ове институције, већ је однос појединих 
аутора према експропријацији углавном одређен кроз припадност на- 
уци којом се баве.“ У том смислу, експропријацијом се баве истовре- 
мено и аутори из области управног и грађанског права. Начелно по- 
сматрано, у већем броју земаља се институт експропријације смеш- 
та у оквир управног права, док се поједини аспекти обрађују и у 
грађанском праву (пре свега се то односи на накнаду за експроприсану 
имовину). Наравно, то не значи да се на овај начин може прецизно де- 
финисати правна природа експропријације, јер је могуће, и најчешће 
се тако и догађа у пракси, да аутори грађанскоправне оријентације 
проучавају један аспект, а аутори из области управног права други. 
С друге стране, за анализу правне природе експропријације битно 
је идентификовати и правни режим којем је ова институција под- 
вргнута. У неким земљама је експропријација подвргнута режи- 
му управног права, укључујући могућност да се против решења о 
експропријацији води управни спор. С друге стране, постоје земље у 
којима из позитивног законодавства произлази закључак да је прав- 
ни режим експропријације сличан режиму грађанског права, иако уз 
значајне модификације. Оно што је извесно, то је чињеница да не 
постоји земља у којој је експропријација искључиво подвргнута ре- 
жиму само управног или грађанског права. 

Правна природа експропријације сигурно не може једнострано 
да се утврди, нити је могуће одредити њену искључиву припадност 
и правни режим. Одговор на питање да ли је експропријација ин- 
ститут управног или грађанског права може се дати само по прин- 
ципу претежности, а не и по принципу искључивости. Наиме, 
експропријација је институт који истовремено обухвата две групе 
елемената, због којих је истовремено подвргнута режиму две гране 

3 У неким земљама се под термином „експропријација“ још увек подразумева 
свако одузимање некретнина, па и оно што се врши без накнаде. Штавише, понекад 
се код англосаксонских аутора експропријација терминолошки везује првенствено за 
одузимање непокретности у бившим социјалистичким земљама. 


^ To је видљиво и у овом часопису, у коме су током скоро 60 година 
излажења, о екпропријацији до сада објављена само два рада, оба постављена из 
грађанскоправног угла: Борислав Благојевић, „Експропријација, право на стан 
и стамбена изградња“, Анали Правног факултета у Београду 4/1961, 381 387; 
Драгољуб Стојановић, „Експропријација и правична накнада“, Анали Правног 
факултета у Београду 1 2/1970, 1 14. 

права: управног права и грађанског права. Једини приступ који ће 
омогућити да прецизније одредимо правну природу експропријације, 
јесте доминантност једног, односно другог правног режима. 


2. О НАЗИВУ „ЕКСПРОПРИЈАЦИЈА“ 


Терминолошки посматрано, експропријација потиче из ла- 
тинског језика. У питању је сложеница, састављена од предлога ех 
(лат. „из“) и именице proprietas, која означава својину, али која је 
настала у релативно касној фази развоја римског права (Римљани 
дуго нису имали технички термин којим се означавала својина, 
а затим су за својину, поред термина proprietas, сковали и назив 
dominium). У правној литератури се ређе може пронаћи и схватање 
да експропријација потиче од придева proprius (лат. „сопствени“), 
мада је јасно да је поменута именица изведена од поменутог при- 
дева. 


Латински корен овог термина је задржан у многим језицима, 
и то не само у романским, него и у другим. На италијанском језику 
ce експропријација, потпуно и званично, зове espropriazione per 
pubblica utilità (дословно: „експропријација ради јавне користи“), 
што би слободније могло да се преведе као експропријација у јавном 
интересу. На исти начин се ова институција назива и у француској 
језику — l'expropriation pour cause d'utilité publique. Оваквим начи- 
нима изражавања y италијанском и француском језику указује ce од- 
мах на чињеницу да је у питању одузимање својине које се врши 
због задовољења јавног интереса и подвлачи се разлика у односу на 
одузимање својине без накнаде. Још Наполеоновим Грађанским за- 
коником (Code civil) из 1804. године, право приватне својине je било 
загарантовано тако што је било предвиђено да „нико не може бити 
принуђен да уступи своју имовину, осим ако је то у јавном интересу 
и уз претходну правичну накнаду“ (чл. 545). 


У енглеском језику се користи више начина за означавање 
експропријације. У Сједињеним Америчким Државама се експропри- 
јација везује уз појам еттет дотат, што потиче из дела Хуга Гроција 
(Hugo Grotius) De iure belli et pacis, који је у овом раду из 1625. године 
поставио принципе природног права и основе међународног јавног 
права. Његов термин dominium eminens, који је ту употребио, а који 
би се могао превести као „право врховне својине (на земљи)“, кори- 
стио се и у другим језицима још у средњем веку, као термин који је 
означавао најшире својинско овлашћење у оквиру подељене феудал- 


5 О оваквом приступу ближе код Ivo Borković, Upravno pravo, Narodne 
novine, Zagreb 2002, 558. 

не својине,“ Тако ce и у САД експропријација објашњава врховним 
правом државе на својину. Поред тога, у Сједињеним Америчким 
Државама се користи и израз „апропријација“ (appropriation). Ина- 
че, Американци под експропријацијом подразумевају како законито, 
тако и незаконито одузимање својине над некретнинама. У пракси се 
израз expropriation користи чешће за нелегитимно одузимање, док се 
за одузимање уз правичну накнаду користи израз eminent domain. 


У терминологији Велике Британије користи се израз „принуд- 
на куповина“ (compulsory purchase), а исти термин се јавља и на Ho- 
вом Зеланду и у Ирској. У Аустралији, мада је земља истог језичког 
порекла, употребљава се термин „резумпција“ (resumption) или „при- 
нудна аквизиција“ (compulsory acquisition), a у Канади и Јужној Аф- 
рици, занимљиво, користи се исти израз као и код нас и у већем делу 
континенталноправне традиције – експропријација. 


У Немачкој је у употреби израз који би се прецизно могао само 
описно превести као одузимање својине (Enteignung), тако да се он у 
пракси обично преводи просто, као „експропријација“. Исти израз је 
у употреби и у Аустрији. Након оцепљења од некадашње Југославије, 
Хрватска је у многим областима променила своју терминологију, тако 
да се тамо, почев од 1994. године, експропријација званично зове 
„извлаштење“, што није ништа друго већ буквални превод немач- 
ке речи Enteignung.” При томе ce, за разлику од обичног одузимања 
својине над некретнинама, у немачком језику често још додаје, слич- 
но као у италијанском и француском језику, да је у питању одузимање 
у јавном интересу (Enteignung im öffentlichen Interesse). За Немачку и 
Аустрију је, иначе, карактеристично да се одредбе о експропријацији 
налазе у прописима о изградњи, који углавном потпадају под управ- 
ноправни режим, а има их и у посебним прописима у појединим 06- 
ластима друштвеног живота.“ 


6 Dominium eminens се може пронаћи и у Душановом законику где је било 
предвиђено да владар има сву земљу у врховној својини. На истом земљишту 
властела (црквена и световна) je имала dominium directum, а зависни сељак dominium 
ите (право коришћења). 


7 Познати сплитски аутор управног права Иво Борковић (нав. дело) по 


грешно наводи назив за институцију експропријације у немачком језику као expro 
ртапоп, а затим каже да је увођење нове терминологије у хрватски правни систем 
довело до тога да се „у овој домени појам “експропријација? замијени појмом 
"извлаштење' који одговара духу хрватског језика“. Истина је, међутим, да ce на 
немачком експропријација каже Enteignung, а „извлаштење“ je буквалан превод овог 
немачког термина, што не значи да то не одговара духу хрватског језика. 


5 У Немачкој се основне норме о експропријацији налазе у Закону о изградњи 


(Baugesetzbuch), а има их и у прописима који уређују поједине области, као што 
су закони о путевима, ваздушном, железничком и воденом саобраћају, енергији. У 
Аустрији се одредбе које се тичу експропријације налазе у читавом низу посебних 
прописа и то како у савезним прописима (као што је нпр. Закон о железници), тако 
и у покрајинским и локалним прописима. 

3. УПРАВНОПРАВНИ И ГРАЂАНСКОПРАВНИ ОДНОС 


За разматрање правне природе института експропријације 
важно је најпре указати на разлике које постоје између две најчешће 
врсте правних односа који се у друштву успостављају, а то су управ- 
ноправни и грађанскоправни однос. Наиме, уочавање разлика између 
ова два правна односа у великој мери ће помоћи у извођењу конач- 
ног закључка о правној природи експропријације. Будући да је већ 
речено да експропријација није институт само једне гране права, већ 
да је мешовитог карактера, уочавањем елемената који у овом инсти- 
туту претежу, трагаћемо за одговором на постављено питање. 


„Управноправни однос представља такав правни однос који се 
успоставља између појединца или организације са државом поводом 
остварења неких права или обавеза странака у некој управној ствари. 
Улога представника државе се састоји у томе да странкама омогући 
остварење права, односно наметне обавезе, тако да то буде у складу 
са јавним интересом. При томе се улога представника државе не- 
када састоји само у томе да води рачуна о томе да јавни интерес не 
буде угрожен (то је најчешће случај приликом давања неких права 
странкама). С друге стране, улога представника државе је понекад 
активна, тј. он успостављајући неки управно-правни однос директно 
ради на остварењу јавног интереса (то је најчешће случај приликом 
наметања одређених обавеза странкама). Таква веза између управно- 
правног односа и јавног интереса проузрокује суштински све специ- 
фичности које овај правни однос има“? 


С друге стране, грађанскоправни однос представља најчешће 
имовинскоправни однос који се увек успоставља између равноправ- 
них субјеката, који сагласношћу својих воља уређују међусобна 
права и обавезе. За разлику од управноправног односа, који се увек 
успоставља на ауторитативан начин, грађанскоправни однос настаје 
споразумом две равноправне стране. У управноправном односу 
представник државе са позиција власти даје другој страни нека права 
или јој намеће одређене обавезе. У грађанскоправном односу стран- 
ке међусобно дају једна другој нека права, односно својом вољом 
преузимају неке обавезе. 


Основни и најчешћи начин на који се успоставља управноправ- 
ни однос јесте доношење управног акта, тј. управноправни однос се 
по правилу успоставља управним актом. Изузетак од овог правила 
тиче се оних ситуација када се управноправни однос успоставља 
без претходно донетог управног акта, тј. на основу општег правног 
акта, закона. У том смислу, за управноправни однос је карактери- 


У Драган Милков, Управно право І уводна и организациона питања, Центар 


за издавачку делатност Правног факултета у Новом Саду, Нови Сад 2011, 57. 

стично да може да се успостави непосредно на основу закона, што 
је ређи случај у пракси, или, у другом случају, уз испуњење једног 
предуслова: да надлежни орган не донесе никакав управни акт по 
захтеву странке у року који је одређен законом. Таква ситуација се 
назива ћутањем управе и у том случају је успостављен управноправ- 
ни однос као да је захтев странке одбијен.! То значи да незадовољна 
странка стиче иста права као да јој је издат негативан управни акт, 
односно да може да изјави жалбу због ћутања управе. У случају да 
ни другостепени орган не донесе решење по жалби странке, тада се 
против ћутања другостепеног органа може покренути управни спор. 


Управноправни однос се увек успоставља ради заштите или 
непосредног остварења јавног интереса. Веза између успостављања 
управноправног односа и јавног интереса је непосредна и сва- 
ки управноправни однос је њиме обележен, па чак и онај који се 
успоставља на захтев странке. С друге стране, грађанскоправни од- 
нос се успоставља ради реализације неких појединачних или ужих 
интереса, а јавни интерес није непосредно ангажован, што не значи 
да није уопште присутан. 


Управноправни однос је карактеристичан и по томе што у 
њему увек с једне стране учествује неки представник јавног инте- 
реса. То је неки орган управе, односно други представник државе 
или уже политичко-територијалне јединице, или представник неког 
недржавног субјекта којем су поверена јавна овлашћења. Тај субјект 
је обавезно присутан и без њега не може да се успостави ниједан 
управно правни однос. Насупрот томе, грађанскоправни однос је од- 
нос у којем не постоји обавезан субјекат. И с једне и с друге стране 
могу се наћи било који субјекти који имају правну способност. Оно 
што је још специфично за управноправни однос је чињеница да се 
као странке могу јавити и групе лица које немају правну способност, 
уз услов да у једном конкретном управном поступку могу да буду 
носиоци права или обавеза. У грађанскоправном односу група лица 
без правног субјективитета не може да буде странка, већ свако од 


10 у нашој правној теорији је тезу о томе да се код ћутања управе управ 
ноправни однос заснива на основу закона први поставио Димитријевић, вид. Павле 
Димитријевић, Ратко Марковић, Управно право 1, Службени лист СФРЈ, Београд 1986, 
188. Томић ову тезу делимично доводи у питање, сматрајући да је у овом случају 
реч о имплицитном, законски претпостављеном, „управном акту“, вид. Зоран Томић, 
Управно право Систем, Службени лист СРЈ, Београд 2002, 99. Слично поступа и 
Невенка Бачанин, Управно право, Правни факултет у Крагујевцу, Крагујевац 2000, 
99, која такође сматра да је у питању прећутно успостављање управноправног 
односа. Тачно је и једно и друго: управноправни однос се успоставља без донетог 
управног акта (ћутање управе) зато што тако пише у закону. Сам закон није довољан, 
већ је потребно још да се испуни законска претпоставка, тј. да је наступило ћутање 
управе, а може се рећи и да је то имплицитан акт, јер су последице исте као да је 
захтев одбијен. 

лица може појединачно да буде странка у оквиру своје правне спо- 
собности. 


Између управноправног и грађанскоправног односа постоје и 
бројне разлике у погледу њихове садржине. Наиме, правна природа 
права и обавеза које чине садржину ових правних односа је потпуно 
другачија. 


Права странке из управноправног односа су најчешће лич- 
ног, неимовинског карактера, те је ограничена могућност њиховим 
располагањем. Лична права из управноправног односа су непрено- 
сива, а чак у неким случајевима, када је непосредно ангажован јавни 
интерес, може бити ограничено и одрицање од права из управноправ- 
ног односа, што је иначе, у правном и логичком смислу, незамисливо 
за права из грађанскоправног односа. Права из грађанскоправног од- 
носа су најчешће имовинскоправне природе, тако да њихов титулар 
може с њима слободно да располаже, да их преноси на друга лица, 
па и да их се одрекне.!! 


Што се тиче обавеза, за њих важе сличне карактеристике као 
и за права. Наиме, и обавезе из управноправног односа су најчешће 
личне, па је немогуће преносити их. Обрнуто, у грађанскоправном 
односу су обавезе најчешће имовинске природе, тако да странке могу 
с њима слободно да диспонирају. 


За управноправни однос је још карактеристично да се обавезе 
наметнуте странци реализују уз употребу принуде, али тако да се 
инсистира на извршењу примарне обавезе, те нема замене за неку 
санкцију. Наиме, у случају да странка своју обавезу не извршава 
добровољно, приступа се принудном извршењу у којем се инсисти- 
ра на испуњењу примарне диспозиције. И у поступку администра- 
тивног извршења постоје санкције (новчане казне), али оне никада 
не служе као замена за неизвршење основне обавезе, већ само као 
средство принуде у односу на извршеника да испуни своју примарну 
обавезу.!? Ако, међутим, новчаним казнама не може да се постигне 
сврха извршења, тада се основна обавеза извршава уз употребу не- 
посредне физичке принуде. За обавезе из грађанскоправног односа 
није карактеристично инсистирање на извршењу примарне обавезе. 
Наравно да је то основни циљ, али је могуће и да дође до замене 
обавезе, што је у управноправном односу, начелно, искључено. 


Коначно, за извођење закључка о правној природи института 
експропријације битно је уочити и разлике између управноправног 
и грађанскоправног односа које се тичу начина решавања спорова. 


Е О природи субјективних права из грађанскоправних односа вид. више 


Душан Николић, Увод у систем грађанског права, Центар за издавачку делатност 
Правног факултета Универзитета у Новом Саду, 2010, 238. 


12 Вишео овоме, Д. Милков, Управно право II, 252. 

Спорови који настану из неког грађанскоправног односа решавају се 
пред судовима опште надлежности у парничном, евентуално ванпар- 
ничном поступку. Кад су у питању управноправни односи, за њих је 
карактеристично да се спорови решавају најпре пред другостепеним 
органом управе, у другостепеном управном поступку, а након тога 
се надлежност преноси на суд. Међутим, спорове из управноправног 
односа не решавају судови опште надлежности, већ о томе одлучује 
посебан суд, Управни суд. Исто тако, поступак y којем Управни суд 
одлучује о спору из управноправног односа није обичан судски по- 
ступак, већ је у питању посебна врста судског поступка који се на- 
зива управним спором. 


Према томе, управноправни однос је правни однос који се 
успоставља најчешће управним актом, у којем обавезна страна 
другој страни ауторитативно одређује права и обавезе који су лич- 
ног карактера, с којима нема могућност слободног располагања, а о 
споровима се одлучује пред другостепеним органом управе, односно 
пред Управним судом. Грађанскоправни однос је регулисан норма- 
ма грађанског права, успоставља се између две равноправне стране, 
сагласношћу њихових воља којом се уређују најчешће имовинска 
права и обавезе, с којима странке најчешће слободно диспонирају, 
а о споровима одлучује редован суд у парничном или ванпарничном 
поступку. 


4. СВРХА ЕКСПРОПРИЈАЦИЈЕ У СТРАНОМ ПРАВУ 


Када се успостављају приватноправни односи и једна и друга 
страна имају пред собом неки њихов појединачни или групни циљ. 
Без обзира на то какав је тај циљ, он никада не спада у сферу која 
је од интереса за већи број грађана једне земље, већ увек остаје у 
границама појединачног или ужег. С друге стране, основни смисао 
експропријације јесте задовољење ширих интереса који се понекад 
поистовећују са интересима свих становника (општи интерес), а у 
савременој пракси се запажа да се као циљ експропријације означава 
јавни интерес. У италијанској и француској правној терминологији, 
као што је већ речено, СРИ се појам јавне користи. 


Израз „јавна корист“ се у француској правној терминологији 
користи као синоним за термин „општи интерес“, при чему ce у 
литератури употребљава и израз „јавни интерес“. Има аутора који 
сматрају да су то синоними.!3 Но, формално посматрано, у францу- 
ским прописима се званично говори само о јавној користи као циљу 
за приступање експропријацији. 


13 Такво становиште заступа нпр. Луј Жером Шапуиза (Louis Jéróme Chapui 
sat), Encyclopedia Universalis, http://www.universalis.fr/encyclopedie/utilite publique/. 

У Француској је експропријација „кодификована“ тако што су 
1977. године сви прописи који се односе на ову материју oaie 
и повезани у једну целину под називом Code de l'expropriation.! 
Међутим, то није прави кодекс у пуном смислу те речи, већ би се 
пре могло рећи да је у питању збирка одредби о експропријацији 
из различитих општих правних аката. „Кодекс експропријације“ сад- 
ржи норме којима се овај институт уређује од почетка до краја, тј. од 
утврђивања јавне користи (доношења декларације о јавној користи), 
па све до преношења својине и правичне накнаде. 


У Француској појам јавне користи није законодавно дефи- 
нисан, нити постоји било који други пропис ниже правне снаге 
који би га одредио. Одлуку о јавној користи, која се званично зове 
„декларација о јавној користи“ (déclaration d'utilité publique), доноси 
у форми решења одговарајући министар или префект. Против решења 
о јавној користи, које има карактер управног акта, може да се води 
управни спор, тако да је пракса управних судова у суштини довела до 
тога да се временом појам јавне користи уобличи. У том оквиру, из 
досадашње праксе се види да је јавна корист декларисана код изградње 
комуналних објеката, индустријских зона, зелених површина, 
образовних институција, водоснабдевања и сл. За Француску је 
такође интересантно да се доношењем решења којим се утврђује 
јавна корист завршава управни поступак у погледу експропријације. 
Након тога, све остало води експропријациони судија. У том смислу, 
за Француску се може рећи да је управноправном режиму подвргнута 
прва фаза експропријације, која се завршава са доношењем решења 
о јавној користи и управним спором, који, иначе, нема суспензивно 
дејство. Друга фаза експропријације је судска фаза. 


У Италији се циљ експропријације одређује на сличан начин 
као у Француској. У италијанском Уставу (чл. 43) предвиђена је 
могућност експропријације непокретности онда када је то у „општем 
интересу“ (interesse generale) и ya правичну накнаду. % И у овој земљи 
поступак започиње утврђивањем „јавне користи“ (utilità pubblica), 
а одлуку (декларацију) о томе доноси локални органи (префект) 
или регионални, док се на националном нивоу доноси председнич- 
ки указ, на предлог министра надлежног за јавне радове, односно 


14 Велики број француских аутора је писао o експропријацији и Кодексу 
експропријације, а један од најбољих аутора je Рене Остиу (René Hostiou), чије 
је дело Code de l'expropriation, присутно у француској научној јавности од 2001. 
године, када је објавио прво издање, па све до 12. издања које је изашло 2010. 
године, у издању издавачке куће Litec у Паризу. 


15 Jean Мане Auby, Droit administratif spécial, Ѕігеу, Paris 1966, 99. 


16 Једно од обимнијих дела на ову тему je написао италијански аутор Никола 
Ћентофанти, вид. Nicola Centofanti, L’espropriazione per pubblica utilità, Giuffrè, Mi 
lano 2009“. 

другог одговарајућег министра. За Италију је карактеристично да 
се против одлуке о јавној користи, која представља претпоставку за 
експропријацију, не може водити управни спор. Декларација о јавној 
користи се сматра дискреционим актом.!' Сама јавна корист ни у 
Италији није законски прецизно дефинисана, али се поједини циљеви 
за спровођење експропријације могу пронаћи у посебним прописима. 
Тако се у Италији експропријација спроводи ради извођења јавних 
радова, како на локалном, тако и на ширем нивоу, ради изградње 
комуналних објеката, индустријских зона, итд.!* Према председнич- 
ком декрету бр. 327 од 8. јуна 2001. године експропријација се може 
вршити под следећим условима: !" 


а) ако се одређени посао обавља у оквиру инструмена- 
та предвиђених планом општег урбанистичког развоја или је то 
предвиђено у акту чија природа и ефекат су исти на имовину која је 
предмет експропријације и да су на основу тих аката добра на којима 
ће се вршити експропријација изузета из промета (винкулација); 


б) ако се донесе декларација о јавној користи; 


ц) ако се одреди, макар као привремено, накнада за експро- 
пријацију. 

Пре него што се дозволи преношење својине, потребно је да се 
одреди накнада за непокретност. Корисник експропријације има оба- 
везу да истовремено с планом изградње објекта понуди и правичну 
накнаду власнику некретнине. Ако он ту понуду прихвати, завршава 
се претходна процедура. С друге стране, могуће је да странке склопе 
поравнање пред надлежним органом управе, што се онда у Италији 
сматра јавноправним уговором. Ако нема договора, онда о накнади 
одлучује суд, а у међувремену надлежни орган доноси декларацију 
о експропријацији и тиме се ствара правни основ за преношење 
својине. 


У немачком Уставу (Grundgesetz) су садржане основне одредбе о 
могућности да се врши експропријација и предвиђена су ограничења 
која у том погледу важе. Тако је предвиђено да је експропријација 
дозвољена само онда када је то у општем интересу, да мора бити 
уређена законом или прописом који је заснован на закону и да се тим 
прописом мора истовремено уредити начин и одмеравање правичне 
накнаде, као и да се приликом експропријације мора водити рачуна о 
принципу сразмерности између заштите општег интереса и накнаде 


17 Luigi Delpino, Federico Del Giudice, Diritto Amministrativo, Edizioni Simone, 
Napoli 199210, 556. 


18 Massimo Severo Giannini, Diritto Amministrativo, Giuffrè, Milano 19882, 
1149. 


19 Gazzetta Ufficiale n. 189 del 16 agosto 2001. 

дотадашњем власнику. Истовремено је Уставом загарантовано да се 
y случају спора око висине накнаде може водити судски поступак.20 


Полазећи од уставних одредби, у Немачкој је експропријација 
уређена у више различитих посебних прописа у посебним области- 
ма, а често и прописима за чије доношење су надлежне поједине 
немачке покрајине. За све њих је заједничко да експропријација 
може да се врши само онда када то тражи општи интерес, када 
циљ експропријације не може да се оствари на други начин и да 
експропријацији увек мора да претходи озбиљна понуда за куповину 
некретнине која је била одбијена. У том смислу, према немачком За- 
кону о изградњи (Baugesetzbuch) из 1960. године (параграф 87)?! 


„(1) Експропријација је дозвољена само у појединачним слу- 
чајевима, ако јавни интерес то захтева и одузимање не може ни на 
један други разуман начин да се постигне. 


(2) Претпоставка за експропријацију је да је подносилац захте- 
ва за експропријацију покушао озбиљно и под одговарајућим тржиш- 
ним условима да за земљиште које је предмет експропријације, 
под разумним условима, у складу са одредбама $ 100 ст. 1 и 3 no- 
нуди другу земљу, али да је то било узалуд. Подносилац захтева за 
експропријацију мора да покаже да ће имовину користити у разу- 
мном року за намењену сврху. 


(3) Експропријација земљишта које се припрема за изградњу 
објеката ($ 85, ст. 1, тач. 1), или треба да се врати у грађевинску упо- 
требу ($ 85 ст. 1, тач. 2), може да се врши у корист општине или за 
потребе носилаца јавног интереса. У случајевима из $ 85 ст. 1, тач. 5 
експропријација земљишта може да се врши у корист имовине само 
оних инвеститора који су у стању да спроведу грађевинске радове у 
разумном року и дужни су да то учине. Када је у питању санација 
одређених области, експропријација може да се врши у корист оп- 
штине, али и у корист одређеног носиоца санације.“ 

Овим немачким прописом одређени су и циљеви експропри- 
jauuje. Наиме, експропријација може да ce врши: 

1. ради коришћења земљишта у складу са одредбама урбани- 
стичког плана или ради припреме таквог коришћења, 

2. ради затварања слободних парцела или привођења намени за 
грађевинске сврхе неизграђеног или слабо изграђеног земљишта које 
се не налази у урбанистичком плану, али је повезано са изграђеним 
деловима Mecra.? 


20 Устав Савезне Републике Немачке из 1949. године (BGBI. S. 1), чл. 14, ст. 


?! Верзија Закона објављеног y Bundesgesetzblatt, од 23. септембра 2004. 
године. 


? Исто, параграф 85, ст. 1, тач. 1 2. 

Поступак експропријације се води пред (најчешће) локалним 
органом и уз примену правила управног поступка. Само у случају 
спора око накнаде за експроприсану некретнину одлучивање се пре- 
носи на редовне судове. 


У Аустрији је питање експропријације решено на сличан на- 
чин као у Немачкој. Посебним прописима у појединим областима, 
како на савезном, тако и на покрајинским нивоима, предвиђа се 
могућност експропријације. Примера ради, то су прописи о путеви- 
ма (и на савезном и на покрајинским нивоима), прописи о изградњи, 
прописи о уређењу простора, прописи о ваздушном саобраћају, про- 
писи о шумама, планинама, водама, електричној енергији, прописи 
о водоводу, преношењу енергије, прописи о заштити природе, про- 
писи о туризму, итд. За све аустријске прописе заједничко је да се 
на поступак експропријације примењују правила управног поступка 
у погледу доношења одлуке о дозвољености експропријације, пред- 
мета експропријације, обима и начина експропријације. Одлука о 
експропријацији има карактер управног akra.” Питање правичне Ha- 
кнаде спада у надлежност судова. 


У Сједињеним Америчким Државама је, све до петог амандма- 
на на Устав, у оквиру права врховне својине (еттет дотат) било 
могуће одузимање земљишта и без икакве накнаде. Почевши од пе- 
тог амандмана из 1791. године, уведена су одређена ограничења. 
Овај амандман, чији је већи део везан за права грађана у кривичном 
поступку, у својим завршним одредбама забрањује одузимање имо- 
вине у сврху јавног коришћења (public use) без правичне накнаде. У 
овој земљи се као основна сврха експропријације наводи „јавна упо- 
треба“, а не јавни или општи интерес или јавна корист, као што је то 
случај у неким другим правним системима, али је смисао исти. Ина- 
че, експропријација је уређена прописима појединих држава чланица 
САД, тако да у том погледу могу постојати разлике. 


Одлучивање о експропријацији је и у Сједињеним Аме- 
ричким Државама у надлежности управе, а не судства (одлука о 
експропријацији се назива „кондемнација“ — condemnation), али се 
о правичној накнади увек одлучује пред судским органима. Но, за 
САД је карактеристично да и управа мора да се обрати суду уколико 
је потребно да дође до принудне реализације, а процедура је разли- 
чито уређена у појединим државама. У неким државама не постоји 
скоро никаква процедура за експропријацију, док има и оних држава 
у којима је ово питање детаљно уређено.2* 


23 Erich Feil, Enteignung und Enteignungsentschddigung, Linde Verlag, Wien 
2011, 15. 


28 Преглед процесних одредби у појединим државама САД вид. код Zachary 
D. Hudson, ,,Eminent Domain Due Process“, The Yale Law Journal 119, 6/2010, 1322 
1327. 

У Уједињеном Краљевству се експропријација назива „оба- 
везном куповином“ (compulsory purchase) и одлуку о томе доноси 
надлежни државни орган. У пракси су то, најчешће, у складу са по- 
себним прописима, локални органи. У овој земљи је 2004. године 
Парламент Уједињеног Краљевства усвојио Закон о планирању и 
принудној продаји. > Овим законом су уређена питања регионалног 
и локалног развоја, планирања, контроле и овај пропис посебно сад- 
ржи одредбе о експропријацији (принудној куповини). 


Експропријацији се у Уједињеном Краљевству приступа ради 
реализације јавног интереса онда када до некретнине не може да се 
дође купопродајом. Одлука о експропријацији се назива „наредба о 
принудној продаји“ (Compulsory Purchase Order). Власници могу да 
изјаве приговор против наредбе и о томе одлуку доносе посебни не- 
зависни инспектори. Око висине правичне накнаде власници одузете 
некретнине могу да воде судски спор и суд може да им досуди не 
само тржишну вредност некретнине, него и изгубљену зараду, као и 
све евентуалне трошкове настале због експропријације.26 


5. ЕКСПРОПРИЈАЦИЈА У ВАЖЕЋЕМ СРПСКОМ ПРАВУ 


Експропријација као вид преношења својине на непокретно- 
стима присутна је у нашем праву одавно. У важећем Уставу из 2006. 
године дати су општи оквири за експропријацију, који су разрађени 
Законом о експропријацији. 


Према уставној норми „право својине може бити одузето или 
ограничено само у јавном интересу утврђеном на основу закона, уз 
накнаду која не може бити нижа од тржишне“. 27 Тако је Уставом 
одређено шта је циљ експропријације: јавни интерес и предвиђен 
минималан износ за накнаду за одузету имовину, која не може да 
буде нижа од тржишне вредности одређене непокретности. 


Детаљне одредбе о експропријацији су садржане у Закону о 
експропријацији. За потребе овог рада ограничићемо се на само на 
оне одредбе Закона које помажу у давању одговора на постављено 
питање о правној природи института експропријације. 

Поступак експропријације у нашем праву је састављен од 
одређених фаза, при чему се припремне радње понекад могу врши- 
ти још пре утврђивања јавног интереса. У том смислу, прва фаза је 
утврђивање јавног интереса, након чега следи доношење решења о 


25 The Planning and Compulsory Purchase Act, 2004. 


26 Ronald Collier, „Compulsory Purchase and Condemnation: a Comparison of 
Procedures“, The Appraisal Journal, Washington, January 1968, 121. 


27 чл. 58, ст. 2 Устава Републике Србије, Службени гласник РС, бр. 37/06. 

експропријацији, а последњу фазу представља утврђивање накнаде 
за експроприсану непокретност. 


Утврђивањем јавног интереса започиње поступак експро- 
пријације у формалном смислу. Јавни интерес за експропријацију 
утврђује Влада Републике Србије, на предлог одређеног корисника 
експропријације који се подноси преко Министарства надлежног за 
финансије. Утврђивање јавног интереса представља доношење одлу- 
ке да је изградња неког објекта или извођење радова на одређеном 
месту од јавног интереса. Претпоставку за доношење такве одлуке 
представља постојање законског основа и да је, у складу са законом, 
донет одговарајући плански акт којим је на одређеном земљишту 
предвиђена изградња одређених објеката. У Закону је наведено да 
се јавни интерес може утврдити „ако је експропријација непокрет- 
ности неопходна за изградњу објеката у области: образовања, здрав- 
ства, социјалне заштите, културе, водопривреде, спорта, саобраћајне, 
енергетске и комуналне инфраструктуре, објеката за потребе држав- 
них органа и органа територијалне аутономије и локалне самоуправе, 
објеката за потребе одбране земље, као и за изградњу станова којима 
се решавају стамбене потребе социјално угрожених лица“,28 


Поред овог случаја, Влада може да утврди постојање јавног 
интереса и ако је „експропријација непокретности неопходна за 
експлоатацију минералних сировина, за обезбеђење заштите животне 
средине и заштите од елементарних непогода, укључујући и изградњу 
објеката и извођење радова за ове потребе, као и за прибављање 
неизграђеног земљишта потребног ради расељавања насеља или 
дела насеља, ако је на подручју тог насеља или дела насеља утврђен 
јавни интерес за експропријацију непокретности ради експлоатације 
минералних сировина, као и у другим случајевима предвиђеним 
законом“ 2 


Поред изградње објеката који су већ наведени, јавни интерес 
за експропријацију може да се утврди и за оне „непокретности које 
су према уговору о заједничком улагању у привредно друштво, одно- 
сно о заједничком оснивању привредног друштва, који је закључила 
Република Србија, неопходне за обезбеђење неновчаног улога Репу- 
блике Србије у то друштво, а које су обухваћене тим уговором или 
одговарајућим планским актом“. 30 


О утврђивању јавног интереса Влада одлучује у форми реше- 
ња које има карактер првостепеног управног акта. У складу с 


28 Закон о експропријацији ЗОЕ, Службени гласник РС, бр. 53/95; Службени 
лист CPJ, бр. 16/01 одлука Савезног уставног суда; Службени гласник PC, бр. 
20/09, чл. 20, ст. 1. 


29 ЗОЕ, чл. 20, ст. 2. 
30 3OE, чл. 20, ст. 3. 

општим правним режимом, предвиђеним у Закону о општем управ- 
ном поступку, против првостепених решења Владе никада не може 
да се изјави жалба.?! Ho, у Закону о експропријацији је изричито 
предвиђено да против решења Владе о утврђивању јавног интереса 
може да се покрене управни спор. Рок за покретање управног спора 
износи 30 дана од дана објављивања решења Владе у „Службеном 
гласнику Републике Србије“. 


Након утврђивања јавног интереса започиње поступак експро- 
пријације у ужем смислу речи. Поступак за експропријацију спрово- 
ди служба општинске управе надлежна за имовинскоправне послове 
на чијем подручју се налази одређена непокретност. Пре доношења 
решења, орган је свакако дужан да саслуша власника непокретности 
о чињеницама од значаја за експропријацију. Ове послове општине и 
градови врше као поверене послове државне управе. 


О предлогу за експропријацију се одлучује решењем. Општин- 
ска управа може да усвоји предлог корисника експропријације, ако 
су испуњени законом предвиђени услови, или да га одбије, ако нису 
доказане све потребне чињенице, односно поднете све неопходне 
исправе. Првостепено решење о експропријацији подлеже општем 
правном режиму управних аката, тако да против њега може да се 
изјави жалба. У другостепеном управном поступку решава министар- 
ство надлежно за послове финансија. У Закону о експропријацији је 
предвиђено да је решење о експропријацији непокретности ништаво 
ако се донесе, а да претходно није утврђен јавни интерес. У складу 
с општим правним режимом, против другостепеног решења може да 
се води управни спор. 


Након што решење о експропријацији постане правноснаж- 
но корисник експропријације стиче право да ступи у посед експро- 
присане непокретности. У изузетним случајевима, Министарство 
финансија може и пре правноснажности, ако је то неопходно због 
хитности изградње одређеног објекта или извођења радова, да до- 
зволи ступање у посед. Међутим, неопходна претпоставка за дозво- 
лу превременог ступања у посед јесте да корисник експропријације 
претходно утврди потребне елементе за одређивање висине накна- 
де. 


О накнади за експроприсану непокретност се не одлучује у 
оквиру решења о експропријацији, него се то чини касније споразу- 
мом странака или пред надлежним судом. Све до правноснажности 
решења о експропријацији корисник експропријације може да оду- 
стане од предлога.32 У том случају, будући да предлагач није више 3a- 


31 Закон о општем управном поступку ЗУП, Службени гласник РС, бр. 
30/2010, чл. 214, ст. 2. 


32 Опште правило формулисано у Закону о општем управном поступку 
(чл. 121) гласи да странка може да одустане од свог захтева у току целог управног 

интересован за експропријацију, не постоји ни разлог за даље вођење 
поступка те се он закључком обуставља. 


Правни режим решења о експропријацији је другачији у одно- 
су на друге управне акте. Наиме, ово решење може да се поништи 
или измени увек када то корисник експропријације и ранији влас- 
ник заједнички захтевају, као и ако корисник експропријације у року 
од три године од правноснажности одлуке о накнади, односно од 
дана закључења споразума о накнади, није извршио, према природи 
објекта, знатније радове на објекту ради чије је изградње извршена 
експропријација. Овај рок је двоструко дужи, износи шест година, 
ако се ради о експропријацији која се врши за потребе експлоатације 
рудног блага на површинским коповима. 


Након што решење о експропријацији постане правноснажно 
започиње поступак утврђивања накнаде. Накнада може да се утврди 
споразумно или пред судом. 


Споразумно одређивање накнаде има карактер поравнања 
склопљеног у управном поступку. После правноснажности решења 
о експропријацији општинска управа има обавезу без одлагања за- 
каже и одржи расправу за споразумно одређивање накнаде. У току 
припреме расправе, корисник експропријације је дужан да поднесе 
писмену понуду о облику и висини накнаде у року који не може бити 
дужи од 15 дана од правноснажности решења о експропријацији. Ту 
понуду општинска управа мора без одлагања да достави ранијем 
власнику. Сама општинска управа је дужна да прибави све податке о 
чињеницама које би биле од значаја за одређивање накнаде. Спора- 
зум се уписује у записник и сматра се да је закључен када га странке 
потпишу. Споразум о накнади има снагу извршне исправе, што значи 
да се може и принудним путем реализовати. С обзиром на природу 
обавезе извршење се спроводи по општим правилима судским путем 
ако се странке споразумеју о новчаној накнади, а ако се споразумеју о 
неком другом облику накнаде, који није новчани, тада се примењују 
правила административног извршења и такав споразум о поравнању 
извршава општинска управа. 


Општинска управа мора приликом склапања поравнања да во- 
ди рачуна о одредбама ЗУП-а, што значи да мора да води рачуна о 
јавном интересу, јавном моралу, односно правним интересима трећих 
лица. У Закону о експропријацији је још предвиђено да ће општинска 
управа одбити закључење споразума о накнади ако би тај споразум 
био у супротности са позитивним прописима.“ Против акта којим се 


поступка. У ЗУП у није прецизирано шта се сматра крајем поступка, али у правној 
теорији и пракси преовлађује став да је то до доношења другостепеног решења. 


53 308, чл. 56, ст. 1. 
34 ЗОЕ, чл. 58, ст. 1. 

одбија закључење споразума не може да се изјавити посебна жалба. 
Тада се поступа на исти начин као и када нема никаквог споразу- 
ма, што значи да општинска управа мора без одлагања да све списе 
предмета достави надлежном суду који ће одлучивати о накнади. То 
се дешава и у случају да странке не постигну споразум у року од 
два месеца од правноснажности решења о експропријацији. Ранији 
власник и корисник експропријације могу и непосредно да се обрате 
суду ако надлежна општинска управа пропусти да предмет проследи 
надлежном суду. Тиме се у потпуности завршава улога управе у по- 
ступку експропријације и надлежност преноси на суд. 


6. ЗАКЉУЧАК 


Експропријација представља одузимање или ограничавање 
својине на непокретностима и као таква је позната у скоро свим 
земљама под различитим називима. Анализа је показала да је за 
све земље заједничко то да се експропријација спроводи ради 
реализације неког јавног интереса, који нигде није законски де- 
финисан. Поред тога, за све земље је карактеристично и то да се 
у поступку експропријације могу разликовати различите фазе, од 
којих је једна управна, а друга судска. У управној фази се остварује 
основни циљ експропријације — преношење својине са појединца 
или правног лица на одређеног корисника експропријације. Читава 
експропријација може и да се заврши само с управном фазом, ако 
учесници експропријације склопе споразум о накнади за експро- 
присану имовину пред надлежним органом управе, што има карак- 
тер поравнања склопљеног у управном поступку. У том случају је 
експропријација од почетка до краја регулисана нормама управног 
права. До примене норми грађанског права може да дође само уколи- 
ко не постоји споразум о накнади за експроприсану имовину и тада 
се надлежност преноси на судске органе који у ванпарничном по- 
ступку одређују правичну накнаду. Но, одређивање правичне накна- 
де не одлаже саму експропријацију, нити задржава извођење радова 
због којих се приступило експропријацији. 


Укупно излагање је показало да је, како у упоредном праву, 
тако и код нас, експропријација мешовит правни институт у коме 
изразито претежу јавноправни елементи. Предмет експропријације 
јесте имовина (што је основни домен регулисања материје грађанског 
права), с обзиром на то да у експропријацији долази до преношења 
или ограничавања права на непокретностима, али то није једини 
случај да се неке правне норме из управноправне гране односе на 
имовину. 

У свим анализираним правним системима за суштину експро- 
пријације је битно да до преношења својине може да дође без са- 
гласности дотадашњег власника. Штавише, може се рећи да је 
непостојање сагласности претходног сопственика претпоставка за 
приступање експропријацији. У противном, ако сагласност постоји, 
онда до преношења својине долази успостављањем грађанскоправног 
односа, тј. склапањем купопродајног уговора. Извршење решења о 
експропријацији у случају потребе спроводи се принудним путем и 
при том не може да дође до замене неком санкцијом, обештећења и 
сл., што је карактеристично за управноправне односе, а није типично 
за грађанскоправни однос. 


Према прописима Републике Србије, експропријација има три 
фазе. Прва и друга фаза имају доминантно јавноправни карактер — 
утврђивање јавног интереса и доношење решења о експропријацији, 
док се трећа фаза, везана за правичну накнаду, као један од суштин- 
ских елемената ове установе, такође може да заврши по правилима 
управног поступка, ако се склопи поравнање о накнади. Једино ако 
то изостане, надлежност се преноси на суд. Тада се примењују пра- 
вила грађанског управа. У новијем француском праву се улога упра- 
ве завршава с утврђивањем јавног интереса, док о свему осталом 
одлучује експропријациони судија. 

На основу спроведене анализе страног и српског законодавства 
следи закључак да је експропријација мешовит институт који садржи 
знатно више јавноправних него приватноправних обележја, мада они 
могу сачињавати важан део његове правне физиономије. У том смис- 
лу, експропријација се ипак може сматрати претежно управноправ- 
ним институтом. 


Dr. Dragan Milkov 


Professor 
University of Novi Sad Faculty of Law 


COMPULSORY PURCHASE (EXPROPRIATION) 
BETWEEN PRIVATE AND PUBLIC 


Summary 


Compulsory purchase (eminent domain, expropriation) is a form 
of deprivation or restriction of ownership of real estate that occurs to the 
public interest. The need for expropriation occurs when the transfer of 
property can not come to agreement with the owner. 

Expropriation occurs in almost all countries under different names, 
but it is characteristic for all legal systems that there is always the same 
or similar purpose for which the property is taken. It is the construction 
of some objects that are of public interest. 


Serbian legal theory has not yet attained proper attention to dual 
legal nature of this institution, and attitudes of particular authors on that 
issue are usually strongly marked by academic discipline they belong to. 
Public (administrative) or private (civil) law legal nature of expropriation 
can be determined only on the basis of prevailing features, rather than 
according to their exclusiveness. This paper tends to show that, according 
to the regulations of the Republic of Serbia, similarly as in other legal 
systems analysed in the article, expropriation is a mixed legal institution 
with much more public than private legal elements. 


Key words: Public interest.— Property.— Property deprivation.— Legal 
nature of expropriation. 

ПРАВИЛА О ПОКЛОНУ У СРПСКОМ 
СРЕДЊОВЕКОВНОМ ПРАВУ 


Римско византијско право било је значајно извориште права 
средњовековне српске државе. Такво правно наслеђе, заједно с хришћанском ве 
ром, је нашло израз већ у првом српском законском зборнику Законоправилу. 
Настао радом првог српског архиепископа Саве, овај зборник правних прописа 
оставио је неизбрисив траг у правном животу Срба почев од средњег века, све 
до првих писаних закона у Србији у трећој и четвртој деценији ХІХ века. 


Римско византијски концепт доминантан је у прописима Законоправила 
о уговору о поклону, чија анализа заузима већи део простора у овом раду. Прин 
ципи на којима је овај концепт био заснован: добровољност, форма и посебни 
материјалноправни услови који су били потребни за настанак уговора, начелна 
неопозивости и изузетна опозивост постављени су у правилима Прохирона, 
као главног темеља на који се ослањало Законоправило. Тек незнатно, она су 
трпела утицаје средине у којој су примењивана. Анализира се и регулисање по 
клона у законодавству цара Душана (тачније, Скраћеној Синтагми), Закону о 
рудницима деспота Стефана Лазаревића, а сагледавају се и поједини сачува 
ни примери уговора о поклону. Поред вероватног утврђивања пунолетства по 
одредбама обичајног права као услови за пуноважност поклона, у једном перио 
ду српске историје појављује се уздарје, тј. обдареникова противчинидба даро 
давцу, која се састојала у предаји ствари незнатне вредности у односу на дар. 


Аутори закључују да су римско византијска правила о уговору о по 
клону, постављена још у Законоправилу под утицајем Прохирона, наставила 
да живе, како кроз законодавство, тако и у пракси, и током наредних векова. 
Обичај их је можда тек незнатно модификовао у понеком детаљу (као, на при 
мер, одређивање узраста који се тражио за пуноважност располагања путем 
уговора о поклону), али је темељ, у основи постављен y XIII веку, наставио 

да држи зграду ове правне установе све до у праскозорје прве модерне српске 
кодификације грађанског права у Грађанском законику од 1844. године. 


Кључне речи: Римско византијско право. Средњовековно српско право. За 
коноправило Светога Саве. Прохирон. Душаново законодав 
ство. Уздарје. 


1. УВОД 


Српска државна и правна организација у средњем веку је 
настала на класичном римском (ромејском) земљишту и природ- 
но је примала установе и појмове из римско-византијске држав- 
не организације и правног уређења. Питање избора није се ни 
постављало, као у случају неких других европских народа; оно је 
било решено самим местом настанка средњовековне државе и њеног 
права.! Римско-византијско правно и државно уређење, стопљено с 
примањем хришћанства, су постепено, али сигурно и незадрживо, 
довели до дубоког друштеног преображаја.? Размере тог преображаја 
су, вероватно, потоњим генерацијама биле тешко сагледиве. Много 
онога што је пре њега било обично и познато, пало је у заборав, а 
ново и непознато крчило је пут ка подмиривању потреба новог вре- 
мена и нове средине. Поглед на промене које су се одиграле у праву 
и правним установама могу се лепо сагледати на примеру уговора о 
поклону 


Увид у најстарије слојеве словенског права о поклону, нажа- 
лост, затамњен је вековима који иза себе нису оставили писане тра- 
гове. Истраживач раног словенског права (до Х века), Карло Кадлец, 
је записао: „Чак ни поклон није вероватно био једна честа појава, 
јер предмети, на којима се је створила колективна својина, нису се 
уопште могли даровати, па при томе у колективним заједницама је 
слобода индивидуалног располагања била за појединце врло ограни- 


чена. На тај начин цео се је облигациони промет сводио на размену и 
! Вид. Стојан Новаковић, „Средњевековна Србија и римско право“, Архив за 
правне и друштвене науке, 1/1906, 209 226. 


„Као год књига, писменост, уметност и друштвени ред у опште Tako Cy 
и закони међу Србе дошли с вером, као прост и обичан део реда за који се мислило 
да вери самој припада и који се тога ради с вером и установама њеним уносио... И 
колико је год оним људима вера долазила као нова вера, толико им је исто, и може 
бити још више, долазила и као нов закон“. Ове знамените речи је написао Стојан 
Новаковић у тексту „Почетак писаних закона у старој српској држави“, који је био 
предговор за књигу Законик Стефана Душана цара српског 1349 и 1354 (на ново 
издао и објаснио С. Новаковић), Београд 1898, УП УШ. 


И Кратак поглед на уговор о поклону у римско византијском праву вид. код 


Zacharia von Lingenthal, Geschichte des griechisch rómischen Rechts, Dritte verbesserte 
Auflage, Berlin 1892, 302 306. 

куповину — продају“. По стварању словенског писма крајем IX века, 
када Методије (како то стоји у његовом Панонском житију) преводи 
на словенски језик и први црквено-световни законик, тзв. Методијев 
номоканон (Liber Sclavorum qui dicitur Methodius), преузимање 
римско-византијских установа добило je пуни замах. Поред цркве- 
них правила и решења за верска питања, номоканони су садржали 
и световне законе. Ипак, стварни утицај византијског световног пра- 
ва на формирање локалних народних обичаја тешко је утврдити, јер 
недостају и елементарни подаци, а камоли збирке обичајног права 
из тог времена, каквих има у изобиљу код других народа, поготово 
Германа, почев још од Lex Salica. 


Први српско-словенски Номоканон – Законоправило, настао је 
1219. године радњом архиепископа Саве (Немањића). Његовом 3a- 
слугом унето је у Србију и римско-византијско световно право, на- 
рочито Прохирон („Градски закон“ — како га назива Законоправило), 
чије су норме биле преко потребне да би се млада српска држава 
правно уредила.“ Цео Прохирон чинио је 55. главу Законоправила и 
био је подељен y 40 „грана“.7 Постојање неколико сачуваних преписа 
Законоправила, који су настајали у релативно кратком временском 
периоду, сведоче о томе да је потреба за њиме била врло велика у 
правном животу Срба (Иловички препис настаје 1262, Рашки 1305, 
Дечански 1340, Пчињски 1370. године, итд). У ХШ веку Законопра- 
вило је прихваћено и у Бугарској, а касније и у Русији, где је и до- 
било своје треће име – Крмчија (Кормчаја књига – крманошка књига, 
која води човека у животу, као што крма, кормило усмерава брод). 


4 Карло Кадлец, Првобитно словенско право npe X века (превео и допунио 
Ф. Тарановски), Београд 1924, 88. И у германском праву се облигациони промет сво 
дио на купопродају и размену, в. Hermann Conrad, Deutsche Rechtsgeschichte, Früh 
zeit und Mittelalter, 1, Zweite neubearbeitete Auflage, Karlsruhe 19622, 44. 


> Александар Соловјев, Светосавски Номоканон и његови нови преписи (од 
2 


штампано из „Братства“ XXVI), Београд 1932, 22 23. 


6 Од бројне литературе скрећемо пажњу првенствено на истакнути рад у 
коме се резимирају питања у вези са Законоправилом која је наука углавном ре 
шила, као и она која су остала отворена, Димитрије Богдановић, „Крмчија светога 
Саве“, Зборник радова са међународног научног скупа Сава Немањић свети Сава 

историја и предање, 1, одржано децембра 1976, САНУ, Научни скупови, књ. УП 
(ур. В. Ђурић), Београд 1979, 91 99. 


| Прохирон је настао између 870. и 879. године и, како му сам наслов показује, 


представљао је зборник византијског права који је издао цар Василије 1 Македонски, 
првенствено као приручник за практичну употребу. Из непрегледне масе законских 
прописа из Јустинијановог доба он издваја најважније одредбе грађанског (и до 
некле јавног) права, систематски сређене у 40 титулуса, вид. Георгије Острогорски, 
Историја Византије, Београд 1996°, 235 236; Z. von Lingenthal, 23 24. Због јасноће 
и прегледности остао је у примени у Византији још скоро пуних пет векова, све до 
пропасти Византије. Отуда је, како због практичности, тако и због дуготрајности, 
његов утицај на околне словенске народе био изузетан. 

Оцењујући утицај Законоправила светога Саве на развој права у дру- 
гим словенским народима Оболенски бележи да им је оно пружи- 
ло „јединствен приручник канонског и световног права“ и постало 
основни закон српске, бугарске и руске православне цркве.“ 


Законоправило је посветило поклону, односно дару, како га је 
назвало, две „гране“ у Прохирону: дванаесту, под насловом „О дару“, 
и тринаесту – „О опозиву дара“. Још два члана која су уређивала по- 
клон била су на одвојеним местима. Један у грани 31, која је носила 
наслов „О накнади“ (седми члан), а други у грани 32, насловљеној 
„О деоби“ (четврти члан)? Поред тога, у грани шестој биле cy смеш- 
тене одредбе о предбрачним поклонима, а у грани десетој одредбе 
о поклонима између мужа и жене.!° Ти поклони нису предмет овог 
рада, јер су подвргнути посебном режиму у оквиру брачног права.!! 


За означавање поклона уобичајени српски средњовековни тер- 
мини су били „дар“ и „поклон“. Реч „поклон“, као и глагол „покло- 
нити (се)“, у српским средњовековним изворима употребљавала се 
у двојаком значењу: а) као наклон, поклоњење, corporis inclinatio, и 
6) дар, допит (у овом значењу Ђура Даничић наводи неке примере: 
„што ми кто да својом вољом поклон“, „што човек човеку за љубав 
да и поклони“).!? У свом првом значењу, „поклон је представљао и 
посебну натуралну дажбину, коју су зависни земљорадници давали 
својим феудалним господарима“.!3 Употребљаван је и глагол грчког 


5 Димитри Оболенски, Византијски комонвелт (прев. К. Тодоровић), beo 
град 1996, 379. 


У Крмчија морачка (Опис рукописа Фотијеви предговори Градски закон), 
описао и издао архимандрит Нићифор Дучић, Гласник Српског ученог друштва, П 
одељење, књига УШ, Београд 1877, 62 64,96 97. У тексту ће бити коришћен овај, тзв. 
Морачки препис из 1615. године, јер се, као најстарији објављени препис, најчешће 
користио у науци. Преводи назива грана су преузети из дела Законоправило или Номо 
канон светога Саве (Иловички препис, 1262. година), фототипија, приредио и прилоге 
написао Миодраг Петровић, Горњи Милановац 1991, 305a, 3056, VIII. 


10 Вид. више драгоцен рад Срђан Шаркић, „Поклон у средњовековном 
срспском праву“, Истраживања 17/2006a, 9, где овај писац детаљно сагледава 
еволуцију поклона од римског, преко посткласичног и Јустинијановог права, све до 
каснијег византијског и средњовековног српског права. Анализу нарочито концен 
трише на прописе садржане у Властаревој Синтагми, а потом на поједине случајеве 
поклона учињених цркви поменуте у Хиландарском типику (1198), Немањине 
повеље манастиру Хиландар из исте године, указујући на неопозивост оваквих 
врста поклона и на разлику у односу на царске поклоне властели, који нису били 
неопозиви. За разлику од Шаркићевог рада, главни акценат је овде стављен на про 
писе који су садржани у Законоправилу. 


1 Крмчија морачка, 56 57. 


12 Рјечник из књижевних старина српских, дио други, написао Ђуро Даничић, 
Биоград 1863, 346 347. 


13 Лексикон српског средњег века (прир. С. Ћирковић, P. Михаљчић), Београд 
1999, 539 (Милош Благојевић). 

порекла „харисати“,!“ а за бесплатна давања храмовима и манасти- 


рама коришћене су речи „за душу дати“, „приложити“, „записати“, 
15 
ИТД. 


2. ПРАВИЛА О ПОКЛОНУ У ЗАКОНОПРАВИЛУ 
СВЕТОГА САВЕ 


У правилима о поклону из гране дванаесте и тринаесте Зако- 
ноправила био је садржан појам поклона, прописани услови за на- 
станак и разлози за опозив уговора о поклону. Посебна пажња била 
је посвећена поклонима за случај смрти. 


2.1. Појам поклона 


Почетно правило из гране дванаесте говори о томе да постоје 
две врсте поклона. Прву сачињавају они који се чине за живота и 
производе дејство за живота поклонодавца и поклонопримца, а 
другу поклони који се извршавају након смрти и тек после покло- 
нодавца производе дејство („бивају потврђени“).! У погледу зажи- 
вотних поклона вреди приметити да их је Законоправило објаснило 
на начин који значајно одступа од метода који је много касније, у 
ХІХ и почетком ХХ века, коришћен у законодавној техници при- 


ликом дефинисања поклона. Док се у савременим кодификацијама 

14 „Харисати (yopiCew) значи без сумње поклонити приватном лицу из 
љубави, држимо да тај израз важи нарочито 3a donatio inter vivos. Taj грчки израз, 
који се јавља у повељама Душанова доба као обележје потпуног права својине, 
најбољи је доказ да се појам уговора о поклону развио у српском праву под јаким 
утицајем византијског права још пре Душанова доба“ (Александар Соловјев, За 
конодавство Стефана Душана цара Срба и Грка, Скопље 1928, 115; А. Соловјев, 
Законик цара Стефана Душана 1349. и 1354. године, Београд 1980, 206). У овом 
смислу наводи и Ђ. Даничић пример за реч „харисати, хару, donare“ (Рјечник из 
књижевних старина српских, дио трећи, написао Ђ. Даничић, Биоград 1864, 408). 


15 О терминологији која се користила за означавање поклона, вид. детаљније 
у једином новијем раду на српском језику који се непосредно односи на ову тему, С. 
Шаркић, (2006а), 11: „Сам чин поклањања имовине у српским правним споменицима 
означава се изразима записати, приложити, подложити, приносити, даровати и 
дати, из чега су изведене именице записаније, приложеније, приношеније и дар“. 
Вид. и Т. Тарановски, (1935), 101. 


16 Међу даровима једни се дају за живота, подразумевају захвалност и до 


брочинство према живом дародавцу и изискују (узвратну) благонаклоност, а други 
након смрти, и тек након смрти, која је такорећи услов даривању, бивају извршени и 
потврђени; наиме, пре него што дародавац премине, прималац неће располагати ни 
чим од подареног добра, јер је придодата одредба након смрти“ (Крмчија морачка, 
12, 1). Аутори текста дугују захвалност проф. др Александру Ломи, дописном члану 
САНУ, који је за потребе овога рада превео све одредбе о „дару“ из Законоправила, 
осим прописаних у грани 31, 7 и 32, 4). 

грађанског права поклон посматра и одређује из угла поклонодавца, 
као његово (добровољно) давање,!” дотле je y Номоканону поклон 
наглашено одређен са становишта поклонопримца. У његовом тек- 
сту је давање поклонодавца стављено у други план. То је разумљиво, 
јер је поклон конципиран тако да настаје у моменту када је ствар 
која је предмет поклона предата другој страни. У први план је, сто- 
га, истакнута правна ситуација која настаје после предаје, коју по 
овом концепту испуњавају дужности поклонопримца на захвалност, 
доброчинсто и узвратну благонаклоност према поклонодавцу. 


Дужност захвалности приспела је у српско право сасвим си- 
гурно као део римске правне заоставштине, у којој је још од краја 
Ш и почетка ТУ века била присутна идеја да поклонопримац мора 
исказивати посебно поштовање према поклонодавцу.!'“ Међутим, за 
дужност доброчинства и узвратне благонаклоности, која је уз захвал- 
ност поменута у грани 12, 1, не би се могло рећи с потребном дозом 
сигурности одакле потиче. Она није дело римског права. Током чи- 
тавог периода његовог трајања оно је у поклону видело искључиво 
имовинско доброчинство поклонодаваца и имовинску корист за по- 
клонопримца. Од поклонопримца је тражило само захвалност, али је 
и она била без икаквог значаја за правну квалификацију поклона.!" 
О захвалности се водило рачуна само приликом одлучивања о зах- 
теву поклонодаваца за опозив. Узвратно имовинско доброчин- 
ство поклонопримца, које би представљало корист поклонодавцу, 
супротстављало се природи поклона као једностраног доброчиног 
давања. Само у једном случају, и то тек у доба Јустинијана, посред- 
но је био признат значај поклонопримчевом доброчинству. Уколико 
је било исказано претходно учињеном бесплатном услугом поклоно- 
давцу, Јустинијаново право је прихватило да карактер поклона може 
имати и наградни поклон то јест, давање поклонодавца на име награ- 


17 Овај метод дефинисања примењен је, на пример, у Српском грађанском 
законику и Немачком грађанском законику. Према правилу којим је уређен појам 
поклона у српској кодификацији „поклон бива кад ко добровољно другоме што 
да, неиштући, нити примајући икакве за то никакве наплате“, Грађански законик 
Краљевине Србије са кратким објашњењима од др. Лазара Марковића, Геца Кон, 
Београд 1921, 259 (5 561). Дефиниција из немачког права је другачија, али је и у 
њој снажно наглашено да је суштина поклона у давању: „Давање којим неко другога 
из своје имовине обогаћује је поклон, ако су обе стране сагласне да је ово давње 
бесплатно“, Biirgeriliches Gestzbuch, $ 518, http://www.buergerliches gesetzbuch.info. 


18 A. Маленица, позивајући ce на Цицеронову расправу О пријатељству, 
примећује да је у римској филозофији владало гледиште да поклони не обавезују 
на захвалност јер се великодушја не чине због тога би се другога добило признање, 
али да је у праву, већ од од краја трећег и почетка четвртог века, било дефинитивно 
прихваћено да поклонопримац на учињени поклон мора узврати поштовањем, вид. 
Антун Маленица, Поклон у римском праву, Институт за упоредно право, Београд, 
1981, 240. 


19 Thid, 234. 

де за такву услугу. Због тога, чини ce да би корене поклонопримче- 
ве дужности доброчинства и узвратне благонаклоности требало тра- 
жити на другој страни. Њено прописивање у Законоправилу могло је 
доћи као израз специфичног схватања о уговору код словенских на- 
рода. Том схватању, наиме, било је непојмљиво да из сагласности две 
стране може настати обавеза само за једну! Уговора није било ако 
се њиме нису обавезале обе стране, односно уколико је само једна 
страна требало да нешто да, а за дато ништа не прими. Зато ни по- 
клон није могао ни бити замишљен као уговор, ако би на основу 
њега био обавезан само поклонодавац. Да би постојао уговор (0 по- 
клону) и поклонопримац је према поклонодавцу морао бити обаве- 
зан на доброчинство и благонаклоност. 


2.2. Услови за настанак уговора 
2.2.1. Форма 


Током развоја римског права настанак поклона је био подвргнут 
формалним условима који су се мењали. У завршној фази развоја, у 
Јустинијановом праву, поклон је постао уговор“ који је могао да Ha- 
стане ако је сагласност уговорних страна била изражена у писаној 
исправи. Ако је вредност предмета поклона била нижа од 500 соли- 
да, поклон је настајао и из усменог споразума између поклонодавца 
и поклонопримца. Међутим, и за писмени поклон и за неформални 
споразум била је потребна insinuatio, јавна регистрација поклона. 
Средњовековна права преузела су из Јустинијановог времана прави- 
ло да је писмени облик неопходан за све поклоне веће вредности, а 
као граничну суму узела су управо износ који је он одредио, конвер- 
товану у тада важећи новац.“ 


20 Reinhard Zimmermann, The Law of Obligations. Roman Foundations of те 
Civilian Tradition, Oxford, 1996, 495. О овој специфичној врсти поклона, вид. више 
Марко Ђурђевић, „Наградни поклон“, Анали Правног факултета у Београду 1/2011, 
160 177. 


21 Ово схватање о уговору код словенских народа изложио је А. Соловјев, 


који у поимању поклона као двострано обавезног уговора види корене уздарја које 
се појављује у исправама о поклону у праву неких словенских народа у периоду од 
XI до XVI века, вид. Александар Соловјев, „Приватно правни уговори XVI века из 
Пољичке жупе“, Архив за правне и друштвене науке 45/1934, 415. 


22 R, Zimmermann, 495; А. Маленица, 289. Према схватању Б. Благојевића, 
поклон ипак, ни у Јустинијановом праву, није био уговор него законски пакт (рас 
tum legitimum), вид. Борислав Благојевић, Римско право. Грађански поступак. 
Облигационо право, Одбор за уџбенике Стручног удружења студената прва, Београд 
1946, 173 174. 

23 В. Zimmermann, 495. 


24 Vesna Radovitié, Razvitak i pravna problematika darovanja (doktorska 
disertacija), Zagreb 1979, 205 215. 


69 


Анали Правног факултета у Београду, година LIX, 2/2011 


Српско средњовековно право није кренуло овим путем. У одред- 
бама Законоправила о поклону није споменута ни писмена исправа, 
ни јавна регистрација поклона. То, ипак, не значи да за настанак по- 
клона није било потребно да буде испуњен формални услов. Наиме, 
усмена сагласност поклонодавца и поклонопримаца изгледа да није 
била подобна да производе правна дејства без предаје ствари која је 
била предмет поклона. О томе би могле да посведоче две одредбе 
из Прохирона, пренете у Законоправилу. Прва је она која је поклоне 
који се дају уз различита условљавања у вези с временом и начином 
испуњења разлучивала од поклона који се „врше истога часа и тре- 
нутка“, што ће рећи у моменту постизања усмене сагласности, тако 
да је својина одмах прелазила од поклонодавца поклонопримцу, без 
икакве ограде или условљавања. Ова одредба могла би ce протума- 
чити тако да је предаја ствари преносила својину, да је она била на- 
чин стицања, modus aquirendi, али да је истовремено представљала и 
чин закључења уговора. Друга одредба потвђује ово тумачење. Наи- 
ме, према норми из гране 12, 7 поклонопримац није могао постати 
власник ако ствар није примио до момената смрти поклонодавца.26 
Другим речима, ствар је морала бити уручена поклонопримцу, ако не 
у моменту сагласности, оно бар за живота другог уговорника. Није 
било довољно да ствар изађе из државине поклонодавца. За наста- 
нак поклона није било битно ни да ли је уручење извршио лично 
поклонодавац или, по његовој наредби, неко треће лице.7' За његово 
постојање од значаја је било једино то да је за живота поклонодавца 
била успостављена државина поклонопримца. У супротном он није 
могао да буде власник. Разлог би могло бити изостајање традиције. 
Стога изгледа да је права, стварна предаја, traditio vera, имала Kapak- 


тер битног конститутивног, формалног услова, за настанак уговора.“ 

25 Од дарова датих за живота једни се врше истога часа и тренутка, и тако 
рећи већ од тада преноси се власништво и право коришћења имања или добра, тј. 
покретне или непокретне ствари, а да то не бива пропраћено никаквом додатном 
одредбом, него ствар одмах прелази од једног лица другоме, тј. од онога који дарује 
ономе који дар прима, без икакве ограде или условљавања. Други се пак дају уз 
различита условљавања у вези са начином и временом извршења, како год то по 
клонодавац каже и одреди“ (Крмчија морачка, 13,2). 


26 AKO ти чинећи дар пошаљем ствар и пре него што добијеш умрем, неће 


ти припасти“ (Крмчија морачка, 12, 5). 


27 Ако (оцу) потчињени (син) по очевој наредби или жељи учини дар, сма 


тра се да га је сам отац учинио. А ако неко твоју ствар по твојој жељи поклони не 
коме као своју, сматра се да си је ти сам подарио“ (Крмчија морачка, 12, 6). 


28 У савременом француском праву материјална традиција покретне ства 
ри је услов за пуноважност ручних поклона (les dons manuels), који су изузетак од 
правила да уговор о поклону мора бити закључен у облику јавнобележничке исправе. 
Традиција мора бити извршена или у тренутку сагласности воља уговорних страна 
или бар за живота поклонодавца, вид. Nathalie Peterka, Les dons manuels, Librarie 
Générale де Droit et de Jurisprudence, Paris 2001, 140; P. Malaurie, Les successions. Les 

У прилог томе да је она могла бити схваћена као услов за наста- 
нак поклона говори и околност што је traditio, свечана предаја пред 
сведоцима, била прописана у римском праву још у Константино- 
вом периоду као један од формалитета који је, уз писану исправу и 
insinuatio, био неопходан за важност поклона. 


2.2.2. Специјална способност поклонодавца за уговарање 


Законоправило је садржало посебно правило о способности која 
се захтевала од једног лица да би, као поклонодавац, могло закључити 
уговор о поклону. Речено речником савремене теорије грађанског 
права, способност за поклањање била је материјалноправни услов 
за настанак поклона. Она није била призната лицима која нису била 
способна за расуђивање, а таквима су сматрани малолетници и 
малоумници.3! Поклоне су могла чинити само пунолетна лица, јер 
су само она претпостављено могла имати јасну свест о правним по- 
следицама које може имати уговор којим увећавају искључиво туђу, 
а смањују своју имовину. У погледу санкција које су погађале уговор 
због одсуства способности једног лица за поклањање, може се ипак 
приметити да оне нису биле ригорозне. Поклон није био погођен 
неважношћу која је у савременом праву готово општеприхваћена 
санкција за повреду правила о способности за поклањање.7 О томе 


libéralites, Defrénois, Paris 20083, 211; Christian Jubault, Droit civil. Les successions. 
Les libéralités, Montchristien, Paris 2005, 472; Francois Terré, Yves Lequette, Droit civil. 
Les successions. Les liberalites, Dalloz, Paris 1997°, 399. Исти правни значај предаји 
се придаје y српској правној доктрини (вид. Борислав Благојевић, Грађанско 
прави облигациони уговори, Научна књига, Београд 19522, 69; Слободан Перовић, 
Облигационо право, Београд 1986, 359) и у законским решењима предложеним за 
поклон у Преднацрту грађанског законика. Према предлогу Комисије за израду 
грађанског кодекса поклон који има за предмет покретну ствар, пуноважан је када 
је ствар предата поклонопримцу, упор. Преднацрт грађанског законика Републике 
Србије. Облигациони односи, Београд 2009, 211 (чл. 661, ст. 2). 


79 В Zimmermann, 492; A. Маленица, 194 196. 


30 Изразе способност sa поклањање и способност за примање поклона 
предложио је за означавање уговорне способности поклонодавца односно покло 
нопримца Константиновић у Скици за законик о облигацијама и уговорима, вид. 
Михаило Константиновић, Скица за законик о облигацијама и уговорима, Службени 
лист СРЈ, Београд 1997, 191 (чл. 511 и чл. 512). 


Е „Малолетник и малоумник не може ништа даривати, јер нико такав не 


поседује способност одлучивања“ (Крмчија морачка, 12, 2). 


32 O санкцији која погађа поклон због неспособности поклонодаваца за 
уговарање, вид. Б. Благојевић, (1952), 83; С. Перовић, 611. За позитивно француско 
право, после реформе законодавства о доброчиним располагањима од 2006. године, 
вид. P. Malaurie, 162. За швајцарско право, вид. Luc Thévenoz, F. Verro, Commentaire 
romand du Code des obligations, Helbing&Lichtenthahn, Genéve 2003, 1251; Pierre En 
gel, Contrats de droit suisse, Staempfli Editions, Bern 2000?, 111; Pierre Tercier, Pascal 
Favre, Les contrats spéciaux, Schulthess, Genéve 2009“, 266. 

како је санкција могла изгледати може се закључити из одредбе која је 
систематизована на другом месту, у грани 31, 7 Законоправила. У њој 
стоји да недорасли (малолетник) има право у року од четири године 
по пунолетству, које се стицало с навршених 25 година, захтевати да 
му се учињени поклон врати. Малолетство, дакле, није било сметња 
због које је једно лице било потпуно неспособно да закључи уговор, 
јер би у том случају, сходно принципима који владају у савременом 
праву у материји неважности уговора, поклон морао бити апсолутно 
ништав, односно непостојећи. Оно је било сметња релативног карак- 
тера, због које је над поклоном одређено време после стицања пуно- 
летства лебдела неизвесност. С обзиром на то да је поклонодавац, по- 
што стекне пунолетство, могао у одређеном року да захтева враћање 
поклона који је учинио док је био малолетан — значи да је све до мо- 
мента доношења одлуке суда о враћању ствари дате на поклон, поклон 
производио своја дејства.“ Најзад, треба приметити да, за разлику од 
способности поклонодаваца за уговарање, у Законоправилу нису била 
постављена никава ограничења у погледу способости једног лица да 
буде поклонопримац, из чега би се могло закључити да је свако могао 
да прими поклон. 


2.3. Разлози за опозив 


Као и друга средњовековна права која су се развила на рим- 
ском правном наслеђу, правила српског права у овом периоду при- 
хватила су оба разлога за опозив поклона која су постепено уобли- 
чена у римском праву: накнадно рођење поклонодавчевог детета и 
незахвалност поклонопримца.?° Овим разлозима био је додат, истина 
помало прикривено, и још један – неизвршење налога. 


Накнадно рођење поклонодавчевог детета било је разлог за опо- 

зив поклона само код поклона који је господар учинио ослобођенику. 36 

Поклон који је учинио ослобођеном робу господар је још од кла- 

33 AKO поклони недорасли некоме неку своју ствар, може пошто буде Hany 

нио 25 година, а пре истека четири године, покренути спор и своју ствар вратити“, 
(Крмчија морачка, 56 57). 


* 9 граници за пунолетство постављеној Ha 25 година биће доцније више 
речи. 


55 Henri, Leon, Jean Mazeaud, Leçons de droit civil. Régimes matrimoniaux. 
Successions. Libéralites, Montchrestien, Paris 1963, 1178 1189; Géorges Ripert, Jean 
Boulanger, Traite élemenatire de droit civil de Planiol. Régimes matrimoniaux. Successions. 
Libéralites, Libraire générale de droit, Paris 1951, 1154 1166; R. Zimmermann, 497 
498. 


2 „Ако неко немајући сина све своје имање или део њега поклони сво 


ме ослобођенику, а након тога добије децу, целокупни дар се поништава и све се 
повраћа дародавцу, који поново има слободу да са тим располаже по својој жељи“ 
(Крмчија морачка, 13, 1). 

сичног римског права могао да опозове јер је, због природе односа 
између поклонодаваца и поклонопримца, овај поклон сматран увек 
опозивим правним akrom.’ По Законоправилу поклон господара 
ослобођенику је, изгледа, имао другачији карактер, који је одражавао 
и сасвим различито гледиште о односу између ових лица у старој 
српској држави. Због тога је био конципиран као принципијелно не- 
опозив и изузетно опозив уговор – само у случају да након изврше- 
ног поклона поклонодавац добије дете." Током касније еволуције, 
накнадно рођење детета више није помињано у правилима српског 
права о поклону. У том погледу оно је имало различит развојни пут 
од неких права европско-континенталног правног круга (француског 
и италијанског), у којима је накнадно рођење детета постало разлог 
због кога поклонодавац може опозвати сваки поклон." 


Незахвалност поклонопримца је, насупрот претходном, била оп- 
шти разлог за опозив, јер је због ње могао бити опозван сваки поклон. 
Он је у потпуности преузет из Јустинановог права. Ипак, поклонода- 
вац није могао због сваког чина незахвалности тражити враћање по- 
клона, већ само ако је она била испољена кроз одређене таксативно 
набројане радње поклонопримца: 1) увреду нанету поклонодавцу; 2) 
неоправдано дизање руке на поклонодавца; 3) рађење о глави покло- 
нодавцу. Ове радње су морале бити доказане у судском поступку.“ 


Колико је Законоправило доследно следило римско право у 
формулисању незахвалности сведочи и податак да је из Јустиниј ановог 


37 A. Маленица, 181. 


38 Смисао преузимања овог разлога из римског права могао би бити y 
заштити деце од доброчиних располагања којима је њихов отац пре њиховог рођења 
умањио своју имовину. Тако његово задржавање у савременом француском праву 
објашњавају браћа Мазо, вид. H., L., J. Mazeaud, 1179. 


39 Вид. Француски грађански законик, чл. 953; Италијански грађански зако 
ник, чл. 803. У Аустријском грађанском законику предвиђено је једно занимљиво 
решење. У $ 954 прописано је да тиме што су поклонодавцу без деце након закљученог 
уговора о поклону рођена деца не припада ни њему, ни накнадно рођеној деци да 
опозиву поклон. Ипак, он или накнадно рођено дете може да у случају нужде, како 
од поклонопримца, тако и од његових наследника, остварује право на законске кама 
те на поклоњени износ. За разлику од француског и италијанског, у немачком праву 
накнадно рођење детета није разлог за опозив поклона, као ни у српском праву. 


i „Ако се неко примивши дар покаже незахвалан према дародавцу, тако што 


га грубо увреди, или неоправдано подигне руку на њега, или му свесно нанесе вели 
ку штету, или му ради о глави, или не испуни писане или неписане услове даривања, 
и ако било који од тих разлога у судском поступку буде непобитно доказан, има се 
извршити повраћај учињених дарова“ (Крмчија морачка, 13, 3). Повраћај поклона 
због неблагодарности предвиђен је тако рећи у свим правним системима, почев од 
римског права. О томе више у овом часопису вид. Богдан Лоза, „Опозив поклона 
због неблагодарности поклонопримца“, Анали Правног факултета у Београду 
5 6/1969, 625 636; Јаков Радишић, „Ревокација поклона“, Анали Правног факултета 
y Београду 4/1957, 486 489. 

кодекса, као један случај незахвалности,! у тексту из Прохирона 
пренето и неиспуњење „писаних и неписаних услова даровања“. 
Неиспуњење писаних и неписаних услова не припада, међутим, до- 
мену незахвалности. Ради се, заправо, о разлогу за раскид уговора 
о поклону због неизврешња налога. До оваквог, помало вештачког, 
повезивања дошло је по свој прилици нехотично, може бити и због 
тога што је неиспуњење налога, као и незахвалност, морало бити 
прво судским путем утврђено, па тек потом изречен (судски) рас- 
кид уговора услед неиспуњења налога, односно (судски) опозив због 
незахвалности. 72 


2.4. Поклони за случај смрти 


Поред поклона међу живима, Прохирон је садржао и правила о 
поклону за случај смрти, па се тако и она нашле своје место у Зако- 
ноправилу. Поклони за случај смрти настајали су за живота уговор- 
них страна, њиховом сагласношћу (као несумњиво двострани правни 
послови), али су производили дејство mortis causa. Закључивани су 
онда када је поклонодавац хтео да за живота задржи предмет по- 
клона у својини и да након његове смрти својина на том предмету 
припадне поклонопримцу, а не његовом наследнику. Код ове врсте 
поклона, услов његове важности била је претходна смрт поклоно- 
давца. Ако би поклонопримац умро пре поклонодавца, уговор није 
могао да произведе она правна дејства која је поклонодавац имао у 
виду. Ипак, међу различитим варијантама поклона за случај смрти, 
било је и оних код којих је дарована ствар прелазила у својину по- 
клонопримца још за живота друге стране. То је био поклон који је 
поклонодавац закључио због бојазни од насилне смрти која му је 
претила, али не од стране поклонопримца. Ако је, пак, посмртни 
поклон био учињен у ишчекивању природне смрти или с обзиром 


^! Нав, према А. Маленица, 258 фн. 41. 


4 Опозивање поклона због неизвршења налога и незахвалности поклоно 
примца судским путем, предвиђено је у савременом француском праву. Више о 
сличностима и разликама између ова два разлога за опозив, вид. Н. L. J. Mazaeaud, 
1183 1191; P. Malaurie, 239 244; C. Jubault, 483 489. 


43 Посмртни дарови cy они када неко жели да (дотично добро) поседује (за 


живота) он сам, а не онај који дар прима, а (након његове смрти) прималац, а не 
његов природни наследник“ (Крмчија морачка, 12, 3). И ово је један веома стари 
правни институт, чији се корени дотичу најдубље европске правне прошлости и 
простиру се чак до хомерског права (чувени пример Телемаховог поклона Пиреју 
у Одисеји, поклон Ахиловог оружја, итд.), више вид. Сима Аврамовић, „Разлике у 
садржини и правној природи римског тестамента и тзв. легатског тестамента старог 
грчког права“, Анали Правног факултета у Београду 1/1987, 9 18. Детаљно вид. 
класично дело Eberhard Friedrich Bruck, Die Schenkung auf dem Todesfall im griechis 
chen und rómischen Recht, Breslau 1909, xao u Reuven Yaron, Gifts in Contemplation of 
Death in Jewish and Roman Law, Oxford 1960. 

на предстојеће путовање поклонодавца, због стрепње од напада 
разбојника, непријатеља у рату или других опасности које изненадно 
вребају – imminente periculo, својина се преносила na поклонопримца 
тек након смрти.“ Утемељеност на римско-византијској традицији je 
скоро потпуна, а нарочито пада у очи прилично велики број норми 
које су биле посвећене овој установи. Да ли су оне биле ту да на- 
доместе недостатак обичајних правила о поклону или да га нешто 
другачије регулишу, остаје као још једно отворено питање. 


Најзад, у вези с правним режимом који је важио за поклоне, 
ваљало би приметити да је одредбом Прохирона 32, 4, која је пренета 
у Законоправилу, био предвиђен институт који се не разликује много 
од савремених правила наследног права о урачунавању поклона и 
легата y наследни део. Наиме, отац који је учинио поклон веће вред- 
HOCTH једном детету, имао је обавезу да осталој деци после смрти 
остави у наслеђе имовину једнаке вредности,“ 

44 Постоје три врсте дарова у случају смрти. Једна је када се дарује без 
икакве непосредне бојазни, већ само у ишчекивању природне смрти. Друга је када 
се дарује под претњом смрти која долази споља а не од примаоца, који у том случају 
сместа преузима на себе власништво. Трећа је када (дародавац нешто некоме) дарује 
с обзиром на опасности скопчане са (својим предстојећим) путовањем; у том случају 
прималац не преузима власништво док давалац не умре. То чини онај који стрепи 
од разбојника или непријатеља у рату или од бродолома, од завера и заседа, или пак 
од силника или старости“ (Крмчија морачка, 12, 4). Такве случајеве поклона који се 
дају imminente periculo увелико дефинише римско право, а Улпијан изричито говори 
да такав поклон није валидан пре него што наступи смрт: „Моп videtur perfecta dona 
по mortis causa facta, antequam mors insequatur“, Ulp. 29, 32. 


^ Шаркић се супротставља уверењу Соловјева који y TOM институту y 
Душаном праву препознаје donatio mortis causa, А. Соловјев, (1928), 29. Шаркић 
то давање квалификује као легат, тврдећи да случајеви поменути кроз синтагму 
за душу дати и за гроб свој дати означавају „за тестамент везано оставиочево 
располагање делом имовине у корист лица које није наследник“, више вид. Срђан 
Шаркић, „Појам тестамента у римском, византијском и српском средњовековном 
праву“, Трећа југословенска конференција византолога, Београд Крушевац 2002, 
88 90. Нешто измењен текст је објављен и на енглеском, Srdan Sarkié, „The Idea of 
Will in Roman, Byzantine and Serbian Mediaeval Law“, Fontes Minores XI, Forschungen 
zur byzantinischen Rechtsgeschichte, Band 26, (hrsg. L. Burgmann), Frankfurt am Main 


2005, 427 433. 


46 „Ако вредан поклон једном или некима од своје деце учини отац, има оба 


везу да код поделе наслеђа сваком детету обезбеди толики законски део колики би 
му припадао пре (давања поклона), јер иначе отац не би према овом (другом) детету 
поштено поступио“ (Крмчија морачка, 97). Сличност са савременим решењима је 
упечатљива, упор. „Законском наследнику урачунава се у његов наследни део по 
клон који je на ма који начин добио од оставиоца“ (Закон о наслеђивању 30H, 
Службени гласник РС, бр. 46/95, чл. 66); „Уобичајени мањи поклони никада се не 
урачунавају у наследни део“ (ЗОН, чл. 73). Међутим, у основи се и у средњовековном 
и у модерном решењу ради о дубоком наслеђу и логици која сеже до римске правне 
традиције, израженим у идеји да је код поклона потребно остварити једнакост на 

2.5. Порекло уздарја 


У првом правилу из гране дванаесте у Законоправилу одређено 
је да поклони међу живима „подразумевају захвалност и доброчин- 
ство према живом поклонодавцу и изискују (узвратну) благонакло- 
ност“. Дужност захвалности могла је бити разлог због кога је у гра- 
ни тринаестој Законоправила прописано да „ако се неко примивши 
дар покаже незахвалан према дародавцу... има се извршити повраћај 
учињених дарова“. Друге две дужности, доброчинство и благонакло- 
ност, биле су, изгледа, искључиво моралног карактера. У српским из- 
ворима из XIII, XIV и XV века нема потврде да су оне прерасле из 
моралне у правну обавезу, односно да је поклонопримац морао да 
узврати поклонодавцу давањем неке ствари из своје имовине. 


Ипак Соловјев, анализирајући један документ о уговору о по- 
клону од 1547. године из Пољичке жупе, у коме је поменуто уздарје, 
коментарише да је уговор постајао перфектан, а поклонопримац 
стицао право својине на предмету поклона, тек пошто преда уздарје 
поклонодавцу.“' У овом документу стоји да за поклоњену „баштину 
на врх Сридивице“ поклонопримац даде „поштено уздарје: једну кра- 
ву поглавиту и једну добру овцу и два муцунига“^* Аутор објашњава 
давање уздарја особеним схватањем уговора код Словена. Словен- 
ском схватању, као што је напред речено, није био појмљиво да уго- 
вором само једна страна нешто даје, а да за то ништа не добија. Да 
би уговор постојао, сваки уговорник морао је да нешто да. Ако је у 
питању био поклон, давање поклонопримца је било уздраје које је 
по свом карактеру било симболична накнада, јер по вредности ни- 
како није одговарала поклону.“ Соловјев је побројао још шест по- 
мена уздарја, пет у хрватским исправама и један у босанској исправи 
у распону од пет векова (од XI до XV века). Од почетка XVI века 
уздарје се више не помиње у исправама о уговорима о поклонима из 
Хрватске.50 


следника (у Риму кроз collatio bonorum), више вид. Драгомир Стојчевић, Римско 
приватно право, Београд 19682, 149; Мирослав Милошевић, Римско право, Београд 
2007, 429. Иста идеја једнакости је присутна и у модерним кодификацијама, по 
готово у Аустријском грађанском законику (чл. 790), само су наравно механизми 
за урачунавање поклона далеко разрађенији, вид. више Оливер Антић, Наследно 
право, Београд 2007, 380. 


47 А. Соловјев, (1934), 415. 


48 Исправа бр. 3 из августа 1547. године, у којој се наводи да Антун са бра 
том Микулом дарује земљу Ивану Јуријевићу, приказана код А. Соловјева, (1934), 
401. 


49 ла, 413. 
30 Ibid. 415. 

Етнолошка грађа из доцнијег времена бележи помене уздарја. 
Вук С. Караџић говори о уздарју у свом Српском рјечнику од 1818. 
и од 1852. године. У Херцеговини и Црној Гори присуство уздарја 
забележио је В. Богишић, спроводећи анкету 1873. године о прав- 
ним обичајима. Ови помени, истина, везују уздарје само за свад- 
бене прилике. y: прилог његовог постојања говори до данас сачуван 
обичај у неким крајевима Србије да „сваки дар иште уздарје“. Где су 
корени обичаја уздарја? Српски законски извори — Законоправило, 
Душанова трипартиција H бипартиција, Закон о рудницима деспота 
Стефана Лазаревића – немају речи о уздарју. Друга сачувана српска 
средњовековна грађа од XII до XV – повеље, уговори, тестаменти, 
писма – такође, не помињу уздарје. Српска средњовековна сачувана 
писана грађа коју смо прегледали, дакле, не бележи помен уздарја.?° 
Да ли се радило о обавези која води порекло од старог словенског 
схватања о уговору као искључиво двострано обавезном правном по- 
слу, која се задржала у народној свести и код поклона, преображена 
y обичајну обавезу поклонопримца, важила током читавог средњег 
века? Или je у питању била обавеза из обичаја који ce укоренио 
касније под османском влашћу? У прилог првој тези говори комен- 
тар документа од 1343. године за који Тарановски сматра да беле- 

31 _„Уздарје, n. das Gegengeschenk, donum mutuum: “Кума куму свилену кошуљу, 
Кум уздарја куми ни динара“ (Српски рјечник истолкован њемачким и латинским 
ријечма, скупио га и на свијет издао B. Стефановић, Беч 1818, 855); ,,1). Die Gabe, 
допит... Између дара и поклона у нас је та разлика што се дар највише даје као 
од милости и за то онај који га даје изгледа уздарје“, Српски рјечник истумачен 
њемачкијем и латинскијем ријечима, скупио га и на свијет издао В. Караџић, Беч 
1852, 773, 111. 

> у одговорима из Црне Горе и Херцеговине помиње се уздарје: „особито 
при вјенчању, кум даје невјести и кои комат златног украса... Као уздарје, особи 
то од женскијех, прима кои мањи комат одјеће, као кошуљу, личњак, чарапе... Дар 
вазда више ваља троином него уздарје“. Херцеговац је одговорио исто, с тим што 
каже да се не поклања златни украс у Херцеговини, а сумња да се то чини и у 
Црној Гори (као да хоће да пребаци одговору из Црне Горе хвалисавост) и додаје: 
„Негда море бит боље и скупље уздарје него дар“. На питање: „Држи ли се уздарје 
неопходно нужно по народном обичају? Бива ли при томе каквих симболичних об 
реди?“, јединствен одговор и за Црну Гору и Херцеговину је био: „Нема случаја 
да, особито при наведеним свечаним приликама, да ће се дар примити а уздарје не 
дати. Обреда нема, осим оних кои су већ описани при свадби“, Валтазар Богишић, 
Правни обичаји у Црној Гори, Херцеговини и Албанији Анкета из 1873. г. (прир. T. 
Никчевић), Титоград 1984, 190. 

53 Вид. Fr. Miklosich, Monumenta serbica spectantia historiam Serbiae, Bosnae, 
Ragusii, Viennae 1858; Рјечник из књижевних старина српских, дио трећи, написао 
Ђуро Даничић, Биоград 1864; К. Јиречек, Споменици српски, Споменик Српске 
краљевске академије 11, Београд 1892; С. Новаковић, Законски споменици српских 
држава средњега века, Београд 1912; Љубомир Стојановић, Старе српске повеље и 
писма, I II, Београд Сремски Карловци 1929 1934. 

жи уздарје још из времена пре доношења Душанове трипартиције.““ 
Против ње могао би бити наведен податак да обавеза давања уздарја 
није у исто време постојала у обичајним правима других словенских 
народа, осим код Хрвата. Као аргумент у прилог друге претпостав- 
ке, да се овај обичај појавио у праву које је важило у Срба касније, 
за време османске владавине, говори то да је и у османском праву 
постојао обичај давања уздарја. По османском Грађанском законику, 
којим су добрим делом били кодификовани дотадашњи обичаји, изо- 
станак уздарја није био услов за настанак уговора о поклону, али ако 
је поклонопримац дао уздарје, то је представљало сметњу да покло- 
нодавац опозове IIOKJIOH.?Ó 


У парницима које су се водиле пред српским судовима, који 
настају 20 – тих година XIX века, поводом захтева поклонодаваца за 
опозив поклона нема помена да је расправљано о уздарју. Судије су 
ове спорове пресуђивале по старом принципу, установљеном још у 
Законоправилу, да једном поклоњену и предату ствар поклонодавац 
више не може више натраг узети (наравно, осим у случају незахвал- 
ности), не питајући се да ли је примио уздарје или nuje.’ 


54 Ауторима овог текста се чини да садржина документа не даје ваљан основ 
за закључак који је извео Тарановски. Реч је о исправи у којој је краљ Стефан Душан 
19. маја 1343. године старцу Григорију, који је поклонио цркву с имањима у селу 
Кориши његовој задужбини Светим арханђелима, записао доживотни ужитак на 
једном имању у метоху хиландарском или арханђеловском, вид. А. Соловјев, (1926), 
125 127 (док. бр. 63); Т. Тарановски, 645. 


55 Соловјев је записао да у руском и пољском праву нема података о уздарју, 
вид. А. Соловјев (1934), 413 фн. 56. 


56 Османски Грађански законик, Medželle i ahkjami Serije (објављен у преводу 
у Сарајеву 1906, Тисак и наклада Даниела A. Кајона) уредио је уздарје на два места 
и на оба за њега везао исту правну последицу, искључење поклонодавчевог права да 
опозове поклон. Упор. „Даровање с условом узчинидбе (плате, уздарја) је ваљано, 
а и услов је признан (ваљан). На примјер, када би један човјек некоме једну ствар 
даровао с условом, да овај њему такву и такву ствар даде као уз чинидбу, или с усло 
вом, да овај исплати неку одређену своту новца, онда ће ако обдареник тај услов 
испуни, даровање постати стално, а ако He, дароватељ може даровање опозвати.“ (§ 
855). Упор. „Запрека опозиву је то, ако се за дар накнада (плата, уздарје) даде, те њу 
дароватељ прими. Услијед тога, ако се дароватељу нешто даде у име уздарја, било 
од стране другог човјека, па дароватељ то прими, иза тога не може он даровање опо 
звати“ ($ 868). 


57 У збрци одлука Пожаревачког магистрата које је сакупио и уредио С. 
Максимовић, приказано је образложење пресуде од 25. маја 1843. године, којом је 
одбијено потраживање поклонодавца да му поклонопримац врати „парче браника 
од једног дана орања величине“ које му је поклонио десет година пре спора, Стеван 
Максимовић, Суђења у Кнежевини Србији пре писаних законика из архиве Пожаре 
вачког магистрата, Пожаревац 1898, 87, 165. Из образложења се не види да је суд 
пресудио на основу обичаја да, када је уздарје дато, поклон не може бити опозван. 
Да је у то врема важио, суд би се скоро сигурно позвао на овај обичај. 

3. ПРАВИЛА О ПОКЛОНУ У ЗАКОНОДАВСТВУ ЦАРА 
СТЕФАНА ДУШАНА 


3.1. Душанова трипартиција 


Од 1347/48. до 1354. године настаје законодавство цара Стефа- 
на Душана, његова чувена трипартиција, коју сачињавају Скраћена 
Синтагма Матије Властара, тзв. Закон цара Јустинијина и Законик 
цара Стефана Душана. Уговору о поклону је било посвећено у цели- 
ни поглавље 12, састава 4 Скраћене Синтагме. У њему су била сад- 
ржана само три правила,“ док у самом Законику и тзв. Закону цара 
Јустинијана није било одредаба о поклону. 


У првом правилу из Скраћене Синтагме неопозивост поклона 
је постављена као принцип. Од тог принципа био је конституисан 
само један изузетак. Поклон је могао бити опозван само због неза- 
хвалности поклонопримца. Изузетак је био уређен у потпуности на 
исти начин као у грани 13, 3 Законоправила. Наиме, случајеви неза- 
хвалности побројани у првом делу Душанове трипартиције истовет- 
ни су с оним из Законоправила и морали су бити утврђени у судском 
поступку, Интересантно је приметити да други изузетак који je био 
поменут у Законоправилу, накнадно рођење поклонодавчевог дете- 
та, Скраћена Синтагма није поменула. Разлог је, готово извесно, био 
укидање ропства, с обзиром на то да је овај разлог био предвиђен 
само у случају поклона који би господар учинио ослобођенику. 


Друго правило о поклону било је посвећено неспособности 
за поклањање. Разлози су такође, после више од једног века, оста- 
ли исти: поклонити није могло малолетно или малоумно пунолетно 
лице. Скраћена Синтагма је поновила и одредбу из гране 31,7 Зако- 
ноправила да малолетник има право, у року од четири године по пу- 


58 Матије Властара Синтагмат азбучни зборник византијских црквених 
и државних закона и правила (словенски превод времена Душанова), издао Стојан 
Новаковић, Београд 1907, 250. У раду је коришћен превод одредби Скраћене Син 
тагме који је дала Биљана Марковић, Јустинијанов закон у оквиру кодекса цара 
Стефана Душана (докторска дисертација), Филозофски факултет Универзитета у 
Београду, Београд 2004, 234 235 фн. 290. Вид. и А. Соловјев, (1928), 49. 


5 С. Шаркић, (2006a), 12 нарочито указује на разлику у карактеру поклона y 
погледу неопозивости, инсистирајући на томе да су поклони цркви били неопозиви, 
док су поклони владара властели били опозиви. 


Е „Сваки поклон учињени не враћа се, осим због неблагодарности. Ако се 


поклонопримац покаже неблагодарним према поклонодавцу, ако га дрским начином 
увреди или неправедно на њега руку дигне или га изложи великој штети својим по 

ступком или му о животу ради или не испуни оно што је обећао приликом примања 
поклона, било да је написано или да није. Ако се иједна од ових кривица на суду 
после давања поклона докаже, да задржи поклонодавац поклон“, Б. Марковић, 234 
фн. 290. 

нолетству, које се стицало са навршених 25 година, да судским путем 
захтева да му се поклон врати. °! 


Одредба о навршених 25 година живота и року од четири годи- 
не за постављање захтева за повраћај поклоњених ствари је изузетно 
занимљива не само због тога што је можда претеча правилу савреме- 
ног прва по коме пословно способно лице може у одређеном року по 
стицању потпуне пословне способности захтевати поништење уго- 
вора који је без одобрења законског заступника закључило за време 
своје послове неспособности. Она отвара и питање да ли је, будући 
да је позајмица из византијског права, у потпуности одговарала спо- 
собностима „пријемног“ српског друштва да је практикује или је 
морала да претрпи одређена прилагођавања локалним условима. С 
тим у вези ваљало би приметити да је византијско право с пуно суп- 
тилности пришло питању узраста и стицања пуне пословне способ- 
ности. Сва физичка лица, према одредбама Синтагме у њеној пуној 
верзији, била су подељена у три категорије, с обзиром на узраст који 
је био потребан за стицање самосталности у располагању добрима. 
Прву су сачињавали малолетници. Њој су припадала мушка лица 
млађа од 14 година, а женска млађа од 12 година. Друга категорија су 
били „недорасли“. У њу су улазили мушкарци старији од 14, а млађи 
од 25 година, и жене од 12 до 25 година живота. Трећу категорију су 
сачињавала пунолетна лица, која cy навршила 25 година живота.®% 
Међутим, она нису постајала пунолетна самом чињеницом да су 
навршила 25 година. Требало је да прођу још четири године за 
успостављање свих права доскорашњег непунолетника, тако да би се 
тек на почетку своје тридесете године коначно појединац еманципо- 
вао и власт његовог тутора („приставника“) коначно би престала.“ 


9! Нити недорасли нити безумни може поклањати јер ни у једном од њих 


нема свести (о сопственим поступцима). Ако поклони недорасли коју ствар своју, 
може пошто буде напунио 25 година, у року од четири године, покренути спори 
своју ствар (себи натраг) вратити“, ibid. 


92 Правило о праву пословно способног лица да захтева поништење уговора 
који је закључило за време док је било пословно ограничено способно предвиђено 
је у Закону о облигационим односима, с тим што је рок за поништење далеко краћи 
и траје три месеца од дана стицања потпуне пословне способности, вид. Закон о 
облигационим односима, чл. 59. 


9 Матије Властара Синтагмат, 308. Шаркић сматра да cy године које cy 
се захтевале за стицање ограничене пословне способности биле идентичне са го 
динама потребним за склапање брака (14 за мушкарце, 12 година за девојке) када 
се та лица третирају као „недорасли“, те да се пуна пословна способност стица 
ла тек са 25 година, вид. више Срђан Шаркић, „О стицању пословне способности 
у средњовековном српском праву“, Зборник радова Византолошког института 
47/2006 6, 75. 


64 Тако и С. Шаркић, (2006 б), 75 истиче да се накнадно захтевају још четири 
године за успостављање свих права, односно потпуне пословне способности, али 

Читав овај систем поступне еманципације, с „толико префиње- 
ном организацијом неког ублаженог старатељства“, карактеристи- 
чан за веома развијена друштва, довео је Т. Тарановског до следећег 
закључка: „Немогуће је претпоставити, да би се толико комплико- 
вани систем могао примењивати у средњовековној Србији или ма 
како довести у склад са много елементарнијим односима, који су 
били на снази у ондашњем српском друштву. Много је вероватније, 
да се пунолетство одређивало у средњовековној Србији према зре- 
лости за брачни живот. Свакако је маркантно да су сви већ наведени 
прописи о малолетницима, недораслим и пунолетницима (оне три 
категорије из Потпуне Синтагме — прим. аутора) изостављени Cy y 
Скраћеној Синтагми, баш која је од стране цара Душана добила за- 
конодавну ауторизацију. Састављач Скраћене Синтагме био је дакле 
мишљења, да нису дотичне одредбе имале за српски живот практич- 
ну вредност“. Ова претпоставка Тарановског је, свакако, легитим- 
на. Ипак остаје отворено питање због чега је законодавац у тексту 
Скраћене Синтагме баш у одломку посвећеном поклонима преузео 
ову одредбу из Законоправила и инсистирао на њој и даље. Да ли је 
ова одредба Законоправила пала у заборав, па је желио да јој удахне 
нови живот; или је после више од једног века заживела и законо- 
давац јој изнова дао законску санкцију; или су њен опстанак нала- 
гале специфичности поклона као доброчиног правног акта? Ако је 
претпоставка Тарановског тачна, овде се можда може поставити и 
питање о сукобу обичајне и законске норме: законодавац као да неће 
да дозволи ни да флуидна брачна способност ни узраст од 25 година 
буду гранични за губитак права на поништење поклона. Период од 
четири године након стицања пунолетства у коме је дотадашњи недо- 
расли поклонодавац још могао да захтева да му поклон буде враћен 
представљао је неку врсту гаранције да је поклонодавац, сада спосо- 
бан за расуђивање и потпуно свестан правних последица акта који је 
предузео, у стању да исправно просуди и да ослобођен утицаја било 
ког другог лица самостално одлучи да ли поклон треба да остане на 
снази или не. Нажалост, недостају извори који би осветлили начине 
спровођења норме у друштвеној реалности средњовековне Србије, 
која јој вероватно није ишла у прилог. 


оставља отвореним питање које је поставио Тарановски да ли се овако компликован 
и до детаља разрађен систем стицања пословне способности уопште примењивао у 
Србији или је преузет из византијских правних компилација само да би се подигао 
углед тек успостављеног царства. Ова друга ситуација је добро позната у упоредном 
праву, што би Вотсон назвао трансплантом „због потраге за легитимитетом“, Алан 
Вотсон, „Право у књигама, закону и стварности: упоредноправни поглед“, Анали 
Правног факултета у Београду 2/2007, 16. 


65 Теодор Тарановски, Историја српског права у немањићкој држави, Бео 
град 1996?, 529 530. 

Најзад, трећа одредба из Законоправила (Прохирон, 32, 4) која 
је била преузета у Душановој трипартицији била је она по којој је 
отац, који је учинио поклон веће вредности једном детету, имао оба- 
везу да осталој деци после смрти остави у наслеђе имовину једнаке 
вредности. °° 


3.2. Душанова бипартиција 


У преписима Душановог законодавстава „млађе редакције“, 
почев од XVII века, y codex bipartitus-y који обухвата Закон цара 
Константина Јустинијана и Душанов законик, поклон је био регу- 
лисан у Закону цара Константина Јустинијана. Од три правила из 
Скраћене Синтагме, која је престала да буде део Душановог зако- 
нодавстава, у Законик цара Константина Јустинијана ушла је само 
одредба о неспособности за поклањање. У рукописима овог за- 
коника проглашава се ништавним сваки уговор о поклону који је 
закључило малолетно (које није напунило 25 година) или ментално 
неспособно лице. Уместо рушљивости, коју су предвиђали Законо- 
правило и Скраћена Синтагма, сада је уговор о поклону услед не- 
способности за поклањање бивао ништав. У вези с овом променом 
отварају се најмање два питања: прво, зашто је остала само једна 
одредба о поклону, и то она о неспособности за поклањање и дру- 
го, зашто је прописана ништавост уместо рушљивости7 Вероватан 
одговор на прво питање би био да је Законоправило као основ- 
ни закон Православне српске цркве, с обзиром на њен доминантан 
положај у српском друштву под османском влашћу, својим одредба- 
ма утемељило појмове о поклону, тако да преписивач (прерађивач) 
није налазио потребним да се овим опширније бави, нарочито у 
ситуацији општег скраћивања и поједностављивања. Зашто само о 
неспособности за поклањање? Вероватно су били у питању они исти 
разлози који су бринули старог законодавца – сукоб између обичајне 
и законске норме и намера законодавца да се старосном границом 


од 25 година избегну лакомислене одлуке у незрелим годинама. На 

66 AKO отац једном или некима од своје деце начини вредан поклон, има 
обавезу код поделе наслеђа да сваком детету обезбеди толики законски део колики 
би му припадао пре (давања овог поклона), јер иначе отац не би према овом (дру 
гом) детету поштено поступио“, Б. Марковић, 235 фн. 290. 


67 У новијим преписима Душановог законодавства (раваничком, софијском, 
борђошком, Текелијином, итд.) Скраћена Синтагма је престала да буде део Душа 
новог законодавства. Њене одредбе су делом преузете у Законику цара Константина 
Јустинијана и у Душановом законику. 


88 Б. Марковић, 234. 


99 Вид. члан 39. Раваничког преписа (b. Марковић, 292), као и члан 43. 
Софијског преписа, Тимотеј Флорински, Памятники законодательной дъятельно 
сти царя Стефана Душана царя Сербовъ и Грековъ, Киевђ 1888, 61 (Приложенія). 

друго питање не може се дати поуздан одговор – да ли је то уследило 
услед примитивнијих услова живота, да ли је то било због задружног 
начина живота или је просто преписивач, тачније прерађивач, био 
невичан правним појмовима или је, пак, постојао још неки разлог, 
остаје да се само нагађа. 


4. ПРАВИЛА О ПОКЛОНУ У ЗАКОНУ О РУДНИЦИМА 
ДЕСПОСТА СТЕФАНА ЛАЗАРЕВИЋА 


Напослетку треба истаћи да је Закон о рудницима деспота Сте- 
фана Лазаревића у чл. 27 и 39 поменуо и уговор о поклону. Члан 
27 је прописао да члан рударске дружине, који би дошао у сукоб 
са дружином због трошкова експлоатације, може своје делове руд- 
ника и поклонити. За пуноважност поклона било је потребно да је 
учињен пред судом и урбараром.” Члан 39 овластио је пуномоћника 
да, између осталих уговора које је он могао склапати за власника, 
без икаквих ограничења, закључује и уговор о поклону. Један случај 
поклањања делова рудника илуструје повеља челника Радича мана- 
стиру Кастамониту из 1433. године, којом он поклања рудничке де- 
лове манастиру. ! 


5. ПОЈЕДИНИ СЛУЧАЈЕВИ ПОКЛОНА 


У средњовековном правном животу појављивале су се две 
основне врсте поклона, који су се разликовали по субјектима и усло- 
вима потребним за закључење уговора. На једној страни су били 
поклони које су владари чинили црквама односно манастирима, по- 
клони које су владари давали властелинима, као и они које су власте- 
лини поклањали црквама и манастирима, док на другој страни стоје 
поклони које су давали припадници невластелинског сталежа. 


Тарановски у Историји српског права наводи бројне случајеве 
поклона црквама и манастирима од стране владара и властелина и 
властелинима од стране владара. Исправу о поклону, која је називана 
„милосна књига“ или „записаније“, сачињавао је владар, тј. владар- 
ска канцеларија, када је он лично чинио поклоне црквама (манасти- 
рима) и приватним лицима, али и поводом поклона које су чинили 
властелини. У писмену о уговору морале су бити садржане изјаве обе 


70 Урбарар je био државни чиновник који је давао концесије за експлоатацију 
руде, скупљао урбор (дажбину плаћану држави). 


ПОБ. Марковић, „Закон о рудницима деспота Стефана Лазаревића превод 


и правноисторијска студија“, Споменик САНУ CXXVI, Одељење друштвених наука 
24, Београд 1985, 17, 19, 48. 

уговорне стране. Карактеристично је да је у његовој редакцији текст 
изјаве даропримца претходио делу текста у коме је била садржана 
изјава дародавца. Такав изглед исправе о дару диктирао је обичај по 
коме је онај који је желео да му буде учињен поклон морао да покре- 
не иницијативу, да први упути предлог о томе, било лично, било по- 
средством неког трећег лица, „милосника“.': Писана исправа о дару 
служила је као доказ о постојању уговора и поклонопримчевом пра- 
ву својине стеченом на основу њега. Због тога је после закључења 
уговора предавана поклонопримцу на чување. Предаја предмета по- 
клона, односно „издава“, била је такође формална. Морала је бити 
обављана у присуству органа власти: кефалија, градских старешина, 
кнезова или жупана. 


За све поклоне ове врсте је карактеристично да имају, поред 
приватноправне, и јавноправну димензију, “ која је врло наглашена y 
поклонима које је владар чинио властелинима. Они, наиме, подлежу 
и прописима државног права, који регулишу односе између влада- 
ра и повлашћених сталежа у оквиру опште конструкције сталешке 
монархије. Јавноправна компонента поклона је нарочито испољена 
у опозиву поклона у случају незахвалности поклонопримца. Српска 
правна историја не бележи случајеве да је владар одузео имање цркви 
због незахвалности, док су сразмерно чести помени незахвалности 
односно велике неблагодарности властелина (поклонопримца) кад 
изневери (изда) владара (поклонодавца). Санкција је била одузимање 
дароване баштине. С гледишта приватног права ово одузимање би 
могло бити квалификовано као реституција поклона због опозива, 
док јавноправно гледано у томе акту се могу препознати елементи 
конфискације имовине због кривичног дела невере. 


Другу врсту поклона су чинили припадници неповлашћеног 
сталежа, који су свакако били предоминантна већина у ондашњем 
друштву, али су њихове материјалне могућности за поклањање 
биле неупоредиво мање у односу на припаднике богатијих слојева. 
Међутим, и они су несумњиво поклањали и црквама и манастирима 
и чинили поклоне између себе, тако да је и о њима остало нешто до- 
кументарних трагова. 


Тако се о поклонима поклонодаваца који извесно потичу из 
себарског сталежа сазнаје нешто више из пописа Богородичног ма- 
настира у Тетову (око 1346. године). Из њега читамо да „приложи за 
душу“ њиву Пардо и Теодор, „видев того“ пола њиве Редир, комад 
њиве „даде Наноја... јер не имаше порода“, Стрез њиву, Куман цркву 


20 „милосној књизи“ и „милоснику“ вид. више Милош Благојевић, Држав 
на управа у српским средњовековним земљама, Београд 2001, 99 140. 


Bop. Тарановски, 641 646. 
74 О томе вид. више C. Шаркић, (2006a), 11 13. 

и Дмитар воденицу су приложили. „За гроб ... даде“ њиву Никола, 
Губислав и Драгача, Обрад поред њиве и део винограда. „За гроб 
и за душу своју“ дадоше њиву Роман, поп Доброта и Хранислав. 
Овај Хранислав са братом Николом приложио је још једну њиву „за 
гроб и за помен“. Неки Савдик прилажући цркви (вероватно новац) 
и дарујући њиву, наводи: „Ја Савдик, видев да немам порода... при- 
ложих ... давам њиву... да ме поменује црква.“ Поп Игњатије „докупи 
и записа“ њиву цркви. Неки Калиман продао је њиву тетовској цркви 
„И што ми не доплатише, све простих цркви“. Приличан број покло- 
на манастиру Богородице у Тетову у невеликом тексту пописа имања 
сведочи о раширености ове врсте даривања и основано се може прет- 
поставити да је ово део опште слике, а не издвојен случај. 


Иако пуна садржина ових уговора није наведена, јер се ради о 
сумарном попису манастирских имања, по себи се разуме да је реч 
о donatio mortis causa. У прилог овоме говори и један случај који је 
наведен у документу. По смрти горе поменутог Стреза који је цркви 
неку земљу продао, а неку „приложио за душу си“, његов син и зет 
„поискаше“ од судије Дабижива те земље, но „умирише се и рекоше: 
‘што је наш отац продао и поклонио цркви, ми He рушимо, него Ha- 


против потврђујемо'“.7 


Пошто се радило о уговорима који су имали за предмет непо- 
кретности, они су морали бити састављени у писаној форми. То је 
јасно видљиво из документа о попису, у коме су на сумаран начин 
унете садржине ових уговора. Они су били лишени оних строгих 
формалних захтева које су морале испунити уговори о поклонима 
владара и властеле. Њих је извесно састављао номик, у присуству 
три или пет сведока, и уговорних страна.7 


Неки од ових уговора су садржали једну врсту налога да се, 
након упокојења поклонодавца, његово име помиње у молитвама за 
спасење душе. Други су садржали налог да се добије гробно место 
од манастира, што би се могло тумачити као „узвратна благонакло- 
ност даропримца према дародавцу“ из Законоправила (Прохирон, 
12, 1). 


Један документ од 4. септембра 1434. године из Новог Брда 
занимљив је због тога што у себи садржи истовремено поклон inter 
vivos и поклон mortis causa и што представаља упечатљив доказ о за- 
видном степену правничке културе. In extenso текст гласи: 


75 Александар Соловјев, Одабрани споменици српског права (од ХИ до краја 
ХУ века), Београд 1926, 129 132 (док. бр. 65) 


76 © улози номика јавних бележника у правном систему средњовековне 
Србије, њиховом друштвеном положају, организацији, надлежности и начину рада, 
као и настанку те установе у Србији, вид. детаљно Ђорђе Бубало, Српски номици, 
Београд 2004. 

„Ва име Оца и Сина и светаго Духа. Да јест сведеније всакому 
чловеку ово како ја монах Саватије примих к себе попа Богдана у 
синовње име и дадох му и записах половину цркве моје баштине и 
половину куће моје баштине у подградију. И тако дадох ја Саватије 
и благослових половину вишеречене цркве и куће, да ју он има и 
његово дете и унуче и род по роду у баштину до века по закону Но- 
вога Брда никим неотемљемо. Или је која гробнина или који доходак, 
все Богу и њему, тчију да ми је помен и да ме упокои колико га Бог 
научи како то син родитеља ... '' И да јест проклет от Бога и от npe- 
чисте, кто ће овој потворити што ја дадох и записах попу Богдану 
пред сведоци – до моје смрти половину, а по мојеј смрти Божије и 
његово все. И тому сведоци: поп Радован Патиковић, и поп Деси- 
сав и поп Иванко, и поп Дамјан, и поп Стојко, и поп Ижив, и поп 
Владислав Ласичин зет, и поп Јаков, и Дабижив Пождрикобила, и 
Бранко Леочић, и Никашик попу Богдану братанац, Иван Печан зет, 
и у граду у Новом Брду војвода Хрњко, и протопопа Цагрић, и кнез 


Степан... Писа номик Степан“.'8 


Текст документа ствара извесну дилему око природе правног 
акта садржаног у њему. Иако би на први поглед могло изгледати да 
се ради о акту усвојења, треба имати на уму да је Саватије монах, 
тако да би акт о усвојењу представљао contradictio in adiecto.” Прав- 
ни посао из документа био је уговор о поклону. Сва обележја покло- 
на из Законоправила су ту: одсуство накнаде, добровољност, начелна 
неопозивост, узвратна благонаклоност („да ми је помен и да ме упо- 
кои колико га Бог научи како то син родитеља“). 


Недоумицу изазива и то како је Саватије, с обзиром на чињеницу 
да је био монах, како изречно о њему говори документ, могао имати у 
личној својини ствари које поклања. Наиме, строги канонски пропи- 
си су наређивали да будући монаси у моменту ступања у калуђерски 
ред не могу имати имовину. Ergo, ни Саватије је није могао имати! 
Одакле му онда имовина коју поклања попу Богдану? Једина замис- 
лива и могућа правна ситуација јесте да је Саватије њу наследио.“ 


77 Овде следи један непотпуна и нејасна реченица. 


78 A. Соловјев, (1926), 202 (док. бр. 118). Мада је номик Степан једини остао 
осведочен по имену у изворима с Новог Брда, и то баш у овом документу, тамо је 
свакако постојао знатно већи број таквих јавних бележника. 


79 Оно што се може наћи у животописима светих људи, почев од раног 
хришћанства па до савременог доба, јесте да су њих или они некога хтели „некако 
да посине“ што је значило сваку врсту, пре свега, духовне (нарочито тек „постри 
женим“ монасима), понекад и материјалне, помоћи, али никад усвојења у оном про 
фаном, световном смислу речи како ra разумевају јуристи. Вид. Правила (кауоуєс) 
Православне цркве (с тумачењима), радња Никодима (Милаша), епископа далма 
тинског, књ. II, Нови Сад 1896, 334 337. Упор. С. Новаковић, (1898), 20, 21, 28, 157, 
158, 163; Никола Радојчић, Законик цара Стефана Душана 1349 и 1354, Београд 
1960, 46, 48, 93, 94, 96; А. Соловјев, (1980), 185, 186, 195. 


80 Вид. Правила (kavovec) Православне цркве, 279 281. 

Нарочито вреди истаћи да одредба из уговора која казује 
да поклоњено има „у баштину до века по закону Новога Брда“, 
представља леп пример поштовања позитивних правних норми. Наи- 
ме, ту се ради o позивању на члан XXI Закона Новог Брда из 1412. 
године (који је чинио један део Закона о рудницима деспота Стефана 
Лазаревића из исте, 1412. године). Овај члан је прописао: „О башти- 
нама: По овоме, да не може од грађана нико своју баштину продати, 
ни у залогу положити, ни у мираз дати, ни под цркву подложити без 
књиге номичке и сведочења протопопа и добрих људи који су у месту 
— ко ли камо, напред реченим начином, своју баштину да без књиге, 
напред речене, од таквих да није тврдо ни вредно“.“! Четири nome- 
нута начина располагања баштином наведена су само примера ради 
(као што је и чл. 40 Душановог законика навео примера ради само 
три начина располагања баштином) што, свакако, није искључивало 
да се баштином могло располагати и поклоном. 


Тако су римско-византијска правила о уговору о поклону, 
постављена још у Законоправилу под утицајем Прохирона, наста- 
вила да живе, како кроз законодавство, тако и у животу, и током 
наредних векова. Обичај их је можда тек незнатно модификовао у 
понеком детаљу (као, на пример, узраст који се тражио за пуноваж- 
ност располагања путем уговора о поклону), али је темељ у основи 
постављен y XIII веку, наставио да држи зграду ове правне установе 
све до нововековног револуционарног обрта. Доласком османске вла- 
сти престала је да постоји српска држава, али је њено Законоправи- 
ло наставило да живи у виду правних правила која су Православној 
српској цркви била дозвољена да се примењују у уређивању уну- 
тарцрквених односа и изванцрквених, грађанскоправних односа 
српских хришћанских поданика који су настајали поводом брака, 
наслеђивања или уговора које су међу собом закључивали.® Добар 
део српских преписа Законоправила који датирају из каснијег вре- 
мена (Београдски из треће четвртине ХУ века, Савински с почет- 
ка XVI века, Пећки из 1552. и Морачки од 1615. године), множе ce 
управо зато што је постојала снажна практична потреба да се његова 
решења примењују као приручник за регулисање појединих правних 
установа и решавање конкретних спорова. Њима су се касније при- 
дружили и они који су дошли из иностранства, Кормчаја књига у 
руској рецензији, нешто допуњена, редакција Законоправила, први 


8! Б. Марковић, (1985), 23. 


82 Отуд траг уговора о поклону већ из раног времена османске власти (од 2. 
априла 1489. године), којим кнез Миливоје из Фоче поклања сву своју имовину сину 
Мустафи, вид. код Глигорија Елезовића, Турски споменици, I, св. 1, (1348 1520), Бе 
оград 1940, 240 242 (док. бр. 80). Упор. Љубомир Стојановић, Старе српске повеље 
и писма, књига I (Дубровник и његови суседи), Београд Сремски Карловци 1934, 
366 (док. бр. 974 од пре 10. априла 1489). Вид. и док. број 974 од 10. априла 1489, 
ibid., 368. 

пут штампана у Москви 1650. и 1653. године и доцније прештампа- 
вана y ХУШ и XIX веку. Тако је без устезања, почетком XIX века, 
прота Матеја Ненадовић посведочио у својим Мемоарима да је са- 
ставио Законик за ваљевску нахију почетком маја 1804. године по 
угледу ga Крмчију (Законоправило),“ а Михајло Гавриловић, био- 
граф кнеза Милоша, да је и сам књаз „по некад у заплетенијим ства- 
рима тражио решење и у Крмчији“. 5 Ha тај начин су преживљавала 
и древна правила о поклону која је поставио још Сава Немањић. Она 
су, ослоњена на римско-византијску традицију, била сасвим компа- 
тибилна с новим правним постулатима у модерним кодификацијама, 
који су се при регулисању поклона незаобилазно мање или више, 
посредно или непосредно, отворено или прикривено, наслањали на 
римску правну традицију. 


6. ЗАКЉУЧАК 


Римско-византијски угао доминантан је у прописима Законо- 
правила о уговору о поклону. Принципи на којима је био заснован 
овај концепт — добровољност, форма и посебни материјалноправни 
услови који су били потребни за настанак уговора, начелна неопози- 
вости и изузетна опозивост – нашли су своје место у Прохирону, па 
тако и у Законоправилу Светога Саве, а неки од њих и у Душановом 
законодавству. Тек незнатно, та правила су трпела утицаје средине 
у којој су примењивана. Поред тога што је, за разлику од изворни- 
ка, могуће да се пунолетство утврђивало према одредбама обичајног 
права, спецификум представља и то што се у једном периоду српске 
историје појављује уздарје, тј. обдареникова противчинидба покло- 
нодавцу, вероватно као плод обичајног наслеђа, која се састојала у 
предаји ствари незнатне вредности у односу на дар. Правила о по- 


83 У овом штампаном издању Крмчије о уговору о поклону је било одредаба 
и из Еклоге, која је овде унета под насловом Закон цара Леона и Константина. Ту 
је уговору о поклону посвећено шест чланова. Од тога се у три члана регулише по 
клон за живота у усменој и писменој форми, као и број сведока (три у осамљеним 
местима, односно пет у насељеним местима), у четвртом се регулише поклон за 
случај смрти пред истим бројем сведока, у петом се прописује да дародавац неће 
одустати или опозвати поклон, а у шестом су разлози за опозив, готово идентични 
са оним y Прохирону (Когтсаја knjiga, II, Moskva 1787, листови pr рпа). Вид. више 
Г. Margetić, „Ekloga iz 726. godine i njezina važnost za пази pravnu povijest“, Zbornik 
Pravnog fakulteta u Rijeci, 1/1980, 65 66. 

84 П. M. Ненадовић, Мемоари (рукопис), САНУ (прир. A. Младеновић), 
Београд, 1988, 46. Вид. М. Петровић, „Извори Закона Проте Матије Ненадовића“, 


Књижевни лист (за књижевност, културу и друштвена питања, 18/2004, Београд, 
1, 16 17. 


85 Вид. M. Гавриловић, Милош Обреновић, књига друга (1821 1826), Београд 
1909, 318 фн. 1. 

клону делила су током векова судбину Законоправила, с обзиром на 
то да су одредбе о уговору о поклону преко њега наставиле да живе 
кроз црквено право и после пада под турску власт. Заједно с њим, 
правила која су ту била конституисана важила су до у праскозорје 
прве модерне српске кодификације грађанског права у Грађанском 
законику од 1844. године. 


Dr. Zoran Mirković 


Associate Professor 
University of Belgrade Faculty of Law 


Dr. Marko Durdevié 


Assistant Professor 
University of Belgrade Faculty of Law 


RULES ON GIFT IN SERBIAN MEDIEVAL LAW 


Summary 


The Roman-Byzantine law was one of the pillars of the medieval 
Serbian state. Together with the Christian faith, it served as the basis for 
the first Serbian legal collection, known as Zakonopravilo — Nomocanon. 
Compiled by the Serbian Archbishop Sava (later known as St. Sava), this 
collection of legislative texts left an indelible mark on Serbian legal cul- 
ture for a quite long period of time, more precisely from the Middle Ages 
until the occurrence of the first written laws in the first half of the nine- 
teenth century. 


It included certain provisions related to gift or donation. These pro- 
visions were based on the Roman-Byzantine legal concepts and ideas. The 
most important principles of the Roman-Byzantine gift, as established in 
Prohiron and received in Zakonopravilo, were: voluntariness of the gra- 
tuitous disposition (animus donandi), its irrevocability in principle, and 
revocability as an exception. The main features of the Roman-Byzantine 
gift were only slightly altered in their Serbian version. These minor al- 
terations occurred by reason of specificities of the setting in which the 
received rules on the gratuitous disposition applied. The authors point 
particularly to a specific type of donation, that is a gift-in-reciprocation, 
which includes negligible consideration of the recipient of the gift. This 

counter-performance of the donee must be insignificant in comparison to 
the value of the donor's gratuitous disposition. 


The rules of Serbian medieval law on gift, as received from the 
Roman-Byzantine sources, shared the fate of Zakonopravilo. They were 
mainly accepted in the latter medieval Serbian legislations, and stayed in 
force for several centuries, until the enactment of the first Serbian civil 
codification in 1844. 


Key words: Roman-Byzantine Law. — Serbian Medieval Law. — Gift. — 
Saint Savas Nomocanon. — Prohiron. — Tsar Dusan’ Leg- 
islation. — Gift-in-reciprocation. 

УДК 34(354) 


Др Војислав Станимировић 


НОВИ ПОГЛЕД НА ХАМУРАБИЈЕВ ЗАКОНИК 
(П део) 


Текст садржи први потпуни превод Хамурабијевог законика на српски 
језик, јер обухвата с одговарајућим ознакама и превод тридесетак рекон 
струисаних норми, које су у оригиналном тексту избрисане (чл. 66 99), што 
досадашњи српски преводи нису нудили. Имајући у виду и најновија открића у 
вези с овим закоником (Хазор), уз прилагођени превод најважнијег клинописног 
законика, дају се и исцрпна иновирана објашњења. Она задиру у неке проблеме 
везане за поједине његове прописе и најзначајније новине које је Хамурабијев за 
коник унео у правни живот. Аутор покушава да из новог угла сагледа и његову 
сложену природу. Јединствено преплитање обичаја и закона, као два суштин 
ски различита правна извора, природа Законика, који се налази између законика 
У ужем смислу те речи и збирке пресуда, као и значајне промене које доноси 
У области социјалне политике, у пуној мери показују колико савремена правна 
култура дугује сумерско акадској правној традицији, чији је он један од пото 
мака, мада не и најстарији, како се дуго веровало. 


Кључне речи: Хамурабијев законик (српски превод). Правни извори. Закони 
обичај. Вавилон. Сумерско акадска правна традиција. 


(518-21; XXIV 1-7) (чл. 100) Ако дамкар преда сребро 
шамалуу! ради обављања послова и пошаље га на пут, шамалу 
[нека ...] док је на пословном путу; ако он оствари (добит) тамо где 
је отишао, нека обрачуна (што му припада за) трошкове склапања 
посла и проведене дане, и нека (вративши сребро и добит) задовољи 
свог дамкара. 


Аутор је доцент Правног факултета Универзитета у Београду, woja@ius. 
bg.ac.rs. 


! Шамалу је био трговачки путник (трговачки агент) у старом Вавилону, 


пуномоћник дамкара, који је за плату путовао по земљи и обављао послове у 
дамкарово име и на његов рачун. И овај члан, као и многи други у овом законику, 
сведочи о високо развијеној цивилизацији заснованој на робноновчаној привреди 
и веома сложеним облигационим односима које је изградило Старо вавилонско 
царство. 

(XXIV 8 – 14) (чл.101) Аконе оствари добит тамо где је отишао, 
шамалу нека врати дамкару два пута више сребра него што је узео. 


(XXIV 15 – 23) (чл. 102) Ако дамкар преда сребро шамалуу ради 
обављања послова, преузимајући на себе ризик неуспеха његовог 
подухвата, он нека дамкару врати само примљену количину сребра. 


(XXIV 24 – 31) (чл. 103) Ако га непријатељ принуди да се лиши 
свих добара која је имао при себи током пословног путовања, шамалу 
нека се закуне пред богом и биће слободан. 


(XXIV 24 – 31) (чл. 104) Ако дамкар преда шамалуу жито, вуну, 
уља, и ма коју другу робу за продају на мало, шамалу нека врати 
дамкару сребро од сваке продаје; шамалу нека сачува запечаћене 
таблице? за (сваку продају за коју је плаћено) сребро које је предао 
дамкару. 

(XXIV 46 – 54) (чл. 105) Ако шамалу буде немаран и не узме 
запечаћене признанице за (сваку продају за коју је плаћено) сребро 
које је предао дамкару, ниједан износ сребра који није забележен у 
запечаћеној таблици нека се не узме за коначни обрачун. 


(XXIV 55 – 67) (чл. 106) Ако шамалу узме сребро од дамкара, 
али касније одбије потраживање дамкара, тај дамкар нека га оптужи 
и пружи доказе пред богом и сведоцима против шамалуа да му је 
сребро дао, тада шамалу нека да дамкару три пута колико је узео. 


(XXIV 68 – XXV 14) (чл. 107) „Ако дамкар повери сребро шамалуу 
и шамалу му касније врати све што му је тај дамкар дао, али дамкар 
порекне (да је примио) све што му је шамалу вратио, тај шамалу нека 
га оптужи и пружи доказе пред богом и сведоцима против дамкара, 
и зато што је порекао да је изравнао рачун са шамалуом, нека да 
шамалуу шест пута колико је узео. 


(XXV 15 – 25) (чл. 108) Ако крчмарица одбије да прими жито за 
цену пива, али прихвата (искључиво) сребро по већој тежини, при 
томе умањујући вредност пива у поређењу са вредношћу жита, они 
нека оптуже и осуде ту крчмарицу и нека буде бачена у воду. 

(XXV 26 – 35) (чл. 109) Ако крчмарица у чијој се кући скупљају 
злочинци, њих не ухвати и не преда дворским властима, таква 
крчмарица нека буде убијена.“ 

(XXV 36 – 44) (чл. 110) Ако велика посвећеница или обична 
посвећеница“ која не пребива унутар зидина храма, отвори (врата2) 
крчме, или уђе у крчму због пива, нека буде спаљена. 


Tj. признаница. 


Трећи, последњи, али и најнеобичнији вид издаје који помиње Хамурабијев 
законик. 


^ Угбабту посвеһеница нижег ранга од надиту. Понекад су биле и 
краљевског порекла. Сумерски назив за њих био је нин дингир. 

(XXV 45 – 49) (чл. 111) Ако крчмарица да Ha вересију један ват 
пива, она нека узме 50 сила жита по жетви. 


(XXV 50 – 74) (чл. 112) Ако се човек бави путујућом трговином 
и другом човеку повери сребро, злато, драго камење, или ма каква 
друга добра да тај товар испоручи, а овај други не отпреми депоновану 
робу тамо где је послата већ је присвоји, власник депоноване робе 
нека га оптужи и нека буде осуђен због било ког дела товара који 
није испоручио, и нека тај човек власнику депоноване имовине 
петоструко накнади вредност онога што му је дато. 


(XXV 75 - XXVI 16) (чл. 113) Ако човек има доспело потражи- 
вање у житу или сребру према другом човеку, па без његове дозволе 
буде узео жито из његовог амбара или с гумна, они нека оптуже 
и осуде тог човека што је узео жито из амбара или са гумна без 
допуштења власника жита, и он нека врати сво жито које је узео; 
поврх тога, нека изгуби све што је првобитно дао у зајам.” 


(XXVI 17 – 25) (чл. 114) Ако човек нема доспело потраживање 
у житу или сребру према другом човеку, али му (ипак) отме члана 
домаћинства, нека одмери и преда 20 шекела сребра за сваког 
отетог. 


(XXVI 26 – 37) (чл.115) Акочовек који има доспело потраживање 
према другом човеку, отме члана његовог домаћинства, и отети 
умре природном смрћу у заточеништву свог отмичара, тај случај не 
повлачи тужбу. 


(XXVI 38 – 53) (чл. 116) Ако отети умре од последица мучења 
или психичког злостављања у кући свог отмичара, господар отетог 
нека оптужи и осуди свог дамкара и ако је (отети) био син (тужиоца), 
они нека убију његовог (отмичаревог) сина; ако је био човеков роб, 
он нека одмери и преда 20 шекела сребра; поврх тога, он нека изгуби 
све што је првобитно дао у зајам. 


(XXVI 54 — 67) (чл. 117) Ако je дуг претежак за човека и он прода 
или у дужничко ропство пошаље своју жену, сина или кћер, они 
нека раде у кући њиховог купца или онога ко их држи у дужничком 


5 Oxo 60 литара. 


E Простор, обично ван села, Hà ветровитом месту, на коме ce обављала 
вршидба жита. 


7 Овај и наредних неколико чланова Хамурабијевог законика посвећени cy 


ограничавању самопомоћи. Ни енергичан владар какав је Хамураби није покушао, 
нити је могао, да укине самопомоћ (о чему сведочи чл. 115), као што то, уосталом, 
неће учинити ни много млађи Гортински законик (колумна I, вид. Лујо Маргетић, 
„Утасапо in servitutem i vindicatio servi у гортинском праву“, Анали Правног 
факултета у Београду 4/1964, 424 430). Али, зато се Хамураби својски потрудио 
да је у што већој мери ограничи. Вид. више Viktor Korošec, „О samopomoči po klino 
pisnih zakonikih*, Zbornik Pravnog fakulteta и Zagrebu 3 4/1968, 398 407. 

ропству три године; у четвртој години, њихово ослобођење нека буде 
осигурано.“ 


(XXVI 68 — 73) (чл. 118) Ако он буде дао роба или робињу y 
дужничко ропство, дамкар може да продужи рок (и преко три године), 
а може и да их прода; нема основа за тужбу. 


(XXVI 74 – XXVII 3) (чл. 119) Ако је дуг претежак за човека и 
он због тога прода своју робињу која му је изродила децу, власник 
робиње нека (касније) одмери и преда сребро које му је одвагао и дао 
дамкар (у зајам) и он ће тако откупити своју робињу. 


(XXVII 4 — 23) (чл. 120) Ако човек залихе свог жита похрани 
у кућу другог човека, и настане губитак у његовом складишту или 
господар куће направи амбар и узме жито или у потпуности негира 
да је примио жито на чување, нека онда власник жита пред богом 
докаже постојање свог жита, а господар куће нека му да два пута 
онолико жита колико је примио (у складиште). 


(ХХМП 24 – 30) (чл. 121) Ако човек похрани залихе жита у кућу 
другог човека, нека му плати по пет сила жита за сваки (похрањени) 
кур жита? као годишњи закуп складишта. 


(XXVII 31 – 43) (чл. 122) Ако човек намерава да остави сребро, 
злато, или шта било код другог човека на чување, он нека предочи 
пред сведоцима све оно што намерава да похрани, он нека сачини 
писмени уговор, и (потом) нека остави ствари на чување. 


(XXVII 44 – 52) (чл.123) Ako остави ствари на чување без сведока 
или писаног уговора, а они поричу да је ишта дао, такав случај не 
даје основа за тужбу. 


(XXVII 53 – 65) (чл. 124) Ако човек остави сребро, злато, или шта 
било, пред сведоцима, код другог човека на чување, а овај то пориче, 
они нека оптуже и осуде таквог човека, и нека врати двоструко све 
што је порекао. 


(XXVII 66 – XVIII 7) (чл. 125) Ако човек остави своју имовину 
на чување и његова имовина заједно с имовином чувареве куће 
буде изгубљена, било да је (провалник ушао у кућу) кроз отвор или 
преко трошног зида, господар куће који је био немаран нека поврати 
власнику имовину коју му је поверио на чување, а он допустио да се 

8 Први пут у осведоченој историји, дужничко ропство је ограничено. Биће 
потребно још скоро хиљаду година да оно буде укинуто, прво у Египту (фараон 
Бокхорис), а касније и у Атини (Солон). О члановима Хамурабијевог законика који 
говоре о дужничком ропству, више Gregory C. Chirichigno, Debt Slavery in Israel and 
the Ancient Near East, Sheffield 1993, 57 72. Y компаративном контексту, вид. Обрад 
Станојевић, „О пореклу нексума“, Анали Правног факултета y Београду 3 4/1965, 
371 381. 

9 Овим уговором о остави је, дакле, предвиђено да се најам складишта плаћа 
једном шездесетином похрањеног жита. 

изгуби; господар куће нека настави да тражи своју несталу имовину 
и нека је одузме од онога ко је украо. 


(XXVIII 8 ~ 24) (чл. 126) Ако човек чија имовина није 
изгубљена буде изјавио: „Моја имовина је изгубљена“, и тужи градску 
четврт, његова четврт пред богом нека докаже да никаква (његова) 
имовина није изгубљена, и он нека да градској четврти двоструко 
колико је захтевао. 


(XXVIII 25 – 34) (чл. 127) Ако човек узрочи да се покаже 
прстом на посвећеницу или удату жену, али не може да докаже (своје 
оптужбе), нека пред судијама јавно буде кажњен батинама и нека му 
обрију пола главе. !9 


(XXVIII 35 — 41) (чл. 128) Ако човек ступи y брак са женом, 
али не сачини званични уговор за њу,!! та жена није супруга. 


(XXVIII 42 – 53) (чл. 129) Ако човекова жена буде затечена да 
лежи са другим мушкарцем, нека их вежу и баце у воду; ако женин 
господар (опрости) жени и допусти јој да живи, онда владар нека 
свог поданика! пусти да живи. P? 


(XXVIII 54 – 67) (чл. 130) Ако човек напаствује жену заручену 
за другога, која је невина и која још живи у кући свога оца, и ако га 
ухвате да је легао са њом, такав човек нека буде убијен; та жена да 
се ослободи (сумње). 


(XXVIII 68 – 76) (чл. 131) Ако муж оптужи своју супругу (за 
прељубу), иако она није ухваћена да лежи са другим мушкарцем, она 
нека се закуне (у своју невиност) пред богом и нека се врати у свој 
дом. 


(XXVIII 77 — XXIX 6) (чл. 132) Ако на туђу жену показују прстом 
оптужујући је због другог мушкарца, иако није ухваћена са њим, она 
нека се подвргне божјем суду Реке због свог супруга. 


(ХХІХ 7-17) (чл. 133a) Ако човек буде заробљен, а у његовој 
кући остане довољно за живот, његова супруга [... нека ne] уђе [y 
кућу другога]. 


10 Овде почиње трећи део законика (од 127 195 члана) посвећен брачном, 
породичном, наследном праву и кривичним делима против брака, породице и полног 
морала. 


П Tj. брачни уговор. О брачном праву у Старом вавилонском царству више 


К. Westbrook, (2003), passim; Ephraim Avigdor Speiser, „New Kirkuk Documents Relat 
ing to Family Laws“, The Annual of the American Schools of Oriental Research 10/1928 
1929, 1 73. 


12 Tj. мушкарца ухваћеног y прељуби ca женом. 


13 О генези кривичних дела против полног морала у Месопотамији више Ј. Ј. 
Finkelstein, „Sex Offenses in Sumerian Laws“, Journal of the American Oriental Society 
86/1966, 355 372; Elisabeth Meier Tetlow, Women, Crime and Punishment in Ancient 
Law and Society, I, The Ancient Near East, New York London 2004. 

(XXIX 18 —26) (чл. 1336) Ако та жена не чува своју честитост 
и уђе у кућу другога, они нека оптуже и осуде такву жену и нека је 
баце у воду. 

(XXIX 27 – 36) (чл. 134) Ако човек буде заробљен, а у његовој 
кући не остане довољно за живот, његова супруга може да уђе у кућу 
другога; таква жена нека не подлеже никаквој казни. 


(ХХІХ 37 – 56) (чл. 135) Ако човек буде заробљен, а у његовој 
кући не остане довољно за живот, и пре његовог повратка његова 
супруга уђе у кућу другога и изроди му децу, а потом се њен муж 
врати у свој град, та жена да се врати свом првом мужу, деца наслеђују 
од својих очева. 


(XXIX 57 — 73) (un. 136) Ако човек напусти свој град и побегне, 
и после његовог одласка његова супруга уђе у кућу другога — ако се 
тај човек после врати и захтева своју супругу, зато што је оставио 
свој град и побегао, супруга бегунца нека се не врати свом мужу. 


(XXIX 74 – XXX 13) (чл. 137) Ako човек одлучи да се разведе од 
шугиту!“ која му је родила децу, или од велике посвећенице која га 
је обдарила потомством,!° они нека таквој жени врате мираз и нека 
јој дају једну половину (мужевљевог) поља, воћњака, и осталог 
иметка, и она ће одгајати децу; кад деца одрасту, они нека јој дају 
део, упоредив у вредности са делом једног наследника, од свега сто 
је дато синовима, и муж кога она одабере нека се ожени са њом. 


(XXX 14 — 24) (чл. 138) Ако човек намерава да се разведе од 
своје прве супруге која му није родила децу, нека јој да сребра у 
висини њеног терхату' и нека јој врати шерикту!' који је донела из 
куће свог оца, и нека се разведе од ње. 


14 Шугиту у Вавилону су, према мишљењу Елизабет Мејер Тетлоу (Elis 
abeth Meier Tetlow), то биле млађе или усвојене сестре надиту свештеница бога 
Мардука. Пошто свештенице бога Мардука нису смеле имати потомство, њиховим 
мужевима би шугиту рађале децу, као друге супруге. 


5 Пошто надиту, велике посвећенице, нису смеле да рађају децу, овде се 
мисли на надиту која је свом мужу подвела другу жену (обично је то била њена 
млађа сестра, често шугиту) која му је родила децу. 


16 Терхату брачни дар који је будући младожења давао оцу или старатељу 
девојке да би потврдио своју намеру да са девојком или женом закључи брак. 
Уколико би, потом, младожења одустао од склапања брака, терхату му не би био 
враћен, али уколико би отац или старатељ девојке или жене одустао од договора, 
младожењи се враћао двоструки износ овог поклона. 

V Шерикту је вавилонски термин за мираз. О брачним давањима у Вавилону 
више Jean Gaudemet, Institutions de l'antiquité, Paris 1967, 36 41; Raymond West 
brook, „Mitgift“, Reallexikon der Assyriologie und Vorderasiatischen Archäologie (eds. 
E. Ebeling E., B. Meissner), Sonderdruck, Berlin New York 1994, 273 283; Војислав 
Станимировић, Брак и брачна давања кроз историју, Београд 2006, 15 37. 

(ХХХ 25 – 29) (чл. 139) Ако нема терхату, нека јој да 60 секела 
сребра kao отпремнину за развод. !“ 


18 Током месопотамске историје, све до Старог вавилонског царства, 
таст је задржавао терхату. Са своје стране, он је својој ћерки давао шерикту 
који је временом постао вреднији од износа терхату. Међутим, у време Старог 
вавилонског царства развио се обичај да отац својој ћерки или зету поред мираза 
преда и терхату, јер је мираз постао важније и издашније брачно давање од 
терхату. Тиме је дефинитивно од давнашње цене за младу, преко (веридбеног) 
дара учињеног будућем тасту, терхату прерасла у део девојачке спреме, која, иако 
долази са младожењине стране, бива унета у брак од стране невесте. Вероватно је у 
време састављања Законика ова пракса још увек била релативно нова појава те су, 
у истом периоду, неки девојачки очеви и даље задржавали терхату за себе, док су 
други давали својој ћерки, поред мираза и овај дар. На тај начин се могу објаснити 
чл. 138 и 139. На први поглед, на основу њих може се извести закључак, што доста 
писаца и чини, да терхату није био обавезан дар, јер чл. 139 почиње речима: Ако 
нема mepxamy... Ипак, ови чланови се могу објаснити поменутим променама y 
вавилонским брачним обичајима. Чл. 138 обавезује мужа да, у случају репудијума 
(отпуштања жене, једностраног развода брака), поред мираза, жени врати и терхату 
коју је она, вољом свога оца унела у брак. Уколико је, с друге стране, женин отац 
задржао терхату, што је у време Законика и даље било његово право и зависило је 
искључиво од његовог нахођења, па жена поред шерикту не би унела и терхату у 
брак, муж је према чл. 139 био дужан да јој при разводу брака да једну мину сребра. 
Овако протумачен, чл. 139 оставља могућност да је терхату био обавезно брачно 
давање, незаобилазан корак при склапању брака и да је представљао неку врсту 
обавезног поклона девојчином оцу. Овај дар је, додуше, вољом примаоца могао 
склизнути у брачну имовину његове кћери и његовог зета, допуштајући тако, помало 
неоправдано, мужу да искористи чињеницу да је терхату (из чл. 138) у његовим 
рукама, те да враћајући га поново жени при разводу, избегне обавезу давања додатне 
цене отпуштања, што га је чекало према чл. 139. На тај начин, Хамурабијев законик, 
задржавајући обавезност терхату, поред уходаног режима везаног за њу, реагује и 
у складу са новом праксом, тако да је третира негде као веридбени дар учињен оцу 
девојке, а негде као брачну имовину жене. Извесну недоследност коју показују чл. 
138 и 139 могуће је објаснити управо новим обичајем уношења терхату у брак, јер 
сада законодавцу није лако да свеобухватном прецизношћу, ионако туђу древним 
законицима, одреди чија је она заправо својина. У чл. 163 164, који говоре о случају 
када умре жена која није родила децу, проблем се не поставља, јер се сматра да 
сврха брака није ни остварена, а пошто жена није више жива, тј. не постоји питање 
цене отпуштања, тако да терхату припада удовцу, баш као што се мираз враћао оцу 
девојке. Међутим, у случају чл. 138 139, ствари су много сложеније. Ни овде сврха 
брака није постигнута, јер брачни пар нема деце, али брак самовољно развргава муж 
без обзира на то да ли је жена уопште могла да зачне или не, тако да нема женине 
кривице за развод. Због тога муж није овлашћен да захтева повраћај терхату ако 
се она налази код таста. Но, ако се таст већ добровољно одрекао терхату у корист 
брачног пара, односно недочеканих унука, па се она нашла у рукама зета, сматра 
се да је онда њено враћање жени довољна цена отпуштања. Дакле, без обзира на 
то да ли је отац задржао или није, терхату је био обавезан корак при склапању 
вавилонског брака. У прилог обавезности терхату свакако може ићи и чл. 166 који 
налаже ожењеној браћи да после смрти њиховог оца свом недораслом брату који 
још није узео жену, преко дела који му припада, дају и сребра да би могао да плати 
терхату. 

(ХХХ 30 – 32) (чл. 140) Ако је мушкену нека јој да 20 шекела 
сребра. 

(ХХХ 33 – 59) (чл. 141) Ако супруга човека која обитава у 
његовој кући одлучи да оде, и граби ствари и расипа своје покућство, 
или ниподаштава свог мужа, они нека је оптуже и нека је осуде; и 
ако њен муж обнародује да намерава да је остави, онда нека се рас- 
тави од ње: ни новац за пут, ни цену отпуштања, нити ма шта друго 
нека јој не да. Ако њен муж изјави да јој неће дати развод, онда 
муж може да се ожени другом женом, а ова (прва) супруга нека оста- 
не у кући као робиња. 


(XXX 60 — XXXI 5) (чл. 142) Ако жена одбије свог мужа и каже 
му: „Ги Me не можеш имати више“ — нека власти градске четврти 
испитају њен случај и све околности, ако је она разборита и беспре- 
корна, али је њен муж напрасит и непрестано је понижава и малтре- 
тира, за такву жену да нема казне; она нека узме свој мираз и нека 
оде у дом свога оца. 


(ХХХІ 6 – 12) (чл. 143) Ако она није без мане, већ је набусита и 
горопадна, расипа кућу, и ниподаштава свога мужа, нека такву жену 
баце у воду. 

(ХХХІ 13 – 27) (чл. 144) Ако се човек ожени великом посве- 
ћеницом, и та му посвећеница подведе робињу која му роди децу, а 
он потом одлучи да узме за супругу шугиту, они нека му не допусте 
да то учини, он неће моћи да ожени шугиту. 


(ХХХІ 28 – 42) (чл. 145) Ако човек ожени велику посвећеницу, 
а она му не обезбеди потомство, и ако тада човек одлучи да оже- 
ни шугиту,>! такав човек може да ожени шугиту и да је доведе y 
своју кућу; та шугиту нека не жуди да се изједначи са великом 
посвећеницом. 


(ХХХІ 43 – 59) (чл. 146) Ако се човек ожени великом посвеће- 
ницом, и она подари робињу своме мужу, и та (робиња) потом роди 
децу, и ако након тога робиња зажели исти положај као и њена госпо- 
дарица — зато што је родила децу, њена господарица нека je не прода; 
она нека јој (од косе направи) ропски жиг и нека је сврста међу своје 
робиње. 


(ХХХІ 60 – 64) (чл. 147) Ако она не роди децу, њена господари- 
ца нека је прода. 


19 Пошто је жена крива због развргнућа брака, муж је задржавао и њен мираз 
и није био дужан да јој плати ништа од онога што је било предвиђено брачним 
уговором. 

20 Tj. не нађе мужу подобну „сурогат мајку“ која би уместо ње родила децу 
брачном пару. 


?! С обзиром на чињеницу да je шугиту била млађа сестра или усвојена 


сестра надиту, велике посвећенице, овде се могу назрети трагови сорората. 

(ХХХІ 65 – 81) (чл. 148) Ако се човек ожени женом, a њу касније 
обузме тешка болест? и он одлучи да ожени другом женом, OH 
може да се ожени, (али) да се не растави од своје супруге опхрване 
болешћу, она нека борави у одајама које јој он намени и опреми и он 
нека је издржава док год је жива. 


(XXXII 1 - 9) (чл. 149) Ако Ta жена He пристане да борави y 
кући свога супруга, он нека јој врати њен мираз који је донела из 
куће свога оца, и она нека иде. 


(XXXII 10 — 25) (чл. 150) Ako човек додели жени поље, воћњак, 
кућу или покретне ствари, и начини јој запечаћену исправу, после 
супругове смрти њена деца да јој TO не оспоравају; “= мајка ће To оста- 
вити најмилијем детету,“ али то неће моћи да препише ником дру- 
TOM. 


(XXXII 26 — 51) (чл. 151) Ако ce жени која борави у човековој 
кући њен муж обавеже и исправу састави да је његов поверилац не 
може уграбити (због његовог дуга) – ако такав човек има дуг који је 
настао пре брака, његови повериоци неће моћи да отму његову су- 
пругу; ако та жена има дуг настао пре уласка у човекову кућу, њени 
повериоци да не дирају њеног мужа. 


(XXXII 52 – 60) (чл. 152) Ако cy се задужили пошто је жена 
крочила у човекову кућу, обоје нека намире?° дамкара (повериоца). 


(XXXII 61 – 66) (чл. 153) Ako супруга неког човека због дру- 
гог мушкарца скриви смрт свога мужа, они нека је набију на колац. 


(XXXII 67 — 71) (чл. 154) Ако човек обешчасти своју кћер, они 
нека протерају таквог човека из града. 


(XXXII 72 — XXXIII 1) (чл. 155) Ако човек изабере невесту за 
свога сина и његов син је спозна, па потом он легне са њом и буде 
ухваћен да лежи са њом, нека они вежу таквог човека и нека га баце 


у воду. 
22 лабум према мишљењу Марте Рот, вероватно нека врста заразне кожне 


болести. 


23 Ради се о поклону за случај смрти, који први уводи Липит Иштаров 


законик. Међутим, док је према слову тог законика поклон за случај смрти могао 
бити установљен само у корист сина, у Вавилону, према Хамурабијевом законику, 
овај вид заобилажења законског наследног реда могао је бити установљен не само у 
корист најмилијег сина (чл. 165), већ и у корист супруге (чл. 150). 


24 Хамурабијев законик користи термин деца, али је јасно из његових чланова 
да се ради искључиво о синовима када је реч о законском наследном реду. Ћерке cy 
намирене миразом или се, као у случају посвећеница, оне посебно наводе ако треба 
да добију део наследства. Вид. и John Miles, „Зоте Remarks оп the Origin of Testacy, 
with Some References to the Old Babylonian Laws", Revue internationale des droits de 
l'antiquité 1/1954, 119 124. 


?5 Обоје солидарно одговарају повериоцу било мужа било супруге. 

(XXXIII 2 — 17) (чл. 156) „Ако човек изабере невесту за свога 
сина и његов син је још не спозна, а он легне са њом, нека јој одмери 
и преда 30 шекела сребра; поврх тога, он ће јој вратити све што је 
донела из куће свога оца; и нека се уда за мужа кога она одабере. 


(XXXIII 18 — 23) (чл. 157) Ако човек, после смрти свога оца, 
легне са својом мајком, нека обоје буде спаљени. 


(XXXIII 24 – 32) (чл. 158) Ако човек, после очеве смрти, буде 
затечен са његовом (очевом) главном супругом која је родила децу, 
такав човек да буде разбаштињен од очева имања. 


(XXXIII 33 – 46) (чл. 159) Ако човек који je донео библу? у кућу 
свог таста, и који је дао терхату, своју пажњу окрене другој жени и 
каже своме тасту: „Нећу се оженити твојом ћерком“, девојчин отац 
нека задржи све што му је дато. 


(XXXIII 47 – 59) (чл. 160) Ако je човек донео библу у кућу свога 
таста и дао mepxamy, а онда ce отац девојке (предомисли и) објави: 
„Нећу ти дати руку своје кћери“, мораће да врати двоструко (вред- 
ности) свега што му је дато. 


(XXXIII 60 — 77) (чл. 161) Ако je човек донео библу y кућу свога 
таста и дао терхату, а онда га његов пријатељ оклевета (узрокујући 
да се) његов таст (предомисли и) објави веренику: „Нећу ти дати 
руку своје кћери“, нека му (таст) врати двоструко (вредности) свега 
што му је дато; поврх тога, његов пријатељ неће се оженити његовом 
(несуђеном) женом. 


(XXXIII 78 – XXXIV 6) (чл. 162) Ако се човек ожени женом која 
му роди децу, али она потом оде за својом судбином,” њен отац нема 
право да потражује њен мираз; њен мираз припада искључиво њеној 
деци. 

(XXXIV 7 – 23) (чл. 163) Ако ce човек ожени женом, али My 
она не пружи потомство, и та жена оде за својом судбином — ако My 
његов таст тада врати терхату коју је тај човек донео у кућу свога 
таста, њен муж неће имати никакво право на мираз те жене; њен 
мираз припада искључиво кући њеног оца. 


(XXXIV 24 – 32) (чл. 164) Ako му таст He буде вратио терхату, 
он ће одбити њену вредност од мираза и (остатак) ће вратити кући 
њеног оца. 


26 Као и терхату, и библу спада у дарове који долазе с младожењине стране 
и дају се пре склапања брака. Међутим, док је терхату био поклон заручницином 
оцу, библу су били церемонијални дарови осталим члановима његове породице и 
они се нису давали у сребру (новцу), већ су се састојали од хране, пића, накита, итд. 
За разлику од терхату, изгледа да обичајем предвиђени библу дарови ипак нису 
били обавезни пратилац вавилонског брака. 


27 Tj. ако премине. 

(XXXIV 33 – 50) (чл. 165) Ако човек додели, y запечаћеној ис- 
прави, поље, воћњак, или кућу свом омиљеном наследнику, када 
браћа буду делила имање пошто им отац оде за својом судбином, он 
(најмилији син) узеће поклон који му је отац дао и независно од тог 
поклона они ће на једнаке делове поделити очевину. 


(XXXIV 51 – 73) (чл. 166) Ако човек пожени све дорасле cHHO- 
ве, али не узме супругу свом најмлађем сину, када браћа буду дели- 
ла имање пошто отац оде за својом судбином, издвојиће од очевине 
најмлађем брату сребра у вредности терхату, преко његовог наслед- 
ног дела и тако му омогућити да себи прибави супругу. 


(XXXIV 74 - XXXV 8) (чл. 167) Ако се човек ожени женом 
која му роди децу, и која потом оде за својом судбином, и после њене 
смрти он се ожени другом женом која му (такође) изроди децу, па 
касније он оде за својом судбином, деца неће делити имање према 
мајкама; (прво) ће узети миразе својих мајки, а очевину ће делити на 
једнаке делове. 


(XXXV 9 – 24) (чл. 168) Ако човек одлучи да разбаштини сина и 
изјави пред судијама: „Хоћу да разбаштиним свог сина“, судије нека 
испитају његов случај и ако син није учинио ниједан тешки преступ 
који повлачи казну искључења из наследства,“ онда отац неће моћи 
да разбаштини сина. 


(XXXV 25 – 36) (чл. 169) Ако би он скривио тешки преступ 
који заслужује искључење из наследства, они ће му први пут опро- 
стити; ако почини тешки преступ и други пут, отац ће моћи да га 
разбаштини. 


(XXXV 37 – 59) (чл. 170) Ako човеку његова прва супруга из- 
роди децу и његова робиња изроди децу, и отац за живота назове 
децу коју му је робиња родила: „Моја децо“, и изједначи их тако са 
децом своје главне жене – пошто човек оде за својом судбином, деца 
главне жене и деца робиње нека поделе очевину на једнаке делове; 
повлашћени наследник је (најстарији) син прве жене, он нека бира и 
узме први. 


(XXXV 60 – XXXVI 5) (чл. 171) Али, ако отац током свог KH- 
вота не назове децу коју му је робиња родила: „Моја децо“, пошто 
човек оде за својом судбином, деца робиње нека не деле очевину 


28 Tj. ако се није тешко огрешио о свога оца и претке или својим поступцима 
укаљао породицу. Иначе, поред поклона за случај смрти (којег познају скоро сви 
стари правни системи, рим. donatio mortis causa) из чл. 150 и 165, ексхеридација 
(искључење из наслеђивања) је била други начин на који се у Хамурабијево време 
могао заобићи законски наследни ред, а трећи је била адопција (чл. 185 193). Код 
поклона за случај смрти наследник стиче само права на одређеној ствари, али не 
преузима и обавезе оставиоца, за разлику од универзалног сукцесора који по закону 
наслеђује и права и обавезе. 

са децом главне супруге. Ослобађање робиње и њене деце да се не 
доводи у питање: деца главне супруге да не захтевају поробљавање 
робињине деце. Главна супруга нека узме свој мираз и нудуну= којом 
је муж, давши јој запечаћену плочицу, наградио, и она нека настави 
да борави у мужевљевом дому; док год је жива нека ужива то, али 
она не може то да прода; њено имање ће припасти (као наследство) 
искључиво њеној деци. 


(XXXVI 6 — 40) (чл. 172) Ако јој њен муж не остави нудуну, они 
ће јој вратити у потпуности њен мираз, и она ће узети део имовине 
једнак делу једног наследника.) Ако њена деца наваљују Ha њу и 
силом је терају из куће, судије нека испитају њен случај и нека деци 
одреде казну; та жена да не напусти мужевљев дом. Ако таква жена 
сама одлучи да оде, она ће деци оставити нудуну коју јој је дао њен 
муж; она ће узети свој мираз који је донела из куће свога оца и муж 
кога она одабере нека се ожени са њом.3! 


29 Нудуну одговара појмовима опроштајног дара и удовичког ужитка. 


30 Tj. делу једног сина. 


3 Нудуну је био, дакле, на закону заснован део мужевљеве имовине (чији се 


минимум, према чл. 172, изједначава с делом једног сина) који је служио за обезбеђење 
удовице авилума, али на коме је удовица имала само право плодоуживања, док је 
својина на њему припадала синовима који ће га и наследити после мајчине смрти. 
Тако се ова, на први поглед, појачана брига о женама из виших слојева вавилонског 
друштва, у суштини исказује као додатно обезбеђење породичне имовине и уступак 
аристократском потомству. То је била и суштина чл. 137 који наређује мужу који 
отера велику посвећеницу или шугиту која му је родила децу, да јој поред враћеног 
мираза преда и одређену имовину која ће служити одгајању деце и коју ће деца, на 
крају, наследити. Наставак члана који жени додељује део раван делу једног сина 
и дозвољава јој да се може удати за кога она хоће, на први поглед је у потпуној 
колизији са чл. 172. Међутим, то се може и другачије разумети. Наиме, чл. 137 који 
говори о мужу који тера своју супругу, одређује да јој касније, кад деца одрасту... 
од свега што је дато синовима (дакле, након смрти њиховог оца, када би супруга, 
да је остала у браку, постала удовица) припада део наследства идентичан оном 
из чл. 172 који говори о случају када муж умре не одредивши конкретан износ 
нудуне. С друге стране, крај чл. 137 и 172 потврђују право жене да се може удати 
за кога хоће, с тим што се у чл. 172 прецизира да у том случају нудуну припада 
деци, јер жена удајом престаје да буде самохрана удовица и не треба јој удовички 
ужитак, јер сада нови муж брине о њој. У чл. 137 то се не помиње, можда због 
тога што разведена жена, заједно са децом, није имала својство удовице по смрти 
свог бившег мужа, па се ни питање нудуне није могло постављати, те се ни њено 
издржавање, које јој је правично одређено на идентичан начин, у висини дела једног 
детета, није називало тим именом. Чл. 150 одскаче од поменутих чланова. Њиме је 
предвиђена могућност да муж својој супрузи, за живота, али и mortis causa, остави 
неко добро веће вредности (које вероватно надилази минималну вредност нудуне) 
и наложено је наследницима да мајци не оспоравају учињени поклон. Удовици је 
дато и додатно право да овај поклон остави најмилијем сину, истичући тиме њена 
повећана својинска овлашћења која постоје на овом поклону у односу на нудуну. 
Он јој, чини се, и даље припада независно од овог добровољно учињеног поклона, 
који је законом и предвиђен само као могућност, а не и као обавеза, за разлику од 

(XXXVI 41 – 50) (чл. 173) Ако та жена буде родила децу новом 
мужу у чију кућу је ушла, када та жена умре, њена деца из ранијег и 
потоњег брака нека на једнаке делове поделе њен мираз. 


(XXXVI 51 – 56) (чл. 174) Ако не буде родила децу новом мужу, 
само ће деца њеног првог мужа узети њен мираз. 


(XXXVI 57 – 68) (чл. 175) Ако дворски роб или роб једног 
мушкену ожени жену племенита рода и она му роди децу, власник 
роба неће имати право да засужњи децу жене племенита рода. 


(XXXVI 69 – XXXVII 9) (чл. 176a) Ако било дворски роб било 
роб једног мушкену ожени жену племенитог рода, и када је оже- 
ни она уђе у кућу дворског роба или роба једног мушкену заједно 
са миразом који је донела из куће свога оца, и током времена они 
заједнички оснују домаћинство и стекну имање, и касније дворски 
роб или роб једног мушкену оде за својом судбином — жена племе- 
нитог рода нека узме свој мираз; поврх тога, они ће поделити на два 
дела све што су њен муж и она стекли током заједничког живота, и 
господар роба нека узме половину и жена племенитог рода нека узме 
половину за своју децу. 


(XXXVII 10-21) (чл. 1766) Ако жена племенитог рода нема 
мираз, они ће поделити на два дела све што су њен муж и она стек- 
ли током заједничког живота, и господар роба нека узме половину и 
жена племенитог рода нека узме половину за своју децу. 


(XXXVII 22 – 60) (чл. 177) Ако удовица чија cy деца још мала 
одлучи да уђе у кућу другог човека, она неће моћи да уђе без (прет- 
ходне сагласности) судија. Када крочи у кућу другога, судије ће по- 
писати имовину њеног претходног мужа, и они ће поверити имање 
претходног мужа њеном новом супругу и њој и захтеваће од њих да 
сачине таблицу са пописом (примљене имовине). Они ће се старати 
о имању и они ће подизати децу; они неће смети да продају добра 


нудуну. Овај поклон за случај смрти из чл. 150 законодавац и није назвао нудуну, 
јер је његова намена, као и поклона из чл. 165, да се заобиђе законски наследни 
ред или утиче делом на њега. Законодавац то чини намерно, као и у случају чл. 
138 140. Они говоре о санкцији која сустиже мужа због самовољног и једностраног 
раскида брака. Цена отпуштања која се помиње у овим члановима није нудуну, него 
je то врста казне, одштета исплаћена због бахатог испољавања и злоупотребе моћи 
дате мужевима у Вавилону. Њу често помињу и брачни уговори из овог периода, и 
то не толико да би се заштитила жена, већ да би се казнило ружење угледа женине 
породице. Законодавац је, ипак, доследно следећи своју логику, водио рачуна када 
ће употребити израз нудуну. Наиме, поред мираза, још je само нудуну имао улогу 
законског наследног дела жене, с тим што је мираз потицао од њене породице, а 
нудуну са мужевљеве стране. Поклон из чл. 150 другачије је природе. То је поклон за 
случај смрти помоћу кога се утицало на законски наследни ред и зато није ни могао 
бити поистовећен с нудуну, што је чинило један од два саставна елемента законског 
наследног дела супруге. 


32 Tj. жену из класе авилума. 

тог домаћинства. Ма који купац који купи добра тог домаћинства од 
удовицине деце изгубиће своје сребро; имовина ће се вратити свом 
власнику. 


(XXXVII 61 — XXXVII 19) (чл. 178) Ако je посвећеници, великој 
посвећеници или секрету-жени“ отац доделио мираз и то унео y 
таблицу, али је у таблици изричито навео да јој није дао писмено 
одобрење да даје свој иметак коме год зажели и није јој дао (над тим 
добрима) пуно овашћење – када отац оде за својом судбином, њена 
браћа узеће њено поље и њен воћњак и даваће јој хране, уља, и руха 
у складу са вредношћу њеног наследног дела, и они ће је тако нами- 
рити. Ако јој њена браћа не буду давала хране, уље и руха у складу 
са њеним наследним делом и на тај начин је не намире, она ће дати 
своје поље и свој воћњак закупцу по својој вољи, и њен закупац ће 
је издржавати. Док год буде жива, она ће уживати плодове употребе 
поља, воћњака и ма чега другог што јој је отац дао, али то неће про- 
дати и неће моћи тиме да подмири туђи дуг; њено наследство при- 
пада искључиво њеној браћи.> 


(XXXVII 20 – 42) (чл. 179) Ако је посвећеници, великој 
посвећеници или секрету-жени отац доделио мираз и то унео у 
запечаћену исправу, и у таблици изричито навео да јој даје своју пис- 
мену сагласност да свој иметак може дати коме год зажели и дао јој 
над њим пуно овлашћење — пошто отац оде за својом судбином, она 
ће дати свој иметак коме она жели; њена браћа да је не туже и да не 
потражују од ње. 


(XXXVII 43 — 59) (чл. 180) Ако отац не додели мираз својој 
кћери која је велика посвећеница или секрету-жена, пошто отац оде 
за својим усудом, нека јој припадне део очевине једнак делу једног 
наследника; док год је жива она ће уживати његове плодове; њен 
иметак припашће искључиво њеној браћи. 


(ХХХУШ 60 — 75) (чл. 181) Ако отац посвети (своју кћер) божан- 
ству као велику посвећеницу, посвећеницу или кулмаситу,% али јој 


33 О овом члану више Émile Szlechter, „L'interprétation des lois babyloniennes“, 
Revue internationale des droits de l'antiquité 17/1970, 107 115. 


34 Секрету жене вишег ранга које cy живеле y изолацији било да cy биле 
искушенице посвећене божанству, било да су биле дворске даме, царске поданице у 
његовом харему. 


55 Више о овом члану Émile Szlechter, „Га nature juridique de la clause ana qabé 
en droit babylonien“, Revue internationale des droits de l'antiquité 6/1959, 90 100. 


36 Кулмаситу термин који ce такође односи на врсту посвећенице. За 
разлику од надиту, кулмаситу је могла имати децу. Према једном моралистичком 
тексту из старовавилонског периода, Cjy Ролин (Sue Rollin) изводи закључак да су ce 
сматрале релативно непожељним супругама. Могуће је да су се бавиле храмовском 
проституцијом. Поменути запис подучава: „Не жени се проститутком чији муж је 
читава војска, ни са иштариту која је посвећена богу, ни са кулмаситу чији су 

не додели мираз, пошто отац оде за својим усудом, она ће узети једну 
трећину очевине као свој наследни део, и док год је жива уживаће 
њене плодове; њен иметак припашће искључиво њеној браћи. 


(XXXVIII 76 — XXXIX 1) (чл. 182) Ако отац ne додели мираз 
својој кћери која је велика посвећеница бога Мардука у граду Ва- 
вилону или га не попише за њу у запечаћеној таблици, пошто отац 
оде за својим усудом, она ће при деоби очевине с браћом узети једну 
трећину наследства, али неће имати никакве даље обавезе (према 
њима); велика посвећеница бога Мардука оставиће свој иметак коме 
хоће. 


(XXXIX 2 – 14) (чл. 183) Ako отац додели мираз својој кћери 
која је шугиту, нађе јој мужа, и попише (ствари које улазе у мираз) 
за њу у запечаћеној таблици, када отац оде за својим усудом, она 
више неће имати удела у очевини. 


(XXXIX 15 – 30) (чл. 184) Ако човек не додели мираз својој 
кћери која је шугиту и не нађе јој мужа, када отац оде за својом суд- 
бином, њена браћа нека јој доделе одговарајући мираз који пристаје 
(вредности) очевине и нека јој нађу мужа и нека је удају. 

(XXXIX 31-38) (чл. 185) Ако човек усвоји дете још на рођењу 
и онда га одгаји, (то се усвојење) не може оспоравати и не може се 
тражити повраћај детета. 


(XXXIX 39 – 49) (чл. 186) Ako човек усвоји мало дете, и пошто 
га узме, оно чезне за својим оцем и мајком, такво посвојче нека буде 
враћено у дом свога оца. 


(XXXIX 50 – 53) (чл. 187) Дете (одхрањено од стране) дворја- 
нина који служи палати, или дете (које је одгајила) секрету-жена не 
може се тражити назад. 


(XXXIX 54 – 59) (чл. 188) Ако занатлија усвоји дете, одгаји га 
и научи свом занату, (то се дете) не може тражити назад. 


(XXXIX 60 – 64) (чл. 189) Ако га не буде научио свом занату, 
посвојче нека се врати у кућу свога оца. 


(XXXIX 65 – 74) (чл. 190) Ако човек усвојено дете које је узео 
и одхранио не изједначи са својом децом, то посвојче нека се врати 
у кућу свога оца. 

(XXXIX 75 — 95) (чл. 191) Ako човек заснује породицу (призна- 
јући за једнако са својом будућом децом) усвојено дете које је узео 
и одгајио, али касније добије (своју рођену) децу и онда одлучи да 
разбаштини посвојче, то дете да не оде празних руку; отац који га је 


миљеници многи“, Sue Rollin, „Women and Witchcraft in Ancient Assyria“, у А. Cam 
eron, A. Kuhrt, 39. 

подигао нека му да једну трећину свог имања као наследство и оно 
ће отићи; али му неће дати од поља, воћњака или xyhe.?? 


(XXXIX 96 – XL 9) (чл.192) Ако дете (које je одхранио) дворјанин 
или дете (које је одгајила) секрету-жена буде рекло оцу који га је 
одхранио или мајци која га је одгајила „Ти ниси мој отац“, или „Ти 
ниси моја мајка“, они нека му одсеку језик. 


(XL 10 ~ 22) (чл. 193) Ако дете (које je одхранио) дворјанин 
или дете (које је одгајила) секрету-жена, открије кућу свога оца и 
остави свог оца који га је отхранио или мајку која га је одгајила и 
запути се у кућу свога оца, они нека му ископају око. 


(XL 23 – 40) (чл. 194) Ако човек повери дете дојиљиз и TO 
дете умре док је код дојиље, и дојиља (се кришом споразуме са не- 
ким трећим и) подметне другу бебу без знања њених родитеља, они 
нека је оптуже и осуде и зато што је уговорила дете без сагласности 
оца и мајке, они ће јој одсећи дојке. 


(XL 41 – 44) (чл. 195) Ако дете удари удари свога оца, они ће 
му одсећи руку." 

(XL 45 – 49) (чл. 196) Ако човек другоме ослепи око, они нека 
ослепе његово око.40 


(XL 50 – 53) (чл. 197) Ако човек другоме поломи кост, они ће 
поломити његову кост. 


(XL 54 – 59) (чл. 198) Ako човек ослепи око једног мушкену 
или поломи кост једног мушкену, он нека одмери и преда 60 шекела 
сребра.“ 

(XL 60 – 65) (чл. 199) Ако буде ослепео око туђег роба? или 
поломио кост туђег роба, он нека одмери и преда половину његове 
вредности у сребру. 


37 усвојено дете биће овлашћено да узме једну трећину усвојиочеве имовине, 
али само у покретним стварима. О усвојењу у Вавилону више Robert Paulissian, 
„Adoption in Ancient Assyria and Babylonia‘, http://www,jaas.org/edocs/v13n2/Paulis 
sial pdf. 

38 Mayer Irwin Gruber, „Breast feeding Practice in Biblical Israel and in Old Bab 
ylonian Mesopotamia“, Journal of the Ancient Near Eastern Society 1989, 19, 61 83. 


39 Типичан пример симболичког талиона. Овде Хамурабијев законик неосетно 
завршава део о породичним односима и прелази на четврти део (чл. 196 220), који 
садржи одредбе кривичног карактера које нису у вези с породичним односима. 


AD Класичан пример директног талиона, који следи у више одредби. 


^! y складу с временом из којег потиче, једна од најважнијих одлика 


Хамурабијевог законика је правна неједнакост. Овај и следећи члан су типични 
примери неједнаког поступања у зависности од статуса починиоца кривичног дела 
и жртве. 


42 Tj. роба другог авилума. 

(XL 66 – 70) (чл. 200) Ако човек избије зуб себи равном, они 
нека избију његов зуб. 


(XL 71 — 74) (чл. 201) Ако буде избио зуб једном мушкену, OH 
нека одмери и преда 20 шекела сребра. 


(XL 75 – 81) (чл. 202) Ako човек ошамари човека вишег (cra- 
туса од његовог сопственог), нека на јавном месту“? добије 60 удара- 
ца бичем од волујске коже. 


(XL 82 – 87) (чл. 203) Ако човек ошамари човека себи равном, 
нека одмери и преда 60 шекела сребра. 


(XL 88 – 91) (чл. 204) Ако један мушкену ошамари другог 
мушкену, нека одмери и преда 10 шекела сребра. 


(XL 92— XLI 3) (чл. 205) Ако човеков роб ошамари другог 
човека,“ они ће му одсећи уво. 


(XLI 4 — 13) (чл. 206) Ako човек удари другог човека у свађи 
и рани га, тај човек да се закуне: „Нисам ударио намерно“, и он нека 
надокнади лекара.“ 


(XLI 14 ~ 19) (чл. 207) Ако овај умре од његових батина, он 
такође да се закуне: „Нисам ударио намерно“; ако је жртва припада- 
ла његовој класи, он нека одмери и преда 30 шекела сребра. 


(XLI 20 – 22) (чл. 208) Ако је (жртва) један мушкену, нека од- 
мери и преда 20 шекела сребра. 


(XLI 23 – 30) (чл. 209) Ako човек удари жену и она због тога по- 
баци дете, он нека одмери и преда 10 шекела сребра за њен побачај. 


(XLI 31 – 34) (чл. 210) Ако та жена буде преминула, они he 
убити његову ћерку. 


(XLI 35 – 40) (чл. 211) Ако он буде разлог што je жена једног 
мушкену побацила дете, јер је тукао, он нека одмери и преда пет 
шекела сребра. 


(XLI 41 – 44) (чл. 212) Ako та жена буде преминула, oH нека 
одмери и преда 30 шекела сребра. 


(XLI 45 – 50) (чл. 213) Ако удари нечију робињу и она због 
тога побаци дете, он нека одмери и преда 2 шекела сребра. 


43 Пред судијама и уз присуство јавности, вероватно на тргу где се судило. 

^! Tj. авилума. 

45 Tj. нека плати трошкове лечења. Иначе, y овом члану се први пут y 
историји права појављује појам нехата, који за последицу има блажу санкцију. 
Нехат се на сличан начин прописује и у чл. 207. Такође, у овом истом члану се први 
пут појављује и идеја накнаде реалне штете (трошкови за лекара), уместо широко 
распрострањене композиције, која по правилу није у сразмери са нанетом штетом, 
с обзиром да је најчешће пеналног карактера (за накнаду штете вид. и чл. 233, 235 
237, 240, 245 248, 263, 267 и сл.). 

(XLI 51 ~ 54) (чл. 214) Ако ra робиња буде издахнула, oH нека 
измери и преда 20 шекела сребра. 


(XLI 55 – 66) (чл. 215) Ако лекар изведе велики захват и брон- 
заним ножем оперише човека и тиме га излечи или ако зареже и от- 
вори човекову слепоочницу бронзаним ножем и тиме спаси човеково 
око, он нека добије 10 шекела сребра (као своју накнаду).7о 


(XLI 67 – 69) (чл. 216) Ако је (пацијент) један мушкену, он 
нека узме пет шекела сребра (као своју накнаду). 


(XLI 70 – 73) (чл. 217) Ако je (пацијент) роб, његов господар 
нека плати лекару два шекела сребра. 


(XLI 74 – 83) (чл. 218) Ako лекар изведе велики захват и брон- 
заним ножем оперише човека и тиме га усмрти или ако отвори чове- 
кову слепоочницу бронзаним ножем и тиме му ослепи око, нека му 
они одсеку руку. 


(XLI 84 – 88) (чл. 219) Ako лекар изведе велики захват и брон- 
заним ножем оперише роба једног мушкену и тиме усмрти роба, он 
нека га замени другим робом исте вредности. 


(XLI 89 – 94) (чл. 220) Ако отвори његову слепоочницу брон- 
заним ножем и тиме (робу једног мушкену) ослепи око, он нека од- 
мери и преда износ сребра раван половини вредности роба. 


(XLI 95 – XLII 9) (чл. 221) Ако лекар буде човеку наместио 
сломљену кост или му залечио повређени мишић, човек нека плати 
лекару пет шекела сребра. 


(XLI 10— 12) (ux. 222) Ако је он (пацијент) један мушкену, он 
нека плати лекару три шекела сребра. 


(XLI 13 — 17) (ux. 223) Ако je он (пацијент) роб, господар роба 
he дати лекару два шекела сребра. 


(XLII 18 – 28) (чл. 224) Ако ветеринар изведе велики захват 
и оперише вола или магарца и тако га излечи, власник вола или 
магарца ће дати ветеринару као накнаду једну шестину (шекела) 
сребра.“7 

(XLII 29 – 35) (чл. 225) Ако изведе велики захват и оперише 
вола или магарца и усмрти га тако, он нека да једну четвртину његове 
вредности власнику вола или магарца. 


46 Последњи, пети део законика обухвата чл. 215 282 и односи се на ради 
разне врсте послова и услуга, али је и он у основи кривичноправног карактера. Ове 
разнолике одредбе понекад се тумаче као мере социјалне политике и покушај да се 
унесе ред у вавилонску привреду. 

47 To је тежина 30 зрна јечма. 

(XLII 36 – 42) (чл. 226) Ако берберин обрије ропски знак““ са 
роба који не припада њему без пристанка господара роба, они нека 
одсеку берберинову руку. 


(XLII 43 – 55) (чл. 227) Ако човек заведе причом берберина па 
он обрије ропски знак са роба који му не припада, они нека убију 
таквог човека и обесе га испред његове капије; берберин нека се за- 
куне: „У заблуди сам то обријао“ и нека буде пуштен. 


(XLII 56 —63) (чл. 228) Ако градитељ човеку сагради кућу којом 
он буде задовољан, он he му дати 2 шекела сребра за сваки cap? куће 
као накнаду. 


(XLII 64 – 72) (чл. 229) Ако градитељ човеку сагради кућу, али 
не обави ваљан посао, и кућа коју је саградио се уруши и усмрти 
домаћина, такав градитељ нека буде убијен. 


(XLII 73 —76) (чл. 230) Ако усмрти сина домаћина, нека буде 
убијен син градитеља. 


(XLI 77 —81) (чл. 231) Ако усмрти роба домаћина, он нека 
домаћину накнади роба одговарајуће вредности. 


(XLII 82 – 92) (чл. 232) Ако му уништи ствари, он нека накнади 
све што је изгубљено; поврх тога, зато што није обавио ваљан посао 
и кућа коју је саградио се урушила, он нека (поново) сагради кућу 
која се урушила о свом трошку. 


(XLI 93 – ХОШ 3) (чл. 233) Ако градитељ човеку сагради кућу, 
али је не направи ваљано да одговара нацрту, тако да зид потом на- 
пукне и попусти, такав градитељ нека од њега начини чврст зид 
(плативши га) својим сребром. 


(XLII 4 — 9) (чл.234) Ако бродар човеку начини непропустљив 
брод? запремине 60 кура,! нека му за труд плати 2 шекела сребра. 


(ХИП 10 — 26) (чл.235) Ако бродар човеку начини непропустљив 
брод, али не уради ваљано свој посао и током те исте године брод 
почне да тоне или да пропушта воду, лађар ће раставити тај брод и 
учинити га непропустљивим о свом сопственом трошку, и тај ће си- 
гурни брод предати власнику брода. 


48 Највероватније да су робови и робиње имали одређене фризуре на основу 
којих се, већ на први поглед, знало да се ради о робовима, нпр. посебне плетенице 
или увојке (вид. и чл. 146). 


49 сар један сар износио је приближно 36M? 


50 Овде се не ради о бродоградитељу, већ се лађар унајмљује ради посебног 
посла, постављања посебне изолације по броду. У Вавилону су се у ту сврху 
користиле посебна смола и конопља. 


H Запремине око 18.000 литара. 

(ХЕШ 27 – 37) (чл. 236) Ако човек изнајми свој брод бродару, a 
бродар буде немаран и допусти да брод потоне или га изгуби, тај 
бродар нека надомести брод власнику брода. 


(XLII 38 – 55) (чл. 237) Ако човек унајми бродара и брод и Ha- 
товари га својим житом, вуном, урмама, или каквим другим теретом, 
и тај бродар буде немаран и због тога брод потоне или се товар изгу- 
би, бродар нека надомести брод који је потонуо и изгубљени товар. 


(XLII 56 —61) (чл. 238) Ако бродар (немаром) потопи брод, па 
га извуче, он нека да сребра у вредности пола његове вредности. 


(ХЕШ 62 – 66) (чл. 239) Ако човек унајми бродара, платиће му 
по 1800 сила жита за сваку годину.72 


(XLII 67 – 80) (чл. 240) Ако се брод под командом господара 
који плови узводно? судари са бродом под командом господара који 
плови низводно и потопи га, власник потопљеног брода нека пред 
богом наведе шта је изгубљено са његовог брода, а господар брода 
који је пловио узводно и потопио брод господара који је пловио низ- 
водно нека му надомести његов брод и све што је изгубио. 


(XLII 81 – 84) (чл. 241) Ако човек узапти (туђег) вола, он нека 
одмери и преда 20 шекела сребра. 


(ХИП 85 —91) (чл. 242/3) Ако га човек унајми на годину дана, 
нека плати 1200 сила жита за најам запрежног вола (који вуче са 
бока), а 900 сила жита за најам вола (који вуче) у средини. 


(ХИУ 1 5) (чл. 244) Ако човек унајми вола или магарца и 
лав га убије на отвореном, то је власников губитак. 


(ХИУ 6 — 13) (чл. 245) Ако човек унајми вола и изазове његову 
смрт било немаром било мучењем (животиње), нека власнику вола 
надомести вола волом одговарајуће вредности. 


(ХИУ 14 — 21) (ux. 246) Ако човек унајми вола и сломи My ногу 
или вратну жилу пререже, он нека власнику вола надомести вола 
одговарајућим волом. 


(ХИУ 22 — 27) (чл. 247) Ако човек унајми вола и ослепи му око, 
он ће дати сребра у половини његове вредности власнику вола. 
(ХИУ 28 – 35) (чл. 248) Ако човек унајми вола па му сломи рог, 


одсече му реп, или му повреди тетиву (изнад) папка, он ће дати сре- 
бра у вредности четвртине његове вредности. 


3? Око 1800 литара жита. 
53 Брод на весла. 
54 Брод који је развио једра, једрењак. 

(ХИУ 36 – 43) (чл. 249) Ако човек унајми вола, и бог ra погоди 
(с неба) и убије, човек који је унајмио вола да се закуне богом и 
нека буде пуштен. 


(ХИУ 44 — 51) (чл. 250) Ако во, пролазећи путем, прободе и ус- 
мрти човека, случај не даје основа за тужбу. 


(ХИУ 52 – 65) (чл. 251) Ако је познато да човек има вола који 
насрће роговима и градске власти му скрену пажњу да му је во по- 
знат по махнитости, а он не подреже његове рогове, нити заузда сво- 
га вола, и тај во прободе и усмрти другог човека, он (власник вола) 
нека да 30 шекела сребра. 


(XLIV 66 – 68) (чл. 252) Ако je био човеков роб (смртно пробо- 
ден), он нека да 20 шекела сребра. 


(ХИУ 69 – 82) (чл. 253) Ако човек унајми другог човека да ce 
стара о његовом пољу, односно, повери му ускладиштено жито, пре- 
несе на њега бригу о стоци, и уговори са њим обрађивање поља – ако 
тај човек украде семе или крмиво и то се потом пронађе код њега, 
они ће му одсећи руку. 

(ХИУ 83 – 87) (чл. 254) Ако он узме ускладиштено жито и тако 
ослаби стоку, он ће накнадити двоструки износ жита које је при- 
MHO. 

(ХИУ 88 – 96) (чл. 255) Ако он буде изнајмљивао даље човеко- 
ву стоку, или украде семе и због Tora He буде летине y пољу, они he 
оптужити и осудити таквог човека, и о жетви он нека одмери и преда 
18000 сила жита на сваких 18 икуа земље. 

(ХИУ 97 – 100) (чл. 256) Ако не буде могао да испуни своје оба- 
везе, они нека пусте стоку да га везаног развлачи по пољу. 

(ХИУ 101 — XLV 4) (чл. 257) Ако човек унајми земљорадника, 
он ће му дати 2400 сила жита за годину. 

(XLV 5 – 9) (чл. 258) Ако човек унајми човека који управља 
запрежним колима, он нека му плати 1800 сила жита за годину. 
(XLV 10 – 15) (чл. 259) Ако човек украде рало за заједничког 
обрадивог земљишта, нека плати 5 секела сребра власнику рала. 
(XLV 16 – 20) (чл. 260) Ако човек украде рало за разбијање 
крупног грумења земље или дрљачу, нека плати 3 шекела сребра. 
(ХІУ 21— 27) (чл. 261) Ако човек унајми гонича стоке да се 
стара о говедима, овцама или козама, нека му плати 2400 сила жита 
за годину. 

(XLV 28 – 36) (чл. 262) Ако човек [да] вола или овцу [пасти- 
py...] 


55 Односи ce на удар грома. 

(XLV 37 – 43) (чл. 263) Ако он узрочи губитак вола или овце 
који су му поверени, за вола ће дати вола одговарајуће вредности, за 
овцу ће дати овцу одговарајуће вредности њиховом власнику. 


(XLV 44 – 60) (чл. 264) Ако пастир, коме су стока или овце 
или козе дате на чување, и који је признаницом о својој најамнини 
био задовољан, потом умањи број примљених говеда, умањи број 
примљених оваца и коза, и приплод умањи, он ће накнадити (губи- 
так) приплода и мањак (стоке), према слову уговора. 


(XLV 61— 75) (чл. 265) Ако се пастир коме су поверени на 
чување говеда, овце или козе, понесе нитковски, измени им жиг и 
прода их, они нека га оптуже и осуде и он нека власнику стоке десе- 
тоструко накнади говеда, овце или козе које је украо. 


(XLV 76 – 81) (чл. 266) Ако у обор провали божја пошаст° или 
лав закоље, пастир нека очисти себе пред богом, и господар обора 
нека прихвати одговорност уместо њега за губитак који је задесио 
обор. 

(XLV 82 – 89) (чл. 267) Ako је пастир немаран и допусти да ce 
шуга рашири обором, пастир нека надомести – говеда, овце или козе 
— страдале од шуге којој је допустио да се рашири обором, и нека их 
преда власнику. 


(XLV 90 – 92) (чл. 268) Ако човек унајми вола за вршидбу, 20 
сила жита је његов најам. 


(XLV 93 – 95) (чл. 269) Ако он унајми магарца за вршидбу, 10 
сила жита је његов најам. 


(XLV 96 – 98) (чл. 270) Ако унајми јарца за вршидбу, једна сила 
жита је његов најам. 


(XLV 99 – XLVI 2) (ux. 271) Ако човек унајми говеда, запрежна 
кола, и човека који њима управља, он нека плати 180 сила жита за 
дан. 


(XLVI 3 - 7) (чл. 272) Ако човек унајми само запрежна кола, 
нека плати 40 сила жита за дан. 


(XLVI 8 – 19) (чл. 273) Ако човек унајми радну снагу, он he 
платити сребра у тежини шест зрна јечма за сваки дан почевши од 
првог дана године до (краја) петог месеца, а даће сребра у тежини 
пет зрна јечма за сваки дан од шестог месеца до краја године. 

(XLVI20 – 44) (чл. 274) Ако човек намерава да унајми занатлију, 
он ће платити, за сваки дан: за најам ..., сребра тежине пет зрна јечма; 
за најам ткача, сребра тежине пет зрна јечма; за најам сукнара, сре- 
бра тежине [x зрна јечма]; за најам каменоресца, сребра тежине [x 
зрна јечма]; за најам резбара [х зрна јечма]; за Hajam ковача, сребра 
тежине [х зрна јечма]; за најам тесара, сребра тежине четири (?) зрна 


56 Tj. епидемија. 

јечма; за најам кожара сребра тежине [x зрна јечма]; за најам тршча- 
pař, сребра тежине [x зрна јечма]; за najam зидара, сребра тежине [x 
зрна јечма]. 

(XLVI 45 – 48) (чл. 275) Ако човек унајми |... брод], платиће cpe- 
бра у тежини три зрна јечма за сваки дан најма. 


(XLVI 49 – 52) (чл. 276) Ако човек унајми брод да би путовао 
узводно, он ће платити за сваки дан најма сребра у тежини два и по 
зрна јечма. 
(XLVI 53 – 57) (чл. 277) Ако човек унајми брод носивости 60 
кура терета, он нека плати једну шестину шекела сребра“ за сваки 
дан најма. 


(XLVI 58 – 66) (чл. 278) Ако човек прибави роба или робињу 
и током првих месец дана добије напад падавице, он нека (таквог) 
роба или (такву) робињу врати продавцу и купац нека узме сребро 
које је одмерио и предао. 

(XLVI 67 – 71) (чл. 279) Ако човек прибави роба или робињу и 
потом се јави потраживање (везано за роба или робињу), продавац 
нека намири потраживање. 


(XLVI 72 – 87) (чл.280) „Ако човек од другог човека прибави роба 
или робињу у страној земљи, и док путује обилазећи своју земљу, 
господар роба или робиње препозна свог роба или робињу — ако су 
роб или робиња човекови земљаци, њима је обезбеђено пуштање без 
икакве накнаде. 


(XLVI 88 – 96) (чл. 281) Ако су родом из друге земље, купац 
пред богом треба да предочи колики је износ сребра одмерио, и го- 
сподар роба или робиње ће накнадити дамкару сребро којим је пла- 
тио, и тако ће повратити свог роба или своју робињу. 


(XLVI 97 – 102) (чл. 282) Ако се роб свом господару обрати речи- 
ма: „Ти ниси мој господар“, он нека га оптужи и доказе пружи да је 
овај заиста његов роб, и његов господар нека му одсече уво. 


(Епилог) 


(XLVII 1 — 8) Ono cy правичне одлуке које je Хамураби, способ- 
ни владар, прописао и тиме земљу извео на пут истине и исправног 
живљења. 

(XLVII 9 — 58) Јасам Хамураби, племенити краљ, и нисам био не- 
маран и непажљив према људима, које ми је поверио на старање бог 


57 Тршчари разноврсни мајстори који су користили трску. Једни су 
покривали кровове трском, други су правили од трске кошаре, асуре итд. 


58 То је тежина 30 зрна јечма. 

Енлил и над којима ми је власт и управу дао бог Мардук, да њихов 
пастир будем. Ја им подарих мир, отклоних све недаће мрачне и учи- 
них да им светло сине. Својим моћним оружјем којим ме опасаше 
богови Забаба и Иштар, мудрошћу којом ме обдари Еа, вештином 
коју ми даде бог Мардук, ја истребих све непријатеље. Ставих тачку 
на ратове. Усрећих земљу благостањем, људима свих насеља начиних 
сигурне испаше, не допустих никоме да их застраши. Велики богови 
ме изабраше. Ја сам истински пастир који је успоставио мир, чији 
скиптар одише праведношћу. Моја заштитничка сенка наткрилила се 
над мојим градом. Држах народе Сумера и Акада безбедне у мом 
крилу. Они процветаше под мојим заштитничким духом. Одржавах 
их у миру, својом дубоком мудрошћу ја им пружих заклон. 


(XLVII 59 – 78) C циљем да јаки не науде слабима, да правдом зао- 
денем и сироче и удовицу, урезах моје драгоцене објаве у стелу коју 
поставих испод мога кипа, (кипа) владара правде, у граду Вавилону 
који подигоше богови Ану и Енлил, унутар Есагил храма чији су 
темељи постојани као небо и земља, с циљем да приведем земљу 
правди, да пресуђујем свима, да казним оне који згреше. 


(XLVII 79 — ХІУШ 2) Ја сам краљ над краљевима. Моје cy обзна- 
не промишљене, мојим способностима нема равних. По наредби 
бога Шамаша, великог судије неба и земље, нека моја правда за- 
влада земљом. по заповести бога Мардука, мог господара, нека се 
мој утиснути лик никада не суочи са оним који би се усудио да га 
уклони. Нека моје име заувек буде запамћено нарочито у омиљеном 
Езагил храму. 


(XLVII 3 – 19) Нека сваки оштећени поведе спор пред мојим KH- 
пом, (кипом) краља правде, и нека му наглас буду прочитани закони 
са моје стеле, да чује моје истанчане објаве, нека му стела појасни 
који спор да поведе и нека изучи свој случај, нека умири своје (за- 
бринуто) срце, (и нека ме слави) речима: 


(XLVIII 20 – 38) „Хамураби, господар, који је родитељ и ство- 
ритељ свог народа, потчини себе заповеди бога Мардука, свог го- 
сподара, и свуда победу однесе за њега. Он умири срце Мардуково, 
(срце) господара свог, јер осигура благостање народу свом и правич- 
ност рашири земљом.“ 


(ХІУШ 39 – 58) Нека тако узвикне и нека се целим бићем моли 
за мене пред Мардуком, мојим господарем, и Зарпанитом,° мојом 
господарицом. Нека богови заштитници, богови који су ушли у Еса- 
гил храм и овековечили се у његовом зиду од опеке, свакога дана 
открију повољна предсказања пред Мардуком, мојим господарем, и 
Зарпанитом, мојом господарицом. 


59 Зарпанита, Зарпаниту, Сарпанит, Зарпанит, Зерпанитум, Зирбанит или 


Зербаниту, богиња мајка, супруга Мардукова. Дан њиховог венчања у Вавилону се 
славио као велики празник, за Нову годину. 

(XLVIII 59 – 94) Нека ма који владар који ce појави сутра, зана- 
век поштује објаве правде које урезах у моју стелу. Нека се не усуди 
да мења моје одлуке које прописах и пресуде које донех, нити да 
уклања мој утиснути лик.% Ако такав човек буде yMaH и (довољно) 
умешан да одржава (успостављени) правични поредак у земљи, нека 
обрати пажњу на законе које урезах у моју стелу, и нека му стела 
открије (светлу) традицију, долично владање, наредбе које прописах 
и пресуде које донех, и нека и он, такође, обезбеди владавину правде 
за све људе над којима бди. Нека им да правду, нека им суди, нека 
искорени разврат и зло с лица земље и нека влада на добробит свога 
народа. 


(XLVIII 95 – XLIX 17) Ja cam Хамураби, краљ правде, коме je бог 
Шамаш открио истину. Моје су одлуке разумне, моја достигнућа не- 
надмашна; она су безначајна само глупима, а промућурни ће за њих 
наћи само речи хвале. Ако такав човек (будући владар) поштује моје 
одлуке које урезах у моју стелу и не пренебрегава моје пресуде, не 
мења их и не изобличава мој угравирани лик, нека бог Шамаш учини 
дуговечном његову владавину, баш као што је (то учинио) за мене, 
краља праведника, и нека на крилима правде води свој народ. 


(ХИХ 18 – 44) (Али) буде ли такав човек занемарио моје законе 
које сам уклесао у моју стелу и буде ли омаловажавао моје клет- 
ве и не буде ли се бојао претњи богова и буде ли извртао пресуде 
које донех, мењао моје законе, изобличио мој утиснути лик, обрисао 
моје угравирано име, исписујући своје (на том месту) или буде ли, из 
страха од проклетства (и одмазде богова), навео другог да то уради, 
таквом човеку, све и да је краљ, господар или намесник, или ма која 
особа уопште, 


(ХИХ 45 – 52) нека му свемоћни Ану, отац свих богова, који је 
прогласио моју владавину, одузме краљевску одору, здроби његово 
жезло, и прокуне његову судбину. 


(XLIX 53 – 80) Hexa бог Енлил, господар, који управља судбинама, 
чија срџба се не може обуздати, који увеличава моју владавину, под- 
стакне нереде против њега који се не дају угушити чак и у његовој 
престоници и нека та побуна доведе до његовог уништења: нека му 
заокрет усуда донесе владавину пуну чемера, година глади, помрчине 
без трачка светлости и изненадне смрти: нека му најави, пророчан- 


60 Ови редови као да препричавају садржај Хамурабијевог законика и 
изворе који га творе. У законику се могу препознати поновљени, још увек потпуно 
неприхваћени обичаји, који су сада појачани законском снагом (објаве правде), 
затим новине које уводи сам Хамураби (моје одлуке које прописах), али и збирке 
његових пресуда у конкретним споровима (пресуде које донех). Неколико редова 
ниже Хамураби још експлицитније понавља: ...нека обрати пажњу на законе које 
урезах у моју стелу, и нека му стела открије (светлу) традицију, долично владање, 
наредбе које прописах и пресуде које донех. 


115 


Анали Правног факултета у Београду, година LIX, 2/2011 


ским гласом који улива страхопоштовање, суноврат његовог града, 
пропаст његовог народа, изумирање његове лозе, помрачење сваког 
помена његовог обешчашћеног имена и ишчезавање сваке успомене 
на њега. 


(ХИХ 81— 97) Нека га богиња Нинлил,“! велика мајка, слављена 
у храму Екуру, господарица мојих повољних знамења, оптужи пред 
богом Енлилом на месту где се суди и пресуђује: нека подстакне 60- 
жанског краља Енлила да прогласи уништење његове земље, помор 
његовог народа, и да животну снагу источи из њега попут воде. 


(XLIX 98 — L 13) Нека му Ea, велики принц, чија опредељења имају 
првенство, мудрац међу боговима, свезнајући, онај који продужава 
мој живот, одузме сваку моћ расуђивања и нека га води забуни: нека 
раздвоји његове реке од извора; нека не допусти да проклија ниједна 
младица на његовој земљи. 


(L 14 – 40) Нека бог Шамаш, велики судија неба и земље, који 
створи правичност за сва жива бића, господар, моја вера, преобра- 
ти његово краљевство; нека му оповргне пресуде, нека му помеша 
путеве и подрије морал војсци; нека му пророчишта дају злеху- 
да предсказања да ће скршена бити упоришта његовог краљевства 
и уништена његова земља: нека га злокобне речи бога Шамаша 
муњевито обузму, нека му живот ишчупа у горњем свету, и нека му 
душа неутаживо жедна буде у доњем свету. 


(L 41 – 63) Нека му бог Син, мој створитељ, чија пророчан- 
ства поштују богови, збаци круну и скине га с трона, нека га казни 
бескрајним патњама које ће га пратити у стопу: нека сваки дан, месец 
и годину своје власти буде испуњен очајем и жалошћу; нека открије 
јавно да је збачен с власти; нека му загорча живот и изједначи да са 
смрћу. 

(L 64 – 80) Нека му бог Адад, господар плодности и благостања, 
онај који надзире канале за наводњавање неба и земље, онај који ми 
помаже, ускрати сваку корист коју носе небеске кише и пролећна 
плављења и нека затре његову земљу сушом, бедом, (немаштином) 
и глађу; нека се његова бесна рика пролама градом и нека претвори 
његову земљу у напуштене гомиле блата разорене поплавом. 


(L 81 —91) Нека бог Забаба, ратник над ратницима, прворођени 
син светилишта Екур, који је моја десна рука, здроби његово оружје 
на бојном пољу; нека за њега дан претвори у ноћ и нека допусти да 


га његов непријатељ победи. 

6l Нинлил Месопотамска богиња ваздуха и ветра. Њу је у Дилмуну, 
боравишту богова, силовао Енлил, с ким је она тада зачела сумерског бога месеца 
Нану, касније названог Син. Због овог злочина Енлил је протеран у подземни свет 
Ерешкигал, али је Нинлил побегла за њим и постала му је супруга. 

(L 92 – LI 23) Нека богиња Иштар, господарица борбе и рата, која 
носи терет мог оружја, моја добростива богиња заштитница, која 
обожава моју владавину, прокуне његово краљевство љута срца и 
пуна срџбе, нека му повољна знамења претвори у страшни суд; нека 
згроми његово оружје усред битке, урони га у немире и буне, са- 
тре његове борце; натопи земљу њиховом крвљу, на гомилу побаца 
лешеве његових војника (усред бојног) поља, и нека се не смилује 
ниједном од њих: а њега нека преда у руке његовим душманима, и 
нека га заробљеног води кроз непријатељску земљу. 


(LI 24 – 39)  HexaóorHepraz,? силан међу боговима, незаустављиви 
јуришник, који крчи пут мојим победама, својим свемогућим оружјем 
сажеже његов народ бесомучним огњем као пожар што спржи трску 
у шикари, нека га пребија својим моћним оружјем и кида његове 
удове као да је глинена фигура. 


(LI 40 —49) Нека га богиња Нинту, врховна господарица земље, 
мајка, створитељка моја, лиши наследника и затре му семе; нек не 
дозволи да се и једно чељаде роди у његовом народу. 


(LI 50 – 69) Нека богиња Нинкаракез, кћер бога Anya, која ce зау- 
зима за мене у Екур храму, неусахле чиреве и љуте ране отвори на 
његовим удовима, демонску кугу којој мелема нема, да јој ни један 
видар не зна порекло, нити је може зацелити благотворним завојима, 
нити се као ујед смрти може отргнути од њега и нека нариче над 
својом изгубљеном снагом и мужевношћу све до своје смрти. 


(LI 70 — 83)  Hexa силни богови неба и земље, сви богови Анунаку, 
заштитници Ебабар храма, овековечени у опеци његовог зида, про- 
куну њега и његово семе, његову земљу, његове чуваре, његов народ 
и његову војску страховитом клетвом; 


(LI 84-91) Нека бог Енлил, чије су заповести непорециве, баци 
на њега проклетства која ће се муњевито остварити. 


3. ЗАКЉУЧАК 


Сурове клетве и претње које је у поговору законика Хамураби 
изрекао својим наследницима на трону уколико не буду поштовали 
његов „лик и дело“, остављају снажан утисак чак и на савременог 
читаоца. Но, много је значајније то што неке мисли изречене на том 


o Нергал bor подземног света и смрти, син Енлила и Нинлил, зачет када 
се Нинлил за Енлилом спустила у доњи свет, а он је обљубио прерушен у чувара 
капије доњег света. 

53 Нинкарак Осим што из законика сазнајемо да је била ћерка бога Anya, 
претпоставља се да је представљала богињу рађања и исцелитељства, и да је била 
богиња мајка нижег ранга. 

месту могу допринети да се потпуније сагледа и могући одговор на 
једно давно постављено питање, које је добило на актуелности током 
превођења овог законског текста – шта заправо представљају његови 
прописи? Шта сачињава Хамурабијев законик и какав је његов ка- 
рактер? Да ли је то кодификација обичајног права, збирка нових про- 
писа или скуп пресуда“ Наиме, рекло би се да сам Хамураби нуди 
део одговора баш у епилогу свог законика: Нека ма који владар који 
се појави сутра, занавек поштује објаве правде које урезах у моју 
стелу. Нека се не усуди да мења моје одлуке које прописах и пресуде 
које донех, нити да уклања мој утиснути лик. Дакле, ту се могу пре- 
познати поновљени, још увек потпуно неприхваћени обичаји, који 
су сада појачани законском снагом (објаве правде), затим новине 
које уводи сам Хамураби (моје одлуке које прописах), али и збир- 
ке његових пресуда у конкретним споровима (пресуде које донех). 
Шлехтер (Szlechter) наводи три врсте улога које су, по његовом, при- 
лично распрострањеном мишљењу, играли прописи у најважнијим 
месопотамским кодификацијама, што то се, наравно, пре свега одно- 
си на Хамурабијев законик: 


а) прописи који служе аброгацији, укидању до тада важећих 
обичајних правила; 


6) решења појединих спорних случајева; 


B) „интерпретативни закони“. 


Чини се, ипак, да би класификација поменутих улога морала 
бити дужа и прецизнија, али и да би се могла темељити на сасвим 
другачијим принципима. Пре свега, норме Хамурабијевог законика 
могуће је разврстати у три велике категорије: 


1. норме намењене очувању поретка, његовом учвршћивању и 
заштити (већим делом би то биле „јавноправне норме“); 


64 Једно од типичних старијих схватања о садржини Хамурабијевог законика 
износи Leonard C. Woolley, The Sumerians, New York 1965, 91: „Ово свакако није 
скуп судских одлука које je донео сам вавилонски владар, Beh редакција постојећих 
старих, делимично очуваних законика или локалних законика и древних обичаја 
и традиције у којој су уобличени, а која попут скоро свега осталог у вавилонској 
цивилизацији, проистиче директно од Сумераца“. 


65 Émile Szlechter, „Га ‘loi’ dans la Mésopotamie ancienne", Revue internationale 
des droits de l'antiquité 12/1965, 75 6. 


66 Због ограниченог простора, морају да изостану дубље анализе сваке 
појединачне категорије, као и навођење прописа који у те категорије спадају. То ће 
бити предмет једне нове студије. 

67 Називе наведених категорија под наводницима треба прихватити сасвим 
условно, с обзиром на немогућност изједначавања тих категорија с концептима 
савременог права, у смислу у којем их прихвата рецимо Андрија Гамс, Друштвена 
норма: Појава настанак и значај, Београд 1990, 31 и даље, који их, у духу тадашње 
српске правне теорије, везује за робну привреду. Пре свега, ову поделу на приватно 

2. норме које доприносе развоју друштва, уносе нове концепте 
и вредности и развијају право Вавилона (махом су то „приватноправ- 
не норме“), и 


3. норме надахнуте космичком правичношћу и божанском 
милошћу, које изражавају друштвену солидарност и служе зашти- 
ти слабијих, незаштићених и рањивијих категорија друштва (робова, 
сирочади, удовица, девојака, дужника), што је прокламовао као свој 
циљ још Ур-Намуов законик („норме социјалне политике“). 


У прву категорију норми спадали би: 


а) прописи који понављају и дају додатну правну снагу занема- 
реним или недовољно поштованим, а опсталим обичајима, који их, 
на тај начин, дижу на ниво закона (то би се, можда пре свега, одно- 
сило на норме које штите основне ћелије традицијског вавилонског 
друштва, брак и породицу); 


6) прописи којима се пооштрава дотадашња казнена политика, 
с циљем да се „правна држава“? у Вавилону што брже успостави, 
по цену претпостављања у неким случајевима ретроградног талиона 
принципу композиције, цену коју сумерско право није било вољно 
да плати; и 


в) „интерпретативне норме“. 
Другу категорију норми чине: 


и јавно право треба схватити у смислу претежног интереса и императивности, 
односно диспозитивности сваке од ових категорија, а донекле и у погледу санкција 
које су прописане. 


88 Вид. Josef Klima, „Га base religieuse et éthique de l'ordre social dans l'Orient 
Ancien“, Archiv Orientalni, 1948, 334 356; G. C. Chirichigno, 57: „Ово вавилонско и 
сумерско поимање правде, према којем cy бог(ови) поверавали владарима да спроведу 
правду у земљи, може се такође наћи и у акадској правној збирци Хамурабија“. 


99 Упркос томе што je differentia specifica ове категорије у односу на 
претходне две очигледна, из практичних разлога ћемо их сагледати заједно због 
њихове иновативности. 


70 Наравно, и овај појам се користи сасвим условно, с намером да се тиме 
ипак скрене пажња на неке далеке реминесценције овог концепта и универзално, 
антрополошки готово назаобилазно присуство неких његових елемената у скоро 
свим цивилизацијама. Интересантно је упоредити савремена схватања о концепту 
владавине права, блиском идеји правне државе, која подразумева, како то сматра 
Таманаха, формални легалитет, индивидуална права и демократију. Рекло би се 
да није претеривање уколико се примети да се сва три елемента овако схваћеног 
концепта владавине права могу, свакако у некаквој ембрионалној форми, пронаћи у 
траговима и у Хамурабијевом законику. Више вид. Brian 2. Tamanaha, On the Rule of 
Law: History, Politics, Theory, Cambridge 2007, 111. О тенденцији, па и помодарству, да 
се у старим правним системима трага за модерним политичко правним концептима, 
уз изражену дозу критичности, вид. Сима Аврамовић, „Наговештај елемената 
правне државе y атинској демократији историјскоправни приступ“, Правни живот 
12/1997, 1343 1363. 

а) прописи који, попут пресуда, разрешавају компликованије и 
теже случајеве које је донео усложњени правни живот у Вавилону, а 
који нису једнообразно пресуђивани; 


6) прописи који, да би управо предупредили претходно наведе- 
но, служе као прецеденти за будућа спорна питања која би се могла 
јавити у судским процесима; 


в) прописи који мењају, а самим тим, и укидају до тада важећу 
обичајноправну праксу везану за решења одређених питања; 


г) прописи који уводе нове правне институте, до тада непозна- 
те месопотамском праву и обичајима. 


У трећу категорију норми, у складу са својом сврхом — 
социјалном правдом, улазиле би одговарајуће норме из сваке од прет- 
ходно наведених категорија. Идеја заштите слабијих и рањивијих 
слојева друштва и показивања друштвене бриге и солидарности, 
присутна у свим зборницима клинописног права, од Ур-Намуовог до 
Хетитског и Асирског законика, представља једну од основних ка- 
рактеристика оријенталне правне традиције.'! 


Велики владари нису они који имају визију, већ они кадри да 
је остваре. Хамурабијев законик био је велики корак у реформисању 
вавилонског друштва и испуњењу божјег налога да правда и правич- 
ност овладају његовим царством. ” 


На крају, 85 година одмакли од првог превода на српски језик, 
с уверењем да је повратак овом извору из, по природи ствари, до- 
некле промењеног угла, неопходан и нашем времену, присетимо се 
тада написаних речи професора Чедомира Марковића посвећених 
Хамурабијевом законику: „Образложавати потребу његовог превода 
код нас, значило би наивно радити сувишан посао: доказивати вред- 
ност опште културне историје, историје права и упоредног права. 
Али и ако превод није намењен искључиво правницима, можда није 
излишно скренути пажњу на мишљење неких аутора, према коме 
правник у правом смислу није добар познавалац права које важи ако 
у исто време не познаје и историју права, и на, прилично строге, 
Лутерове речи: "Правник, који није ништа више него правник, бедно 

је створење“. 


7! Колико је Вавилонско царство успело у прокламованој намери својих 


владара да заштити угњетене слојеве друштва показује и податак да су Лондон у 
XVIII веку називали cette Babylone, „јер је нудио безбедно уточиште несрећницима“, 
вид. Пол Кривачек (Paul Kriwaczek), Вавилон Месопотамија и рађање цивилизације 
(прев. Ј. Бојић), Београд 2010, 158. 


72 Реформе које је потакао Хамураби наставили су да спроводе и његови 
наследници. Више о томе Stephen J. Lieberman, „Royal ‘Reforms’ of the Amurrite Dy 
nasty“, Bibliotheca Orientalis 46/1989, 241 259. 

A NEW INSIGHT ON THE CODE OF HAMMURABI (IT) 


Summary 


This paper offers the first complete translation of the Code of Ham- 
murabi into Serbian, including about thirty reconstructed damaged norms 
of the original stella text (66—99), mainly following Martha Roth's edition. 
It also contains the author's comprehensive comments to the provisions of 
the Code, and his reflections on the most important inovations introduced 
by this Babylonian legal scripture. The author tries to perceive and ana- 
lyze the complex nature of the Code from a new angle. The author calls 
attention to the unique blending of customs and law in the Code, as two 
substantially different sources of law. He stresses out the specific nature 
of the Code, which lies somewhere between the code in the full mean- 
ing of the word and a collection of judgements, as well as the substantial 
changes that were brought by the Code in the field of „social policy“ of 
the time. All of this may clearly show how much the contemporary legal 
culture owes to the Summerian-Acadian legal tradition, represented by 
this Code at its best and to the fullest extent possible. 


Key words: Code of Hammurabi (Serbian translation). — Sources of 
law. — Law and Custom. — Babylon. — Summerian-Acadian 
legal tradition. 

УДК 343.21 


Др Игор Вуковић“ 


О СУБЈЕКТИВНИМ ОБЕЛЕЖЈИМА 
ПРОТИВПРАВНОСТИ У КРИВИЧНОМ ПРАВУ 


Чланак разматра проблем субјективних елемената противправности, 
односно питање да ли учинилац мора да зна за постојање околности које воде 
искључењу противправности његовог дела да би његово дело било оправдано. 
Замислимо да А пуца на Б хотећи да га лиши живота, а да се касније испоста 
ви да је то учинио управо у тренутку када је Б подигао оружје како би њега 
усмртио. Према објективној теорији, на противправност дела нема утицаја 
учиниочева субјективна страна. С друге стране, субјективисти предлажу 
два могућа решења. Једно учење захтева само свест о постојању позиције 
оправдања, док друго схватање негира постојање основа искључења против 
правности ако учинилац није био мотивисан управо околностима оправдања. 
Аутор износи различите аргументе, заступајући став да је за искључење про 
тивправности довољна искључиво свест о деловању унутар основа оправдања. 
Кривичноправно дејство неиспуњења субјективног елемента противправности 
јесте одговорност за неподобан покушај кривичног дела. 


Кључне речи: Субјективно обележје противправности. Свест о позицији 
оправдања. Неваљана мотивација. Неподобан покушај. 


1. УВОД 


Уобичајено, под основом искључења противправности под- 
разумева се скуп претпоставки, што понашање учиниоца које 
остварује обележја једног дела предвиђеног у закону чини допуш- 
теним — правом оправданим. Традиционално, у науци кривичног 
права овај скуп претпоставки дуго се разумевао као скуп искључиво 
објективних претпоставки. Уосталом, ово схватање доминирало је и 


Аутор је доцент Правног факултета Универзитета у Београду, igorvu@ius. 

bg.ac.rs. Овај рад је настао у оквиру пројекта Правног факултета Универзитета y 

Београду „Развој правног система Србије и хармонизација са правом Европске уније 
правни, економски, политички и социолошки аспекти“. 

у српској теорији кривичног права, која се или није бавила питањем 
некакве субјективне стране противправности,! или се овим занимала 
ограничено и усредсређено на поједине основе оправдања. Тако ce 
постојање нужне одбране разматра с обзиром на испуњеност услова 
напада и одбране, док се крајња нужда везује за оствареност услова 
опасности и њеног отклањања. Да ли, међутим, за постојање једног 
основа искључења противправности, независно о којем основу се 
ради, треба захтевати и свест учиниоца о постојању објективних 
претпоставки, какав је садржај овог субјективног обележја и која 
бисмо правна дејства за неиспуњење таквог једног услова везали — 
јесте круг питања којима се бави ова расправа. 


Пођимо од показног примера из проблематике крајње нужде. 
Узмимо да је један младић у лошим односима са својим старијим 
комшијом, јер је овај више пута претходно позивао полицију због 
музике коју је младић волео да слуша нешто гласније. Хотећи да 
комшији науди, младић овоме под окриљем ноћи баци на прозор 
стана повећи камен, који разнесе комшијино стакло у парампарчад. 
Међутим, тиме што је разбио стакло и остварио обележја уништења и 
оштећења туђе ствари (чл. 212 српског Кривичног законика)“, младић 
је и не знајући спасао већ онесвешћеног комшију од сигурне смрти 
гушењем од пуштеног плина.“ На први поглед, ово чињенично стање 
остварује претпоставке крајње нужде (чл. 20 КЗ). Од добра комшије 
отклоњена је истовремена нескривљена опасност од наступања 
смрти, при чему учињено зло (разбијени прозор) није веће од зла 
што је претило (опасности од смрти гушењем). Како дело учињено 
у крајњој нужди није кривично дело (чл. 20 ст. 1 КЗ), требало би да 
је противправност младићевог акта искључена, што би за последицу 
имало његову кривичну неодговорност. Али, истовремено, учинилац 
није знао за стање опасности, нити је његово дело учињено како би 


1 Тако субјективну страну противправности не помињу: Никола Срзентић, 


Александар Стајић, Љубиша Лазаревић, Кривично право СФРЈ Општи део, 
Савремена администрација, Београд 1990/6, 163 178; Александар Стајић, у: 
Никола Срзентић (прир.) et al, Коментар Кривичног закона СФРЈ, Савремена 
администрација, Београд 1986, 36 62. 


Ово питање се у нашој литератури углавном разматрало у вези са нужном 
одбраном. Тако нпр. Зоран Стојановић, Коментар Кривичног законика, Службени 
гласник, Београд 2006, 93; у југословенској литератури Franjo Bačić, Krivično pravo 
Opéi dio, Pravni fakultet u Zagrebu, Zagreb 1986°, 213. 


3 Кривични законик КЗ, Службени гласник PC, бр. 85/05, 88/05, 107/05, 
72/09 и 111/09. 


4 Сличан пример Helmut Fuchs, Osterreichisches Strafrecht. Allgemeiner Teil I. 
Grundlagen und Lehre von der Straftat, Springer, Wien New York 20049, 167. 


5 Проблематика субјективних елемената противправности позната je и y 


англосаксонском праву под називом „Дедсон принцип“ (The Dadson principle). 
Питање је постало актуелно након случаја из 1850. године, у којем је полицијски 

се ова опасност отклонила. Слични примери су замисливи код већине 
основа искључења противправности, а дешавају се и у пракси. 


2. ОБЈЕКТИВНА ТЕОРИЈА 


Према већ поменутом, у старијој теорији владајућем, а данас 
ретко заступаном схватању,’ тзв. објективној теорији, није неопход- 
но утврђивање било каквог субјективног обележја противправности. 
Довољно је да се учинилац објективно налази у позицији нужне од- 
бране, крајње нужде или неког другог основа, па да његово дело буде 
оправдано. Према овом учењу, знање или незнање позиције против- 
правности не може да промени објективно стање ствари, које нам 
говори да учиниочево дело није супротстављено захтевима правног 
поретка. Младић је објективно отклонио истовремену нескривљену 
опасност, док је учињена штета неупоредиво мања од претећег гу- 
битка живота. 


Корен оваквог разумевања може се препознати у класич- 
ном разумевању кривичног дела, које почива на јасној одвојености 
објективног неправа и субјективне кривице, где се у умишљају 
и нехату виде само врсте кривице, а не и субјективна обележја 
што саодређују невредност понашања. Евентуално кажњавање у 


службеник пуцао и ранио у ногу једног крадљивца дрва. Службеник није знао да је 
крадљивац раније био двапут осуђиван за исто дело, а према ондашњем енглеском 
праву тек је трећи преступ допуштао такву примену силе према крадљивцу у бекству. 
Суд је казнио полицајца, истичући да незнање околности које воде искључењу 
противправности искључује оправдање учиниоца, поставивши тако темељ ширем 
прихватању субјективних учења (вид. Rusell. L. Christopher, ,,Unknowing Justification 
and the Logical Necessity of the Dadson Principle in Self Defence“, Oxford Journal of 
Legal Studies 2/1995, 229). 


6 Интересантан је случај учиниоца који je присвојио руксак остављен на 
јавном месту (према српском праву радило би се о лакшем облику утаје чл. 207 ст. 
5 КЗ), да би након што га је отворио видео да се у њему налази експлозивна направа 
припремљена за терористички акт. Дело није гоњено, јер је закључено да су многи 
животи били спашени, тако да је израелски суд избегао да се бави субјективном 
страном учиниоца (вид. Mitchell N. Berman, ,,Justification and Excuse, Law and Moral 
ity“, Duke Law Journal 1/2003, 58 þu. 127). 


7 Вид. нпр. Ernst Beling, Die Lehre vom Verbrechen, J. C. B. Mohr, Tübingen 


1906, 141. У нашој старијој науци такође нпр. Тома Живановић, Основи кривичног 
права Краљевине Југославије Општи део, I, Београд 1935 153, 233. У новијој 
литератури вид. примера ради Friedrich Christian Schroeder, „Zum selbsthilferecht des 
Bedienungspersonals“, Juristenzeitung 13/1991, 682. Y англосаксонској доктрини тако 
изричито Раш Н. Robinson, „А Theory of Justification: Societal Harm as a Prerequi 
site for Criminal Liability“, UCLA Law Review 2/1975, 289 (иако изузетно допушта 
конструкцију неподобног покушаја); Glanville Williams, „Тће Lords and Impossible 
Attempts, or Quis Custodiet Ipsos Custodes“, Cambridge Law Journal 1/1986, 82 (који 
једнако искључује одговорност и за довршени и за покушани деликт). 

ситуацији када учиниочево дело није објективно противправно, 
заснивало би се, према заступницима овог учења, искључиво на 
његовом унутрашњем усмерењу – умишљају да поломи стакло, што 
би представљало кажњавање за својеврсни голи помишљај. Како се 
за помисли међутим не кажњава (cogitationis poenam nemo patitur) 
— субјективне елементе противправности не треба уносити y струк- 
туру основа оправдања. 


У прилог објективном схватању понајвише говоре аргумен- 
ти из перспективе института нужне одбране, чији полазни принцип 
није само заштита правног добра, већ и очување правног поретка,“ 
нарочито у констелацији нужне помоћи. Допунимо излагање још 
једним примером, овога пута из света нужне одбране. Замислимо да 
је разбојник опљачкао мењачницу и да је бежећи улетео у оближњу 
споредну улицу. Ту налеће на члана зараћене супарничке банде, који 
и не зна шта се непосредно пре тога десило. Бандит вади оружје, 
пуца и тешко повређује разбојника. Касније се испоставља да је 
разбојник држао оружје, да је бежао са новцем и да је пуцањ пре- 
ма околностима био неопходно потребан за заустављање крадљивца. 
Ако циљ нужне одбране није само заштита добра, већ и одбрана 
правног поретка у ситуацији када државни органи као овлашћени 
чувари поретка нису ту да реагују – овај циљ је остварив независно 
од тога да ли учинилац зна да одбија напад. Ову функцију је успеш- 
но обавио и бандит као помоћник у одбрани имовине банке. Како је 
заштита жртве друштвено пожељна и корисна, друштво треба – не- 
зависно од учиниочеве представе – такав чин да подржи и охрабри, 
а не да га кажњава. 


Најснажнији аргумент објективног учења јесте то што се и про- 
тивправност напада код нужне одбране схвата управо објективно. 
Противправност напада цени се искључиво према томе да ли је 
понашање супротстављено захтевима правног поретка,“ независно од 
његове субјективне управљености. !' Ако бисмо нужну одбрану усло- 
вили свешћу да се одбија напад, онда би онај ко такву свест нема 
можда такође био у противправном нападу, јер се противправност 
ваљда посматра с обзиром на целину услова које треба испунити. То 
би истовремено представљало тешко разумљиво фаворизовање само- 

5 Вид. Игор Вуковић, „О социјално етичким границама нужне одбране 
уопште и ситуације крајње несразмере добара“, Међународна научна конференција 
„Правни систем и друштвена криза“. Зборник радова, П, Косовска Митровица 
2011, 432. 


? Claus Roxin, Strafrecht. Allgemeiner Teil. Band I. Grundlagen. Der Aufbau der 
Verbrechenslehre, C. H. Beck, München 2006“, 640. 


10 Против онога који ce креће унутар објективних граница једног основа 
оправдања није допуштена нужна одбрана. Зато нпр. није дозвољена нужна одбрана 
на нужну одбрану, већ само на њено прекорачење. 

одбране у односу на нужну помоћ, јер је незнање да се одвија напад 
у позицији самоодбране мање вероватно.!! На другој страни, рекло 
би се да објективистима у прилог говори и нескривљеност напада 
као претпоставка нужне одбране. Ножем може напасти и душевно 
болесно лице које не зна шта ради, које је неурачунљиво или кри- 
вично неодговорно (дете), од чега, независно од овог недостатка на 
субјективном плану — свако има право да ce на одговарајући начин 
брани. Ако се напад дакле разуме објективно, зашто је онда оправда- 
но условљавати одбрану нечим субјективним2 


3. СУБЈЕКТИВНЕ ТЕОРИЈЕ 


Не изненађује што је објективно схватање било владајуће у 
старијој теорији кривичног права.!: Ондашњи приступ одликовало 
је такво разумевање кривичног неправа, које је нагласак стављало 
не невредност последица људских аката, занемарујући невредност 
самог учиниочевог понашања. Каузални приступ невредности кри- 
вичног дела данас је међутим напуштен, јер се ова невредност не 
препознаје само у проузроковању последице у спољном свету, већ 
и у понашању учиниоца супротстављеном кривичноправној норми. 
Већински прихваћено, персонално учење о кривичном неправу,! по- 
лази од неопходности уважавања и једног субјективног елемента 
противправности, заснивајући то на различитим аргументима. 


П Ипак, ни оно није искључено. Тако можемо замислити како бесна супруга, 


којој је банчења њеног мужа преко главе, у глуво доба ноћи удара оклагијом по 
глави наоружаног провалника, погрешно верујући да је у питању њен супруг који се 
враћа са уобичајене пијанке (Klaus Geppert, „Die subjektiven Rechtfertigungselemen 
te“, Juristische Ausbildung 2/1995, 106). 


12 филозофско теолошке темеље субјективног учења у западној мисли, како 
то Флечер примећује (George P. Fletcher, „Domination in the Theory of Justification 
and Excuse“, University of Pittsburgh Law Review 3/1996, 562), налазимо још код Томе 
Аквинског (Thomas Aquinas, Summa Theologiae, Па Пае q. 64 a. 7, вид. http://www. 
op.org/summa/a4/summa II IIq64a7.pdf, 4. јули 2011). 


13 О данас доминантном персоналном учењу o неправу вид. више Игор 
Вуковић, Покушај кривичнога дела, докторска дисертација, Правни факултет 
Универзитета у Београду, 2009, 2 и даље. 


№ у делу литературе се указује да питање уношења субјективних претпоставки 
противправности јесте ствар законодавца. Од њега зависи да ли ће формулисати 
такво једно обележје или ће поједине основе искључења противправности уредити 
потпуно објективно (тако нпр. Reinhart Maurach, Heinz Zipf, Strafrecht Allgemeiner Teil. 
Teilband 1. Grundlehren des Strafrechts und Aufbau der Straftat, C. F. Müller, Heidelberg 
19928, 349; Otto Triffterer, Ósterreichisches Strafrecht. Allgemeiner Teil, Springer, Wien 
New York 19942, 211). To није нетачно, али сличан закључак релативизује место 
субјективних елемената противправности у општој структури основа оправдања и 
њихов универзални карактер. 

Најпре, не стоји тврдња објективиста да захтевање нарочи- 
тог субјективног елемента на нивоу противправности представља 
кажњавање за помисли, за злу вољу. Овде није више реч само о вољи, 
већ о испољеној вољи — умишљају који је отпочео да се остварује y 
спољном свету. Да и таква воља може бити кривичноправно релевант- 
на показује уосталом кажњавање за покушај, како подобни тако и не- 
подобни. Дакле, и радњом манифестована воља може представљати 
кривично релевантно неправо, о чему се овде заправо и ради. 


Осим тога, постојање субјективних обележја противправности 
није већ по себи нешто што је страно систему кривичног дела. Као 
што је развој учења о кривичном делу на плану предвиђености у зако- 
ну довео до разликовања објективних и субјективних обележја бића, 
тако је и на плану противправности могуће разликовати објективне и 
субјективне претпоставке конкретног основа допуштења. > Због чега 
би поступање у ситуацији која треба да произведе тако далекосеж- 
на правна дејства било ослобођено сваког субјективног садржаја? 
Паралелизам се овде намеће сам по себи. Ако незнање какве окол- 
ности објективног бића може ићи учиниоцу у корист, искључењем 
кривичног дела због неотклоњиве стварне заблуде у којој се нашао 
(учинилац мисли да пуца у дивљу свињу, а пуца у човека), зашто 
овде незнање позиције каквог основа искључења противправности 
(учинилац хоће да повреди, не знајући да тиме истовремено спасава) 
— не би могло да се протумачи на његову штету. Заправо, субјективно 
обележје противправности има и своје „друго лице“. Стварна заблуда 
о околности која би учинила дело дозвољеним (чл. 28 КЗ) представља 
заправо обрнуту слику субјективног обележја противправности. Ha 
једној страни имамо учиниоца који погрешно замишља да се на- 
лази у позицији што искључује противправност његовог деловања 
(умишља да га неко напада, што није тачно), док овде, обрнуто, не 
зна за актуелну позицију искључења противправности. 


Ни аргументи из угла института нужне одбране нису непобит- 
ни. Само онај ко делује у намери одбијања напада, заиста чува право 
од неправа. Онај ко за то не само да не зна, већ и сам истовремено 
представља агресора — ни специјално-превентивно HH генерално- 
превентивно не заслужује привилеговање. Његово некажњавање, 
управо обрнуто, показује да се злочин, макар покривен маском не- 
противправности, исплати, што може имати неповољан утицај на 
евентуални поврат. Истовремено, ни аргумент да социјална корис- 
ност одбране жртве може да охрабри на слично друштвено пожељно 
ангажовање нема потребну убојитост, ако знамо да на онога који ни 
не зна да брани неко добро, по природи ствари и није утицала никак- 
ва генерално-превентивна порука из света нужне одбране. 


15 Слично К. Geppert, 104. 
16 Тако С. Вохіп, 639. 

Ни најснажнији аргумент објективног учења – да се противправ- 
ност напада увек цени објективно — није неспојив са субјективним 
учењем. Противправност напада од значаја је превасходно за напад- 
нутог, који, према томе како право вреднује један акт у спољном све- 
ту, може да усклади своје властито понашање. Ако је акт праву сагла- 
сан, он се не сме спречити; ако је праву противан, од њега се може 
бранити. То међутим не утиче на кривичну одговорност нападача, 
чак и ако је његов напад заправо одбрана од истовременог против- 
правног напада другога. Јер, овај са умишљајем започиње остварење 
једног кривичног дела, што је слика покушаја. Како је и неподобан 
покушај кажњив, објективно одређивање граница противправности и 
умишљајно неподобно отпочињање вршења дела нису ствари које се 
међусобно искључују. Осим тога, и сам појам „одбране“ као да им- 
плицира свест о постојању напада. На концу, захтевање субјективног 
услова код нужне одбране и нема неки нарочит практични значај,!” 
осим у ситуацијама нужне помоћи, тако да аргументација из угла 
искључиво овог института има ограничен домашај. 


Због изнетих разлога, већина теоретичара данас одбацује објек- 
тивно учење, захтевајући код свих основа оправдања субјективно 
обележје свести о постојању основа искључења противправности 
и деловању унутар њега. У прилог оваквом закључку говори и за- 
конско обличје крајње нужде, која према чл. 20 КЗ постоји када је 
дело учињено ради тога да учинилац од свог добра или добра другог 
отклони истовремену нескривљену опасност. Отклањање опасности, 
о којем говори ова одредба, свакако претпоставља учиниочеву свест 
о постојању стања опасности и знање да се дело чини управо како 
би се опасност отклонила. Да ова свест треба да постоји само код 
крајње нужде, а не и код других основа оправдања, рецимо нужне од- 
бране – не чини нам се прихватљивим. Ипак, споран је садржај овог 
субјективног елемента. Донекле ћемо изменити наш претходни при- 
мер тиме што ћемо случајног пролазника, члана супарничке банде, 
учинити сведоком пљачке. Бандит је, дакле, свестан да је његов стари 
противник управо похарао банку и да са украденим новцем бежи. Ис- 
товремено, он хоће да искористи постојећу ситуацију и да повреди 
крадљивца, због чега он пуца на њега на самом излазу из банке. 


3.1. Свест о позицији оправдања 


Према већинском схватању,“ довољно je да учинилац има 
свест да постоји позиција основа искључења противправности.“ 


17 То уочава и Thomas НШепкатр, 32 Probleme aus dem Strafrecht. Allgemeiner 


Teil, Franz Vahlen, München 201013, 30. 


18 Између осталих тако Theodor Lenckner, y: Adolf Schónke, Horst Schröder 
(Hrsg.) et al., Strafgesetzbuch. Kommentar, C. Н. Beck, München 20017, 549; Ingeborg 
Puppe, Strafrecht Allgemeiner Teil im Spiegel der Rechtsprechung. Band 1, Nomos, Ba 

Субјективна страна противправности обухватила би искључиво ког- 
нитивни елемент. Учинилац, свестан позиције непротивправности, 
треба да учини оно што му је објективно допуштено. На примеру 
нужне одбране то би значило да учинилац има сазнање о постојању 
истовременог противправног напада који својим радњама одбија. За 
ово размишљање не би био од значаја правац воље учиниоца и ње- 
гова мотивација. Дакле, у нашем примеру, пролазник би поступао 
у нужној одбрани, јер је свестан да врши нужну помоћ, а његова 
одбрана је била неопходно потребна за одбијање напада. Околност 
што он то чини из других мотива — за постојање нужне одбране не 
би било релевантно. 


У прилог оваквом закључку говори најпре то што би кажњавање 
саме ниске побуде (мржње, гнева, освете и сл.), до којег би дошло 
ако бисмо нужну одбрану условили и ваљаном мотивацијом, водило 
значајном ширењу сфере кажњивог. Ту се према заступницима овог 
схватања више и не би радило о санкционисању невредности учи- 
ниочевог понашања. „Ономе који се креће на терену права и то зна, 
не може се приговорити нити због недостајућих позитивних, нити 
због постојећих негативних намера и мотива“? Учинилац не може 
својом погрешном представом да помери објективно утврђене гра- 
нице кажњивог. То заправо више и није слика неподобног покушаја, 
већ путативног деликта/! чије кажњавање излази из оквира права. 


Уосталом, смислено разликовање свесног и вољног, у позицији 
каквог основа искључења противправности, није лако извести, а ако 
би тако нешто и било утврдиво, свакако би било тешко доказиво/“. 


den Baden 2002, 426; C. Roxin, 642; Bernd Schünemann, ,,Die deutschsprachige Straf 
rechtswissenschaft nach der Strafrechtsreform im Spiegel des Leipziger Kommentars und 
des Wiener Kommentars“, Goltdammer 'ѕ Archiv für Strafrecht 8/1985, 372. У аустријској 
литератури нпр. H. Fuchs, 170. У англосаксонском праву тако нпр. Lawrence Crocker, 
„Justification and Bad Motives“, Ohio State Journal of Criminal Law 1/2008, 297; Wayne 
R. LaFave, Criminal Law, West Group, St. Paul 20003, 495. 


1? У литератури наилазимо Ha различита означавања овог схватања: теорија 
знања (Bernd Heinrich, Strafrecht | Allgemeiner Teil І. Grundlagen der Strafbarkeit, Auf 
bau der Straftat beim Vollendungs und Versuchsdelikt, W. Kohlhammer, Stuttgart 2010?, 
161), учење o умишљају одбијања напада (T. Hillenkamp, 31), учење o „једноставној“ 
вољи оправдања (K. Geppert, 104), итд. Hama се разликовање услова „ексклузивне 
мотивације“ и услова „свесности“ позиције оправдања (тако нпр. L. Crocker, 282) 
овде чини најпримеренијим. 

20 К. Geppert, 104. 


?! Код некажњивог путативног (умишљеног, уображеног) кривичног дела 


учинилац умишља да чини штогод забрањено, што или није уопште обухваћено 
законским описом (обрнута директна правна заблуда), или што је начелно кажњиво 
али покривено каквим основом искључења противправности (обрнута индиректна 
правна заблуда). 


22 ү. Crocker, 281; B. Heinrich, 161. 

с обзиром на то да је објективна слика учињеног меродавна и за 
унутрашњу учиниочеву страну. А ова објективна слика оцртава 
понашање које је праву сагласно, што пре говори о беневолентном 
неголи малеволентном ставу. Оправдано се, дакле, отвара питање 
смислености постављања услова који је на темељу постојећих окол- 
ности или тешко доказив, или пре аргумент за потпуно супротно 
тврђење. Штавише, отварање могућности кажњавања независно 
од ове објективне слике води не само правној несигурности, већ и 
темељној неравноправности оних субјеката који су непосредно за- 
интересовани за судбину титулара уплетених добара. Оно у позицији 
основа искључења противправности доводи у објективно тежи 
положај она лица која су на било који начин од раније повезана са 
актерима догађања. Довољан је само трачак сумње у њихове побуде 
да све друге испуњене претпоставке основа буду доведене у питање, 
а право на оправдање негирано. То не одговара ни животу, јер и онај 
чији је морални лик окрњен или чије су стварне побуде у позицији 
оправдања сумњиве — може запасти у позицију нужне одбране, 
крајње нужде или неког другог основа искључења противправности, 
с правом да његово дело буде оправдано.“ 


3.2. Ваљана мотивација 


Друго учење на субјективном плану не сматра довољним само 
свест о положају каквог основа искључења противправности, већ 
тражи и одговарајућу eony страну учиниоца. Тако y констелацији 
нужне одбране актер мора имати вољу да добро одбрани (тзв. од- 


23 Стога и не изненађује што су скоро све одлуке из немачке судске праксе 
које дотичу овај субјективни однос, искључивале противправност остварених дела 
(С. Roxin, 642), иако су у образложењима наглашавале да је одговарајућа воља услов 
оправдања. 


24 Никоме не би пало на памет да лажљивом пастиру из народне приче, којем 
су вуци напали овце, ускрати право да овце брани, само зато што је раније у више 
наврата лажним повикивањем да вуци долазе прокоцкао поверење других. То што 
му нико више не верује, па неће да му помогне He искључује његово право да се 
од вукова брани. 


25 Тако нпр. Jürgen Baumann, Ulrich Weber, Wolfgang Mitsch, Strafrecht. Allge 
meiner Teil, Ernst und Werner Gieseking, Bielefeld 2003!!, 360; Hans Heinrich Jescheck, 
Thomas Weigend, Lehrbuch des Strafrechts. Allgemeiner Teil, Duncker & Humblot, Ber 
lin 19967, 328. Ово учење je било доминантно y старијој англосаксонској литератури 
(Walter Harrison Hitchler, „Motive as an Essential Element of Crime“, Dickinson Law 
Review 3/1931, 113 114; Rollin M. Perkins, „А Rationale of Mens Rea“, Harvard Law 
Review 6/1939, 923), али налази поборнике и данас (тако примера ради Jonathan Her 
ring, Criminal Law. Text, Cases and Materials, Oxford University Press, Oxford New 
York 2004, 615). У српској науци ово схватање, рекло би ce, заступа Стојановић, који 
код нужне одбране закључује да „одбрана подразумева свест о нападу и вољу да се 
тај напад одбија“ (3. Стојановић, 93). У југословенској литератури слично Ф. Бачић, 
213. 

брамбена воља), код крајње нужде вољу да добро спаси (тзв. спаси- 
лачка воља), код дисциплинског кажњавања деце одлучна је сврха 
васпитавања (animus corrigendi), итд Треба, међутим, нагласити 
да тако схваћена воља, под условом да је субјект свестан позиције 
искључења противправности, овде редовно већ постоји. Учинилац 
хоће одбрану добра јер му управо она омогућава искоришћавање 
ове позиције за остварење властитих интереса.2' Овде се, заправо, 
ради о покретачу воље – учиниочевим побудама. Хтење одбране или 
спасавања је у другом плану у односу на хтење остварења деликта, 
па се мотивација учиниоца показује као неваљана. Заступници овог 
учења истина не искључују постојање и других побуда у конкретном 
случају, али ове не смеју да потисну вољу оправдања као примарну. 
Према овом схватању, пролазник у нашем примеру, иако свестан да 
је разбојник у бекству са непосредно украденим пленом, не би по- 
ступао у нужној одбрани, јер он не повређује како би помогао, већ 
како би се осветио супарнику. 


Да закључимо, ако циљ човековог деловања према овом схватању 
није социјално вредан или бар прихватљив, ни противправност тог 
деловања не заслужује да буде искључена. То би требало да наговесте 
најпре специјално превентивни разлози, јер фаворизовање заслужује 
само онај код којег су остварени и свест о постојању објективних 
обележја основа искључења противправности и одговарајућа 
мотивација. Опаснији је по друштво онај ко искоришћава позицију 
одбране како би повредио нападача, него онај ко о позицији одбране 
ништа не зна, па га основ и не извињава. Инсистирање само на еле- 
менту свести омогућава тако својеврсну манипулацију и злоупотребу 
основа искључења, на начин сличан институту actio illicita in causa? 


На неопходност уважавања и овог вољног обележја упућује и 
већ поменута законска формулација крајње нужде, која би се имала 


26 Воља се овде не разуме као воља код умишљаја, у смислу некаквог хтења 
или пристајања на последице свог деловања. Умишљај се увек утврђује с обзиром 
на објективна обележја оствареног законског описа, и у датом примеру подразумева 
хтење (директни умишљај) или пристајање (евентуални умишљај) да се други 
повреди. То се некад занемарује, па тако и Роксин говори о „умишљају да се чини 
нешто објективно законито“ (С. Roxin, 641). Законитост поступања није предмет 
умишљаја. 


27 Отуда не прихватамо тумачење да општа воља да се учини било шта y 
циљу одбране не задовољава, већ се она тумачи искључиво у контексту одговарајућег 
бића (тако I. Puppe, 435). Одбрамбена воља значи управо вољу да се добро одбрани, 
нешто различито од вољног супстрата умишљаја. Ако се воља односи на остварење 
конкретног бића, онда би заиста у исходу, како то Пупе сматра, оправдање нехатног 
деликта било искључено. 

?8 Реч је о радњама „противправним у узроку“. Слично институту радњи 
слободних у узроку (actio libera in causa), rge се нескривљеност у време дела 
надомешћује кривицом у време довођења у стање неурачунљивости, овде је реч о 
скривљеном довођењу у стање непротивправности. 

аналогно применити и на друге позиције оправдања. Нема ниједног 
ваљаног разлога, сматрају заступници овог схватања, да мотивацију 
учиниоца сматрамо условом искључиво код крајње нужде. Отуда, и 
нужна одбрана би постојала ако је дело било неопходно потребно 
ради тога да учинилац од свог добра или добра другога одбије ис- 
товремен противправан напад, а слично бисмо тумачили сваки други 
основ оправдања. Ако таква побуда недостаје, учиниочево понашање 
не би било извињено. Не мислимо да се формулација крајње нужде 
и других основа искључења противправности мора овако тумачити. 
Ту постоји недовољно артикулисано разликовање психолошких про- 
цеса на релацији побуда – циљ. Већ смо указали на то да не види- 
мо како учинилац нема одбрамбену или спасилачку вољу, ако зна да 
постоји факт напада или ситуација опасности. Он управо хоће да от- 
клони опасност или да одбије напад. То је циљ његове акције, јер је 
само у том случају његово деловање извињено. Да тога нема, његов 
умишљај повређивања другог био би огољен и раскринкан. Његово 
деловање је отуда циљно; он увек делује ради тога да отклони опас- 
ност или да одбије напад, чим је свестан чињенице постојања основа 
оправдања у оквиру којег поступа. Друго је, међутим, питање које 
га побуде покрећу на деловање у постављеном циљу. Ту, на плану 
мотивације, свакако су замисливи и најплеменитији, али и неваљани 
потицаји. У сваком случају, законски оквир крајње нужде не мора се 
нужно тумачити у правцу прихватања услова мотивације већ, како 
видимо, само с обзиром на свест о позицији оправдања. 


Истина је да и друге субјективне претпоставке кривичне од- 
говорности које налазимо у кривичном праву редовно садрже не 
само когнитивни елемент, већ и одговарајући волунтативни елемент. 
Такав је, рецимо, случај са свешћу и вољом код умишљаја. Слично 
структури умишљаја, и субјективни елемент противправности могао 
би се раздвојити на компоненту свести и воље. Заиста, на први по- 
глед овај аргумент делује примамљиво. Тако и код урачунљивости 
разликујемо когнитивни (способност расуђивања) и волунтативни 
аспект (способност одлучивања) као претпоставку кривице. Ипак, 
поређење није адекватно. Остварење каквог описа предвиђеног у за- 
кону као противправног понашања и испуњење претпоставки каквог 
основа искључења противправности као правно ваљаног понашања 
— ипак се разликују. Ако учинилац не поштује правне норме, онда је 
од значаја и његов унутрашњи однос према сопственом понашању, 
побуде које су га на то потакле, циљеви које је хтео да оствари. Док 
год се његово понашање, међутим, креће у оквирима правног по- 
ретка, његови мотиви и представе нису од значаја за суд. То онда 
представља питање моралности, а не легалности, па евентуално 


29 Тако с правом I. Puppe, 425. 

санкционисање заиста представља неприхватљиво кажњавање за 
помишљај, и на концу повреду начела кривице? 


Ситуација крајње нужде, која се обично наводи у прилог 
образложењима учења о ваљаној мотивацији, истовремено пружа и 
један противаргумент. Некада је отклањање опасности по живот или 
тело другог дужност. Онај ко овој дужности не одговори, чини дело 
у закону предвиђено као кривично. Наше кривично законодавство 
познаје неколико таквих описа.3! Тако, непружање помоћи остварује 
онај ко не притекне у помоћ лицу које се налази у непосредној 
животној опасности, а могао је то без опасности по себе или другог. 
Под овај опис, разуме се, не потпада онај који је дављеника спасао 
гунђајући што је морао да се покваси да би га извукао из воде или 
који је то можда учинио због очекивања да ће му овај опростити неки 
ранији дуг. Услов одговорности није, дакле, никаква нарочита спаси- 
лачка воља. Зашто би онда исте неваљане побуде имале другачију 
тежину и дејство ако је ради отклањања исте те опасности, али овај 
пут у крајњој нужди, од власника брода било неопходно силом оду- 
зети појас за спасавање? Иако је поступање еквивалентно, уношењем 
нарочите воље, кривичноправни третман чињења и нечињења био би 
потпуно различит, ?? 


Како дакле можемо закључити, сама свест о постојању осно- 
ва оправдања представља довољну субјективну претпоставку про- 
тивправности. Учиниочеве побуде могу бити од значаја на плану 
одмеравања казне (чл. 54, cr. 1 КЗ), али нису услов оправдања. Ипак, 
код појединих основа оправдања, субјективни елемент противправ- 
ности нужно обухвата не само свест о деловању унутар основа, већ 
и одговарајућу сврху. Реч је о тзв. непотпуним двоактним основима 
оправдања, где је формално искључење противправности из прак- 
тичних разлога померено у један ранији стадијум у односу на суш- 
тинско, материјално оправдање. Сврха допуштања повреде правног 
добра овде се не остварује већ самим делом, као рецимо код нужне 


30 Да нема сваки субјективни услов кривичне одговорности вољни супстрат 
показује већ свест о противправности као трећа компонента кривице (вид. чл. 22 
ст. 1 КЗ), где недостаје елемент вољног. И иначе, ову свест о забрањености дела 
(више о томе вид. Наташа Делић, „Свест о противправности као конститутивни 
елемент кривице“, Анали Правног факултета у Београду 2/2008, 161 и даље) треба 


разликовати од свесности деловања унутар каквог основа оправдања. 


?! Између осталих, ту су: непружање помоћи (чл. 127 КЗ), неуказивање 


лекарске помоћи (чл. 253 КЗ), неотклањање опасности (чл. 285 КЗ) или непружање 
помоћи лицу повређеном у саобраћајној незгоди (чл. 296 КЗ). 


32 Слично C. Roxin, 642. 


33 Вид. Ernst Joachim Lampe, ,,Unvollkommen zweiaktige Rechtfertigungsgrün 
de“, Goltdammer 'ѕ Archiv für Strafrecht 1/1978, 11. 

одбране, већ тек радњама што следе за делом." Пример представља 
тзв. грађанско хапшење као основ оправдања. Наиме, према чл. 
230 Законика о кривичном поступку, лице затечено при извршењу 
кривичног дела за које се гони по службеној дужности свако може 
лишити слободе. По самој природи ствари, циљ овог привреме- 
ног хапшења јесте омогућавање кривичног гоњења учиниоца.?' За 
постојање основа оправдања довољно је тако лишење слободе лица 
затеченог при извршењу кривичног дела, али ради његове предаје 
истражном судији или органу унутрашњих послова. Ако хапшење 
није учињено у том, већ неком другом циљу — није искључена про- 
тивправност лишења слободе.“ Тако можемо замислити лице које 
другоме одузима слободу кретања, како би од његове породице из- 
нудио откуп, чиме остварује обележја отмице (вид. чл. 134 КЗ). Чак 
и ако би објективне претпоставке грађанског хапшења као основа 
искључења противправности биле остварене (лишени слободе је 
управо извршио кривично дело за које се гони по службеној дуж- 
ности), због неодговарајуће намере отмица не би била оправдана, 
независно од тога да ли је учинилац знао да је ухапшени управо из- 
вршио кривично дело. Обрнуто, како учиниочеве побуде нису реле- 
вантне, ако је лишење слободе учињено у циљу предаје ухапшеног 
органима кривичног гоњења — основ искључења противправности 
постоји, независно од тога што учинилац своју дужност није испу- 
нио зато што је хтео да помогне органима гоњења, већ како би укло- 
HHO противника. У споредном кривичном законодавству налазимо 
и друге непотпуне двоактне основе искључења противправности са 
сличним дејством.49 


34 Т. Lenckner, 550. 


35 Алтернатива овом називу јесте „лишење слободе од стране грађана“ (вид. 
Милан Шкулић, „Лишење слободе од стране грађана“, Архив за правне и друштвене 
науке 3/1999, 282). 


36 Законик о кривичном поступку ЗКП, Службени лист СРЈ, бр. 70/2001 
и 68/2002, Службени гласник РС, бр. 58/2004, 85/2005, 115/2005, 85/2005, 49/2007, 
20/2009 и 72/2009. 


37 Ha то уосталом указује и законодавац, истичући у наставку овог члана 
да се лице лишено слободе „мора одмах предати истражном судији или органу 
унутрашњих послова, а ако се то не може учинити, мора се одмах обавестити један 
од тих органа“. 

38 Слично између осталих E. J. Lampe, 9. 

39 Тако С. Roxin, 644. 

40 Тако je, рецимо, према Закону о ауторским и другим сродним правима 
(Службени гласник РС, бр. 104/2009) дозвољено физичком лицу да без дозволе 
аутора и без плаћања ауторске накнаде умножава примерке објављеног дела за личне 
некомерцијалне потребе (чл. 46, ст. 1). Само, дакле, ако је умножавање праћено 
овом сврхом, искључена је кривична одговорност за кривично дело неовлашћеног 

4. СТАНДАРД ДУЖНЕ ПАЖЊЕ КАО СУБЈЕКТИВНО 
ОБЕЛЕЖЈЕ IIPOTHBIIPABHOCTH? 


У делу стране литературе заступа се становиште да код 
појединих основа оправдања субјективно обележје противправности 
представља и савесно испитивање објективних претпоставки осно- 
ва. У такве основе се, рецимо, сврставају претпостављени пристанак, 
вршење службене дужности или заштита оправданих интереса код 
увреде (чл. 170, ст. 4 K3).*! Овде је овлашћење на поступање донекле 
условљено ваљаном проценом ситуације и објективних претпостав- 
ки под којима је овлашћење валидно. Тако, примера ради, овлашћено 
службено лице органа унутрашњих послова има право да лица за- 
течена на месту извршења кривичног дела задржи до шест сати на 
месту извршења до доласка истражног судије, „ако би та лица могла 
да дају податке важне за кривични поступак и ако је вероватно да 
се њихово испитивање доцније не би могло извршити или би било 
скопчано са знатним одуговлачењем или другим тешкоћама“ (чл. 231 
ЗКП). Ова процена може се показати као мањкава и у исходу довести 
до неутемељеног и произвољног лишења слободе другога. Заступни- 
uu”? сврставања стандарда дужне пажње у субјективне претпостав- 
ке противправности казнили би такво службено лице за умишљајно 
противправно лишење слободе, јер није довољно брижљиво испита- 
ло да ли су испуњене законом утврђене претпоставке задржавања. 


То међутим није прихватљив исход. Уношење стандарда 
брижљивог поступања као претпоставке основа оправдања морало 
би имати дејство слично другим субјективним обележјима против- 
правности. То би дакле значило да би у ситуацији да се деловање 
службеника кретало у границама објективно допуштеног, али без 
траженог стандарда дужне пажње (овлашћено службено лице је на 
аљкав начин, и не утврдивши ко уопште има сазнање о спорном 
догађају, задржало све присутне као сведоке, али се испоставило да 
је добро учинило) – опет морали закључити постојање умишљајног 
покушаног или довршеног противправног лишења слободе. Али, 
тако нешто није могуће, јер повреда захтева брижљивог поступања 
може засновати само одговорност за нехат. А нити постоји нехат- 
ни облик противправног лишења слободе, нити покушај из нехата 
право познаје.“ Умишљај противправног лишења слободе није дакле 
могуће искључити, нити то одговара чињеничном стању. Полицајац 


искоришћавања ауторског дела или предмета сродног права (чл. 199 КЗ). Ако 
умножавање није учињено у овом циљу основ искључења противправности не 
постоји. 
^! Код нужне одбране, крајње нужде или пристанка повређеног, слично 
вредновање не постоји. 
? Тако нпр. Н. Н. Jescheck, T. Weigend, 331; T. Lenckner, 551. 


^ C. Roxin, 635. 

хоће да лиши слободе под датим околностима, јер мисли да на то 
има право. Дакле, реч је о типичној констелацији отклоњиве инди- 
ректне правне заблуде (вид. чл. 29, ст. 3 КЗ).“ 


5. ПРАВНЕ ПОСЛЕДИЦЕ УНОШЕЊА СУБЈЕКТИВНОГ 
ОБЕЛЕЖЈА ПРОТИВПРАВНОСТИ 


Осим питања да ли је уопште смислено тражити испуњење 
субјективне стране основа искључења противправности, отвара се и 
проблем правних дејстава ако тражени субјективни елемент у кон- 
кретном случају није остварен. Ово питање је актуелно у случају 
прихватања било које варијанте субјективне теорије. У случају 
објективне теорије оно није релевантно, јер је према овом учењу, 
како смо видели, дело учиниоца покривено основом искључења про- 
тивправности независно од сазнања о постојању основа. 


5.1. Први исход: довршено кривично дело 


Једно схватање у случају непостојања захтеваног субјективног 
елемента кажњава за довршени деликт. Како није остварен један 
од услова основа искључења противправности, основ у целости није 
наступио, с исходом да се одговара за учињено довршено кривично 
дело. Ако учинилац у нашем уводном примеру није знао да својим 
разбијањем стакла спасава комшију, он и није поступао у крајњој 
нужди. Због тога он треба да одговара за довршено дело уништења 
и оштећења туђе ствари (чл. 212 КЗ). Као што је предвиђеност дела 
у закону остварена тек испуњењем објективних и субјективних прет- 
поставки, то је случај и са противправношћу. Учинилац је хтео да 
оштети комшију разбијањем стакла и то је и учинио. Чињеница да је 
сплетом околности његово дело у датој ситуацији помогло другоме у 
нужди може евентуално представљати само олакшавајућу околност 
с обзиром на јачину угрожавања или повреде заштићеног добра (чл. 
54, ст. 1 КЗ). Друго значајније привилеговање у погледу дејства не 
би било могуће, осим уколико суд не закључи постојање нарочито 
олакшавајућих околности у смислу чл. 56, тач. 3 КЗ, са дејством фа- 
култативног ублажавања казне. 


4 Ibid. 


45 Вид. нпр. Michael Köhler, Strafrecht. Allgemeiner Teil, Springer, Berlin Hei 
delberg 1997, 323; Diethart Zielinski, Handlungs und Erfolgsunwert im Unrechtsbegriff, 
Duncker & Humblot, Berlin 1973, 266. У аустријској литератури Friedrich Nowakow 
ski, „Zur subjektiven Tatseite der Rechtfertigungsgründe*, Österreichische Juristen Zei 
tung 21/1977, 579; О. Triffterer, 211. У англосаксонској доктрини тако К. L. Christo 
pher, 250. 


^6 И поред испуњености претпоставке „одсутности или He3HaTHOCTH штет 
них последица“, не би се радило о делу малог значаја (чл. 18), не толико због 

На први поглед, кажњавање за довршени деликт делује као 
једино могуће решење, с обзиром на то да учинилац по правилу 
остварује одговарајућу последицу у спољном свету описану бићем 
одговарајућег деликта, према којој се свесно и вољно односи.“ Чим 
је наступила последица, било каква одговорност само за покушај, за- 
ступницима овог решења изгледа као вештачка конструкција, пре 
резултат правничке домишљатости неголи оствареног чињеничног 
стања. Невредност ове последице не би требало да отпадне само зато 
што би поредак учињену повреду у неким другачијим околностима 
опростио. 


Решење довршеног деликта такође боље одговара чињеници 
да искључењем противправности може бити оправдано и нехатно 
дело.“ Супротно решење, које би пошло од одговорности за поку- 
шај, овде би за исход имало некажњивост учиниоца, јер је покушај 
кажњив само у случају умишљајног отпочињања дела. Такође, у 
свим оним ситуацијама где сам покушај није кажњив, решење поку- 
шаја имало би за исход својеврсне празнине у кажњавању, што опет 
води неједнаком поступању. 


5.2. Други исход: покушано кривично дело 


Супротно, већинско становиште,“ закључује да недостатак 
субјективног елемента противправности има за исход кажњавање 
за покушај. Оно почива на идеји да се невредност кривичног дела 
састоји из две компоненте: персоналне стране (невредности радње) 
и објективне стране (невредности последице). Слично томе, и само 
оправдање поседује персоналну вредност радње и објективну вред- 
ност последице. Остварене позитивне последице унутар једног осно- 
ва искључења противправност отуда потиру невредност негативних 


ограничавајућег услова у погледу тежине кривичног дела, колико због чињенице да је 
дело малог значаја према нашем праву формално основ искључења противправности, 
који би такође требало да буде праћен одговарајућим субјективним елементом 
противправности. 


^! Тако Е. Nowakowski, 576. 


48 Тако можемо замислити лице што чисти свој пиштољ, који услед непажње 
опали и усмрти другога који је већ био неопажено подигао пушку, како би овога 
лишио живота због ранијих размирица. 


E Између осталих: H. H. Jescheck, T. Weigend, 330; R. Maurach, H. Zipf, 
350; T. Lenckner, 549; I. Puppe, 420; C. Roxin, 644. У аустријској литератури нпр. H. 
Fuchs, 168. У швајцарској доктрини тако нпр. Günter Stratenwerth, Schweizerisches 
Strafrecht. Allgemeiner Teil I: Die Straftat, Stimpfli Cie AG, Bern 19967, 251; Stefan 
Trechsel, Peter Noll, Schweizerisches Strafrecht. Allgemeiner Teil. Allgemeine Vorausset 
zungen der Strafbarkeit, Schulthess Polygraphischer Verlag, Zürich 1998?, 116. Y српској 
литератури тако 3. Стојановић, 93. 

дејстава учиниочевог дела, због чега одговорност за учињену после- 
дицу отпада." Испада, дакле, да ce учиниоцу што проузрокује nocie- 
дицу предвиђену законом као кривично дело, она не може урачуна- 
ти, јер остварено чињенично стање испуњава објективне претпостав- 
ке једног основа искључења противправности. Оно што преостаје, 
међутим, јесте невредност његовог понашања. Учинилац би хтео 
да оствари кривично дело, у ком смислу предузима и одговарајућу 
радњу — што је типична констелација (неподобног) покушаја?! OT- 
уда би учинилац одговарао за неподобан покушај кривичног дела, 
разуме се само под условом да је такав покушај кажњив. Тако би у 
нашем уводном примеру учинилац учинио само неподобан покушај 
уништења и оштећења туђе ствари (чл. 212 у вези са чл. 31 КЗ), с 
дејством факултативног ослобођења од казне. Како, међутим, такав 
покушај према запрећеној казни не би био кажњив (чл. 30, ст. 1 КЗ) 
– учинилац ни не би кривично одговарао. Некажњивост би уследила 
и у случају нехатног дела учињеног под основом искључења про- 
тивправности, јер такав покушај није кажњив. 


Разликовање невредности радње и последице, иако није јасно 
изведено у српској кривичноправној теорији, није могуће једноставно 
пренебрегнути. Читав концепт искључења противправности по- 
чива на идеји да правни поредак каткада у ситуацијама колизије 
супротстављених вредности предност даје очувању претежнијег 
интереса. Ако напад постоји, добро се може бранити докле год је 
одбрана неопходно потребна; ако опасност постоји, она се може 
отклањати докле год нема друге опције, а учињено зло није веће од 
зла што прети, итд. Ова невредност последица остварених у спољном 
свету не зависи од субјективне учиниочеве стране, од тога шта он 
хоће да оствари и какав је правац његове воље. Противправност је 
условљена искључиво интересима поретка, због чега се некада до- 
пушта повреда кривичним правом иначе заштићених добара. Зато 
није оправдано да учинилац одговара за последицу на чије наступање 
поредак благонаклоно гледа и коју чак одобрава.72 То би, уосталом, 
имало неприхватљиве практичне консеквенце. Ако учинилац који не 
зна позицију основа искључења противправности чини довршено 
дело, оно је онда у целини противправно, те свако овога може спре- 


50 Овај модел сравњивања ових вредности односно невредности има и своје 
недостатке, али они не потиру исправност темељног разликовања персоналне и 
објективне компоненте (I. Puppe, 421). 


51 Ha слична објашњења да ce изузетно може радити o неподобном покушају 


наилазимо и y англосаксонској литератури (слично P. H. Robinson, 291, иако је реч o 
критичару субјективног учења). 
52 Да ово разликовање неправа радње и неправа последице треба учинити 
упућује уосталом чињеница да је према нашем праву и апсолутно неподобан 
покушај начелно кажњив, иако ту неретко нема никаквог угрожавања заштитног 
објекта. 

чити да последицу реализује, иако је она друштвено пожељна. Шта- 
више, савесни умешач би након тога могао некажњено да предузме 
исто оно дело које је управо био спречио.“ 


Спорно је, међутим, да ли би се овде радило о директној при- 
мени одредаба о покушају.“ Поједини аутори упућују искључиво на 
аналогну примену ових одредаба, с обзиром на то да је „претпостав- 
ка кажњавања за покушај увек непотпуно остварење бића деликта“,> 
што би овде према њиховом виђењу недостајало, јер је последица 
описана бићем ипак наступила. Како је, међутим, аналогија из пер- 
спективе начела законитости спорна — каткада ce због недостатка 
изричитог законског правила закључује фактичка непримењивост 
конструкције покушаја и на концу учиниочева nekaoicmusocm.?? Из- 
нета критика ипак не стоји, јер елемент покушаја није непотпуно 
остварење деликта које би се разумело искључиво као ненаступање 
последице. Већ смо констатовали да наступањем основа оправдања 
није негирана каузалност учиниочевог понашања у односу на оправ- 
дану последицу, већ да је само отпало нормативно урачунавање овог 
штетног исхода. Зато и не треба да изненади што неко ко је дру- 
гог заиста тешко повредио, може да одговара само за покушај тешке 
телесне повреде. Наступање последице не искључује одговорност 
за покушај. Ово је само једна од констелација када је тако нешто 
могуће.77 


Аргумент да закључак о покушају води неуједначеном трети- 
рању умишљајних и нехатних деликата не сматрамо значајним, 
с обзиром на то да остварење нехатног дела у ситуацији незнања 
позиције искључења противправности представља више теоријску 
конструкцију“ Истовремено, тешко може бити говора о томе да 
решење покушаја води празнинама у кажњавању у ситуацијама када 
покушај није кажњив. Не видимо због чега би покушај због недостат- 
ка субјективног елемента противправности заслуживао покривенију 
кажњивост него редован покушај због ненаступања последице. Како 
су критеријуми кажњивости покушаја општи (чл. 30 КЗ), евентуал- 
не примедбе више дотичу материју покушаја уопште, него што су 
особеност покушаног дела услед недостатка субјективног обележја 
противправности. 


53 Слично T. Hillenkamp, 35. 
54 То заступају нпр. Е. Nowakowski, 578; C. Roxin, 644. 


55 Peter Lewisch, „43. Lieferung: $ 3“, y: Frank Hópfel, Eckart Ratz (Hrsg.) et al., 
Wiener Kommentar zum Strafgesetzbuch, Manzsche Verlags und Universitaétsbuchhand 
lung, Wien 2003, 52. 


56 Ibid. 
7! Вид. опширније И. Вуковић, Покушај кривичнога дела, 31 33. 


55 Вид. Игор Вуковић, „Структура нехатног кривичног дела“, Архив за правне 
и друштвене науке 3 4/2008, 265 269. 

Закључујемо, дакле, да учинилац код којег није постојала не- 
опходна свест о деловању унутар одговарајућег основа искључења 
противправности – чини покушано кривично дело. Решење доврше- 
ног деликта показује се ипак као неминовност у два изузетка. Прва 
ситуација су поменути двоактни основи оправдања, rie се невред- 
ност последице препознаје у одговарајућој намери. Заправо, док је 
код редовних основа искључења противправности дело објективно 
допуштено независно од знања учиниоца о постојању основа, овде је 
дело објективно оправдано тек уз претпоставку одговарајуће сврхе. 
Због тога би у нашем ранијем примеру отмичар одговарао за довр- 
шено кривично дело из чл. 134 КЗ. Друга ситуација односи се на 
случајеве у којима је законодавац из криминално-политичких раз- 
лога већ покушај остварења штетне последице формално учинио 
довршеним деликтом. Тако би нпр. незнање акушера да у вршењу 
недозвољеног прекида трудноће до навршене двадесете недеље 
старости плода постоје еугенички разлози за прекид трудноће“ — 
представљало довршено дело недозвољеног прекида трудноће, јер 
је већ започињање вршења побачаја (чл. 120, ст. 1 КЗ) описано као 
радња извршења.“ 


Dr. Igor Vukovié 


Assistant Professor 
University of Belgrade Faculty of Law 


ON SUBJECTIVE ELEMENTS OF UNLAWFULLNESS IN 
CRIMINAL LAW 


Summary 


The article deals with the problem of so-called unknowing justi- 
fication and the question whether an actor must have knowledge of the 
presence of justificatory circumstances, so his crime could be justified. 


59 Тако већина, нпр. J. Baumann, U. Weber, W. Mitsch, 335; C. Roxin, 645. 


$9 ЕЈ. Lampe, 10; B. Schünemann, 374. Док умишљај заснива невредност 
радње, невредност последице садржана je y намери која ce редовно окончава 
у материјалном довршењу дела (вид. Игор Вуковић, „Материјално довршење 
кривичнога дела“, Анали Правног факултета у Београду 2/2008, 145). 


9! Вид. чл. 6 Закона о поступку прекида трудноће у здравственим установама 
(Службени гласник РС, бр. 16/95 и 101/05). 


62 То би могло бити и неподобно отпочињање побачаја (у погледу 
аргументације вид. И. Вуковић, Покушај кривичнога дела, 166 167). 

Suppose that А shoots at B with intent to murder him, and turns out later 
that, unknown to A, B was about to shoot him dead. Although A killed a 
man, he unknowingly repelled an attack on his life. According to objec- 
tive theory, lawful acts should be encouraged and justified regardless of 
the actor's mental state. On the other hand, subjectivists suggest two pos- 
sible answers. The weaker version of subjective theory requires merely 
the awareness of justificatory position, while the stronger variant denies 
justification if the actor wasn't motivated by justifying circumstances. 
The author gives arguments on these viewpoints, supporting the idea that 
justification requires only knowledge of the justificatory circumstances. 
The consequence is that the unknowing actor isn't liable for the com- 
pleted offence, but may be liable for impossible attempt. 


Key words: Subjective elements of unlawfulness. — The knowledge of 
justificatory circumstances. — Bad motivation. – Impossible 
attempt. 

Др Татјана Лукић“ 


УТИЦАЈ МЕЂУНАРОДНИХ ПРАВНИХ СТАНДАРДА 
НА ОБЛИКОВАЊЕ ПРИПРЕМНОГ СТАДИЈУМА 
КРИВИЧНОГ ПОСТУПКА 


Организација припремног стадијума кривичног поступка (преткривични 
поступак и претходни кривични поступак) представља најважније питање у 
оквиру реформе система кривичног поступка. Суштинска новина која се већ 
дуже време најављује код нас се односи на укидање истражног судије и давање 
знатно већих овлашћења јавном тужиоцу, који према новом ЗКП а води истра 
гу и има знатно шира овлашћења у овом делу поступка. У овом раду посебна 
пажња је посвећена међународним стандардима и захтевима који посредно и 
непосредно имају утицај на креирање архитектонике припремног стадијума 
кривичног поступка. У питању су релевантни међународни стандарди који су 
садржани или произилазе из Европске конвенције о заштити људских права и 
основних слобода, пресуда Европског суда за људска права у Стразбуру и кому 
нитарног права ЕУ. Аутор је посебну пажњу посветио положају оштећеног и 
окривљеног у преткривичном поступку и у истрази, у смислу њихових права и 
обавеза, као и њиховог статуса у овом делу поступка који битно опредељују 
модел система кривичног правосуђа либерални или модел људских права. 


Кључне речи: Реформа кривичног поступка. Истрага. Окривљени. Оште 
ћени. _ Међународни стандарди. 


1. УВОДНЕ НАПОМЕНЕ 


Држава као организована друштвена заједница има право, које 
уједно представља и њену дужност, да одговори кривичном санкцијом 
на повреду правног поретка извршену кривичним делом у циљу за- 
штите тог поретка, што се обично изражава формулом да држави 
припада кривичноправни захтев према извршиоцу кривичног дела.! 


Аутор је доцент Правног факултета Универзитета у Новом Саду, t.lukic(a) 
pf.uns.ac.rs. 


Тихомир Васиљевић, Систем Кривичног процесног права СФРЈ, Београд 
1971, 1. 

Остварење овог захтева доводи до тога да се на прву кривичноправ- 
ну функцију државе, која се састоји у прописивању кривичних дела 
и кривичних санкција, нужно надовезује друга, такође искључива 
функција државе, која преко својих органа (судова) испитује 
постојање и обим кривичноправног захтева који је поставио јавни 
тужилац (такође државни орган). Тим је искључена свака приватна 
реакција на извршено кривично дело. Да би се применио Кривични 
законик, неопходно је претходно утврдити да ли је одређена радња 
на коју се указује извршена, да ли представља кривично дело, да ли 
је лице које се терети заиста извршилац радње кривичног дела, да ли 
је крив, и по потреби одредити конкретне кривичне последице које 
из тога проистичу сагласно циљевима казне и одредбама закона. 


Све то се утврђује разноврсним процесним радњама процес- 
них субјеката у кривичном поступку. Вршењем тих процесних радњи 
субјекти заснивају један процесноправни однос и развијају га даље, 
све док испуњењем процесног циља не буде окончан. Радње процес- 
них субјеката су разноврсне, многобројне, и њиховим предузимањем 
се остварују различити непосредни циљеви. Самим тим је немогуће 
спровести кривични поступак од почетка до краја у једној истој 
процесној форми и пред једним судским органом. Тако се кривични 
поступак нужно дели на више посебних и релативно самосталних 
деоница које воде различити судски (или несудски) органи, према 
посебним процесним правилима, остварујући различите процесне 
циљеве. Те деонице кривичног поступка су стадијуми (шире деонице) 
и фазе (уже деонице). Јединствен кривични поступак се по правилу 
дели на претходни стадијум и стадијум главног поступка. Стадијум 
претходног кривичног поступка је, уствари, припремни део за главни 
поступак који представља суђење у правом смислу речи. 


Има кривичних случајева у којима никакво претходно истра- 
живање пре суђења у главном претресу није потребно. Једноставност 
чињеничне основице у тим случајевима дозвољава њихово непосред- 
но изношење пред судећи суд. Међутим, постоје и сложени случајеви 
кривичних дела који не могу бити непосредно прослеђени судећем 
суду. Без претходне припреме, поступак пред тим судом би био веома 
компликован, а у већини случајева и потупно немогућ. Због тога не- 
ким суђењима треба да претходи једна врста припремног поступка, 
који се може назвати различито (истрага, ислеђење, претходни или 
преткривични поступак), може бити различито организован, поверен 
судским или несудским органима, или и једнима и другима, али који 
увек има задатак да омогући основано извођење осумњиченог пред 
судећи суд. 


Истрага, као део кривичног поступка (тачније претходног 
стадијума) несумњиво представља најзначајнији, а уједно и најдели- 


2 Момчило Грубач, Кривично процесно право, Београд 20096, 352. 

катнији део поступка. У прилог томе говори чињеница да заснивање 
и исход главног поступка највећим делом зависи од резултата истра- 
ге. Више од тога, истрага је значајна за заштиту људских права, која 
у тој почетној фази поступка могу да страдају много више него у 
поступку пред судећим судом. Значај и тежину истраге истиче и сам 
законодавац, предвиђајући истрагу као обавезну за кривична дела за 
која је предвиђена казна затвора преко осам година, дакле за тежа 
кривична дела. Неопходно је напоменути и то да данас у свету мно- 
ги аутори сматрају стратегију кривичне истраге новим пољем науч- 
ног истраживања која се бави планирањем и применом комплексних 
мера у истраживању, затим контролом и превенцијом криминала. 
Друга група аутора иде чак и корак даље, сматрајући да стратегија 
кривичне истраге треба да буде још комплексније поље истраживања 
и као такво треба да буде независна научна дисциплина. 


У борби против криминалитета највећи ефекат има ефикасан 
прогон, брзо откривање кривичних дела и кажњавање. Извесност 
кажњавања има много већу превентивну снагу од тежине прописане 
казне. Откривање кривичних дела, хватање учинилаца и откривање и 
обезбеђење најважнијих доказа, сконцентрисано је на самом почетку 
кривичног поступка. Самим тим организација истраге, као и прет- 
кривичног поступка, имају највећи значај. Фаза истраге условљава 
ефикасност кривичног поступка кроз две битне компоненте, и то 
у погледу трајања кривичног поступка и законитости предузимања 
појединих радњи. То је и поље најдиректнијег односа правосудних 
органа и других државних органа, а од којих током спровођења пре- 
дистражног и истражног поступка зависи како квалитет кривичног 
поступка, тако и дужина трајања кривичног поступка, што се одража- 
ва у крајњој линији на ефикасност кривичног гоњења.“ Сврха истраге 
је функционалног карактера у односу на одређене релевантне доказе 
и има три аспекта: 1) аспект доказивости оптужбе – прикупљање до- 
каза и података који су потребни да би се могло одлучити да ли ће се 
подићи оптужница или обуставити поступак; 2) аспект омогућавања 
евентуалног деловања изузетка у односу на начело непосредности 
— прикупљање доказа за које постоји опасност да се неће моћи по- 
новити на главном претресу или би њихово извођење било отежано 
и 3) аспект сврсисходног деловања – прикупљање других доказа који 
могу бити од користи за поступак, а чије се извођење, с обзиром 


на околности случаја, показије целисходним. Испитивање докази- 
3 Gorazd Meško et al., Challenges of Slovenian Criminology, Ljubljana 2002, 
35. 


^ Слободан Радовановић, „Међусобни однос тужилаштва и других државних 
органа као фактор ефикасности поступања у кривичним стварима, републичко јавно 
тужилаштво“, Билтен правне праксе 2/2008, 7. 


5 Милан Шкулић, „Истрага у кривичном поступку“, Бранич 1/2009, 73. 

ВОСТИ оптужбе, односно прикупљање релевантних доказа за одлу- 
ку о евентуалном подизању оптужнице или обустављању поступка, 
представља основни и обавезни циљ истраге, из кога произилази ди- 
ректно и њен значај. 


У контексту реформе кривичнопроцесног законодавства тре- 
бало би пронаћи праву меру између интереса кривичног гоњења 
и заштите права и слобода грађана. Питање истраге се наметнуло 
као централно питање реформе нашег кривичног поступка и оно се 
углавном своди на дилему „судска или тужилачка истрага“. Преласку 
са судског на тужилачки концепт истраге иде у прилог више аргуме- 
ната, од којих је у стручној јавности највише истицан као основни 
разлог стварање неопходне нормативне основе за повећање ефикас- 
ности кривичног поступка, с обзиром на то да је ефикасно спроведе- 
на истрага битан фактор ефикасности кривичног поступка уопште. 
Искуства европских земаља говоре у прилог концепта тужилачке ис- 
траге, пошто је он дао најзначајније помаке у ефикасности кривич- 
ног поступка,“ 


2. РЕФОРМА ПРИПРЕМНОГ СТАДИЈУМА 
КРИВИЧНОГ ПОСТУПКА 


У реформи кривичног поступка најважније место заузима нови 
концепт преткривичног и претходног кривичног поступка, којим 
се систем инквизиторског кривичног поступка претвара у си- 
стем класичног акузаторског кривичног поступка, што је изазвало 
најконтрадикторније расправе и становишта у стручној јавности. 
Суштинска новина се односи на укидање истражног судије и давање 
знатно већих овлашћења јавном тужиоцу, који сада треба да руко- 
води фазом истраге са знатно ширим овлашћењима у овом делу по- 
ступка. Овај нови концепт мора бити у складу са стандардима и нор- 
мама обављања правосудних функција садржаних у релевантним до- 
кументима међународне заједнице.’ Такође, морају се узети у обзир 
и стандарди и захтеви који су садржани или произилазе из Европске 
конвенције о заштити људских права и основних слобода, пресуда 
Европског суда за људска права у Стразбуру и комунитарног права 
ЕУ. Међународни правни стандарди представљају опште прихваћена 


6 C. Радовановић, 11. 


7 Препорука (10) 12 Комитета министара Савета Европе o независности, 


ефикасности и улози судија Recommendation CM/Rec(2010)12 of the Committee 
of Ministers to member states on judges: independence, efficiency and responsibilities 
(Adopted by the Committee of Ministers on 17 November 2010 at the 1098th meeting of 
the Ministers’ Deputies), https://wcd.coe.int/wcd/ViewDoc.jsp?id 1707137&Site COE, 
03.01.2011. 

правна правила која у великој мери утичу (посредно или непосредно) 
на организацију и састав правосудних органа, њихове надлежности и 
делокруг рада, као и саму кривичну процедуру, структуру кривичног 
поступка, улогу, права и обавезе учесника кривичног поступка. 


Традиционални концепт система кривичног правосуђа се по- 
сматра као однос између државе и извршиоца кривичног дела. Овај 
модел се назива још и либерални модел система кривичног правосуђа 
у коме је у систему кривичног правосуђа присутан биполарни анта- 
гонизам — државе и извршиоца. Слично механизму штете која резул- 
тира захтевом оштећене стране за накнадом, кривично дело, на које 
се гледа као на кршење кривичног закона, као непосредни рефлекс 
изазива право („оштећене“) државе да казни извршиоца. Теорети- 
чари традиционално као разлоге за то наводе нужност спречавања 
даљих кривичних дела од стране извршиоца и других лица. На си- 
стем кривичног правосуђа се гледа као на механизам заштите права 
на начин да се људи уче да поштују закон. Кривични поступак у 
овом моделу има задатак да обезбеди право државе на кажњавање 
извршиоца. Данас је улога изражавања државних захтева препуш- 
тена јавном тужиоцу. У тзв. либералном моделу задатак људских 
права је да заштите окривљеног од непропорционалног, претераног 
реаговања државе. Од државних власти се тражи да уравнотеже своје 
активности у истрази, кривичном гоњењу и санкционисању према 
правима окривљеног. 


Насупрот либералном моделу система кривичног правосуђа 
стоји модел људских права система кривичног правосуђа. У овом мо- 
делу, прописи и институције државе представљају инструменте који 
изражавају права појединаца којима је потребна заштита, а не инте- 
ресе државе. На систем кривичног правосуђа се више не гледа као 
на остваривање права државе на кажњавање, већ као на испуњавање 
обавеза државе да санкционише извршиоце. На кривично дело се 
не гледа као на кршење државних закона, већ као на кршење права 
оштећеног на физички интегритет, имовину, слободу кретања и др. 
Из неправде која је нанета оштећеном произилази право оштећеног 
да буде признат као такав, да осети да је правда задовољена и да 
се поврати као морална особа која има право на поштовање и со- 
лидарност заједнице. То право на правни лек, као што је већ речено, 
је кључни елеменат пресуда Европског суда за људска права према 
чл.13 ЕКЉП. Такође, суочен са кривичним делом, оштећени – као и 
други људи који се осећају угрожено — имају право на реакцију си- 
стема кривичног правосуђа којом ће им бити повраћен осећај сигур- 
ности и на показивање одлучности у заштити права појединца кроз 
казне које имају одвраћајући ефекат. Та права дефинишу задатке и 
стварају основу система кривичног правосуђа. 

Док у либералном моделу људска права окривљеног представ- 
љају ограничења система кривичног правосуђа, у моделу људских 
права, права оштећеног и других у првом реду стварају обавезу 
државе да спроводи ефикасан систем кривичног правосуђа. Људска 
права су сам основ система кривичног правосуђа. 


Уколико би упоредили стари и нови модел, односно либерални 
модел са моделом људских права, то би било могуће само на основу 
следећих критеријума: 


1. према природи кривичног дела – у либералном моделу кри- 
вично дело је кршење државних закона, а у моделу људских 
права кривично дело је кршење људских права. 


2. према циљу кривичног поступка — y либералном моделу циљ 
је спровођење права државе на кажњавање извршиоца, а у 
моделу људских права циљ је спровођење права оштећеног 
и других на ефикасно кривично гоњење извршилаца. 


3. према разлогу за кривично правосуђе — либерални модел је 
усмерен на будућност, тј. на спречавање даљих кршења пра- 
ва, а у моделу људских права усмерен је на садашњост, тј. на 
поновно успостављање мира и правичности. 


4. према значењу људских права – у либералном моделу људска 
права ограничавају систем кривичног правосуђа, а у моделу 
људских права, људска права обликују систем кривичног 
правосуђа. 


У моделу људских права, право окривљеног на правично суђење 
представља противтежу праву жртве и других на ефикасну истрагу. 
Оно на шта се у либералном моделу гледа као на супротстављање 
државних интереса и индивидуалних права окривљеног, сада се 
појављује као супротстављање људских права. Од државних субјеката 
се тражи да направе равнотежу између те две стране, и то је, уства- 
ри, основни задатак суда. 


Што се тиче положаја оштећеног, у либералном моделу на 
њега се гледа као на једног од сведока који има обавезу да подржи 
државне власти у спровођењу права државе на кажњавање извршио- 
ца, а у моделу људских права на оштећеног се гледа као на глав- 
ног корисника система кривичног правосуђа и због тога је оштећени 
признат као странка у поступку. Као друго, оно што даје легитимет 
систему кривичног правосуђа из перспективе модела људских пра- 
ва је његова способност да испуни права оштећеног и других. Док 
су у либералном моделу напори система кривичног правосуђа усме- 
рени на будућност и имају за циљ да спрече даље вршење кривич- 
них дела, у новом моделу је систем кривичног правосуђа претежно 
оријентисан на садашњост. 

3. УТИЦАЈ ПРАКСЕ ЕВРОПСКОГ СУДА ЗА ЉУДСКА ПРАВА 
НА КРЕИРАЊЕ НОВОГ КОНЦЕПТА ИСТРАГЕ 


Конвенција о људским правима и основним слободама (у даљем 
тексту ЕКЉП?) постала је пријемом у Савет Европе посебно значајна 
за нашу државу, за правни систем уопште, а посебно за кривични по- 
ступак. Ова конвенција представља најважнији међународноправни 
акт који важи као прва правно обавезујућа међународна кодификација 
о људским правима и у њој су (укључујући и 13 додатних протокола) 
утврђене важне и значајне гаранције са кривичнопроцесног становиш- 
та, које су за Европу прописане као минимални кривичнопроцесни 
стандарди.? Одредбе које се односе на кривичнопроцесне гаранције 
доживљавају своју примену пред Европским судом за људска пра- 
ва у Стразбуру (ЕСЉП), а пошто су његове одлуке обавезујуће за 
државе чланице Савета Европе, оне имају своје директне или ин- 
директне реперкусије и за национална правосуђа.!° Протеклих ro- 
дина су пресуде Европског суда за људска права биле иницијатор 
трансформација система кривичног права од институција усмерених 
на државу, организованих према концепту права државе да казни из- 
вршиоце, и то према сложеним организацијама осетљивим на питања 
људских права које испуњавају обавезу ефикасног кривичног гоњења 
и санкционисања извршиоца – обавезу коју дугују оштећеним лици- 
ма, јавности и у одређеној мери и самим извршиоцима, и то у оној 
мери у којој они имају право да се помире са својим друштвеним 
окружењем. 


На овај развој треба гледати у оквиру суштински нове „ори- 
јентације“ суда, стављајући већи нагласак на (позитивну) обавезу 
земаља чланица да активно спроводе заштиту уместо да се концен- 
тришу на (негативни) аспект одредаба Конвенције који се односи на 
ограничавање деловања државе. Тај развој започео је пресудама до- 
нетим још 1978/79 године. !! 

5 Европска конвенција о заштити људских порава и основних слобода од 
04.09.1950. године са протоколима број 4,6,7,11,12 и 13 (Службени лицт СЦГ 
Међународни уговори број 9/2003.) The European Convention on Human Rights, 
http://www hri.org/docs/ECHRS0.html, 03.12.2010. 

? Helmut Satzger, Internationales und Europaisches Strafrecht, Baden Baden 
2000, 142, вид. Милан Шкулић, Кривично процесно право, Београд 2009, 29. О 
непосредној примени међународног права у Србији у кривичноправном контексту, 
вид. исти, „Начело законитости у кривичном праву“, Анали Правног факултета у 
Београду 1/2010, 99 и даље. 

10 М. Шкулић, (2009), 29. 

П The European Court of Human Rights case Tyrer v. The United King 
dom 26 (25.04.1978), http://sim.law.uu.nl/SIM/CaseLaw/hof-nsf/e4ca7ef017f8c045 
c1256649004787f5/b2044df2ab5b44e1c1256640004c2601?OpenDocument, 26.11.2010; 
The European Court of Human Rights case Marcks v. Belgium, 31 (13.06.1979), http:// 

3.1. Положај оштећеног у припремном стадијуму кривичног 
поступка 


Када говоримо о оштећеном у кривичном поступку, потребно 
је прво указати на различитост појмова оштећени и жртва, због тога 
што се у свим међународним документима општеприхваћено кори- 
сти појам жртва, а у кривичнопроцесном смислу појам оштећени. 
У овом раду, када се говори о жртвама, мисли се на лица која су то 
постала трпећи последице нечијег криминалног понашања, односно 
овде се говори само о жртвама кривичног дела. У нашем позитивном 
кривичном законодавству се не користи појам жртва, већ само појам 
оштећени. Оштећени се према Законику о кривичном поступку Репу- 
блике Србије (чл.221, ст. 1, тач. 6.) дефинише као лице чије је какво 
лично или имовинско право кривичним делом повређено или угро- 
жено. Наше кривично процесно законодавство оштећеном даје ста- 
тус споредног процесног субјекта на страни тужиоца, а појам жртве 
не познаје. Међутим, одређивање појма оштећеног није једнако ре- 
шено у свим кривичним законодавствима, па је због тога потребно 
дефинисати појам и улогу оштећеног и жртве кривичног дела на 
међународном нивоу кроз међународне документе. !” 


Процесни положај жртве или оштећеног у кривичном поступ- 
ку последњих деценија доживљава динамичан развој кроз утицај 
међународних извора, а који су своје место нашли у националним 
законодавствима. У данашње време се уочава позитивна интенција у 
развоју права жртве и оштећеног у кривичном поступку кроз међу- 
народне документе и кроз кривичнопроцесна законодавства многих 
земаља. 


www.equidad.scjn.gob.mx/IMG/pdf/Caso Marckx у Belgica Ingles | 2.pdf, 26.11.2010.; 
The European Court of Human Rights case Airey v. Ireland 41 (06.02.1981), http:// 
vlex.com/vid/case of airey v ireland 27429451, 27.11.2010. 


12 Значајни документи Ha TOM пољу cy документи VH: Декларација о основним 
правима жртве кривичних дела и злоупотребе моћи, донета 1985. године, Конвенција 
против транснационалног организованог криминала с припадајућим протоколима. Зна 
чајне су, такође, препоруке Већа министара савета Европе Р (85)11, Р(87)4, Р(87)18, 
Р(87)21 и P(06)8 као и низ других докумената који регулишу ову материју. Декларација УН о 
основним принципима правде у вези са жртвама криминалних радњи и жртвама злоупотребе 
власти из 1985. године у чл. 1. под жртвом подразумева лица која су, појединачно или 
колективно, претрпла штету, укључујући телесне повреде, последице по ментално 
здравље, емотивне патње, материјалне губитке или друге озбиљне повреде својих основних 
права и то због чињења или нечињења које представља повреду одредаба кривичног закона 
у државама чланицама, укључујући прописе који регулишу злоупотребу власти. Лице се 
може сматрати жртвом без обзира на то да ли је учинилац кривичног дела идентификован, 
притворен, кривично гоњен или осуђен као и без обзира на сродство извршиоца и жртве, а 
појам жртве такође обухвата и блиске сроднике жртве и лица која жртва издржава, као и 
лица која су претрпла штету у покушају да помогну жртвама у невољи или да спрече 
виктимизацију. 

У пракси Европског суда за људска права, која се огледа у ве- 
ликом броју пресуда, показало се да је Суд спреман да узме у обзир 
било који пропуст земље чланице у истрази као доказ да та земља 
чланица не штити довољно ефикасно права појединаца који живе на 
њеној територији. Та обавеза државних власти да спроведу истра- 
гу и кривично гоњење у судској пракси Суда поприма облик пра- 
ва оштећеног (или неког од најближих сродника у случају његове 
смрти). Иако је јасно да свако има интерес за ефикасну заштиту 
својих права (укључујући дефиниције кривичног права које имају 
ефекат одвраћања и одлучно кривично гоњење извршилаца!?), само 
је оштећени тај који је у могућности да се обрати Суду у Стразбуру. 


Иако је сигурно да кривични закон у одређеној мери спречава 
људе да изврше кривична дела, исто тако је евидентно да тај меха- 
низам није функцинисао у случају оштећеног. Поставља се питање 
на који начин ефикасна истрага у вези с кривичним делом учињеним 
против оштећеног може на било који начин да допринесе његовој за- 
штити од кривичног дела које је већ извршеног С обзиром на то да је 
за било какву превенцију у том смислу прекасно, једини разлог који 
би омогућавао у том смислу претпоставку да оштећени, sub titulo 
„заштите од злочина“, има право на ефикасну истрагу кривичног 
дела коју је претрпео, везан је уз заштиту оштећеног од поновљене 
виктимизације. 


Искуство виктимизације нарушава оштећеном осећај сигурно- 
сти. Врло је вероватно претпоставити да ће се оштећени питати да ли 
је његова претходна претпоставка да је заштићен од кривичног дела 
заиста била заснована на реалној основи. Због тога, ефикасна ис- 
трага и кривично гоњење имаће ефекат враћања осећаја сигурности 
оштећеном, јер државне институције са дужном ревношћу настоје 
заштити његова права спровођењем система кривичног правосуђа, 
који има за циљ одвраћање од извршења кривичног дела. Одлучне и 
ефикасне истраге због тога показују одлучност државних органа да 
заштите права оштећеног. 


Општа обавеза на примену ефикасних истрага и поступака 
садржи следеће конкретне видове: 1. истраге морају бити темељите 
и свеобухватне, а органи који спроводе истрагу морају предузети све 
оправдане кораке који су им на располагању како би обезбедили све 
релевантне доказе; 2. накнада штете се не сматра ефикасним начином 
заштите, истраге морају бити у стању да воде кажњавању извршио- 


13 Суд често наглашава да је ефикасно кривично гоњење учинилаца такође 
„нужно за одржавање поверења јавности у очување владавине права“, а то се у 
контексту доктрине кривичног права може превести у аспекат „позитивне опште 
превенције“ који се разликује од елемента „одвраћања“ на које се суд позвао у 
предметима према чл. 8. ЕКЉП и који би се у правној науци могао назвати елементом 
„негативне“ опште превенције. 

ца; 3. лице одговорно за спровођење истрага мора бити релативно 
независно од свих лица укључених у предмет; 4. једном када над- 
лежни орган добије сазнање о сумњи, мора деловати по службеној 
дужности; 5. додатни елемент је захтев за брзим деловањем и раз- 
умном ефикасношћу истрага; 6. истраге и кривично гоњење морају 
бити довољно подвргнути контроли јавности и 7. истраге и кривич- 
но гоњење морају у одговарајућој мери укључити најближе сроднике 
оштећеног у случају његове смрти. 


Неспровођење ефикасне истраге од стране надлежних држав- 
них органа доводи до кршења два основна права оштећеног и то пра- 
ва на заштиту од кривичних дела (што у случају оштећеног значи за- 
штиту од секундарне виктимизације) и права на правни лек у односу 
на извршено кривично дело. 


Међутим, иако оштећени с многим другим (потенцијалним 
оштећенима) дели интерес да буде довољно заштићен од будуће 
виктимизације, само је он тај који је стварно претрпео кршење својих 
права. У том смислу, право оштећеног на правни лек је конкретније 
везано уз ситуацију виктимизације и уз потребе оштећеног да осе- 
ти да се поштује његово достојанство и његова права. Такође, тре- 
ба нагласити да начини заштите нису ограничени на санкционисање 
кривичних дела, већ се заправо примарно односе на проактивне 
мере полицијског деловања, док је ресторативни процес којим се 
оштећеном омогућава да буде поштован и да оствари задовољење 
примарно реактивни механизам кривичног правосуђа. 


Другим речима, примарно материјалноправни чланови ЕКЉП 
(чл. 2 и 3) имају за циљ заштиту права прописану тим члановима, 
па су због тога усредсређени на сузбијање кршења права, док чл. 13 
комбинује аспекте превенције са јединственим елементима поновног 
успостављања права и постизања задовољења кроз правни лек, па 
се због тога конкретније и свеобухватније бави ситуацијом стварног 
оштећеног. Тако се тумачи и покушај Суда у предмету Ковал про- 
тив Украјине (пресуда од 19.10.2006. године) да систематизује своје 
закључке. Суд истиче да је одлучујуће питање о оцени делотворно- 
сти правног лека везано за приговор због лошег поступања – питање 
да ли подносилац захтева може такву пријаву поднети домаћем суду 
како би се спречили даљи инциденти те врсте и омогућио непосредан 
и правовремен правни лек, а не само посредна заштита права зага- 
рантованих чл. 3 Конвенције.!" Ова формула о праву жртве Ha „непо- 
средан и правовремен правни лек“ прецизно одражава конкретнију 
функцију чл. 13 ЕКЉП, као и примарни задатак кривичног поступ- 


14 The European Court of Human Rights case of Koval v. Ukraine (application 
no. 65550/01), Attp://cmiskp.echr.coe.int/tkp197/view.asp?action html&documentld 809 
701&portal hbkm&source externalbydocnumber&table F69427FD8FB86142BF01CI 
166DEA398649, 29.11.2010. 

ка према Конвенцији. Како би се у потпуности вредновало значење 
овог правца одлучивања, треба имати на уму да чл. 13 ЕКЉП признаје 
право на делотворан правни лек лицима која тврде да су њихова права 
према Конвенцији нарушена. Уколико се кривични поступак препо- 
зна као правни лек према чл. 13 Конвенције, тада то нужно импли- 
цира да се на кривично дело које је оштећени претрпео гледа као на 
кршење права оштећеног према Конвенцији. Према чл. 13 ЕКЉП кри- 
вични поступак има за циљ да омогући особи чија су људска права 
нарушена да оствари непосредан и делотворан правни лек. Особа се 
сматра оштећеном не зато што јој је кривичним делом нанета штета, 
већ зато што кривично дело крши њена права. Та разлика се може 
појаснити једним примером. Уколико у току истраге окривљени врати 
оштећеном украдене ствари, штета коју је оштећени претрпео ће мож- 
да у потпуности бити надокнађена, али ипак оштећени остаје лице 
чија су власничка права нарушена кривичним делом. Питање није да 
ли је кривичним делом нанета штета оштећеном, с обзиром на то да 
кривично дело само по себи представља кршење његовог права. 


3.1.1. Право оштећеног да се према њему поступа са 
посебном пажњом 


У вези с правом оштећеног да се према њему поступа са по- 
себном пажњом, најзначајнији став у наведеном смислу је пресуда 
од 02.07.2002. године у предмету С. Н. против Шведске. Суд ce y 
том предмету бавио сексуалним злостављањем детета. Оштећеног, 
дечака од десет година, испитивао је полицијски службеник који 
се касније није појавио на суду. Први исказ је снимљен и послат 
браниоцу који је тражио да се оштећеном поставе додатна питања, 
што је и учињено, али без присуства окривљеног или његовог бра- 
ниоца. Шведски суд је засновао своју одлуку — осуђујућу пресуду, 
практично само на основу две траке на којима су снимљени искази 
које је оштећени дао полицији. Приликом одлучивања о приговору 
да окривљени није добио прилику да оспори исказ оштећеног као 
резултат одбијања оштећеног да се појави и поново сведочи на суду, 
Суд у Стразбуру се сложио с одлуком шведских власти да „поштеде“ 
оштећеног патње понављања свог исказа на суду. У пресуди суд је 
навео да се при оцени питања да ли је окривљени у таквом поступку 
имао поштено суђење, мора узети у обзир право на поштовање при- 
ватног живота оштећеног. Из ове пресуде се може, уопштено гледа- 
но, извести закључак да оштећена лица тешких кривичних дела која 
су претрпела трауму, с обзиром на њихову посебну рањивост, имају 


15 The European Court of Human Rights case of S.N. v. Sweeden (application 
no. 34209/96), http://sim.law.uu.nl/SIM/CaseLaw/hof.nsf/233813e697620022c125686400 
5232b7/a41f8f6e3f9b98b941256beb00512cee?OpenDocument, 12.11.2010. 

право према чл. 8 Конвенције да се према њима поступа са посебном 
пажњом и да не буду „злоупотребљени“ у сврху кривичног гоњења 
или одбране. 


3.1.2. Оштећени као странка у истрази 


Као што је већ поменуто, ЕСЉП из чл. 13 ЕКЉП изводи пра- 
во оштећеног на активно учешће у истрази. Суд је признао право 
оштећеног на учествовање у поступку истраге у предмету Cennet 
Ayhan & Mehmet Ayhan v. Turkey. У овој пресуди суд је истакао и 
да ближи сродници морају бити укључени у поступак у мери која је 
потребна како би се обезбедили њихови легитимни интереси. Пре- 
ма ставу суда оштећени има легитимни интерес да учествује у по- 
ступку против осумњиченог лица. Независно од тога да ли то чини 
из финансијских или моралних побуда, не постоји ни један уверљив 
разлог да се тај интерес не призна на начин да осуда извршиоца 
кривичног дела буде схваћена као грађанско право у смислу чл. 6 
ЕКЉП.” Међутим, ЕСЉП нема овакав став y вези с грађанским 
правом у ширем смислу. Ипак, на основу изнетог, претпоставка да 
оштећени има право на активан приступ истражном поступку и даље 
је од суштинске важности у односу на обликовање преткривичног 
поступка. 


3.2. Положај окривљеног у истрази — његова права и дужности 


У поређењу са брзимразвојем права оштећеног према Конвенцији, 
и то највише у последњих десет година, права окривљеног која карак- 
теришу либерални систем кривичног правосуђа и која су дефинисана 
y чл. 5 до 7 Конвенције, добро су етаблирана и готово већ сама по себи 
разумљива. Због тога, начелно нема потребе, а ни довољно простора у 
овом раду да се посебно бавимо положајем окривљеног у преткривич- 
ном поступку. Међутим, потребно је ипак извесну пажњу посветити 
оним правима која су од посебне важности за оцену реформе преткри- 
вичног и претходног поступка у Србији. 


3.2.1. Право окривљеног на правично суђење и одговарајући 
поступак 


У великом броју предмета Суд је концепт поштеног суђења 
протумачио као нешто што се примарно односи на три аспекта: на 


16 The European Court of Human Rights case Cennet Ayhan & Mehmet Ayhan 
v. Turkey, No. 41964/98 (27.6.06), http://www.echr.coe.int/ECHR/EN/Header/Case Гау! 
HUDOC/HUDOC- database, 16.02.2011. 


V Stefan Trechsel, Human rights in criminal proceedings, Oxford 2005, 41. 

активно учествовање окривљеног, контрадикторну структуру по- 
ступка и једнакост „оружја“. Суд је ово потврдио и у пресуди Коуа! 
v. Ukraine? од 19.10.2006. године, где се у пресуди наводи да, чл. 6 
ЕКЉП, када се чита у целини, гарантује право окривљеног на делот- 
ворно суделовање у свом кривичном поступку. 70, inter alia, укључује 
право не само да буде присутан, већ и да слуша и прати поступак. 
То право је импицитно у самом појму контрадикторног поступка. 
Овде се два аспекта ток концепта поштеног суђења чине важним, 
иако не као јасно разграничени правни услови, већ више као смер- 
нице за обликовање преткривичног поступка на начин који узима у 
обзир угрожена људска права. Први аспект (у погледу контрадиктор- 
ног судског поступка) је да изгледи нису посебно добри уколико суд 
спроводи истрагу и прикупља доказе који иду на штету окривљеном. 
Како би оспоравао те доказе окривљени мора да се супротстави ис- 
тражном судији, тј. оном истом судији који би у другим приликама 
доносио одлуке о ограничавању основних слобода окривљеног. Из 
тога произлази да концепт контрадикторног поступка и једнакости 
оружја много боље функционише у „троугаоној“ структури, у којој 
је полицији и тужилаштву препуштена истрага, а окривљени касније 
може да оспорава резулатате њиховог рада пред непристрасним 
судијом. Контрадикторни поступак се може развити само ако је стра- 
на која је супротстављена окривљеном неко други, а не суд. Другим 
речима, идеја контрадикторног поступка, када се примени на суђење, 
садржи снажан аргумент у корист укидања судске истраге, како би 
се омогућило суду да игра своју властиту улогу, која се састоји у 
успостављању равнотеже између супротстављених интереса тужи- 
оца и одбране и обезбеђења једнакости оружја – у смислу правед- 
не равнотеже супротстављених страна. Други аспект је значајнији. 
Нагласак је на делотворном учествовању окривљеног у вези са не- 
давно признатим правом оштећеног на активно учествовање у по- 
ступку, што указује на општи и дугорочни развој система кривичног 
правосуђа који промовише и подстиче укључивање и комуникацију 
између странака и који те странке схвата озбиљно. Због тога право 
странака да буду саслушане није само питање прикупљања свих рас- 
положивих доказа, већ знатно више од тога: он сигнализира да је у 
демократском друштву кључно да они које нека одлука погађа буду 
укључени у процес доношења одлука. У том смислу, право да стран- 
ка буде саслушана указује на то да је појединац субјекат, а не објекат 
поступка. 


18 The European Court of Human Rights case Koval v. Ukraine, http://cmiskp. 
echr.coe.int/tkp197/view.asp?action html&documentld 809701&portal hbkm&source 
externalbydocnumber&table F69427FDSFB86142BF01C1166DEA398649, 13.10.2010. 

3.2.2. Право окривљеног на суђење у разумном року 
(чл. 6, cm. 2 ЕКЉП) и право на заштиту од двоструке 
инкриминације (ЕКЉП — Протокол бр. 7, чл.4) 


У односу на право на брзи поступак, најпре треба подсетити да 
Суд аутономно тумачи појам „оптужбе“ из чл. 6 ЕКЉП тако да у њега 
укључује и полицијску истрагу. Рок који је пресудан при одлучивању 
да ли се поступак води одговарајућом брзином, почиње да тече од 
тренутка када је лице званично обавештено да је против њега запо- 
чела истрага.! Друго, Суд брзину поступка оцењује од предмета до 
предмета, наводећи увек исту формулацију, да се оправданост дужи- 
не трајања поступка мора оценити у складу с околностима предмета 
и у односу на сложеност поступка, понашање подносиоца захтева и 
надлежних органа. Заштита од двоструке инкриминације је од по- 
себне важности у двојним системима који комбинују грану систе- 
ма кривичног правосуђа која се бави прекршајима и другу која се 
бави кривичним делима у ужем смислу. Неколико најважнијих суд- 
ских предмета се односило на угрожавање безбедности саобраћаја у 
којима се оба органа кривичног правосуђа често преклапају? Суд је 
при одлучивању о предметима санкционисања према обе гране так- 
вог двојног система усвојио либерални став према коме, када постоје 
две осуђујуће пресуде које се заснивају на истим чињеницама, то не 
представља нужно кршење Протокола бр. 7, ако се обе пресуде баве 
јасно различитим нормативним аспектима истог инкриминишућег 
понашања, што чини једно дело које представља два различита де- 
ликта. 


3.2.3. Право окривљеног на оспоравање сведока оптужбе 
(чл.6, cm. 30 ЕКЉП) 


Право окривљеног да оспорава исказе сведока је од посебног 
значаја, јер се односи на ограничавање доказа које је полиција при- 
купила у истражном поступку. Пример за ово је случај Андандонскиу 
в. Русија?! од 28. 09. 2006. године. У пресуди у наведеном случају je y 
односу на аргументацију преткривичног поступка указано на потре- 
бу да се окривљеном у некој фази поступка омогући оспоравање све- 


19 Kangaslouma v. Finland, judgment od 20 February, 26. Вид. Góran Sluiter, 
„Atrocity Crimes Litigation: Some Human Rights Concerns Occasioned by Selected 
2009, Case Law", Northwestern Journal of International Human Rights 3 /2010, 249. 


20 Вид. Verena Murschetz, The future of criminal law within EU Union law or 
Community law competence, Attp://www.upf.pf/IMG/pdf/10 Murschetz.pdf, 04.12.2010. 


?! Европейский c д по правам человека третья секция дело „Андандонскии 
99- 


против России“* (жалоба Ne 24015/02) Постановление r. Страсбург 28 сентября 
2006, http://europeancourt.ru/uploads/ECHR Andandonskiy у Russia 28 09 2006.pdf, 
04.12.2010. 

дока који сведочи против њега, уколико би његов исказ представљао 
одлучујући доказ на коме се заснива осуђујућа пресуда. Оспоравање 
исказа сведока мора бити омогућено у фази истраге, у случају 
да сведока треба поштедети од тога да свој исказ даје на јавној и 
контрадикторној судској расправи или уколико је евидентно да ће 
сведок бити спречен да се појави на суду. Међутим, свакако треба 
имати у виду и став Суда да сви докази обично морају бити изведени 
у присуству окривљеног лица на јавном рочишту ради могућности 
контрадикторне расправе. Ово изражава кључно начело непосред- 
ности, што значи да би докази начелно требало да буду изведени 
у контрадикторном судском поступку. Уколико уместо непосредног 
извођења доказа Суд прибегне коришћењу списа из преткривичног 
поступка, за то би требало да постоје посебно добри разлози. То би 
били случајеви рањивих сведока и оштећених као сведока којима 
се мора омогућити давање исказа у окружењу које је заштићено од 
застрашивања и секундарне виктимизације. На овом месту је посеб- 
но значајна пресуда у случају 5. М. v Sweeden,? rne je Суд показао да 
је могуће помирити право окривљеног на правично суђење и право 
оштећеног да се према њему поступа са посебном пажњом. Начело 
непосредности представља кључ за структуру целог судског поступ- 
ка у првом степену, а посебно за разумевање специфичних функција 
преткривичног поступка. Ово начело ставља тежиште поступка на 
фазу расправног поступка, а истрази препушта специфичну функцију 
припреме за суђење, не припремајући при томе пресуду. 


4. УТИЦАЈ КОМУНИТАРНОГ ПРАВА 
(ACQUIS COMMUNAUTAIRE) НА КОНЦЕПТ ИСТРАГЕ 


У вези с комунитарним правом, биће поменути само они про- 
писи који су од пресудне важности за обликовање преткривичног 
и претходног кривичног поступка. Важна улога Савета Европе у 
одређивању смерница за будући развој система кривичног правосуђа 
у европским земљама, уз пресудну важност ЕКЉП, се манифестује 
у великом броју релевантних препорука у односу на функције кри- 
вичног гоњења и судова. 

Препорука (2000)? коју је Одбор министара усвојио 6. октобра 
2000. о улози јавног тужилаштва у систему кривичног правосуђа има 


22 The European Court of Human Rights case S.N.v.Sweeden, 34209/96, http:// 
sim.law.uu.nl/SIM/CaseLaw/hof.nsf/233813e697620022c1256864005232b7/a4 1f8f6e3f9b 
98b941256beb00512cee? OpenDocument, 27.11.2010. 


23 Council of Europe Committee of ministers, Recommendation Rec (2000) 
19 of the Committee of Ministers to member states on the role of public prosecution 
in the criminal justice system (Adopted by the Committee of Ministers on 6 October 

за циљ да дефинише заједничка начела за јавне тужиоце и садржи 
важне стандарде везане за организацију и задатке јавног тужилашт- 
ва. Ова препорука, осим основне функције кривичног гоњења од 
стране јавног тужиоца, указује и на друге задатке јавних тужилаца 
у појединим државама ЕУ. Тако се, на пример, наводи да у неким 
системима кривичног правосуђа јавни тужиоци воде, усмеравају или 
надзиру истраге што, заправо, оставља могућност за улогу јавних 
тужилаца у контексту вођења истрага. У погледу односа између 
јавних тужилаца и извршне и законодавне власти, јавни тужиоци 
треба да надзиру рад полиције и њихово поштовање људских пра- 
ва, и због тога је потребно да постоје механизми којима ће се обе- 
збедити одговарајућа и функционална сарадња, чак и ако не постоје 
институционалне везе. Осим тога, тамо где закон дефинише неки 
облик субординације полиције, а посебно тамо где је полиција у 
спровођењу истрага везана упутствима или наредбама јавних тужи- 
лаца, Препорука истиче да би сврха те субординације могла бити 
спровођење приоритета или обезбеђење законитости полицијског 
деловања. Препорука наглашава да јавни тужиоци треба да поштују 
и да заштите људска права, али и да узму у обзир становишта и за- 
бринутост оштећених. 


Препорука (1995) Савета Европе коју је Одбор министара 
усвојио 11. септембра 1995. године о управљању кривичним право- 
суђем, може послужити као важна референтна тачка када се ради 
о развоју стандарда у односу на бројне аспекте организације кри- 
вичног поступка и управљања судова и јавних тужилаштава. Пре- 
порука указује на чињеницу да у европским земљама генерално 
постоји озбиљна преоптерећеност система кривичног правосуђа, а 
посебно јавних тужилаштва. Због тога је потребно донети и усвојити 
стратегије које ће обезбедити ефикасност кривичних поступака, као 
што су: стратегије поједностављења и убрзања поступака када је 
окривљени спреман да одговара за оно за шта је оптужен, делегирање 
надлежности на полицију и смањење радног оптерећења јавних ту- 
жилаца, ограничење мера које стварају велике трошкове, као што је 
притвор пре суђења или тајни надзор где је то неопходно. 


Препорука (85)117 Одбора министара земаља чланица о NOJO- 
жају оштећеног у оквиру кривичног права и поступка захтева од 


2000 at the 724% meeting of the Ministers’ Deputies), Attps://wcd.coe.int/wcd/ViewDoc. 
jsp?id 376859&Site COE, 03.01.2011. 


24 Recommendation No. R (95) 12 of the Committee of ministers to Member 
States on the Management of Criminal Justice (Adopted by the Committee of Ministers 
on 11 September 1995 at the 543rd meeting of the Ministers’ Deputies), https://wcd.coe. 
int/wcd/com.instranet.InstraServlet?command | com.instranet. CmdBlobGet&InstranetIma 
ge 536554&SecMode 1&Docld 527282&Usage 2, 27.11.2010. 


25 Recommendation No. R (85) 11 of the Committee of ministers to Member 
States on the Position of the Victim in the Framework of Criminal Law and Procedure 

влада земаља чланица ревизију њихових законодавстава и праксе у 
складу с одређеним смерницама. Овде су наглашени захтеви који 
имају велик значај у односу на организацију преткривичног поступ- 
ка. На нивоу полиције, полицијски службеници треба да буду еду- 
ковани за поступање с оштећеним лицима у смислу конструктивног 
и умирујућег опхођења. Полиција треба да обавести оштећеног о 
његовим правима и положају у поступку. Оштећеном треба да буде 
омогућено да добије информације о резултатима полицијске истраге. 
У било ком извештају органима кривичног гоњења, полиција треба 
да да што јасније и потпуније обавештење о повредама и губицима 
које је оштећени претпео. У односу на кривично гоњење, дискрецио- 
но одлучивање да ли кривично гонити извршиоца не би требало да 
се доноси без дужног разматрања питања накнаде штете оштећеном, 
укључујући било какав озбиљни напор који у том смислу преду- 
зима окривљени. Оштећени треба да буде обавештен о било којој 
коначној одлуци у вези са кривичним гоњењем, осим уколико ис- 
такне да не жели да добије ту информацију. Оштећени би требало да 
има право да затражи да надлежни орган преиспита било коју одлуку 
о одустајању од кривичног гоњења или право да преузме кривично 
гоњење у случају да јавни тужилац донесе такву одлуку, или и једно 
и друго. 


Препорука (87)217 Савета Европе о помоћи оштећеним ли- 
цима и превенцији виктимизације, која је у време када је настала 
требало да буде допуна Европској конвенцију о одштети жртвама 
— оштећенима насилних злочина и Препоруци о положају жрта- 
ва — оштећених у поступку, обновљена је и ажурирана Препоруком 
(2006)8?' о помоћи жртвама – оштећених кривичних дела коју је Ox- 
бор министара усвојио 14. јуна 2006. године и која је заменила пре- 
поруку из 1987. Ова Препорука се, између осталог, бави: циљевима 
и начелима помоћи оштећених (нужност заштите оштећених лица 
од секундарне виктимизације); улогом државних органа (укључујући 
органе кривичног правосуђа); обавезама полиције и других органа 
да утврде потребе оштећених, обезбеде одговарајуће информације; 


(Adopted by the Committee of Ministers on 28 June 1985 at the 387th meeting of the 
Ministers’ Deputies), /ttp://polis.osce.org/library/f/2669/468/CoE FRA RPT 2669 EN 
Recommendation%20No.%20R(85)%2011 pdf, 09.10.2010. 


26 Recommendation No. К (87) 21 of the Committee of the Ministers to Mem 
ber States on Assistence to Victims and the Prevention of Victimisation (Adopted by the 
Committee of Ministers on 17 September 1987), Attps://wcd.coe.int/wcd/com. instranet. 
InstraServlet?command | com.instranet. CmdBlobGet&InstranetImage 608023&SecMode 

1&Docld 694280&Usage 2, 05.09.2010. 


27 Council of Europe Committee of Ministers Recommendation (2006)8 
of the Committee of Ministers to member states on assistance to crime victims (Adopted 
by the Committee of Ministers on 14 June 2006 at the 967th meeting of the Ministers’ 
Deputies), https://wcd.coe.int/wcd/ViewDoc.jsp?id 1011109&Site CM, 08.09.2010. 

обавезом пружања детаљних информација чим оштећени дође у кон- 
такт с полицијом или органима кривичног правосуђа, или са здрав- 
ственим установама или центрима за социјални рад (садржајима 
тих информација); заштитом физичког и психичког интегритета 
оштећених; заштитом од поновне виктимизације и др. 


Оквирна одлука Савета ЕУ о положају жртве у кривичном 
поступку од 15. марта 2001. године (2001/220/TX A5 означава mpe- 
кретницу у развоју система кривичног правосуђа који као своју 
основну функцију схвата задовољење правде за оштећене. Преам- 
була (ст. 5) наглашава потребу за свеобухватним, координисаним 
приступом обезбеђењу права оштећеног, како би се избегла секун- 
дарна виктимизација. Оквирна одлука чак обухвата и мере помоћи 
оштећеном пре и после кривичног поступка (ст. 6). Најважније 
одредбе Оквирне одлуке односе се на следећа права оштећеног: 
1. право оштећеног да се према њему поступа поштујући његово 
достојанство; 2. право оштећеног да активно учествује у поступку, 
укључујући право да буде саслушан и да пружи доказе;7' 3. право 
оштећеног да добије потребне информације;3! 4. право оштећеног на 
правну помоћ; 5. право оштећеног да се прему поступа пажљиво; 
6. право на заштиту у разним фазама поступка.“ 


28 Council Framework Decision of 15 March 2001 on the standing of victims in 
criminal proceedings [Official Journal L 82 of 22.03.2001] 


29 Ово je објашњено чињеницом да je кривично дело представљало неку 
врсту непоштовања оштећеног као особе и непоштовања његових права. Један од 
основних циљева кривичног поступка треба да буде то да се оштећени увери да има 
и да ће увек имати право на поштовање и признање својих права. 


30 При том је важно напоменути да термин „у поступку“ указује да 
учествовање оштећеног не би смело бити ограничено на неку каснију фазу поступка, 
као што је расправни поступак, јер у пракси, учествовање оштећеног у поступку ће 
имати утицаја само ако му је дозвољено да буде саслушан и да пружи доказе већ у 
фази истраге, с обзиром да се тада у највећој мери одлучује о току даљег поступка. 


31 Ово је веома важно право с обзиром на чињеницу да оштећени може 


активно да учествује у поступку само ако располаже релевантним информацијама 
које се односе на ток поступка, и својим правима да буде саслушан и да допринесе 
поступку. 

32 у границама у којима је то одређено домаћим прописима, оштећеном би 
требало обезбедити правну помоћ и друге облике давања савета. 


33 V чл. 3, ст. 2 се наводи да су земље чланице обавезне да предузму 
одговарајуће мере како би обезбедиле да њихове власти испитају оштећена лица само 
у оној мери у којој је то нужно потребно ради вођења кривичног поступка. То указује 
на обавезу спречавања понављања испитивања оштећеног и због тога је то питање 
од изузетне важности за саму структуру преткривичног поступка. Евидентно је да 
организација преткривичног поступка која се заснива на полицијским истрагама, 
које се затим понављају у облику судских истрага, није спојива с овом одредбом 
када су у питању оштећени. 


34 y чл. 8 је наглашено да оштећени и чланови његове породице морају бити 
заштићени у погледу своје безбедности и приватности. Такође, државе су дужне да 

Директива Савета ЕУ 2004/80/ЕЦ > од 29. априла 2004. годне 
која се односи на накнаду штете оштећеним лицима – жртвама кри- 
вичних дела обавезује земље чланице да обезбеде систем за накна- 
ду штете жртвама кривичних дела и то посебно тешких кривичних 
дела (с елементима насиља). С обзиром на чињеницу да оштећени 
кривичних дела често нису у могућности да добију накнаду штете 
од извршиоца (или зато што извршилац није идентификован, или 
изостане кривично гоњење, или извршилац нема средстава из којих 
оштећени може намирити свој имовинскоправни захтев), због тога 
Директива (чл. 12, ст. 2) обавезује државе чланице ЕУ да обезбеде 
да се њиховим националним прописима регулише постојање система 
за накнаду штете оштећеним лицима тешких кривичних дела која 
су извршена с умишљајем на својој територији, који ће гарантовати 
праведну и одговарајућу накнаду штете за оштећеног. 


5. ЗАКЉУЧНА РАЗМАТРАЊА 


Успех реформи процесног законодавства ће се огледати у 
адаптацији стварног понашања процесних учесника у новим норма- 
тивним оквирима. Ипак, резултат те адаптације може дуже времена 
да буде неизвестан. У Србији се реформама кривичног процесног 
законодавства постепено прелази на страначки обликован поступак, 
с тим што се под страначким обликовањем подразумева углавном 
укидање традиционалне улоге истражног судије, али не и укидање 
истражног монопола државних органа, што би захтевало доследно 
спровођење страначке процесне концепције. Питање које се намеће 
је у којој се мери наслеђено понашање процесних субјеката, као и 
њихово схватање властитих процесних улога, морају променити, 
како би се остварио склад с прописима о доследно страначки об- 
ликованом припремном поступку. Ту треба узети у обзир да ти про- 
писи захтевају више од укидања функције истражног судије. Ако 
се истрага повери јавном тужиоцу, логика страначког поступка зах- 
тева да се и одбрани допусти самостално прикупљање доказа, а не 
да се ограничи на стављање доказних предлога, као и друге облике 
учествовања у истрази. 


Узимајући у обзир ЕКЉП и праксу ЕСЉП, као и комунитар- 
но право ЕУ, може се закључити да, иако реформа припремног 


обезбеде да се може избећи контакт између оштећеног и окривљеног у просторијама 
суда, осим ако кривични поступак захтева такав контакт. 

35 Council Directive 2004/80/EC of 29 April 2004 relating to compensation to 
crime victims, http://eur lex.europa.eu/LexUriServ/LexUriServ.do?uri OJ:L:2004:261:0 
015:0015:EN:PDF, 23.08.2010. 

36 Mirjan Damaška, „Sudbina anglo američkih procesnih ideja u Italiji ^, Hrvatski 
ljetopis za kazneno pravo i praksu 13/2006, 3 16. 

стадијума кривичног поступка у Србији иде ка успостављању про- 
цедуре засноване на људским правима, постојећа решења указују на 
либерални модел у коме права окривљеног долазе до пуног изражаја, 
док је оштећени и даље у другом плану. Данас кривично дело, иако 
погађа интересе свих чланова правне заједнице, још увек је при- 
марно део стварности извршиоца и оштећеног који се на неки на- 
чин морају помирити с оним што су урадили, односно претрпели. 
Наш систем кривичног правосуђа се развио и још увек се развија 
у смеру институције која омогућава и, заправо, све више зависи од 
учествовања странака у поступку. Показатељ квалитетног кривичног 
поступка је мера у којој се окривљеном и оштећеном омогућава да 
узму реч и да изнесу своја гледишта, као и да буду признати као 
одговорна људска бића која имају право на поштовање. Имајући у 
виду све изречено, може се извести следећи закључак. Према новом 
ЗКП?” преткривични и претходни кривични поступак омогућавају 
окривљеном да преузме одговорност, а да у исто време има право 
на одбрану у случајевима у којима пориче да је извршио кривично 
дело уз пуно поштовање његовог достојанства. Оштећени има право 
на ефикасну истрагу која даје резултат у смислу идентификације и 
кажњавања извршиоца, али његова активна улога у овом делу по- 
ступка и даље изостаје. У новом ЗКП није много учињено у погледу 
положаја оштећеног лица, осим што је уведена једна потпуна новина, 
а то је могућност изјављивања приговора (чл.50) против одлуке јавног 
тужиоца о одбацивању кривичне пријаве, обустави истраге, одустан- 
ка од оптужбе до потврђивања оптужнице. У скраћеном поступку 
оштећени има право приговора до одређивања главног претреса или 
рочишта за изрицање кривичне санкције. Рок за изјављивање при- 
говора је осам дана од када је примио обавештење о одлуци јавног 
тужиоца. Приговор се изјављује непосредно вишем јавном тужиоцу, 
који мора у року од три дана од пријема приговора да исти одбије 
или усвоји решењем против кога није дозвољена жалба. И поред ове 
новине, може се рећи да је у погледу својих права и правних интере- 
са, оштећени и даље маргинализован у кривичном поступку. 


37 Законик о кривичном поступку, Службени гласник PC, бр. 72/11. 

FORMATION OF PRELIMINARY STADIUM OF CRIMINAL 
PROCEEDINGS 


Summary 


A thorough re-organization of the preliminary stage of criminal 
proceedings is announced as one of the most important changes in the 
future reform of Serbian system of criminal procedure. On this point, the 
essential novelty would consist of abolition of the investigating judges, 
and giving more investigative powers to the public prosecutors. This pa- 
per deals with international standards and requirements, directly or indi- 
rectly related to preliminary criminal proceedings. The author pays spe- 
cial attention to standards and requirements of the European Convention 
on Human Rights, the case law of the European Court of Human Rights 
and the Acquis Communautaire, particularly when it comes to legal status 
of the victim and the accused in the pre-trial and investigation stages. The 
author juxtaposes two models of criminal justice systems — the liberal 
model and the human rights model. 

IUS COMMUNE EUROPAEUM НОВИ ТЕРМИН ЗА 
СТАРО РЕШЕЊЕ 


У овом тексту аутор настоји да укаже на допринос римског права 
развоју средњовековног ius commune, који уједно може представљати модел за 
остваривање идеје јединственог европског приватног права. При том аутор 
указује на проблеме с којима се Европска унија у протекле две деценије суочава 
у покушају хармонизације приватног права, углавном централистичким мето 
дима (директивама, обавезујућим међународним уговорима, пресудама Европ 
ског суда правде и Европског суда за људска права). 


Најпре се анализира настанак и развој средњовековног ius commune, 
општег правног система на тлу читаве Европе. При том, аутор одбацује 
све покушаје ограничења овог појма, инсистирајући на томе да није реч о 
самодовољном, заокруженом правном систему, већ о концепту који представља 
размену идеја, искустава, аргумената и правних решења темељених на истом 
извору римском праву. У том погледу, аутор истиче значај Јустинијанове 
кодификације и њеног тумачења, првенствено од стране глосатора и комен 
татора. 


Значајна улога правне школе у Болоњи анализира се кроз призму тзв. 
италијанског начина мишљења (mos docendi italicus) оличеног првенствено y 
системском тумачењу оригиналних и глосираних текстова под именом „бро 
кард“. Улога школе у Болоњи додатно је наглашена слободним кретањем и 
разменом професора и студената широм Европе, што је подстицало утицај 
римског права, чак и у земљама common law а, о чему су владале бројне пред 
расуде. 


Аутор настоји да понуди нове аргументе у корист основне тезе да 
је римско право у великој мери утицало и на те земље, као и да је концепт 
средњовековног ius commune можда решење за модерне проблеме хармонизације 
европског права, популарно названог ius commune Europaeum. 


Кључне речи: Европско комунитарно право. lus commune. Римско право. 
Глосатори. Болоњска школа. 


Аутор је доцент Правног факултета Универзитета у Београду, pfc(ajus. 
bg.ac.rs. 

1. УВОД 


У протекле две деценије државе-чланице Европске уније, упо- 


редо са политичким и економским проширењем,! започеле су про- 


цес уједначавања правног система. Тако је постојеће законодавство 
Уније уређено тзв. принципом споредних елемената,“ који, опште 
узев, захтева да се Унија бави само оним правним питањима која 
су од значаја за читаву Заједницу, истовремено остављајући слободу 
земљама чланицама да самостално регулишу питања од националног 
интереса. Уговорно право треба да постане ослонац овог развоја, 
јер се сматра да превише разлика између разних националних прав- 
них система у Европи води неодређености и правној несигурности. 
Таква ситуација би могла да одврати пословне људе од закључивања 


уговора са страном уговорницом из неког другог правног система.“ 
! Добро је познато да је примарни циљ својевременог стварања Европске 
заједнице промоција заједничке економске активности у Европи стварањем уни 
формног тржишта. Међутим, од самог ступања на снагу Уговора о оснивању Европ 
ске уније 1993. године (тзв. Мастрихтски уговор) брзо је постало јасно да су циљеви 
далекосежнији и да леже и у друштвеним, културним и правним сферама. 


Овај принцип споредних елемената, прецизније је регулисан чланом 5. 
Уговора о оснивању Европске уније, који инсистира да два услова морају бити 
испуњена пре него што се Унији пренесе надлежност регулисања извесне правне 
области: а) циљ предложене активности не може бити довољно примењен од стране 
земаља чланица и 6) циљ може бити боље примењен од стране саме Уније. Чак и 
уколико опстане потреба за овим принципом, поставља се питање да ли постоји по 
себан правни основ да се интервенише у сфери приватног права, и, ако он постоји, 
која метода може бити ефикасна у том погледу. Капелети (Cappelletti) истиче да је 
почетна тачка у вези са овим питањем уговор о Европској заједници из 1957. године, 
допуњен Јединственим Европским актом из 1986. године, затим Уговор о Европској 
унији из 1992. године и, коначно, уговор из Амстердама из 1997. године, Маџго Сар 
pelletti, Integration through Law: Europe experience, Berlin 1998, 214. Тако и Valentinas 
Mikelenas, ,,Unification and harmonization of Law at the Turn of the Millenium“, Revue 
de Droit Uniforme (RDU) 2/2001, 411; Konstantinos D. Kerameus, ,,Procedural Implica 
tions of European Civil Law Unification“, K/uwer Law International, Leiden, 2004, 624. 
Неки аутори сматрају да је најважније питање да ли je одређени метод y складу 
са интересима очувања унутрашњег тржишта земаља чланица, чије је опстајање 
гарантовано самим уговором о оснивању Уније, и истичу да само они методи који 
нису у супротности са овим интересом могу бити прихваћени. О овоме више y Hans 
W. Micklitz, Perspektiven eines Europdischen Privatrechts, München 1998; Bruno Hoff 
mann, European Private International Law, Nijmegen 1998; Franz Werro, New Perspec 
tives on European Private Law, Fribourg 2000. 


3 Овај принцип гарантује да национално право неће бити y другом плану у 


односу на право Уније. Земље чланице могу да се позивају на овај минимални ка 
рактер хармонизације, и, уколико нека држава има боље правило, онда се оно чува. 
Стога Унија гарантује, барем донекле, постојање националне суверености земаља 
чланица, Heiko О. Kerkmeester, Rudi W. Holzhauer, „Europees Privaatrecht“, Neder 
lands Juristenbland 1/1998, 162. 


^ Обично ce y литератури наводи да и овај економски интерес треба да буде 
избалансиран с осталим интересима: праведно друштво, заштита животне среди 

Будући да је Европска унија настала пре свега као економска 
заједница, логично је, истичу неки аутори, да су њени циљеви дуго 
били само економски. Стога основни предмет хармонизације пра- 
ва држава које улазе у инстутуционалне аранжмане с ЕУ, у циљу 
стицања статуса члана, виде у области пословног права. Међутим, 
има примера у којима економска и правна унификација нису исто- 
времени процеси. Реч је о примеру Сједињених Америчких Држава, 
у којима постоји далекосежна економска интеграција, упркос засеб- 
ним државама које су овлашћене да посебно доносе законе у обла- 
сти приватног права.“ Исто важи и за Уједињено Краљевство, где 
истовремено и упоредо постојање енглеског и мешовитог шкотског 
права, не спречава економску интеграцију Енглеске и Шкотске. 


Делује да мотиви за стварање заједничког европског приватно- 
правног простора нису више под знаком питања.' Свест о потреби 
хармонизације права у Европи продрла је у национална законодав- 
ства држава-чланица ЕУ и то, првенствено, имајући у виду одредбе 
и институте приватног права. 


Међу тим институтима, најважније место заузело је питање за- 
штите права купца, шире посматрано и питање заштите права по- 
трошача, што је оцењено као полазна основа и најпогоднији правни 
оквир унификације.“ Тиме је дато признање и уговору о продаји као 
кључном од којег треба почети с хармонизацијом. 


не, очување националне правне културе, H. W. Micklitz, 33. Шлезингер тврди да 
психолошко осећање у вези са разликама које рађа страх, може да има чак и важнију 
улогу од реалног постојања разлика међу правним системима, Robin B. Schlesinger, 
„Тће Past and Future of Comparative Гам“, European Review of Private Law (ERPL) 
2/1995, 677. 


Мирко Васиљевић, „Пословно право Србије и Европска унија“, Право и 
привреда 1 4/2009, 23. 


6 У САД савезно законодавство надлежно је да доноси законе у обла 
сти „међудржавне трговине“ (чл. 1, пара. 8 Устава, који од 1878. године помиње 
овлашћење Конгреса да регулише трговину са страним земљама, између више са 
везних држава као и с индијанским племенима). Ова тзв. „клаузула о међудржавној 
привреди“ омогућила је заштиту права потрошача на савезном нивоу доношењем 
Закона о заштити кредита потрошача 1968. године. То је постигнуто и добровољном 
имплементацијом Униформног трговачког законика од стране готово свих савезних 
држава, Reinhard Zimmermann, Amerikanische Rechtskultur und Europäisches Priva 
trecht, Tübingen 1995, 132 133. 


г Много је важнија чињеница да се све више схвата да униформно европско 


приватно право мора бити створено у блиској будућности, на овај или онај начин, 
уколико се жели постићи функционисање заједничког европског тржишта, Jan Smits, 
„How to Таке the Road Untravelled? European Private Law іп the Making", Maastricht 
Journal of European and Comparative Law (MJ),1/1999, 336. 


8 Готово да нема аутора који својим студијама и чланцима не наводе да je 


пројекат унификације европског приватног права заснован на положају права купца 
и заштити права потрошача, посебно наглашавајући уговор о продаји као најважнији 

Прва конкретна активност Европске комисије у том прав- 
цу представља Одлука о поступку приближавања приватног пра- 
ва земаља чланица“ и Одлука о хармонизацији извесних сектора 
приватног права земаља чланица.) У овим одлукама полази се од 
претпоставке да се унификација може извршити у деловима приват- 
ног права који су од великог значаја за развој јединственог тржиш- 
та, посебно апострофирајући уговор о продаји, на основу чије се 
унификације може отпочети и са стварањем заједничког Европског 
законика приватног права. У 2001. години, Комисија је објавила 
обавештење у форми закључка о европском уговорном праву у којем 
се расправљају могућности изједначавања уговора о продаји и за- 
штите права купца за све земље чланице EY.!! 


Међутим, у намери да постигну циљ стварања јединственог 
правног оквира законодавства Европске уније, државе-чланице су 
се суочиле с двоструким проблемом. С једне стране, политичка 
интеграција Лисабонским споразумом не даје очекиване резултате,!? 


у погледу успеха пројекта на којем Европска унија ради већ готово две деценије. О 
овоме више у радовима: Thijmen Koopmans, The Birth of European Private Law at The 
Crossroads of Legal Traditions, Cambridge 2001; Petar Saréevié,Unification and „Soft 
Law“, Fribourg 1999; Mark Van Hoecke, The Harmonization of European Private Law, 
Oxford 2000; Reinhard Schulze, Eine Rechtsgrundsatze und Europdischen Privatrechts, 
Baden Baden 1993; Oto Remien, ///иѕіои und Realität eines Europäischen Privatrechts, 
Rabelsz 2002; Franz Werro, New Perspectives on European Private Law, Fribourg 2000; 
Valentinas Mikelenas, ,,Unification and harmonization of Law at the Turn of the Mille 

nium“, Revue de Droit Uniforme (RDU) 2/2001; Ricardo N. M. P. Oliveira, „Model for 
a Europeanization of the Contract Law“, Eletronic Journal of Comparative Law (EJCL) 
1/2006; H. W. Micklitz, Perspektiven eines Europdischen Privatrechts, München 1998; 
Ulrich Drobnig, Private Law in the European Union, The Hague 1996; Walter Van Ger 

ven, „Unification of European Private Law“, European Review of Private Law (ERPL) 
1/1997; James Gordley, „Тће Development of Harmonized Гам“, European Law Journal 
(ELJ) 1/1995. 


9 OJ 1989 C 158/400; Rttp://www.europa.eu.int/council/off/conclu/oct99/index. 
htm. 


10 OJ 1994 C 205/518; ibid. 


V hup://www.europa.eu.int/comm/off/green/index en.htm. 


12 Европска унија je данас, истини за вољу, хомогенија Hero што je то 
била пре десет или 15 година, али, не може се рећи да функционише као једна 
(кон)федерална држава. Напротив. Лисабонски споразум, који би учинио Унију 
функционалнијом, тешње повезаном, са ширим овлашћењима Европског парламента 
и новом инстутуцијом председника Европског савета, уз много мука, ратификован 
је у државама чланицама. Примери Ирске која је морала да прође кроз два 
референдумска круга не би ли ратификовала овај споразум (што је једини случај у 
историји Уније), Пољске, која је то учинила недавно, невољно, као резултат обећања 
председника Доналда Туска да ће потписати Споразум уколико га Ирска прихвати, 
и Чешке, која га је ратификовала тек након одбијања приговора чешког председника 
Вацлава Клауса Уставном суду да је Лисабонски споразум у супротности са чешким 
Уставом, говоре у прилог тези да Европа није тако близу централистичком уређењу. 
Вид. више Александра Чавошки, „Будућност Европе у светлости Лисабонског угово 

док, с друге стране, методи који се примењују у покушају унификације 
права ЕУ, наилазе на отпор у неким државама које их сматрају исуви- 
ше централистичким, ригидним и догматским. !3 Стога je не мали број 
расправа, предлога и решења о најпожељнијем методу за остваривање 
овог циља. Анализирајући их и критички сагледавајући, покушаћемо 
да понудимо нови поглед на решење овог актуелног проблема. 


2. 105 СОММОМЕ И КОМУНИТАРНО ЕВРОПСКО ПРАВО 


Право Европске уније, настало из права европских заједница, 
данас се назива и комунитарно право (European Community Law, 
Community Law, Gemeinschaftsrecht, Kommunitarrecht, Europarecht, 
Droit communautaire, Droit Europeen). OHO ce стварало у оквиру три 
Заједнице: Европске заједнице, Европске заједнице за угаљ и челик 
(настале Париским уговором, који је истекао 23. јула 2002. године) 
и Европске заједнице за атомску енергију. Након што је уговором 
из Мастрихта 1992. године, основана Европска унија, ово се право 
назива и правом Европске уније, иако треба у том дефинисању бити 
опрезан, јер комунитарно право од почетка стварају, и то и данас 
чине, органи Европских заједница. Уговор из Мастрихта је, поред 
уговора из Амстердама, Нице и Лисабона, уједно један од оснивач- 
ких уговора (Community treaties) Уније, који представљају важне из- 
воре комунитарног права. Међутим, попут препорука тзв. Ландове 
комисије, које, иако се називају принципима, немају снагу закона, 
и оснивачки уговори представљају тзв. меко право (soft law). Норме 
оснивачких уговора нису опште обавезујуће у контексту унутрашњих 
националних законодавстава, будући да нису снабдевене санкцијама 


ра“, Анали Правног факултета у Београду 2/2008, 225 241; Зоран Радојевић, „Нова 
институционална реформа Европске уније“, Анали Правног факултета у Београду 
1/2009, 191 216. 


13 Покушаји унификације путем тзв. Директива Европске уније, међународних 
обавезујућих повеља, те делатношћу Европског суда правде и Европског суда за 
људска права, имали су много мање успеха него што се то очекивало. Штавише, 
сваки од ових метода показао је извесне слабости у практичној примени, посеб 
но имајући у виду проширење Уније у првој декади 21. века. Тако тржишта, бру 
то национални доходак, правни систем и државно уређење неких новопримљених 
чланица у знатној мери одударају од оних држава оснивача, што се није промени 
ло ни неопходним реформама кроз које су нове чланице морале да прођу. Више о 
досадашњим методима и неуспеху унификације европског правног система y Peter 
Christian Müller Graf, „ЕС Directives as a Means of Private Law Unification ", Kluwer 
Law International, Leiden 2004; M. Hoecke, The Harmonization of European Private 
Law, Oxford 2000; John Kozyris, „Values and Methods in Choice of Law for Product Lia 
bility“, Cambridge Law Journal 38/2000; Wilhelm Brauneder, ,,Europáisches Privatrecht; 
aber was ist es?“, Zeitschrift für neuere Privatrecht 2/1993; K. D. Kerameus, ,,Proce 
dural Implications of European Civil Law Unification“, Kluwer Law International, Leiden 
2004. 

у случају непоштовања.“ Међутим, попут Ландових приницпа и оне 
имају изузетно велику „психолошку“ снагу међу државама чланица- 
ма. На неки начин, оне представљају наднационално право, али само 
у основним оквирима. P? 


Данас субјекте комунитарног права чине физичка и правна 
лица, државе чланице и органи Уније. Физичким лицима припадају 
држављани држава чланица, а правним, лица која имају припадност 
некој од држава чланица или имају статус европских друштава. У 
суштини, комунитарно право последица је процеса хармонизације и 
уједначавања неких правних института на наднационалном нивоу. 
Основна надлежност комунитарног права је регулисање узајамних 
права и обавеза између Заједнице и њених субјеката, међусобних 
односа држава чланица, односа између држава чланица и приватних 
лица и међусобних односа приватних лица.!' 


У вези с правном природом комунитарног права постоји не- 
колико Teopuja,'* а у погледу одређивања правне природе, можда би 
се најпре могао прихватити став Берија (Berry) да је комунитарно 
право истовремено и међународно и унутрашње, јавно и приватно, 
материјално и процесно, засновано на основама и континенталноев- 
ропског и англосаксонског правног система. !° 


Коначно, питање терминологије које, на први поглед, може де- 
ловати као ирелевантно, чини се ипак важно. Наиме, постоје одређене 
дилеме и у вези с коришћењем термина комунитарно право. Да ли је 
реч о синониму за европско право? Неки аутори стоје на становишту 
да су европско и комунитарно право идентични термини.2' Има nuca- 


14 J, Smits, (1999), 348. 


15 Конкретнија решења нуде она докумената и инструмената која су део 
тзв. секундарних извора европског комунитарног права, у првом реду директива, 
међународних обавезујућих споразума и предуда Европског суда правде и Европ 
ског суда за људска права, J. Smits (ed.), The Contribution of Mixed Legal Sustems to 
European Private Law, Antwerpen Groningen 2001, 8. 


16 Ha пример, посебне европске економске интересне групације и европска 
акционарска друштва (societas europaea), Радован Вукадиновић, Право Европске 
уније, Крагујевац 2006, 68. 

7 У територијаном смислу, домашај примене ових прописа је омеђен гра 
ницама Европске заједнице, односно њених држава чланица. Само у посебним 
ситуацијама, поједини комунитарни прописи могу се применити и изван заједнице, 
односно Европске уније. У питању је тзв. екстратериторијална примена најчешће 
комунитарних прописа о праву конкуренције, а осталих прописа у случајевимањихове 
примене на активности које су довољно повезане ca Заједницом.“, ibid. 


18 Најпознатије су интернационалистичка, наднационалистичка и мешовита 
теорија, ibid. 
1? Elspeth Berry, European Union Law, Oxford 2007, 72. 


20 Тако M. Cappelletti, New Perspectives for a Common Law of Europe, Leiden 
1998, 49; Ian Ward, Critical Introduction to European Law, London 1996, 11; Walter 

ца који сматрају да је европско право збирни појам који подразумева 
збир националних прописа правних система држава чланица.2! 


Посебно место у новије време заузимају аутори који одричу 
синонимност појмовима европско и комунитарно право. Они се за- 
лажу за идеју да је комунитарно право збир заједничких карактери- 
стика које постоје у националним правима европских држава. При 
том се одлучују да те заједничке карактеристике назову заједничким 
темељем, заједничким језгром европског приватног права (соттоп 
core, common ground of European private law).? 


Међутим, поставља ce питање шта чини темељ данашњег KOMy- 
нитарног права Европске уније, који је то „најмањи заједнички сад- 
ржалац“, шта представља тзв. заједничко језгро европског приватног 
права. He мали број аутора, посебно у новије време, инсистира на 
видљивој вези модерног појма комунитарно право и средњовековног 
ius commune, истовремено суочавајући ce с одређеним тешкоћама 
при дефинисању овог потоњег појма. 


Дакле, шта je ius commune и како га дефинисати? У чему се 
огледа, ако је има, веза са данашњим комунитарним правом? У вези с 
појмом ius commune у савременом романистичкој литератури постоје 
бројна размимоилажења. 


Неки уз овај термин обавезно стављају придев „старо римско- 
канонско ius commune"? као да желе да буду што прецизнији y 
дефинисању. Према мишљењу Цимермана, ius commune представља 
посебну мешавину права, заједничко право које је функционисало 
широм Европе, а настало је тако што је у радовима јуриспрудената 


Van Gerven, „Тће Common Law of Europe“, European Review of Private Law (ERPL) 
2/1996, 25. 


?! у начелу се тако комунитарно право тумачи као збир појединачних права 


које обједињује само географско подручје настанка и примене, Hein Kótz, European 
Contract Law, Oxford 1997; 91, V. Zeno Zencovich, „Тће Constitutional Basis of a Euro 
pean Private Law“, Kluwer Law International, Leiden, 2004, 106. 


22 Тако Цимерман, Смитс и Шлезингер изричито у својим делима наводе да 
комунитарно право за своју основу има оне заједничке карактеристике права на 
ционалних држава које се могу уклопити у јединствен заједнички приватно правни 
простор, R. Zimmermann Roman Law, Contemporary Law, European Law; The Civilian 
Tradition Today, Oxford 2001, 128; J. Smits The Making of European Private Law: To 
ward a Ius Commune Europaeum as a Mixed Legal System, Antwerp Oxford, 2008, 5; К. 
B. Schlesinger, The Common Core of Legal Systems; An Emerging Subject of Compara 
tive Study, Leiden 1991, 17. 


23 Ibid, 
?^ Ibid. 


25 Тако, нпр. R. Zimmermann, R, Das rómisch kanonische ius commune als 
Grundlage europdischer Rechtseinheit, Tübingen 1992, 17 22; R. C. Caenegem, An His 
torical Introduction to Private Law, Cambridge, 1992, 87; Ewan McKendrick, Contract 
Law, Oxford 2005, 181. 


169 


Анали Правног факултета у Београду, година LIX, 2/2011 


глосаторске и посебно школе коментатора y XIV веку, дошло до 
мешања Јустинијановог права с лангобардским феудалним правом и 
с елементима канонског права. Да је реч о специфичној „мешавини 
права“ које је настало мешањем Јустинијановог права с лангобард- 
ским феудалним и канонским правом у радовима коментатора, сма- 
тра и Xamsa.” 


Премда се коначан настанак овог права везује за рад комен- 
татора, има ставова да је оно настало већ радом глосаторске шко- 
ле, у другој половини ХП и почетком XIII века. У Немачкој ce под 
овим појмом подразумева gemeines Recht које je 1495. године службе- 
но реципирано. Супротно овом термину јавља ce ius proprium или 
ius municipale појединих територија или градова, које коментатори 
називају ius singulare? Нису ретка дефинисања која полазе од тога 
да основу ius commune чини реципирано римско-канонско право, 
посебно имајући у виду рад школе у Павији, а затим глосатора и 
коментатора.?! 


26 R. Zimmermann, (1992), 19. Супротно њему Ри истиче да ius commune 
није садржало лангобардско феудално и градско статутарно право, јер сматра да је 
іиѕ соттипе на почетку означавало јединствено римско право, насупрот локалним 
правима градских статута. Касније, поготову у време коментатора, поред римског 
права укључују се и норме локалног карактера, чиме настаје појам регионалног 
или територијалног заједничког права, Robert Rhee, ,,Civil Procedure: A European Ius 
Commune“, ERPL 1/2000, 669. У немачкој литератури ce претежно користи термин 
римско канонско право, а Коинг наводи да овај појам има толико различитих значења, 
да се оно може спознати само само истраживањем времена и места коришћења овог 
термина, Helmut Coing, Europdisches Privatrecht, München 1989, 52. Сич наводи да 
je y Шпанији било спорно да ли ius commune означава римско или канонско право, 
док у Француској y XVII и VIII веку droit commun de la France настаје стапањем 
обичаја, новијег законодавства и римског законодавства примењиваног у јужног 
делу Француске, M. Sic, „Ттајпе vrednosti rimskog ргауа“, Zbornik radova Pravnog 
fakulteta u Splitu, br. 43/3 4, 2006, 384. 


27 Gabor Hamza, Le développement du droit privé européen, Le role de la tradi 
tion romaniste dans la formation du droit privé moderne, Budapest 2005, 31. 


28 Рад школе глосатора пресудно је утицао на настанак општег права, сматра 
Кнител, иако и сам признаје да је његов потпуни развој учвршћен радом постгло 
caropa, склоних иначе уопштавању и дефинисању, Rolf Knütel, „Ius commune und 
Romisches Recht vor Gerichten der Europáischen Union“, Juristische Schulung 2/1996, 
318. 


29 R., Zimmermann, (1992), 23. 


30 M. Sič, 384. 


?! Прву овакву дефиницију дао je још Кошхакер (Koschaker) у свом капитал 


ном делу „Европа и римско право“, објављеном непосредно након Другог светског 
рата, наводећи при том несумњиви утицај римског права у развоју средњовековног 
ius commune, чиме су створени услови за јединствени common ground европског 
приватног права у целини, Philip Koschaker, Europa und das rómische recht, Berlin 
1947, 113. Овај став je инспирисао бројне савремене ауторе, y првом реду R. Zim 
mermann, The Law of Obligations Roman Foundations on Civilian Traditions, Ox 

Међутим, сви ови покушаји дефинисања су, баш како Јаволен 
упозорава имајући у виду могућност оспоравања, опасни.?? Наиме, 
тешко се може прихватити било каква строга и прецизна дефиниција 
појма ius commune. Чини ce да би можда најбоље било прихватити 
овај појам у оном рудиментарном облику у којем је он постојао у 
средњем веку. Ово отуда јер је, сматрамо, ius commune ништа друго до 
општи, заједнички начин мишљења правника широм средњовековне 
Европе, темељен на јасном утицају римског права. Такво ius commune 
наставило је свој живот и у ранонововековној Европи као заједничко 
право, када га велике грађанске кодификације замењују посебним 
националним правима. Отуда, у покушају да се пронађе common core 
развоја европског приватног права, ваља ce осврнути на ius commune 
средњег века. 


Идеалистички делује посматрање средњовековног ius commune 
као потпуно заокруженог правног система, јасно дефинисане струк- 
туре и опште прихваћености. Пре би се могло рећи да оно представља 
заједнички дух права, јединствену правну културу која је полазила 
од античких римских и грчких принципа, који су и били соттоп 
core тадашњег времена. У суштини, све до времена usus modernus 
pandectarum у XVII и XVIII веку, читава образована Европа је чини- 
ла јединствену културну заједницу. Право је било неодвојиви део те 
европске културе. Правници који су се образовали у једној држави 
могли су имати важне функције у другим државама.“ 


Поред тога, научна литература постала је опште прихваћена 
у већини европских држава: Гроцијусово дело De iure belli ас pacis 
до краја ХУП века имало је преко 40 издања у Немачкој, Холандији, 
Италији и Швајцарској, преведено је на француски, енглески, немач- 
ки и италијански језик. На универзитетима у Халеу, Павији, Болоњи, 
Кракову и Оксфорду, као уџбеник је коришћен Хајнекијев Elementa 
iuris civilis. У свом Commentarius ad pandectas Јохан Boer цитирао је 
ауторе из Шпаније, Италије, Француске и Немачке, од XIV века све 
до његовог времена. Немачки студенти су долазили на peregrinatio 


ford 1995; K. Zweigert, H. Kótz, Introduction to comparative law, Oxford 1984; Franz 
Wieacker, A History of Private Law in Europe, Oxford 1995; J. Smits, ,,A European Pri 
vate Law as a Mixed Legal System“, Maasctricht Journal of European and Comparative 
Law 1/2006. 


3? D, 50.17.202 (lavolenus libro decimo epistularum) Omnis definitio in iure civili 
periculosa est, rarum est enim ut subverti non possit. 


33 Велики француски научник Донел (Donellus), на пример, био je професор 
на Хајделбергу, Лајдену и Алтдорфу, Италијан Алберико Ђентили (Alberico Gentilli) 
предавао је на Оксфорду, Немац Пуфендорф у Лунду, Шпанац Перез на Лувену, Е. 
Zimmermann, „Roman Law and the Harmonization of Private Law in Europe“, Kluwer 
Law International, Leiden 2004, 27. 

асадетгса у Италију и Француску, исто као што су шкотски студенти 
долазили у Лајден или Утрехт.“ 


Не би се стога могло говорити о правом заједничком прав- 
ном систему у Европи, већ је реч, чини се, о заједничком правном 
мишљењу, својеврсном communis opinio doctorum, које својим ауто- 
ритетом развија опште право у европским земљама. Тај специфи- 
чан заједнички правни дух, прожимајући развијене државе Европе, 
чини да професори слободно предају на катедрама разних земаља, да 
студенти слободно студирају широм Европе, да мешање традиција, 
правних система и вредности, створи један заједнички оквир у којем 
се допуњују заједничке особине права националних држава.7 


У том контескту чини се незаобилазним утицај римског права 
на развој ius commune које ra је обликовало и удахнуло му нови жи- 
BOT. 


3. ДОПРИНОС РИМСКОГ ПРАВА 


За настанак и развој тзв. општег права средњовековне Европе, 
за које смо већ констатовали да није заокружен и самодовољан прав- 
ни систем, већ много више систем размене искустава, идеја, обичаја и 
правних правила широм европског континента, најзаслужнији је сва- 
како Јустинијанов зборник Corpus luris Civilis. Обимнији од Библије, 
представљао је највећи домет овог посткласичног владара који је с 
поносом истицао да представаља једну двадесетину свих правних до- 
кумената с којима су састављачи дошли у додир.“ У суштини пове- 
рен Трибонијану, главном Јустинијановом правнику, носиоцу титуле 
magister sacri palatii, овај посао био је завршен у рекордно кратком 
временском периоду (иако је рок био десет година, све је заврше- 
но за свега три године). Најважнији део ове петоделне кодификације 


34 Ibid. Коментаришући Цимермана, Сич истиче: „По нашем мишљењу ius 
соттипе је само једна карика у ланцу (која до сад није била у довољној мери истра 
живана) која спаја античку правну мисао о заједничким основама праведног правног 
поретка са савременом тежњом да се обелиск правде не сруши у савременом про 
цесу европеизације и глобализације. Како he се стуб правде да одржи без корена“, 
М. Sič, 385. 


35 y Европи тог времена, употребивши израз Цимермана, користи се иста 
„правна граматика“, па, крећући се истим културним плимама у целој Европи и уси 
дривши се у заједничкој образовној и интелектуалној традицији, европски правни 
научници су, упркос многим разликама у детаљима, остали јединстевен интелек 
туални свет са великим ауторитетом за стварање и развој ius commune, R. Zimmer 
mann, (2001), 28. 


3$ Јустинијан je y похвалама истицао цифру од проучених преко 2000 књига, 
Peter. Stein „Medieval Rediscovery of the Roman Civil Law", The Civilian Tradition and 
Scots Law (eds. D.L.C. Miller, R. Zimmermann), Duncker&Humbolt, Berlin 1997, 73. 

чинила су Дигеста, у којима је садржана срж тзв. правничког права 
(ius) а коришћена су у првом реду дела правника, тзв. Сената мртвих 
(Гај, Папинијан, Павле, Улпијан и Модестин). 


Међутим, основно питање је на који је начин Јустинијанова 
кодификација допрла до територија широм Европе и толико утица- 
ла на развој правне мисли, па „и средњовековно и модерно европ- 
ско право плове под Јустинијановом заставом“? имајући у виду пад 
Западног римског царства, који се догодио неколико деценија пре 


ступања на снагу Дигеста 533. године? Није лак одговор. 


Јустинијанова кодификација је, након више од 500 година од 
објављивања, иако амибициозно замишљена као основни извор свег 
права, ретко где проучавана. Стеин наводи да је у великом делу Ис- 
точног Римског царства она једноставно била неразумљива, будући 
да је скоро потпуно написана на латинском језику, док се у овом делу 
царства углавном користио грчки језик. Веома мало рукописа до- 
спело је до Западне Европе, а они који јесу, нису били разумљиви 
тамошњим правницима због сложености садржаја. Међутим, y 
раном средњем веку, као последица повезаности Византије и јужне 
Италије, неки од рукописа Институција и Јустинијановог Кодекса“ 
постале су познате у Италији. Међутим, у осталом већем делу онога 
што је некад било познато као Западно Римско царство, познавање 
римског права није било темељено ни на класичном праву нити на 
Јустинијановом, већ у знатној мери на тзв. вулгарном праву из ЈУ и 
V века“! 


37 Fritz Schulz, Classical Roman Law, Oxford 1969, 4. 


> Није много помагала ни чињеница да су око 900. године објављене 
Василике, као нека врста грчке верзије читавог дела, P. Stein, 74. 


39 Ово се, пре свега, односи на Дигеста које cy због великог обима и 
систематизације биле веома тешке за практичну употребу. И сами састављачи су 
увиђали велику мудрост коју Дигеста носе и били свесни да је тешко могуће да је 
савладају они који cy у предворју правне науке. Reiner Schulze, Reinhard Zimmer 
mann, Basistexte zum Europdischen Privatrechts, Baden Baden 2000, 36. 


a0 Последње три су се односиле на административно право и биле одвојене 
од остатка. 


Al Варварске земље, сукцесори на тлу палог Западног римског царства, кори 


стиле су своје право и нису покушавале да га наметну покореном становиштву. Уме 
сто тога визиготски и бургундски краљеви с почетка VI века, тј. пре Јустинијана, 
наредили су да се за њих израде збирке постојећег римског права, тако да су управо 
ови зборници били главни извор сазнања о римском праву у следећим вековима, 
Herbert F. Jolowitz, Barry Nicholas, Historical Introduction to the Study of Roman Law, 
Cambridge 1972, 478. Има и ставова да ce визиготско право јасно може уочити y 
тзв. каролиншким рукописима из 9. века, као да се на западу није уопште ни зна 
ло за постојање Јустинијановог зборника, Theodore John Rivers, Laws of the Salian 
and Ripuarian Franks, New York 1966, 195. Сличног је мишљења и Кнител (Knii 
tel) наводећи да y свом делу енциклопедијског карактера Etymologiae, написаног 

Приметније интересовање за римско право се дугује изгледа 
свештенству. Оно је користило грађу из класичног права, како би 
успели да повежу дијаметрално супротстављене документе с цркве- 
них сабора, списе светих отаца и папска законодавна документа, у 
ембрион новог римско-канонског права. Речима рипуарских Франака 
„црква живи у складу са римским правом“. Значајну улогу су оди- 
грали и јавни бележници (tabelliones) сачињавајући правне докумен- 
те на основу решених случајева у римским процесним формулама, 
скоро потпуно преписујући римска решења која они нису увек ни 
разумевали. Осим тога, неки римски текстови су, као познати при- 
мери, цитирани на курсевима реторике у манастирским и црквеним 
школама,“ 


3.1. Улога Болоње 


На западу Европе, међутим, римско право још увек није 
довољно познато. Сјај и успон Византије нема толики одбљесак 
у западноевропским земљама све до ХІ века које, истини за вољу, 
jour увек нису на том степену развоја. Постоје, ипак, неки подаци o 
постојању школе римског права у Равени која је била раније седиште 
византијског егзарха, као и још познатије школе у Павији, бившој 
престоници лангобардске краљевине у Италији. У школи у Павији 
тумачи лангобардског права били су подељени у две групе у погледу 
сопственог односа према римском праву. Струја позната под именом 
Antiqui усредсредили су своја проучавања искључиво на лангобард- 
ско право, састављено од збирки едиката и капитулара познатих као 
Liber Papiensis. Истовремено су помно бележили све битне разлике 
између лангобардског и римског права. Струја која је себе називала 
Moderni била је спремна да знатно више прихвати римско право и TO 
као опште у разумевању и тумачењу лангобардског права.“ 


двадесетих година VII века, св. Исидор Севиљски помиње Јустинијана у погледу 
његових религијских активности, али прећуткује његово постојање као великог 
законодавца, R. Knütel, „Ius commune und Romisches Recht vor Gerichten der Eu 
ropáischen Union“ Juristische Schulung 1/1996, 242. 


42 Т. J. Rivers, 196. 


43 Тако су познати правни случајеви у којима се истицао велики римски бе 
седник Цицерон готово без изузетка били инспирација младим беседницима који 
су реторику учили у црквама и манастирима, по први пут организујући неку врсту 
симулације римског суђења, John Е. Winkler, Roman Law in Anglo Saxon England, Ох 
ford 1992, 101. 


44 Рад ове потоње струје свој врхунац је доживео током 1070. године у 
Експозицији Liber Papiensis а, који је имао задатак да усклади лангобардско и рим 
ско право. Експозиција се односила на изворе римског права који су већ били по 
знати неко време (у првом реду Јустијанове Институције и Кодекс поновног читања, 
као и Јулијанове Епитоме), али је садржала и девет фрагмената из Дигеста. Вид. 
опширније y Francesco Calasso, Medio Evo del Diritto I, Milano 1954, 281 и даље, R. 

Може се са извесном дозом поузданости тврдити да је правна 
пракса у Павији била на високом нивоу. Циљ школе био је да одржи 
овај ниво али и да лангобардске студије осете дух и суштину науке 
о праву. Како је лангобардско право било написано на латинском, у 
случају недоумице око неког техничког правног термина, природно 
је било консултовати центар у којем су се водиле меродавне правне 
расправе на латинском. Тако је римско право служило и као тумач 
правних контроверзи, чиме је његова улога, кроз ову школу, почела 
да расте и постаје значајнија. Ипак, не треба претеривати у оцени до- 
мета школе у Павији у погледу доприноса римског права развоју ius 
соттипе. Школа у Павији образовала је, пре свега, правнике практи- 
чаре, који су намеравали да раде у лангобардским судовима. У том 
погледу, допринос теоријском проучавању значаја римског права и 
његовог домета био је релативно скроман. Упркос неким оценама,“ 
можда је преамбициозно у овој школи, пре него ли у Болоњи, тражи- 
TH common core општег срењовековног права. 


Прави процват у проучавању римског права доноси поновно 
откривање Јустинијанових Дигеста у Болоњи, што представља при- 
лично изненадан подстицај развоју приватног права током XII века. 
Чињеница је да је овај најважнији и највреднији део Јустинијановог 
зборника могао у већој мери удахнути нови живот римском праву,“ 
Рукопис који је Болоња користила у ХП веку, у ствари потиче из 
МГ века, тада чуван у Пизи, а 1406. године пренет у Фиренцу, где 
представља драгуљ у збирци Лаврентинске библиотеке.“ Мада има 
назнака да су Дигеста делом била позната већ школи у Павији, будући 
да је у Експозицији професори из Павије помињу око 1070. године, 
као и једном италијанском зборнику канонског права из 1080. годи- 


Knütel, 248; Christian Radding, The Origins of Medieval Jurisprudence, Pavia and Bolo 
gna, New Haven 1988, 178 и даље. 


45 у новије време неки аутори школу у Павији претпостављају школи у 
Болоњи, у првом реду Риверс, Винклер и Радинг. 


46 Значај Дигеста занимљиво, критички сагледавајући Corpus luris Civilis, 
осликава Радинг у свом писму универзитетском професору Хејстингсу Рашдалу: 
„Дигеста су била једина књига из које су средњовековни студенти могли да добију 
квалитетно знање из римског права. Институције су биле тек обичан уџбеник. Ко 
декс се сатоји од појединачних, недовољно повезаних одредаба. Новеле, пак, нису 
неповезане, али су састављене преопширно, исувише апстрактно, и, колико помажу 
толико и одмажу читаоцу. Без Дигеста римско право никада не би могло да освоји 
свет, само je у њима могао да се нађе прави дух римског права. Људи никада не би y 
некој другој књизи пронашли толико ентузијазма за проучавање, јер тек у Дигестама 
се спознаје шта је то квалитетна правна расправа, прецизна и тачна дефиниција.“, С. 
Radding, 180. 


47 У вези c природом овог рукописа постоје опречна мишљења. Радинг тврди 
да je peu о верзији названој Vulgata односно Litera bononiensis, и потиче из фирен 
тинског, не непосредно, него путем изгубљеног архетипа, С. Radding, 182, док Стеин 
сматра да је у питању верзија Secundus која је преписана крајем XI века, P. Stein, 
78. 

He у којем се 93 фрагметна помињу у одељку Collectio Britannica? 
чини се да је тек школа у Болоњи дубље и аналитичније сагледала 
сву вредност Дигеста. Ово тим пре јер је римско право делатношћу 
ове школе полако почело да добија ауторитет за судове и практичну 
примену, започету већ радом школе у Павији. Практична вредност 
римског права иницирала је долазак бројних младих људи из Запад- 
не Европе у Болоњу и друге италијанске градове (у првом реду у 
Падову и Сијену) како би учили римско право. Вероватно је да су 
то чинили баш имајући у виду могућност употребе стеченог знања у 
судској пракси, а не само теоријско опште образовање. 


Међутим, нису сви рукописи Дигеста постали доступни у 
исто време. Тако Litera Bononiensis показује да су Дигеста у ства- 
ри парцијално и сукцесивно откривана. Прво је откривен део руко- 
писа под именом Digestum Vetus, па Infortiatum и на крају Novum.” 
Највеће заслуге за то припадају помало заборављеном и сенком тајне 
осенченом болоњском професору под именом Пепо. Познат по свом 
цитирању текстова из Дигеста негде око 1076. године, акценат је у 
својим предавањима ипак стављао више на Кодекс и Институције. 
Његов рад је, међутим, послужио као смерница много познатијем 
професору болоњске школе Ирнерију, којем се приписује први систе- 
матични рад на Дигестама и родоначелство школе глосатора. Позна- 
то је да су глосатори развили схоластички метод и велико поштовање 
према римском праву уопште, јер правници су, како стоји у уводу 
Дигеста, свештеници права. >! 


48 B. Paradisi, „Il giudizio di Martiri: alle origini del pensiero giuridico bolo 
gnese“, Rediconti dell’ Accademia dei Lincei (Scienze Morali), Bologna 1994, 335. 
Станојевић наводи први случај цитирања Јустинијанове кодификације, додуше без 
навођења извора, из 1060. године, док је 1076. године у спору житеља Сигиција 
поред Фиренце са оближњим манастиром, забележен случај позивања на Дигеста, 
Обрад Станојевић, Римско право, Београд 2003, 126. 


^ Иако порекло редоследа ове поделе није сасвим јасно, Парадизи је уверен 
да je Vetus био пронађен и познат пре друга два дела, B. Paradisi, 336. И са осталим 
деловима Јустинијанове кодификације догодило се слично: средином ХП века от 
кривене су последње три књиге Кодекса (Tres Libri), а такође и много боља латинска 
верзија Новела (од којих је већина била на грчком), него што cy Epitome Iuliani. 
Она је била позната као Authenticum и распоређена у девет Collationes по узору на 
Кодекс. Цео Corpus Iuris Civilis ce тада састојао од три тома Дигеста, девет књига 
традиционалног Кодекса и дела под именом Volumen Parvum, сажетог зборника 
који је садржао Институције, Tres Libri и Authenticum, те разне друге делове за које 
се очекивало да ће бити усвојени као царски закони. Ово је укључивало и царске 
конституције из XII века, као и збирку регула о феудалном праву Libri Feudorum која 
је постала позната као десети Collatio, Stephan Kuttner, The Revival of Jurisprudence, 
Oxford 1982, 453; P. Stein Introduction to the Teaching of Roman Law in England around 
1200, Selden Society, Cambridge 1990, 211. 


50 Њега помињу, наводећи му и судијско саветничку функцију causidicus а, P. 


Stein, (1990), 213; C. Вада по, 181 и Е. Calasso, 296. 


al Катнер чак наводи да cy Дигеста поистоветили ca Светим писмом, S. Kut 


tner, „Sur les origines du terme ‘droit positif“, Revue historique du droit francais et étran 

Рад болоњске и школе глосатора у великој мери заслужни су 
за развој приватног права темељеног на римском. Пре њих кружили 
су разни незванични зборници, нудећи разнолика решења, као што 
су одлуке црквених савета, мишљења светих отаца, папски декрети, 
фрагменти из Библије, па се није знало шта је нечије мишљење, а 
шта право. Ред у област канонског права уведен је тек проглашењем 
Грацијановог декрета око 1140. године. Међутим, познавање приват- 
ног права постало је немогуће без познавања римског права. Код год 
је желео озбиљно да се бави приватним правом, сматрало се да би 
био бољи и успешнији ако познаје /Iurecra.? 


У раном XII веку партикуларизам локалних обичаја учинио је 
да Дигеста постану права ризница блага у којој би свако могао да 
захвати вредност оличену у конкретним решењима и правним прави- 
лима. Међутим, та ризница није лако одавала своје тајне. Текстови су, 
опште узев, задавали проблеме читаоцима, имајући у виду сложеност 
материје и минуциозност у решењима. Ирнерије и његови наследни- 
ци упустили су се у тежак и захтеван посао коментарисања спор- 
них делова у фрагментима, пишући глосе поред текстова (marginalis) 
и између редова (interlinearis), у намери да олакшају богату, али и 
сложену материју. Тиме су они настојали да убеде како у Дигестама 
не постоје противречности које се не могу савладати тражењем раз- 
лога за отклањање разлика.“ На овај начин начинили су прецизан 
„технички речник“, који се тек назирао у вулгарном праву средњег 
века, као и универзални правни језик, којим су се и најразличитији 
спорови могли водити на идентичан начин. Широм Европе бискупи 
и краљеви су желели да искористе ову нову вештину запошљавајући 
оне који су је изучили, док су млади амбициозни људи видели шансу 
за заузимање високог положаја и стицања угледа и богатства. Сто- 
га је Болоња постала правни центар од највишег значаја, јер су се 
тамо изучавали оригинални текстови и коментари.>> Због свог одлич- 


ger 15/1936, 728. Када ce Акурзије запитао да ли правник онда треба да проучава 
теологију, одговор је био одричан јер се све налази y Corpus luris Civilis y (omnia in 
corpore iuris inveniuntur, gl. notitia D. 1.1.1.1), ibid. 


3? Нови проблеми и правни спорови настали услед развоја градова и при 
вреде, потреба секуларних владара и црквених великодостојника, захтевали су до 
датно ангажовање правника. Разна обичајна и партикуларна феудална правила нису 
имала адекватне одговоре. Можда то није имало у потпуности ни римско право, али 
је поседовало мудре савете и аргументе који су могли да доведу до решења, Ennio 
Cortese, И rinascimento giuridico medievale, Roma 1992, 96. 

53 Constitutio Tanta, 15: Subtili animo diversitatis rationes excuitet. 

E Ирнерије и тзв. четири доктора Мартин, Јакоб, Булгар и Хуго, не само 
што су коментарисали текстове, већ су и упућивали и на друге фрагменте који се 
баве истим или сличним питањем, чиме су створили мрежу језичких и правних 
појмова који се међусобно прожимају, P. Stein, (1997), 80. 


55 Студенти cy y Болоњи изучавали римско приватно право упоредо ca ка 
нонским, а многи од њих су већ имали савладане основе римског приватног права 
пре преласка на студије канонског, ibid. 

ног географског положаја, на раскрсници важних путева у северној 
Италији, у Болоњу је било релативно лако доћи. Отуда не чуди на 
хиљаде људи који Cy ce у њу слили (крајем ХШ века имала је преко 
1000 студената из свих крајева Европе) као и ласкава титула која ју 
je красила: Bononia mater legum. 


Школа правних наука у Болоњи испрва je била приватна ce- 
куларна институција. Израстање школе у универзитет није се дого- 
дило на основу неког декрета или планског акта владара или цркве. 
Оно се догодило, половином ХП века, потребом студената да се 
организују како би себи прибавили што квалитетнију наставу и стек- 
ну признате квалификације које би им олакшале запослење широм 
Европе. То је од самог почетка универзитету дало печат преко по- 
требне аутономности. Мада ce у Болоњи изучавала и теологија и 
медицина (центар за теологију био је ипак Париз, а за медицину Са- 
лерно и Монпеље), римско приватно и канонско право су били до- 
минатни. Онај ко би завршио студије оба права добијао би титулу 
doctor iuris utriusque.” При том је римско приватно право имало IO- 
себно и најзначајније место. Прво, предмет је био такав да се могао 
изучавати било где, па му је његова универзална вредност дала пре- 
вагу над правом локалних комуна. Штавише, локално право се није 
изучавало ни у једној земљи све до XVII века.“ Друго, како је право 
постало предмет организоване наставе, тако је и римско приватно 
право подигнуто на виши научни ниво. За наследнике Ирнерија, у 
првом реду Булгара, постоје подаци да је држао предавања великим 
групама студената.“ Преписи бележака с предавања су били доступ- 


56 За разлику од Париза и Оксфорда, Болоња је била модел универзитета 
којим су управљали студенти који су себи бирали најбоље професоре. И ректор је 
биран од стране студената, па су студентски представници постали уважавана снага 
у разговорима са званичницима комуне. Неки аутори иду и корак даље па тврде да 
су се њима „додворавали и цар и папа,“ вероватно желећи да метафорично укажу на 
снагу студентске популације, A. Garcia, The Faculties of Law, Cambridge 2002, 177; 
Hilde De Ridder Symoens, A History of the University in Europe, Cambridge 1992, 326. 
Има података да је Фридрих I Барбароса oxo 1150. године потврдио независност 
универзитета у односу на комуну, омогућивши студентима и професорима 
имунитет на путу од куће до школе, изузеће од судске надлежности редовних 
судова, забрану да се студенти узимају као таоци за дугове својих суграђана, као 
и забрану да полицијски органи улазе на тле универзитета, док је почетком ХШ 
века папа Хонорије Ш инсистирао да предавачи морају добити лиценцу за рад, коју 
би обнављали на годишњем нивоу. Зависно од резултата које покажу, наставници 
би добијали продужења лиценци све док не стекну такве резултате који би им 
омогућили трајни останак, Manlio Bellomo, Saggio sull’ Universita nell’ eta del diritto 
comune, Catania 1979, 49; О. Станојевић, 127 128. 


57 О. Станојевић, 127. 


58 Чак и када се радило о енглеском common law, на Оксфорду и Кембриџу 
се изучавало грађанско и канонско право (пре реформације) све до ХУШ века, М. 
Bellomo, 50. 

59 Беломо пише о једном шаљивом догађају са тих предавања. Булгар, удо 
вац, оженио је младу жену за коју је веровао да је девица. Следећег дана, када је до 

ни за куповину, као нека врста скрипте. Треће, предавања cy KOH- 
ципирана тако да се симулирао неки конкретни правни спор, што је 
подстицало студенте да полемишу о различитим решењима, неретко 
организујући дебате под надзором својих професора. 


3.2. Mos docendi italicus 


Настава у Болоњи je уважавана због освежавајуће јасноће мис- 
ли, строгог режима рада, тачног позивања на изворе, обраћања пажње 
и на најмање детаље, језичког и догматског тумачења, уклањања 
сваког садржаја и мишљења које нема везе са правном науком.®! 
Како је договором студената и професора време за стицање дипломе 
ограничено на пет година, морао се увести ред у непрегледно море 
правних текстова који су се изучавали. Један од главних проблема 
са којим су се суочили је чињеница да је материја приватног права 
другачијим редоследом излагана у Дигестама односно у Кодексу и 
Институцијама. Стога се прво приступало настави Институција,“ 
тек потом би се студенти упознавали са Дигестама и Кодексом. Гло- 
сатори су у великој мери давали значај регулама као општим прав- 
ним начелима применљивим у свим ситуацијама. На руку им је ишла 
последња 50. књига Дигеста, 17. титулус који се бавио само општим 
регулама (de diversis regulis iuris antiqui), а било их је преко две сто- 
тине. Регула је замишљена као опште правило на основу одређеног 
броја примера који се понављају. Булгар је чак написао и коментар у 
којем објашњава како та правила функционишу. Четири доктора су 


шао на предавање, први текст за анализу био је C. 3.1.14. који је почињао ca rem nec 
novam nec inusitatem aggremidur. Игра речи да је „наишао на нешто што није нити 
ново нити некоришћено“, изазвала је салве смеха међу студентима, ibid. 


60 Посебни продавци тих преписа бележака, названи stationarii exempla tenen 
tes, продавали Cy их или изнајмљивали студентима, а студенти Cy, када дође време да 
напусте универзитет, имали основни материјал који би могли понети са собом. Ако 
и сами не би постали професори, имали су могућност да шире знање о приватном 
право дуж Европе доносећи већ глосиране текстове у своје домовине, М. ВеПото, 
113. 


9! walter Ullman, Law and Politics in the Middle Ages, London 1975, 99. 


9? Институције cy пратиле Гајеву трипартицију, a глосатори cy ове категорије 
(personas res actiones) допуњавали ca distinctiones. Ово су биле допуне у оквиру којих 
су различите чињенице бивале подељене на групе и подгрупе, често дијаграмским 
табелама како би било олакшано памћење. Основни циљ био је да се повеже оно што 
је испрва деловало као потпуно различито како би се извело неко опште правило, Р. 
Stein, Regulae iuris: from Iuristic Rules to Legal Maxims, Edinburgh 1966, 114. 


63 Тако текст из Дигеста (р. 50.17.1) наводи да, уколико правно правило 
изгуби у било ком свом делу правну важност, губи и свој officium. У свом коментару 
Булгар наводи да зато officium регуле мора да обухвати сваку сингулу, односно сваки 
појединачни део правног правила. Регула, дакле, не може имати изузетке, јер оно 
што је изузето није ни обухваћено. Према мишљењу Булгара, регула je род (genus 
proximus) са одређеним врстама (differentia specifica) и даје пример: ничија ствар 

се прилично разликовали међусобно у тумачењу и попуњавању прав- 
них категорија, пишући свако понаособ своје dissensiones dominorum. 
Подстицали су исту навику правне расправе и критичког мишљења 
и код својих студената, организујући им quaestiones disputate, пре- 
течу данашњег moot court-a, у оквиру којег би свака страна износила 
своје аргументе, док би професор, у улози судије, на крају доносио 
пресуду (мишљење, solutio).9* 


Упркос њиховом ентузијазму према општим нормама, глосатори 
су ипак фокус својих анализа посветили појединачним нормама, тек- 
стовима или законима. Тек ће коментатори из ових појединачних ана- 
лиза успети да извлаче нека општа правила. Јохан Басијан (Johannes 
Bassianus), Булгаров ученик и значајан професор приватног права у 
Болоњи, промовисао је систем анализе сложених правних текстова 
у четири фазе, који је, изгледа, полазио од тумачења аргуметом а 
contrario, популарно назван „брокард“. У суштини, полазишна тач- 
ка брокарда било је постављање опречних премиса, из којих су изво- 
дили закључке у покушају да их формулишу кроз општа начела. Не- 
када су те премисе биле у облику правила и противправила, некада у 
облику тврдње обогаћене текстовима који је потврђују или негирају. 
Понекад постоји решење, понекад не, форма једноставно није била 
устаљена. Брокард је био у врло широкој употреби, јер су се њиме 
користили и правници са само површним познавањем анализе тек- 
стова. Ово је претило да једна аналитичка техника, замишљена као 
допуна и побољшање наставе, злоупотребом постане пречица да се 
избегне бар део компликованог посла рада на изворним текстовима. 


Иако глосатори нису у свом раду били практичари, у једном 
делу њиховог рада запажа се и допринос правној пракси. То се одно- 


окупацијом припада ономе ко је први нађе. To je genus. А разне врсте тих ствари 
(дивље животиње, рибе, птице) су differencia specifica, P. Stein, (1966), 116. 


6 p Stein (1966), 118. 


65 Прва фаза била би установљење самог проблема, односно casus а. У другој 
фази наводе се текстови који садрже неко супротно правило и траже се везе које 
решавају проблем. Трећа фаза, названа брокарди, по којој је и читав систем добио 
име, има задатак да на основу нађеног решења установи опште начело за све исте или 
сличне случајеве, док у четвртој фази ваља организовати дискусију, не одмах, него 
до вечере, како би било више времена за размишљање, Peter Weimar, Die Legistische 
Literatur und die Methode des Rechtsunterrichts der Glossatorenzeit, Berlin 1969, 47. 


66 Порекло назива „брокард“ остало je до данас неразјашњено. Постоји 
неколико теорија у вези са етимологијом овог појма. Једна претпоставка је да је 
овај термин, у ствари, извитоперено име каноничара Burchard а од Worms a, P. 
Weimar, „Argumenta Borocardica“, Studia Gratiana, Bologna 1967, 89. Друга теорија 
полази од Tora да je peu o исквареном pro et contra, будући да читав систем почива 
на супротстављању опречних премиса, S. Kuttner, 735. Стеин ипак предност даје 
теорији да је термин изведен од речи broccus што значи „истурени зуб“, чиме ce 
наглашава полемичка страна система, у којем ваља „загристи“ како би се придобило 
право решење, P. Stein (1997), 84. 


180 


Владимир Вулетић (стр. 163 192) 


си на проучавање правне природе грађанског судског поступка, теме 
коју ни Јустинијан није изложио систематски. Попут објашњења 
природе правних прописа, глосатори су успели да приближе пракси 
и правну природу поступка, формулишући нека од начела, као што је 
да се обе стране у спору морају саслушати, као и да се одлука мора 
донети тек након упознавања судије с оба исказа. Ово је постало 
стандардни део римско-канонског судског поступка, док је каснији 
развој ових начела препуштен каноничарима. Истини за вољу, чини 
се да на овом пољу глосатори немају оригиналних доприноса, пого- 
тову имајући у виду да су многа од начела која су формулисана, била 
већ позната римском класичном праву. Међутим, њима се мора одати 
признање за систематизацију, оно што римски класични правници 
нису до краја уочавали. 


Болоња је постала врло брзо центар из којег се дух учења и 
тумачења римског права незадрживо ширио Европом. Испрва већ 
у осталим градовима северне Италије и јужне Француске (позната 
је школа римског права у долини Роне) крајем ХП века. У Англо- 
норманској краљевини била је позната школа коју је основао Вакарије 
(Vacarius). Њега je у Енглеску довео надбискуп Теобалд 1140. 
године.6 Познат je по својој антологији текстова под називом Liber 
pauperum, за сиромашне студенте који нису могли себи да приуште 
куповину оригиналних текстова Дигеста и Кодекса.% Болоњске идеје 
продрле су врло брзо и у Француску, у Монпеље, заслугом Плацен- 
тина (Placentinus), који је познат и по свом коментару Кодекса из 
1170. године, под називом Summa Codicis." Глосатори cy се делили 
у две велике следбеничке групе: једну, која је пратила рад Булгара, и 
другу, која је следила једног од четири доктора, Мартина. Међутим, 
то није била класична подела у методу и разултатима рада, већ више 
ситније неслагање у погледу технике истраживања. Болоњски метод 
је брзо однео превагу над Мартиновим."! 


Читав рад глосатора заокружен је подухватом последњег међу 
њима, Акурзија (Accursius). Он je око 1240. године сакупио све гло- 


67 Linda Fowler Magerl, Ordo iudiciorum vel ordo iudiciarius, Frankfurt am Main 
1984, 128. 


68 И након Вакарија, Енглеска је имала додира са болоњским професорима у 
јуриспрудентима. Тако је Акурзијев син био запослен као правни саветник на двору 
Едварда I, О. Станојевић, 127. 


69 Глосе ове антологије текстова за сиромашне недвосмислено показују бли 
ску везу са идејама које су владале у Болоњи, чиме је римско право започело свој 
пут ширења Европом. Крајем XII века, они који су је користили, а били су познати 
под именом pauperistae, одликовали Cy се видном научном гордошћу, P. Stein, Vacar 
ian School, Oxford 1992, 23. 


7€ André Gouron, La science juridique francaise aux XIe et XIIe sciecles, Milano 
1978, 23. 


71 p Stein, (1992), 26. 

се претходника из свих пет делова Јустинијановог зборника у један, 
назван Glossa ordinaria, који је садржао између 60.000 и 100.000 
глоса. Овај зборник је заменио у потпуности све раније појединачне 
глосе, и од тада је преписиван увек заједно са оригиналним тексто- 
вима, да би, од XV века, био штампан са њима." Ово својеврсно 
кодификовање правних правила уједно је означило и крај глосатор- 
ске школе, међутим, римско право је тек сада било на путу да поста- 
не основ, common core за средњовековно ius commune. 


До друге половине ХШ века постепено је опао утицај Болоње. 
Средиште изучавања приватног права преселило се у Француску, у 
Орлеан, подстакнуто папском забраном изучавања приватног права 
у Паризу. Професори из Орлеана нису се задовољавали само глоса- 
торским супротстављањем аргумената у тежњи тумачења римских 
текстова, већ су инсистирали и на образложењу, померајући до тада 
успостављене уске границе тумачења омеђене глосаторским начи- 
HOM мишљења. Више усмерени ка пракси," ови професори се свесно 
ослањају на критике глоса, коментаришући их. Познати у науци као 
постглосатори, или, прецизније, коментатори, они инсистирају на 
ономе што су римски правници избегавали: уопштавање и извлачење 
општих начела из појединачних случајева. 


Тако je Бартол из Сасоферата (Bartolus de Sassoferato) оправдао 
постојање локалних обичаја, али је истовремено ограничио њихову 
област дејства, инсистирајући да се обичајно право мора усклади- 
ти с правилима римског приватног права. Развио је и скуп прави- 
ла о сукобу закона, коментаришући глосиране текстове из Дигеста 
и Кодекса и уопштавајући пресуде донете на основу тих извора,“ а 
дао је и завршни облик теорији феудалне својине на римским осно- 
вама (dominium directum, dominium utile). Балдо Убалди (Baldus de 
Ubaildis), припадник коментатора и последњи велики средњовековни 
правник, дао је релативно кохерентну оцену значења и дефинисања 
термина bona fides. Међутим, његов рад се углавном ослањао на 
идеје Аристотела и Томе Аквинског. 9 


Коментатори су од глосатора наследили догматски метод у 
тумачењу и одсуство критичког односа према римском праву. Ово и 


7? p Stein, (1992), 31. 


73 Често су давали своја правна мишљења судовима и другим органима који 
су примењивали позитивно право (зато се називају и саветницима  consiliatores), 
Мирослав Милошевић, Римско право, Београд 2011, 105. 


74 p Stein, Bartolus, the Conflict of Laws and the Roman Law, Heidelberg 1980, 
251. 


75 Bug. више M. Милошевић, „Феудална својина“, Ananu Правног факултета 
y Београду, 1 4/2001, 594. 


76 Више о томе y B. Вулетић, „Од bona fides до начела савесности и поштења“, 
Анали Правног факултета у Београду, 1/2010, 258 288. 

није необично, будући да су свој рад првенствено усмерили на кри- 
тике глоса, него на анализу оригиналних извора. Оцене њиховог рада 
углавном претежу ка критикама да су по сваку цену желели да стварају 
непотребне класификације и вештачке поделе, да код њих има мало 
оригиналног римског права, а доста утицаја декадентне схоластике.” 
Они су се, за разлику од глосатора, морали помирити с постојањем 
канонског права, тако да су утолико имали сложенији задатак да 
ускладе ова два права, отклањајући све њихове противречности. 
Исход оваквог задатка је, у ствари, сматрамо, кључан за настанак 
средњовековног ius commune. Та нова мешавина римског и канонског 
права, у ствари је заснована на истим римским текстовима, тумачена 
на истом, латинском језику, који користи и црква. Она је била не- 
опходни предуслов да се идеје настале у Болоњи лако и брзо шире 
на тлу Европе. Већ је било речи о ставовима да основу ius commune 
чини римско-канонско право, будући да се, поред римског, на 
средњовековним универзитетима предавало и канонско право, које 
се заснива на другом, великом, такође казуистичном правном збор- 
нику Corpus luris Canonici.” Римско и канонско право тесно су били 
повезани.“ Врховна власт католичке цркве није желела да развија 
интелектуално независни правни систем. Уместо тога, ослања се на 
римска правна правила и у великој мери на оне појмове који стварају 
заједничко приватно право. 


Тако ce у првом ставу Corpus luris Canonici цитира Декрет папе 
Грегорија IX pacta quantumcunque nuda servanda ѕипі, који, изгледа, 
свој корен директно повлачи из римског класичног правила pacta sunt 
servanda. Ово правило о обавезном поштовању закљученог уговора, 
није само свој ослонац пронашло у класичном римском праву, јер 
савршено презизно указује на глосаторску дистинкцију између голих 
(pacta nuda) и обучених пактова (pacta vestita), суптилно евоцирајући 
и обећање римског претора pacta conventa servabo.9? 


Штавише, канонисти су ублажили римски прелаз пида распо 
obligationem non parit на супротно правило ex nudo pacto oritur actio, 


7 P. Stein, (1980), 265; P. Weimar, 97; О. Станојевић, 128; M. Милошевић, 
(2011), 106. 

75 M. Bellomo, L'Europa del diritto commune, Roma 1991, 198. 

79 Корени овог зборника леже y тзв. Decretum Gratiani, који је, He сасвим 
случајно, постао тема научне пажње y XII веку у Болоњи. Вид. више y Pierre La 
rouche, „Лиз Commune Casebooks for the Common Law of Europe“, ERPL 1/2000, 452 
486 u R. Zimmermann, (1992), 87. 


80 Како то духовито наводи Цимерман: „Империјална мајка и њена папска 
ћерка су биле добре пријатељице“, ibid. 


8! Lib. I, Ти. XXXV, Cap. I Liber Extra Corpus Juris Canonici, нав. према В. 
Zimmermann, (1992), 89. 


0 р. 2147.7 

омогућавајући примену само оним пактовима који су закључиле 
стране serio animo et deliberate. 


Ово, чини ce, указује Ha принцип који je успостављен Ha општем 
плану: разликовање озбиљног од неозбиљно мишљеног уговора. 


Таква догматска правна анализа (more italico) постаје доми- 
нантан начин рада на великом броју европских универзитета, рим- 
ско право је претворено у правнички инструмент, систем правила и 
појмова применљив у свакој ситуацији и држави као опште право 
(ius соттипе). Оно није само створило општи, универзални прав- 
ни језик којим се могло служити у свим европским срединама, 
прилагодљив сваком партикуларном, локалном праву, већ и допунски 
правни систем којим су се могли попуњавати бројни правни недо- 
стаци тих локалних правних система.“ C друге стране, мобилност 
студената и професора, од Болоње до Оксфорда, размена искустава 
и идеја темељених на потпуно истом римском правничком генију, 
у суштини је створила тај први оригинерни наднационални систем 
који је своју функционалност показивао у пракси као средњовековно 
ius commune. 


Казуистично римско право, па и таква решења, први пут Cy y 
радовима ових учених правника досегла такав ниво уопштавања да 
је одређено правно решење сада могло да се третира универзално за 
све исте или сличне случајеве. Овај рад коменатора модерни цивили- 
сти, чини се с правом, глорификују у намери да истакну значај при 
стварању ius commune.*6 


3.3. Римско право и common law: гордост и предрасуде 


Континуитет правног развоја и утицај средњовековног ius 
соттипе мање је очигледан у великим грађанским кодификацијама 
XIX века. Има писаца који отворено истичу да „не верују да је сав- 
ремено право заиста израсло од старог права, већ га сматрају нечим 
новим, створеним према потребама данашњег дана и суверене воље 


9 Цимерман алегоријски закључује: „Коришћењем грађевинског камена 
исклесаног у каменолому Дигеста и давањем дарежљивих количина школског 
малтера, општа доктрина изграђена је релативно брзо: само они уговори ослоњени 
на законску каузу сматрани cy валидним“, R. Zimmermann, (1992), 90. 


84 M. Belomo, (1991), 207; M. Милошевић, (2011), 107. 
85 p Stein, (1997), 86. 


86 Велики подвиг интеграције права, започет ca Бартолом и Балдом, успеш 
но је настављен од стране следбеника, Р. Koschaker, Europa und das rómische Re 
cht, München 1996, 106. Још већу похвалу изриче Кнител: „Римско право које ce 
практиковало испуњавајући захтеве дана, сада није постало јалово, већ је, путем рада 
коментатора, њихове ерудиције и научног осећаја, постало поново интелектуално 
плодно, испуњавајући захтеве времена.“, К. Knütel „Ius commune und Romisches Re 
cht vor Gerichten der Europäischen Union“, Juristische Schulung 3 4/1996, 323. 

модерног законодавства“. С обзиром на то да кодификација садржи 
свеобухватан и затворен систем правних правила, омогућава се ау- 
тономни простор за њихово тумачење. Посебно је ова тенденција 
напуштања идеје ius commune изражена у немачком праву, након 
доношења Немачког грађанског законика (даље: НГЗ). 

Овом грађанском кодификацијом „памћење пандектистичког 
учења, као једног од највећих достигнућа немачког правног ума“, 58 
врло брзо je бледело. Савињи, Јеринг, Дернбург и Виншајд, све ређе 
се цитирају, поготову ранија ius commune литература и римски из- 
вори. Делује да је НГЗ окончао „други живот“ римског права, јер су 
правници све више проучавали затворени круг правила кодификације, 
без утицаја тешког терета морања да се процени како би се римска 
правна правила и даље могла примењивати. 


Процес који је отпочео и неретко назван „еманципација- 
одвајање римског од модерног права“ платио је данак правној 
науци. Немачка правна наука је, како то Цимерман јасно потврђује, 
престала да буде историјска наука. Тиме је смисао континуитета 
развоја права у потпуности изгубљен 


Међутим, делује, према ставу неких аутора, да основна идеја 
састављача НГЗ није била у основи раскид са римским правом,”! 
нити да се начини неки нови почетак као потпуни прекид са прош- 
лошћу. Баш супротно, циљ је био да се укључе и консолидују правна 
достигнућа векова, која су заснована Ha пандектистичком учењу. 
НГЗ је замишљен као оквир за Савињијево прогресивно органско 
учење, које je, само по себи, било органски производ грађанске 
традиције.“ Баш у овом духу Врховни суд Немачке почео је да 
примењује и тумачи одредбе HI 3-a.?? 


87 Hans Planitz, Die Rechtswissenschaft der Gegenwart in Selbstdarstellungen, І, 
München 1924, 16. 


88 R. Zimmermann, (2001), 34. 
9? H. Planitz, 24. 


90 R, Zimmermann, (2001), 35. 


?! НГЗ, сматрају Дробниг и Кнител није био радикална тачка преокрета y 


немачкој правној историји, нити је његово доношење само по себи окончало улогу 
пандектистике, U. Drobnig, Private Law in the European Union, The Hague 1996, 136; 
R. Knütel, (1996), 211. 


92 Ibid, 
93 Ibid, 


94 Тако o континуитету ius commune и француског Code Civil погледати J. 
Gordley „Myths of the French Civil Code“ 42 American Journal of Comparative Law, 
New Orleans 1 2/1994, 459 и даље. 


?5 Наставио је да примењује римску exceptio doli, да y конкретним случајевима 
прихвата или одбија начела culpa in contrahendo и clausula rebus sic stantibus, R. 
Knütel, (1996), 217. 

Имајући у виду данашње околности, можда би требало под- 
ржати Цимерманов став и са жаљењем констатовати да је немачко 
право данас, као последица научне тенденције у ХХ веку, даље од 
изворних идеја римског права и ius commune, него што правих раз- 
лика има. Модерно тумачење ових одредби и модерна тенденција 
„очишћења права од непотребног историцизма“, на кратко је, можда, 
омогућила лакше проучавање права. На дуже стазе, створен је нови 
проблем — недостатак идеје реализације пројекта европског приват- 
ног права. Што „није платила на мосту“, Унија ће, изгледа, „платити 
на ћуприји“. Окретање идејама ius commune делује као неизбежан и 
једини у пракси доказано успешан концепт. 


Као посебно очигледан пример правног система који је пошао 
аутономним путем у односу на пут римског права, самим тим и пут 
континетално-европског права, обично се истиче енглеско право. 
Већ се општим местом у науци сматра научна подозривост конти- 
ненталног према англосаксонском праву. Томе, донекле, доприно- 
си став енглеских правника и стање у науци. Енглези, једноставно, 
воле да мит њиховог права као аутохтоног националног достигнућа, 
претварају у својеврсни култ, истичући како је енглеско право цвета- 


ло y „племенитој изолацији у односу на Европу“.7' 


Међутим, овај култ, у ствари је, делује, обичан мит. Истини 
за вољу, Енглеска никада није била потпуно одсечена од европске 
правне културе. 


Током векова, од норманских освајања, постојао је трајан ин- 
телектуални контакт, који је оставио карактеристичан и неизбрисив 
траг на енглеско право.“ У новије време професор упоредног права 
на Универзитету у Чикагу Ричард Хелмхолц (Richard Helmholz) ис- 
тиче трајну историјску везу енглеског права с традицијом римског 
права и континенталним правом уопште: „Предлажем да се почне 

96 Ко је овај дивљак, питао би страни континентални правник са доста 
чуђења, када би пред њега била стављена дела сер Едварда Коука. Одакле долази 
овај дивљи човек, наг, истетовиран, обојен, са прстењем и чудноватим играчкама у 
ушима и ноздрвама, са ког острва Јужног мора, из које дивље шуме? Немогуће да 
је он тужилац краља Енглеске, савременик великог Кижаса?“, J. Smits, „А Principled 
Approach to European Contract Law“, Maasctricht Journal of European and Compara 
tive Law 2000, 499. V суштини, наводи даље Смитс, многи континентални правници 
и даље мисле када се суочавају са казуистичном природом енглеског права, њеним 
бизарним традиционализмом и посебним укрштањем обичајног права и праведности 

ibid. 

97 John Hamilton Baker, An Introduction to English Legal History, London 2000, 
35 

98 Поборници овог трајног процеса рецепције континенталних грађанских 
идеја у енглеско право су Бректон у ХШ веку, Блекстон у ХУШ и Биркс у ХХ веку, 


Richard Helmholz, ,, Magna Charta and the Ius соттипе“, Chicago Law Review 2/1999, 
197. 

са третирањем сваке правне теме аналитички, и, након што се уђе у 
траг сваком делу до првих принципа природног права, да се настави 
историјски (подвукао В.В.) поглед на институте енглеског права. Ово, 
како би се показала савршена а заборављена хармонија наших прин- 
ципа и принципа других народа, поготову Римљана, за наук нашим 
судовима, како би се њихове одлуке правилно и јасно разумевале“.> 


Сличан став заузима и Цимерман који истиче да су водећа дела 
представника школе природног права штампана и била доступна на 
енглеском језику: Пуфендорфов De iure naturae et gentium се до 1730. 
године појавио у четири издања у енглеском преводу, Гроцијусово 
дело De iure belli ac pacis до 1750. штампано je у чак шест изадања 
на енглеском језику.!% У прилог овоме ваља додати да је, према npo- 
фесору Смитсу, римска уговорна доктрина била „закон у Вестмисте- 
ру и Оксфорду“ и поседовала ауторитет „висок колико год то може 
да буде“.19' 


Уосталом, није тешко установити да се утицај римског права 
у Енглеској успостављао и у самој пракси: Лорд Хол, Метју Хејл 
и Лорд Менсфилд!® су судије које cy у својим пресудама истицали 
важност примене римских правних решења. !% 


Истакнуту улогу у утицају римског права на енглеско, одигра- 
ли су тзв. црквени судови. Може се рећи да су они били носиоци 
рецепције римског права у Енглеској. До времена Реформације, ко- 
ристили су врло широку јурисдикцију не би ли проширили и утицај 
римско-канонског права, за које је већ констатовано да су били веома 
блиски.!0 


Чак и пресуде Суда правичности, као главни извор извор 
equity, другог стуба енглеског common law, имале су свој утицај на 


99 Ibid, 
100 R, Zimmermann, (2001), 38. 


101 Штавише, средином XX века, и утицајем историјскоправне школе Ha Ен 
глеску, нарочито преко превода Савињија и Тибоа, Џон Остин је, открио универзал 
ни модел правне науке у право у пандектистичком праву, J. Smits, 29. 


102 Менсфилд, иначе Шкот пореклом, је, штавише, студирао Римско право на 
Оксфорду. Често је истицао да је опште право народа у својој целини и део права 
Енглеске, које треба да учи из праксе разних народа и ауторитета римских писа 
na, ibid, 31. Вид. више Алан Вотсон, „Лорд Менсфилд судијски интегритет или 
његово помањкање: случај Сомерсет“, Анали Правног факултета у Београду 1/2006, 
9 23. 


103 J. Smits, 29. 


104 Пресуде ових судова заснивале су се на најразличитијим одредбама рим 
ског права, од брака до наслеђивања, од закључења уговора до кршења уговорних 
одредби (/aesio fidei). Тим пресудама отворили су пут за примену неформалног спо 
разума, као основног елемента уговора, што је и суштинска особина римског кон 
сенсуалног контракта, што су, на крају, прихватили чак и судови common law, R. 
Zimmermann, (1992), 174. 

пробој римског права у Енглеској. Цимерман истиче да су лордови- 
канцелари, који су радили у овом суду до Хенрија УШ, били углавном 
свештеници који су веома добро познавали римско и канонско право, 
а предавали су претежно на Оксфорду. Штавише, све до средине XIX 
века, Оксфорд и Кембриџ су остали једини универзитети на чијим се 
правним факултетима следила традиција римског права.!% 


Утицај римског права огледа се и у домену уговора и накнаде 
штете. !% Енглеско право је прихватило римско начело debitor speciei 
liberatur casuali interitu rei, које предвиђа ослобођење од одговор- 
ности дужника у погледу испоруке предмета уколико је овај униш- 
тен без његове кривице. Средином XIX века судије су ово прави- 
ло успоставиле као опште начело, међутим, као последица сматрао 
се цео уговор раскинутим, уколико је до уништења ствари дошло. 
Овај принцип проширен је и на уговоре код којих је предмет обавезе 
могућ, али сама сврха уговора више не постоји. 07 


Коначно, вреди поменути да су и енглески судови, у својим 
правним поукама у пресуди, врло често користили правне максиме 
римског права!%. Према Шулцеу, Енглеска је, током више векова, 
била, у ствари, провинција ius commune. 


105 У друштву познатом као Doctors Commons, њихови дипломци су чува 
ли традицију наученог на факултету. Пишући, сачинили су богату збирку лите 
ратуре, која се ослонила на римско и, уопште, континентално право. Могућности 
запослења ових правника нису биле ни мало занемарљиве, штавише, постали су 
доминантне судије, радећи од мање значајних судова као што је Високи суд витешт 
ва, који се углавном бавио споровима у вези са ношењем грбова, до веома важ 
них као што су Суд адмиралитета и Црквени судови. Преузимајући позиције и у 
црквеној администрацији, постали су носиоци државних дужности и бенефиција, 
заузимали места и у дипломатији, истовремено радећи у складу с римско канонском 
традицијом, ibid. 

106 Право је питање до које је мере римско право утицало на енглеско имајући 
у виду судске одлуке базиране управо на принципима римског права. У погледу уго 
вора, тај утицај је врло значајан, сматра Шулце, инсистирајући да има више судских 
пресуда које иду у прилог оваквом ставу, R. Schulze, 109. 


107 Илустративни пример за овакво тумачење је тзв. Crown Case којег наво 
ди Цимерман. Верни ројалиста, желећи да посматра крунисање краља Едварда УП, 
закључио је уговор о закупу стана који се налазио на планираном путу процесије 
крунисања. Међутим, краљ се разболео, добивши перитонитис, па је крунисање 
отказано. Поставља се питање, да ли је уговор о закупу и даље важећи и да ли 
ројалиста и даље има обавезу да плати закупнину? Ослањајући се на принцип рим 
ског права, лорд Менсфилд стао је на становиште да је читав уговор неважећи јер 
његова сврха, због које је закључен, није опстала. Самим тим обавеза закупца да 
плати закупнину не постоји, R. Zimmermann, (2001), 54. 


108 Сеззате ratione legis cessat lex ipsa; odiosa sunt restringenda; summum ius 
summa iniuria; ut res magis valeat quam pereat; optimus legum interpres consuetudo; 
exempla illustrant non restringunt legem; talis interpretatio in ambiguis semper fienda 
est, ut evitetur inconveniens et absurdum; expressio unius est exclusio alterius, ibid. 


109 R, Schulze, 122. 

Можда не би требало бити тако одлучан у погледу оцене доми- 
нантног утицаја ius commune на common law, али с великом резервом 
ваља посматрати ставове да је енглеско право изоловано развијало 
свој систем без било каквих континенталних утицаја. Можда је 
средишњи став и у овом случају најпримеренији. 


Истина је да је тзв. Мертонски статут из 1236. године забра- 
нио примену римског права, али је та забрана, чини се, превасход- 
но била политички мотивисана. Бојазан енглеског племства да се, 
примењујући норме римског права, не примени и „проблематично“ 
princeps legibus solutus која владара ничим не би обвезивала, пре- 
судила је да успостави начело да не треба мењати законе Енглеске 
(Nolemus leges Angliae mutare).''° Ставови да је римско право као po- 
бовласничко друштво једна од највећих препрека развијању енглеског 
слободарског права, такође cy у доброј мери подложни критици.!!! 


Све ово, јасно је, не значи да је енглеско право остало ван утицаја 
римског права. Напротив. У светлу горе изнетих чињеница, треба 
подвући и мишљење да управо англосаксонски начин размишљања, 
прецедентно право које се базира на пресудама – преседанима (сахе), 
казуистичко решавање правних проблема и спорова, неодољиво, 
чини се, кореспондира са римским начином мишљења. Ако је кон- 
тинентална Европа доктринарно усвојила принципе римског права, 
Енглеска их је усвојила начином правног мишљења. У оба случаја, 
римско право је непосредно или посредно, имало значајан утицај на 
потоње правне системе. !!? 


Утицај и допринос римског права кроз ius commune није само 
видљив на примеру Немачке, Француске, Холандије, па и Енглеске. 


По O, Станојевић, 131. 


ПІ Станојевић изриче овим поводом оштру критику: „Нити је Енглеска уз 
своје право била слободарска земља (опште право гласа је тамо сразмерно новија 
појава, а Британија је била позната по суровим законима против просјачења), нити 
је римско право било препрека ка слободама. Римско право се претежно односило 
на оне области људских односа у којима се појављују слободни грађани. Државно 
уређење из времена републике било је инспирација за многе демократске покрете 
крајем средњег века“, ibid, 132. 


12 Виљем Џонс (William Jones) је тврдио: „Иако се мало енглеских правника 
усуђује да то призна, римско право је извор готово свих правила нашег права која 
нису феудалног порекла“, W. Burdock, The Principles of Roman Law and their Re 
lation to Modern Law, цит. према О. Станојевић, (2003), 134. Један важан зборник 
средњовековног римског права настао je у Шпанији 1265. године под називом Siete 
partidas. Настао налогом Алфонса Мудрог, краља Севиље и Леона, који је желео 
да створи јединствен правни систем за своју државу, иако је у њему било неких 
институција обичајног права, састављен је под великим утицајем римског права. 
Овај кодекс је примењиван не само у Шпанији, него и у њеним колонијама, посебно 
у Латинској Америци, па чак и на територији данашњег САД а (Луизијана). И данас 
у шпанској покрајини Каталонији, римско право је помоћни извор права, односно 
примењује ce као допунски извор уз каталонски Грађански законик, ibid. 

И данас реципирано римско право важи у срцу Велике Британије — 
Шкотској, као и Јужноафричкој Републици, Квебеку у оквиру Кана- 
де. У САД савезна држава у којој је и даље у примени римско право 
је Луизијана, кроз Грађански законик, чији је узор француски Соае 
civil." 


4. ЗАКЉУЧАК 


Напори Европске уније да постигне идеал јединственог при- 
ватног права оптерећени су политичким несугласицама, економском 
кризом која је захватила један број држава-чланица и досадашњим 
централистичким методима који нису узимали у обзир националне, 
правне и културне разлике од државе до државе. Међутим, после 
изложеног, чини се оправданим да се заложимо за један наднацио- 
нални, нецентралистички, академски метод који је већ у радовима 
неких аутора формулисан као ново ius commune Europaeum. Не треба 
се заваравати да је јединствен правни систем оличен кроз некакву 
нову кодификацију (попут идеје о стварању Европског грађанског 
законика) могућ. Можда је потребно учинити корак назад да би се 
направила два корака унапред. Можда је упутно вратити се идејама 
средњовековног ius commune које је у доброј мери ујединило Европу 
заједничким правним мишљењем, слободном разменом професора 
и студената, разменом идеја које се могу темељити на заједничком 
плодном тлу одакле су и сви системи израсли — римског права. 
Можда је у погледу захтева за новим идејама довољно се обрати- 
ти старим, провереним. Можда je ius commune Europaeum само нови 
термин за старо решење. Јан Смитс (Jan Smits) и Рајнхард Цимер- 
ман (Reinhard Zimmermann) нарочито снажно ово истичу у прилог 
теорији да заједничко европско приватно право мора у свом темељу 
имати римско право. 


Обојица уважених романиста и цивилиста, уједно и професора 
упоредног права, полазе од чињенице да је након рецепције римског 
права у Европи, а пре доношења великих грађанских кодификација, 
римско право било јединствени, и у пракси применљиви правни 
оквир у већини садашњих земаља чланица Европске ynuje.!^ Ев- 


13 Утицај цивилног права осећа се у свим чланицама федерације које су при 
падале Француској, Шпанији или Холандији, па су купљене или ратом освојене: 
Тексас, Калифорнија, Флорида, Њу Мексико, Охајо, Индијана, Илиноис, Мичиген, 
Канзас, Невада, Јута, Аризона, Порторико, ibid. 

14 Тако је римско право, истиче Смитс, било, пре свега, део универзитетске 
правне традиције: предавано је студентима права, који су га касније примењивали 
у пракси онолико колико им локални закони и обичају то нису онемогућавали, Ј. 

ропско приватно право, стога, захтева два комбинована приступа: 
упоредни и историјски, који су комплементарни у својој основној 
мисији хармонизације.!!> Ова академска идеја није остала незапаже- 
на у стручној јавности. Велики број аутора следио је ову поставку, 
инсистирајући на тзв. common ground (common core) развоја европ- 
ског приватног права. 


Међутим, делује да има доста лутања у откривању тог 
заједничког темеља или језгра у којем се може у пракси остварити 
идеја унификације европског приватног права. Уосталом, овоме у 
прилог иде и чињеница да Унија још није постигла решење идеје која 
је стара пуних двадесет година. Та лутања највише су оптерећена 
препрекама које су Унију спречавале да се фокусира на један пут 
остваривања почетне идеје. 


Прво постепено, а касније и све израженије заташкавање уло- 
ге римског права, чему су највише допринеле земље англосаксон- 
ског правног система, у други план су ставиле јасну и врло лако 
препознатљиву улогу римског права у потенцијалној хармонизацији 
европског приватног права. На универзитетима широм Европе у 
другој половини ХХ века проучавање римског права сведено је на 
опште, често и штуре податке који се изучавају у оквиру историје 
права. Систематско урушавање значаја римског права и његових 
практичних решења узроковали су, између осталог, дезоријентацију 
у погледу важне идеје унификације. Та грешка умало није скупо 
коштала Европу. Улога римског права незаменљива је у образовању 
будућих правника, у њиховом профилисању и начину мишљења. 
Средњовековна Болоња је то можда и понајбоље знала, само је 
питање да ли модерна Болоња то данас памти. Без римског права, 
слободно се може рећи, нема ни разумевања европског права, јер је 
управо ова дисциплина темељ европске правне традиције. 


Smits, 5. Цимерман подвлачи да право није и не може бити развијано у националној 
изолацији, као што не може бити потпуно ни схваћено само у оквирима националног 
правног система. Прави пут хармонизације је опште поље примене које потиче 
од римског класичног права и римске традиције, поготову имајући у виду развој 
уговора о продаји, R. Zimmermann, (2001), 188. 


15 R, Zimmermann, (2001), 110. 

IUS COMMUNE EUROPAEUM А NEW NAME FOR 
THE OLD SOLUTION 


Summary 


The author emphasizes contribution of the Roman law to the de- 
velopment of the medieval ius commune, and suggests that the liaison 
between the two may serve as a model for unification of the European 
Private Law (ius commune Europaeum). The efforts to harmonize the 
European Private Law in the past two decades were marked by the cen- 
tralist approach, and the means of the attempted harmonization were EU 
directives, binding international agreements, and decisions of the Euro- 
pean Court of Justice and the European Court of Human Rights. On the 
contrary, the medieval ius commune successfully acted as a general legal 
framework for the entire Europe. However, the medieval ius commune 
was not a legal system in the strictest sense, but a common concept that 
included exchange of the ideas, experiences, arguments and legal insti- 
tutes, based on the Roman Law as a shared source. In this respect, the au- 
thor points out the importance of Justinian's codification and its interpre- 
tations, especially by the glossators and commentators. Furthermore, the 
author analyzes the role of the law school of Bologna through the prism 
of the so-called Italian way of thinking (mos docendi italicus), embodied 
primarily in the system interpretation of original and glossed texts called 
„brocard“. The school of Bologna was characterized by free movement 
of professors and students from all over Europe, which encouraged the 
wide-spread influence of the Roman law. 


Key words: EU law. — lus commune. — Roman law. — Glossators. — Bo- 
logna. 

Др Душка Франета“ 


ЈЕДНА НОВИЈА ДЕБАТА О ЉУДСКОМ ДОСТОЈАНСТВУ 
И ПРОБЛЕМ ТРАГИЧНОГ И АПСУРДНОГ У ПРАВУ 


Доминанатно тумачење гаранције људског достојанства у Основном 
закону Немачке у другој половини ХХ века потицало је од немачког правника 
Гинтера Дирига. Средиште Диригове интерпретације појма дигнитета смеш 
теног на чело Бонског устава представљало је поистовећење достојанства са 
суштином људских права и тврдња да оно представља њихову бит која мора 
имати трајну и неприкосновену заштиту. 


Нови миленијум доноси и један радикалнији заокрет у тумачењу не 
мачке уставне гаранције људског достојанства. Матијас Хердеген, иако не 
без значајних претходника који су критиковали или чак одбацивали Диригову 
интерпретацију, објављује ново тумачење дигнитета на месту дотада па 
радигматичних Диригових објашњења. У овом раду се анализира Хердегеново 
тумачење гаранције неприкосновености достојанства и пореди се са њему ри 
валском Дириговом интерпретацијом. 


Компарација Хердегеновог и Дириговог становишта је стављена у шири 
контекст и додатно осветљена узимањем у обзир два случаја који стоје у уској 
вези с разумевањем идеје неприкосновености и гаранције достојанства (случај 
Закона о ваздушној безбедности и случај претње мучењем отмичару дечака у 
Франкфурту) и који су у немачком говорном подручју изазвали звучне полеми 
ке. Промишљањем сложености ових случајева и филозофскоправних и етичких 
основа и консеквенци ривалских концепција неприкосновености достојанства, 
закључује се да без обзира на ваљаност појединачних решења, ова алтернати 
ва право нужно оставља осуђено на извесну меру трагичног и апсурдног. 


Кључне речи: Људско достојанство. Основни закон Немачке. Матијас 
Хердеген. Гинтер Дириг. Неприкосновеност. 


Аутор је доцент Факултета за правне и пословне студије у Новом Саду, 
dfraneta@useens.net. Основни резултати овог рада изложени Cy на научном ску 
пу „Држава и право појмови у транзицији“ организованом од стране Српског 
удружења за правну и социјалну филозофију одржаног 14. маја 2011. године на 
Правном факултету Универзитета у Новом Саду. 

1. УВОД 


Литература о људском достојанству сеже све до античких вре- 
мена, а у последњим деценијама постаје све непрегледнија. Нека 
тумачења ове идеје се у тој мери разилазе да једним потезом није 
могуће обухватити њена значења. Расправа о суштини и функцији 
појма људског достојанства је у теорији права добила посебну сложе- 
ност, а током последње деценије и додатно попримила на дивергент- 
ности. Она се највећим делом одвија у немачкој теорији и филозофији 
права; разлог томе је пре свега место које појам људског достојанства 
заузима у Основном закону, али и у немачкој филозофској баштини. 


Наравно, дебата о значењу људског достојанства ипак није 
остала само у границама немачког говорног подручја: појам и про- 
блеми идеје достојанства одавно су предмет међународне јавне и на- 
учне полемике. Глобализовање ове дебате мање чуди када се има у 
виду да овај појам заузима важно место и у међународним правним 
документима, али и да је присутан у уставима бројних земаља. Не- 
опходност промишљања овог појма бива још разумљивија када се 
сагледа његово фундаментално место у европској култури, а не само 
у праву, култури која се одавно разлила и по другим деловима пла- 
нете. 


2. ПОЈАМ НЕПРИКОСНОВЕНОГ И ЉУДСКО 
ДОСТОЈАНСТВО 


Нови миленијум је у Немачкој донео очигледније заокрете у 
погледу разумевања и тумачења људског достојанства као правног 
појма. Ова сложена етичка и правна идеја, чија се неприкоснове- 
ност гарантује првим ставом првог члана Бонског устава, у другој 
половини ХХ века је у Немачкој разумевана пре свега полазећи од 
идеје неприкосновености. Неприкосновеност је схватана као апсо- 
лутна немогућност располагања и калкулисања. То је био и смисао 
деценијама доминатног тумачења устава Гинтера Дирига (Günter Dii- 
rig) који je у људском достојанству препознао објективни вредносни 
фундамент правног поретка! у коме се темеље неповредива и неоту- 
ђива људска права и који је требало да представља крајњу запреку 
продирању релативизма и идеологија које објективизују човека. 
Страх од релативизма и увођење неприкосновености достојанства 
у устав углавном је интерпретиран као резултат непосредног иску- 
ства националсоцијализма и инструментализовања људскости, те 
настојања да се постави баријера сличним режимима. 


! Theodor Maunz, Günter Dürig, Grundgesetz: Kommentierung der Artikel 1 und 
2 Grundgesetz von Günter Dürig, C. H. Beck, München 1958, 3. 

Док су права одређена као неповредива (unverletzlich), досто- 
јанство је у уставу означено као неприкосновено (unantastbar?). 
Доминантно разумевање је упућивало на то да се права могу огра- 
ничавати уз адекватна оправдања, али да достојанство не може ни на 
који начин бити релативизовано и да захтева пуну заштиту V3 ову 
разлику, неприкосновеност достојанства оснажена је и одредбом из 
чл. 79 Бонског устава према ком измена чл. 1 није дозвољена. 


Како би изразио и образложио сличну идеју, Винфрид Хасемер 
(Winfried Hassemer) је користио термин нерасположивост (die Unver- 
fügbarkeit). Хасемер је овај појам разумео као кључну вододелницу 
правнопозитивистичких и природноправних становишта. Unver- 
fügbarkeit je у супротности с произвољношћу, тоталном логиком 
превенције и финалитета, није подложно механици одмеравања и 
не може бити превладано неким правним добрима.“ Одбацивање ове 
идеје је по његовом мишљењу тежишни проблем позитивистичког 
приступа који га доводи у опасну близину релативизма. Хасемер је 
о нерасположивости размишљао пре свега у контексту кривичног 
права, везујући је, на пример, за забрану мучења и неприхватљивост 
потпуног укидања подручја приватности, а њено пуно истискивање 
из домена права је означио као замену права политиком. 


Препознатљива обележја најпознатијег тумачења достојанства 
у домену правне догматике, интерпретације Гинтера Дирига, била су 
поистовећење достојанства с неприкосновеном сржи права и његово 
операционализовање помоћу познате, Кантовим категоричким импе- 
ративом инспирисане објект-формуле. Диригу је сматрао да гаранција 
људског достојанства недвосмислено забрањује да се човек третира 
само као објект. „Људско достојанство се повређује када се конкретан 


човек унизи до објекта, пуког средства, заменљиве величине“. 


Упркос широкој прихваћености, не само у теорији Hero и y 
пракси Савезног уставног суда Немачке, објект-формула је створила 
и бројне проблеме у примени гаранције достојанства јер је и сама 
остала недовољно јасна, те подложна неадекватној употреби или 
злоупотреби.“ 


2 Дослован превод ове речи гласи „недодирљиво“. 


2 Упор. Kai Móller, „Тће Right to Life Between Absolute and Proportional Pro 
tection“, Law, Society and Economy Working Papers 13/2010, 3. 


^ wWinfried Hassemer, ,Unverfügbares im Strafprozess“, Rechtsstaat und Men 
schenwiirde. Festschrift für Werner Maihofer zum 70. Geburtstag (Hrsg. A. Kaufmann, 
E. J. Mestmacker und H. F. Zacher), Vittorio Klostermann, Frankfurt am Main 1988, 
195 197. 


5 Т. Maunz, 6. Dürig, (1958), 15. 


6 Више o Дириговом тумачењу достојанства и проблематичности објект 
формуле у: Душка Франета, Људско достојанство као правна вредност (докторска 
дисертација), Београд 2009, 31 39. 

Објект-формула није једини проблем Дириговог тумачења 
достојанства. Његова интерпретација није садржала само неке недо- 
вољно јасне смернице, него и нека неутемељена, конзервативна 
опредељења. Поред тога, настала крајем педесетих година, Диригова 
интерпретација не садржи одговоре на нека значајна нова питања која 
cy се у међувремену појавила — у првом реду изазавана упадљивим 
напретком биомедицинских наука — а која захтевају правне оквире. 
То су свакако били неки од разлога зашто је последња деценија доне- 
ла покушаје редефинисања неприкосновености и „детабуизирања“' 
достојанства. 


3. ХЕРДЕГЕНОВО ДИСТАНЦИРАЊЕ ОД КЉУЧНИХ ТАЧАКА 
ДИРИГОВЕ ИНТЕРПРЕТАЦИЈЕ 


Иако разумевање људског достојанства као правног појма није 
било хомогено ни непосредно након Другог светског рата, него се већ 
тада у многим погледима разилазило, ипак полемика о значењу не- 
прикосновености и апсолутности није узимала великог маха. Један од 
текстова у којима је у новом миленијуму дошло до снажнијег заокрета 
у односу на преовлађујуће разумевање идеје достојанства је коментар 
устава немачког правника Матијаса Хердегена (Matthias Herdegen). 
Хердегенове промене су изазвале неке оштре реакције у јавности, 
али оно ипак није било сасвим усамљен случај другачијег разумевања 
улоге и смисла људског достојанства у немачком правном систему. 


Хердегенов коментар првог члана Основног закона СР Немачке 
се појавио 2003. године“ у оквиру познатог и утицајног издања 
„Маунц-Дириговог“ коментара Бонског устава. Диригов коментар 
првог члана Устава из 1958. године сматран је у многим погледима 
доминантном интерпретацијом идеје људског достојанства, па и у тој 
мери да су га неки сматрали скоро квази- -официјелном коментаром. 
У оквиру „Маунц- Дирига“ је већина тумачења других делова Устава 
доживела једно или више обнављања, док је Диригов коментар првог 
члана остао нетакнут све до новог миленијума. Из тог разлога је још 
упадљивија чињеница да Хердегенов коментар у многим погледима 
значајно одступа од Диригове интерпретације достојанства. Те 
разлике су неки чак означили као симптом прекида епохе због 
фундаментално другачијег тумачења темељне правне вредности.“ 


7 Више о достојанству као табуу немачког правног поретка, Ralf Розсћег, 
„Die Würde des Menschen ist unantastbar“, Juristenzeitung 15 16/2004, 756 762. 


8 У овом раду је анализиран коментар устава Матијаса Хердегена на основу 


издања из 2010. године, а који је у односу на верзију из 2003. године претрпео из 
мене и допуне. 

? Ernst Wolfgang Böckenförde, „Bleibt die Menschenwürde unantastbar?“, Blát 
ter für deutsche und internationale Politik 10/2004, 1216 1227; E. W. Böckenförde, ,,Die 
Menschenwürde war unantastbar", Frankfurter Allgemeine Zeitung 204/2003. 

Начелна структура Хердегеновог тумачења првог става првог 
члана устава не показује неке драстичније наговештаје разлика у 
односу на Диригову интерпретацију. Она се састоји из следећих де- 
лова: Гаранција људског достојанства у вредносном поретку Уста- 
ва, Појам људског достојанства, Носиоци људског достојанства, 
Неприкосновеност људског достојанства, Обавеза државе да 
поштује и штити и Уобличења гаранције достојанства. Пажљивије 
упознавање с његовом суштином ипак показује да су у питању два 
тумачења која чак показују обележја различитих модела којима у 
основи леже различита филозофскоправна и етичка опредељења. 


3.1. Методолошки оквир 


Иако дели уверење с Диригом да људско достојанство пред- 
ставља вредносни оријентир немачког правног поретка који држави 
даје сврху и правац, Хердеген сматра да је проблем доминантног 
разумевања достојанства у томе што се оно посматра као метаправ- 
ни појам. Неприхватљив резултат таквог, веома рапрострањеног при- 
ступа јесте довођење у питање светоназорне неутралности устава и 
замена примене јуристичког метода цртама извесног погледа на свет. 
Он пише да је „циљ напада на разумевање људског достојанства као 
појма позитивног права да онемогуће извесна тумачења људског 
достојанства не само државноправном дискурсу, него и политичко- 
парламентарним расправама помоћу конструкције натпозитивног 
нормативитета“.!! Хердеген упозорава да би поистовећење устава с 
извесним погледом на свет било теоријско укинуће мултикултурал- 
ног друштва. ! Према његовом уверењу, неутралности уместо „свето- 
назорном карактеру“ текста доприноси релативна неодређеност, не- 
довршеност, нехомогеност, па и непредвидљивост устава и његових 
појмова. 


Допуштено уско грло метауставног инпута према Хердеге- 
новом суду би смели да чине: међународноправни стандарди (на- 
рочито стандарди који се односе на заштиту људских права), упо- 
редно право, емпирија и историја која утиче на саморазумевање 
заједнице. Овим одређењем он настоји да направи рез између na- 
учног карактера подручја права и ненаучног карактера разумевања и 
предразумевања права. Само четири поменута метауставна подручја 
треба да буду ослонац у тумачењу устава поред самог текста прав- 


10 Matthias Herdegen, „Kommentierung zu Art. 1 GG“, Maunz/Dürig Kommentar 
zum Grundgesetz Kommentar zum Grundgesetz, Stand 2010, I, 6, 21. 


П ља, 1,5, 19. 
2 Thid. 


13 M. Herdegen, ,,Verfassungsinterpretation als methodische Disziplin“, Juristen 
zeitung 18/2004, 878. 

них одредаба и судске праксе. Он сматра да су се дотадашња до- 
минантна тумачења гаранције људског достојанства, с једне стра- 
не, ослањала на неприхватљив метаправни појам достојанства, а с 
друге су и у неоправданој мери фаворизовала историјско тумачење 
и то потенцирајући један специфичан модел схватања достојанства 
послератног периода. Тиме је допуштено да на место јуристичког 
метода ступи светоназорни приступ праву. Парадигматичан пример 
за овај случај тумачења гаранције достојанства према Хердегеновом 
уверењу представљају покушаји да се на питања савремене биоме- 
дицине одговори искључиво из хоризонта искуства еугеничких зло- 
чина националсоцијалистичког режима. 


У свом тумачењу првог става првог члана Основног зако- 
на, Хердеген инсистира да се у обзир узму и упоредноправна и 
међународноправна перспектива. Он настоји да сагледа немачки устав- 
ни систем, па и саму гаранцију достојанства као један од његових фун- 
дамената, из ширег упоредноправног контекста, а посебно из перспек- 
тиве европског и међународног права и притом истиче да степен за- 
штите и статус одредбе о људском достојанству нису исти у Немачкој и 
у ЕУ. Он запажа да је људско достојанство правно препознато као фун- 
даментална заједничка вредност у ЕУ, али и да је његово разумевање 
и сама заштита више упућено на одмеравање и начело сразмерности 
него што је случај у Немачкој, те да би флексибилизација разумевања 
достојанства значила и приближавање немачког уставног система ев- 
ропском и међународном праву. У овом објашњењу је истакнут један 
важан разлог и мотив Хердегеновог тумачења гаранције достојанства 
који, међутим, није иманентно правни разлог, нити представља по 
себи разумљиво оправдање другачијег тумачења. 


3.2. Хердеген: достојанство није суштински садржај права 


Једна од упадљивих разлика Хердегеновог и Дириговог разу- 
мевања појма достојанства је у томе што Хердеген гаранцију дигни- 
тета види не само као начело објективног права, него и као посебно 
субјективно право.!* За разлику од Дирига, он достојанство не CMa- 
тра суштинским садржајем права (der Wesensgehalt!?), него начелом 
права и једним од права. Диригово извођење права из достојанства 
он сматра кључним проблемом интерпретације свога претходника. 19 


14 Окосница Дириговог тумачења је било баш порицање Нипердејевог (Hans 
Carl Nipperdey) становишта да се гаранција људског достојанства може тумачити 
као субјективно право. 

15 Art. 19, Abs. 2, Grundgesetz für die Bundesrepublik Deutschland, http://www. 
bundestag.de/dokumente/rechtsgrundlagen/grundgesetz/gg 01.html, 9. jun 2011. 


16 М. Herdegen, (2010) I, 6, 22. 

На питање шта је садржај посебног права на људско досто- 
јанство, а које је представљало кључну тешкоћу свих теоретича- 
ра који су се залагали за овај пут тумачења, Хердеген не даје до 
краја логички заокружен одговор. Он достојанство доводи у везу с 
већим бројем права, а првенствено га интепретира кроз гаранцију 
заштите појединца као личности која је способна за самоодређење 
(„Људско достојанство у првој линији штити... појединца у његовом 
конкретном захтеву за поштовањем као личности“!7), те кроз слобо- 
ду делања и опште право личности, као и још неке предуслове ове 
слободе (нпр. право на егзистенцијални минимум). Став | члана | 
је према његовом мишљењу у најужој вези са ставом 2 члана 2 y 
коме се гарантује слобода личности, а он његово остварење види и 
у другим правима. Срж достојанства свакако садрже и право на те- 
лесни интегритет, слобода савести, вероисповести и погледа на свет; 
право на живот је предуслов достојанства, а у извесној мери језгро 
достојанства садрже и тзв. права на приватност. Ипак, неким правима 
која се уобичајено схватају као предуслов слободе и самоодређења 
личности, он у знатној мери оспорава уску везу с достојанством или 
је сасвим пориче (нпр. читавој групи партиципативних права, као и 
праву на азил). Његова аргументација упућује на закључак да се идеја 
људског достојанства у појединим случајевима више приближава 
идеји достојанства држављанина него идеји људског достојанства. 
Порицање везе права на азил и идеје људског достојанства, као и 
негирање јасне и чврсте везе тзв. демократских права и достојанства 
наводе на такав закључак. Афирмисање потоње групе права би за 
собом повлачило нужно признање да у земљама у којима нису по- 
стигнути задовољавајући стандарди демократије долази до повреде 
људског достојанства, што је закључак који Хердеген није спреман 
да изведе. 


За разлику од Дирига, Хердеген одбацује могућност самопо- 
вреде достојанства и тиме ставља индивидуу и њену вољу у први 
план заштите. У контексту његовог тумачења, индивидуа није као 
код Дирига негативно означена. Док је Дириг заступао „средњу 
линију персонализма“ имајући за амбицију да пронађе пут између 
погрешке колективизма и погрешке индивидуализма, Хердеген увиђа 
начелни проблем ове стратегије која је у великој мери колебљиве 
и произвољне природе. У Хердегеновом тумачењу се гаранција 
достојанства ипак не појављује као доследно спроведена и свемоћна 
индивидуализована воља, него њену границу представљају „елемен- 
тарни стандарди хуманости“ уобличени помоћу других права. Ти 
стандарди се појављују напросто као дати међународним правом и 
уставом, без неког даљег и дубљег образложења зашто неприкосно- 


17 а, 1, 10, 29. 

вено достојанство може и треба баш на овај начин да буде ограни- 
чено. 


Хердеген наиме тврди да се људско достојанство и остала 
права узајамно одређују садржајем и употребом, те пориче „онто- 
лошки“ и временски приоритет достојанству у односу на права. Код 
Дирига достојанство несумњиво има онтолошки приоритет у односу 
на људска npama. Хердеген нарочито истиче како слобода вере и 
мишљења, али и сва тзв. „класична“ права, и сама обликују идеју 
достојанства, односно да је њихов однос узајаман.! У Дириговом 
тумачењу, достојанство је представљало неприкосновено језгро пра- 
ва, а однос достојанства и права је био једносмеран, док је у Херде- 
геновом тумачењу дигнитет једно од права ограничено другима, Te и 
појам неприкосновености овде бива имплицитно редефинисан. 


Основна уобличења гаранције достојанства Хердеген види 
у јамчењу самоодређења у обликовању свога живота и заштити 
сфере личности, делимично у заштити телесног и духовног ин- 
тегритета, заштити при настанку људског живота као и у погледу 
развојних перспектива пренаталног живота, друштвеном захте- 
ву за поштовањем, заштити од намерног неједнаког третмана и у 
обезбеђењу егзистенцијалног минимума. Садржај самоодређења и 
општег подручја личности чине првенствено индивидуална одговор- 
ност за сопствене животне одлуке и слобода самопредстављања – ови 
садржаји се протежу на низ појединачних права и слобода која их по- 
дупиру и уоквирују. Хердеген посебно истиче право на информацио- 
но самоодређење, право на остварење жеље за потомством, али и она 
која назива старијим правима попут заштите од управљања вољом и 
контроле невољног (наношењем патње, наметањем употребе детекто- 
ра лажи, дрога и сл.), заштите од приморавања на самооптуживање, 
заштите права на сексуално самоодређење, заштите достојанства 
трудница (он потврђује медицинску, криминолошку и ембриопатску 
индикацију за прекид трудноће, за разлику од Дирига који признаје 
медицинску индикацију, а одбацује социјалну, еугеничку и етичку 
индикацију), заштите сфере приватности и права на самоодређење 
на крају живота. 


Право на достојанство у Хердегеновом тумачењу је у уској вези 
с низом права и слобода, а првенствено с идејом слободног развоја 
личности. Ипак, његова интерпретација већ у основи има болне тач- 


15 Посматрано из хоризонта историје права тачно је да су људска права вре 
менски претходила људском достојанству, али посматрано из хоризонта историје 
филозофије који је у овом погледу временски много обухватнији (и сеже до антич 
ких времена), идеја људског достојанства је претходила идеји људских права. 

19 Ibid., 1, 7, 24. 

20 T. Маш, С. Dürig, (1958), 90 91. 

ке, јер он не нуди одговоре на два значајна питања. Прво, Хердеген 
не прави јасну разлику између идеје људског достојанства и идеје 
неометаног („слободног“) развоја личности, те остаје необразло- 
жено због чега је уопште било потребно одвајати те идеје. Такође, 
ограничавање овако схваћеног достојанства постаје проблематично 
осим ако се појам неприкосновености знатно не ослаби. У том случају 
стратегија ограничавања опет на крају оскудева у образложењима.2! 
Друго, он не нуди уверљиве разлоге због којих извесне слободе и 
права које јесу (и уобичајено се признају као) нужни предуслови 
реализације слободе људске личности, остају изостављени из права 
на дигнитет (партиципативна права, право на азил). 


3.3. Биланс и достојанство 


„Омекшавање“ апсолутности гаранције достојанства Хердеген 
је извео тако што га је одредио као једно од права, то јест као вред- 
ност која нема само иманентне границе, него и оне оличене у другим 
правима и вредностима. Одговор на питање да ли је у конкретном 
случају дошло до повреде људског достојанства за Хердегена се у 
већини случајева не може добити унапред него тек сагледавањем 
конкретних околности, осталих вредности, права и принципа сраз- 
мерности, односно једним поступком који он назива „целовитим 
билансирајућим посматрањем“ (,,bilanzierende Gesamtbetrachtung"). 


Хердеген сматра да је погрешно закључити да је достојанство 
унапред јасно дефинисано и одређено само због тога што је не- 
прикосновено. Такав закључак он чак сматра неоправданим 
поједностављењем одредбе из првог члана. Он је убеђен да се тек 
кроз конкретне случајеве може заиста одредити да ли је до по- 
вреде достојанства дошло. Неприхватање поступка „целовитог 
билансирајућег посматрања“ према Хердегеновом уверењу оставља 
само два решења као могућа: или се мора прихватити изузетно 
узак круг повреда достојанства или се у супротном спајањем ши- 
роког садржаја достојанства и апсолутне, ничим ограничене за- 
бране онемогућује делање државе јер се инструментализовање и 
објективизовање човека може препознати и у многим видовима 
спровођења правде. Он овим тврди да у уобичајеним случајевима 
државног делања не долази до повреде достојанства због тога што 
специфичне околности и друге вредности оправдавају такво делање. 
Овакав приступ он примењује и на друге случајеве у којима суди о 
томе да ли је дошло до повреде достојанства, а не само када су у 


21 О овом проблему више Раш Tiedemann, Was ist Menschenwürde?, МВС, 
Darmstadt 2006, 34 35. 


7? М. Herdegen, (2010), П, 4, 47. 

питању поступци државе. На тај начин он радикално ослабљује Ди- 
ригово схватање неприкосновености. 


Хердеген оштро критикује став да „свако диференцирање 
представља селективно умањење заштите достојанства одређеним 
групама“. Чињеница да су увек и друге вредности у игри када ce 
процењује да ли је до повреде достојанства дошло према његовом 
мишљењу не говори у прилог томе да се достојанство релативизује, 
него само о томе да ce не може d priori утврдити да ли је ова вред- 
ност повређена и да се целокупна ситуација увек мора узети у об- 
зир. Један од примера који он наводи односи се на његов суд да не 
повређује свака доживотна казна затвора достојанство када се имају 
у виду све околности. Разликовање починилаца и жртава које пра- 
во мора да прави, за њега је један од кључних аргумената у корист 
тврдње да достојанство захтева конкретизацију и уважавање самог 
случаја. Уколико се достојанство не би могло одмеравати с обзиром 
на конкретне околности, то јест с обзиром на дело које је неко из- 
вршио а неко не, онда би овакво разликовање према Хердегеновом 
уверењу било немогуће, а починиоци би морали бити третирани 
једнако као и жртве. 


Занимљиво је и значајно пратити како Хердеген покушава да 
примени свој начин резоновања оријентисаног ка случају на идеју 
људског достојанства чији је статус обележен једном специфичном 
речју: неприкосновеност. Хердеген хоће да ишчупа идеју људског 
достојанства из система d priori забрана и да и у њој пронађе про- 
стор за конкретност појединачних случајева. Притом се, наравно, 
сусреће са сложеним проблемом: уколико идеја достојанства буде у 
потпуности остављена процени спрам случаја, одредница неприкос- 
новености прети да изгуби своје значење, а садржај достојанства да 
постане сасвим флуидан. Хердеген овај проблем покушава да реши 
тако што идеју достојанства дели на њен ужи и шири оквир, при 
чему ужи остаје неприкосновена и неодмерива срж, док шири зах- 
тева метод процене случаја („целовито билансирајуће посматрање“). 
Наравно, ова стратегија захтева оправдање, а аргумент којим га 
Хердеген поткрепљује у вези је с међународним правом и апсолут- 
ним искључивањем извесних поступака на овом нивоу. Потпуно не- 
подложни билансирању су само они поступци који су забрањени 
међународним одредбама, те би се могло рећи да се само ту ради о 
неприкосновености у правом смислу речи. Срж достојанства која није 
подложна билансу садржи првенствено категоричку забрану геноци- 
да, мучења, масовног прогона и расне и националне дискриминације. 
Онај ко затражи смисаону целовитост оваквог језгра достојанства и 
постави питање због чега појединачни прогон није, а масовни јесте не- 


23 Thid., Ш, 1b, 54. 

двосмислена повреда људског достојанства, биће вероватно упућен на 
адресу међународног права, на коју се премешта постојећа теоријска 
пукотина. Други, „опсежнији“ део људског достојанства подложан је 
„билансирајућем поступку“ и самим тим појам неприкосновености 
овде бива измењен. Увођењем овакве разлике између ужег и ширег 
оквира појма, категоричке и билансирајуће гаранције неприкосно- 
вености (поступка који и сам остаје у незадовољајавајућем степену 
јасан иако је требало да замени мутне путоказе објект-формуле), сама 
идеја достојанства бива унутрашње дуализована без задовољавајућег 
образложења. Овакво двојство у појму достојанства оставља хронич- 
но отвореним питање: да ли је неразборито то што уска категоричка 
забрана никада не подлеже билансирању или је пак неразборито то 
што билансирајући поступак у одређеној групи случајева оспорава 
категоричност забране? 


3.4. Достојанство и проблеми савремених биомедицинских наука 


Детаљније упознавање са структуром Хердегеновог тумачења 
гаранције људског достојанства показује да веома значајно место у 
његовом разумевању овог проблема заузимају новије медицинске 
и биолошке праксе. Многе од њих нису биле доступне у послерат- 
ном периоду, те у Дириговом тумачењу и нису узете у обзир. Хер- 
деген одговара на питање о томе да ли долази до повреде људског 
достојанства приликом вантелесне оплодње, при терапеутском и 
репродуктивном клонирању, сурогат-мајчинству и germ-line генској 
терапији. Имајући у виду обим који ова питања заузимају у тумачењу, 
као и значај који им Хердеген придаје, стиче се утисак да су она у 
великој мери дала покретачку снагу, као и важне контуре његовој 
интерпретацији у целини. 


Дилеме у вези с пренаталним животом Хердеген означава као 
најтежа питања која се тичу тумачења гаранције људског достојанства. 
Он све дотадашње теорије које су покушале да реше статус пренатал- 
ног људског достојанства оцењује као незадовољавајуће, а до својих 
закључака (да право на достојанство важи од зачећа, да не постоји 
једнакост између ситуације in vivo и in vitro, да тотипотентне ћелије 
немају достојанство, итд.2*) долази одмеравајући низ аргумената у 
појединим стадијумима развоја. Општа стратегија његовог тумачења 
— „целовито билансирајуће посматрање“, као и раздвајање права на 
достојанство и права на живот,° долазе у овом сегменту нарочи- 
то до изражаја. Хердеген верује да овакав поступак не представља 
довођење у питање неприкосновености достојанства, него само њено 


24 Сваки од ових закључака би заслуживао посебно разматрање, али то није 
неопходно за основни правац овог рада. 


25 а, Ш, За, 61. 

утврђивање узимајући у обзир обележја конкретног случаја. У окви- 
рима Диригове интепретације, „биланс неприкосновености“ би се 
појавио као contradictio in adjecto, а питање о задирању у неприкос- 
новено језгро достојанства би морало бити унапред одговорено. 


4. АПРИОРНА И АПОСТЕРИОРНА КОНЦЕПЦИЈА 
НЕПРИКОСНОВЕНОСТИ ДОСТОЈАНСТВА 


У поређењу с Дириговим становиштем, Хердегенова концеп- 
ција достојанства се може назвати апостериорном. Баштинећи 
Кантове ставове о достојанству као апсолутној вредности, као и 
хришћанско појмање светости људског живота и духовности, у окви- 
рима Диригове интерпретације нема места за појмове као што су би- 
ланс, одмеравање или финалитет. Људско достојанство је „апсолутни 
tertium comparationis'?* правног поретка, његова сврха, фундаментал- 
на вредност и неопходна допуна идеје правде. Људско достојанство 
је према Дириговом уверењу суштински садржај права и крајњи 
разлог њихове заштите, те њихова вредносна суштина с којом се не 
може калкулисати. Оно представља ону крајњу црту испод које се 
даље не може ићи и та апсолутна гаранција је еквивалент појму не- 
прикосновености. 


За разлику од Дирига, Хердеген „инсталирање“ априорне не- 
прикосновености у правни поредак види као замену јуристичког 
метода погледом на свет и нарушавање његове неутралности. Оно 
тече паралелно с табуизирањем идеје достојанства и покушајима 
да се из једне вредности откључа сав нормативитет животног све- 
та. Из тога следи нереалан, статичан и симплификован приступ 
бројним питањима на које право треба да одговори. Идеја априорне 
концепције достојанства, према Хердегеновом уверењу, чини правни 
поредак неодрживим. 


Хердеген достојанство види и као начело права и као посебно 
право, али никако као суштински садржај права. Према његовом суду, 
између већег броја права и достојанства, али и других вредности, 
постоји узајаман однос, те да ли је дошло до повреде достојанства 
могуће је утврдити тек узимајући у обзир конкретне околности и 
одмеравајући читав сплет аспеката и вредности који су у игри. Да ли 
се неким поступком повређује достојанство не одређује само начин 
поступања, него и сврха датог поступка. Хердеген зато неприкоснове- 
ност одређује апостериорно: ако је утврђено да је нечије достојанство 
угрожено, заштита је неопходна. Неприкосновеност се, међутим, 


26 Günter Dürig, „Der Grundrechtssatz von der Menschenwürde“, Archiv des 
öffentlichen Rechts 2/1956, 143. 


204 


Душка Франета (стр. 193 211) 


појављује тек након што је извршено одмеравање, те гаранција има 
знатно ослабљенији смисао него у Дириговој концепцији у којој је 
синоним неприкосновености неприхватљивост икаквог одмеравања 
у одређеним случајевима.” 


5. ДВА ТРАГИЧНА СЛУЧАЈА КАО ОРИЈЕНТИРИ У 
ПРОМИШЉАЊУ ИДЕЈЕ НЕПРИКОСНОВЕНОСТИ 


Разлику између два модела приступа концепту достојанства, 
чији су врло илустративни, али не и идеални репрезенти Диригово и 
Хердегеново тумачење, додатно осветљавају два случаја из претход- 
не деценије који су изазвали звучне полемике у немачкој јавности. 


Први случај који баца светло и сенке на промишљање гаранције 
неприкосновености достојанства тицао се Закона о ваздушној без- 
бедности (das Luftsicherheitsgesetz) који је y СР Немачкој ступио на 
снагу у јануару 2005. године. Спорно место овог Закона био је ст. 
3,8 чл. 14 којим су установљена врло широка овлашћења у случају 
потребе за оружаним дејством како би се спречио претећи ваздушни 
напад након отмице неке летелице. Ова одредба је дозвољавала упо- 
требу оружја у оним случајевима када је то једини начин да се зау- 
стави опасност да ће летелица у ваздуху бити искоришћена против 
људских живота. Повод и контекст који су по свему судећи имали 
пресудну улогу у моменту састављања ове одредбе били су прекоо- 
кеански терористички напади, као и претње да ће се такви напади 
догодити и на територији Немачке. Како би била спречена несрећа 
већих размера, овај закон је требало да да дозволу обарању киднапо- 
ваних авиона у случајевима у којима нема друге могућности, што је 
истовремено значило и прихватљивост жртвовања невиних живота 
путника и посаде који би се у том тренутку налазили у ваздуху. 


Одредба 14.3. Закона о ваздушној безбедности која је 
омогућавала обарање авиона у коме су недужни путници и посада, 
15. 02. 2006. године је проглашена неуставном од стране Савезног 
уставног суда Немачке. Поред порицања легислативне моћи ge- 
дералном нивоу да овакву одредбу донесе на основу чланова 35.2 


27 Већ је указано да и Хердеген тврди да постоји ужи круг категоричке за 
штите достојанства коју утемељује првенствено стандардима међународног права. 


28 Непосредно дејство с оружаном силом је дозвољено једино ако се y 


постојећим околностима мора претпоставити да ће летелица бити употребљена про 
тив људских живота и да је оно једино средство одбране од те постојеће опасно 
сти.“ Art. 14, Abs. 3, Luftsicherheitsgesetz, http://bundesrecht.juris.de/luftsig/ | 14.html, 
9.06.2011. 


29 BVerfGE, 1 BvR 357/05 vom 15.02.2006, http://www bundesverfassungsger 
icht.de/entscheidungen/rs20060215 1bvr035705.html, 9.06.2011. 

(2) и 35.3 (1) Основног закона, као други основ неуставности Са- 
везни уставни суд је навео њену неусаглашеност с гаранцијом пра- 
ва на живот повезаног с гаранцијом људског достојанства?) Према 
мишљењу судија, путници и посада у овом случају не могу бити по- 
сматрани као део опасног оружја како су неки тврдили, него само као 
жртве, или класичном Кантовом формулацијом, као сврхе по себи, 
те заслужују неприкосновену заштиту. Другим речима, одмеравања 
њиховог достојанства спрам могућих жртава и штете не може бити. 
Одбаченом одредбом путници би постали објект не само починила- 
ца злочина него и саме државе, те изгубили статус субјеката и њега 
пратеће достојанство. Одлука суда је наводила да је намерно и зако- 
ном одобрено лишавање живота лица која су у летелици сасвим не- 
сагласно с уставном гаранцијом људског достојанства, а претпостав- 
ка да су грађани у таквој ситуацији дужни да жртвују своје животе 
зарад општег добра потпуно неприхватљива. Вредно помена је да се 
у одлуци наглашава да уколико би починиоци били сами у летели- 
ци, одредба 14.3. не би била неуставна с обзиром на везу гаранције 
права на живот и гаранције достојанства, јер се починиоцима тада не 
би одузимао статус субјекта имајући у виду да су они сами свесни 
и одговорни изазивачи последица својих поступака и не налазе се у 
беспомоћној позицији као недужни путници или посада. 


Усвајање и уставно оспоравање наведене одредбе Закона о 
ваздушној безбедности није остало непропраћено рекацијама струч- 
не и грађанске јавности. Одлука Савезног уставног суда углавном је 
схваћена као одбацивање релативизовања и „билансирања“ непри- 
косновености људског достојанства, али мишљења о њеној исправ- 
ности нису била само афирмативна.°! Хердеген је одлуку Савезног 
уставног суда оценио као оскудно образложену у погледу повре- 
де људског достојанства, као правно отварање врата за несметано 
спровођење терористичких напада од тренутка отмице авиона и као 
проблематичну у њеним импликацијама по војна дејства у оружаним 
сукобима. 22 


Догађаји у вези с терористичким нападима учинили су свака- 
ко реалнијим страх од могућности масовних отмица и злоупотреба 
невиних грађана у стварању жртава и штета огромних размера. Ис- 
товремено, они су пред право поставили веома тегобно питање како 
дати задовољавајући одговор на овакве екстремне околности. С једне 


ay Треба напоменути да cy ce судије притом позвале и на ст. 2, чл. 19 Основ 
ног закона који забрањује повреду неког права у његовом суштинском садржају, а 
у коме је Дириг иначе препознао значајну уставну афирмацију својих тврдњи да је 
достојанство суштински садржај гарантованих права. 


31 Критички у погледу ове одлуке nnp.: Nina Naske, Georg Nolte, „Aerial Se 
curity Law“, The American Journal of International Law 2/2007, 469 471. 


32 М. Herdegen, (2004), 2, 96. 

стране, поново се поставило питање има ли неких вредности – нпр. 
животи невиних цивила – које су без остатка неприкосновене, те не 
могу бити суспендоване без обзира на околности, неких вредности 
које не могу бити држави на располагању, а да право и институцио- 
нални поредак не изгуби смисао? С друге стране се, међутим, от- 
ворио проблем шта чинити у случајевима у којима ће уздржавање 
од реаговања изазвати несрећу несагледивих pasMepa? Свако ко би 
категорички одбацио могућност било каквог одмеравања, лако би се 
могао наћи уплетен у проблем који би, да је мање реалан и тежак, 
личио на старе софизме: увек је могуће уместо мањих несрећа прет- 
поставити несреће већих размера и изнова доводити у питање апри- 
орну конструкцију неприкосновености неке вредности или начела. 
Они који без обзира на околности ипак инсистирају на неприкосно- 
вености на крају остају приморани да прихвате ону стару, апсурдну 
крилатицу: fiat iustitia, et pereat mundus. 


Други, застрашујући случај отворио je исти тегобан проблем 
у нешто другачијем контексту, али се такође поставио као референт- 
на тачка у промишљању гаранције неприкосновености и људског 
достојанства. У септембру 2002. године, једанаестогодишњег дечака 
киднаповао је двадесетседмогодишњи студент права. Након што је 
отмичар ухваћен, потпредседник франкфуртске полиције, у нади да 
ће спасити дечаков живот, издао је налог вишем комесару за крими- 
нал да се током саслушања отмичару запрети наношењем телесних 
повреда, што је комесар и учинио. Одмах након изречених претњи, 
отмичар је признао да је дечаку већ одузео живот, те до остварења 
изнетих претњи мучењем није дошло. Наравно, након овог страшног 
злочина убрзо су уследили судски поступци, али и јавна дебата која 
је задирала у темељна начела правног поретка.“ 


Поступак потпредседника полиције и вишег комесара је из- 
азвао полемику у којој су се појавила различита становишта. Неки 
су заузели критички став у погледу поступка у литератури названог 
спасоносно мучење (die Rettungsfolter),*> док cy неки пресуду оценили 
као погрешну, аргументујући да се радило о ситуацији нужне одбра- 
не или прецизније нужне помоћи (die Мотије) у којој cy ce држав- 
ни службеници нашли, а да је коришћени став да се достојанство 


33 Ток овог поступка у коме је отмичар у Немачкој осуђен на доживотну 
робију, а након тога се жалио Европском суду за људска права у Стразбуру због 
повреде права од стране државних службеника (којима су изречене благе санкције) 
овом приликом не морамо даље пратити. 


34 Kay Bourcarde, Folter im Rechtsstaat, Giessen 2004, http://www.bourcarde.eu/ 
texte/folter im rechtsstaat.pdf, 9. jun 2011.8 10; Die Chronologie der Ereignisse, Attp:// 
www.anstageslicht.de/index.php?UP ID 1&NAVZU ID 16&STORY ID 1&M STO 
RY ID 7,9. jun 2011. 


35 Нпр. претежно критички, К. Möller, 17. 

не сме одмеравати неодбрањив, попут Херцберга Дитриха (Herzberg 
Dietrich)! Један од учесника ове расправе, Ерик Хилгендорф?” (Eric 
Hilgendorf), оценио је да су у немачком правном систему могућа 
три различита пута имајући у виду дати случај, што, нажалост, 
представља „трагичну трилему“:38 а) потпуна забрана наношења по- 
вреда и остављање евентуалних решавања хипотетичких екстрем- 
них ситуација изван домена права, 6) дозвољавање наношења лак- 
ших телесних повреда које не би биле окарактерисане као мучење 
и ц) процена да ли су извесни поступци полиције прихватљиви у 
зависности од тога да ли се конкретно делање може означити као 
проистекло из нужности одбране? Док се прва опција може означи- 
ти као ригиднија концепција неприкосновености, а трећа као њена 
билансирајућа, мекша варијанта, у целини се може закључити да je и 
овај случај отворио шири проблем већ назначеног питања оправдања 
и смисла неприкосновених гаранција у праву и последица њиховог 
афирмисања или негирања. Забрана мучења, а нарочито забрана 
мучења неокривљених лица се, с једне стране, перципира као conditio 
sine qua поп модерног права, али ce, с друге стране, јавља и питање 
о постојању обавезе да се предупреде и зауставе монструозни зло- 
чини тако што ће се категоричност ових забрана ослабити њиховим 
редефинисањем. Застрашујуће су могуће последице категоричке за- 
бране када замислимо неки ficking bomb сценарио, али су такође сас- 
вим ужасавајуће и последице релативизовања ове забране. 


6. ЗАКЉУЧНА РАЗМАТРАЊА: ТРАГИЧНО И АПСУРДНО У 
ПРЕВОЂЕЊУ ВРЕДНОСТИ У ЗАПОВЕСТИ 


Промишљање Дириговог и Хердегеновог тумачења идеје до- 
стојанства, као и два скицирана случаја који отварају проблем не- 
прикосновених гаранција у оквирима права, неизбежно упућују на 
поновно разматрање старе етичке алтернативе између деонтологије 
и консеквенцијализма. У свом чистом и свакако поједностављеном 


36 Rolf Dietrich Herzberg, ,,Folter und Menschenwiirde“, Juristenzeitung 7/2005, 
321 328. 


37 Вид. Eric Hilgendorf, ,,Folter пп Rechtsstaat?", Juristenzeitung 7/2004, 33 
339. 


38 Ha у основи трагичну природу овог и сродних случајева експлицитно 
указују неки савремени правници (нпр. Хорст Драјер у Jan Feddersen, „Die Verfas 
sung ist keine Bibel“ Interview mit Horst Dreier, die Tageszeitung, 26.03.2009.), а ширу 
филозофску елаборацију проблема редуковања и негирања феномена трагичног, коју 
je у XIX веку понудио Ниче у свом чувеном „Рођењу трагедије из духа музике“, 
на упечатљив начин је развила Марта Нусбаум у „Крхкости доброте“ (М. Нусбаум, 
Крхкост доброте, Службени гласник, Београд 2009). 


39 Thid., 338 339. 

облику, на једној страни ове дилеме налази се оцена људских по- 
ступака спрам њихове усклађености с темељним дужностима/забра- 
нама, а на другој њихова процена спрам последица које ће донети. 
Класични и донекле вулгаризовани конфликт ова два приступа оди- 
грава се у арени у којој је, с једне стране, известан поступак који 
ни у ком случају не може бити оправдан (нпр. кажњавање невиних), 
док противничка страна у извесним драстичним околностима види 
могућност извођења чак и оваквог поступка, односно суспендовања 
чак и овог правила. Назначена алтернатива ни у ком случају није 
допадљива, јер и једном и другом начину резоновања барем хипоте- 
тички прети свођење на апсурд. Радикално прихватање категоричких 
забрана преведено у реалне околности може попримити опасан про- 
фил статичне и аутодеструктивне доследности, док њихово априорно 
одбацивање моралну разборитост и сензибилитет замењује законима 
великих бројева у којима се индивидуе утапају. 


Још у већој сложености се тежина алтернативе деонтологије 
и консеквенцијализма појављује у оквирима права. Релативизовање 
темељних правних претпоставки и забрана као што су презумпција 
невиности, забрана кажњавања недужних или забрана мучења од 
правног поретка ствара поредак несигурности и терора. С друге 
стране, не само хипотетичке ситуације екстремних претњи по људске 
животе, здравље, живот уопште или планету које у данашњици иду 
до опасности несагледивих размера (помислимо само на нуклеарне 
реакторе) могу да доведу у питање један поредак који је у основи 
неконсеквенцијалистичког карактера. Није потребно чак ићи ни то- 
лико далеко у разматрању проблема ригидније одбране неприкосно- 
вености: проблем овог приступа се увек изнова отвара у ситуацијама 
ограничених ресурса, а знатнијих елементарних потреба опстанка, у 
којима неки појединци нужно остају лишени упркос томе што самом 
логиком поретка достојанства, слободе и једнакости то не би смело 
да буде могуће. 


Упитаност над мишљу о постојању апсолутних вредности 
и могућности разборитог обликовања друштвеног света помоћу 
овековечења извесних правила независно од околности, довела је 
у историји филозофије, али и погледа на свет, до диференцирања 
позиција које иду од крајњег релативизма до крајњег апсолутизма. 
Када је у питању људско достојанство, Кант је био тај који је ову 
идеју на експлицитан начин означио као неприкосновену вредност: 
„У царству сврха све има или неку цену или неко достојанство. 
Оно што има цену такво је да се на његово место може постави- 
ти такође нешто друго као његов еквиваленат; напротив, оно што је 
узвишеније од сваке цене, оно што не допушта никакав еквиваленат, 
достојанство je*.^? 


Е Имануел Кант, Заснивање метафизике морала, БИГЗ, Београд 1981, 82. 

На сличан начин се она појавила и у праву посредством гаранције 
у првом и 79. члану Бонског устава. Диригове интерпретације су под- 
ржале овакву духовну оријентацију. Свако релативизовање темељне 
вредности права и културног наслеђа у јавности мора имати при- 
звук скандала, али то ипак не значи да увек мора бити резултат 
непромишљености и неразборитости. Колико год друга страна била 
у многим погледима мањкава или неприхватљива, у овом случају 
она ипак указује на иманентне границе једне етичке позиције, једног 
тумачења достојанства и једног схватања права. Нажалост, ово про- 
тивничко, релативизујуће становиште је и само обележено предзна- 
ком апсурдности, те посматрано из назначене алтернативе: непри- 
косновеност — да или не, ткиво права у целини остаје осуђено на 
одређену меру трагичности. 


Dr. Duška Franeta 


Assistant Professor 
Faculty for Legal and Business Studies, Novi Sad 


A RECENT DEBATE ON HUMAN DIGNITY AND THE 
PROBLEM OF TRAGIC AND ABSURD IN LAW 


Summary 


The author of the leading interpretation of the guarantee of human 
dignity in German constitution of the second half of the twentieth cen- 
tury was German lawyer Günter Dürig. At the core of his analysis of the 
concept of dignity, placed on the top of the Bonn constitution, was the 
equalization of dignity with the essence of human rights alongside with 
his statement that dignity understood as their „untouchable“ (unantast- 
bar) substance should be ultimately and infinitely protected. 


The new millennium brought a more radical turn from this influ- 
ential legal understanding of human dignity. Although not isolated in his 
venture of critique of Dürigs analysis, Matthias Herdegens new interpre- 
tation of the first article was even more distinct for its clear abandon of 
the basic ideas of his predecessor as well as for the fact that it actually 
replaced the Dürigs paradigmatic commentary. The author of this article 
analyses Herdegens interpretation of the concept of human dignity and 
compares it to the preceding but also rival Dürigs understanding. 


The comparison of Dürigs and Herdegens standpoint is further il- 
luminated and put in a wider context by taking into consideration two 

cases largely debated in Germany whose interpretation showed to be 
dependant on the understanding of the ideas of ,,untouchableness“ and 
human dignity (Luftsichercheitsgesetz-case and Rettungsfolter-case). As 
result of examination of the complex nature of these cases and the legal- 
philosophical and ethical presuppositions and consequences of the two 
rival theories of ,,untouchableness“ and human dignity, it is concluded 
that notwithstanding their different success in responding to the particular 
problems, this alternative necessarily leaves law condemned to some de- 
gree of tragedy and absurdity. 


Key words: Human dignity. — German constitution. — Matthias Herde- 
gen. — Günter Dürig. — Die Unantastbarkeit. 

АНАЛИЗА ОСНОВНИХ ЕЛЕМЕНАТА ОПШТЕГ 
ЗАКОНСКОГ РЕШЕЊА РЕСТИТУЦИЈЕ У СРБИЈИ 
ИЗ ПЕРСПЕКТИВЕ ПРАКСЕ ЕВРОПСКОГ СУДА ЗА 
ЉУДСКА ПРАВА 


Круг лица којима се законом признаје статус корисника реституције, 
категорије права која се реституишу, као и постојање и висина накнаде дуго 
ване у вези с тим поступком, основни су извори спорова пред Европским судом 
за људска права у области реституције. Пракса Суда у тој области државама 
дозвољава веома широко поље слободне процене у погледу сва три најспорнија 
питања. У Србији је управо донет општи закон о денационализацији, након 
низа парцијалних прописа у претходне две деценије. Анализом усвојеног решења 
на основу одговарајуће праксе Суда испитане су тврдње које су се биле појавиле 
y стручној и политичкој јавности o ограничавајућем дејству закона о враћању 
црквене и имовине верских заједница на решења у општем акту. Такође, 
указује се на могућност да би пракса Суда у погледу института „легитимног 
очекивања“, примењена на Србију, управо захтевала натуралну реституцију у 
оним случајевима у којима је могућа. Пружен је основ за тврдњу да би разли 
чити правни режими реституције у односу на различите категорије корисника 
могли опстати пред Судом под условом да је разликовање засновано на закону, 
да има оправдану сврху и да представља одговарајуће средство за постизање 
те сврхе. Најзад, анализа праксе Суда указује да би решење које предвиђа нату 
ралну реституцију, праћену накнадом нижом од тржишне вредности одузетог 
У случајевима када натурална реституција није могућа, такође опстало пред 
Судом. 


Кључне речи: Реституција. Натурална реституција. Денационализација. 
Поље слободне процене. Европски суд за људска права. 


Аутор је асистент Правног факултета Универзитета у Београду, drakitic@ 
ius.bg.ac.rs. 

1. УВОД 


Циљ рада је утврђивање вероватних ставова Европског суда 
за људска права, на основу његове праксе, у односу на законодав- 
на решења усвојена у Србији у септембру 2011. године,! у условима 
важења одређеног броја закона који или предвиђају парцијалну на- 
туралну реституцију или такав поступак изричито најављују. 


У трећем (приказ референтних пресуда Европског суда за 
људска права) и четвртом делу рада (осврт на историјат развоја ре- 
ституционог законодавства у Србији закључно са општим законом 
из 2011. године) предложени су оперативни елементи анализе: реле- 
вантне пресуде и опис српског законског оквира, док је сама анализа 
спроведена у петом делу. 


2. ПОЈМОВНИ ОКВИР 


Заштита имовине у Европској конвенцији о људским правима 
(Конвенција за заштиту људских права и основних слобода, даље: 
Конвенција), садржана је у чл. 1 Првог протокола од 20. марта 1952. 
године, у коме су одређени дозвољени основ и границе државне 
интервенције. Члан садржи три правила, од којих је прво гаранција 
мирног уживања имовинског поседа, док друго и треће одређују 
услове под којима у појединачним случајевима и на општем плану 


! Између првог подношења рада редакцији овог часописа, почетком априла 


2011. године, и децембра 2011. године када је финализован, модел реституције за 
који се одлучила Влада Србије прво је постао познат, када је Одбор за привреду и 
финансије Владе Србије објавио Радну верзију Нацрта закона о враћању имовине и 
обештећењу 29. јула 2011. године, а потом је у највећој мери и усвојен у Закону о 
враћању имовине и обештећењу, из септембра 2011. године (Службени гласник РС, 
бр. 72/2011). Такође, у току истог периода, 20. априла 2011. године, Уставни суд 
Србије је одбио иницијативе за оцену уставности Закона о враћању имовине црквама 
и верским заједницама, заснованог на начелу натуралне реституције. Наравно, због 
ових битних чињеница, тежиште рада је померено: од пројекције одлука Европског 
суда за људска права у односу на могућа решења реституције, измештено је на 
укрштање ставова тог суда са усвојеним решењем у Србији. Измене, пак, нису 
уопште биле велике, будући да су решења која су закључком рада иницијално, 
почетком априла 2011. године, била препозната као могућа, управо и озакоњена у 


септембру 2011. године. 


? Ове одредбе нашле cy се у Првом протоколу, уместо у основном тексту 


Конвенције, због великих тешкоћа које су настале поводом њиховог усаглашавања. 
David Harris, Michael O'Boyle & Colin Warbrick, Law of Те European Convention on 
Human Rights, Oxford University Press, Oxford New York 20092, 655. Уопште, питање 
да ли право на имовину спада y људска права било je предмет оштрих сукоба y 
последњим вековима, након грађанских преврата у Европи. Ali Riza Coban, Protec 
поп of property rights within the European Convention on Human Rights, Ashgate, Alder 
shot Burlington 2004, 1. 

имовина може бити одузета, односно њено коришћење ограниче- 
но. Европски суд за људска права (даље: Суд) у својим пресудама 
не пропушта да нагласи да је суштина примене тог члана управо у 
проналажењу одговарајуће равнотеже између ових супротстављених 
правила.? 


Поље слободне процене (margin of appreciation) је институт 
која има непосредне корене у француској и немачкој управно-судској 
пракси, а за Суд представља слободни простор остављен националним 
властима да уреде неко питање примењујући заједнички стандард. 
Ово мерило Суд прилагођава области коју испитује, a приметна је и 
тенденција Суда да постепеним сужавањем поља слободне процене 
у већини области присиљава државе на што већу конвергенцију, без 
обзира што слово заједничког стандарда (Конвенција) у међувремену 
остаје исто.“ 


У односу на прописивање и спровођење реституције, приме- 
тан је двоструки основ за став Суда да државе уживају веома широко 
поље слободне процене. Прво, у низу пресуда се утврђује да је то 
поље веома широко када се ради о економским интересима и инте- 
ресима друштвене правде, и, посебно, када се ради о промени по- 
литичког и економског система," 


У вези с реституцијом имовине одузете у време комуниз- 
ма, важно је знати да је Суд одбио да тумачи чл. 1 Првог прото- 
кола Конвенције као да је њиме државама задата општа обавеза да 
приступе реституцији. На тај начин, Суд је одбио да под штићено 
добро — „имовину“ — подведе очекивања у погледу реституције y 
државама које су изашле из комунизма.' Међутим, осим на важећим 
прописима заснованих права, Суд је утврдио и да одређена „леги- 
тимна очекивања“ у погледу реституције уживају заштиту по основу 
права на имовину. Суд сматра да су очекивања легитимна уколико 
је власнички интерес у односу на одузету имовину у време важења 
Конвенције стекао такав ослонац у правном поретку да се може сма- 


3 Јат and others v. Germany [GC], nos. 46720/99, 72203/01 and 72552/01, $93, 
ECHR 2005 VI. 


^ Onder Bakircioglu, „The Application of the Margin of Appreciation Doctrine 
in Freedom of Expression and Public Morality Cases“, German Law Journal 8, 7/2007, 
711 733; Yuval Shany, „Toward a General Margin of Appreciation Doctrine in Interna 
tional Law“, The European Journal of International Law 16, 5/2006, 907 940. 


5 James and others v. the United Kingdom (plenary session), 21 February 1986, 
Series A no. 098 B. 
6 Jahn and others v. Germany, $113; Kopecky v. Slovakia [GC], no. 44912/98, 


$35, ECHR 2004 IX; Broniowski v. Poland [GC], no. 31443/96, $8182, ECHR 2004 V. 


7 Питање да ли Суд пружа заштиту очекивањима y погледу реституције 


поставило се јер у надлежност Суда не долазе акти одузимања, будући да су из 
вршени давно пре него што су државе које су их биле починиле постале обавезане 
Конвенцијом. 

трати да је исти власнички интерес или преживео одузимање, или 
да је обновљен (најчешће доношењем закона о реституцији или о 
компензацији, који би обухватио одређено лице). 


Од посебног значаја за теоријско сагледавање реституције HMO- 
вине одузете из идеолошких разлога y време комунизма је настојање 
m ce овај поступак cBpcra y класичан случај тзв. „транзиционе прав- 

, y погледу које у литератури постоје обимне анализе да ли и у 
| мери сме да одступа од правде у редовним околностима.“ По- 
знер и Вермеле, у свом класичном чланку, бране транзициону правду 
од оптужби да је етички проблематична због својих ретроактивних 
дејстава, истичући управо таква ретроактивна дејства као изузетно 
важна за легитимитет и ауторитет новог система у будућности. 
Такође, исти аутори објашњавају да, према важећим економским 
законитостима, прерасподела богатства кроз реституцију не може 
угрозити привредни развој уколико нова права буду јасно одређена 
и објављена, тако да у погледу њих не постоји неизвесност.!° Они 
у реституцији виде три дејства промовисања слободног тржишта: 
„приврженост својинским правима која превазилази права државе... 
друго, реституциони програми ограничавају слободну дискрецију 
званичника у пост-транзиционој власти, који, пак, често имају 
нездраву везу са пре-транзиционим властима... и треће, вероватније 
је да ће реституциони програми скинути морални и политички 
притисак с постојеће (затечене, прим. Д.Р.) алокације својинских 
права него (друге, прим. Д.Р.) алокационе схеме које могу изгледати 
рационалније.“!! Иначе, појам „транзиционе правде“ изгледа да је 
настао управо као резултат напора да се из транзиционих процеса 
искључи интерес задовољења правичности, тј. да се у наводном 
интересу будуће правне сигурности затечена стања сматрају датим и 
да ce на њих не примењују обзири „редовне правде.“ 


Политички и симболички значај реституције за транзицију 


довео је до Tora даје она примењена у скоро свим пост-комунистичким 

5 Ursula Kriebaum, Christoph Schreuer, „Тће Concept of Property in Human 
Rights Law and International Investment Law", 4, http://www.univie.ac.at/intlaw/con 
cept property.pdf, 31.12.2010; Council of Europe, The right to property under the Eu 
ropean Convention on Human Rights: A guide to the implementation of the European 
Convention on Human Rights and its protocols, June 2007, Human rights handbooks, No. 
10, Attp://www.unhcr.org/refworld/docid/49f186632.html, 31.12.2010. 


9 О теоријском поимању транзиције у контексту Србије вид. Радмила Васић, 
„Правна држава и транзиција“, Анали Правног факултета Универзитета у Београду 
1 4/2001, 59 78. 

10 Eric A. Posner, Adrian Vermeule, „Transitional Justice As Ordinary Justice“, 
The Law School, The University of Chicago, March 2003, Attp://www.law.uchicago.edu/ 
academics/publiclaw/index.html, 2, 16, 31.12.2010. 

И [bid., 20 21. 

12 Tom Allen, ,,Restitution and Transitional Justice in the European Court of Hu 
man Rights“, Columbia Journal of European Law 13/Winter 2006/2007, 1 47. 

земљама, тј. у свим пост-комунистичким земљама које су имале јасан 
уставни и политички дисконтинуитет с комунистичким периодом 
(дакле, изузимајући Русију), али и до разноликости у погледу 
примењених модалитета. Илустративан пример је Чешка, која је круг 
корисника реституције ограничила на своје држављане, а датумом од 
кога се признају одузимања постављеним у 1948. годину искључила 
из круга корисника Судетске Немце и Јевреје. !3 


Поступак исправљања неправди проузрокованих одузимањем 
имовине из идеолошких разлога по природи ствари мора да обухва- 
ти и враћање својине на стварима (тзв. „натуралну реституцију“) и 
плаћање накнаде (јер у неким ситуацијама својину једноставно није 
могуће реституисати, пре свега услед пропасти ствари поводом које 
је постојала). Највећи број држава централне и источне Европе дао 
је приоритет натуралној (im rem) реституцији — Немачка, Пољска, 
Чешка, Словачка, Бугарска, Румунија. Супротно решење примењено 
је само у Мађарској. Приоритет који је дат враћању у натури при- 
ликом исправљања последица комунистичких недела у земљама 
централне и источне Европе може се посматрати и као специјалан 
случај примене општег става међународног права, које за случај по- 
вреда људских права у начелу првенствено налаже враћање својине 
на стварима.“ Преовлађивање давања првенства враћању својине 
на стварима на упоредном плану може се објаснити тврдњом да тај 
метод ствара значајно веће политичке, економске и симболичке до- 
бробити за друштво од плаћања накнаде за одузета права.!> Најзад, 
приоритет натуралне реституције јасан је и из језичке употребе, 
где се термин „реституција“ наметнуо и у српском и у енглеском 
језику као означење читавог поступка, обухватајући оба конкретна 
модалитета.!6 Поштујући такву језичку употребу, у овом раду се Tep- 
мин „реституција“ користи за читав поступак, без обзира да ли се 
ради о натуралној реституцији или компензацији, а изричито ће бити 
наглашено када се ради о натуралној реституцији или, речима са 
словенским кореном речено, о „враћању“ тј. о „повраћају“. 


13 Rhodri C. Williams, „The Contemporary Right to Property Restitution in the 
Context of Transitional Justice", International Center for Transitional Justice, May 2007, 
11 23, http://www.ictj.org/static/PropertyRestitution/Rest Pub 07.pdf, 31.12.2010. 


14 Antoine C. Buyse, „Lost and regained?: restitution as a remedy for human 
rights violations in the context of international law“, Heidelberg Journal of International 
Law 68/2008, 152. 


15 О аргументима y прилог приоритета натуралне реституције вид. Душан 
Ракитић, „Реституција грађевинског земљишта у Србији: елементи и важност за 
успех транзиције у Србији“, Правни капацитет Србије за европске интеграције, П, 
Правни факултет Универзитета у Београду, Београд 2007, 149 163. 

16 Алтернативни општи назив за овај поступак јесте „денационализација“, с 
тим што треба имати у виду да тај израз означава и поступке које су у последњих 
неколико деценија спроводиле тржишне демократије Запада, тако да он има своје 
специфично значење у контексту централне и источне Европе. 

3. РЕФЕРЕНТНЕ ПРЕСУДЕ 


3.1. Одређење круга корисника реституције 


Пресуда у предмету Надбискупија загребачка против Слове- 
није!" карактеристична je за став Суда да државе имају широку 
могућност да дефинишу, па самим тим и да ограниче круг корисника 
реституције према одређеним њиховим својствима — држављанству, 
пребивалишту и сл. У овом случају, Суд је оснажио одбијање сло- 
веначких органа за враћање имовине Надбискупији загребачкој с 
образложењем да пропис који би представљао основ враћања омогу- 
ћава враћање имовине црквама и верским заједницама „које делују 
на територији Словеније“, као и да Надбискупија загребачка, иако 
део Католичке цркве, тај услов није испуњавала. 


За ову групу одлука карактеристична је и пресуда у предмету 
Грацингер и Грацингерова против Чешке Републике." Ty се радило 
о држављанима САД који су захтевали повраћај имовине од Чешке 
упркос чињеници да је тада важећи чешки закон предвиђао враћање 
имовине само лицима с држављанством те државе. У образложењу, 
које је важно и за разумевање доктрине легитимног очекивања какву 
примењује Суд, објашњено је да се под тај појам не може подвести 
ситуација за коју је закон искључио могућност враћања, те да не 
може представљати основ легитимности очекивање да уставни суд 
поништи ограничавајућу одредбу, као ни очекивање да би спорна 
одредба могла бити промењена у законодавном поступку.!" 


3.2. Испуњење услова прописаног законом 


Пресуда у предмету Копечки против Словачке је пример за став 
Суда да не постоји ни имовинско право, ни легитимно очекивање 
имовинског права, уколико потенцијални корисник реституције не 
испуни услов постављен у закону, чак и уколико је то објективно 
тешко или немогуће учинити. Копечки је тужио Словачку јер је била 
одбила да врати златнике (дакле, покретне ствари) одузете његовом 
оцу. Словачка се бранила позвавши се на околност да законски основ 
враћања, један закон из 1991. године, поставља услов да корисник 
реституције мора не само да докаже своје право, већ мора и да укаже 
тачно где се налази покретна ствар чије враћање тражи. Будући да 
Словачка Копечком није омогућила приступ државном трезору, он 
није могао са сигурношћу да утврди где се златници налазе и тиме 


17 Nadbiskupija Zagrebačka v. Slovenia (dec.), по. 60376/00, 27 May 2004. 


18 Gratzinger and Gratzingerova v. Czech Republic (dec.) [GC], no. 39794/98, 
ECHR 2002 VII. 


19 lbid, $72, 873. 

испуни законски услов, због чега је Суд представку Копечког про- 
гласио неприхватљивом. 2° 


3.3. Дискриминација у погледу или по основу имовине 


У значајном броју случајева у вези са заштитом права на имо- 
вину расправљене су и тврдње о наводном дискриминаторном дејству 
одређених прописа на подносиоце представки у погледу њихових 
имовинских права или с обзиром на њихово имовинско стање.2! 


У једној од кључних таквих пресуда, на пример Џејмс и др. 
против Уједињеног Краљевства (1986),? Суд је истакао да је различит 
третман дискриминаторан у смислу чл. 14 Конвенције уколико нема 
објективно и разумно оправдање, тј. ако нема легитиман циљ или ако 
не постоји разуман однос сразмере примењених средстава и жељеног 
циља. Суд је такође потврдио да државе у области имовинских 
права уживају одређено поље слободне процене у погледу тога да 
ли поједине разлике између сличних ситуација дозвољавају њихов 
диференциран правни третман. У овом случају, носиоци права free- 
hold жалили cy ce на дејство Закона о реформи права закупа земље 
из 1967. године, којим је дугорочним закупцима дато право да од 
њих откупе freehold и против њихове воље. Суд је, између осталог, 
нашао да тај закон није био дискриминаторан по основу богатства, 
будући да је имао легитиман циљ да исправи неправедну неравнотежу 
између власника земље и дугорочних закупаца, и у односу на тај циљ 
је предвидео одговарајућа средства. 


За прецизно схватање технике примене Конвенције од помо- 
ћи је образложење суда у већ поменутој пресуди Грацингер и Гра- 
цингерова против Чешке Републике.“ Суд је одбио позивање под- 
носилаца представке на повреду чл. 14 Конвенције, који садржи 
забрану дискриминације. У образложењу је истакнуто да чл. 14 
Конвенције не постоји независно од материјално-правних одредаба 
Конвенције, те се о његовој примени може говорити само уколико 
се утврди да постоји повреда неког од (супстантивних) права које 
Конвенција гарантује. Као што је већ објашњено, будући да је Суд 
утврдио да у конкретном случају подносиоци представке нису имали 
ни имовинско право ни легитимно очекивање у погледу имовинског 


20 Kopecky v. Slovakia. 


?! James and others v. the United Kingdom; Gratzinger and Gratzingerova v. 
Czech Republic. 


22 James and others v. the United Kingdom. 
23 а, 875. 
24 Gratzinger and Gratzingerova v. Czech Republic. 

права, није могуће говорити ни о њиховом неједнаком третману у 
погледу наводног права.> 


3.4. Висина накнаде 


Када се у целини сагледају и упореде ставови Суда у споро- 
вима поводом накнаде дуговане за права одузета у даљој прошло- 
сти из идеолошких разлога и накнаде за права одузета у ближој 
прошлости у поступцима њихове реституције ранијим, тј. легитим- 
ним власницима, на први поглед може изгледати да Суд није остао 
доследан. Постоје, наиме, пресуде које ослобађају од одговорности 
плаћања било какве накнаде, као и оне које налажу накнаду пуне 
тржишне вредности. Пажљивији поглед на ову разноврсност доводи 
до објашњења привидне недоследности и нуди врло драгоцене поуке 
за сагледавање решења примењеног у Србији. 


У предмету Јан и други против Немачке радило се о представци 
наследника лица насељених на пољопривредна имања по основу 
аграрне реформе.2' Наиме, непосредно пре уједињења две Немачке, 
ДДР је усвојила законе којим је коришћење пољопривредних поседа 
по основу аграрне реформе изједначено са својином (тзв. Modrow за- 
кони). Након Уједињења, пак, усвојени су закони којима је предвиђено 
да у одређеним случајевима порески органи стичу својину на так- 
вим имањима, укидајући без икакве накнаде права појединаца сте- 
чена по основу Modrow закона. Суд je оснажио поступање органа 
СР Немачке по таквим прописима, спровевши следећу анализу: 
прво, одузимање је било законом предвиђено и као такво не може се 
сматрати арбитрарним; друго, законом је утврђено да се предметно 
одузимање врши у јавном интересу; и треће, у погледу сразмерности 
употребљених средстава циљу, Суд је подсетио на свој уобичајени 
став о неопходности постојања „разумне везе“ између висине накна- 
де за одређено имовинско право и тржишне вредности тог права, уз 
напомену да накнада не мора неизоставно да постоји, под условом 
да лица која подносе представку не сносе „непропорционалан и пре- 
терани терет“.28 


Случај Брониовски против Пољске, следећи карактеристичан 
пример на скали висине накнаде која се у пракси Суда може препо- 


25 Ibid, 868. 


26 Т. Allen, 39. 


27 Jahn and others v. Germany . 


28 Ibid., 881 95. Овај случај је веома поучан за Србију и y погледу тога како 


једна од несумњиво водећих држава у Европи и свету у погледу софистицираности 
правног система, правне сигурности и владавине права није сматрала неповредивим 
имовинска права појединаца стечена у време тоталитаризма, већ је одмеравала 
околности њиховог стицања и општи интерес. 


29 Broniowski v. Poland. 

знати, проистекао је из сложене правне ситуације. Непосредно на- 
кон Другог светског рата одређене територије источно од реке Буг 
на којима су живели држављани Пољске остале су изван граница 
те државе. Извршена је репатријација тих лица у Пољској, која им 
је издала признанице о праву да од ње приме накнаду за имовину 
коју су променом граница изгубили. У време комунизма више пута 
су доношени закони којима је таквим лицима омогућено да ове при- 
знанице реализују тако што би их искористили да плате накнаду 
за коришћење земљишних поседа који су могли добити од државе. 
Током 90-тих ова правила су поновљена у новим законима, с тим 
што је држава другим прописима значајно смањила земљишни 
фонд из кога је такво намирење могло да буде вршено (преношењем 
пољопривредног земљишта на локалне самоуправе), и на друге на- 
чине отежала реализацију права из тих признаница. Потом је 2003. 
године донет закон којим је прописано да ce ex lege сматрају намире- 
ним сва потраживања оних лица која су у било којој, па и најмањој 
мери реализовала своја права из предметних признаница, док она 
лица која то уопште нису учинила имају право на накнаду у виси- 
ни 15% вредности изгубљене имовине. Брониовски је тужио Пољску 
сматрајући да је овим законом повређено његово право на накнаду 
имовине коју су услед описаних историјских околности изгубили 
његови правни претходници, будући да су они у време комунистич- 
ког режима у Пољској успели да реализацијом признаница прибаве 
земљу на коришћење у вредности 2% своје раније имовине, што је 
по новом закону из 2003. године био разлог за искључење сваке даље 
обавезе државе. 


Уследила је пресуда у којој је Суд констатовао, прво, да је Бро- 
ниовски имао валидан имовински интерес, будући да је захваљујући 
признаници право на накнаду имовине остављене источно од реке 
Буг „преживело“ до тренутка доласка Пољске под надлежност Суда, 
и, друго, да је описани пропис довео до тога да Брониовски сноси 
„несразмерно велики и претеран терет“, који се не може правдати 
легитимним интересом заједнице. Суд је наредио Пољској да мора 
обезбедити остварење имовинског права Брониовског. 79 


Три месеца касније уследила је одлука Уставног суда Пољске 
којим су описане одредбе закона из 2003. године поништене, а већ 
следеће, 2005. године, донет је нови закон, којим је накнада за ову 
врсту потраживања ограничена на укупно 20% тржишне вредности 
изгубљене имовине, при чему реализација таквог потраживања у 
ранијем периоду у мањем обиму од 20% вредности није искључивала 
примање накнаде до истог плафона. 


Најзад, 2005. године је такође закључено и „пријатељско порав- 
нање“ између Брониовског и Пољске пред Судом, које је уграђено 


30 bid., 8187. 

у прву пресуду Суда са општим дејством (тзв. „пилот пресуда“), 
будући да је Суд већ у својој пресуди из 2004. године констатовао да 
се ради о читавој „класи“ лица која су неправично лишена имовин- 
ског права.3! 


Пресуда Брониовски је добар пример најчешће формулације 
коју Суд употребљава, да се „неки износ“ накнаде дугује за одузимање 
имовине у општем интересу, дакле по правилу не пуна накнада уко- 
лико умањење захтевају „легитимни циљеви јавног интереса“, као и 
да би дуговани износ накнаде требало да буде у „разумној вези“ са 
тржишном вредношћу права које ce накнађује.72 


Као пример друге крајности у погледу досуђене накнаде, у ви- 
сини пуне тржишне вредности одузетог, може се навести пресуда у 
предмету Пинцова и Пину против Чешке Penyónuke.? До спора je 
дошло када је својина на шумарској кућици коју су у комунизму от- 
купили Пинц и његова супруга враћена ранијем власнику, и то тако 
што је у поступку утврђен законски основ враћања: да су Пинцови 
кућу у комунизму били стекли плаћањем цене ниже од тржишне, што 
је био довољан законски разлог за одузимање стеченог без обзира на 
то што они нису долазили у ред „водећих личности режима.“ Пинцо- 
вима је враћена цена коју су платили за кућу 1967. године. Наслед- 
ник старих власника захтевао је од Пинцових, након што му је кућа 
враћена, да плаћају закупнину, што они нису могли да приуште, нити 
су имали где да се преселе. Локална заједница писала је петиције 
судским и управним властима у корист Пинцових, наводећи да је ис- 
ход ситуације неправичан будући да је наследнику старих власника 
враћено такође и 40 хектара шуме и 60 хектара другог земљишта, 
док се Пинцови налазе у тешкој материјалној ситуацији. 


Суд је наложио држави да Пинцовима обезбеди накнаду у ви- 
сини тржишне вредности одузете куће. Разлози такве одлуке наведе- 
ни су на следећи начин: 


„Суд прихвата да је општи циљ реституционих захтева, 
наиме олакшавање одређених последица нарушавања имовин- 
ских права од стране комунистичког режима, легитиман циљ 
и средство очувања законитости правног саобраћаја и заштите 
друштвено-економског развоја државе. Међутим, Суд сматра 
неопходним да осигура да лечење старих повреда не ствара 
несразмерно велике нове неправде. У том циљу, законодавство 
мора омогућити узимање у обзир појединачних околности сва- 


31 Broniowski v. Poland (friendly settlement) [GC], по. 31443/96, ECHR 2005 IX. 
Очигледна je сличност ca class action из права САД, којом вероватно Суд покушава 
да превазиђе загушеност великим бројем предмета. 


3? р. Harris, M. O’Boyle & C. Warbrick, 680. 
3 Ртсоуд and Pinc v. Czech Republic, no. 36548/97, ECHR 2002 VIII. 

ког случаја, тако да лица која су некад у доброј вери стекла 
свој посед не буду присиљена да сносе терет одговорности 
која по правичности пада на државу која је та која је имовину 


у прошлости одузимала“.3* 


4. СЛУЧАЈ СРБИЈЕ 


4.1. Преглед развоја случаја 


У Србији је до тренутка настанка овог рада питање реституције 
имовине решавано у сегментима, како с обзиром на правне и физич- 
ке категорије ствари поводом којих је својина одузимана, тако и с 
обзиром на круг корисника. 


Убрзо након пада Берлинског зида, када је у Србији формално 
заживео вишестраначки систем, при чему посткомунистички ауто- 
ритарни режим није изгубио монопол власти, донето је неколико за- 
кона којима је део пољопривредног земљишта враћен сељацима и 
задругама у натури.“ Такође, y то време донет је и пропис којим је 
спречено продужење заштићеног и повлашћеног закупа, тзв. „ста- 
нарског права“ на становима који су до тада опстали у својини 
ранијих власника, тј. и у односу на те станове је усвојено решење 
које је неминовно водило враћању у натури ранијим власницима. 36 
Први законски предлог посланика демократске опозиције у више- 
страначком сазиву парламента Србије био је закон о враћању (поно- 
во натуралном) имовине Српској православној цркви, који је усвојен 
скоро једногласно (дакле и од стране већине тадашњег режима), али 
који није ступио на снагу, јер га тадашњи председник није потпи- 
сао. Ускоро након тога донет је и Закон о експропријацији, који је 
омогућио де-експропријацију (дакле враћање у натури) земљишта 
које није приведено намени ради које је било експроприсано. 7" 


9 Ibid, 558. Предмет Пинцова и Huny против Чешке Републике илустрати 
ван је за разлику између решења усвојеног у Чешкој, које је подразумевало чак и 
одузимање појединих права стечених у комунизму, у односу на сва решења пред 
ложена у Србији након демократских промена 2000. године, која су предвиђала на 
туралну реституцију искључиво имовине у државном власништву, без икаквог при 
силног укидања својинских права трећих лица. У том смислу, карактеристично је 
да Чешки суд наглашава да лечење старих неправди не сме стварати несразмерно 
велике нове неправде. 


35 Закон о начину и условима признавања права и враћању земљишта које 
је прешло у друштвену својину по основу пољопривредног земљишног фонда и 
конфискацијом због неизвршених обавеза из обавезног откупа пољопривредних 
производа, Службени гласник РС, бр. 18/1991, 20/1992 и 42/1998; Закон о враћању 
утрина и пашњака селима на коришћење, Службени гласник РС, бр. 16/92. 

36 Закон о становању, Службени гласник РС, бр. 50/1992. 


37 Закон о експропријацији, Службени гласник PC, бр. 53/95. 


222 


Душан Ракитић (стр. 212 234) 


Законом о планирању и изградњи 2003. године спроведена је, 
као резултат реформи након демократских промена 2000. године, ко- 
ренита измена система располагања земљиштем од стране градова, 
дозвољена је приватна својина на грађевинском земљишту мимо тада 
важећег Устава (што је опстало пред Уставним судом), и прописана је 
натурална реституција неизграђеног земљишта у градовима. Важно 
је приметити да се тада уведени систем располагања земљиштем од 
стране градова састојао у давању земљишта ради грађења у закуп 
на 99 година, што је у потпуности било компатибилно с тада пла- 
нираном општом натуралном реституцијом својине на земљишту у 
градовима. 


На основу Закона о пријављивању и евидентирању одузе- 
те имовине? прикупљене су пријаве, за које je y том закону изри- 
чито одређено да представљају „услов“ за подношење захтева „за 
остваривање права на повраћај одузете имовине или обештећење,“ 
по поступку који ће бити уређен посебним законом. Исти закон 
најавио је и доношење посебног закона о враћању имовине црквама 
и верским заједницама.“ 


Већ 2006. године уследио је Закон о враћању имовине црква- 
ма и верским заједницама, који је предвидео широку натуралну 
реституцију, укључујући и грађевинско земљиште.“! Тај закон je 
предвидео да ће висина накнаде за имовину коју је немогуће вратити 
у натури бити утврђена „према стању имовине у моменту одузимања, 
а према њеној вредности у време доношења првостепеног решења“. ? 
Закон je увео и два случаја када је обавеза враћања одузете имовине, 
односно плаћања обештећења, премештена са државе на правна и 
физичка лица која су предметну имовину стекла након што је била 
одузета: правна лица уколико је то стицање било бестеретним или 
уз плаћање вредности испод тржишне, као и правна и физичка лица 
која су предметну имовину стекла „на основу незаконитих, односно 
фиктивних правних аката и послова“. Док je за државу предвиђено 
да обештећење врши путем обвезница, „под условима и у рокови- 
ма одређеним општим законом којим се уређују питања враћања и 


8 Закон о планирању и изградњи, Службени гласник PC, бр. 47/03, 34/2006. 


39 Закон о приј ављивању и евидентирању одузете имовине, Службени гласник 
РС, бр. 45/05. 


40 Ibid, un. 9. 


^! Закон о враћању (реституцији) имовине црквама и верским заједницама, 


Службени гласник РС, бр. 46/06. У закону нису прецизирани посебно услови враћања 
земљишта с обзиром на постојање и идентитет власника објеката на земљишту које 
је предмет враћања, па се може тумачити да налаже враћање земљишта без обзира 
на те околности. 

? ла, чл. 17, cr. 1. 


^ ла, чл. 7, cr. 2; чл. 8, cr. 2. 

обештећења“, правна и физичка лица обештећење дугују у новцу. 
Предвиђена је и могућност давања друге непокретности у замену 
као алтернатива плаћању обештећења, под условом да се о томе с 
корисником постигне споразум.“ 


У том периоду водећа странка опозиције, Демократска странка, 
и Министарство финансија Републике Србије, објавили су, независ- 
но једно од другог, пројекте општег реституционог закона који су се 
у потпуности поклапали у погледу института на који су стављали ак- 
ценат – натуралне реституције, како неизграђеног, тако и изграђеног 
грађевинског земљишта, што је био логичан наставак приступа запо- 
четог у Закону о планирању и изградњи из 2003. године. 


Најзад, у исти ред прописа који су најавили повраћај (што у 
српском језику јасно значи реституцију у натури) одузете имовине, 
дошао је и Закон о рехабилитацији из 2006. године,“ који је у свом 
чл. 8. најавио: „Право на накнаду штете и повраћај конфисковане 
имовине рехабилитованог лица уредиће се посебним законом.“ У ис- 
том смислу је и одредба чл. 5. тог закона, којом је утврђено да је 
одлука која је била донета против рехабилитованог лица ништава од 
тренутка доношења, као и да су ништаве све њене правне последице, 
укључујући и казну конфискације имовине. 


Описани једноиподеценијски континуитет прописа који су се 
заснивали на натуралној реституцији нагло је прекинут доношењем 
Закона о планирању и изградњи из 2009. године, који је ефектив- 
но онемогућио натуралну реституцију изграђеног грађевинског 
земљишта, највреднијег фонда у оквиру одузете имовине, који је до 
тренутка демократских промена остао у својини државе и који је имао 
значајан реституциони потенцијал. Уместо натуралне реституције, 
овај пропис је предвидео поклањање таквог земљишта постојећим 
корисницима, односно поклањање или продају под одређеним усло- 
вима уколико се радило о правним лицима (тзв. „конверзија“ права 
коришћења у cBojuny).^ Иако је доношењем овог закона могућност 


4 ла, чл. 16; чл. 18, cr. 1. 


Драгослав Шумарац и др., Управљање земљиштем инструмент уређења 
државе, Политике и стратегије Демократске странке, Демократска странка 
Истраживачко издавачки центар, Београд 2006, 6 7; Пројекат Да се зна шта је чије, 
http://www.daseznastajecije.org, 31.12.2010; Нацрт општег закона о реституцији сачињен 
у окриљу Министарства финансија Републике. Србије 2006. године, доступан код ау 
тора. 


^6 Закон о рехабилитацији, Службени гласник РС, 6p. 33/06. 


47 О потенцијалу реституције грађевинског земљишта вид. Душан Ракитић, 
„Нацрти својинских закона Владе Србије из јесени 2008. године и реституција 
грађевинског земљишта“, Правни капацитет Србије за европске интеграције, III, 
Правни факултет Универзитета у Београду, Београд 2008, 126 139. 


48 Закон о планирању и изградњи, Службени гласник PC, бр. 72/09, 81/09. 
Усвојено решење у великој мери се поклапа с препорукама студије Приватизација 

натуралне реституције грађевинског земљишта скоро потпуно уки- 
нута, изостанак делотворне примене тог прописа две године након 
његовог ступања на снагу даје могућност да ће поједина решења 
бити опозвана. Исти Закон о планирању и изградњи из 2009. годи- 
не, међутим, потпуно је у складу са Законом о рехабилитацији и За- 
коном о пријављивању и евидентирању одузете имовине у погледу 
тога што изричито обећава доношење „закона којим ће се уредити 
враћање одузете имовине“, у склопу одредбе којом раније сопстве- 
нике, њихове наследнике и правне следебенике искључује из дејства 
конверзије права коришћења у право својине.“ Мало раније исте го- 
дине измењен је и Закон о експропријацији, између осталог и тако 
што је уведено ограничење да власник експроприсане непокретно- 
сти, односно његов правни следбеник, може само у року од 5 година 
од експропријације захтевати де-експропријацију због непривођења 
експроприсане непокретности намени." С обзиром на то да je у Bpe- 
ме комунизма значајан проценат имовине одузет управо у форми 
експропријације, Закон о експропријацији који је важио од 1995. до 
2009. године, а који такво ограничење није поседовао, послужио је 
као изузетно значајан основ исправљања нанетих неправди, тј. као 
правни основ натуралне реституције у значајном броју случајева. 


У Србији је, како у јавности, тако и и пред Уставним судом, 
већ дошло до расправе поводом тумачења ставова Суда у одно- 


државног земљишта у Србији, чији су аутори Борис Беговић, Бошко Мијатовић и 
Драгор Хибер, израђене под окриљем Центра за либерално демократске студије за 
потребе Министарства привреде Владе Републике Србије, из децембра 2006. годи 
ne, http://www .clds.rs/newsite/privatizacija dr zemljista.pdf, 3.9.2011. Један од аутора 
студије je у прилог усвојеног решења, када ce ради о одузетом земљишту Hà коме се 
налазе објекти у својини трећих лица, између осталог, истицао да се тиме поштује 
начело superficies solo cedit, као и да је избегнуто незадовољство власника објеката 
чија би права била угрожена враћањем својине на земљишту, Борис Беговић, „Нови 
закон о планирању и изградњи: теорија јавног избора на делу“, Фокус, октобар 2009, 
27. Међутим, не треба изгубити из вида да je superficies solo cedit нарушен начелно 
1958. године, када је подржављено све земљиште у градовима, те се у садашњем 
времену никако не поставља питање његовог очувања, већ најбољег пута за његово 
обнављање. Да је након демократских промена примењена натурална реституција 
земљишта на коме је изграђен објекат у својини трећег лица, уз јасно законско 
регулисање међусобних овлашћења таквог лица и власника земљишта по основу 
реституције, слободни тржишни односи и протек времена би природно вратили 
стање на јединство својине објеката и земљишта. Друго, интереси власника објеката 
требало је да буду третирани с обзиром на цену прибављања тих објеката, као и на 
природу и обим њиховог права на земљиште. Најбољи пример конфузије права на 
објекат и права на земљиште која је постојала пре Закона о планирању и изградњи 
из 2009. године, а која њиме није отклоњена, је текући спор око земљишта на коме 
се налази Лука Београд. 


^9 чл. 219, cr. 1 Закона о планирању и изградњи, Службени гласник PC, бр. 
72/09, 81/09. 


50 Закон о изменама и допунама Закона o експропријацији, Службени гласник 
РС, бр. 20/09. 

су на Закон о враћању имовине црквама и верским заједницама из 
2006. године. Имовина значајне вредности је по том основу у на- 
тури враћена црквама и верским заједницама! Доношење општег 
закона о реституцији у Србији истицано је у току 2010. и 2011. го- 
дине од стране Европске комисије као један од приоритетних поли- 
тичких захтева у поступку придруживања EY. С тим у вези, једино 
што су представници Владе Србије јасно истицали у току 2010. и 
у првој половини 2011. године била је наводна неопходност да, по- 
што пропис о имовини цркава и верских заједница предвиђа нату- 
ралну реституцију, и општи пропис мора бити заснован на истом 
принципу. С исте стране долазила је и тврдња да пошто натурална 
реституција подразумева враћање практично 100% вредности онога 
што је било одузето, у случајевима у којима натурална реституција 
није могућа, европски стандарди забране дискриминације наводно 
захтевају да држава накнади корисницима денационализације вред- 
ност одузетог у износу од 100%. Како ово последње не би било 
могуће због тешког стања јавних финансија, представници Владе 
изражавали су наду да ће Уставни суд Србије поништити закон о 
реституцији црквене и имовине верских заједница, што би омогућило 
да општи закон о денационализацији потпуно напусти начело нату- 
ралне реституције и уместо њега пропише накнаду у мери у којој је 
она држави приуштива,““ 


Међутим, Уставни суд Србије је 20. априла 2011. године до- 
нео одлуку о неприхватању иницијатива за покретање поступка за 
утврђивањенеуставности и несагласности спотврђениммеђународним 
уговорима одредаба Закона о враћању (реституцији) имовине црква- 
ма и верским заједницама. У вези с наводном несагласношћу пред- 
метног закона с одредбама Конвенције, у саопштењу Уставног суда 
је наведено: 

5! Подаци доступни на интернет страници Дирекције за реституцију РС, 
http://www.restitucija.gov.rs, 31.12.2010. 


20 ставу ЕУ видети излагање Њ.Е. Амбасадора ЕУ Венсана Дежера на 
конференцији о реституцији у Скупштини Србије, од 15. јуна 2011. године Лпр:// 
www.europa.rs/en/mediji/najnovije vesti/1064/Ambassador+Degert,+speechtont+thet+C 
onference--on* Property- Restitution.html, 3.9.2011. 


53 Сличну тврдњу изнео је и Владимир Водинелић: „Моја je претпоставка да 
ће бити донет закон који неће моћи да примени на остале грађане образац који важи 
за врађање имовине црквама, него ће то бити неповољније. А, онда ће, потом, и за 
Цркве бити укинут постојећи закон, јер се разлика ничим не би могла одбранити.“, 
PTC, 22. мај 2011. године, Attp://www.rtv.rs/sr lat/drustvo/vodinelic: restitucija po mod 
elu vracanja imovine crkvama 255145.html, 3.9.2011. 


54 Изјаве државног секретара Министарства финансија Слободана Илића за 
РТС: „Држави је далеко сужен простор да дефинише модел денационализације у 
случају да Уставни суд ову иницијативу оцени уставном“, од 6.11.2010, Ahttp:/wwwrtv. 
rs/sr lat/drustvo/ilic: restitucija crkvama zadala probleme 221354.html, 3.9.2011. у тексту 
„Реституција би сломила Србију“, пренето y листу Блиц, 1. фебруара 2011. године. 

„Укључивање цркава и верских заједница у круг ре- 
ституената кроз доношење посебног закона није супротно ни 
начелима забране дискриминације прописаним Европском 
конвенцијом за заштиту људских права и основних слобода. 
Према пракси Европског суда за људска права, државе у на- 
челу уживају широко поље слободне процене у избору мера 
и метода којима намеравају да постигну легитиман циљ, што 
је код денационализације у Србији учињено уређивањем те 
својинске промене као сложеног процеса кроз више закона 
који су доношени у дужем временском периоду, почев још од 


1991. године“.5> 


Три месеца касније, 29. јула 2011. године, након вишемесеч- 
ног рада током кога ни најосновнији податак — о изабраном моде- 
лу реституције — није био доступан јавности, Одбор за привреду и 
финансије Владе Србије усвојио је Радну верзију Нацрта закона о 
враћању имовине и обештећењу, чији текст је објављен, и отворена 
је јавна расправа. У Радној верзији усвојено је првенство враћања 
својине на стварима, тј. натуралне реституције. Такође, у току 
јавне расправе закључено је да ће Радна верзија бити промењена у 
правцу повећања обима примене натуралног враћања у односу на 
грађевинско земљиште.57 


4.2. Закон о враћању имовине и обештећењу из 2011. године 


Закон о враћању имовине и обештећењу усвојен је у септем- 
бру 2011. године.“ Круг корисника реституције овим законом је 
ограничен на физичка лица и, међу правним лицима, на задужби- 
не и њихове правне следбенике. Међу физичким лицима право на 
реституцију имају и страни држављани под условом реципроцитета, 
осим уколико обавезу обештећења у односу на њих није преузела 
страна држава, било на основу међународног уговора било на осно- 
ву свог унутрашњег права, и уколико нису били припадници окупа- 
ционих cHara.? У случају да је одузимање имало вид конфискације, 


55 Саопштење за јавност Уставног суда Србије, http://www ustavni.sud.rs/page/ 
view/156 101423/inicijative za ocenu ustavnosti zakona о restituciji imovine crkvama i 
verskim zajednicama nisu prihvacene, 3.9.2011. 


56 Текст Радне верзије Нацрта доступан на интернет страници Владе 
Републике Србије, Attp://wwwsrbija.gov.rs/vesti/dokumenti sekcija.php?id 157208, 
3.9.2011 и на интернет страници Министарства финансија Републике Србије, http:/ 
www.mfin.gov.rs/pages/article.php?id 7765, 3. 9. 2011. 


57 Becr са интернет странице Владе Републике Србије, http://www.srbija.gov. 
rs/vesti/vest.php?id 158696, 3. 9. 2011. 


58 Закон о враћању имовине и обештећењу, Службени гласник PC, бр. 72/11. 
359 Ibid, чл. 5. 

дакле пратеће санкције уз главну казну, услов за реституцију је прет- 
ходна рехабилитација лица од кога је имовина одузета.60 


Враћање, односно обештећење односи се на одузимања имо- 
вине вршена након 9. марта 1945. године, као и на она одузимања 
која су била „последица Холокауста на територији која данас чини 

« 61 


територију Републике Србије“. 


Закон посебним чланом утврђује начело приоритета враћања 
у натуралном облику над обештећењем. Обвезници враћања су 
искључиво држава, јавна предузећа и привредна друштва с већинским 
друштвеним капиталом (чије би постојање представљало аномалију 
у односу на прописе о приватизацији): 


Обештећење, у виду државних обвезница на 15 година, про- 
писано je за све случајеве када враћање одузетог није могуће. Уз 
навођење разлога да „укупан износ обештећења не сме угрозити 
макроекономску стабилност и привредни раст“ земље, Законом је 
одређен фонд за обештећење од укупно две милијарде евра, увећан 
за камату од два процента годишње за период од почетка 2015. годи- 
не до истека рокова доспећа обвезница. 6 


Сразмерна расподела средстава из наведеног фонда оствариће 
се израчунавањем односа између укупне вредности свих тзв. основи- 
ца за обештећење, утврђених на основу захтева за обештећење који 
буду поднети у року од две године, и расположиве две милијарде 
евра. Количник те две вредности представљаће коефицијент којим ће 
се множити основица обештећења у сваком конкретном случају. Уве- 
дено је ограничење да обештећење по основу одузимања од једног 
бившег власника не може прећи укупан износ од 500.000 евра, као и 


60 y децембру 2011. године ступио је на снагу и нови, други по реду За 
кон о рехабилитацији (Службени гласник РС, бр. 92/11), у коме је поступак рехаби 
литације далеко прецизније постављен него у претходном акту из 2006. године. 


9! Закон о враћању имовине и обештећењу, чл. 1 и 5, ст. 4. 


92 [bid чл. 9. Приступ којим се не дира у права лица која су одузету имовину, 
након одузимања, стекла од државе, учвршћен је и посебним чланом 10. под 
насловом „Начело заштите стицаоца.“ Тај приступ није универзално прихваћен у 
државама централне и источне Европе, као што није прихваћен у потпуности ни у 
Закону о враћању имовине црквама и верским заједницама из 2006. године. 


63 Одредбе које одређују када је враћање могуће а када не нису начелне 
природе, па због тога нису предмет овог рада. С обзиром да од њих зависи да ли у 
неком конкретном случају корисник може да очекује враћање ствари или неизвесни 
износ обештећења на дуги временски рок, вероватно је да ће садржина и тумачење 
управо тих одредаба бити извор спорова. Будући да се ради о општем закону о 
враћању имовине и обештећењу, услови и рокови издавања државних обвезница 
који су њиме прописани важе и за исплату обештећења од стране државе на основу 
Закона о враћању имовине црквама и верским заједницама из 2006. године, с тим 
што се начин одређивања висине обештећења у та два прописа разликује. 


9^ Закон о враћању имовине и обештећењу, чл. 30 и 35, ст. 5. 

да једно лице не може примити обештећење по основу одузимања од 
више бивших власника које би премашило исти износ. 


Српски закон је, дакле, изричито оправдао умањење обештећења 
у односу на тржишну вредност одузетог разлозима очувања макрое- 
кономске стабилности и привредног раста земље, не поставивши, 
притом, ограничење за износ умањења. 


5. ПРИМЕНА СТАВОВА СУДА НА СЛУЧАЈ СРБИЈЕ 


Даљи живот и тумачење општег реституционог закона Србије 
у великој мери зависе од одговора на питање о тумачењу праксе и 
стандарда Суда. 


У вези с тим, три конкретна питања могу се назрети у пресеку 
кључних ставова Суда и основних недоумица српске стручне и по- 
литичке јавности исказаних у периоду који је претходио доношењу 
општег реституционог закона: 


1) да ли је општи реституциони пропис у Србији уопште могао 
одступити од примата начела натуралне реституције? 


2) да ли примена натуралне реституције и обештећења у ви- 
сини тржишне вредности одузетог, у односу на одређену категорију 
лица, обавезује на натуралну реституцију и обештећење једнако или 
приближно пуној вредности одузетог у односу на друге категорије 
лица? 


3) Уколико одређени закон предвиђа натуралну реституцију 
као примарни модел, а накнаду као супсидијерни у случају да на- 
турална реституција није могућа, као што је то случај са српским 
општим реституционим законом из 2011. године, да ли стандарди 
тумачења Конвенције у пракси Суда захтевају да висина такве на- 
кнаде буде приближна пуној вредности одузетог, у циљу постизања 
дејства једнаког оном које има реституција у натури? 


У одговору на прво питање требало би поћи од чињенице да је 
у Србији на основу читавог низа прописа, у току две деценије почев 
од увођења вишестраначког система, вршена натурална реституција 
државне имовине, парцијално с обзиром на врсте ствари и категорије 
лица, као и да је у Закону о регистрацији и евиденцији одузете имо- 
вине из 2005. године, Закону о рехабилитацији из 2006. године и За- 
кону о планирању и изградњи из 2009. године изричито било обећано 
доношење општег закона о повраћају, односно враћању имовине. Уко- 
лико се на такву законодавну праксу и изричита обећања у важећим 
законима примени доктрина Суда о легитимном очекивању, јасан је 


65 а, чл. 31. 

основ за тврдњу да су потенцијални корисници реституције у Србији 
и пре доношења општег реституционог прописа имали Конвенцијом 
заштићено легитимно очекивање да држава у разумним границама 
покуша да им врати права која су њима или њиховим правним прет- 
ходницима била одузета, а која је објективно могуће вратити (ства- 
ри на које су се та права односила још постоје, нису неопходне за 
остварење неког стратешког државног интереса и сл.). 


У вези с другим питањем, очигледно је да Суд сматра да до- 
бробити реституције за општи интерес друштва дозвољавају приме- 
ну ограничења у погледу категорија лица која постају корисници тог 
поступка, као и у погледу категорија права која се реституишу. Због 
тога се може тврдити да би се постојање разлика у режиму натуралне 
реституције и обештећења између Закона о враћању имовине црква- 
ма и верским заједницама из 2006. године и општег реституционог 
закона из 2011. године, % могло одржати пред Судом. 


Најзад, на основу представљених карактеристичних пресуда 
могуће је пројектовати став Суда и у односу на треће питање, наиме 
да ли Конвенција захтева да накнада која би се плаћала корисницима 
реституције у случајевима када је натурална реституција немогућа 
буде једнака или приближна тржишној вредности одузетог, у циљу 
постизања дејства једнаког оном које има реституција у натури? 


Кључна за разумевање праксе Суда и увиђање правилно- 
сти у његовом поступању јесте анализа доктрине помоћу које Суд 
препознаје да ли одређени интерес представља имовинско право или 
његово легитимно очекивање, штићено првим чланом Првог про- 
токола. Када у случају Јан Суд дозвољава изостанак сваке накна- 
де, он то чини јер не сматра легитимним својинско право стечено 
на национализованој имовини непосредно пред уједињење Немач- 
ке и промену система, у једном прелазном и несигурном периоду. 
Делимична накнада у случају Брониовски доследна је општој прак- 


66 Основне разлике су начин утврђивања висине обештећења и круг лица која 
су обвезници враћања односно плаћања обештећења. Трећа кључна разлика, која се 
састоји у томе што закон о црквеној и имовини верских заједница не ограничава 
враћање грађевинског земљишта с обзиром на постојање објеката на њему и 
идентитет власника тих објеката, док општи закон предвиђа враћање само у случају 
да је земљиште неизграђено или на њему постоји објекат у својини бившег власника 
земљишта, нема значај с обзиром на дејство Закона о планирању и изградњи из 2009. 
године. Тај пропис је, наиме, предвивевши конверзију права коришћења у право 
својине у односу на земљиште испод објеката у корист власника објеката, учинио 
немогућим враћање земљишта на коме постоји објекат у својини лица различитог 
од бившег власника, а за шта је закон о црквеној и имовини верских заједница био 
пружио основ. 


67 Налаз се заснива на ставовима из пресуда у предметима Надбискупија 
загребачка против Словеније, Грацингер и Грацингерова против Чешке Републике и 
Копечки против Словачке. 

си Суда, дакле у не-транзиционим случајевима (Џејмс), где се зах- 
тева нека накнада, у висини која је у разумној вези са тржишном 
вредношћу одузетог. У предмету Пинцова, пак, није се радило о ви- 
сини накнаде за одузимање извршено у прошлости, већ о висини 
накнаде дуговане лицима која су у садашњости (дакле под зашти- 
том Конвенције) изгубила имовину јер је она постала предмет на- 
туралне реституције.% Суд није пропустио да нагласи општу важност 
реституције за поштовање права и економски развој земље, али је 
изричито саопштио да „лица која су имовину стекла у доброј вери не 
могу сносити терет одговорности државе која је некад раније ту исту 
имовину конфисковала“.6 Обавеза плаћања накнаде у овом предмету 
није била супститут натуралне реституције, већ управо последица 
примене натуралне реституције и пребацивања њеног терета на лица 
која су, по мишљењу Суда, стекла предметну имовину у доброј вери, 
па стога ни на који начин нису заслужила да претрпе штету услед 
примене натуралне реституције. Из свега изложеног јасно је да је 
пуна накнада наложена пресудом у предмету Пинцова апсолутно без 
значаја за питање која се поставља у Србији. 


Уколико би пред Судом било оспорено решење српског оп- 
штег закона о реституцији, које подразумева да у случајевима када 
из објективних разлога имовина не може бити враћена натурално 
накнада може бити и мања од тржишне вредности одузетог, прво 
што би Суд испитивао било би да ли подносиоци такве представке 
уопште имају имовинско право или одговарајући легитиман интерес, 
штићене првим чланом Првог протокола Конвенције, које би обухва- 
тало више од законом прописане накнаде за дати случај. Суд сматра 
забрану дискриминације из чл. 14 Конвенције несамосталном одред- 
бом, која се примењује само ако се утврди постојање заштићеног 
права. 


Може се веровати да би до сада устаљеним приступом Суд ут- 
врдио, прво, да потенцијални корисници реституције у Србији у тре- 
нутку доношења предметног закона нису имали никакво Конвенцијом 
штићено имовинско право у односу на одузету имовину, сем леги- 
тимног очекивања да држава покуша натуралну реституцију, како је 
више важећих закона најавило, те су самим тим предметним законом 


68 Као што је напоменуто, скоро сви закони донети у Србији након 
демократских промена, укључујући и најскорији општи реститутиони закон из 2011. 
године, нису предвидели да било која категорија лица изгуби неко своје својинско 
право у корист натуралне реституције, већ је натурална реституција предлагана 
искључиво у односу на права чији су носиоци држава и лица у тзв. „друштвеном 
власништву.“ Изузетак је важећи Закон о враћању имовине црквама и верским 
заједницама, који у ограниченој мери од овог приступа одступа, у случају да је 
правно лице стекло одузету имовину за цену нижу од тржишне, односно уколико је 
било које лице стекло такву имовину незаконитим правним послом. 


99 Ртсоуд and Pinc v. Czech Republic, 558. 

могла бити различито и третирана. Друго, да разликовање објективне 
могућности натуралне реституције и објективне немогућности није 
арбитрерно, већ је законом учињено зависним од фактичких окол- 
ности, на сличан начин на који су и лица приликом одузимања имо- 
вине ефективно различито третирана зависно од фактичких околно- 
сти, посебно од врсте имовинских права која су поседовала. Такав 
закон, наиме, третирао би све једнаке ситуације једнако. Треће, такво 
разликовање би било засновано на законом утврђеном општем инте- 
ресу. Четврто, оно не би проузроковало „несразмерно велики и пре- 
терани“ терет за лица која би добила симболичну накнаду, јер наиме 
таква лица не би сносила никакав терет, већ би само имала мању ко- 
рист од реституције од лица у чију корист би било могуће извршити 
натуралну реституцију. 


5. ЗАКЉУЧАК 


У овом раду су пружени основи за тврдњу да се дводеценијски 
ход правног система Србије ка испуњењу реституције, захваљујући 
доктрини легитимног очекивања какву примењује Суд, морао окон- 
чати доношењем општег прописа о реституцији којим је враћање 
својине на стварима од стране државе (натурална, тј. реституција in 
тет) предвиђено у свим случајевима у којима је могуће. 


Пракса Суда, такође, показује да државе, у оквиру граница 
постављених легитимним очекивањима у погледу реституције која 
међу њиховим грађанима евентуално могу већ постојати, уживају 
релативно велику ширину у погледу одређења круга корисника 
реституције, као и услова које они морају да испуне. На основу тога, 
може се претпоставити да Суд не би оспорио ни различите правне 
режиме реституције за различите категорије корисника, под условом 
да је разлика заснована на закону, има легитимну сврху и да сама 
представља одговарајуће средство за постизање те сврхе. 


Такође, веома је вероватно да би Суд нашао да лица којима се 
по закону због фактичке немогућности натуралне реституције дугује 
накнада знатно мања од тржишне вредности одузетог, немају на првом 
члану Првог протокола Конвенције засновано имовинско право које 
би било исто као имовинско право оних лица којима би било могуће 
извршити натуралну реституцију, као ни легитимно очекивање у 
погледу таквог идентитета вредности одузетог и накнаде, што би 
спречило позивање првих на дискриминаторност између натуралне 
реституције и накнаде ниже од тржишне вредности. 


Међутим, чак и уколико би Суд таквим лицима евентуално 
признао легитимно очекивање које би било у одређеном квантита- 
тивном односу са имовинским интересом лица којима би било могуће 

извршити натуралну реституцију, пресуда у случају Брониовски даје 
јасан пример да би дугована накнада могла да буде мања од тржишне 
вредности одузетог. 


Dušan Rakitić, LLM (Harvard, University of Belgrade) 

ANALYSIS OF PRINCIPAL ELEMENTS OF 
THE GENERAL RESTITUTION STATUTE OF SERBIA 
FROM THE PERSPECTIVE OF THE EUROPEAN COURT 
OF HUMAN RIGHTS CASE-LAW 


Summary 


The European Court of Human Rights (ECtHR) has established a 
practice whereby states are afforded a wide margin of appreciation in the 
area of restitution, since this process concerns property rights and tran- 
spires along wide-ranging socio-economic changes. A general statute on 
restitution, providing for primacy of restitution in kind over compensation, 
was adopted in Serbia in September 2011. Given the substantial number 
of statutes providing for partial in-kind restitution that were enacted in 
the past two decades, as well as given the fact that at least three laws that 
have remained in force have expressly promised enactment of such a law, 
the ECtHR would have deemed citizens of Serbia as already possessing 
a legitimate expectation of in-kind restitution, which made the adopted 
solution inevitable. Another issue is the interplay between the presently 
valid law on restitution of church and religious property, of 2006, and the 
new statute, for the two differ in terms of the mechanism for determining 
amount of compensation owed to respective beneficiaries in cases when 
restitution in kind is not possible. Analysis of ECtHR case-law suggests 
that a state may differentiate between various categories of beneficiaries 
in respect of terms of restitution provided that the aim of differentiation 
is legitimate and that the differentiation constitutes adequate means for 
achievement of such aim. A question arose whether the statute providing 
for in-kind restitution in all cases in which it is possible, and affording 
compensation in an amount smaller than full market value in all cases in 
which in-kind restitution is objectively impossible, will survive scrutiny 
of the ECtHR. Analysis of several exemplary judgments hints at prob- 
ability that such a provision will be upheld, since the persons condemned 
to below-market value compensation would succeed neither in proving 

that they were afforded a legitimate expectation to receive full market- 
value of their properties by such a legislative act, nor that they possessed 


appropriate right protected by the Convention at the time of enactment of 
the subject statute. 


Key words: Restitution. — In-kind restitution. — Denationalization. — Mar- 
gin of appreciation. — European Court of Human Rights. 

ПРАВНА ПРИРОДА И ОСТВАРИВАЊЕ ПРАВА 
И ДУЖНОСТИ РОДИТЕЉА НА ВАСПИТАЊЕ И 
ОБРАЗОВАЊЕ ДЕТЕТА У СРБИЈИ 


Породични закон Србије предвиђа право и дужност родитеља „да са де 
тетом развијају однос заснован на љубави, поверењу и узајамном поштовању, 
те да дете усмеравају ка усвајању и поштовању вредности емоционалног, 
етичког и националног идентитета своје породице и друштва“, односно право 
родитеља „да детету обезбеде образовање које је у складу са њиховим верским 
и етичким уверењима“. Имајући у виду да норма којом је конкретизовано ово 
право и дужност родитеља чини саставни део садржине родитељског права, 
аутор у првом делу рада опредељује њену правну природу као императивну, из 
чега даље изводи два закључка: први, да реакција државних органа у случају 
њеног непоштовања може бити реактивна кроз лишење родитељског права 
и други, да у складу са међународним документима, она превасходно треба да 
буде превентивна. У даљем тексту, аутор се фокусира на превентивну улогу 
наше државе, односно њену обавезу да створи амбијент у коме ће родитељи 
бити у могућности да своје дете усмере ка усвајању и поштовању вредности 
емоционалног, етичког и националног идентитета своје породице и друштва. 
У том циљу, он најпре врши анализу нашег породичног законодавства, поредећи 
ово право, тј. дужност родитеља са институтима насиља у породици, брака, 
усвојења и посебне пословне способности и одговарајућим решењима у упоред 
ном праву. 


Кључне речи: Родитељско право. Превентивна улога државе. Неускла 
ђеност института. 


1. УВОД 


Универзална карактеристика (модерног) породичног права 
је изузетна сложеност и разноврсност његовог предмета, односно 


Аутор је асистент Правног факултета Универзитета у Београду, milos.stank 
ovic@ius.bg.ac.rs. 

проблема којима се бави и односа које регулише. Нужност њиховог 
ваљаног сагледавања, макар само с правног аспекта и уз превасход- 
но коришћење правног (грађанскоправног) метода, изискује стога 
потребу мултидисциплинарног приступа, како кроз призму других 
правних грана (нпр. наследног, стварног, облигационог, кривичног, 
радног, уставног права), тако и с аспекта наука које нису правне (ре- 
цимо, социологија породице, психологија, филозофија, етика).! Једно 
од питања за чије решавање је нужно поседовање овако широког 
знања које обједињује резултате и достигнућа различитих наука тиче 
се права и дужности родитеља на васпитање и образовање детета које 
је регулисано у чл. 70 и 71 Породичног закона Србије,“ што је пред- 
мет анализе у овом раду. Користећи се превасходно упоредноправ- 
ним методом, тј. поредећи савремена решења европских породичних 
права и међународних конвенција у овој области с решењима српског 
породичног права, као и систематским тумачењем Породичног зако- 
на и анализом садржаја (судском и животном праксом), тражиће се 
одговор на следећа питања: каква је правна природа права и дуж- 
ности родитеља на васпитање и образовање детета, да ли је оно до- 
следно спроведено у Породичном закону Србије, на коме је обавеза 
његове реализације и какве су последице у случају невршења овог 
права/дужности? 


2. ПРАВНА ПРИРОДА ПРАВА И ДУЖНОСТИ РОДИТЕЉА НА 
ВАСПИТАЊЕ И ОБРАЗОВАЊЕ ДЕТЕТА 


Према слову закона „родитељи имају право и дужност да са 
дететом развијају однос заснован на љубави, поверењу и узајамном 
поштовању, те да дете усмеравају ка усвајању и поштовању вред- 
ности емоционалног, етичког и националног идентитета своје поро- 
дице и друштва“? односно „родитељи имају право да детету обе- 
збеде образовање које је у складу са њиховим верским и етичким 
уверењима“.“ Идентичне норме у чл. 88 који се бави породичним 


1 Слободан Панов, Породично право, Београд 2010, 4. 


Породични закон Србије П3, Службени гласник РС, бр. 18/05. 
Чл. 70 Породичног закона in fine. 


~ BRB N 


Чл. 71, ст. 2 Породичног закона. Када је реч о развоју и одрастању детета, 
верска уверења родитеља нису неподложна преиспитивању. Њихово непристајање, 
тј. ускраћивање сагласности из верских разлога на медицински индиковано лечење 
деце које даје оправдано очекивање на успех (нпр. Јеховини сведоци се противе 
трансфузији крви), није правно ваљано и не обавезује лекара. Родитељи су много 
више ограничени у доношењу одлука које се тичу здравља и живота своје деце него 
у погледу истоветних одлука које се њих тичу и нису власни да интересе и здравље 
деце подређују својим интересима и уверењима. Вид. Јаков Радишић, „Непристајање 
на лечење деце из верских побуда“, Правни живот 9/2001, 88 90. У једном дру 

односима предвиђа и Нацрт Грађанског законика Републике Србије." 
Одредбе Породичног закона представљају конкретизацију права која 
гарантује и Устав Републике Србије из 2006. године,“ али и значајни 
међународни документи које је ратификовала наша земља, као што су 
Универзална декларација о људским правима,' Конвенција о правима 
детета“ и Међународни пакт о грађанским и политичким правима,“ 
али и Повеља о основним правима у Европској Унији,! из чега про- 
излази недвосмислен закључак да оне имају универзалну вредност. 


TOM случају из енглеске судске праксе Ке U (child) (2004) суд је одбио захтев оца 
муслимана да његов син буде обрезан, јер је дечак живео с мајком која је хришћанка. 
Каћа Arshad, Islamic Family Law, London 2010, 151, 165. Зато као коректив овог 
решења чл. 63, cr. 1 ПЗ гарантује да „дете има право на обезбеђење најбољих могућих 


животних и здравствених услова за свој правилан и потпун развој“. 


5 Као алтернативно решење је предвиђено да се само изостави појам „дуж 


ности“ и додаје обавеза родитеља да код детета развијају однос поштовања и чувања 
животне средине. Влада Републике Србије Комисија за израду Грађанског закони 

xa, Преднацрт Грађански законик Републике Србије, књ. 3 породични односи 
(даље: Комисија за израду ГЗ), Београд 2011, 37. 


6 Чл. 43, cr. 5: „Родитељи и законски стараоци имају право да својој деци 
обезбеде верско и морално образовање у складу са својим уверењима“ и чл. 65, ст. 1: 
„Родитељи имају право и дужност да издржавају, васпитавају и образују своју децу, 
и у томе су равноправни“. 


7 Чл. 26 ст 2 и 3 Универзалне декларације о људским правима исти 


че да „образовање треба да буде усмерено ка пуном развоју људске личности 
и учвршћивању поштовања људских права и основних слобода. Оно треба да 
унапређује разумевање, трпељивост и пријатељство међу свим народима, расним и 
верским групама, као и делатност Уједињених нација за одржање мира“, односно да 
„родитељи имају првенствено право да бирају врсту образовања за своју децу“. 


8 Чл. 29, ст 1, тач. ЦиД Конвенције о правима детета обавезују државе пот 
писнице да гарантују да ће се образовање детета усмеравати на „развој поштовања 
дететових родитеља, његовог/њеног културног идентитета, језика и вредности, на 
ционалних вредности земље у којој дете живи, земље из које потиче и цивилизације 
различите од његове/њене сопствене“, односно на „припремање детета за одговоран 
живот у слободном друштву, у духу разумевања, мира, толеранције, једнакости по 
лова, пријатељства међу народима, етничким, националним и верским групама и са 
лицима домородачког порекла“. СФРЈ је ратификовала Конвенцију о правима детета 
1990. године. Вид.Закон о ратификацији Конвенције Уједињених нација о правима 
детета, Службени лист СФРЈ Међународни уговори, бр. 15/90 и Службени лист 
СРЈ Међународни уговори, бр. 2/97. 

? чл. 18, cr. 4 Међународног пакта о грађанским и политичким правима: 
„Државе уговорнице овог Пакта обавезују се да ће поштовати слободу родитеља и, у 
датом случају, законских старатеља да осигурају морално и верско васпитање своје 
деце у складу са својим властитим уверењима“. Југославија је ратификовала Пакт 
1976. године, Службени лист СФРЈ, бр. 7/76. 

10 Вид. чл. 14, ст. 3: „Мора се поштовати слобода оснивања образовних 
институција уз поштовање демократских принципа и права родитеља да својој деци 
обезбеде такво образовање и школовање које ће бити усаглашено са њиховим рели 
гиозним, филозофским и педагошким убеђењима, у складу са националним закони 
ма којима се уређује остваривање те слободе и тог права.“ 

Усвојена формулација у коначном тексту закона је, истина, 
битно другачија од оне коју је садржао Предлог Породичног за- 
кона Србије усвојен на седници Владе 9.12.2004. године, којим 
је било предвиђено да ће „родитељи имати право и дужност да 
дете васпитавају и усмеравају с циљем да оно прихвати и усвоји 
вредности које имају универзални карактер“. п Из тог разлога y 
породичноправној науци су изражена схватања да је српски законода- 
вац приликом формулисања права и обавезе родитеља на васпитање 
и образовање „изразио одређене идеолошке вредности“, ? односно да 
формулација усвојена у коначном тексту закона „не само што је бес- 
мислена (рецимо, могло би се поставити питање шта је то емоцио- 
нални идентитет породице и друштва) него је и супротна Конвенцији 
о правима детета која изричито захтева да „дете буде васпитавано 
У духу идеала прокламованих у Повељи Уједињених нација, а по- 
себно у духу мира, достојанства, толеранције, слободе, равноправно- 
сти и солидарности“. P? Ипак, усвојено решење делује комплексније 
али и прецизније, смисаоно богатије и потпуније у могућностима, 
јер не развија само једну страну личности детета, не посматра га 
као апстрактно, већ конкретно људско биће са свим његовим разли- 
читостима. Речју Панова, „универзално је почетно, подразумевајуће 
и недовољно. Универзалне вредности и теорије изражавају човека 
као универзално биће, изражавају генусну суштину човека. Индиви- 
дуалне и националне вредности изражавају конкретног човека као 
спецификума: емотивни, етички и национални идентитет човека и 
његове породице и друштва“.!* Следствено томе, етичке, емоционал- 
не и националне вредности породице и друштва нису у супротности, 
већ у потпуном сагласју за вредностима које прокламује Конвенција 
о правима детета, јер их оне конкретизују кроз посебности порек- 
ла, културе, обичаја и средине којој дете припада. Спознајући кроз 
васпитање и образовање и оспособљавање за самосталан живот на- 
ционалне вредности своје породице и свог друштва у поређењу са 
истим таквим вредностима других друштава, дете се учи постојању 
и поштовању различитости и схвата да ни универзалне вредности 
нису апстрактно дате или наметнуте, већ да представљају заједнички 
допринос и достигнуће у развитку духовних и материјалних вред- 
ности свих појединих народа на одређеном степену цивилизацијског 
развоја. 


П C. Панов, (2010a), 201 202, фн. 503. 


12 Гордана Ковачек Станић, Породично право, Нови Сад 2005, 284. 


13 


фн. 815. 
14 


(Преамбула, ст. 7), Марија Драшкић, Породично право, Београд 2009, 283, 


С. Панов, (2010а), 201 202, фн. 503. У шеријатском праву родитељи су 
такође дужни да свом детету обезбеде образовање, али је трошкове образовања ду 
жан да сноси отац. С друге стране, оба родитеља имају дужност да дете уче лепим 
манирима и да утичу да прихвата друштвене норме. К. Arshad, 151, 154. 

Право и дужност родитеља на васпитање и образовање детета 
чини саставни део садржине родитељског права „које је изведено из 
дужности родитеља и постоји само у мери која је потребна за зашти- 
ту личности, права и интереса детета.“ !> Тиме се долази и до круга 
субјеката на које се односи ово право и обавеза родитеља. То су она 
лица над којима постоји родитељско право, односно она која нису 
навршила 18 година живота, или која нису стекла потпуну послов- 
ну способност навршеном 16. годином живота ступањем у брак уз 
дозволу суда, или стицањем статуса родитеља. Нужно појмовно и 
суштинско јединство права и дужности родитеља који имају право да 
врше своју дужност, односно обавезни су да се тим својим правом у 
циљу остварења најбољег интереса детета користе, указује на правну 
природу ове одредбе Породичног закона. Она је, као норма којом се 
регулише садржина родитељског права, императивног карактера, а 
императивне норме у установи од друштвеног значаја каква је поро- 
дица имају за задатак да „чувају специфичност и трајност утврђених 
веза“.!7 


Истина, савремено породично право је много више прожето 
начелом аутономије воље и тенденција је да се држава мање меша 
у породичне односе него што је то некада био случај. Али, њега ка- 
рактерише и „функционализација родитељског односа (родитељска 
права као социјалне функције)“,!8 што ће рећи да родитељи права 
и обавезе које имају према деци врше имајући у виду и друштвену 
одговорност и водећи рачуна о друштвеном интересу који се свака- 
ко може изједначити с најбољим интересом детета. У том смислу, 
право и обавеза родитеља на васпитање и образовање детета се може 
схватити и као саставни део најзначајније одговорности родитеља, 
одговорности за живот детета и његовог права на развој, као једног 
од темељних права предвиђених Конвенцијом о правима детета." 


15 Вид. чл. 67 и чл. 68, cr. 2 13; Решење Окружног суда у Ваљеву, Гж. бр. 
109/06, од 26.1.2006, Интермекс судска пракса. 


16 Вид. чл. 84, ст, І. тач. 1 и 2 ПЗи чл. 11, ст. 2 и ст. 3 II3. Нажалост, Закон 
не предвиђа основ нити уводи могућност едукативних програма који би родитељима 
олакшали вршење ових својих обавеза. Невена Вучковић Шаховић, „Права дете 
та и породично законодавство“, Ново породично законодавство (ур. 3. Поњавић), 
Крагујевац 2006, 260. 


17 Марина Јањић Комар, „Реформа породичног права проблеми модер 
низације“, Правни живот 9/2004, 892; Зоран Поњавић, Приватизација породи 
це и Породичног права, Београд 2009, 151; Зоран Поњавић, „Уговорно вршење 
родитељског права“, Правни живот 10/2008, 237. 


18 М. Јањић Комар, (2004), 891. 

E Марина Јањић Комар, „Родитељска одговорност“, Ново породично зако 
нодавство (ур. 3. Поњавић), Крагујевац 2006, 250. Темељна права детета утврђена 
овом Конвенцијом су право на недискриминацију, право на живот, опстанак и развој, 
право на учешће/уважавање мишљења детета и остваривање најбољег интереса де 

Отуда, и у законом предвиђеним случајевима у којима један родитељ 
може самостално да врши родитељско право, други родитељ који 
га не врши овлашћен је да споразумно одлучује с оним првим о 
питањима која битно утичу на живот детета, а у која Породични за- 
кон сврстава и образовање детета, што подразумева и избор, промену 
школе и престанак школовања. Исти смисао има и право родитеља 
да од образовних институција добију сва потребна обавештења о 
свом детету. >! 


Због природе односа родитеља и деце држава не може и не 
треба да утиче на начин на који ће родитељи васпитавати и образо- 
вати дете (осим кроз надзор над вршењем родитељског права), тако 
што би им преко својих органа давала свакодневна упутства, препо- 
руке или примедбе. Међутим, она мора и може да делује превентив- 
но, да кроз најширу законодавну активност која се не би ограничила 
само на породично право и предузимањем мера и обезбеђивањим 
културних, економских, медијских и образовних инструмената ство- 
ри амбијент у коме би родитељи могли успешно да врше ово своје 
право, тј. дужност. Ова обавеза за Републику Србију проистиче и из 
Конвенције о правима детета која нема за главни циљ гарантовање 
појединих права родитеља према деци као таквих, „већ се и држа- 
вама чланицама и родитељима даје право и ставља обавеза да дете- 
ту, у ствари, помогну у остваривању права из Конвенције“.2> Другим 
речима, улога државе мора да буде активно-превентивна. Један од 
принципа на којима треба да се заснивају односи родитеља и деце 
јесте да „држава има основну одговорност у обезбеђивању услова 
родитељима за успешно остваривање њихове улоге y породици“.23 


Ипак, у оним ситуацијама када се превенција покаже као не- 
довољна, држава кроз институт лишења родитељског права делује по- 
ствентивно и остварује зацртани општи интерес, заокружујући импе- 


тета. Н. Вучковић Шаховић, 267; Љубица Милутиновић, „Породични закон кроз 
судску праксу“, Билтен судске праксе, Врховни суд Србије 2/2008, 267. 


70 Un. 78, ст. 3 и ст. 4 ПЗ. Вид. С. Панов (2010а), 225; Herbert Hausmaninger, 
The Austrian Legal System, Wien 2003, 250; Олга Цвејић Јанчић, „Заједничко вршење 
родитељског права“, Правни живот 9/1997, 678; Гордана Ковачек Станић, „Вршење 
родитељског права према Породичном закону Србије из 2005. године“, Ново поро 
дично законодавство (ур. 3. Поњавић), Крагујевац 2006, 275. Суд није овлашћен да 
доноси одлуке које би замениле заједничке одлуке родитеља о битним питањима 
вршења родитељског права, у која се убраја и питање образовања детета. Вид. пре 
суду Врховног суда Србије Рев. 2557/06, Љубица Милутиновић, „Односи родитеља 
и деце најчешћи спорови, одлике поступка“, Билтен судске праксе, Врховни суд 
Србије 3/2009, 233. 

?! Решење Окружног суда у Ваљеву, Гж. бр. 109/06, од 26.1.2006, Интермекс 
судска пракса. 

22 н. Вучковић Шаховић, 255. 


23 н. Вучковић Шаховић, 267. 

ративну природу норми којима је регулисано родитељско право.“ У 
савременим правима држава отуд није потпуно изопштена из учешћа 
у породичним односима, али само онда када у њима треба да оства- 
ри заштитну функцију. Тако у центар пажње долази превентивна 
улога државе која треба да обезбеди амбијент за реализацију права и 
дужности родитеља на васпитање и образовање детета. 


3. ПРАВО И ДУЖНОСТ РОДИТЕЉА НА ВАСПИТАЊЕ И 
ОБРАЗОВАЊЕ ДЕТЕТА У ПОРОДИЧНОМ ЗАКОНУ СРБИЈЕ 


3.1. Насиље у породици 
3.1.1. Субјекти насиља у породици 


Породични закон Србије (даље: II3) не садржи дефиницију 
породице. Иако такав пример није усамљен у упоредноправном за- 
конодавству, има и оних легислатива које дају дефиницију породи- 
це (нпр. Обитељски закон Федерације Босне и Херцеговине,“ По- 
родични закон Републике Српске, Породични закон Црне Tope’), 


24 У прилог томе говори и текст Општег протокола за заштиту деце од 
злостављања и занемаривања који је Влада Србије усвојила 2005. године, а према 
коме се под занемаривањем подразумева и пропуштање лица које детету пружа негу 
(најчешће родитеља), „да обезбеди развој детета у области образовања...што изазива 
или може, са великом вероватноћом, нарушити дететово здравље или физички, мен 
тални, духовни, морални или друштвени развој.“ Општи протокол за заштиту деце 
од злостављања и занемаривања, стр 9, Attp://www.inkluzija.org/biblioteka/Opstipro 
tokolzazastitudeceodzlostavljanjaizanemarivanja.pdf, 15.8.2011. 


?5 Вељко Влашковић, „Породични односи између права Ha поштовање по 
родичног живота и права на заштиту од насиља у породици“, Правни систем Србије 
и стандарди Европске Уније и Савета Европе (ур. С. Бејатовић), Крагујевац 2007, 
197. 


26 Вид. чл. 2, cr. 1 Обитељског закона Федерације Босне и Херцеговине, 
Службене новине Федерације БиХ бр. 35/05: „Породица, у смислу овог закона, јесте 
животна заједница родитеља и дјеце и других крвних сродника, сродника по тазби 
ни, усвојилаца и усвојеника и особа из ванбрачне заједнице ако живе у заједничком 
домаћинству.“ 


27 Вид. чл. 2, cr. 1 Породичног закона Републике Српске, Службени глас 
ник Републике Српске, бр. 54/2002: „Породица, у смислу овог закона, је животна 
заједница родитеља и дјеце и других сродника.“ 


28 Вид. чл. 2 Породичног закона Црне Горе, Службени лист Црне Горе, бр. 
1/2007: „Породица је животна заједница родитеља, дјеце и других сродника који у 
смислу овога закона имају међусобна права и обавезе, као и друга основна заједница 
живота у којој се његују и подижу дјеца.“ У Предлогу Породичног закона Словеније 
„Породица је животна заједница детета са једним или оба родитеља или са другим 
лицем, ако то лице стално брине о детету и има према детету одређена права и 
обавезе“, што обухвата и истополне партнере. Сузана Краљић, „Које новине доноси 
Предлог словеначког породичног закона“, Правни живот, 10/2010, 178. 

али и међународних конвенција попут Универзалне декларације о 
људским правима? и Међународног пакта о грађанским и политич- 
ким правима. Мада наше право не садржи експлицитну дефиницију 
породице, регулишући институт насиља у породици ПЗ истиче која 
лица сматра члановима породице. Тако у чл. 197, ст. 1 наводи да је 
насиље у породици понашање „којим један члан породице угрожава 
телесни интегритет, душевно здравље или спокојство другог члана 
породице“, док у чл. 197, ст. 3 одређује и субјекте насиља у поро- 
дици: „члановима породице у смислу става 1 овог члана сматрају се 
супружници или бивши супружници, деца, родитељи и остали крвни 
сродници, те лица у тазбинском или адоптивном сродству, односно 
лица која везује хранитељство, лица која су живела или живе у ис- 
том породичном домаћинству, ванбрачни партнери или бивши ван- 
брачни партнери, те лица која су међусобно била или су још увек у 
емотивној или сексуалној вези, односно која имају заједничко дете 
или је дете на путу да буде рођено, иако никада нису живела у истом 


породичном домаћинству“.3! 


Иако се у упоредном праву може наићи на различито одређен 
круг лица која се сматрају члановима породице, ниједно попут српског 
у породицу не убраја лица која су била или су још увек у емотивној 
или сексуалној вези Енглеско право prima faciae садржи сличну 
формулацију гарантујући право на исељење насилника из породич- 
ног дома, односно право на усељење и лицима међу којима постоји 
или је постојао интиман лични однос (при чему се изричито наводи 


29 Вид. чл. 16, cr. 3 Универзалне декларација о људским правима: „Породица 
је природна и основна ћелија друштва која има право на заштиту државе и друшт 
ва“. 

30 Вид. чл. 23, ст. 1 Међународног пакта о грађанским и политичким прави 
ма: „Породица је природни и основни саставни део друштва и има право на заштиту 


друштва и државе“. 


?! Идентичну одредбу, нажалост, задржава и Нацрт Грађанског закони 


ка Републике Србије у чл. 241 дела којим регулише субјекте насиља у породици, 
Комисија за израду ГЗ, 95. Слично решење садржи и македонско право, наводећи 
као чланове породице и лица „која се налазе у блиским личним односима“, под 
којима закон подразумева „личне односе између лица различитог пола која су била 
или јесу у партнерском односу, а не живе у ванбрачној заједници“, чл. 94, ст. 2 Зако 
нот на семејството, Службен весник на Република Македонија, бр. 80/92, 9/96, 33/06, 
84/08. 


3? Мада Европска конвенција о људским правима не садржи дефиницију по 
родице, Европски суд за људска права је, тумачећи право на поштовање породичног 
живота, кроз своју праксу у чланове породице сврстао супружнике и ванбрачне пар 
тнере, децу (брачна, ванбрачна и усвојена) и родитеље, браћу и сестре, деде и баке 
и унуке, одрасле особе и њихове родитеље и друге сроднике и веренике и хомосек 
суалне партнере. Вид. Марија Драшкић, „Право на поштовање породичног живота 
у пракси Европског суда за људска права“, Ново породично законодавство (ур. 3. 
Поњавић), Крагујевац 2006, 97 99. 

да то не мора неминовно да подразумева сексуални однос), али уз до- 
датне услове да је такав однос „значајног трајања“ и да је следствено 
подразумевао заједнички живот у породичном дому. ПЗ није ближе 
определио ни природу, врсту и трајање сексуалне или емотивне везе 
о којима говори, али се језичким тумачењем долази до закључка да 
она не сме бити на нивоу изузетка, нешто што се само једном до- 
годило, јер сам појам „веза“ указује на краће или дуже временско 
трајање. Ипак, имајући и то ограничење на уму, према слову П3, 
чланови породице су нпр. лице које се бави проституцијом и његов 
(њен) стални или чести клијент, као лица која повезује искључиво 
сексуална релација; два истополна партнера, иако у Србији (још 
увек) не постоји закон којим би оваквим заједницама била призната 
правна дејства; два најбоља пријатеља или комшије, итд. То уједно 
значи и да би два лица повезана „негативним емотивним односом“, 
рецимо, међусобном нетрпељивошћу или мржњом, морала према ПЗ 
бити третирана као чланови породице.“ Како ПЗ не прецизира ни 
нужност допуштености (постојања сагласности) у погледу сексуалне 
везе, могуће је доћи и до тога да су чланови породице и учинилац 
кривичног дела силовања и лице над којим је он дело извршио не- 
колико пута. Ако би се при том систематским тумачењем чл. 197, ст. 
3 ПЗ довео у везу с чл. 70 истог закона, дошло би се до апсурдних 
закључака у погледу обавезе родитеља да своје дете усмеравају ка 
прихватању етичких, емоционалних и националних вредности такве 
„Породице“ о којој говори члан закона који се бави субјектима насиља 
у породици? To не може бити дефиниција ни традиционалне ни MO- 
дерне породице, јер се оне међусобно разликују само по томе што за 
основу осим сродства, модерне дефиниције узимају сваку заједницу 
у окриљу које се подижу деца, а која може бити брачна, како је то 
било карактеристично за традиционалне дефиниције породице, или 
данас све више ванбрачна.” 


33 Mary Welstead, Susan Edwards, Family Law, Oxford 2011, 113. 


34 С. Панов, (2010a), 373. Посебну тешкоћу би представљало доказивање 
једног таквог односа, вид. Зоран Поњавић, Породично право, Крагујевац 2011, 392. 


35 Милан Шкулић, „Основни елементи нормативне конструкције кривичног 
дела насиља у породици нека спорна питања и дилеме“, Насиље у породици (yp. 
М. Шкулић и др.), Удружење јавних тужилаца и заменика јавних тужилаца, Бео 
град 2009, 20 21. О потреби широко дефинисаних радњи насиља у породици као 
ефикасном средству превенције насиља вид. Невена Петрушић, „Породичноправна 
заштита од насиља у породици у праву Републике Србије“, Ново породично законо 
давство (ур. 3. Поњавић), Крагујевац 2006, 27. 

36 Кривични законик Србије, Службени гласник РС, бр. 85/05, 88/05 испр., 
107/05 ucnp., 72/09 и 111/09) y чл. 194 предвиђа кривично дело насиља у поро 
дици, чију радњу извршења дефинише на веома сличан начин на који то чини ПЗ 
уређујући овај институт. 

37 M. Јањић Комар, (2004), 891 892; 3. Поњавић, (2009), 31 46; З. Поњавић, 
(2011), 37. 

Истина, у литератури се наводи да је за потребе института 
насиља у породици уведена „социолошка, а не биолошка дефиниција 
породице“ и да је то карактеристика свих права с простора бивше 
СФРЈ, те да се субјекти насиља у породици не могу сматрати чла- 
новима породице у погледу права и обавеза из других породичних 
односа. Међутим, тачно је и то да ниједно право с простора бивше 
СФРЈ не одређује тако широк круг чланова породице код овог инсти- 
тута и на тако непрецизан начин како то чини српско право.“ Најзад, 
индикативно је да ПЗ не садржи ни описну дефиницију породице, а 
да, не рачунајући Основне одредбе (чл. 2) у којима гарантује посеб- 
ну заштиту породице и породичног живота, о породици говори само 
још код института насиља у породици.“! 


3.1.2. Радње насиља у породици 


II3 предвиђа exempli causa неке случајеве радњи насиља у по- 
родици који због непрецизности законске формулације“: лако могу 
доћи y колизију са чл. 70 и 71 ПЗ и правом и обавезом родитеља на 
васпитање и образовање детета. Насиље у породици је између оста- 
лог и „ограничавање слободе кретања или комуницирања са трећим 
лицима“, ако би то код детета, на пример, угрозило спокојство. 


38 Урош Новаковић, „Насиље y породици y законодавствима држава нека 
дашње СФРЈ“, Правни живот 10/2009, 1082. 


39 М. Драшкић, (2009), 62; З. Поњавић, (2011), 391. 


40 Чл. 94 Законот на семејството; чл. 3 Закона о заштити од насиља у 
обитељи, Службени лист Републике Хрватске, бр. 110/03; чл. 3 Закона о заштити 
од насиља у породици, Службени Лист Црне Горе 46/2010; чл. 5 Закона о заштити 
од насиља у породици, Службени гласник Републике Српске, бр. 118/05; чл. 5 Закона 
о заштити од насиља у породици, Службене новине ФБиХ, бр. 22/05; чл. 2 Zakon o 
preprecevanju nasilja у druZini, Uradni list Republike Slovenije, br. 16/08. 


^! Иако To није предмет истраживања y овом раду, мора ce рећи да после 


дице настају и на плану кривичног права и то у погледу кривичног дела насиља 
у породици, односно да је став кривичноправне науке и праксе да је прешироко 
одређење чланова породице у Породичном закону све до Закона о изменама и до 
пунама Кривичног законика (Службени гласник РС, бр. 72/09) било „неприхватљиво 
за поступање у кривичном поступку у вези са овим кривичним делом“. Миодраг 
Плазинић, „Насиље у породици Пракса Општинског јавног тужилаштва у Поже 
ги“, Насиље у породици (ур. М. Шкулић и др.), Удружење јавних тужилаца и замени 
ка јавних тужилаца, Београд 2009, 160. О домену апсурдних последица којима је то 
водило и уопште о сврсисходности дефинисања мера заштите од насиља у породици 
у породичном праву упркос постојања кривичног дела насиља у породици, одно 
сно кривичноправне као најснажније и ултимативне заштите повређених добара, М. 
Шкулић, 18 21. Супротно H. Петрушић, (2006), 25. 


? O непрецизностима законодавца приликом дефинисања института насиља 
у породици видети детаљно код С. Панов, (2010а), 374 и даље. 

43 Вид. чл. 197, cr. 1 ПЗ и чл. 197, ст. 2, rau. 5 II3. Идентичну одредбу зад 
ржава и Нацрт Грађанског законика Републике Србије у чл. 241 дела којим регулише 
породичне односе, Комисија за израду ГЗ, 95. Општим протоколом за заштиту деце 

Тиме је, дакле, „забрањено не само укидање, већ и ограничавање 
слободе кретања или комуникације“, што као строжи стандард до- 
датно (ако не и прекомерно) ограничава родитеље у реализовању 
свог права на васпитање и образовање детета. Проблем представља 
и конкретизација спокојства као личног добра које је заштићено по- 
менутом нормом [3,7 јер су „спокојство и душевно стање, како лич- 
ни осећај, тако и културолошки зависни, па се поставља питање где 
је праг толеранције у односу на психичко насиље и у односу на шта 
тај праг треба мерити“. Иако he се често угрожавање спокојства 
утврђивати на основу објективног критеријума, исто тако ће бити 
неопходно да се узме у обзир и душевно и емотивно стање, карак- 
тер, узраст, амбијент и породично окружење у коме дете одраста.“ 
У страној науци насиље у породици се дефинише превасходно уз 
употребу правних стандарда, тј. као понашање које се превасходно 
дешава у породичном дому, а које укључује физичку, психичку, 
емоционалну или сексуалну злоупотребу,““ 


У литератури се поставља питање да ли би родитељи врши- 
ли насиље у породици над својим дететом ако би му ограничили, а 
не потпуно укинули ноћне изласке,“ контакт с вршњацима који на 
њега врше лош утицај, или му ограничили приступ местима где се 
одржавају састанци верских секти, противили се његовом контакту 
с лицима која би на њега вршила утицај да промени вероисповест. 
Подсећамо да међународни документи, Устав Србије и ПЗ гарантују 


од злостављања и занемаривања који је Влада Србије усвојила 2005. године, на 
ведено је да се као емоционална злоупотреба детета подразумева и поступак којим 
се „ограничава кретање детета“. Општи протокол за заштиту деце од злостављања 
и занемаривања, 9, http://www .inkluzija.org/biblioteka/Opstiprotokolzazastitudeceod 
zlostavljanjaizanemarivanja.pdf, 15.8.2011. Много прецизнија формулација и језички 
и смисаоно постоји у чл. 4, ст. 1, тач. 8 хрватског Закона о заштити од насиља у 
обитељи где је као радња насиља у породици предвиђена „протуправна изолација или 
ограничавање слободе кретања или комуницирања с трећим особама“. За разлику од 
српског права, квалификатив који ово понашање опредељује као насиље у породици 
јесте да се чини противправно. Законодавац Републике Српске у чл. 6, ст. 2, тач. 9 
Закона о заштити од насиља у породици на идентичан начин дефинише ову радњу 
насиља у породици као хрватски законодавац, али изостављајући квалификатив 
„противправно“, што му даје једнак, непрецизан смисао какав постоји у српском 
закону. 


i Слободан Панов, „Насиље y породици аспект детета“, Ново породично 
законодавство (ур. 3. Поњавић), Крагујевац 2006, 287. 


45 В. Влашковић, (2007), 209. 


46 Светлана Ненадић, „Насиље у породици“, Насиље у породици (ур. М. 
Шкулић и др.), Удружење јавних тужилаца и заменика јавних тужилаца, Београд 
2009, 99. 


47 М. Шкулић, 14 15. 
48 М. Welstead, S. Edwards, 106. 
49 С. Панов, (20102), 379. 

право родитељима да своје дете васпитавају у складу са сопстве- 
ним етичким и верским уверењима. Проблем је актуелизован тиме 
што је у судској пракси као мотив за насиље у породици забележе- 
но и „неприхватање чињенице да је тужена постала члан Јеховиних 
сведока“, нажалост, без навођења радње којом је конкретно насиље 
учињено и других релевантних околности случаја. Јеховини cBe- 
доци одбијају трансфузију крви, чак захтевају од лекара да њихову 
децу лече у складу са њиховим верским уверењима, због чега је пре 
неколико година једно дете у Србији изгубило живот.°! С друге стра- 
не, чл. 3, ст. 2 Закона о црквама и верским заједницама“ наводи да ce 
„верска слобода не сме користити тако да угрожава право на живот, 
право на здравље, права деце, право на лични и породични интегри- 
тет и право на имовину, нити тако да се изазива и подстиче верска, 
национална или расна нетрпељивост“. 


Право родитеља да деци обезбеде образовање у складу са 
својим етичким и верским уверењима нема само за задатак да им 
обезбеди да личности своје деце изграђују у складу с вредностима 
које сматрају за најпожељније, већ и да у томе ограниче утицај око- 
лине, а пре свега, како каже Драшкић, „индоктринацију“ од стране 
државе и државних школа које су по њеном мишљењу у могућности 
да фаворизовањем само једне религије у образовном процесу, ути- 
чу на религијско, али и свеукупно васпитање и образовање детета.7з 
Међутим, оно има и свој позитивни аспект, кроз право родитеља 
који као порески обвезници финансирају школовање своје деце у 
државним школама, да им држава за узврат обезбеди свеобухват- 
но, па и верско образовање њихове деце, које уједно представља и 
најделотворнији вид превенције против деловања агресивних вер- 
ских секти на младе.“ Право да деци обезбеде образовање у скла- 
ду са својим верским и етичким уверењима родитељима гарантују 


50 Невена Петрушић, Слободанка Константиновић Вилић, Породичноправна 
заштита од насиља у породици у правосудној пракси Србије, Београд 2010, 63. 


51 Вид више J. Радишић, 87. 


3? Службени гласник РС, бр. 36/06. 


3 Марија Драшкић, „Право детета на слободу вероисповести y школи, Ана 
ли Правног факултета у Београду 1 4/2001, 517. У Првом додатном протоколу уз 
Европску конвенцију о људским правима предвиђена је обавеза државе да гарантује 
родитељима право да своју децу образују „сагласно својим верским и филиозоф 
ским уверењима“. 3. Поњавић, (2011), 244, фн. 354. 


54 Сима Аврамовић, „Право на верску наставу у нашем и упоредном 
европском праву“, Анали Правног факултета у Београду 2005/1, 57, 59; Сима 
Аврамовић, „Уставност верске наставе у државним школама res iudicata", Анали 
Правног факултета у Београду 2/2006, 256. Супротно вид. Марија Драшкић, „О 
веронауци у државним школама, други пут“, Анали Правног факултета у Београду 
1/2006, 148 149. 

и аустријско, белгијско, енглеско, француско и немачко право, док 
га нека права ограничавају од навршене 14. (бугарско), односно 15. 
године детета (чешко, данско, финско), након чега се тражи његова 
сагласност. Наиме, Конвенција о правима детета гарантује деци 
право да о свим питањима која их се тичу слободно изразе своје 
мишљење и да оно буде уважено обзиром на њихове године и зре- 
лост, а то подразумева и право детета да одабере другачије верско 
васпитање од оног које би у погледу њега желели његови родитељи, 
под условом да је способно да о томе самостално и зрело изрази своју 
одлуку, С друге стране, обавеза је родитеља у шеријатском праву 


„да подижу дете као правичног муслимана, с љубављу и пажњом“.7' 


Увођење верске наставе као алтернативног предмета у српске 
основне и средње школе, изазвало је полемику у нашој стручној 
јавности. Драшкић такву одлуку, а потом и закон сматра супротним 
међународним конвенцијама, за шта као аргументе наводи да држава 
не сме никоме „да натура религију и веровање“, да слобода савести и 
веросиповести подразумева и могућност да се она јавно не изражава 
или уопште не исповеда, али и противан српском унутрашњем праву 
(као неуставну и незакониту), због одвојености цркве од државе. С 
друге стране, Аврамовић се позива на законодавну праксу и ставове 
у науци у државама ЕУ и аргументује да се у савременим правним 
порецима одвојеност државе и цркве не сматра апсолутном, већ да 
подразумева њихову заједничку активност и „сарадњу у питањима од 
заједничког интереса“. Он даље истиче да „право Ha неизјашњавање 
о верском уверењу“ у Србији није повређено јер ученицима стоји на 
располагању опција између верске наставе и грађанског васпитања, 
односно да се не може говорити о „наметању религије“, јер је вер- 


55 European Family Law in Action: „Parental Responsabilities“, (eds. К. Boele 
Woelki, B. Braat, I. Sumner), Antwerpen Oxford 2005, 131 156. V нашем законодавству 
o избору који предмет ће похађати одлучују родитељи за своју децу у основној 
школи, а сами ученици у средњој школи. 


56 M. Драшкић, (2001), 519. 
57 R. Arshad, 149. 
58 М. Драшкић, (2001), 513 и даље; M. Драшкић, (2006), 


Сима Аврамовић, (2005), 50. У многим државама цркве имају своје 
телевизијске и радио станице, The Church Chanel и BYU Television у Америци, Aus 
tralian Christian Channel у Аустралији, Trwam у Пољској, 4E и Lihnos у Грчкој, TB 
СПАС У Русији и Вјара у Бугарској и све емитују културни, образовни, документарни, 
играни програм, световну и духовну музику. Према српском законодавству Црква 
може да добије само локалну фреквенцију за емитовање програма, па ТВ програм 
емитује само ТВ Логос у Трстенику и његовој околини, а дозволу је добила и 78 
Беседа из Новог Сада. Радио станица које емитују програм СПЦ на територији 
Србије има једанаест, а оних које емитују програм Римокатоличке цркве свега пет. 
Слободан Антонић, „Између нас и Сатане“, Нова српска политичка мисао, 29.5.2010, 
http://www.nspm.rs/crkva i politika/izmedju nas i satane.html?alphabet 1, 15.8.2011. 

ска настава у школама финансирана од стране државе доступна 
свим припадницима традиционалних цркава и верских заједница 
у Републици Србији, док је осталим верским заједницама законом 
остављена могућност да је саме финансирају, а износи и низ других 
аргумената у прилог постојећој законској регулативи. % 


Сувише екстензивно тумачење норми о породичном насиљу за 
које оставља простор наш законодавац, а очигледно и судска прак- 
са, не само да не доприноси најбољем интересу детета, него гене- 
рише унутарпородичне сукобе, фаворизујући и штитећи волунтари- 
зам и непостојање ничим спутане слободе и одговорности, без чега 
нема ни слободе других нити могућности за успостављањем уређене 
заједнице. Потенцијални простор за злоупотребе створен нејасном 
нормом која се може тумачити на различите начине и у томе има- 
ти супротна исходишта, може да паралише обавезу родитеља да 
васпитавају своје дете. У породици је неретко тешко разлучити до- 
пуштено од насилног понашања, с обзиром на појачан интензитет 
различитих емоција који у њој постоји, али и одређене генерацијске, 
културне, образовне, па и верске и националне разлике које детерми- 
нишу понашање чланова породице. 9! 


Узорну норму прописује црногорско право, где је по чл. 8, ст. 
2, тач. 1 Закона о заштити од насиља у породици облик насиља и 
„ако члан породице не води довољно бригу о исхрани, хигијени, 
одијевању, медицинској заштити или редовном похађању школе или 
не спријечава дијете у штетном дружењу, скитњи, просјачењу или 
крађи или на други начин у већој мјери занемарује подизање или 
васпитање дјетета“. За разлику од нашег, решење црногорског закона 


60 С. Аврамовић, (2005), 51 и даље. Уставни суд Србије је 2003. године одбио 
предлоге за утврђивање неуставности и незаконитости Закона о изменама и допунама 
Закона о средњој школи и Закона о изменама и допунама Закона о основној школи 
којима је у наше школе уведена верска настава (Службени гласник РС бр. 119/03). 


9! Отуд питање: „Када ће једно понашање, примера ради, родитеља, бити 


оцењено као усмеравање детета ка усвајању и поштовању вредности емоционал 
ног, етичког и националног идентитета своје породице и друштва, а када ће бити 
оцењено као насиље y породици?“, вид. 3. Поњавић (2011), 390. У пракси ce 
недовољно води рачуна да односи у једној породици могу да буду поремећени у 
краћем или дужем временском периоду, али да TO не значи да a priori представљају 
насиље у породици, С. Ненадић, 100. Слична аргументација постоји и у страној 
литератури: „Ставови према којима се одређује шта је прихватљиво понашање y 
блиским породичним односима мењали су се у разним епохама и у разним култура 
ма“, вид. M. Welstead, S. Edwards, 107. Супротно мишљење има Невена Петрушић: 
„Неопходно je да судије покажу “нулту толеранцију’ на насиље, што подразумева да 
свако понашање које одступа од стандарда ‘нормалног’ опхођења и комуницирања 
са члановима породице квалификују као насиље у породици.“ Н. Петрушић, (2006), 
28. Слично и судија Љ. Милутиновић, (2008), 278. Чини се сувише строг приступ, 
нарочито ако се имају у виду мере породичноправне заштите од насиља у породици, 
али и могућност лишења родитељског права независно од поменутих мера. 

не само што не допушта екстензивна тумачења која нису у најбољем 
интересу детета, већ их изричитом одредбом санкционише као радње 
насиља у породици. Хармонично решење које води рачуна како о пра- 
ву детета на развој сопствене личности и слободног одлучивања које 
тај процес нужно прати, тако и о праву родитеља да учествују у том 
процесу у најбољем интересу детета, пружа и хрватски Обитељски 
закон. Њиме је предвиђено да у циљу добробити детета, а у складу 
с његовим узрастом и зрелошћу, родитељи имају право и дужност 
да надзиру дете у његовом дружењу с другим особама, односно да 
имају право и дужност да забране детету млађем од 16 година ноћне 
изласке (од 23-5 часова) без своје или пратње друге одрасле oco- 
бе у коју имају поверење. Слично је решење и Обитељског закона 
Федерације Босне и Херцеговине, које предвиђа дужност родитеља 
да у циљу заштите интереса детета контролишу његово понашање 
сходно његовом узрасту и зрелости. Треба апострофирати и решење 
француског права које омогућава родитељима да контролишу друшт- 
вене везе и пријем поште своје малолетне деце.“ 


3.2. Брак 


II3 предвиђа дужност родитеља да усмеравају своју децу да 
прихвате вредности емоционалног идентитета своје породице и 
друштва. Ипак, за разлику од раније важећег Закона о браку и поро- 
дичним односима Србије, српски законодавац приликом дефинисања 
правних дејстава брака изоставља „љубав као законски елемент 
брака,“ као његову полазну и исходишну емоцију правно уобличе- 
ну овим древним институтом, констатује Панов.о Истиче ce само 
да су „супружници дужни да се међусобно поштују и помажу“, 
док се према ЗБПО односи брачних другова заснивају на узајамној 
љубави, поштовању и међусобном помагању. He мање значајну 
новину у ПЗ представља и одсуство правне релевантности прељубе 
као бракоразводног узрока, односно изостављање обавезе верно- 


92 Вид. чл. 95 Обитељског закона Хрватске, Народне новине бр. 116/03, 17/04, 
136/04, 107/07. Истраживања показују да се у нашој судској пракси психичко насиље 
врши и „контролисањем разговора и ограничавањем кретања“, али без детаљнијег 
навођења чињеничног стања конкретних случајева. Н. Петрушић, С. Константиновић 
Вилић, 64. 


6 Чл. 134, ст. 3 Обитељског закона Федерације Босне и Херцеговине. 
64 European Family Law in Action: „Parental Responsabilities“, 151. 


65 Слободан Панов, „Верност v прељуба правни аспект“, Правни живот 
10/2010, 160 165. 


66 цу. 25 113. 


67 цд. 6, ст. 2 Закона о браку и породичним односима Србије, Службени глас 
ник СРС, бр. 22/80, 11/88, 22/93 и 35/94. 

сти између брачника.% Оваквим решењем је, указују наши угледни 
правни аутори, начињен отклон и дисконтинуитет у односу на цело- 
купну српску правну традицију, од средњовековних извора па све до 
важећег ПЗ, али је начињена разлика и у односу на породичноправна 
законодавства Француске, Грчке, Енглеске, Италије, Хрватске, САД 
или нпр. Марока, која сва изричито предвиђају обавезу верности 
између супружника.“ Решење предложено Нацртом Грађанског 3a- 
коника само је делимично боље, јер чл. 25 који регулише породичне 
односе наводи да се „брак заснива на узајмној верности, поверењу, 


поштовању и помагању“. 7 


Према подацима Републичког завода за статистику у 2009. 
години укупан број живорођене деце у браку у Републици Србији 
(без Косова и Метохије) износио је 54.005 (77%), док је укупан број 
живорођене деце ван брака износио 16.294 (23%). У периоду од 
1953-2006. године број закључених бракова на 1.000 становника je 
у Србији опао са 10,1 на 5,4, а број развода се повећао са 7,9 на 
8,2.” Двогенерацијска породица (родитељи и деца) је 1973. године у 
Србији чинила 64% укупних породица, а већ 2003. године, услед по- 
раста монопаренталних породица, она је чинила свега 31% укупног 
броја породица. Изгледа да и П3, као матични закон у овој области, 
не доприноси својим решењима бољим трендовима, па ће бити ин- 
тересантно анализирати сличне статистичке податке у будућности, 


88 C. Панов, (20106), 154. У литератури се истиче да је обавеза верности 
имплицитно ипак предвиђена I3, односно да је сублимирана обухватнијим појмом 
„узајамног поштовања“ коју закон предвиђа, а с којом је чин прељубе у супротности. 
Панов не прихвата ова схватања, аргументујући свој став навођењем и других стил 
ских и суштинских (не)намерних пропуста у законском тексту, који Cy по његовом 
мишљењу одлика ПЗ y целини, па закључује да би такво тумачење било y супрот 
ности са номотехником овог прописа, С. Панов, (20106), 161 164. Младеновић, 
у контексту трансформације савременог породичног права које иде у корак с 
цивилизацијским променама, не искључује могућност да ће у блиској будућности 
у технолошки и економски најразвијенијим државама фактичка полигамија и 
полигинија, односно упоредо одржавање сексуалних односа и с другим партнерима 
а не само брачним, бити и изричито легализоване, Марко Младеновић, „Да ли по 
родица има будућност“, Правни живот 9/1996, 553. 


99 С. Панов, (20106), 152, 155. В. Arshad, 42. Peujy Панова у истом раду, 
грађани Републике Србије богатији су у каталогу људских права у односу на друге 
народе „правом на неверност“. 


70 Комисија за израду ГЗ, 17. 


7! Република Србија — Републички завод за статистику, Демографска cma 


тистика 2009, Београд 2010, 71. У ЕУ је према извештају Еуростата (Статистичка 
агенција ЕУ) у 2008. години 35,1% деце рођено ван брака, http://www.srbijanet.rs/ 
zivot/lifestyle/62542 broj brakova и eu opada udvostrucen broj dece rodjene van braka. 
html, 15.8.2011. 


72 3. Поњавић, (2009), 25. 
73 3. Поњавић, (2009), 43, фн. 97. 

када закон већ буде имао дужу примену и тиме остављао више про- 
стора за релевантнијом проценом његових ефеката. 


Зато се може поставити питање карактера емоционалног иден- 
титета оне породице која се заснива браком, а која је већ по законском 
одређењу лишена љубави као иницијалног, али и крунског осећања, 
односно емоционалног идентитета друштва чији ће нуклеус бити 
оваква породица. Како остварити законски и животни идеал, конкре- 
тизован кроз право и обавезу родитеља да с дететом развијају однос 
заснован на љубави, ако је правом уређени однос његових родитеља, 
чија је круна рођење детета, по самом закону лишен љубави? Најзад, 
да ли ће будући родитељи које законодавац „стимулише“ да и без 
осећања међусобне љубави ступе у брак, тј. које несанкционисањем 
„охрабрује“ на прељубу, бити у могућности да децу васпитавају у 
складу с идеалом емоционалног идентитета своје породице и друшт- 
Ba? Да ли родитељи и деца могу да развијају односе засноване на 
узајамном поверењу и поштовању, ако за пример имају родитеље 
које је после толико векова исти тај закон „ослободио“ обавезе да 
једно другом буду верни?” 


Исто важи и за ванбрачну заједницу и на њој засновану поро- 
дицу,? јер ПЗ изједначава не само имовинскоправна, Beh и лично- 
правна дејства брака и ванбрачне заједнице. 


3.3. Усвојење 


Српско и црногорско право су јединствени по томе што прили- 
ком заснивања усвојења фаворизују лице страног држављанства као 
усвојиоца.” Према ПЗ страни држављанин може да буде усвојилац 
уз испуњење општих услова који се траже за сваког усвојиоца, ако 


74 У извесном смислу ове појаве су само аспект савременог тренда „инди 
видуализације“ модерног породичног права, односно уступање места колективних, 
породичних и брачних интереса појединачним интересима сваког члана породице, 
чиме она све више прераста у скуп међусобно независних индивидуа. „Породица је 
стога све мање састављена од родитеља и рођака, а све више од странака“, мишљења 
је 3. Поњавић, (2009), 80. 


75 Према томе да ли се породица заснива закључењем брака или заснивањем 
ванбрачне заједнице, породица може бити брачна и ванбрачна, С. Панов, (2010а), 
37. 


76 С. Панов, (2010а), 147. Ванбрачна заједница се законом дефинише као 
„трајнија заједница живота жене и мушкарца између којих нема брачних сметњи“, а 
који имају права и дужности супружника. Вид. чл. 5 II3 Србије in fine. 


7 С. Панов, (2010а), 250 254. С друге стране, у македонском праву приори 
тет као усвојиоци увек имају држављани БЈР Македоније или макар лица која на 
њеној територији имају пребивалиште. Љубиша Стефановски, „Поступак усвојења 
у Македонији“, Ново породично законодавство (ур. З. Поњавић), Крагујевац 2006, 
324. 

не може да се нађе усвојилац који је српски држављанин“ и ако се 
министар за породичну заштиту сагласи с усвојењем.? Међутим, чл. 
318 ПЗ Србије предвиђа да је у поступку заснивања усвојења „орган 
старатељства који је одабрао будуће усвојитеље дужан да им дете 
упути ради узајамног прилагођавања, осим ако је усвојитељ страни 
држављанин“. Нацрт Грађанског законика у чл. 357, ст. 1 који регу- 
лише породичне односе садржи истоветно решење, али предвиђа као 
алтернативу и могућност брисања овакве привилегије за усвојиоца 
страног држављанства. 


Имајући у виду значај пробног смештаја који подразумева 
испитивање најбољег интереса детета да буде усвојено од стране кон- 
кретних усвојилаца, као и начин њиховог међусобног прилагођавања, 
обавезу пробног смештаја безизузетно предвиђају немачко, швајцарско 
и француско право. Његово трајање је у Швајцарској одређено 
на најмање годину дана, а у Француској на бар шест месеци.“ У 
Швајцарској процену успостављених односа између потенцијалног 
усвојиоца и потенцијалног усвојеника врши тим стручњака различи- 
тих профила — лекари, психолози, правници, социјални радници, пе- 
дагози, који имају задатак да, испитујући личности оба потенцијална 
субјекта усвојења, њихове карактере, материјалне, здравствене и 
социјалне прилике, дају оцену и о квалитету успостављених одно- 
са у породици за време пробног смештаја, као и антиципацију тих 
односа у будућности.“ Пропуст нашег законодавца додатно добија 
на значају ако се зна да орган старатељства, који је дужан да надзи- 
ре процес узајамног прилагођавања, захтев за усвојењем може и да 
одбије ако процени да оно није било успешно, 


Критику оваквог решења износи Панов. Он истиче да је наш 
законодавац, чини се, а priori претпоставио тешкоћу реализовања 
пробног смештаја када је усвојилац странац, при чему је не само про- 
пустио да навођењем правних стандарда омогући утврђивање такве 
потешкоће у сваком конкретном случају, већ је изгубио из вида и да 
странчево пребивалиште може бити у Србији. При том ово решење 
изгледа још апсурдније ако се има у виду да за странца не постоје 


78 Што ће бити случај ако је прошло више од годину дана од уношења 
података о будућем усвојенику у Јединствени лични регистар усвојења, осим ако 
министар надлежан за породичну заштиту не дозоволи заснивање усвојења страном 
држављанину и пре истека овог рока ако процени да је то у најбољем интересу 
детета 


79 Вид. чл. 103 ПЗ Србије in fine. 
80 Комисија за израду ГЗ, 132. 


8! Тања Китановић, „Правни режим усвојења у упоредном праву“, Правни 
живот 10/2008, 469 479. 


& Т. Китановић, (2008), 472. 
83 чл. 319, ст. 1 П3. 

никакве „извињавајуће околности“ ако не би прошао програм при- 
преме за усвојење предвиђен y чл. 102 П3, који је неопходан услов за 
заснивање усвојења (изузев ако усвојиоци нису супружник или ван- 
брачни партнер родитеља, односно усвојиоца детета).“ Интересант- 
но је да је овај недостатак примећен још у току поступка доношења 
II3, али истакнуте примедбе и предложена решења којима би ce за- 
штитио најбољи интерес усвојеног детета, као и интерес очувања 
његовог идентитета, нису усвојене у коначном тексту закона. 


Одредба којом се страни држављанин ослобађа обавезе да му 
се дете упути ради пробног смештаја је у супротности с одредбама 
Ковенције о правима детета. У чл. 21, ст. 1, тач. 6) Конвенције о 
правима детета је наведено „да се међудржавно усвојење може сма- 
трати алтернативним начином бриге о детету, уколико се дете не 
може сместити у другу породицу или бити усвојено или се о детету 
не може на погодан начин водити брига у земљи његовог порек- 
ла.“ Нашим позитивним правом није предвиђена обавеза, па сходно 
томе ни поступак, којим би се пре започињања поступка усвојења 
у коме је усвојилац странац испитало да ли се дете може сместити 
у неку другу породицу (хранитељство), односно да ли се може на 
други начин збринути у Републици Србији, истиче Цвејић-Јанчић. 8% 
Решење ПЗ је противно и чл. 29, ст 1, тач. Ц и тач. Д Конвенције o 
правима детета којим се државе потписнице обавезују да ће гаран- 
товати да ће се образовање детета усмеравати на развој поштовања 
националних вредности земље у којој дете живи и земље из које 
потиче. Најзад, оно није у складу ни са чл. 20, ст. 3 Конвенције, 
према којем ће се детету које је привремено или стално лишено 
породичне средине пружити таква брига, заштита и помоћ држа- 
ве која ће бити у складу са потребом „успостављања континуите- 
та у подизању детета, као и етничком, религиозном, културном и 


језичком пореклу детета“. 


Усвојено решење у српском праву није у складу ни са принци- 
пима Конвенције о заштити деце и сарадњи у области међудржавног 


84 С. Панов, (2010а), 252 253. 


85 H. Вучковић Шаховић, 266. Најбољи интерес детета је једно од основних 
начела на којима се темељи и Конвенција о правима детета и Породични закон (чл. 
6, ст. 1). 

86 Олга Цвејић Јанчић, „Балансирање интереса и приоритети којима треба 
тежити у области усвојења“, Правни живот 9/2005, 1114. Нацрт Грађанског зако 
ника РС у чл. 123 који се бави породичним односима стога изричито предвиђа ову 
обавезу, Комисија за израду ГЗ, 51. 

87 О значају националног, културног, расног и верског порекла у односима 
родитеља и деце, сведочи и пракса енглеских судова који приликом одређивања ком 
родитељу ће бити поверено вршење родитељског права увек воде рачуна да дете и 
родитељ деле ове карактеристике и уверења. С. Панов, (2010 а), 227. 

усвојења, која је усвојена 1993. године на 17. сесији Хашке кон- 
ференције за међународно приватно право.“ Већ у њеној преамбу- 
ли се истиче да ce међудржавно усвојење може засновати као ultima 
ratio, односно тек ако за конкретно дете у земљи његовог порекла 
није могуће пронаћи одговарајућу породицу која би се о њему 
старала и ако би то било у дететовом најбољем интересу. Слично 
решење постоји и у руском праву, где се странци и апатриди могу 
јавити као усвојиоци малолетног детета руског држављанства само 
ако се оно не може предати на чување и васпитање породици ру- 
ских држављана који имају стални домицил на територији Руске 
Федерације или ако га не могу усвојити његови сродници (независно 
од држављанства и пребивалишта).* Ово је разумљиво с обзиром на 
то да се усвојењем између усвојиоца и усвојеника ствара однос који 
имитира родитељски (adoptio naturam imitatur), што у случајевима 
међудржавног усвојења најчешће подразумева пресељење детета у 
другу државу и промену његовог држављанства, што доводи до гу- 
битка националног идентитета детета. Не треба превидети да ПЗ 
оставља могућност да дете буде усвојено све до навршене 18. годи- 
не живота"! што и иначе, а посебно ако до усвојења дође када дете 
већ одрасте, може да има врло значајне психолошке, емотивне и 
проблеме идентитета усвојеника, нарочито када је усвојилац стра- 
ни држављанин. Зато Конвенција предвиђа дужност Централних 
органа држава потписница који су овлашћени да обављају послове 
предвиђене Конвенцијом, да узму у обзир у ком духу је васпита- 
вано дете, односно његово етничко, културно и верско наслеђе. О 


88 httb://www.hech.net/index en.php?act conventions.text&cid 69, 15.8.2011. 
О садржини Конвенције, домету и правној природи њених одредаба вид. Тања 
Китановић, „Међудржавно усвојење и конвенција о заштити деце“, Правни живот 
10/2006, 193 202. 


89 T. Китановић, (2008), 481. 


° Вид. чл. 7, ст. 4 ПЗ Србије и T. Китановић (2006), 194. Конвенција o пра 
вима детета у чл. 8, cr. 1 обавезује државе уговорнице да поштују право детета на 
очување идентитета, укључујући и држављанство. У шеријатском праву је потреба 
очувања сећања на порекло детета и очувања везе са природном породицом упркос 
усвојењу толико изражена, да се захтева да када год је то могуће дете у свом личном 
имену задржи породично име, односно име свог биолошког оца. Тако се и пророк 
Мухамед противио да Заида, кога је усвојио, зову његовим сином, иако се према 


њему односио с љубављу и пажњом биолошког оца, К. Агзћад, 163, 176. 


?! чл. 90, ст 1 ПЗ. У Великој Британији је то могуће до усвојеникове 19. 


године, али обзиром на мишљење да усвојење и раздвајање од родитеља детета 
старијег од 12 година може да буде супротно најбољем интересу детета, потребна је 
и сагласност надлежног органа у таквим ситуацијама, који је овлашћен да предложи 
и алтернативни начин старања о детету. M. Welstead, S. Edwards, 298 299. 


?? Вид. чл. 16, ст. 1, rau. 6) Конвенције о заштити деце и сарадњи у области 
међудржавног усвојења. 

идентичним критеријумима се, приликом заснивања усвојења, води 
рачуна и у енглеском праву.” 


Може се закључити да све међународне конвенције које се баве 
заштитом деце међудржавно усвојење сматрају пожељним искључиво 
ако се детету не може обезбедити одговарајуће старање у држави из 
које оно потиче. То, сједне стране, има 3a циљ да дете очува национал- 
ни, културни, верски и језички идентитет средине из које потиче, али 
и да спречи трговину децом. Кад се све то има у виду, мора се истаћи 
да се фаворизовањем страних држављана као усвојилаца није водило 
рачуна о најбољем интересу детета као суштинском критеријуму за 
заснивање усвојења, односно да оваквим решењем нису дискрими- 
нисани само домаћи држављани као усвојиоци, већ и она деца коју 
усвајају страни држављани јер су лишена свих гаранција које пру- 
жа пробни смештај.“ Тиме је повређено и једно од четири основна 
права детета предвиђених Конвенцијом о правима детета, „право на 
недискриминацију“, које је због свог значаја у свим националним за- 
конодавствима уздигнуто на ранг начела? Овакво решење je y cy- 
протности и с чл. 21, cr. 3 Устава Републике Србије који забрањује 
сваку непосредну и посредну дискриминацију засновану по било ком 
основу, али и са сличним одредбама предвиђеним у чл. 2 Универзал- 
не декларације о људским правима и чл. 2 Међународног пакта о 
грађанским и политичким правима. 


3.4. Посебна пословна способност 


Детету се гарантује право на образовање у складу с његовим 
способностима, жељама и склоностима, при чему се детету које је 
навршило 15 година живота и способно је за расуђивање даје право 
да одлучи коју ће школу похађати. Није спорно да детету независно 
од узраста треба гарантовати најбоље животне и здравствене усло- 
ве за потпун и правилан развој,7' под чиме се подразумева и пуно 
развијање његових најразличитијих потенцијала и интересовања, а да 
детету одређеног степена физичке и душевне зрелости треба гаранто- 


93 Adoption and Children Act 2002 (ACA 2002) s 1(5), M. Welstead, S. Edwards, 
300 304. 

94 О. Цвејић Јанчић, (2005), 1120. 

95 С. Панов, (2010а), 260; Н. Вучковић Шаховић, 254. 

9% Вид. чл. 63 ПЗ іл fine. Идентичну одредбу садржи и чл. 65 Породичног 
закона Црне Горе, а веома сличну, која изричито ово право гарантује детету без 
сагласности родитеља и норвешки Закон о деци из 1981. године. European Fam 
ily Law in Action, „Parental Responsabilities“, 47. Исто решење задржава и Нацрт 
Грађанског законика РС у чл. 78, ст. 2 који се бави породичним односима, Комисија 
за израду ГЗ, 34. 


97 чл. 62, cr. 1 П3. 

вати право да своја интересовања и склоности конкретизује избором 
одговарајуће школе или занимања. Жеље детета не треба спутавати, 
нити треба сужавати сферу друштвених и животних односа који су 
предмет његове пажње, у којима оно види могућност да се развија, 
јер то доприноси не само развитку личности сваког појединца, већ 
и просперитету и хармоничним односима како у његовој породици, 
тако и у друштву у целини. П3 је при одређивању узраста детета y 
коме оно стиче ово право водио рачуна о чињеници да дете са 15 го- 
дина живота стиче и друга значајна права, односно посебне пословне 
способности, као што су право да заснује радни однос, да закључује 
правне послове којима управља и располаже зарадом или имовином 
стеченом сопственим радом! или да сачини завештање ако је спо- 
собно за расуђивање,!'! али пре свега да је то узраст у којем оно по 
правилу завршава основну школу. Зато се старосна граница од 15 го- 
дина за доношење овакве одлуке сматра разумном и довољном да се 
у погледу избора средње школе изрази воља и преузме одговарајућа 
одговорност која је прати. Ипак, у погледу развијања одговорности 
младих и подстицања да на примерен начин своје склоности усагла- 
се са сопственим могућностима, ПЗ такав одабир оправдано огра- 
ничава на способност детета, јер би сваки раскорак између жеља и 
могућности био контрапродуктиван. 


Томе у прилог говори и правна природа ове способности де- 
тета као специјалне пословне способности. У литератури се истиче 
пет различитих функција пословне способности од којих је њена за- 
штитна функција нарочито доминантна код посебних пословних спо- 
собности, у извесном смислу изузетних правила од оних које уређују 
општу пословну способност у једном праву.!% Овде je од суштин- 
ског значаја да „малолетнику треба омогућити да предузме оно за 
шта поседује потребну вољу, али то не значи да му треба омогућити 
да предузме све за шта поседује такву вољу. Јер, воља је само не- 


28 Хрватски Обитељски закон y чл. 94, ст. 4 говори о дужности родитеља да 
брину „о свестраном образовању свога дјетета и потицати његове умјетничке, тех 
ничке, шпортске и друге интересе,“ док чл. 136, ст. 1 Обитељског закона Федерације 
Босне и Херцеговине прописује да образовање детета треба да буде усмерено на 
развој његове личности и његових психофизичких способности. 

99 чл. 24, cr. 1 Закона о раду, Службени гласник PC, бр. 24/2005, 61/2005 и 
54/2009. Ипак, све до пунолетства, таквом детету је за заснивање радног односа 
потребна и писмена сагласност родитеља, усвојиоца или стараоца, ако такав рад не 
угрожава његово здравље, морал и образовање и ако није у супротности са законом. 
Вид. чл. 25, ст. 1 Закона о раду. 

100 Un. 64, ст. 3 П3. 

101 Чл. 79 Закона о наслеђивању, Службени гласник PC, бр. 46/95 и 101/03 
одлука УСРС. 

102 Владимир Водинелић, „Функције пословне способности малолетника“, 
Право теорија и пракса 3/1999, 34 41. 

опходан услов, али не и довољан услов да би се заштитили мало- 
летникови интереси... Без довољног животног искуства малолетници 
су често ускраћени за зрелост расуђивања о потреби за послом, о 
повољности посла и о ризицима. Знају шта хоће, али не знају све 


релевантне димензије тога“. !% 


Управо зато, нисмо сигурни да ПЗ на најбољи начин уста- 
новљава право на образовање детета када му безусловно, неупит- 
но, необориво и апсолутно гарантује, да само, без усмеравања или 
оцењивања његовог најбољег интереса, одабере средњу школу коју ће 
похађати. Честа је животна ситуација да дете под утицајем окружења 
одабере средњу школу која само тренутно и на први поглед одгова- 
ра његовим жељама, али је испод нивоа његових способности и не 
задовољава његова истинска интересовања.“ Могућа је и ситуација 
vice versa, ништа повољнија за дете, да неутемељено преамбициозан 
ученик не упише жељену или жељене средње школе без алтернати- 
ве, и тако остане без средњег образовања, привремено или трајно. 
Тиме се обесмишљава и у чл. 70 и 71 ПЗ признато право и обавеза 
родитеља да у развијаном односу поверења усмеравају своје дете да 
усвоји вредности емоционалног, етичког и националног идентите- 
та своје породице и друштва, односно да му обезбеде образовање 
које је у складу са њиховим етичким и верским уверењима. Ово тим 
пре што избор средње школе, који је гарантован детету, није огра- 
ничен на школе које се налазе у истом граду, па ни у истој држа- 
ви у којој дете живи са родитељима. Марина Јањић Комар истиче: 
„Права детета се често замењују са његовим положајем субјекта и 
нестаје реална основа права. Губи се танка граница раздвајања про- 
цеса индивидуализације субјеката родитељског односа и позитивне 
дискриминације деце и занемарује дете у име његових права“.!% 

108 B, Водинелић, 34. 


104 Вид. чл. 6, cr. 1 П3: „Свако је дужан да ce руководи најбољим интересом 
детета у свим активностима које се тичу детета“. Конвенција о правима детета у чл. 
29, ст. 1, тач. а) предвиђа да образовање детета треба да буде усмерено на „развој де 
тетове личности, талената, менталних и физичких способности до њихових крајњих 
могућности“. 


105 M. Јањић Комар, (2006), 247. „Модерно породично право везу између 
генерација поставља кроз призму дечјих права... Слобода мишљења замењује 
класичан правни субјективитет и дете постаје усамљени носилац права... Интерес 
детета постаје циљ независан од контекста и главни принцип интерпретације 
породичног односа“, пише Марина Јањић Комар, Расправа о принципима породичног 
права, Београд 2008, 24 25. „Педоцентризам је схватање да je дете центар целокупног 
образовно васпитног процеса и једини критеријум при избору садржаја и метода 
наставе и васпитања“. О педоцентризму и негативним последицама које има на 
развој детета у адолесцентном и постадолесцентном добу, а које се изражавају 
у сујети, самовољи и егоизму детета, вид. Владета Јеротић, Духовни разговори, 
Београд 2007, 192 193. 

Најзад, уз argumentum a contrario из чл. 63 II3 закључујемо да пра- 
во да одлучи коју ће средњу школу похађати нема дете које заврши 
основну школу са 14 година живота (није ретка ситуација да дете 
крене у школу с навршених 6 уместо 7 година живота или да у једној 
школској години заврши два разреда основне школе), чиме долазимо 
до још једног занимљивог исходишта: ученици коју су талентованији 
или брже савлађују градиво немају законом гарантовано право да са- 
мостално одлуче о избору средње школе, док онима чији је успех 
просечан или испод просека (ако су понављали неки разред) то право 
неотуђиво припада. Зато се чини да је било боље да је законодавац 
право на избор средње школе детета везао за флескибилнији трену- 
так у коме оно завршава основну школу, уместо што га је ограничио 
постављајући старосну границу од 15 година за његово стицање. 


И летимичан упоредноправни преглед указује на могућност 
постизања равнотеже између потребе да се омогући развој личности 
детета, тако што би му се обезбедила могућност да самостално, у 
складу са својим жељама и могућностима утиче на своје образовање 
и врши одабир свог животног позива, и нужности да се гарантује да 
ће такав избор детета у сваком конкретном случају бити усмераван 
у његовом најбољем интересу. У чл. 241 Повеље о основним пра- 
вима Европске Уније се оставља слобода деци да слободно исказују 
своја гледишта у стварима које их се тичу, али да таква гледишта 
треба да буду узета у обзир водећи рачуна о узрасту и зрелости 
детета.!% Идентична одредба постоји и у француском, мађарском и 
грчком праву.! У Хрватској је право детета на избор образовања и 
занимања и право на запослење гарантовано у складу са његовим 
способностима, али и уз вођење рачуна о његовој добробити, 5 док y 
Републици Српској родитељи имају право и дужност да према својим 
приликама својој деци обезбеде школовање након завршеног редов- 
ног основног школовања, а водећи рачуна о способностима, скло- 
ностима и оправданим жељама детета.!% Белгијско право иде корак 
даље дајући родитељима ексклузивно право да одлучују о филозоф- 
ском, религијском и моралном васпитању детета, језику, школи и 
врсти образовања. !% И у Енглеској и Немачкој родитељи самостално 


106 Official Journal of the European Union C 346/1 од 18.12.2000. године. Олга 
Цвејић Јанчић, „Јединствено породично право Европе сан или јава савремене 
Европе“, Правни живот 9/2004, 872. 


107 ул. 371 1 Code Civil; European Family Law in Action, „Parental Responsabili 
ties“, 38, 155. 


108 Un. 87, ст. 4 Обитељског закона Хрватске. 
109 qq. 83, ст. 3 Породичног закона Републике Српске . 


ПО Чл. 373 375 Белгијског грађанског законика. European Family Law іп 
Action: „Parental Responsabilities“, 20. 

одлучују о врсти и начину образовања свог детета, односно о шко- 
ли коју би требало да похађа.!!! Чешко породично право прописује 
да је неопходно да се родитељи сагласе о начину образовања и из- 
бору школе који жели њихово дете, а у случају да се не сагласе, о 
начину образовања одлучује суд, док детету припада право да се 
изјасни како о начину школовања, тако и о избору npodecuje.!? Гото- 
во идентичну норму, односну корисну новину у погледу могућности 
да у случају несагласности родитеља у погледу верског и етичког 
образовања детета одлучује суд или орган старатељства, предвиђа 
и Нацрт Грађанског законика РС у чл. 89 који се бави породичним 
односима. !!3 


Нема препрека да се сличним правним стандардима и у скла- 
ду са најбољим интересом детета прецизира право детета на из- 
бор средње школе и у српском праву, јер постојећи институти на- 
шег права за то пружају гаранцију. Орган старатељства би пре свега 
упозоравањем родитеља на недостатке у вршењу родитељског права, 
а онда и доношењем одлуке којима исправља родитеље у вршењу 
родитељског права, у пуној мери могао да заштити легитиман ин- 
терес детета да самостално одлучује о сопственој будућности у 
сфери образовања и спречи мешање родитеља које би превазилази- 
ло саветодавну и подстицајну улогу.!!* У случају несавесног вршења 
ових права и дужности из садржине родитељског права, родитељ би 
могао да буде и делимично лишен родитељског права, конкретно 
права на васпитање и образовање детета,!!° а у случају злоупотребе 
родитељског права или грубог занемаривања вршења родитељских 
дужности, родитељ би могао и потпуно да буде лишен родитељског 
права.!! 


Иста аргументација важи и за право које ПЗ у чл. 60, ст. 4 и 
чл. 61, ст. 4 признаје детету које је способно за расуђивање и навр- 
шило је 15 година, да може да одлучи с којим ће родитељем живе- 
ти и да ли ће и како одржавати личне односе с родитељем с којим 
не живи. Конвенцијом о правима детета је у најбољем интересу де- 
тета предвиђена заједничка одговорност оба родитеља за његово 


m European Family Law in Action, „Parental Responsabilities“, 30, 153. Вид. 
пар. 1631 Немачког грађанског законика. У Енглеској To подразумева и избор да ли 
ће се дете образовати у школи или код куће, али у случају да се родитељи определе 
за институционално образовање, обавезни су да осигурају редовно присуство детета 
у школи. M. Welstead, S. Edwards, 261 262. 


12 European Family Law in Action, „Parental Responsabilities“, 26. 
13 Комисија за израду ГЗ, 37. 

"4 чл, 79 и чл. 80 ПЗ. 

15 uy, 82, ст. 1 и ст. 3 M3. 

H6 чл. 81 ПЗ. 

васпитање и развој.!!/ У шеријатском праву чак постоји јединствен 
став по коме родитељ с којим дете живи треба да охрабрује контакт 
детета с другим родитељем, ако је то у најбољем интересу детета. !!“ 
Али, како у нашем праву детету стоји на располагању ничим ограни- 
чено и никаквом преиспитивању у контексту његовог најбољег инте- 
реса подложно овлашћење да одлучи о контакту с родитељем с којим 
не живи, не постоји ни гаранција да ће оба родитеља, и то не својом 
кривицом, бити у могућности да учествују у васпитању детета.!!> 
Овакво решење би посебно негативне последице могло да има ако 
би родитељи били припадници различитих етничких, националних 
или верских група, чиме би дете у мери у којој би својом (или туђим 
утицајем усмераваном) вољом ограничило личне односе са једним 
родитељем било лишено и сазнања, одрастања и васпитавања у духу 
препознавања и уважавања његових (и својих) особености. Тако ce и 


у енглеској науци и пракси каже да је поводом овог питања „виђење 


детета веома важно иако не увек одлучујуће“. 120 


У истом духу је и чл. 61, ст 5 ПЗ који предвиђа да „дете има 
право да одржава личне односе и са сродницима и другим лицима 


17 Љ. Милутиновић, (2009), 227. У шеријатском праву ће по ханефитској шко 
ли жеље и осећања детета које навршило седам година о томе с којим ће родитељем 
живети и о контакту с другим родитељем бити процењиване зависно од његове зре 
лости, R. Arshad, 155. 


18 R, Arshad, 157. 


1? y предмету Рев. 491/08 Врховни суд Србије je одбио ревизију тужиоца 
против правоснажне пресуде којом је одбијен његов тужбени захтев према туженој 
којим је тражио да њихова малолетна ћерка рођена 1997. године буде њему поверена 
на чување и васпитање. Наиме, тужилац и тужена су се развели 2003. године, након 
чега су обоје засновали нове породице, а тужена се одселила с новим супругом и 
настанила у САД. Иако су нижестепени судови у конкретном случају утврдили да 
су оба родитеља и психофизички и материјално способни да се старају о детету и 
иако дете има једнак емоционални однос према оба родитеља, одлучено је да мало 
летна К. треба да живи са мајком, која је при томе обавезана да дете доводи два пута 
годишње у Србију ради одржавања личног контакта с оцем. Одлука је била вероват 
но мотивисана и тиме што је девојчица у присуству клиничког психолога изразила 
жељу да живи с мајком, иако је у претходним извештајима органа старатељства ис 
такнуто њено колебање у погледу одлуке с којим би родитељем желела да живи, 
вид. Љ. Милутиновић, (2009), 231 233. Имајући у виду све наведене чињенице, 
изгледа да суд није водио рачуна о потреби да дете настави живот, школовање, 
образовање и развој у земљи свог порекла, те да најбољи интерес малолетне K. није 
посматрао и у погледу обавезе родитеља да детету обезбеде васпитање у складу с 
националним вредностима породице и друштва. За разлику од наших, енглески су 
дови приликом одлучивања којем родитељу ће бити поверено вршење родитељског 
права, за један од суштинских критеријума спрам кога просуђују добробит детета 
узимају „стабилност и континуитет“, односно одржавање статуса кво у окружењу 
и околностима у којима је дете до тада расло, вид. Allington v. Allington (1985), Re 
M (Residence) (2004). Исти значај има и религија којој дете припада и културно 
окружење у коме је до тада расло, M. Welstead, S. Edwards, 373 374. 


120 М. Welstead, S. Edwards, 380. 

са којима га везује посебна блискост ако ово право није ограничено 
судском одлуком,“ што значи да је овде реч само о праву детета на 
контакте са сродницима и блиским лицима, а не и о истоветном так- 
BOM праву наведених лица. !'?! 


4. ЗАКЉУЧАК 


Право и дужност родитеља на васпитање и образовање дете- 
та чини саставни део садржине родитељског права, што значи да је 
правна природа норми којима је оно регулисано императивна. Ипак, 
због специфичних односа родитеља и деце и владајуће аутономије 
воље у модерном породичном праву, улога државе и њених органа у 
спровођењу овог права односно обавезе, превасходно мора да буде 
превентивна (што проистиче и из Конвенције о правима детета), 
па тек онда реактивна, кроз лишење родитељског права. Није нам 
познат ниједан случај из наше судске праксе да су родитељи лише- 
ни родитељског права јер нису своје дете усмеравали ка усвајању 
емоционалних, етичких и националних вредности своје породице и 
друштва. 


Ако је потпуна усклађеност решења у једном правном систему, 
нажалост, тешко остварив идеал, ако је иста таква хармонија у једној 
породици правних грана, каква је грађанско право, веома пожељна, 
онда је она у једној грани права као што је породично право импе- 
ратив. ПЗ није успео да успостави унутрашњу кохезију, односно за- 
конодавац није у довољној мери водио рачуна о међузависности раз- 
личитих института. Тако су право и обавеза родитеља на васпитање 
и образовање детета у колизији с појединим одредбама института 
насиља у породици, усвојења, посебне пословне способности и начи- 
на на који је дефинисан брак, што отежава остварење духа ове правне 
установе. Упоредноправна решења којима се постиже хармонија че- 
сто супротстављених интереса у овој области треба да послуже као 
добар путоказ за реформу наведених института приликом доношења 
Грађанског законика Републике Србије. 


121 Срећом, боље решење, на основу кога су субјекти овог права и сродници 
детета и њему блиска лица постоји у Нацрту Грађанског законика РС у чл. 76, ст. 6 
који се бави породичним односима: „Сродници, као и друга лица која су са дететом 
развила односе посебне блискости, имају право да одржавају личне контакте са де 
тетом, ако је то у његовом најбољем интересу,“ Комисија за израду ГЗ, 33. Међутим, 
у контексту неотуђивог права детета способног за расуђивање да навршеном 15. 
годином живота самостално одлучује о одржавању личних односа с родитељем с 
којим не живи, остаје питање да ли ће предложена новина допринети суштинском 
побољшању овог института, или ће створити простор за нову колизију норми и про 
блеме у пракси у случају супротстављених жеља детета и њему блиских лица. 

PARENTAL RIGHT AND DUTY TO CONTROL UPBRINGING 
AND EDUCATION OF THEIR CHILDREN 


Summary 


The parental right and duty to control upbringing and education of 
their children is mandatory in its nature. However, the role of the state 
bodies in implementing these rights should be limited, due to the specifi- 
cities of parent-child relationship, and the prevailing free will doctrine of 
the contemporary Family Law. The state should act preventively, more 
then reactively, which would also be in line with the Convention on the 
Rights of the Child. Despite the fact that parents in Serbia have statutory 
duty to guide their children to ,,the adoption of emotional, ethical and 
national values and identity of their own family and the society", failure 
of a parent to fulfill this duty is never sanctioned by depriving them of 
their parental rights. 


The author claims that the Serbian Family Code provisions on pa- 
rental right (and duty) to control upbringing and education of their chil- 
dren are in collision with some other rules of national law, such as those 
relating to the prohibition of domestic violence, adoption, marriage and 
legal capacity (capacité juridique), which makes the enforcement of the 
abovementioned parental right (and duty) more difficult. The author sug- 
gests that the Serbian legislator should look up to certain comparative 
experiences in reconciling the conflicting interests in this field. 


Key words: Parental right. — Preventive role of the State. — Internal 
collision of the norms. 

НЕПОСТОЈЕЋИ УГОВОР 


С непостојећим уговорима улази се у сферу најсуптилнијих питања 
правне теорије. Један од разлога је можда и тај што је ова категорија угово 
ра преузета од француских правника, који су и сами писали да се ради о чисто 
теоријском питању, као и да theorie de l'inexistence није изричито прихваћена 
у француском праву. Термин непостојећи уговори, најблаже речено, правно je 
непрецизан, јер или је нешто уговор или није, али свакако не може бити уговор 
који не постоји. Можда би прецизније било говорити о ситуацији „непостојања 
уговора“ или о „уговору у настајању“ односно о „покушају настајања угово 
ра“. Непостојећи уговори представљају једну фактичку ситуацију у праву. 
О њима се расправља на плану закључења уговора, а не у оквиру пуноваж 
ности уговора, јер непостојећи уговор није правно неваљани уговор. Разлози 
за њиховим издвајањем из групе правно неваљаних уговора су практичне, а не 
само теоријске природе. С друге стране, непостојеће уговоре неопходно је по 
сматрати одвојено и од ситуације када не долази до закључења уговора, а што 
је међу самим странкама неспорно. У оба случаја налазимо се на плану после 
дица. 


Кључне речи: Закључење уговора. Сагласност воља. Способност уговара 
wa. Предмет. Kaysa. Форма. Правно неваљани уговори. 


1. ПОЈАМ НЕПОСТОЈЕЋЕГ УГОВОРА И ЊЕГОВ ОДНОС СА 
ПРАВНО НЕВАЉАНИМ УГОВОРИМА 


1.1. Појам непостојећег уговора 


Иако је термин непостојећи уговор присутан у нашој правној 
теорији, не значи да је то једини могући термин за ситуацију када за- 
почети процес закључења уговора остане недовршен. Још мање се то 
може оправдати адекватношћу истог термина. Како је сам институт 


Аутор је асистент Правног факултета Универзитета у Београду, k.dolovic@ 
ius.bg.ac.rs. 

непостојећих уговора преузет из француске теорије, то је преузет и 
сам термин. Очигледно је да је термин непостојећи уговор, најблаже 
речено, правно непрецизан, јер или је нешто уговор или није, али 
свакако не може бити уговор који не постоји. Можда би прецизније 
било говорити о ситуацији „непостојања уговора“! или о „уговору у 
настајању“ или о „покушају настајања“. Писали су наши аутори и о 
„једном правном ништа, о коме право не води никаква рачуна“. Иако 
у потпуности подржавамо настојања наведених аутора да се укаже 
на неадекватност термина „непостојећи уговори“, овде ће се ипак 
користити овај спорни термин, јер је присутан у упоредном праву. 


Несумњиво је да с непостојећим уговорима улазимо у сферу 
најсуптилнијих питања правне теорије. Један од разлога је можда и 
тај што је ова категорија уговора преузета од француских правника, 
који су и сами писали да се ради о чисто теоријском питању, да нити 
су закон нити судска пракса у потпуности докучили овај појам, као 
и да сама theorie de l'inexistence није изричито прихваћена y фран- 
цуском праву.” 

У покушају да се дефинишу непостојећи уговори, ваља поћи од 
онога што се чини најмање спорним. Наиме, непостојећи су уговори 
они којима недостаје неки суштински елемент; при чијем закључењу 
нису били испуњени сви битни услови за настанак уговора;? код 
којих за разлику од апсолутно ништавих није испуњен неки од 
услова за настанак уговора;!° када нема сагласности има неспора- 
зума, а нема уговора;!! недостаје неки од елемената који граде сам 
појам уговора;!? уговорници cy at cross purposes, а разлог због којег 


1 Јаков Радишић, Облигационо право општи део, Београд 2004, 171. 
2 Лепосава Карамарковић, Зоран Ивошевић, Облигационо право предавања, 
Београд 2010, 42. 


3 Радмила Ковачевић Куштримовић, Мирослав Лазић, Увод у грађанско 
право, Ниш 2008, 267. 


E Лазар Марковић, Грађанско право општи део и стварно право, Београд 
1927, 212. 


5 Henri, Leon et Jean Mazeaud, Leçons de droit civil, tome П, vol. 1, Paris 1978, 
280. 


Georges Ripert, Jean Boulanger, Traité de droit civil, d’après le traité de Plan 
iol, Paris 1957, 255. 


7 Remy Cabrillac, Droit des obligations, Paris 2010, 82. 
8 H., L., J. Mazeaud, 280. 


? Лепосава Карамарковић, Расправе из уговорног, одштетног и процесног 
права, Београд 2002, 7. 

10 Слободан Перовић, Облигационо право, Београд 1980, 449. 

u Миодраг Орлић, Закључење уговора, Београд 1993, 142. 


12 Оливер Антић, Облигационо право, Београд 2010, 420. 

уговор не настаје je тај што никада нису постигли споразум;!3 Heca- 
гласност постоји када свака страна под својом изјавом подразумева 
нешто друго, у односу на оно како ту изјаву схвата друга страна;!“ 
непостојање није санкција за нерегуларност правног акта, већ фак- 
тичка curyanuja.? Чини се да, ипак, а имајући у виду дефиниције 
непостојећих уговора управо цитираних аутора, постоји чврста по- 
лазна основа за одређивање појма непостојећих уговора. Као прво, 
реч је о ситуацији када уговор није ни настао. Дакле, не само да 
не производи правна дејства, него идући и корак назад, уговор није 
настао као правни акт, као правна чињеница. Постојао је покушај 
да уговор настане, али очигледно неуспешан. Процес формирања 
уговора остао је недовршен. Као друго, намеће се питање због чега 
се у формирању уговора „стало на пола пута“2 Ако закон предвиђа 
услове неопходне за настанак уговора, значи да уговор настаје тек 
када се испуне ти услови (и то сви!), тј. услови у погледу способно- 
сти уговарања, сагласности воља, каузе, предмета и евентуално фор- 
ме (у случајевима одступања од начела консенсуализма). Супротно, 
непостојање (дакле не неки недостатак у њиховом постојању) неког 
од наведених елемената, доводи до непостојања „бића“! уговора, те 
до непостојања и самог уговора. 


1.2. Однос непостојећег уговора и правно неваљаних уговора 


„Уговор је креација две стране – оне заједнички, свака у својој 
улози (понудилац, понуђени) одређују његове елементе“.!7 Да би 
један уговор настао и производио правна дејства потребно је да се 
испуне одређени услови који се захтевају за настанак и пуноважност 
yroBopa.!5 Претпоставка за утврђивање пуноважности једног уговора 
свакако је његово постојање. Стога, тек након што би се установило 
да су се стекли услови за настанак уговора, могло би се испитивати 
да ли тај уговор испуњава услове неопходне за пуноважност. Уколи- 
ко не би били испуњени услови који се захтевају за пуноважност по- 
ставило би се питање санкције.! То, наравно, не значи да се ради o 


13 Guenter Heinz Treitel, An Outline of the Law of Contract, London 1989, 98; 
Richard Stone, Contract Law, London 2000, 208. 

14 Стојан Цигој, Облигацијско право, Љубљана 1962, 118 119. 

15 Boris Starck, Henri Roland, Laurent Boyer, Droit civil | Les obligations, 2. 


Contrat, Paris, 1998, 356, преузето из Le пи а di protezione nel sistema delle invalidita 
negoziali: per una teoria moderna nullita relative, Matilde Girolani, Padova 2008, 125. 


16 р Ковачевић Куштримовић, M. Лазић, 265. 
Драгор Хибер, Појам битне заблуде при закључењу уговора, докторска 
дисертација, Београд 1991, 206. 
18 C. Перовић, (1980), 447. 
19 La nullite као санкција за непоштовање неког од услова за пуноважност 


уговора, Muriel Fabre Magnan, Droit des obligations, 1 Contrat et engagement uni 
latéral, Paris 2007, 440; Patrick Canin, Droit civil Les obligations, Paris 2011, 56. 

различитим условима, већ у оба случаја о условима у погледу саглас- 
ности воља, способности уговарања, предмета, каузе и евентуално 
форме уговора. Разлика је у томе што када се утврђује да ли је један 
уговор настао, посматра се да ли постоје наведени услови, без обзира 
на то да ли они садрже одређене „недостатке“ и о каквим „недоста- 
цима“ се ради, односно да ли су постојећи услови за настанак угово- 
pa пуноважни.2 Важно je да сагласност воља о битном постоји.2! Да 
ли ће та сагласност воља производити правно дејство или не, одно- 
сно да ли ће судбина таквог уговора бити неизвесна у смислу што би 
исти могао бити поништен у одређеном року или ће исти постојати 
само као правна чињеница, те неће уопште производити правна 
дејства, питање је које свој одговор тражи на пољу пуноважности 
уговора. Разлог је једноставан. Док апсолутно ништави и релативно 
ништави уговори постоје у правном саобраћају као правни акти (на- 
равно, све док суд у првом случају не утврди ништавост, а у другом 
не поништи уговор), тзв. непостојећи уговори немају уопште из- 
глед правног акта." Дакле, уколико постоје претпоставке неопходне 
за настанак уговора, уговор постоји, à у супротном је у питању тзв. 
непостојећи уговор. Стога се о непостојећим уговорима расправља 
у оквиру закључења уговора, а не у оквиру пуноважности уговора, 
јер непостојећи уговор није неважећи уговор. Да би један уговор био 
неважећи, мора прво бити уговор. Код непостојећих уговора то није 
случај. Под неважећим уговорима редовно се подразумевају апсолут- 
но ништави и релативно ништави уговори. Чини се крајње исправним 
становиште појединих аутора да у појам неважећих уговора не само 
да не улазе непостојећи уговори (што сматрамо неспорним), већ ни 
рушљиви уговори. Наиме, ако je у питању уговор који производи 
правна дејства све док не буде поништен, а поврх свега уколико је у 
питању уговор који ће накнадно бити оснажен, онда се сврставање 
оваквог уговора у групу неважећих уговора не чини најсрећнијим, 
јер овакав уговор ипак „важи“. У ком року ће исти „важити“, одно- 
сно производити правна дејства, да ли ће она бити накнадно пони- 
штена, нису довољно убедљиви разлози да би се рушљиви уговори 
називали неважећим. Чини се да није исправно говорити о троделној 
подели у оквиру неважећих уговора, већ да непостојеће уговоре тре- 
ба сагледавати у оквиру закључења уговора, а апсолутно и релативно 


20 Л. Карамарковић, 27. 


?! Поједини аутори чини ce оправдано наглашавају да су у услову који ce 


тиче сагласности воља садржани и остали услови, а наиме да сагласност воља мора 
обухватити и предмет и основ уговора, а стране уговорнице треба да су способне да 
дају изјаву воље од којих се сагласност састоји, М. Орлић, 142. 


22 Luigi Viola, // contrato, Padova 2009, 704. 
JI. Карамарковић, 3. Ивошевић, 42. 

24 H., L., J. Mazeaud, 280. 

25 J, Радишић, 170. 

ништаве у оквиру пуноважности. Коначно, епитет неважећих угово- 
ра заслужују да понесу само апсолутно ништави уговори. Уколико 
се, ипак, намеће неопходност да се апсолутно и релативно ништави 
уговори подведу под један појам, онда би то свакако био појам тзв. 
правно неваљаних уговора.2 


Нема, дакле, места непостојећим уговорима у појму неважећих 
уговора. Може ли се међутим, говорити о непостојећим уговорима у 
уџбеницима Уговорног права y одељцима о престанку уговора? Чини 
се да не може и то из истог разлога из којег се не могу сврставати у 
неважеће уговоре, а наиме, или нешто постоји или не постоји. Ако 
нешто није настало, не може ни престати да постоји! 


2. ОКОЛНОСТИ КОЈЕ СПРЕЧАВАЈУ НАСТАНАК УГОВОРА 


2.1. Услови неопходни за настанак уговора 


Чини се немогућим покушај да се дефинише уговор, а да се 
најпре не истакне да је то сагласност воља. У традиционалној подели 
услова неопходних за настанак уговора сагласност воља, међутим, 
представља само један од пет услова, свакако први и основни, 
али опет не једини, већ само један од услова (поред способности 
уговарања, каузе, предмета и понекад форме). Како би се изложио 
потпун систем околности које спречавају настанак уговора, неминов- 
но би, дакле, било сагледати свих пет услова и утврдити како изоста- 
нак сваког од њих чини један уговор „непостојећим“. Орлић је писао 
да су „и остали услови за пуноважност уговора (због предмета овог 
рада требало би додати „и за настанак“) садржани у овом елементу 
(мисли ce на сагласност воље), а наиме сагласност би требало да об- 
ухвати и предмет и основ уговора“.77 Ослањајући ce на тај став, про- 
блем ће се посматрати кроз троделну поделу услова за настанак уго- 
вора, и то: 1) сагласност воља; 2) способност уговарања и 3) форма 
уговора. Ово последње свакако се односи само на уговоре код којих је 
предвиђена forma ad solemnitatem, било законом било вољом страна- 
ка (изричитом или прећутном). Мада би можда било оправдано рећи 
и да сама форма јесте само „вид изражавања“ сагласности воља, а 
способност уговарања? само претпоставка да би уопште могло доћи 
до споразума странака, те тако пет услова за настанак уговора свести 
на један – сагласност воља схваћену у најширем смислу, из разлога 
систематичности држаћемо се поменуте троделне поделе. 


26 Ibid. 
27 M. Орлић, 142. 
?8 Ibid. 

2.2. Утицај сагласности воља на настанак уговора 


Први корак у анализи постојања уговора јесте сагласност во- 
ља страна уговорница.> Кључно питање је када постоји споразум 
између уговорника односно „о чему мора бити споразум“? Уколико 
би постојао јасан одговор на ово питање, не би било потешкоћа да се 
у сваком конкретном случају који би могао постати предмет спора, 
било судског било вансудског, анализира има ли сагласности или не. 
Ако је на први поглед има, није ли она само привидна (питање тзв. 
неспоразума); или је можда делимична — стране су ce сагласиле o 
неким, али не о свим елементима неопходним за настанак уговора; 
и, коначно (уколико су, наравно, испуњени и други услови – способ- 
ност уговарања и форма) да ли има уговора или не, односно да ли 
је уговор настао или је „остао у покушају“? Ради се дакле о питању: 
Који je то „обим сагласности неопходан за закључење уговора“? Ca- 
гласност подразумева коегзистенцију воља, сликовитије речено, сус- 
рет двеју воља, од којих се прва назива понудом, а друга прихватом 
понуде.3! Оно што нас овде занима јесте када се може сматрати да су 
се воље среле? При том, подразумевамо да се ради о изјавама воље 
које испуњавају опште услове које важе за вољу и њене атрибуте. 32 


Прво, неопходно је разликовати непостојеће уговоре од ситуа- 
ција када је очигледно да уговор није настао. У првом случају, иако 
није дошло до закључења уговора, постоји тзв. привид уговора, при- 
вид сагласности. Наиме, иако нису сагласне, стране (из неког раз- 
лога) верују да је између њих дошло до споразума. То су тзв. неспо- 
разуми. С друге стране, када уговорници не постигну сагласност о 
елементима битним за закључење уговора, поново нема сагласности, 
али за разлику од претходног случаја, не ради се о неспоразуму, јер 
након неуспешног покушаја закључења уговора стране не остају у 
(погрешном) уверењу да уговора има (сагласне су око тога да саглас- 
ности нема). Иако се може учинити излишним одвојено посматрање 
ових ситуација, јер, наиме, нема уговора ни у једном, ни у другом 
случају, код непостојећих уговора се ипак може говорити о одређеним 
последицама (чему ће се посветити трећи део рада). 


Укратко ћемо се осврнути на ситуације када уговора нема, јер 
нема ни сагласности (чак ни привидне). Наш 300 у чл. 26 прописује 
да је уговор закључен када су се стране сагласиле о битним састојцима 
yroBopa.?? Даље, из анализе чл. 32 ЗОО може се закључити да понуда 


29 Ibid. 


30 Милош Живковић, Обим сагласности неопходан за закључење уговора, 
Београд 2006. 


31 C. Перовић, (1980), 264. 
3 Ibid. 


33 Чл. 26 Закона о облигационим односима ЗОО, Службени лист СФРЈ, бр. 
29/78, 39/85, 45/89, 57/89 и Службени лист СРЈ, бр. 31/93. 

мора садржати све битне састојке уговора, те да се прихватањем исте 
уговор сматра закљученим. На први поглед чини се да је намера зако- 
нодавца јасна — уговор настаје када се постигне сагласност о битним 
састојцима, односно битни састојци уговора морају бити обухваћени 
понудом, а њеним прихватом настаје уговор. Ове одредбе отварају 
низ питања, али како су овде предмет интересовања непостојећи уго- 
вори, нећемо излазити из оквира теме. 


Који cy то битни састојци уговора? Под појмом битних састојака 
уговора подразумевају се, пре свега, објективно битни састојци (еле- 
менти, услови) уговора. Објективно битни елементи су они који 
чине језгро уговора, који су с обзиром на околности неопходни да би 
одређени уговор могао да се закључи;“ они елементи будућег yro- 
вора, без којих овај не може настати. Могуће је, међутим, да један 
уговорник закључење уговора услови нечим што никако не може 
имати значај објективно битног услова. Тада ће конкретни елемент, 
објективно очигледно „небитан“, добити значај субјективно битног 
елемента и ући у поље битних елемената, односно у обим саглас- 
ности неопходан за закључење уговора. Дакле, када се каже да је 
уговор сагласност о битном, мисли се и на све оне околности које су, 
иако објективно небитне, conditio sine qua поп за једног уговорника. 36 
Да би нека околност, објективно небитна за закључење уговора, 
ушла у поље „битног“, није довољно само да је она од пресудне важ- 
ности за једног уговорника (да њена важност остане у свести тог 
уговорника), већ и да је за то други уговорник знао или бар могао 
casHarH. На овај начин се пружа заштита савесном уговорнику, 
односно онемогућава позивање на непостојање уговора уговорнику 
који се током преговора није довољно јасно изразио у погледу важ- 
ности појединих питања, a на ширем плану штити се начело правне 
сигурности. Нема, дакле, уговора уколико не постоји сагласност о 
објективно битним елементима уговора. Али, уговор не настаје ни 
уколико уз несумњиву сагласност о објективно битном, изостане 
сагласност о околности битној само за једног уговорника (наравно, 
уколико је то на адекватан начин стављено до знања сауговарачу). 
С друге стране, уговор ће настати и када није постигнут споразум о 
неким питањима о којима се преговарало, уколико се наравно ради 
о околностима који немају значај битних (било субјективно, било 
објективно) елемената. Подразумева се да ће „небитна“ околност до- 
бити значај „битне“ и када је то у интересу оба, а не само једног 
уговорника. Када се на овај начин утврди неопходна садржина уго- 


9 M. Орлић, 249. 

35 C. Перовић, (1980), 270. 
36 M. Орлић, 251. 

37 [id 

38 [pig 

вора око које мора постојати сагласност да би уговор настао, може 
се рећи и да уговор настаје онда када се обе стране могу поуздати 
да je он настао.“ Уколико након закључења уговора дође до спора о 
томе да ли је нека околност била за једну страну субјективно битан 
елемент уговора или само споредна тачка“? истог уговора, те се тиме 
доведе у питање да ли је уговор уопште и настао, полази се од прет- 
поставке (обориве свакако) да је уговор настао. Страна која тврди 
супротно, односно да уговора нема, мора доказати да је нека тач- 
ка уговора која је остављена за доцније регулисање (изричитим или 
прећутним споразумом)“! или тачка око које није било ни говора (јер 
је иста испуштена или заборављена)“= током процеса закључења yro- 
вора, 3a њу била conditio sine qua non за заснивање уговорног односа. 
Судбина тачака остављених за доцније регулисање и тачака о којима 
је пропуштено и да се преговара, изједначава се са судбином оних 
околности о којима се преговарало, али не и споразумело (уколико 
се не ради о објективно битном елементу и уколико ниједна стра- 
на није, изричито или прећутно, тиме условила закључење уговора), 
односно све остају изван сфере битног за настанак уговора. 


2.3. Неспоразум уговорних страна 


Далеко осетљивије од овог јесте питање (не)настајања уговора 
у ситуацији када стране верују да су се споразумеле, а споразума 
у ствари, из неког разлога, нема. Тада постоји само привид саглас- 
ности, а уговора нема (непостојећи је). Између уговорника је дошло 
до неспоразума. Поставља се питање о чему мора бити неспоразум? 
Да би се радило о тзв. непостојећем уговору, између уговорника 
мора постојати неспоразум о битном (шта се подразумева под „бит- 
ним“, а шта под „небитним“ ? елементима за закључење уговора, 
већ је указано). Пракса“ је богата најразличитијим случајевима који 


39 Вишео томе, М. Живковић, 199. 


40 чл. 32, cr. 2 ЗОО. Питање улоге суда у одређивању споредних тачака 
уговора поставља се логично, само онда када је уговор настао, а како нас занимају 
само ситуације када „уговор остане у настајању“, то се овим питањем нећемо 
бавити. 

^! M. Живковић, 186. 

? bid. 

^ Un. 21, cr. 3 Скице за законик o облигацијама и уговорима Скица, 
Класици југословенског права, Београд 1996; готово идентична одредба чл. 60, ст. 
3 Преднацрта Грађанског законика Републике Србије, друга књига, Облигациони 
односи, Београд 2009, уколико се занемари очигледна грешка y последњем реду 
става стоји: „уговорне стране закључиле би уговор и без неспоразума (требало би: 
споразума!) о тој тачки“. 

4 1, G. Н. Treitel, 98; Richard Stone, 208, наводи случај Raffles v. Wichelhaus 
(1864) где су постојала два брода истог имена (ship Peerless) која су превозила памук 
из Бомбаја у Енглеску, при чему је један испловио у октобру, а други у децембру. 

осликавају неспоразуме уговорних страна. Бројни су и примери тзв. 
неспоразума који се срећу у теорији.» 


Наш 300 у чл. 63 дефинише неспоразум на следећи начин: 
„Кад стране верују да су сагласне, а у ствари међу њима постоји 
неспоразум о природи уговора или о основу или предмету обавезе, 
уговор не настаје“. Чл. 63 300 смештен je у оквиру поглавља „Мане 
воље“. Из овога јасно произлази да наш законодавац узроке неспора- 
зума тражи на пољу мана воље. И теорија се (како наша, тако и упо- 
редноправна), углавном, у анализи појма неспоразума ослања на тзв. 
заблуде препреке. Заблуда — препрека (/'erreur obstacle) је, међутим, 
више од мане воље,“ зато што она спречава сагласност воља,“ 
онемогућава њихов сусрет и доводи до њиховог размимоилажења, 
док заблуда — мана воље доводи до рушљивости уговора, али не 
спречава његов настанак. Она дакле, не представља ману у вољи, 
већ одсуство сагласности.“ Да нагласимо – о заблуди се може TOBO- 
рити тек када се установи да је уговор настао, односно, да би се до- 


Продавац ce, по наводном уговору, сматрао обавезним да купцу испоручи the De 
cember cargo, што је купац одбио да прихвати, истичући да је намеравао да купи ће 
October cargo. Суд je у конкретном случају заузео став да „између уговорника није 
постојао consensus, па самим тим да није настао ни уговор који би их обавезивао“, 
преузето из Е. Stone, 209. 


2. Из пресуде Окружног суда у Ваљеву, Гж. бр. 1069/04 од 6.09.2004, 
Електронска збирка судске праксе, Профисистем, Смедерево, 2011. У нашој судској 
пракси сматра се непостојећим уговор закључен између властодавца и његовог 
пуномоћника, уколико је властодавац био у погрешном уверењу да пуномоћника 
овлашћује да у његово име и за његов рачун обави сасвим други правни посао, а 
не онај садржан у тексту спорног пуномоћја. Ради се, дакле, о непостојећем налогу, 
јер пуномоћник од властодавца никада није добио налог да обави правни посао са 
садржином као у спорном пуномоћју. Суд је закључио да je и касније закључени 
побијани уговор, а на основу непостојећег пуномоћја, такође непостојећи. 


3. Из пресуде Окружног суда у Ваљеву, Гж. бр. 1618/05 од 21.10.2005, наведена 
збирка судске праксе. Наши судови сматрали су непостојећим и уговор закључен 
између тужиље која је сматрала да закључењем наводног уговора о поклону само 
овлашћује тужену да уведе телефонску линију у стан, а никако да истој стан 
поклања. Суд је овде заузео став да споразума нема, а у смислу одредбе чл. 63 300, 
у вези са одредбом чл. 26 300. Наиме, када нема сагласности о предмету уговора, 
не може бити ни уговора. 

45 C. Цигој, 118. Ако једна страна предаје другој одређену ствар на основу 
уговора о продаји, а друга је узима сматрајући да је добија на послугу, у питању 
је неспоразум. Сличну ситуацију имамо и када једна страна мисли да ставља свој 
потпис као сведок, а у ствари ставља потпис као гарант или солидарни дужник. 

46 Заблуда може различито утицати на уговор: 1. /'erreur obstacle онемогућава 
сагласност воља; 2. l'erreur vice du consentement чини уговор рушљивим и 3. 


l'erreur sans eff sur la validite du contrat правно ирелевантне заблуде, H., L., J. 
Mazeaud, 141. 


47 Ibid., 142. 
48 M. Fabre Magnan, 303. 

казало постојање заблуде као мане воље, претпоставка је да је уговор 
закључен. Под заблудама препрекама најчешће се подразумевају 
заблуда о природи уговора, заблуда о основу обавезе и заблуда о 
објекту. Анализираћемо посебно сваки од ова три случаја заблуде. 


Error in negotio (заблуда о природи уговора) постоји онда када 
се једна странка преварила тако да не жели ефекте уговора који је 
(наводно) закључила, већ хоће други (на пример, ако једна страна 
намерава да ствар прода, а друга верује да исту добија на поклон?! 
или на зајам, онда нема ни продаје, ни зајма, ни поклона.?? Дакле, 
код error in negotio један уговорник мисли да закључује један yro- 
вор, а његов сауговорник мисли на сасвим други уговор. Hamehe 
се само један закључак — ниједан уговор није закључен! До саглас- 
ности воља није дошло, јер су се исте мимоишле, односно наступио 
је неспоразум уместо споразума. Дакле, постојање error in negotio 
поузрокује одсуство једног од конститутивних елемената уговора, а 
то је сагласност воља. Да би се могло у конкретном случају гово- 
рити о непостојећем уговору, довољно је утврдити да нема саглас- 
ности странака.“ Тако потврђујемо дефиницију непостојећих угово- 
pa с почетка овог рада, а наиме — непостојећи је онај уговор који 
не испуњава све услове неопходне за настанак уговора. А може и 
сликовитије – непостојећи је онај уговор којем мањка „једна од бит- 
них потрепштина“.2> Није, дакле, уговор непостојећи зато што има за- 
блуде, већ зато што нема сагласности воље као елемента неопходног 
за настанак уговора. Или, ако се ипак не жели одустати од теорије о 
заблудама препрекама, може се неспоразум и тако објашњавати, али 
се мора нагласити, као што смо раније и истакли, да заблуда препре- 
ка није заблуда у смислу мане воље! Тако поново долазимо на исто 
— уговора нема јер нема сагласности воља, а сагласности нема, зато 
што има неспоразума. А, да ли ћемо, коначно, рећи да је до неспо- 
разума довело размимоилажење воља или заблуда препрека не чини 
се толико битним, уколико наравно заблуду препреку посматрамо из- 
ван сфере мана воље.“ Ово последње свакако из разлога што мана 


49 Борислав Благојевић, Коментар Закона о облигационим односима, Београд 
1983, 240. 


50 Д. Хибер, 184. 

а. Ripert, J. Boulanger, 65. 
5 H., L., J. Mazeaud, 142. 

5 С. Перовић, (1980), 288. 


У смислу чл. 1108 Code civil, под елементима неопходним за закључење 
уговора сматрају се: 1. сагласност воља; 2. способност уговарања; 3. предмет и 4. 
кауза. Исте елементе предвиђа и 300 у Глави II, Одељку I, Одсеку I. Одсуство макар 
и једног од наведених елемената чини један уговор непостојећим. 


55 Boris Vizner, Gradansko pravo, Zagreb 1962, 107. 


56 Више o овоме Д. Хибер, Глава П, Одељак 2, Одсек 1 Неспоразум и заблуда 
препрека; Одсек 2 Заблуда препрека; Одсек 3 Заблуда препрека као неспоразум; 

воље чини један уговор рушљивим, а не спречава његов настанак 
или, другачије речено, доказивање присуства мане воље подразумева 
постојање yroBopa.? 


Error in corpore (заблуда о објекту) односи ce на идентитет 
објекта yroBopa.?* He ради се, дакле, овде о заблуди о предмету оба- 
везе, већ о заблуди о предмету радње испуњења. Може се можда 
поставити питање да ли заблуда о објекту повлачи, бар у неком ши- 
рем смислу посматрано, и заблуду о предмету, али ово свакако само 
као запажање без значаја за праксу. Пример би могао бити раније 
помињани случај Raffles v. Wichelhaus, а наиме, да ли the December 
cargo или те October cargo? У присуству овакве заблуде препреке, 
поново нема уговора, а разлог је једноставан — нема сагласности о 
објекту (или ако посматрамо на ширем плану – нема сагласности о 
предмету уговора). Можда би се смело рећи да се овде воље нису 
„потпуно мимоишле“, као код error in negotio, али да ипак није оства- 
рен довољан обим сагласности неопходан за закључење уговора (са- 
гласност свакако мора обухватити предмет). Провера настанка угово- 
ра поново је „пала“ већ на првом елементу – сагласности воље. 


Случај када су се воље мимоишле у погледу предмета (error 
т corpore) изједначава ce ca случајем када нема предмета уговора 
или када је он немогућ или неодређен и неодредив, јер у сваком од 
наведених случајева уговора нема, односно непостојећи је. Ако ипак 
желимо да одвојимо ове случајеве, онда би то само било у смислу 
што би се код error in corpore разлог за непостојање уговора тражио 
на пољу непостојања сагласности уговора, а у осталим случајевима 
разлог би био непостојање предмета као једног од неопходних усло- 
ва за настанак уговора. Али ако прихватимо став Орлића да саглас- 
ност свакако мора обухватити предмет уговора (и каузу, али о томе 
нешто касније), те да се предмет (и кауза) не мора посматрати као 
елемент издвојен из сагласности воља, онда се о свим наведеним 
случајевима може говорити у оквиру сагласности воља, те рећи да 
је уговор непостојећи јер није испуњен први услов за настанак уго- 
вора! 

Error in causa (заблуда o каузи) представља нетачну представу 
о постојању Kay3e,°! нпр. уколико се неко обавеже да накнади штету 
за коју није одговоран.“ Ради се, дакле, о погрешној представи да Ka- 


Одсек 4 Неспоразум; Одсек 5 Закључак, а посебно Глава Ш, „Неспоразум није 
заблуда, макар да заблуда буде разлог да до њега дође“, 226. 


57 фра, 311. 

58 H., L., J. Mazeaud, 142. 

5 Б. Благојевић, 241. 

О заблуди o предмету више код Д. Хибер, 185. 
9! C. Перовић, (1980), 289. 

9? H., L., J. Mazeaud, 143. 

узе има, иако је у конкретном случају овај елемент, иначе неопходан 
за настанак уговора, изостао (чл. 1108 Code civil; an. 51 300). Фак- 
тичку ситуацију коју називамо непостојећим уговором на овом месту 
објашњавамо на идентичан начин као код error in corpore, односно, 
уговор је непостојећи због тога што није постигнута сагласност о ка- 
узи или, још једноставније објашњење – нема каузе која је неопходан 
услов настанка сваког уговора! С овом ситуацијом изједначавамо и 
ситуацију коју 300 регулише у чл. 52 (ако основ не постоји). Остаје, 
наравно, нејасно због чега наш законодавац инсистира на ништаво- 
стиб у овом случају, када je у питању класичан пример непостојећег 
уговора. 


Може се закључити да неспоразум јесте најнеспорнији пример 
непостојећег уговора. Уговора нема јер нема макар једног од еле- 
мената који конституишу уговор: сагласности воља, предмета или 
xayse.^ Непостојећи уговор, иако најчешће нерегулисан позитив- 
ноправним прописима, може своје место наћи у члановима закона 
(законика) којим су регулисани конститутивни елементи неопход- 
ни за закључење уговора (чл. 1108 Code civil; Глава Il; Одељак 1; 
Одсек 1 300). У том смислу може се рећи да одсуство неког еле- 
мента предвиђеног наведеним члановима ствара ситуацију познату 
у праву као непостојећи уговор. Уколико, ипак, законодавац CMA- 
тра неопходним да посебан члан посвети неспоразуму, као што то 
чини наш законодавац, онда се наведеном члану мора наћи место 
у оквиру поглавља о закључењу уговора, а никако о манама воље 
(странке јесу у заблуди, јер мисле да су уговор закључиле, али узрок 
непостојања уговора није заблуда, већ недостатак неког од конститу- 
тивних елемента!).% 


2.4. Утицај способности уговарања на настанак уговора 


Способност уговарања се може посматрати из два угла. С 
једне стране, уколико се ради о лицу које је апсолутно неспособно 
за уговарање, односно о лицу чија изјава воље, из одређених разлога, 
не представља правно релевантну чињеницу, способност уговарања 
јавља ce као услов за настанак уговора. У том смислу, уколико би YTO- 
ворник који је апсолутно пословно неспособан приступио закључењу 
„уговора“, овај би био непостојећи. С друге стране, уколико би уго- 
вор закључило лице делимичне пословне способности, уговор би на- 


63 ЗОО исто чини и у чл. 47, а наиме сматра ништавим уговор чији предмет 
је немогућ односно неодређен или неодредив. О критици вид. Д. Хибер, 194 и Л. 
Карамарковић, 9. 


64 HL L., J. Mazeaud, 143. 
65 Ibid. 

96 Б, Благојевић, 239. 

97 C. Перовић, (1980), 246. 

стао, али би био рушљив. Ово последње из разлога што би се сада 
способност уговарања посматрала као услов за пуноважност“ (а не 
настанак!) уговора, па би евентуална делимична неспособност довела 
у питање само пуноважност већ закљученог уговора. 


2.5. Утицај форме на настанак уговора 


До сада је било речи о условима за настанак уговора који су 
општи, у смислу што морају бити испуњени код сваког уговора. Фор- 
ма се издваја као посебан услов, јер је неопходна за настанак само 
одређеног (али, у данашње време све већег) броја уговора. То су тзв. 
формални уговори“ за чији настанак (а даље и пуноважност) морају 
бити испоштовани захтеви форми, било као последица воље законо- 
давца, било као последица воље странака. Наш законодавац је про- 
писао да уколико уговор није закључен у прописаној или уговорној 
форми (y оба случаја је свакако peu o formi ad solemnitatem), уговор 
остаје без правног дејства. Чини ce да се као исправно тумачење 
овог члана намеће само једно – реч је о непостојећем уговору. Иако 
законодавац у ст. 2 истог члана наводи да је реч о форми којом су 
странке условиле пуноважност (дакле, не каже ни закључење ни на- 
станак!) уговора, сматрамо да не би требало ни овде одступити од 
основне поставке, а наиме, ако недостаје један од конститутивних 
елемената уговора (а код формалних уговора форма то несумњиво 
јесте), реч je о непостојећем уговору. '! 


3. ПРАВНЕ ПОСЛЕДИЦЕ НЕПОСТОЈЕЋИХ УГОВОРА 


3.1. О последицама непостојећих уговора 


Уколико настане ситуација у праву позната као непостојећи 
уговор, свака странка има право да тужбом за утврђење од суда зах- 
тева доношење одлуке којом би се утврдило да спорни уговор није 
закључен. > Та одлука имала би свакако само декларативно дејство, 
јер се њоме не би поништавала дејства која је уговор произвео, јер 
прво, непостојећи уговор не само да не производи правна дејства, 
већ и више од тога, он није ни настао. Дакле, до непостојања уго- 


68 Ibid. 


99 Више о овоме Слободан Перовић, Формални уговори у грађанском праву, 
Научна књига, Београд 1964. 


70 чл. 70 ЗОО. 


71 Можда је и законодавац под изразом „нема правног дејства“ подразумевао 


непостојеће уговоре, јер када жели да нагласи ништавост, он то на више места у 
Закону и чини. 


72 С. Перовић, (1980), 294. 

вора доводи неиспуњеност неког од услова за настанак, а не суд- 
ска одлука.' Уколико би, евентуално, једна страна извршила своје 
обавезе на основу „наводно“ закљученог уговора, о повраћају би се 
решавало применом правила о правно неоснованом обогаћењу, по- 
што основ није настао. Овде би се могло поставити исто питање које 
се поставља код апсолутно ништавих уговора — да ли је неопходна 
одлука суда којом се утврђује ништавост/непостојање yroBopa? Када 
су у питању апсолутно ништави уговори, с доста аргумената може 
се бранити потврдан одговор, а наиме, како ће суд изрећи тражену 
последицу, уколико изреком није утврдио ништавост2“ Аналогно 
посматрано, да ли суд може досудити повраћај датог, по основу пра- 
вила о стицању без основа, уколико претходно није утврдио да основ 
није настао, односно да спорни уговор није закључен? Чини ce да не 
може. Даље, уговорач непостојећег уговора има право да захтева и 
накнаду штете, уколико су испуњени одговарајући услови. 7 


3.2. Могућност конвалидације и/или конверзије 
непостојећих уговора 


Посматрано у нашем праву, појмове конвалидације и непо- 
стојећег уговора доводе у везу чл. 73 300 и чл. 4 Закона о промету 
непокретности. % У чл. 73 300 предвиђена је могућност конвалидације 
уговора који не испуњава захтеве у погледу форме. Наиме, сматраће 
се пуноважним уговор који није закључен y захтеваној — писменој 
форми, уколико су уговорне стране извршиле обавезе које из њега 
настају, у целини или у претежном делу. Конвалидација, дакле, насту- 
па испуњењем обавеза уговорника. Битно је нагласити да наведени 
члан омогућава конвалидацију само оних уговора за које је потребна 
писмена форма, а закључени су усмено.” С друге стране, чл. 4, ст. 
3 ЗОПН предвиђа конвалидацију (судску), али само ако је у питању 
уговор о промету непокретности, за који је предвиђена форма јавне 
исправе, а исти је закључен у писменој форми, док је овера потписа 
изостала.75 Оправдање да се и на овом месту помињу непостојећи 
уговори, налазимо у чињеници да цитирани чланови подразумевају 
формалне уговоре, који, међутим, нису испунили захтеве у погледу 
форме, а форма код ових уговора има значај конститутивног еле- 
мента. Али, ова два члана не смеју се никако схватити као опште 


75 P, Canin, 56. 
74 Л. Карамарковић, 16. 
> Ibid., 11; Преднацрт Грађанског законика чл. 60, cr. 2; Скица чл. 21, ст. 2. 


76 Закон о промету непокретности ЗОПН, Службени гласник PC, бр. 42/98 
и 111/2009. 


77 Л. Карамарковић, 30; Б. Благојевић, 73. 
7$ Више о овоме JI. Карамарковић, 26 37. 

правило, у смислу што би, под одређеним условима, увек долазило 
до конвалидације (било извршењем у првом, било одлуком суда у 
другом случају) формалних уговора којима недостаје форма. Чл. 73 
ЗОО-а односи се само на формалне уговоре, за које је предвиђена 
писмена (не и нека друга!) форма, па она изостане, док се код чл. 
4 ЗОПН може говорити и о одређеној градацији у погледу степена 
испуњености форме, а наиме: ,.. „конвалидацијом може да се прескочи 
само један, а не два степеника који недостају до настанка уговора“. i 
Ово последње y смислу што суд неће дозволити конвалидацију уго- 
вора, писмено редигованог, али коме недостаје један од потписа, јер 
се ту више не ради о недостатку „једног степеника“ – што недостаје 
овера потписа, него и другог – није у потпуности испоштована ни 
обична писмена форма. Да ли се, а имајући у виду последње, овде 
ради о „правим непостојећим“ уговорима или бисмо их могли на- 
звати „неправим непостојећим“ уговорима, јер им ипак не недостаје 
конститутивни елемент (форма) у потпуности, сматрамо ипак чисто 
теоријским питањем, а за праксу, свакако, потпуно ирелевантним. 


У теорији је широко прихваћен став да би конверзију требало 
доводити искључиво у везу с непостојећим уговорима. Прва потврда 
управо наведеног јесте у схватању апсолутно ништавих уговора као 
забрањених, било правом, било моралом, па када је нешто у том смис- 
лу забрањено не може никако прећи у поље пуноважног 3! Другу noT- 
врду налазимо у ономе што временски претходи конверзији, а наиме: 
„странке због своје необавештености... или невештости... сачине уго- 
вор тако да не обезбеде све битне услове за његово закључење“. i 


4. ЗАКЉУЧАК 


Термин непостојећи уговор, најблаже речено, правно је не- 
прецизан, јер или је нешто уговор или није, али свакако не може 
бити уговор који не постоји. Можда би прецизније било говорити о 
непостојању уговора или о уговору у настајању односно покушају 
његовог настајања. О непостојећим уговорима мора се расправљати 
на плану закључења уговора, а не у оквиру пуноважности уговора, јер 
непостојећи уговор није правно неваљани уговор. Да би један уговор 
био правно неваљан, мора прво бити уговор. Код непостојећих уго- 
вора то није случај. Разлог за то је једноставан – они нису уговори, 
јер им недостаје макар један од елемената неопходних за настанак 


За. 31. 


80 Из пресуде Врховног суда Србије, Рев. 619/06 од 17.10.2006, наведена 
збирка судске праксе. 


SL C; Перовић, 453. 
82 Л. Карамарковић, 13 14. 

уговора: сагласност воља, способност уговарања, предмет, кауза или 
евентуално форма. Може се рећи да они представљају једну фактич- 
ку ситуацију у праву. Несумњиво је да постоје разлози практичне, а 
не само теоријске природе за њиховим издвајањем из групе правно 
неваљаних уговора. С друге стране, непостојеће уговоре неопходно 
је посматрати одвојено и од ситуације када не долази до закључења 
уговора, а међу самим странкама је неспорно да до споразума није 
дошло. У оба случаја разлози се налазе на плану последица. 


Katarina Dolovic, LLM 


Teaching Assistant 
University of Belgrade Faculty of Law 


NON-EXISTING CONTRACTS 


Summary 


Non-existing contracts are discussed in the field of contract conclu- 
sion. The reason for this is simple — they are not contracts, because they 
lack at least one of the elements necessary for the contract to be con- 
cluded: meeting of minds, capacity to contract, subject, cause or possibly 
the form. They can be said to represent a de facto situation in law. The 
reasons for their being excluded from the group of legally invalid con- 
tracts are of practical, rather than theoretical nature. On the other hand, 
the non-existing contracts also need to be viewed separately from the 
situation when there is no contract, and when there is no doubt that the 
parties have not reached an agreement. In both cases the reasons can be 
found on the domain of consequences. 


Key words: Conclusion of contract. — Meeting of minds. — Capacity 
to contract. — Subject. — Cause. — Form. — Legally invalid 
contracts. 

УДК 322.2(497.11) ; 342.731(497.11) ; 348(497.11) 


Др Сима Аврамовић“ 


ПОИМАЊЕ СЕКУЛАРНОСТИ У СРБИЈИ РЕФЛЕКСИЈЕ 
СА ЈАВНЕ РАСПРАВЕ У УСТАВНОМ СУДУ 


У јавној расправи на Уставном суду Србије 2010. године разматран је 
један број оспорених одредби Закона о црквама и верским заједницама. Аутор 
излаже ставове које је заузео том приликом, у настојању да докаже да одред 
бе које разликују традиционалне у односу на друге цркве и верске заједнице 
нису неуставне ни дискриминаторне, као и да услови које Закон предвиђа за 
регистровање цркава и верских заједница не вређају ни forum internum ни forum 
externum верске слободе, већ да су у складу с европским стандардима и праксом. 
Посебну пажњу поклања питању да ли помињање начела световности (секу 
ларности) и одвојености државе, цркава и верских заједница у Уставу од 2006. 
године per se искључује могућност и уставност успостављања модела коопе 
ративне одвојености цркава и верских заједница. Тај модел је све раширенији 
у Европи и у основи је афирмисан у Србији не само оспореним законом, већ и 
појединим законима који су доношени пре и после њега, нарочито оним који 
су увели верску наставу у државним школама, а који су већ преживели тест 
уставности пред Уставним судом Србије 2003. године. 


Кључне речи: Традиционалне цркве и верске заједнице. Регистровање вер 
ских колектива. Одвојеност државе и цркве. Устав Србије 
од 2006. године. Религија у државним школама. 


Непосредан повод за појављивање овог текста представља 
расправа вођена пред Уставним судом Србије октобра 2010. годи- 
не о уставности Закона о црквама и верским заједницама (даље: 
ЗЦВЗ), као и два рада која су у вези с тим недавно објављена у овом 
часопису.! Као један од позваних учесника нисам осећао потребу да 


Аутор је редовни професор Правног факултета Универзитета у Београду, 
sima(a)ius.bg.ac.rs. 

Закон о црквама и верским заједницама, Службени гласник PC, Op. 36/06. 
Gerhard Robbers, (2010), ,,Specific Treatment of Traditional Churches and Religious 
Communities Provided for in the Act on Churches and Religious Communities of the 
Republic of Serbia, Annals of the Faculty of Law in Belgrade | Belgrade Law Review 
3/2010, 265 284; Танасије Маринковић, „Прилог за јавну расправу o уставности 

свој став износим и ван те расправе. Но, после поменутих прилога 
у Аналима (нарочито другог), чини се да је то ипак неопходно, како 
би јавности постала доступнија неслагања која су на Уставном суду 
дошла до изражаја, али и како би у литератури на српском језику 
били уравнотеженији аргументи pro et contra. Поменута неслагања 
су у основи концептуалног карактера и рефлектују веома различито 
поимање секуларности у Србији, мада питање несумњиво има и своје 
нормативне аспекте, који су били, или је требало да буду, у првом 
плану током ове расправе. Истовремено, овај текст на известан на- 
чин представља и наставак расправе започете пре доста година на 
страницама овог часописа, вођене с Маријом Драшкић. Она је тада 
заступала Gee да je увођење верске наставе y државним школама 
HeyCTaBHO,” а сада je, стицајем околности, не само судија Уставног 
суда Србије, него и судија-известилац баш у овоме предмету. Иако 
је предлоге и иницијативу за преиспитивање уставности овог закона 
покренуло неколико невладиних организација и цркава у периоду од 
2006. до 2008. године? и мада је јавна расправа одржана пре више 
од годину дана, одлука Уставног суда Србије до предаје овог текста 
за штампу још није донета, што јасно указује на спорост, а можда и 
неодлучност при решавању једног прилично деликатног предмета. 
То је доказ више да се секуларност у Србији схвата веома различито 
и да априорни ставови о овом, у основи политичком питању, као и 
његове дивергентне интерпретације, често више засновани на осећају 
и предубеђењима, него на озбиљном теоријском утемељењу, снажно 
упливишу ставове и расправе правне природе, чак и у највишем телу 
у држави које је задужено да штити уставност и законитост. 


Овде ће првенствено бити изнети аргументи коју су наведени 
у јавној расправи, уз нешто детаљнији осврт на пар питања која је 
нарочито акцентирао Танасије Маринковић у Уставном суду Србије 
и у поменутом тексту у Аналима. Они би могли показати не само 


Закона о црквама и верским заједницама“, Анали Правног факултета у Београду 
1/2011, 367 385. 


2 Марија Драшкић, „Право детета на слободу вероисповести y школи“, Ана 


ли Правног факултета у Београду 1 4/2001, 511 523; Сима Аврамовић, „Право на 
верску наставу у нашем и упоредном европском праву“, Анали Правног факултета 
y Београду 2005/1, 46 64; Марија Драшкић, „О веронауци у државним школама, дру 

ги пут“, Анали Правног факултета у Београду 1/2006, 135 151; Сима Аврамовић, 
„Уставност верске наставе у државним школама res iudicata“, Anaru Правног 
факултета у Београду 2/2006, 251 257. 


3 Уставном суду Србије су поднета четири предлога и једна иницијатива за 


оцену уставности више одредаба Закона о црквама и верским заједницама, Службени 
гласник РС, бр. 36/06. Предлоге су поднели Центар за толеранцију и међурелигијске 
односе из Београда (2006), Хришћанска баптистичка црква из Београда (2006), 
Протестантска еванђеоска црква из Београда (2006) и Протестантска еванђеоска 
црква „духовни центар“ из Лесковца, док је иницијативу поднела Коалиција за 
секуларну државу из Београда (2008). 

да ЗЦВЗ у кључним оспореним одредбама није неуставан, већ и да 
супротни аргументи у доброј мери рефлектују извесна предубеђења 
у схватању секуларности. 


Основни проблем у вези с неразумевањем оспорених одредби 
ЗЦВЗ проистиче из неразвијености научне дисциплине која je код 
нас тек недавно названа Државно-црквено право. Та научна област, 
али и прилично развијена грана права, увелико је позната под нази- 
BoM Staatskirchenrecht у немачком говорном подручју, као droit civil 
ecclésiastique у француском, diritto ecclesiastico у италијанском (чак 
понекад још прецизније: diritto civile ecclesiastico, које је сасвим раз- 
личито од појма diritto canonico), а све је распрострањенији енглески 
назив Law on Religion. У тој дисциплини и одговарајућој литера- 
тури су дати многи одговори на питања која су постављена прили- 
ком оспоравања уставности појединих одредаба ЗЦВЗ. Утолико је 
значајније било експертско мишљење које је Уставном суду Србије 
доставио Герхард Роберс, професор Правног факултета Универзи- 
тета у Триру, познати светски ауторитет за ову дисциплину, судија 
Врховног апелационог суда у немачкој покрајини Рајна-Палатинат, 
једна од водећих личности у ОЕБС-овом (OSCE) панелу експерата y 
оквиру ODIHR (Office for Democratic Institutions and Human Rights). 
V његовом тексту, који се односи на два кључна спорна питања, из- 
ричито се тврди да законско разликовање традиционалних цркава 
и верских заједница, с једне, и осталих верских ентитета, с друге 
стране, као и начин на који ЗЦВЗ регулише услове за регистровање 
цркава и верских заједница није неуставан нити је у нескладу са 
међународним и европским стандардима у вези с тим сегментима 
правне регулативе.? 


Супротно мишљење о та два најважнија оспорена питања, по- 
ред предлагача, заступа и Маринковић, у основи првенствено кроз 
нормативистичка извођења, с лепим правничким резоновањем, мада 
понекад заснованим на погрешним премисама и чини се не увек с 


4 Вид. више Сима Аврамовић, Прилози настајању државно црквеног права 
у Србији, Београд 2007, 10 11. 


5 У финалном налазу Роберс истиче: l. законско разликовање између 


традиционалних цркава и верских заједница, с једне, и осталих цркава и верских 
заједница у Републици Србији, с друге стране, само по себи, и у смислу Закона 
о црквама и верским заједницама који одређује правни положај цркава и верских 
заједница у Србији, јесте у складу с Уставом Републике Србије и међународним и 
европским стандардима, а нарочито је у складу с Европском конвенцијом за заштиту 
људских права и основних слобода; 2. разликовање које је у погледу регистрације 
цркава и верских заједница предвиђено чланом 18 Закона између традиционалних 
цркава и верских заједница, с једне, и осталих цркава и верских заједница, с друге 
стране, није дискриминаторно у смислу Устава Републике Србије и међународних и 
европских стандарда, а нарочито у погледу Европске конвенције за заштиту људских 
права и основних слобода, вид. С. Robbers, (2010), 284. 

довољним познавањем огромне светске литературе о тим питањима, 
као и решења у упоредном праву. Због тога је вероватно имало смис- 
ла, како у расправи на Уставном суду, тако и у овој прилици, указати 
и на један број другачијих аргумената. 


1. РАЗЛИКОВАЊЕ ПРАВНОГ ПОЛОЖАЈА ПОЈЕДИНИХ 
ЦРКАВА И ВЕРСКИХ ЗАЈЕДНИЦА ДИСКРИМИНАТОРНО 
ИЛИ ЛЕГИТИМНО РЕШЕЊЕ? 


Наш ЗЦВЗ тројако разврстава све цркве и верске заједнице 
на „традиционалне цркве и верске заједнице“, „конфесионалне 
заједнице“, и „друге верске организације“. Као традиционалне цркве 
и верске заједнице су одређене оне „које у Србији имају вишевеков- 
ни историјски континуитет и чији је правни субјективитет стечен на 
основу посебних закона“, те им je он због тога и сада признат ex lege.? 
Све остале цркве и верске заједнице, тј. „конфесионалне заједнице“ 
(чији је правни статус био регулисан у складу са законима донетим 
после Другог светског рата) и „друге верске организације“ (које раније 
нису биле регистроване), морају да поднесу захтев за регистрацију 
уколико желе да стекну правни субјективитет. Ово решење је оспоре- 
но као дискриминаторно и неуставно, јер је наводно супротно одред- 
бама Устава Србије о једнакости свих, забрани дискриминације (чл. 
21), о равноправности цркава и верских заједница (чл. 44), а посебно 
одредби из чл. 14 Европске конвенције о људским правима о забрани 
сваке дискриминације (укључујући и верску). Тврди се да је увођење 
категорије традиционалних цркава и верских заједница неуставно, 
јер се све цркве и верске заједнице у правима морају у потпуности 
изједначити. 


При трагању за одговором на питање оправданости и дозво- 
љености класификовања цркава и верских заједница у различите 
категорије, па и њиховог законског привилеговања, пре свега у доме- 
ну регистровања, од велике помоћи могу бити решења у упоредном 
праву, теоријски ставови које нуди литература, као и поједине пре- 
суде Европског суда за људска права. 


Законодавство низа држава издваја једну, по правилу већинску 
цркву или верску заједницу као привилеговану, дајући јој посебан 


6 У чл. 10, cr. 1 и 2 ЗЦВЗ је одредио седам традиционалних цркава и 
верских заједница. После одређивања поменутог критеријума, поименце је наведено 
пет цркава (Српска православна црква, Римокатоличка црква, Словачка евангеличка 
црква а. в., Реформатска хришћанска црква и Евангеличка хришћанска црква а. в.) и 
две верске заједнице (Исламска верска заједница и Јеврејска верска заједница), као 
и појединачни закони којима је пре Другог светског рата регулисан њихов правни 
положај и за сваку установљен статус правног лица ex lege. 

правни положај (систем државне цркве). Такав приступ, по правилу 
историјски условљен и оправдаван, ни у пракси ни у теорији не от- 
вара питање да ли се на тај начин дискриминишу остале цркаве и 
верске заједнице. Ово утолико пре, јер је у великом броју случајева 
(мада не и увек) принцип државне цркве предвиђен уставом (иако 
се негде то одређује на нивоу закона, а понекад чак само уговором 
— конкордатом). Неспорни одговор je да сам по себи систем држав- 
не цркве није дискриминаторан, уколико се на тај начин не дово- 
ди у питање остваривање верских права и слобода других цркава 
и верских заједница (како њихових припадника појединачно, тако 
и као колективитета). Без обзира на околност што се у скоро свим 
тим државама начелно прокламује уставни принцип једнакости, рав- 
ноправности и недсикриминације, као и у нашем Уставу, државна 
црква ипак добија недвосмислено привилегован статус. То никако не 
значи да би, a contrario, у систему сепарације државе и цркве, било 
дискриминаторно разликовати један круг цркава и верских заједница 
из одређених објективних разлога и доделити му другачији прав- 
ни положај у односу на остале.' Управо због тога се и у земљама 
које прибегавају систему одвојености, у више законодавстава, срећу 
решења према којима одређени број цркава и верских заједница 
имају ex lege различит — посебан статус. Да се такав приступ не сма- 
тра дискриминаторним (поново, пре свега у домену регистровања), 
потврђује чињеница да је у њиховим правним системима он пре- 
трпео тест уставности и усклађености с међународним и европским 
стандардима, као и да је стекао одговарајуће теоријско оправдање. 
У многим таквим правним системима само неке од цркава и вер- 
ских заједница добијају статус правног лица на основу самог зако- 
на, по систему пријаве (док друге подлежу регистрацији по систему 
одобрења) и означавају се различитим називима: државно признате 
(Немачка, Аустрија, Белгија, Румунија), традиционалне (Бугарска, 
Литванија, Белорусија), историјске (Мађарска). Ево само неколико 
најупечатљивијих примера изложених по азбучном реду. 


Аустрија (на основу Закона из 2002. године, као и пропи- 
са из 1874. и 1998. године) одређује три категорије цркава и вер- 
ских заједница (у теорији државно-црквеног права обично називан 
three tier system). Прва обухвата 13 јавно признатих религија, које 
држава одређује подзаконским актом заснованим на поменутим за- 

7 Један од водећих америчких ауторитета у овој области, нарочито афирмисан 
као поборник либералног режима регистровања цркава и верских заједница и 
принципа равноправности, као легитимне основе за такво разликовање у третману 
појединих верских колектива наводи историјске и традиционалне разлоге, стечена 
права, оформљени идентитет, социјални мир, као и практичне разлоге, вид. Cole W. 
Durham, (2004), „Facilitating Freedom of Religion ог Belief through Religious Associa 
tions“, Facilitating Freedom of Religion or Belief: A Deskbook (ed. T. Lindholm, W. C. 
Durham), Leiden 2004, 330. 

конима. За улазак у ту категорију потребно је да верска група има 
најмање 16.000 следбеника (0,2% укупног броја становника), као 
и да постоји најмање 25 година (од чега најмање 10 година као 
„верска заједница“).* Другу категорију (која је уведена Законом из 
1998. године) чине правно признате верске заједнице (eingetragene 
religióse Bekenntnisgemeinschaften), тј. регистровани верски колекти- 
ви који имају најмање 300 верника, који су и у погледу обима пра- 
ва ограниченији од оних из прве групе. Трећу групу представљају 
верски колективи — асоцијације, који нису правно признати ни реги- 
стровани, тако да не могу учествовати у правном промету, али могу 
захтевати стицање статуса „верске заједнице“, о чему одлучује Ми- 
нистарство образовања и културе. 


Белгија (Закони из 1870, 1974, 1985) ex lege даје статус прав- 
ног лица једино тзв. признатим религијама, које чине шест цркава и 
верских заједница (католичка. протестантска, јеврејска, англиканска, 
исламска, православна). Оне имају бројне привилегије, иако правни 
систем начелно прокламује начело једнакости религија. Међутим, 
због знатно већих привилегија које има Католичка црква у односу 
на остале признате религије, многи писци сврставају и Белгију у 
three пет system, rie у први ред спада Католичка црква, у другу групу 
осталих пет признатих религија, а у трећу непризнате цркве и верске 
заједнице. Оне могу добити статус правног лица кроз судски посту- 
пак у коме се утврђује да ли имају карактер верске заједнице (систем 
одобрења). 


Белорусија (Закон из 2002. године) самим законом одређује 
традиционалне цркве и верске заједнице, истичући при том посебну 
улогу Православне цркве (поред католичке, јеврејске, муслиманске и 
евангеличке лутеранске вероисповести), а осим њих познаје још три 
категорије: верске заједнице, верска удружења и национална верска 
удружења. 


Бугарска (Закон из 2002. године) признаје ex lege статус тради- 
ционалне само Бугарској православној цркви, док се све друге цркве 
и верске заједнице региструју у поступку пред судом под одређеним 
условима, по систему одобрења. 


Италија у основи такође познаје three tier system цркава и Bep- 
ских заједница. У прву категорију спада Католичка црква, која има 
посебан третман и привилегије („због бројности верника, признатог 
друштвеног и историјског значаја“), у другу признате цркве и верске 
заједнице с којима је закључен посебан споразум, а у трећу непри- 
знате цркве и верске заједнице. 


Ову врсту правних лица је дефинисао још Anerkennungsgesetz из 1874. 
године, а додатно је услове за припадање тој категорији прописао Закон из 1998. 
године. 

Литванија (Закон из 1995. године) разврстава цркве и верске 
заједнице у две категорије. Прву чине државно признате цркве и 
верске заједнице, чији се статус и правни субјективитет стиче одлу- 
ком парламента, уз позитивно мишљење Министарства културе (и 
најмање 25 година постојања). Другу категорију чине нетрадицио- 
налне (за чије је постојање неопходно да има најмање 30 верника). 


Немачка дели цркве и верске заједнице у две групе: правна 
лица јавног права, која ex lege добијају такав привилеговани положај 
(католичка и протестантска) и правна лица приватног права (све 
остале). Разлог за издвајање поменуте две деноминације је, према 
Уставу, чињеница да су тај положај уживале у прошлости. 


Румунија (Законом из 2006. године) такође уводи систем 
три категорије: религије (које су признате у самом закону), верска 
удружења (која морају имати најмање 300 чланова) и верске групе 
(које немају статус правног лица). Да би једно верско удружење стек- 
ло статус признате религије, потребно је да најмање 12 година кон- 
тинуирано обавља регистровану верску активност у земљи и да има 
око 22.000 следбеника, тј. 0,1% популације. 


Русија (Закон из 1997. године), познаје три категорије верских 
организационих облика, с различитим правним статусом и различи- 
тим привилегијама. Први, највиши ниво организовања представљају 
централне верске организације, које могу бити регистроване само 
уколико обједињују најмање три локалне верске организације 
исте деноминације. Други ниво организовања су локалне верске 
организације (које могу стећи својство правног лица под условом 
да имају најмање 10 следбеника на тој територији и функционишу 
најмање 15 година). Трећа група, без статуса правног лица, су тзв. 
верске групе. 


Словачка (Закон из 2007. године) за регистровање држав- 
но признатих цркава и верских заједница захтева потписе најмање 
20.000 држављана. Остали, мањи верски колективи се могу реги- 
стровати као удружење грађана. 


Француску карактерише историјски условљена подела на два 
основна облика: верска удружења (associations cultuelles) и като- 
личка дијацезална удружења (associations diocésaines). Ова друга су 
историјски настала као последица Закона о одвајању цркава од држа- 
ве из 1905. године, када је Католичка црква одбила да своје бискупије 
и парохије трансформише у верска удружења која је предвиђао тај 
закон, те се од 1924. године формирао посебан институционални 
облик католичких верских заједница. Остале верске заједнице могу 
функционисати без регистровања. 


Чешка (Закон из 2002. године) предвиђа систем две категорије 
(two tier system). У прву, привилеговану категорију спадају они који 
су постојали најмање 10 година као верски колективи регистрова- 

ни у другој категорији и имају најмање 0,1% следбеника од укупне 
популације (око 10.000 грађана). За регистровање у другом, нижем 
организационом нивоу, потребно је најмање 300 потписа држављана- 
-верника уз низ других услова. Остали верски колективи немају ста- 
тус правног лица. 


Мада је на расправи у Уставном суду поменуто да упоредно право 
није извор уставног права, што је неспорно, не може се негирати значај 
чињенице да је упоредно право драгоцен параметар за процењивање да 
ли је једно решење у великом броју демократских држава прихваћено 
као уставно, легитимно и усклађено с међународним и европским 
стандардима. Због тога није неважна чињеница да разликовање више 
категорија верских ентитета с одређеним правним статусом и условима 
за стицање правног субјективитета, који нису једнаки за све, уопште 
није неуобичајена у упоредном праву. Одредбе о недискриминацији и 
равноправности у унутрашњем праву и међународним документима не 
подразумевају да је искључена свака могућност правног разликовања 
појединаца и колектива, уколико је оно засновано на објективним и 
разумним критеријумима. 


На теоријском нивоу, детаљнији одговори на питање да ли се 
начело једнакости цркава и верских заједница (предвиђено у мно- 
гим уставима) нарушава њиховим различитим класификовањем или 
установљавањем посебних права за само неке од њих, најчешће се 
среће у немачкој правној теорији. Обично се истиче да једнакост 
верских заједница не значи и њихову идентичност, него адекватно 
уживање законом гарантованих права. „Једнак третман подразуме- 
ва једнако третирање онога што је једнако, а неједнако третирање 
онога што је неједнако, у складу са степеном разлика. Једнак трет- 
ман у правној пракси и доктрини није идентичан третман, већ много 
софистицираније, третман у складу са специфичностима предмета о 
коме ce ради“.? Ових дилема су били свесни мислиоци још пре много 
векова. Тако je за покољења остала упамћена Плинијева мисао Nihil 
est tam inaequale, quam aequitas ipsa — „Ништа није тако неједнако, 
као сама једнакост“. Једнакост y неједнаким условима представља 
своју супротност. Уосталом, сличну идеју одражава и стара латинска 
правничка мудрост — summum ius, summa iniuria. Једнак правни 
положај верских заједница, следствено томе, значи одговарајуће 
коришћење свих права на једнак начин, уз разлике које произлазе из 
здравог разума и у границама које су одређене законом.! У два рада 


? Gerhard Robbers, (1994), „Religious Minorities in Germany“, The Legal Status 
of Religious Minorities in the Countries of the European Union, Milano 1994, 153. Вид. 
u Gerhard Robbers, (2005), ,,Living values. The Constitution for Europe and the Law on 
Religion“, Religion and Society: Emerging Questions (ed. Monsignor W. Onclin Chair), 
Leuven 2005, 19 32. 


10 Вид. више о разним аргументима y TOM правцу који ce често кори 
сте у литератури Сима Аврамовић, Душан Ракитић, „Колективна права и верска 

посвећена искључиво овој проблематици, један од најистакнутијих 
немачких стручњака недвосмислено показује да паритет и једнакост, 
гарантовани уставним и законским нормама, не значе и апсолутну 
идентичност у остваривању верских права.!! „Парадигма која гаран- 
тује пуно поштовање верске слободе јесте једнакост, а не идентичност 


права“. !2 


Овакво резоновање потврђено је и у више пресуда Европског 
суда за људска права (даље: ЕСЉП). Поред давног, „Белгијског 
лингвистичког случаја“ из 1968. године, који помиње и Маринковић, !3 
где је Суд истакао да правна једнакост не може бити апсолутна, да 
забрана дискриминације не подразумева забрану сваког правног 
разликовања, као и да одређене правне неједнакости доприносе томе 
да се исправе фактичке неједнакости, још јаснији пример у домену 
верске дискриминације нуди пресуда ЕСЉП у случају Јеховини 
сведоци против Аустрије.!" У параграфу 96 те пресуде се каже: „Суд 
држи да чл. 14 не забрањује државама-чланицама да групе третирају 
различито како би ce исправиле 'фактичке неједнакости’ међу 
њима; наиме, у одређеним околностима пропуштање да се исправе 
неједнакост кроз различито поступање, може само по себи довести 
до кршења тога члана... Разлике у третману су, међутим, дискрими- 
наторне, када немају објективно и разумно утемељење; другим речи- 
ма, уколико не следе легитимни циљ или уколико не постоји разумни 


слобода у Србији (историјскоправно утемељење)“, Колективна права и позитивна 
дискриминација у уставноправном систему Републике Србије (прир. М. Јовановић), 
Београд 2009, 95 118. 


!! Martin Heckel, ,,Die religioinsrechtliche Paritát^, Handbuch des Staatskirch 
enrechts der Bundesrepublik Deutchland, 1, Berlin 1994, 589 622; исти, „Паз Gleich 
behanlungsgebot im Hinblick auf die Religion“, Handbuch des Staatskirchenrechts der 
Bundesrepublik Deutchland, 1, Berlin 1994, 623 650. 


12 Gerhard Robbers, (2001), „Religious Freedom in Germany“, Brigham Young 
University Law Review 2/2001, 666: ,,To safeguard religious liberty, the correct paradigm 
is equal rights, not identical rights. The paradigm of identical rights cannot appreciate the 
societal function of a religion, its historical impact, or its cultural background. Identical 
rights would preclude a miltitude of manifestations of positive religious freedom“. 


13 T. Маринковић, 372. 


14 Religionsgemeinschaft der Zeugen Jehovans and others v. Austria, Application 
no. 40825/98, Judgment 31 July 2008. Аустрија je изгубила овај спор не због Tora 
што je Суд проценио да je њен three tear system дискриминаторан или у нескладу ca 
међународним и европксим нормама и стандардима, већ првенствено због тога што је 
нашао да одлука аустријских државних органа да Јеховиним сведоцима не признају 
својство јавноправног лица и тако их региструју, нарушава право на благовремено 
одлучивање (поступак ce развлачио 20 година — првих десет недоношењем било 
какве одлуке, а других десет у дугој процедури одлучивања). Повређено је и право 
на једнако поступање, јер се разлике у третману Јеховиних сведока код регистровања 
не заснивају на објективном основу (уз нарочито истицање да је регистрација до 
звољена Коптској православној цркви, мада је краће време присутна у Аустрији од 
Јеховиних сведока). 

однос пропорционалности између средстава која се користе и циља 
који се жели постићи. Државе чланице имају простор за процену 
када и у којој мери су разлике, у иначе сличним ситуацијама, оправ- 
дане“. Врло сличну идеју, па и формулацију, садржи одлука ЕСЉП и 
у случају Фернандез и Гарсија против Шпаније. !> 


И не само то. Чак се и у једном броју важних међународних 
докумената који се односе на верске слободе експлицитно дозвољава 
државама-чланицама да различито поступају према појединим 
црквама и верским заједницама при нормирању у националном за- 
конодавству, поготово имајући у виду историјске околности, на- 
равно уз ограду да све евентуалне разлике морају бити засноване 
на објективним критеријумима и да се не користе са циљем да се 
оправда дискриминација.! Исто тако, не сматра се дискриминатор- 
ним да држава организује и плаћа верску наставу у државним шко- 
лама само за одређене цркве и верске заједнице и сматра се легитим- 
ним посебан статус који у том погледу могу имати „традиционалне 
и дуго установљене религије“, али се препоручује (не више од тога) 
да верска настава све више треба да добија когнитивни, а све мање 
конфесионални карактер.!' Уосталом, и сам Лисабонски уговор по- 
зива национална законодавства да поштују своје богатство у разли- 
кама. Комитет за елиминисање расне дискриминације је 1993. године 
истицао да разлике у третману не значе дискриминацију уколико су 
засноване на легитимним критеријумима, а Комитет за људска права 
УН још 1989. године да једнакост не значи идентичан третман. Чак 
и један од најистакнутијих америчких стручњака и велики поборник 
најшире схваћених верских слобода, Кол Дарам, с приметном дозом 
незадовољства, констатује да се не сматра да различито третирање 
различитих верских група, нарочито видљиво код система са стра- 
тификованим категоријама правних лица (multi-tier systems) наруша- 
ва норме Европске конвенције о заштити људских права и OCHOB- 
них слобода (даље: ЕКЉП), као и да могу постојати објективни и 


15 Alujer Fernández, Caballero Garcia v. брат, Appl. по. 53072/99, Judgment 1 
June 2001, где се истиче да cy разлике у третману дозвољене под условом да за TO 
постоји објективно и разумно оправдање. 


'6 Guidelines for Review of Legislation Pertaining to Religion or Belief, OSCE/ 
ODIHR, Vienna Edinburgh 2002, B.3.: „Legislation should be reviewed to assure that any 
differentiations among religions are justified by genuinely objective factors and that the risk 
of prejudicial treatment is minimized or totally eliminated. Legislation that acknowledges 
historical differences in the role that different religions have played in a particular country's 
history are permissible so long as they are not used as a justification for discrimination". 
Узгред, при састављању овог документа који je усвојила Венецијанска комисија 2004. 
године, важну улогу имао је и поменути немачки професор Герхард Роберс. 

V Toledo Guiding Principles on Teaching about Religions and Belief in Public 
Schools, OSCE/ODIHR, Warsaw 2007. Поново узгред буди речено, аутор овог текста 
је учествовао у припремању и изради тог документа као члан панела експерата 
OSCE/ODIHR за верске слободе. 

разумљиви разлози који оправдавају различит третман.!“ Дакле, од- 
говор је јасан: multi-tier system није per se дискриминаторан и није y 
контрадикцији са принципом једнакости. 


Другим речима, међународни и европски стандарди разумеју 
потребу да се различите ствари нормирају различито, али под усло- 
вом да се те разлике заснивају на објективним и разумним основама. 
Отуд истакнути италијански аутор у овој области, Силвио Ферари, с 
правом каже да је једини прави проблем приликом одабира одређеног 
броја цркава и верских заједница којима се даје неко посебно право, 
што је неизбежно (као, на пример, у случају организовања верске на- 
ставе у државним школама), у ствари проблем критеријума. !" 


А како је у погледу критеријума за разликовање цркава и 
верских заједница поступио српски законодавац? Он не користи 
прилично флексибилна, непоуздана и лако оспорива мерила за 
установљавање различитог положаја појединих верских група, као 
што су дужина постојања или број верника, мада је то, како је упо- 
редни приказ показао, најчешћи случај. ЗЦВЗ при одређивању круга 
верских колективитета које ће добити статус традиционалних, и тиме 
правни субјективитет ex lege, узима сасвим објективан критеријум, 
јединствен у упоредном законодавству, ослоњен на један важан, 
општи правни принцип. Наиме, традиционалним, тј. онима које се 
региструју на основу самог закона по систему пријаве, се сматрају 
све оне цркве и верске заједнице које су статус правног лица већ 
имале на основу ранијих закона донетих пре Другог светског рата, 
а који им је укинут под комунистичким режимом после рата. Дакле, 
свака црква или верска заједница чији је правни статус и одговарајућа 
права (на пример, на верску наставу у државним школама) раније га- 
рантовао закон, који је комунистичка власт потом укинула, има пра- 
во на посебан вид повраћаја свог претходног правног положаја, на 
особени restitutio in integrum. Елементарна правна начела налажу да 
стечена права која су претходно постојала, па насилно била укину- 
та, њиховим титуларима морају бити враћена. Није лако оспоравати 


18 Cole W. Durham, (2010), „Legal Status of Religious Organizations: A Com 
parative Overview", The Review of Faith & International Affairs, 8, 2/2010, 3 14: ,,Thus 
far, the differential treatment of differing religious groups that is evident in such stratified 
systems has not been held to violate antidiscrimination norms of the European Conven 
tion for the Protection of Human Rights and Fundamental Freedoms (ECHR)... There are 
reasonable and objective considerations, growing out of history, tradition, accrued obliga 
tions, identity forming and government limiting roles, social peacekeeping and the prac 
ticalities of dealing with major churches that justify differential treatment. Вид. скоро 
идентично и C. W. Durham, (2010), 329 330. Ha сличним начелним позицијама стоји 
и Sergej Flere, „Registration of Religious Communities in European Countries“, Poli 
tikologija religije 1/2010, 99 115. 


1? Silvio Ferrari, ,,L’enseignement des religions en Europe: un aperçu juridique“, 
Des maitres et des dieux. Ecoles et religions en Europe (ed. J. P. Willaime, S. Mathieau), 
Paris Berlin 2005, 36. 

да је тај циљ легитиман, као и да основ који се наводи у помену- 
том српском закону за неједнак третман традиционалних цркава и 
верских заједница у односу на остале верске групе, не делује заиста 
крајње објективно и разумно. Преостаје само питање шта би могао 
бити објективнији критеријум од враћања насилно одузетих стече- 
них npaBa? Број следбеника или дужина постојања то свакако нису. 
А околност да се традиционалном не сматра само изразито већинска, 
Српска православна црква, него и шест других које испуњавају исти 
законски услов, без обзира на број следбеника, дужину присуства, 
друштвени и историјски значај и сл., дакле уз ослонац на једну егзем- 
пларно објективну чињеницу (претходно постојање или непостојање 
одређеног статуса и права), додатно увећава оправданост таквог при- 
ступа и легитимност законског решења.>! 


Све ово, дакако, не значи да се другим верским колективима, 
који не припадају категорији традиционалних, смеју наметати дис- 
криминаторне препреке при остваривању законског права да буду 
регистровани или у остваривању других индивидуалних и колек- 
тивних верских права. Услови за регистовање свих других верских 
колектива морају бити што повољнији и лакши за испуњавање, уз 
минимална и стриктно утврђена легитимна законска ограничења 
(limitation clauses).? Управо питање шта се може подразумевати под 
неповољним, отежавајућим условима за регистровање (burdensome 
је термин који се у тим случајевима у теорији најчешће користи) от- 
вара наредни сегмент овог проблема. 


20 Аргумент који износи T. Маринковић, 375 да је „географски и социо 
културни оквир у коме су се доносили закони тадашње Југославије... толико 
различит од савременог либералнодемократског политичког система савремене 
Србије“, тешко да може да отрпи критику концепта стечених права. Зар приватна 
својина стечена према прописима и под условима који су постојали пре Другог 
светског рата не подлеже реституцији? А наставак резоновања, у коме се признаје 
да је поштовање стечених права нешто што одликује демократска друштва, али да 
се поставља питање када су она стечена и да ли је тада друштво било демократско, 
и да при том олако даје априорну негативну оцену о политичком систему Краљевине 
Југославије, отвара једно par excellance политичко, па и идеолошко питање, коме 
није место у оваквом правном контексту. 


?! Уосталом, тако резонује и Annamaria Csiziné Schlosser, „Legal Status 


of Churches and Religious Communities in Serbia according to the New Law (with a 
comparative analysis)“, REVACERN Religions and Values: Central and Eastern Euro 
pean Research Network 2007 2009, 8, доступно на http://www.revacern.eu/exchange 
programme/ep 2 final/EP2%20%20schlosserpdf, прихватајући y основи аргументе 
изложене код Sima Avramović, „Das neue serbische Religionsgesetz", Ósterreichisches 
Archiv für Recht & Religion 3/2006, 447 460. 


22 Тако je и поступио ЗЦВЗ у чл. 43, ст. 1 и 2, скоро идентично као чл. 9 
Европске конвенције за заштиту људских права и основних слобода (предвиђајући 
следећа легитимна ограничења: деловање супротно Уставу и јавном поретку, угро 
жавање живота, здравља, слободе и права других, права деце, права на лични и 
породични интегритет и права на имовину) 


290 


Сима Аврамовић (стр. 279 301) 


2. УСЛОВИ ЗА РЕГИСТРОВАЊЕ ЦРКАВА И ВЕРСКИХ 
ЗАЈЕДНИЦА ЛИБЕРАЛНО ИЛИ НЕУСТАВНО РЕШЕЊЕ? 


Друга кључна тема је да ли број следбеника који се у ЗЦВЗ 
захтева представља отежавајући (burdensome) услов за регистровање, 
који угрожава колективну верску слободу, као и да ли угрожава право 
појединца на неизјашњавање о верској припадности. Другим речима, 
да ли је постављање било каквих услова за регистрацију уставно и 
у складу са међународним стандардима, с обзиром на то да је сло- 
бода вероисповести загарантована не само као индивидуално, него 
и као колективно право. Да подсетимо, Закон предвиђа да захтев за 
регистрацију поднесе 0,001% следбеника, било српских или страних 
држављана са сталним боравком y Србији.23 Либерално и легитимно 
или рестриктивно, конзервативно, дискриминаторно и противустав- 
но? 

Почнимо поново од решења у европском упоредном праву у 
погледу захтева за регистровање које постављају неке друге државе, 
опет изложених према азбучном реду. 


Аустрија — 0,2% укупног броја становника (16.000 следбеника), 
најмање 25 година постојања, а 300 следбеника за нижи организа- 
циони облик; 


Баварска (различито по немачким федералним јединицама) — 0,1% 
популације; 


Белгија – „довољан број следбеника“ (у пракси 10.000) и „дуготрајно 
постојање“; 


Босна и Херцеговина — 300 верника (са потписима, као и код свих 
других држава); 

Естонија – 12 следбеника; 

Јерменија – 200 следбеника; 

Летонија — 25 следбеника; 

Литванија – 30 следбеника; 


Мађарска — 100 следбеника (законски предлог: 10.000 оснивача и 
100 година постојања); 


Пољска — 100 следбеника; 
Португал — 30 година постојања у „организованом облику“; 


Румунија – 0,1 % укупне популације (око 22.000 верника) и 12 година 
постојања; 


Русија – постојање најмање 3 локалне верске заједнице у држави, 50 
година постојања; 


23 Un. 18, cr. 2, тач. 1 ЗЦВЗ. 

Словачка – 20.000 следбеника; 
Словенија – 100 следбеника (до 2007. године – 25 следбеника); 
Украјина – 10 следбеника; 


Хрватска – 500 следбеника и претходна регистрација у статусу прав- 
ног лица приватног права најмање 5 година; 


Чешка — 0,1% укупне популације (10.000 следбеника) и 10 година 
постојања у нижем статусу, а 300 следбеника за регистровање у ни- 
жем организационом облику. 


Пошто је законски услов за регистровање верског колектива 
у Србији одређен у процентима на 0,001% држављана, у апсолут- 
ном броју он се своди на то да је потребна подршка 100 верника да 
би се основала једна црква или верска заједница (пошто званична 
статистика још увек у становнике Србије убраја и становништво на 
Косову и Метохији). Упоредни приказ јасно указује да у проценти- 
ма српски ЗЦВЗ поставља далеко најнижи захтев у односу на друге 
државе које региструју верске колективе, а и апсолутни број од 100 
верника представља сасвим разуман, просечан европски стандард, 
чак далеко либералнији него у приличном броју других европских 
земаља, укључујући и неке државе-чланице ЕУ. На тим основама се 
његова уставност не може успешно оспоравати. 


Да ли тај законски услов за последицу може имати недобро- 
вољно изјашњавање о верским уверењима појединаца (што брани 
већ сам Устав Републике Србије, ЗЦВЗ и многи међународни ак- 
ти), чиме се проширује овај приговор о неуставности? Сасвим је 
очигледно да се на овај начин нико не присиљава на изјашњавање о 
свом верском уверењу (што представља предмет заштите поменутих 
правних норми), већ у оквирима своје аутономије воље и по сопстве- 
ном уверењу одлучује хоће ли или не ставити свој потпис на један 
такав захтев. Свакако се на то може рећи да није искључено да би 
један број следбеника неке верске заједнице могао оклевати да се 
на тај начин јавно декларише. Али, такав приговор (претпоставка) 
пре спада у домен примене (па и политике, социопсихологије, можда 
и економских или других бенефиција, као и многих других неправ- 
них момената), тако да сличне спекулације не би требало да буду 
предмет оцене уставности једног закона. Важно је једино да ли на 
овај начин закон некога приморава да се без своје жеље изјашњава 
о својим верским уверењима, што овде очигледно није случај. Но, 


24 Чл. 43, ст. 2 Устава РС: „Нико није дужан да се изјашњава о својим верским 
и другим уверењима“; Чл. 2 ЗЦВЗ: „Нико не сме бити подвргнут принуди која би 
могла угрозити слободу вероисповести, нити сме бити присиљен да се изјасни о 
својој вероисповести и верским уверењима или њиховом непостојању“. 

25 y том смислу Т. Маринковић, 371. 

26 Слично питање се постављало у теорији и код верске наставе у државним 
школама. Да ли опредељивање за похађање или непохађање верске наставе значи 

уколико се већ хоће ићи тим неправним путем, истине ради мора 
се уочити још један важан детаљ по коме је ЗЦВЗ различит од ско- 
ро свих других одредби те врсте у упоредном праву: поред домаћих 
држављана, иницијатори регистровања цркве или верске заједнице 
могу бити и страни држављани са сталним боравком на територији 
Србије. Код њих би евентуалне поменуте социопсихолошке баријере 
вероватно биле мање изражене, тако да не би било тешко обезбе- 
дити 100 потписа из једног и другог корпуса. Уосталом, и све дру- 
ге државе које захтевају одређени број следбеника за регистровање 
верског колектива такође траже доказ о тој чињеници кроз потписе 
оснивача, што само по себи не мора да значи и изјашњавање о ве- 
роисповести, поготово не присилно, због чега ни у једној од помену- 
тих држава слични приговори нису дали резултат и овај критеријум 
је опстао као легитиман. Просто, закон овде не прописује дужност 
на изјашњавање, него само оставља могућност да сходно својој 
вољи појединац учествује или не учествује у оснивању једне верске 
организације и то потврди својим потписом. 


Очигледни ratio овог решења је потреба да се приликом 
регистровања цркава и верских заједница обезбеди виши сте- 
пен озбиљности, будуће стабилности и трајности него приликом 
оснивања неког другог правног лица типа удружења грађана. Све ово 
је утолико пре оправдано, уколико се има на уму да верска правна 
лица по правилу добијају одговарајуће бенефиције, пре свега у по- 
гледу пореских олакшица, тако да је у упоредном праву осведочен 
низ случајева злоупотреба на том плану (додуше, то је поново не- 
правни аргумент). 


Све у свему, ова оспорена решења из ЗЦВЗ несумњиво не за- 
диру у forum externum (чак ни малих верских заједница), јер је праг 
у погледу потребног броја иницијатора за регистровање низак и раз- 
уман (а потпуно је легитимно да постоји), и сасвим је у складу с 
праксом у другим европским земљама. Условљавањем регистрације 
цркве или верске заједнице одређеним бројем следбеника и њиховим 
потписима никоме се не намеће дужност изјашњавања о верским 
уверењима, тако да законом није нарушен ни forum internum, па се 


угрожавање права на неизјашњавање? Није требало много теоријских напора да 
се докаже да, поготово када постоји могућност оптирања за верску наставу или 
алтернативни предмет (етика, грађанско васпитање), избором или неизбором верске 
наставе као предмета, не присиљава на изјашњавање о својим верским уверењима. 


Иста тема се варира и у вези с изјашњавањем о верској припадности приликом 
редовног пописа становништва. Доклегод је омогућена слобода избора да се о том 
питању не изјасни (што је правило), нема обавезе ни присиљавања. Оптирање за 
једну или другу могућност (верска настава или други предмет, изјашњавање на 
попису о верском уверењу или одбијање одговора, давање или недавање потписа за 
регистовање верске заједнице) не значи присилу да се неко мора изјаснити о свом 
верском уверењу. Кад год постоји алтернатива и простор за слободу воље, право на 
неизјашњавање није повређено. 

отуд такво решење које постоји у бројним државама ниједном пре- 
судом ЕСЉП не доводи у питање. Он није угрожен ни у смислу везе 
чл. 9 и чл. 11 ЕКЉП (однос индивидуалне и колективне слободе 
вероисповести), утолико пре јер је према ЗЦВЗ право на слободно 
вероисповедање могуће остваривати и без регистровања цркве или 
верског колектива (за разлику од решења у неким другим земљама). 
А о томе до које мере je forum internum заиста апсолутно право, како 
се често априорно тврди,” вреди сагледати и озбиљна теоријска 
неслагања, нарочито имајући у виду дешавања последњих десетак 
година,“ што далеко превазилази тему овог текста. 


3. НАЧЕЛО СВЕТОВНЕ ДРЖАВЕ ШТА ДОИСТА ЗНАЧИ 
ОДВОЈЕНОСТ ДРЖАВЕ И ЦРКВЕ? 


Најзад, долазимо и до питања које се скрива у темељима скоро 
свих дилема везаних за правно регулисање односа државе, цркве и 
верских заједница, па и питања уставности појединих одредаба ЗЦВЗ, 
а по неким мишљењима и Закона у целости. Шта обухвата принцип 
одвојености (и у каквој је вези са начелом секуларности), да ли он под- 
разумева апсолутну и стриктну баријеру између ових субјеката, пот- 
пуну неутралност, немешање и изолованост једних од других, високи 
бедем раздвајања или дозвољава позитивну, конструктивну сарадњу 
у пословима од заједничког интереса2 Ствари у свету су се проме- 
ниле. Односе између државе и верских колектива данас одликују три 
приступа: систем државне цркве, стриктна одвојеност и кооператив- 
на одвојеност. Свака држава прилагођава постојећа решења својим 
потребама и новим изазовима и приближава се или удаљује од оно- 
га што се доскора могло сматрати владајућим моделом. Тако је раз- 
новрсност правне регулативе у погледу односа државе и цркве у Ев- 
ропи данас много већа, а решења су много рељефнија и богатија од 
ове трипартитне схеме. Стриктна одвојеност постепено се топи чак и 
у државама које представљају њену колевку, попут Француске, те у 


СТ Маринковић, 368; DZim Murdok, S/oboda misli, savesti i veroispovesti 
Vodič za primenu člana 9 Evropske konvencije o ljudskim pravima, Beograd 2008, 23 и 
даље. 


28 Вид. нарочито Manfred Novak, Tanja Vospernik, ,,Permissible Restrictions on 
Freedom of Religion or Belief“, Facilitating Freedom of Religion or Belief: A Deskbook 
(ed. T. Lindholm, W. C. Durham), Leiden 2004, 147 172. 


29 Gerhard Robbers, State and Church in the European Union, Baden Baden 
(1996) 2005, 324. 


30 Принцип одвојености je у почетку подразумевао да држава HH y чему He 
интервенише када је реч о пословима цркве и верских заједница, као и обрнуто, а 
нарочито да нема државног финансирања верских заједница. Тај приступ је у свом 
извитопереном облику био омиљени уставноправни оквир у комунистичким земља 
ма. Међутим, идеја тако стриктне одвојености одавно је начета баш у самој Фран 

суштини скоро више нигде нема апсолутне одвојености — чак и laïcité 
а la francaise данас добија сасвим другачије, рафинираније значење, 
различито од онога које је имало почетком XX века.3! О томе да је 
стриктна одвојеност у Француској данас више мит него реалност, 
можда најупечатљивије говоре редовни састанци које бар једном 
сваке године одржава француска Влада с водећим бискупима, када 
се претресају актуелна друштвена питања и размењују мишљења о 
будућим корацима. Догма о потпуном немешању и неутралности је 
срушена. Сам појам лаицитета (чију различитост у односу на појам 
секуларизма многи не препознају),3: данас се озбиљно редефинише 
баш у Француској. А у систему државне цркве „мешање“ једних y 
рад других и преплитање компетенција се све више смањује (при- 
мер Енглеске“), док негде чак долази и до формалног раздвајања, 


цуској. Наиме, последица конфискације имовине католичких цркава извршене 1905. 
године била је да су цркве прешле у власништво државе. Држава потом даје цркве 
на коришћење верницима бесплатно, али сама обезбеђује средства за све потребне 
поправке и њихово одржавање, што се у пракси претворило у активан однос државе 
првенствено према већинској (католичкој) цркви. Чист модел одвојености напросто 
није могао да функционише. 


?! Ty ce раздвојеност све више претвара у преплетеност, поделу компетенција 


у обављању важних друштвених функција, као што је финансирање обнове 
цркава, чак и одржавање верске наставе у државним школама у североисточним 
департманима (Алзасу и Лорени), вид. више G. Haarscher, „Етеедот of Religion in 
Context", Brigham Young University Law Review 2/2000, 272. Brigitte Basdevant Gau 
demet, ,,State and Church in France“, State and Church in the European Union 
(ed. Gerhard Robbers), Baden Baden (1996) 2005, 123 указује на ново разумевање 
улоге државе у односу према црквама и верским заједницама. Садашњи француски 
председник Саркози је међу првима лансирао појам /aicité positive, залажући ce за 
модерније разумевање лаицитета које дозвољава тешњи додир јавне сфере и религије, 
и тиме изазвао талас теоријских преиспитивања, вид. нарочито Jean Baubérot, La la 
icité expliquée à M. Sarkozy, Paris 2008. Све ro је делимично условљено и изазовима 
мултикултурализма и ислама, вид. више Chems Eddine Chitour, „Га laicité à la fran 
çaise et son harmonisation avec le XXIe siècle“, [slam et laicite, http://www.islamlaicite. 
org/article85.html. 


3? О разликама између секуларности и лаицитета, као и променама y поимању 
лаицитета у Француској, нарочито после доношења Закона о примени начела 
лаицитета из 2004. године, када се у основи доводи у питање верска неутралност 
државе, на српским језику вид. детаљно Марко Божић, Лаичка држава као јемство 
слободе савести и вероисповести, докторска дисертација, Београд 2010). 


33 Отуд се јављају и нови појмови, концепти и решења, попут поменутог laïcité 
розтуе, а све то у оквирима постојећег, непромењеног Устава, који помиње лаицитет 
као принцип. Литература о томе је огромна: од новијих радова вид. на пример, Laici 
té et sécularisation dans l'Union européenne (ed. А. Dierkens, J P. Schreiber), Paris 2006; 
Jean Claude Monod, Sécularisation et laïcité, Paris 2007; Micheline Milot, La laïcité, 
Ottawa 2008; Jean Baubérot, Les laicités dans le monde, Paris 2009. Недавно ce појавио 
и српски превод веома значајне књиге Жан Боберо, Мишлин Мило, Световност без 
граница, Београд 2011. 


34 y Енглеској ce у последње време све јасније примећују знаци раздвајања 
компетенција. Мада је Англиканска црква државна црква на чијем челу је краљица, 
где је 26 места у Дому лордова резервисано за бискупе те цркве који учествују у 

уз очување врло тесне везе државе са црквом, врло сличне оној која 
је постојала у систему државне цркве (Шведска од 2000. године). 
Веома је уочљив процес постепеног конвергирања до скора различи- 
тих модела, који се све више сусрећу негде на средини. Због тога би 
се могло рећи да је данас у већини европских правних система доми- 
нантна идеја одвојености државе и верских заједница, али таква која 
подразумева њихову међусобну везу и сарадњу. „У целокупној ЕУ 
сарадња између државе и верских заједница је правило... Кооперација 
је данас кључни појам у односима између цркве и државе у држава- 
ма ЕУ, а после пада комунистичког режима, у целој Европи“? Дакле, 
одвојеност државе и цркве не подразумева, сама по себи, стриктну 
неутралност и раздвојеност компетенција, већ укључује и тзв. коопе- 
ративну одвојеност, модел све распрострањенији широм Европе (Не- 
мачка, Аустрија, Белгија, Шпанија, итд.), у коме се државно и цркве- 
но законодавство и активности вишеструко преплићу и допуњују.?' 


Један од важних елемената на којима се гради теоријско нор- 
мативно извођење да је ЗЦВЗ неуставан се састоји у томе да се, као 
додатни аргумент, истиче како се у Уставу РС из 2006. године, за 
разлику од Устава од 1990. године (за време чијег је важења донет 
ЗЦВЗ, додуше само неколико месеци пре новог Устава) уводи појам 
секуларизма (световности).38 Да ли Устав из 2006. треба тумачити 


креирању световне власти, где практично и не постоји унутрашње право Англиканске 
цркве с обзиром на то да њене законе доноси енглески Парламент на предлог Општег 
синода (јер се право Англиканске цркве сматра интегралним правом Енглеске), ипак 
се све чешће на Општи синод (General Synod) преноси овлашћење за доношење 
појединих општих правних аката (тзв. measures), који добијају исту снагу као и 
одлуке Парламента, чиме се постепено раздвајају државно и црквено право. Вид. 
више David McClean, ,, State and Church in the United Kingdom", State and Church in 
the European Union (ed. Gerhard Robbers), Baden Baden (1996) 2005, 311 312. 


5 и поред формалног раздвајања 2000. године, држава и црква у Шведској 
остали су веома тесно повезани, поготово у погледу финансирања (поред Шведске 
цркве, којој припада близу 80% становништва, право на финансијску помоћ остварује 
још осам признатих цркава и верских заједница, у сразмери с бројем следбеника, тако 
да Шведска црква добија највећи део финансијских средстава од државе у односу 
на друге, мада она има и своје изворне приходе, који потичу од црквеног пореза у 
износу од 1,19%, а који плаћају сви верници преко државног пореског система). 
Узгред, и норвешка Влада предлаже укидање система државне цркве, мада је исход 
веома неизвесан због снажног противљења јавности. 


36 Silvio Ferrari, „The Pattern of Church and State Relations in Western Europe“, 
Fides et Libertas, The Journal of the International Religious Liberty Association, Silver 
Spring, Maryland 2001, 59 60. 


37 На пример, у Немачкој држава од верника прикупља преко државних 
пореских органа црквени порез (Kirchensteuer), од кога се издржавају две највеће цркве 
протестантска и католичка. Преплитање и међусобно координирање иде дотле да 
се, уколико члан једне цркве избегава да плаћа црквени порез, на њега се примењују 
правна средства која се користе за реализацију наплате државних пореза. И све то не 
смета да се Немачка квалификује као држава у којој су црква и држава одвојене. 


38 T. Маринковић, 383. СЦВЗ је донет у априлу, а Устав у новембру 2006. 
године. Да су појмови „секуларизам“ и „световност“ синоними, јасно говоре и 

тако да он дозвољава кооперативни модел или га, увођењем појма 
„световност“ — „секуларност“ (шта год он значио), искључује сам по 
себи, како сматра Маринковић? Сигурно је једино да на нормативном 
плану првом приступу ништа не противречи, јер Устав у питање типа 
система одвојености уопште не залази." Уосталом, ни у једном уста- 
ву у свету се изричито не помиње кооперативна одвојеност, па она 
ипак представља не само дозвољену реалност, него и све пожељнији 
облик сепарације државе и цркве. А сама чињеница да је Устав из 
2006. године поменуо реч световност (секуларност), која y претход- 
ном Уставу није постојала, никако не значи да је увођењем тог појма 
промењена политика односа према црквама и верским заједницама, 
односно „референтни систем“, како каже Маринковић,“ јер сама реч 
секуларност нема одређено правно-техничко значење.“ Штавише, 
она је до те мере неодређене садржине и у ванправном простору 
(политиколошком, социолошком, филозофском, историјском, итд.), а 
камо ли у правном речнику, да тај појам још увек представља ква- 
дратуру круга и предмет небројених спорења у теорији. Треба ли у 
том контексту подсећати да се и у САД, која је једна од водећих се- 
куларних држава у свету и која у свом првом амандману забрањује 
установљавање државне религије (establishment clause) и опредељује 
се за модел одвојености државе и цркве, дозвољава тесан додир 
религије и јавне сфере, који није увек само симболичког карактера. 


преводи ове норме нашег Устава на светске језике, где се „световност“ искључиво 
преводи као secular („Тће Republic of Serbia is a secular state“). 


39 Чл. 11 Устава предвиђа: 
„Република Србија је световна држава. 
Цркве и верске заједнице су одвојене од државе. 
Ниједна религија не може се успоставити као државна или обавезна“. 


Сасвим јасно, ниједна од ових одредби Устава не говори о томе какав облик 
одвојености цркава и верских заједница Устав подразумева. 


40 T. Маринковић, 383. 


^! Њено најближе одређење у савременој политиколошкој литератури је 


приближава или чак изједначава с појмом одвојености цркве и државе, тако да се 
ти појмови третирају скоро као синоними. Утолико пре нема битне, концепцијске 
промене између српског Устава из 2006. године и претходног Устава из 1990. годи 
не, који је такође предвиђао модел одвојености (чл. 41, ст. 2: „Верске заједнице су 
одвојене од државе и слободне су у вршењу верских послова и верских обреда“). 


? Национални мото In God we trust, исписан је на доларској новчаници још 
од 1865. године, као и на улазу у конгресну просторију у којој заседа Сенат, америчка 
национална химна завршава се помињањем Бога, а државни функционери, почев 
од председника САД, своју обавезну заклетву пре ступања на дужност завршавају 
незаобилазним So help те God. Оба дома Конгреса, Сенат и Представнички дом, 
имају плаћене свештенике који сваки дан када је Конгрес у заседању, започињу 
законодавни процес молитвом. Исто тако, пре сваке седнице Врховног суда САД 
посебан чиновник призива Божију милост. А када је садашњи председник Обама 
направио грешку у изговарању верске заклетве (с руком на Библији), онда се она 
морала поновити, додуше накнадно, пред председником Врховног суда у Овалном 

Због те неодређености се у широј, па и стручној јавности, појам 
секуларност доживљава на различите начине, обично на основу 
осећаја и одговарајућих предубеђења (што је поготово опасно при- 
ликом тумачења правне норме), а врло ретко с довољним знањем 
о његовој многозначности, јер се и сам, као и концепт одвојености 
државе и цркве, радикално променио. Да при том не помињемо све 
захукталије дискусије око неосекуларизма, па и ону чувену коју су 
водили Хабермас и тада још кардинал Рацигер, сада први човек Ка- 
толичке цркве.“ 


Управо из тих разлога највећи број устава у свету избегава да 
тај термин користи у својим нормама: није неумесно истаћи да се, 
поред актуелног Устава Србије, од стотина устава у свету, реч секу- 
ларност (световност) помиње још само у уставима Азарбејџана (чл. 
7), Гамбије (поглавље 1), Гвинеје Бисао (чл. 1), Гвајане (чл. 1), Казах- 
стана (чл. 1), Малија (чл. 25), Намибије (преамбула), Русије (чл. 14), 
Таџикистана (чл. 1), Туркменистана (чл. 1) и Индије (до 1976. године, 
али не више). И при том она има превасходно деклаторно значење 
(шта год се под њоме подразумевало), а никако не правно-техничко. 


Другим речима, помињање секуларности не може утицати 
на одређивање врсте и квалитета система односа државе и цркве, 
поготово не у смислу да он нужно имплицира систем стриктне 
одвојености државе, цркве и верских заједница. И у крајње светов- 
ним, par excellence секуларним државама, попут Немачке, Аустрије, 
Белгије, Шпаније и низа других држава где је преовладао модел коо- 


кабинету Беле куће. Све то се у САД не сматра нарушавањем неутралности и 
секуларне традиције. 


3 Јирген Хабермас, Јозеф Рацингер, Дијалектика секуларизације о уму и 
религији, Београд 2006. Од новијих радова вид. нарочито Allen Lane, God is Back: 
How ће Global Revival of Faith is Changing the World, London 2009. Секуларност и 
неосекуларизам Cy постали толико омиљена тема савремене социологије религије, 
политикологије религије и многих других дисциплина, да овде није могуће ни 
набројати најважније радове који су о њој настали само у последњих пар година. 


44 Овај и податак који следи дугујемо излагању које је Герхард Роберс имао на 
научном скупу који се одржао на Правном и Православном богословском факултету 
Универзитета у Београду 6. новембра 2010. године. Један мањи број држава у својим 
уставима прокламује принцип лаицитета: Француска (чувени чл. 1: La France est une 
République indivisible, laique, démocratique et sociale), Ангола (чл.10), Бенин (чл. 156), 
Буркина Фасо (чл. 31), Габон (чл. 2), Камерун (чл. 1), Toro (чл. 1) и Турска (чл. 2) 
по правилу сви угледајући се на Француску (као што помињање речи секуларност 
у уставима Азарбејџана, Казахстана, Таџикистана и Туркменистана представља 
трансплант из Русије). При том је неподударност појмова секуларизам и лаицитет 
неспорна, а и сам концепт лаицитета у Француској је у поступку трансформације. 
Колика конфузија око тога може настати показује и околност да се у енглеском 
преводу реч /áik (како стоји у турском у Уставу) званично преводи као secular, а при 
том се и један и други појам у Француској и Турској разумевају на различит начин. 
И то само додатно сведочи да ни један ни други појам немају одређено правно 
техничко значење, већ колоквијално, веома неодређено и контроверзно, због чега га 
остали уставописци у свету избегавају. 

перативне одвојености (без обзира на то што не користе баш такво 
одређење у својим уставним актима), секуларност омогућава и, шта- 
више подразумева, сарадњу и додир те две сфере. 

Таква, кооперативна одвојеност није уведена у Србији тек 
овим, сада оспореним законом, него се постепено афирмисала кроз 
већи број законских решења, управо као манифестација постепеног 
изграђивања европског модела кооперативне одвојености у складу с 
уставом. Једна од најделикатнијих тачака тог додира је верска наста- 
ва у државним школама, која се организује за припаднике одређеног 
броја цркава и верских заједница и која постоји у скоро свим европ- 
ским земљама, али је то изазвало много расправа приликом њеног 
увођења у Србији. Њено постојање ни у једној европској држави, 
нити у пресудама ЕСЉП, није оцењено тако да угрожава принцип 
секуларности, нити да представља дискриминаторно решење, већ се 
сматра уставним чак и у земљама које припадају моделу стриктне 
поделе власти (Француска). Уосталом, када је верска настава уведена 
у Србији, та законска решења су пред Уставним судом Србије оспо- 
рена као неуставна, дискриминаторна и антисекуларна, али је овај 
исти Суд 2003. године донео одлуку да не прихвати иницијативу и 
одбије предлоге за утврђивање неуставности и незаконитости поме- 
нутих правних прописа.“' 


Колико се појам секуларности данас динамично и флексибил- 
но схвата можда најсликовитије говори и чињеница да у европском 
правном простору уопште није дискутабилно да ли је верска настава 
у државним школама у складу с принципом секуларности и поделе 
власти. Штавише, још даље од тога иде недавна пресуда ЕСЉП од 
18. марта 2011. године у познатом случају Лауци против Италије, 
где су подносиоци тврдили да постојање распећа на зидовима учио- 
ница у државним школама противречи начелу одвојености државе и 
религије и принципима секуларне државе." Мада је у првом степе- 
ну ЕСЉП донео пресуду да је таква пракса у супротности с европ- 
ским стандардима, Велико расправно веће је у коначној одлуци (са 


45 Такав приступ се рефлектује и у Закону о радиодифузији (којим се 
гарантује део медијског простора фреквенција црквама и верским заједницама, 
као и једно место за представника традиционалних цркава и верских заједница у 
Савету Републичке радиодифузне агенције, чији је председник тренутно управо 
владика јегарски Порфирије Перић), Закону о порезу на додату вредност (према 
коме традиционалне цркве и верске заједнице стичу право на повраћај пореза), Закон 
о порезу на имовину (на основу кога су традиционалне цркве и верске заједнице 
ослобођене плаћања пореза на имовину коју користе за обављање богослужбене 
делатности), Законом о рачуноводству и ревизији (којим су ослобођене обавезе 
да надлежној државној институцији подносе завршне рачуне о свом пословању), 
Законом о условима за запошљавање и рад страних држављана (којим су предвиђене 
олакшице за стране држављане који обављају верску службу), итд. 


^6 За детаљније аргументе pro et contra вид. радове наведене y фи. 2. 
47 Службени гласник PC, бр. 119/03 од 4. децембра 2003. године. 
48 Case of Lautsi and others v. Italy, Appl. 30814/06, Judgment 18 March 2011. 


299 


Анали Правног факултета у Београду, година LIX, 2/2011 


15 гласова за и 2 гласа против) разрешило Гордијев чвор ставом да 
је таква пракса дозвољена, да није дискриминаторна и да се њоме 
не крши чл. 9 ЕКЉП и одговарајући Протокол, чиме је додало нове 
оријентире и за тумачење појма секуларности у европском правном 
простору. Само неколико дана пре тога, потпуно невезано за одлу- 
ку ЕСЉП, Уставни суд Аустрије је донео одлуку да није неуставна 
одредба у Закону о обдаништима Доње Аустрије из 2006. године која 
предвиђа истицање крста у просторијама државних обданишта,“ 


На основу неких дискусија током расправе на Уставном су- 
ду рекло би се да еластичније поимање секуларности које сада 
преовлађује у Европи још није у потпуности допрло до наших про- 
стора. Изгледа да код нас још није довољно сазрела свест и спознаја 
о томе да се концепт секуларности прилично променио, да сваки 
додир између државе, цркава и верских заједница није нарушавање 
принципа њихове сепарације, а нарочито да је систем кооператив- 
не одвојености, поготово у Европи, све заступљенији и пожељнији. 
Наш уставни нормативни оквир, помињући као кључне речи врло 
опште појмове „световна држава“ и „одвојеност од државе“, ни- 
чим не прејудицира један или други тип одвојености, стриктну или 
кооперативну, већ оставља простор за њихово модерно разумевање 
и обликовање кроз законодавство и праксу. Ништа не указује на 
то да се ове речи морају интерпретирати на начин који је у свету 
превазиђен, мада можда у Србији још увек, у свести или подсвести 
појединаца, постоји рефлекс разумевања тих појмова из времена ко- 
мунизма. Остаје нада да ће Уставни суд, коме су предочене поменуте 
околности, и овог пута то препознати, и схватити да у кључним нор- 
мама ЗЦВЗ о којима је овде било речи нема неуставности. 


Dr. Sima Avramović 


Professor 
University of Belgrade Faculty of Law 


UNDERSTANDING SECULARITY IN SERBIA REFLECTIONS 
ON PUBLIC HEARING IN THE CONSTITUTIONAL COURT 


Summary 


The author offers his views presented at the public hearing before 
the Constitutional Court of the Republic of Serbia on constitutionality 


49 Verfassungsgerichtshof, No. G 287/09, Entscheidungsdatum 09.03.2011, до 
ступно на  itps://wwwris.bka.gv.at/Dokumente/Vfgh/JFT 09889691 09G00287 00/ 
JFT 09889691 09G00287 00.html. 

of certain norms of the Act on Churches and Religious Communities of 
2006. Firstly, on the basis of comparative, theoretical and normative anal- 
ysis, he argues against the claim that any differentiation between tradi- 
tional and other churches and religious communities is discriminatory and 
unconstitutional. He finds that the Serbian criterion of classification has 
been derived from the legal status that particular churches and religious 
communities had acquired before the World War Two, which they were 
therafter deprived of by the communist regime. He asserts that the crite- 
rion is set forth clearly, firmly and appropriately, with reasonable justifi- 
cation, as well as that it is more objective than, for example, the number 
of followers or long presence, which are usually applied in other legal 
systems for the purpose of defining traditional or some other category of 
religious institutions with special status. The motive and goal of its ap- 
plication is a specific kind of restoration of once attained legal status, in 
the manner similar to the restitution of nationalized property. 


Secondly, the author emphasizes that demands imposed upon other 
religious entities who wish to be registered are not burdensome or discrimi- 
natory, but are in fact in accordance with European standards and solutions 
in comparative law. The Serbian solution takes the middle path by requiring 
a threshold number of followers of 0,001% of the population (100 nation- 
als or foreign citizens altogether). Thirdly, the author points to the outdated 
perception of secularity that came to light in some discussions at the hear- 
ing before the Constitutional Court, and argues instead that the principle of 
separation of state and church comprises not only strict, but also coopera- 
tive separation, including possible presence of religious organizations in the 
public sphere. Finally, along the same lines, he refers to the recent ECHR 
Grand Chamber judgment in the case Lautzi v. Italy, as well as to the recent 
decision of the Constitutional Court of Austria, declaring that the displaying 
of crucifix or cross in state educational institutions did not breach the right 
to secular education or violated in any other way the European Convention 
on Human Rights Art. 9. Those rulings post a significant road sign which 
warns that a more comprehensive understanding of secularity in modern 
democratic Europe is right ahead of us. 


Key words: Traditional Churches and Religious Organizations. — Reli- 
gious Institutions Registration. — Separation of Church and 
State. — Serbian Constitution of 2006. — Religion in Public 
Schools. 


301 


3AKOHOHABCTBO 


УДК 347.725(497.11) 


Др Небојша Јовановић“ 


ЗАКОНОДАВНА СМУШЕНОСТ У ПРЕТВАРАЊУ 
ЈАВНОГ У НЕЈАВНО ДРУШТВО 


У чланку се анализира претварање јавног у нејавно друштво и указује 
на нејасности и на правну празнину у његовом регулисању, која је настала 
доношењем Закона о тржишту капитала Србије 2011. године. Тим законом се 
изричито уређује претварање јавног у нејавно друштво, али само у случају кад 
се акције јавног друштва повлаче с организованог тржишта (тзв. регулисано 
тржиште односно МТП). Нема, међутим, правила за случај кад јавно друшт 
во, чијим се акцијама тргује на неорганизованом јавном тржишту (тзв. ОТЦ), 
одлучи да их повуче са њега, чиме постаје нејавно друштво. Писац разматра 
могућности за тумачење настале празнине, указујући на досадашњу незако 
ниту праксу забране тог претварања. Закључује се да су законска правила о 
претварању јавног у нејавно друштво ограниченог домашаја, те да би изменом 
тог закона требало да им се прошири примена и на јавна друштва на неорга 
низованом тржишту. 


Кључне речи: Јавно друштво. Претварање у нејавно друштво. Затварање 
акционарског друштва. 


1. УВОД 


Јавно друштво је правно лице, чијим се вредносницама које 
је издало, јавно тргује.! Учесници јавне трговине слободно могу да 


Аутор је редовни професор Правног факултета Универзитета у Београду, 
nebojsaj@ius.bg.ac.rs. Текст је настао у оквиру пројекта „Развој правног система 
Србије и хармонизација с правом ЕУ (правни, економски, политички и социолошки 
аспекти)“ Правног факултета Универзитета у Београду. 


! Иако важеће српско право познаје само изразе „хартија од вредности“ и 


„финансијски инструмент“, у овом раду се користи израз вредносница. Серијске 
хартије од вредности су у Србији дематеријализоване, тако да не постоје у облику 
комада папира (хартије), већ само у облику електронских записа на рачунима 
својих ималаца, због чега је израз „хартија“ постао бесмислен. Израз „финансијски 
инструмент“ је, такође, противан духу и логици српског правничког речника, јер право 

тргују њиховим вредносницама истицањем јавних понуда за купови- 
ну и продају, али имају право и да их купују или продају без јавних 
понуда, приватним нагодбама са сауговорницима. Уобичајено је да је 
јавно друштво, по свом организационом облику, акционарско друшт- 
во, али може да буде и било који други облик привредног друштва 
(нпр. друштво с ограниченом одговорношћу, ортачко или командит- 
но друштво), па и свако друго правно лице (нпр. задруга, задужбина, 
град). За разлику од акционарског друштва које може да издаје како 
акције, тако и облигационе вредноснице, остала јавна друштва не 
смеју да издају акције, осим кад се претварају у акционарска друшт- 
ва. Она могу јавно да издају само облигационе (тзв. дужничке) вред- 
носнице, као што су обвезнице и записи. Насупрот јавном друштву, 
нејавно (приватно) друштво је правно лице, чијим се вредносницама 
које је издало, сме да тргује само нејавним понудама за купопородају, 
тако да ce не налазе у јавној трговини.3 


Јавном друштву се током пословања може да јави потреба 
да се претвори у нејавно, као и што се, обратно, нејавном друшт- 
ву током његовог постојања може да јави потреба да се претвори 
у јавно.“ Јавно друштво може слободно да се претвори у нејавно, 
као и што се, обратно, нејавно друштво може слободно да претвори 


није техника, да би се правници користили којекаквим справама („инструментима“), 
као што се инжењери њима користе. 


2 Закон о тржишту капитала Србије ЗТК, Службени гласник PC, бр. 31/11, 
чл. 2, тач. 35, 36, 38, 43. 


3 3TK не садржи изаз и појам нејавног друштва, али се тумачењем на 


основу разлога супротности у односу на законску дефиницију јавног друштва тај 
израз и појам могу закључити. Чини се да је то мана закона, јер би се тим изразом 
олакшало разумевање његовог изузетно сложеног и смушеног текста. Закон о 
привредним друштвима ЗПД, Службени гласник РС, бр. 36/11 користи изразе 
„јавно акционарско друштво“ и „друштво које није јавно“. Тај закон не дефинише 
појам „друштва које није јавно“, али се закључује да је то је сваки облик привредног 
друштва који није јавно акционарско друштво (нпр. ортачко друштво), а не само 
нејавно акционарско друштво (нпр. чл. 295). За разлику нашег права, словеначки 
Закон о тргу вредносних папирјев из 1999. год. (пречишћени текст, Урадни лист, бр. 
51/06) изричито дефинише нејавно друштво, као свако друштво које није јавно (чл. 
8. тач. 2). 


У суштини, јавно и нејавно (приватно) друштво су изрази врло слични 
изразима јавни и приватни издавалац (емитент) вредносница. Разлика је у томе што 
је друштво увек правно лице, а издавалац може да буде и физичко лице, и то у 
емисији акција ради оснивања друштва. 


^ По Закону о привредним друштвима из 2004. год. (Службени гласник РС, 
бр 125/04) јавно акционарско друштво се звало отворено акционарско друштво, 
док се нејавно акционарско друштво називало затворено акционарско друштво. 
Због тога се за радњу претварања отвореног акционарског друштва у затворено у 
науци користио израз „затварање друштва“, док се за обрнуту радњу користио израз 
„отварање друштва“. Вид. Небојша Јовановић, „Отварање и затварање привредних 
друштава“, Право и привреда 1 4/2005, Београд, 65. 


303 


Анали Правног факултета у Београду, година LIX, 2/2011 


у јавно, ако испуни услове за постојање облика друштва у који се 
претвара. Основни проблем у претварању јавног у нејавно друшт- 
во јесте што се имаоцима вредносница смањује њихова утрживост 
(могућност купопродаје), које је оно издало, јер се јавним понудама 
(оглашавањем понуда) лакше проналази сауговорник него приватним 
нуђењем. То рађа незадовољство мањине акционара који не утичу 
на управљање издаваоцем. Због тога законодавства настоје да их за- 
штите, што је и српско право изричито учинило доношењем Закона 
о тржишту капитала 2011. године (даље: ЗТК). 


2. ПОЈАМ И НАЧИНИ ПРЕТВАРАЊА ЈАВНОГ У 
НЕЈАВНО ДРУШТВО 


Претварање јавног у нејавно друштво (going private) је скуп 
радњи којим јавно друштво повлачи вредноснице које је издало из 
јавне трговине, услед чега престаје да буде јавно и постаје нејавно 
друштво. Оно тиме не прекида свој правни субјективитет, јер остаје 
иста правна личност. Тиме само гаси обавезе извештавања јавности и 
органа званичног надзора о свом економском стању у пословању. Пре- 
станак обавезе извештавања је основни мотив претварања у нејавно 
друштво, јер оно не само да изазива високе трошкове издаваоцу, већ 
га и принуђава да обелодањује осетљиве податке у пословању, као 
и што му успорава доношење одлука и прилагођавање промењеним 
околностима Hà тржишту. 


Постоји више начина претварања јавног у нејавно друштво. 
Према могућности промене организационог облика, оно може да 
задржи исти облик или да га промени. Рецимо, јавно акционарско 
друштво може да се претвори у нејавно, остајући у облику акцио- 
нарског друштва, с тим што само повлачи акције с јавног тржишта. 
Исто тако, оно може том приликом и да се претвори у други облик 
друштва, као што је друштво с ограниченом одговорношћу, ортач- 


О предностима и манама јавног и нејавног друштва B. Stephen D. Girvin, 
Sandra Frisby, Alistair Hudson, Charlesworth s Company Law, Sweet & Maxwell, London 
2010, 54 56; Denis Keenan, Josephine Bisacre, Company Law, Pearson, Harlow 2005, 
9 10; Paul L. Davies, Gower and Davies Principles of Modern Company Law, Sweet & 
Maxwell, London 2003, 12 17; Stephen W. Mayson, Derek French, Christopher L. Ryan, 
Company Law, Blackstone Press, London 2001, 54 56; David Kelly, Ann Holmes, Ruth 
Hayward, Business Law, Cavendish Publishing, London 2002, 348 350; Poul Broude, 
Thomas Harman, Peter Underwood, „Going private and Going Dark“, 2005, 2, ћир:// 
www .foley.com/files (30. јули 2001), Dorothea C. Kreymborg, Going Private with Public 
Concern, Montreal 2003, 12 15, available at: http://digitool.library.mcgill.ca/webclient/ 
StreamGate?folder id 0&dvs 1312025028200~112 (30. јули 2011); Дијана Марковић 
Бајаловић, „Управна и надзорна функција у отвореном акционарском друштву“, 
Право и привреда 5 8/2005, Београд, 187 197; Н. Јовановић, 69 70. 

ко или командитно друштво. Исто важи и за неакционарско јавно 
друштво, као што је друштво с ограниченом одговорношћу, ортачко 
друштво и командитно друштво, које је јавно издало облигационе 
вредноснице (нпр. обвезнице, записе). Битно је само да вредноснице 
које је издало повуче са јавног тржишта, након чега се њима може да 
тргује само нејавно. Промена облика је сложенији начин претварања 
у нејавно друштво, јер тада јавно друштво мора да испуни и услове 
за промену свог облика, као и да спроведе поступак те промене, а не 
само да испуни услове и да спроведе поступак повлачења вреднос- 
ница са јавног тржишта. Рецимо, ако се јавно акционарско друштво 
претвара у друштво с ограниченом одговорношћу, оно мора одлу- 
ком о промени облика да уреди и замену акција за уделе, тако да 
сваки акционар добије учешће у капиталу друштва с ограниченом 
одговорношћу које је имао и у акционарском друштву, као и да при- 
лагоди структуру својих органа оној која је прописана за друштво с 
ограниченом одговорношћу. 


Према обавезности, претвање јавног у нејавно друштво може 
да буде вољно и принудно. Вољно претварање је кад друштво само 
одлучи да постане нејавно, иако нема законску обавезу да изда- 
те вредноснице повуче из јавне трговине. Принудно претварање се 
јавља кад јавно друштво по закону мора да се претвори у нејавно 
због тога што је престало да испуњава услове да буде јавно друшт- 
во. То је случај пада капитала испод минимума прописаног за јавно 
акционарско друштво, слабе учесталости трговине акцијама (тзв. 
неликвидност тржишта) или пада броја акционара испод минимума 
прописаног за јавно друштво. Ако се јавно друштво у том случају 
вољно не претвори у нејавно, могуће су две последице. Прва је бла- 
жа, а то је искључење са организованог тржишта (тј. регулисаног 
тржишта или МТП), јер је престало да испуњава строже услове за 
јавну организовану трговину, у ком случају се његове вредносни- 
це пребацују на неорганизовано јавно тржиште (тзв. ОТЦ).' Друга 
санкција је тежа, а то је ликвидација друштва због неиспуњавања 
услова за његово постојање.“ 


Према својој организованости, јавна трговина вредносница- 
ма може да буде организована (централизована) и неорганозова- 
на (децентрализована, стихијна). Организована трговина постоји 
онда кад је организује и централизује у јединственом систему по- 
себно овлашћено лице (тзв. пословођа) у складу са својим унапред 


6 Српско право не прописује минимални број акционара за јавно акционарско 
друштво, те пад броја акционара испод прописаног минимума не може да буде 
разлог принудног претварања у нејавно друштво. 


7 3TK, чл. 122. 
8 ЗПД, чл. 546. 

утврђеним правилима. Њу може да организује берза (тзв. регулисано 
тржиште) или пословођа ванберзанског тржишта (тзв. мултилатерал- 
на трговачка платформа – МТП). Неорганизована трговина је тргови- 
на вредносницама која се одвија стихијно ван система организовања 
трговине (тзв. OTH тржиште). Да би постало нејавно, јавно друшт- 
во мора вредноснице да повуче из целокупне јавне трговине. Отуда, 
није довољно само да их повуче с организованог тржишта (берзан- 
ског или ванберзанског), већ и са неорганизованог, а то значи да мора 
потпуно да престане свако јавно нуђење ради њихове куповине или 
продаје. 


3. УСЛОВИ ПРЕТВАРАЊА ЈАВНОГ ДРУШТВА У НЕЈАВНО 


Јавно друштво може да се претвори у нејавно без промене свог 
облика само ако испуни прописане услове и спроведе прописани по- 
ступак. Услови су: 1) да друштво има мање од 10.000 акционара, 2) 
да на крају календарске године у којој је јавно издало облигационе 
вредноснице (тзв. дужничке хартије) има мање од 100 њихових има- 
лаца, 3) да је слаб промет акција јавног друштва, 4) да је откупило 
акције од несагласних акционара и 5) да га је Комисија за хартије 
од вредности (даље: Комисија) избрисала из свог регистра јавних 
друштава.! Јавно друштво нема право да се претвори у нејавно y 
календарској години у којој је успешно обавило јавну емисију вред- 
носница (било акција, било облигационих вредносница), него тек 
у некој наредној календарској години, под условом да на њеном 
крају испуњава услов максималног броја поверилаца по облигацио- 
ним вредносницама (нпр. обвезничара). Изузетно, оно може да се 
претвори у нејавно и без испуњења наведених услова у било које 
време у следећа три случаја:!! 1) кад понудилац у преузимању купи 
све акције и друге вредноснице које је друштво јавно издало; 2) кад 
владајући акционар са најмање 90% акција у друштву принудно от- 
купи све акције које је издало или га мањински акционари натерају 
да им их купи;? 3) кад се пониште све вредноснице које je друшт- 
во издало услед његове статусне промене (нпр. припајања, спајања, 
деобе). 


9 ЗТК, чл. 2, rau. 20 22. Израз „ОТЦ“ тржиште потиче од енглеског израза 
over the counter market (шалтерско тржиште), јер се неорганизована трговина 
вредносницама углавном одвија њиховом купопродајом на шалтерима банака. 


10 3TK, чл. 70, 123. 
П 37K, чл. 71, cr. 2. 
12 ЗПД, чл. 515, 516, 522, 523. 
13 ЗПД, чл. 502, 503, 507 514. 

Прва два услова за претварање јавног у нејавно друштво, а то 
је смањење броја акционара и ималаца облигационих вредносница 
испод максималног прописаног броја постављена су кумулативно. 
Јавном друштву није довољно само да смањи број својих акционара 
испод 10.000, већ мора и да смањи број својих поверилаца по об- 
лигационим вредносницама које је јавно издало испод 100. Стога, 
акционарско друштво које има мање од 10.000 акционара не може да 
се претвори у нејавно, ако има више од 100 ималаца облигационих 
вредносница које је јавно издало. И обратно, акционарско друштво 
са мање од 100 поверилаца по јавно издатим облигационим вренос- 
ницама, не може да буде нејавно ако има више од 10.000 акционара. 
Услов максималног броја акционара не важи за неакционарски об- 
лик јавног друштва (нпр. за друштво с ограниченом одговорношћу, 
ортачко и командитно друштво), иако то законом није изричито 
предвиђено. То законом није изричито предвиђено због тога што та- 
кав облик друштва нема акционаре, као и што је у пракси вероватно 
немогуће да неакционарски облик друштва има више од 10.000 чла- 
нова. Стога, њега практично оптерећује само услов броја ималаца 
облигационих вредносница. 


Акционарско друштво може да смањи број својих акционара на 
разне начине (нпр. куповина, поклон, правно следбеништво). Ипак, 
најчешћи начин је куповина, при чему купац може да буде друштво 
лично, кад је реч о стицању сопствених акција, или друго лице. Дру- 
го лице може да буде постојећи акционар (најчешће чланови управе 
друштва) или лице ван друштва. 


Смањење броја ималаца облигационих вредносница постиже се 
тако што их друштво исплати њиховим имаоцима или у међусобној 
трговини њихових ималаца, у којој се оне сконцентришу у рукама 
мањег броја ималаца. Друштво, као издавалац и дужник, нема право 
да исплати имаоце пре доспелости вредносница, осим у следећим 
случајевима: 1) кад су издате као искупљиве, 2) имаоци на то при- 
стану и 3) кад је рок испуњења уговорен искључиво у издаваочевом 
интересу.!“ 


Трећи услов да јавно друштво постане нејавно је слаба тргови- 
на акцијама које је издало (тзв. неликвидност тржишта). Она постоји 
кад је на организованом тржишту (тј. на регулисаном тржишту одно- 
сно на МТП) у току последњих шест месеци пре дана доношења 
одлуке истрговано (купљено и продато) мање од 0,5% (тј. 1/200) 
од укупног броја акција које је друштво издало, при чему је у било 
која три месеца током последњих шест месеци месечно истргова- 
но мање 0,05% (1/2000) од укупног броја акција које је друштво 


14 Закон о облигационим односима Србије (Сл. гл. 29/78, 39/85, 57/89, 31/93), 
чл. 315. 

издало. Тада се сматра да улагачи нису довољно заинтересовани 
за јавну трговину акцијама предметног друштва, те да је оправдано 
његово повлачење са јавног тржишта. Ово је оправдано, јер је већа 
штета коју друштво трпи одржавањем акција у јавној трговини (нпр. 
трошкови извештавања, трошкови оджавања гломазне управљачке 
структуре друштва), него корист коју од ње имају оно лично (при- 
лив јефтиног капитала путем јавне емисије акција) и његови улагачи 
(активна трговина акцијама). 


4. ОТКУПНА ЦЕНА АКЦИЈА 


Четврти услов за претварање јавног у нејавно друштво је оба- 
веза друштва да откупи акције од акционара који се томе противе 
(несагласни акционари). У откупу је друштво дужно да плати неса- 
гласним акционарима највишу цену која се утврђује у складу са пра- 
вилима компанијског права.!• Та цена се различито утврђује зависно 
од случаја у којем се друштво затвара. 


Опште правило за утврђивање цене је да је друштво дуж- 
но да несагласном акционару плати тржишну, књиговодствену или 
процењену вредност (цену) акција, зависно од тога која је од њих 
највиша на дан доношења одлуке о сазивању седнице скупштине, на 
којој је касније (на дан седнице) донета одлука о претварању друшт- 
ва у нејавно. Несагласни акционар коме друштво не исплати цену 
акција, или који сматра да је цена неправило утврђена, има право да 
тражи заштиту тужбом у парници.!” 


Тржишна вредност акције је њена просечна цена у одређеном 
времену утврђења пондерисањем. Пондерисана просечна цена 
акције предметног друштва у Србији је она која је остварена на 
организованом тржишту (тј. на регулисаном тржишту односно на 
МТП) у току последњих шест месеци пре дана доношења одлуке о 
утврђивању цене акција, под условом да је у том времену остварен 
обим промета од најмање 0,5% (тј. 1/200) од укупног броја акција 
које је друштво издало, као и да је најмање у било која три месеца 
током последњих шест месеци остварен месечни промет од најмање 
0,05% (1/2000) од укупног броја акција које је друштво издало.!“ Ако 


15 ЗТК, чл. 123, ст. 2. 
16 3TK, чл. 123, ст. 5. 


17 ЗПД, чл. 474 476. У чланку се разматрају правила само ЗПД а из 2011. 
године у вези са откупном ценом акција, пошто ЗПД из 2004. год. престаје да важи 
1. фебруара 2012. године, због чега разматрање његових правила у овом питању 
постаје практично безначајно. 


18 Пондерисање просечне цене посматране ствари (нпр. акције) узима y 
обзир при израчунавању просека укупан број посматране ствари по свакој појединој 

је друштво издало више класа акција, а откупљује само једну класу, 
онда се постотак од 0,5% односно од 0,05% рачуна само у односу 
на укупан број акција дате класе које друштво откупљује." Пошто 
је услов за претварање јавног друштва у нејавно да трговина буде 
слабија од наведених минимума (0,5% и 0,05%), тржишна вредност 
је непримењива на утврђивање обавезе друштва за отукуп акција не- 
сагласним акционарима. Стога остаје могућност примене процењене 
или књиговодствене цене. 


Процењена вредност акције је она која се утврђује проценом. 
Процену врши овлашћени проценитељ. То је лице (физичко или 
правно) које је званично овлашћено да процењује вредност ствари 
или права, као што је судски вештак, ревизор, рачуновођа или друго 
овлашћено стручно лице. Кад год друштво није у стању да утврди 
пондерисану цену акције, дужно је да утврди и плати процењену 
цену. Утврђена цена, било да је поднерисана или процењена, важи 
три месеца од дана утврђивања, те у том времену друштво мора да 
донесе одлуку о откупу акција. 


Књиговодствена вредност акције је њена цена која се израчу- 
нава на основу података у књиговодству друштва. Она се израчуна- 
ва тако што се књиговодствена вредност имовине друштва дели са 


цени, које улазе у просек. На пример, акционарско друштво „Дебло“ је издало 10.000 
обичних акција, при чему се у последњих шест месеци истрговало (тј. купило и 
продало) 200 акција, што је 2% у односу на 10.000. У сваком месецу се истрговало 
више од 20 акција, што је бар 0,2% у односу на 10.000. Нека је у тих шест месеци 
30 акција продато (купљено) по цени од 2000 дин., 50 по цени од 1500 дин, 100 по 
цени од 1000 дин., а 20 по цени од 700 дин. Обична просечна цена се израчунав 
сабирањем сваке постигнуте цене и дељењем збира са укупним бројем постигнутих 
цена. Значи, пошто има четири постигнуте цене, обичан њихов просег се израчунава 
на следећи начин: 2.000 + 1.500 + 1.000 + 700 5.200/4 1.400 дин. Пондерисана 
цена се, међутим, израчунава множењем сваке постигнуте цене са укупним бројем 
акција које су по њој продате, сабирањем сваког добијеног умношка и дељењем 
добијеног збира умножака са укупним бројем продатих акција. Значи: (2.000 х 30) 
+ (1.500 x 50) + (1.000 x 100) + (700 x 20) 60.000 + 75.000 + 100.000 + 14.000 
249.000/200 1.245 дин. У овом примеру je пондерисана просечна цена нижа од 
обичне просечне цене, јер је највећи број акција (100) продат по цени нижој од 
просечне обичне цене. Да је највећи број акција продат по вишој цени од просечне 
обичне цене, онда би и пондерисана цена била више од обичне просечне цене. Значи, 
ако несагласан акционар у овом примеру има 100 акција „Дебла“, оно је дужно да 
му укупно плати 124.500 дин. (1.245 x 100 124.500). 


19 ЗПД, чл. 259. 


20 Друштво утврђује процењену цену акције одлуком своје скупштине на 
образложени предлог одбора директора (односно надзорног одбора у дводомном 
систему управљања друштвом). Процена, као начин утврђивања вредности акције, 
може се применити и кад није могуће да се утврди пондерисана цена. То је случај 
кад није остварен обим промета потребан за њено утврђивање пондерисањем, као и 
кад је друштво издало нову класу акција за које још нема законских могућности за 
утврђивање цене пондерисањем (нпр. њима се јавно тргује краће од шест месеци). 
Вид. ЗПД, чл. 51; 259, ст. 2 4. 

укупним бројем акција које је оно издало. Она не мора да се поклапа 
са номиналном вредношћу акције. 


Посебна правила о утврђивању цене коју је друштво у от- 
купу акција дужно да плати несагласним акционарима важе у 
случају његовог претварања у нејавно друштво путем преузимања, 
искључења акционара и статусних промена. 


Кад се преузимањем у друштву смањује број акционара испод 
прописаног максимума, онда акције купује од акционара преузима- 
лац (понудилац), а не друштво. Он је дужан да акционарима циљног 
друштва плати просечну пондерисану цену акције на организова- 
ном тржишту у последња три месеца пре него што је објавио на- 
меру преузимања. Ако је последња тржишна цена акција друштва на 
организованом тржишту последњег радног дана пре објаве намере 
преузимања виша од тромесечне пондерисане цене, онда је преузи- 
малац дужан да плати последњу цену. Ако је преузималац стекао 
акције циљног друштва у последњих годину дана пре објаве наме- 
ре преузимања по вишој цени од тромесечне пондерисане цене и од 
последње цене, дужан је да плати највишу цену по којој их је купио 
у последњих годину дана. Најзад, ако је преузималац у последње две 
године стекао најмање 10% акција друштва по просечној цени која 
је виша од највише цене по којој их је купио у последњих годину 
дана, онда је дужан да плати просечну двогодишњу цену акције. Ако 
понудилац у преузимању купи најмање 95% акција циљног друштва, 
има право да натера преостале акационаре да му продају своје акције 
по цени по којој их је купио у преузимању (искључење акционара; 
squeeze-out)! Међутим, ако право на искључење мањинских акцио- 
нара не оствари у року од три месеца по истеку рока из понуде за 
преузимање, него након истека тог рока, онда је дужан да им плати 
тржишну, књиговодствену или процењену цену акција, зависно од 
тога која је од њих највиша. 


Искључење (истеривање) акционара је радња владајућег ак- 
ционара у друштву, којом купује све акције од преосталих акционара 
?! Закон o преузимању акционарских друштава, Службени гласник PC, бр. 
136/06, чл. 22, 34. Напомиње се да се минимална цена у преузимању по закону може 
да утврди само ако се акцијама циљног друштва тргује на организованом тржишту, 
што у пракси Србије значи на неком од тржишта Београдске берзе. Овакав начин 
утврђивања цене је одговарао стању на тржишту и прописима у време доношења 
Закона о преузимању у 2006. године, јер је тадашњим прописима била заведена 
обавезна свеошта организована и јавна трговина акцијама издавалаца са седишем у 
Србији. Данас, по ЗТК, могуће је да друштво буде јавно, а да акције није укључило 
на организовано тржиште, него да се њима јавно тргује на неорганизованом тржишту 
(тзв. ОТЦ тржиште). Због тога се у праву Србије јавља велика правна празнина у 
питању преузимања, јер Закон о преузимању није примењив на преузимање јавних 
друштава ван организованог тржишта. 


2 ЗПД, чл. 523, ст. 3. 

противно њиховој вољи, чиме престају да буду акционари у друшт- 
ву (тзв. принудан откуп акција). То право има акционар са најмање 
90% основног капитала и гласова по свим издатим обичним акцијама 
друштва (откупљивач). Тада је дужан да плати сваком преосталом 
акционару цену коју је иначе друштво дужно да плати својим неса- 
гласним акционарима. То је највиша цена која се одређује поређењем 
тржишне, књиговодствене или процењене цене, коју акција има на 
дан доношења одлуке о сазивању седнице скупштине друштва, на 
којој је касније донета одлука о искључењу. Цену у откупу плаћа 
откупљивач, а не друштво, али је друштво утврђује. Ако суд у парни- 
ци по тужби несагласног акционара утврди да је друштво утврдило 
прениску цену, откупљивач је дужан да свим мањинским акционари- 
ма плати разлику до судски утврђене цене у року од 30 дана од прав- 
носнажности пресуде. Ако тај рок пропусти, друштво је солидарно 
одговорно мањинским акционарима са откупљивачем за његов дуг. 
Од општих правила о цени акције у искључењу акционара изузетак 
је случај преузимања. Наиме, кад је откупљивач владавину у друшт- 
ву стекао преузимањем, онда му за стицање права на искључење 
није довољно да стекне 90% основног капитала циљног друштва, 
већ најмање 95% основног капитала. Тада се примењује посебан ре- 
жим искључења и одређивања цене уређен законом којим се уређује 
преузимање (објашњено у претходном пасусу). 


Цену по којој је друштво дужно да у прописаним случајевима 
откупи акције несагласним акционарима, дужан је да плати и 
владајући деведесетопостотни акционар сваком акционару који му 
откуп затражи (принудна продаја). То значи да је дужан да плати 
тржишну, књиговодствену или процењену вредност акција, зависно 
од тога која је од њих највиша.“ Цену утврђује друштво, а плаћа 
је владајући акционар. Последица радње којом мањински акционари 
принудно продају своје акције владајућем акционару може да буде 
смањење њиховог броја испод прописаног минимума за јавно друшт- 
во, услед чега оно стиче право да се претвори у нејавно. 


У статусној промени јавног друштва могуће је да се појаве не- 
сагласни акционари, а то су они који су на скупштини гласали про- 
тив одлуке о статусној промени или су на њој били уздржани, као 
и они који су били одсутни са седнице скупштине на којој је до- 
нета предметна одлука. Тада имају право да им друштво стицалац 
у статусној промени исплати тржишну вредност њихових акција. 
Та вредност се утврђује одлуком друштва о статусној промени. Ако 
друштво не исплати несагласном акционару цену коју је утврдило 
одлуком о статусној промени, или је несагласни акционар сматра ни- 


?3 ЗПД, чл. 475, 476, 515, 516, 521. 
7^ 3TK, чл. 70, ст. 2; ЗПД, чл. 475, 522. 

жом од тржишне, има право да у парници тражи утврђивање праве 
тржишне цене. 


5. ПОСТУПАК ПРЕТВАРАЊА 


Пети услов претварања јавног у нејавно друштво јесте брисање 
својства јавног друштва из регистра Комисије. Да би то учини- 
ло, друштво мора да спроведе прописани поступак и да јој под- 
несе захтев за брисање уз доказе да је испунило услове. Поступак 
претварања јавног у нејавно друштво састоји се од две фазе. Прва 
фаза је доношење одлуке о том претварању, а друга је брисање из 
регистара званичних органа. 


У првој фази одлуку о претварању доноси скупштина јавног 
друштва. У друштву које није акционарско односно друштво с огра- 
ниченом одговорношћу одлуку о томе доносе сами чланови (орта- 
ци), и то једногласно. Друштво које има скупштину мора законито да 
је закаже (уредно позивање акционара на седницу), одржи и донесе 
одлуку. Одлука мора да има прописану садржину: 1) промена no- 
словног имена друштва са нагласком да није јавно, 2) евентуална из- 
мена структуре органа, 3) врста, класа и број акција несагласних ак- 
ционара, 4) цена откупа њихових акција, 5) поступак са откупљеним 
акцијама, 6) број преосталих акционара у друштву и 6) неопозива 
изјава о обавези откупа акција несагласних акционара. Ако се от- 
купом смањује капитал друштва, морају се поштовати правила о 
његовом смањењу.7/ Одлука се доноси трочетвртинском већином гла- 
сова по свим гласачким акцијама које је друштво издало, без обзира 
на то да ли су њихови акционари присутни или одсутни са седнице. 
Дакле, кворум постоји кад су на седници скупштине присутни ак- 
ционари с најмање три четвртине акција с правом гласа. Ако су на 
седници присутни акционари баш с трочетвртинском већином гла- 
сова, одлука мора да буде једногласна. Ако је присутно више акцио- 
нара, онда се одлука може донети и уз противљење акционара који 
не умањују трочетвртинску већину позитивних гласова по капиталу. 
Међутим, одлука може да се донесе само ако је друштво испунило 
све услове за повлачење акција са јавног тржишта. Ти услови су: 1) 
да друштво има мање од 10.000 акционара и од 100 ималаца обли- 
гационих вредносница, 2) да је слаба трговина акцијама које је из- 
дало и 3) да се друштво одлуком о претварању неопозиво обавезало 
да откупи акције свим несагласним акционарима по највишој цени 


25 ЗПД, чл. 508. 
26 ЗПД, 327 381. 
27 ЗПД, чл. 314 325. 

у складу са правилима о заштити несагласних акционара. Откуп је 
обавезно обавити само на захтев несагласног акционара.2“ 


Није јасно у ЗТК да ли друштво мора да исплати несаглас- 
не акционаре пре него што Комисији поднесе захтев за брисање 
из регистра јавних друштава или исплату може да учини и после 
подношења захтева односно брисања. Ова нејасност постоји због су- 
коба два правила тог закона. Прво је оно којим се уређује престанак 
својства јавног друштва (чл. 70, ст. 1, тач. 2), а друго је оно којим се 
уређује одлука друштва о повлачењу акција са регулисаног тржишта 
(чл. 123, ст. 2). Док се првим правилом захтева да је јавно друштво 
„Извршило откуп акција од несагласних акционара“, другим прави- 
лом се захтева да одлука о повлачењу акција с регулисаног тржишта 
односно МТП садржи „неопозиву изјаву друштва којом се друштво 
обавезује да од несагласних акционара, а на њихов захтев, откупи 
акције“, што се поставља као услов пуноважности те одлуке. Ако 
се језички тумачи прво правило, нужно је да друштво прво откупи 
акције од несагласних акционара, па онда да се избрише из регистра 
јавних друштава Комисије. Ово због тога што ово правило изричито 
говори да друштво мора да изврши откуп акција несагласних акцио- 
нара, да би могло себи да укине својство јавног друштва. Напротив, 
друго правило захтева само да друштво неопозиво изјави да ће да 
откупи акције несагласних акционара, а не и да их купи до брисања 
из регистра. Ово друго правило је збуњујуће, због тога што је бес- 
мислено да се обавеза откупа акција утврђује одлуком о повлачењу с 
регулисаног тржишта, ако је она већ утврђена законом путем првог 
правила. Због тога би могло да се тумачи и да је друштву довољно 
да се обавеже да ће да откупи акције несагласним акционарима, па 
да се региструје као нејавно пре него што их откупи, уз обавезу да 
их откупи касније по утврђеној цени. У овој противречности правагу 
би требало дати првом правилу, јер друго правило може да се тумачи 
да је изјава о обавези откупа само услов за пуноважност одлуке о 
повлачењу са јавног тржишта, те да сама изјава, без извршења от- 
купа, није довољна за претварање друштва у нејавно. 


Друга фаза поступка претварања јавног у нејавно друштво 
је поступак дерегистрације. У њему друштво мора да се избрише 
из регистра јавних друштава код Комисије, као и што ту чињеницу 
мора да упише у Регистар привредних субјеката. У ЗТК није јасно да 
ли друштво прво наступа пред Комисијом или пред Регистром при- 
вредних субјеката. Ваљало би да ову празнину (нејасност) отклони 
Комисија својим подзаконским актом. 


Чини се да је логично да се упис претварања у нејавно друшт- 
во у Регистар привредних субјеката услови претходном одлуком 
Комисије да га избрише из свог регистра јавних друштава. Ово 


28 ЗТК, чл. 123, cr. 2. и 3. 

због тога што ЗТК захтева да друштво Комисији поднесе захтев за 
брисање и да јој приложи доказе да је испунило прописане услове за 
„престанак својства“ јавног друштва (чл. 70, ст. 1). Због тога је ло- 
гично да прво Комисија, као стручни орган званичног надзора прове- 
ри, на основу поднетих доказа, да ли је друштво испунило услове за 
претварање у нејавно. Ти докази би требало да буду примерак одлуке 
друштва о повлачењу акција и других вредносница са јавног тржиш- 
та, извод из Централног регистра хартија од вредности, у којем се 
види укупан број преосталих акционара и поверилаца по облигацио- 
ним вредносницама, и исправа о начину израчунавања откупне цене 
акција несагласним акционарима. 


Кад Комисија утврди да су услови испуњени, брише друштво 
из свог регистра јавних друштава и издаје му о томе одговарајућу 
исправу. Та исправа би требало да буде или решење о брисању 
из регистра или потврда о том брисању. У проверавању услова за 
претварање друштва у нејавно Комисија није овлашћена да по свом 
нахођењу (дискрецији) одлучује да ли да допусти или забрани друшт- 
ву повлачење са јавног тржишта, већ је дужна да га избрише из реги- 
стра, ако је оно испунило услове. 


Након брисања из регистра Комисије, друштво подноси пријаву 
за одговарајући упис у Регистар привредних субјеката. Агенцији за 
привредне регистре која води Регистар привредних субјеката тешкоћу 
може да ствара непостојање правила у Закону о регистрацији при- 
вредних субјеката из 2004. године, којим се изричито уређује упис 
чињенице претварања јавног y нејавно друштво. Ипак, несумњиво 
је да је она дужна да је упише, на основу правила о упису „других 
промена“ (чл. 65). Уз пријаву за упис, друштво Агенцији подноси ис- 
праве које је поднело Комисији, с тим што прилаже и решење (пот- 
врду) Комисије о брисању из регистра јавних друштава. Ако је до 
претварања у нејавно друштво дошло услед статусне промене, као и 
ако је друштву измењено пословно име и статут, онда се и те чињенице 
морају уписати у Регистар (чл. 49, 58—60). Пошто се претварање y 
нејавно друштво упише у Регистар привредних субјеката, друштво 
обавештава регулисано тржиште односно МТП, на којем су његове 
акције биле укључење у трговање, да више није јавно друштво и да 
се његовим акцијама не може више јавно трговати. 


6. НЕЈАСНОЋЕ 


У поступку претварања друштва у нејавно нејасне су оста- 
ле четири ствари, које указују на смушеност законског уређивања 


22 Службени гласник РС, бр. 55/04, 61/05. 

претварања јавног друштва у нејавно. Ове нејасности могу да изазо- 
ву озбиљне тешкоће у пракси. 


Прва нејасноћа тиче се субјекта који је дужан да обавести ре- 
гулисано тржиште или МТП о претварању јавног у нејавно друштво, 
како би ово престало да организује јавну трговину његовим вреднос- 
ницама брисањем са своје листе котираних друштава. То може да 
буде Комисија за хартије од вредности, али и само друштво које се 
претвара у нејавно. Из одредби ЗТК стиче се утисак да би то требало 
да буде друштво, јер је то у његовом интересу. Интерес правне си- 
гурности, међутим, налаже да и Комисија преузме на себе ту обавезу 
својим правилником. 


Друга нејасноћа тиче се рока у коме је друштво, или евенту- 
ално Комисија, дужно да обавести регулисано тржиште или МТП 
о свом претварању у нејавно друштво. Свакако да би то требало да 
буде што краћи рок након брисања друштва из регистра Комисије. 
Чини се, такође, да је било боље да се законом јасно предвидело да 
прво регулисано тржиште односно МТП престане са организовањем 
јавне трогине вредносницама предметног друштва, па да га тек на- 
кон тога Комисија брише из регистра. 


Трећа нејасноћа тиче се питања да ли Комисија има право да 
наложи друштву да задржи акције још неко време у јавној трговини 
након доношења одлуке о повачењу из ње. Исправан став би требало 
да буде да Комисија по закону нема право да наложи задржавање 
акција друштва на јавном тржишту (да одложи брисање из свог реги- 
стра јавних друштава), ако јој је оно доказало да је испунило закон- 
ске услове, јер за такву одлуку Комисија нема законски основ. Ипак, 
Комисија може својим подзаконским актом да одреди друштву рок 
за обавештавање регулисаног тржишта или МТП о свом претварању 
у нејавно друштво (нпр. пре или после брисања из свог регистра 
јавних друштава). 


Четврта нејасноћа тиче се часа кад друштво коначно престаје да 
буде јавно. То може да буде или дан брисања из регистра Комисије или 
дан уписа у Регистар привредних субјеката. Чини се да је исправнији 
закључак да је то дан брисања из регистра Комисије, тако да тада 
коначно престаје обавеза друштва да извештава јавност о свом 
пословању. Међутим, коначна статусноправна дејства претварања 
јавног у нејавно друштво би требало да наступе тек уписом у Реги- 
стар привредних субјеката (нпр. промена имена друштва, промена 
облика, промена органа друштва). 

7. ПРАВНА ПРАЗНИНА 


Поред већ наведених ситнијих нејасноћа и празнина које се 
тичу времена откупа акција несагласних акционара, редоследа уписа 
престанка својства јавног друштва у регистре Комисије и Агенције 
за привредне регистре, доказа који се подносе Комисији за брисање 
из њеног регистра, рока обавештавања регулисаног тржишта о 
претварању друштва у нејавно и времена престанка својства јавног 
друштва, ЗТК садржи једну велику празнину, која се односи на начин 
трговине вредносницама Јавног друштва. Наиме, тај закон регули- 
ше само повлачење акција са организованог тржишта (регулисаног 
тржишта и МТП), а не и са неорганизованог тржишта, које такође 
може да буде јавно. Акцијама и другим вредносницама се тргује на 
организованом тржишту (нпр. берзи) само кад њихову укључивање у 
организовану трговину захтева издавалац, који испуњава прописане 
услове. Ако он то не захтева, његовим вредносницама се јавно тргује 
ван организованог тржишта. 


Тренутно је у Србији још на снази обавеза укључивања у 
организовану трговину вредносница чији издаваоци имају седи- 
ште у нашој земљи, тако да је режим претварања јавних друштава 
у нејавна свеобухватан, јер су сва наша јавна друштва укључена на 
неко организовано тржиште. Ипак, пошто ЗТК признаје неоргани- 
зовано тржиште (тзв. ОТЦ тржиште), као тржиште које није ни ре- 
гулисано (тј. берзанско), ни мултилатерална трговачка платформа (тј. 
организовано ванберзанско тржиште), сигурно је да ће се код нас кад 
тад појавити јавна друштва, чијим се вредносницама тргује ван ор- 
ганизованог тржишта, односно на неорганизованом тржишту. За то 
постоји неколико могућности по садашњим прописима. Прво, неко од 
домаћих јавних друштава ће пожелити да повуче своје вредноснице 
с организованог тржишта, било да је регулисано или да је МТП, али 
да их остави у јавној неорганизованој трговини. Друга могућност је 
да неко од страних друштава укључити своје акције или друге вред- 
носнице на јавно неорганизовано тржиште Србије, јер је и то до- 
пушено новим законом. Трећа је могућност да организатор тржишта 
(берза или управитељ MTII) не прими вредноснице јавног издавао- 
ца (нпр. због ризика поремећаја стабилности тржишта) или да их 
искључи из трговине коју организује због прописаних разлога (нпр. 
кршења прописа, неактивне трговине, промене y неакционарски o6- 
лик привредног друштва). Најзад, Србија ће кад тад морати да укине 


30 Обавеза јавне и организоване трговине заведена је још Законом о тржишту 
хартија од вредности и других финансијских инструмената из 2002. године, 
Службени гласник РС, бр. 65/02, 57/03, 55/04, 45/05; чл. 52, 53, 261), а одржана је и 
истоименим законом из 2006. године (Службени гласник РС, бр. 47/06; чл. 51, 52, 
262), као и најновијим ЗТК (чл. 45, 46, 299). 

обавезу јавних друштава да укључују вредноснице у организовану 
трговину, јер je она противна изричитим правилима Упутства EV о 
тржиштима вредносница из 2004. године, с којим ће морати домаће 
право да се усклади кад се постави питање учлањења наше државе у 
Европску унију. По укидању те обавезе, сигурно је да ће нека нејавна 
друштва постати јавна, превођењем својих вредносница из нејавне у 
јавну неорганизовану трговину (тзв. going public), јер им она ствара 
мање трошкове. То се постиже или објављивањем проспекта за већ 
издате вредноснице или јавном емисијом вредносница уз дозволу 
Комисије. У свим набројаним случајевима постоји вероватноћа да 
ће неко од друштава на неорганизованом јавном тржишту пожелети 
да се претвори у нејавно, те ће се тада поставити питање режима тог 
претварања. Како ЗТК уређује само режим претварања јавних дру- 
штава укључених на организовано тржиште, јавиће се празнина, која 
ће морати на да се попуни. Док се не попуни изменама закона, које 
ће морати да уследе, нужно је да се попуни тумачењем. 


И Закон о привредним друштвима из 2011. године има празни- 
ну у уређивању питања претварања јавног друштва у нејавно. Она се 
тиче тржишне цене по којој је друштво дужно да откупи акције неса- 
гласним акционарима. Празнина је у томе што и овај закон, вероватно 
под утицајем ЗТК, ограничава примену свог правила о утврђивању 
тржишне вредности акција само на оне цене које су постигнуте на 
организованом тржишту. Стога онемогућава несагласне акционаре 
да наплате тржишну вредност својих акција од друштва, чијим се 
акцијама јавно тргује ван организованог тржишта, у случају кад се 
оно претвара у нејавно. Ова празнина, ипак, може да се надомести 
применом процењене или књиговодствене цене у овом случају, иако 
тржишна вредност акција на неорганизованом тржишту може од њих 
да буде већа, као и што њихова трговина може да буде учесталија 
него на организованом тржишту. 


8. ПОПУЊАВАЊЕ ПРАЗНИНЕ 


Несумњиво је да јавно друштво ван организованог тржишта 
има право да се претвори у нејавно, те је неприхватљиво и незакони- 
то свако тумачење којим би се забранило повлачење јавног друштва 
са неорганизованог тржишта. Јавно друштво има ово право, јер је 
то изричито било допуштено и Законом о привредним друштвима 
из 2004. године (чл. 194),3! важећим истоименим законом из 2011. 
године, као и старим Законом о тржишту хартија од вредности (чл. 
107, тач. 7). Осим тога, ако ЗТК допушта јавном друштву да пређе 


3 Службени гласник РС, бр. 125/04. 

с организованог јавног тржишта на нејавно, нелогично је да му се 
забрани повлачење са неорганизованог јавног тржитшта, јер се на 
неорганизованом тржишту тргује под блажим условима него на ор- 
ганизованом. Досадашња пракса Агенције за привредне регистре и 
министарства привреде, подстакнута мишљењем Комисије за хартије 
од вредности, којим је претварање јавних у нејавна друштва било 
забрањивано, била је озбиљно кршење закона.32 Службеници органа 
који су ту праксу спроводили морали би да одговарају за своје неза- 
коните радње, како казненоправно, тако и материјалноправно. 


Пошто је повлачење друштва с јавног неорганизованог тржи- 
шта на приватно несумњиво допуштено, јавља се питање под којим 
условима и у ком поступку се то обавља. Могућа су два тумачења. 
Једно се заснива на аналогији са режимом повлачења са органи- 
зованог тржишта, а друго на разлогу супротности. Аналогним 
тумачењем би се режим који важи за повлачење јавног друштва са 
организованог тржишта сходно примењивао и на повлачење са не- 
организованог јавног тржишта. То значи да би друштво морало да 
има мање од 10.000 акционара и мање од 100 поверилаца по облига- 
ционим вредносницама, да има слаб промет акција, да откупи акције 
од несагласних акционара и да се региструје као нејавно друштво, 
све под надзором Комисије. Логика разлога супротности налаже, 
међутим, друкчије тумачење. Наиме, како ЗТК не уређује повлачење 
вредносница са неорганизованог јавног тржишта, значи да је јавно 
душтво слободно да се претвори у нејавно по општим правилима 
компанијског права о доношењу одлука у друштву и заштити неса- 
гласних акционара. Оно није дужно да поштује посебне услове (нпр. 
максималан број акционара) и поступак за повлачење са организова- 
ног тржишта у ЗТК, осим што је дужно да се избрише из регистра 
јавних друштава код Комисије. Ту се услови и поступак примењују 
само на јавно друштва чијим се вредносницма тргује на регулиса- 
ном тржишту и МТП. Изузетно, Комисија има право да провери 
испуњеност општих услова компанијског права у складу са својом 
општом надлежношћу да надзире тржиште вредносница. 


9. ЗАКЉУЧАК 


У сукобу аналогије и разлога супротности, као два начи- 
на попуњавања законске празнине у регулисању повлачења јавног 


3 Мишљење Комисије је доступно на адреси: http://www.sec.gov.rs/index. 
php?option com од 31. јула 2011. године (први пут се појавило 12. јула 2005). 
Предмети у којим је Регистар незаконито одбио пријаву затварања друштва су: 
БД 144034/2007 (Вунил); 10289 1/2007 (Утва силоси); ВР 66498 2/2007 (Младост 


турист). 

друштва с неорганизованог јавног тржишта на нејавно тржиште, над- 
лежни државни органи (Комисија, Агенција за привредне регистре, 
министарство привреде и судови) мораће да се определе за један од 
њих. Доследност правне логике (тј. нормативни и догматски метод 
тумачења права) налаже да се прихвати тумачење на основу разлога 
супротности. Пошто није реч о очигледној грешци (омашци) у ЗТК, 
као и пошто тај закон уређује само организовану трговину на регу- 
лисаном тржишту и МТП, несумњиво је да се неорганизована јавна 
трговина препустила уређивању путем општих правила. Стога je и 
логично да се јавно друштво, чијим се вредносницама тргује неорга- 
низовано, може слободно да пребаци на нејавно тржиште по општим 
правилима, различитим од посебних правила примењивим само на 
јавна друштва на организованом тржишту. Насупрот томе, економско- 
политички разлози (тј. социолошки и циљни метод тумачења права) 
налажу да се превага да аналогном тумачењу. Основни циљеви ЗТК 
су заштита улагача и стабилност тржишта (чл. 1). Примена општих 
правила на превођење друштва с јавног на приватно тржиште била 
би ризичнија по мале улагаче, јер би омогућила великим акциона- 
рима лакше изигравање малих. Стога је са становиша економске по- 
литике, правне сугурности улагача и постизања њиховог поверења 
у тржишни систем, прихватљивије аналогно тумачење. Неизвесно 
је које ће од ова два тумачења званични државни органи (Комисија, 
Агенција за привредне регистре, Министарство привреде и судови) 
да примене, али би сигурно била изузетно штетна селективна пракса, 
коју је бивши Врховни суд (сада Управни суд) спроводио у управним 
споровима у овом питању. 


Нејасности и празнине у ЗТК по питању превођења јавног 
друштва с јавног на нејавно тржиште само су мали део мана тог зако- 
на. Стручан читалац стиче утисак као да је Закон донет привремено, 
односно за једнократну употребу у прелазом периоду приближавања 
Србије Европској унији, док се не донесе ваљанији. Друкчије не може 
да се објасни тако велика празнина у регулисању претварања јавног 
у нејавно друштво. Пошто закон задовољава тренутне потребе на 
тржишту вредносница, јер су сва јавна друштва укључена на неко од 

организованих тржишта, очигледно је да је у његовом писању намер- 
но избегнуто уређивање неорганизоване јавне трговине. Намерно је 
избегнуто, јер је немогуће да писци закона нису знали да у чланица- 
ма ЕУ, по узору на чије право је писан, влада начело добровољности 
укључивања вредносница у организовану трговину, те да се вреднос- 
ницама већине јавних друштва тргује ван организованог тржишта 
(берзе). Здравом уму нису схватљиви разлози тог поступања законо- 


33 Вид. предмете Y. бр. 664/08 (одбијена тужба јавног друштва за упис 
претварања у нејавно), У. бр. 5202/07 (одбачена тужба) и У. бр. 172/08 (усвојена 


тужба). 

давца у Србији, јер је изузетно штетно по опште интересе доношење 
привремених закона, поготово ако су лоши као што је ЗТК. Њиме 
се наставља традиција Србије у последњој деценији да у трговини 
вредносницама има најлошије законе у поређењу са законима сусед- 
них држава. 

LOOPHOLE IN REGULATING GOING PRIVATE PROCESS 


Summary 


In this article the author explains conversion of a public company 
into the private one (going private) and points to the loophole in its regu- 
lation, which was created by the Securities Market Act of Serbia in 2011. 
That Act explicitly regulates going private process, but only when the 
shares of the subject public company are traded on an organised market 
(so called, regulated market and MTP). The Act does not regulate the 
case when a public company, whose shares are publicly traded on over- 
the-counter market, decides to withdraw the shares from the public trade 
and to become private company. The author contemplates possible inter- 
pretations of the loophole, pointing to the earlier illegal practice of pro- 
hibiting that process in Serbia. The conclusion is that the statutory rules 
on going private process have limited scope and that the amendments 
should enlarge their coverage to the public companies on the over-the- 
counter market. 

ОДНОС КРИВИЧНИХ ДЕЛА ПОРЕСКЕ УТАЈЕ И 
НЕУПЛАЋИВАЊА ПОРЕЗА ПО ОДБИТКУ У 
СРПСКОМ КРИВИЧНОМ ПРАВУ 


Државе често прибегавају заоштравању кривичних санкција према онима 
који неуредно извршавају пореске обавезе. Уместо да организованије предузима 
мере за отклањање узрока пореског криминалитета, Србија настоји да про 
блем реши доградњом кривичног законодавства. Прописано је шест кривичних 
дела којима се јавним приходима пружа кривичноправна заштита. Централно 
место међу њима припада кривичним делима пореске утаје и неуплаћивања по 
реза по одбитку. Последице ових кривичних дела су како неповољни фискални 
ефекти, тако и реперкусије на економско политичком и социјално политичком 
плану. Избегавање плаћања пореза изазива последице које по свом значају могу 
да буду озбиљне за националну привреду. У првом делу рада се анализирају 
основни елементи ових кривичних дела и поједина спорна питања, а потом се 
указује на погрешан став који преовлађује у судској пракси да се кривично дело 
неуплаћивања пореза по одбитку квалификује као кривично дело пореске утаје. 
Стога аутори предлажу да је потребно извршити одговарајућу интервенцију 
y Кривичном законику, из које би недвосмислено проистицало да се кривичним 
делом неуплаћивања пореза по одбитку пружа кривичноправна заштита свим 
облицима јавних прихода који се плаћају по одбитку, а не само порезу. 


Кључне речи: Порез. Допринос. Дажбине. Лажни подаци. Приход. 
Пореска пријава. 

1. УВОД 


Избегавање плаћања пореза и других јавних прихода у свим 
земљама санкционише се као кривично дело, јер оно може изази- 
вати озбиљне последице на економско-политичком и социјално- 
-политичком плану. Код већине држава пореска кривична дела уређена 
су кривичним законима (нпр. Руска Федерација, Аустрија, Бугарска, 
Мађарска), док поједине државе ова дела сврставају у оквире поре- 
ског законодавства (Француска). У Србији се пореска кривична дела 
налазе и у Кривичном законику и у пореском законодавству. 


Кривично дело под називом пореска утаја први пут је инкри- 
минисано у нашем кривичном законодавству 1959. године, када је 
новелиран савезни Кривични законик из 1951. године, тако што је 
употпуњена одредба чл. 235, којом је било инкриминисано кривично 
дело давања лажних података у погледу пореза, при чему је кривич- 
но дело добило данашњи назив — пореска утаја. Током 1962. године 
допуњен је Кривични законик, када су извршене извесне измене у 
инкриминацији овог кривичног дела. 


У Кривичном закону Србије из 1977. године ово дело било је 
регулисано у чл. 154. Дело је било предвиђено и у Кривичном закону 
САП Косова и Кривичном закону САП Војводине. Изменом Кривич- 
ног закона Србије из 1989. године извршена је незнатна измена за- 
конске формулације овог кривичног дела. 


У Закону о пореском поступку и пореској администрацији 
из 2002. године било је инкриминисано кривично дело избегавања 
плаћања пореза (чл. 172). Почетком примене овог закона престала 
је да важи одредба чл. 154 Кривичног закона којом је било уређено 
кривично дело пореске утаје. 


Ступањем на снагу Кривичног законика из 2005. године пре- 
стала је да важи одредба чл. 172 Закона о пореском поступку и 
пореској администрацији, којом је било инкриминисано кривично 
дело избегавања плаћања пореза, јер је у Законику прописано кри- 
вично дело пореске утаје. Тако се нормирање овог института поново 
преселило у домен кривичног законодавства. 


Кривично дело неуплаћивања пореза по одбитку у Србији је 
први пут инкриминисано Законом о пореском поступку и пореској 
администрацији из 2002. године (чл. 173). Законом о изменама и до- 
пунама Кривичног законика из 2009. године законодавац је у Кри- 
вични законик преузео ово кривично дело из Закона о пореском по- 
ступку и пореској администрацији. 


Заштитни објект код ових кривичних дела су право државе и 
организација за обавезно социјално осигурање да наплате прописане 
дажбине. Наспрам овог права стоји дужност одређених физичких и 

правних лица да плате те дажбине. Дажбине се прописују ванкри- 
вичним прописима, што овим кривичним делима даје бланкетни 
карактер. За постојање ових дела потребно је да је прекршен неки 
пропис којим је уведена обавеза плаћања пореза, доприноса или неке 
друге дажбине. 


За пореска кривична дела увек су биле прописиване строге 
санкције, за које Френк Кауел (Frank Cowel) сматра да нису пра- 
ведне, већ да оне треба да буду одређене у контексту осталих кри- 
вичних дела и казнене политике.! Ова кривична дела спадају y ред 
оних ретких случајева где законодавац изричито прописује обавезно 
изрицање новчане казне уз казну затвора, чиме је посебно наглашена 
њихова лукративна природа. 


Не обазирући се сувише на прописе других земаља, свака држа- 
ва уређује својим законима шта ће узети за одлучујућу чињеницу 
код дефинисања висине казне.2 На појаву ових кривичних дела y 
знатној мери утиче став о правичном распореду пореског терета 
између различитих обвезника. Немогуће је некога опорезовати а да 
буде задовољан, али осећање да је порез неправично расподељен до- 
приноси повећању отпора према његовом плаћању То негативно 
деловање пореза на пореског обвезника је један од узрока пореске 
евазије.“ Отпор плаћању пореза код неких пореских облика je мањи 
него код других. Много је већи код плаћања директних пореза (порез 
на добит и доходак), него код индиректних пореза (порез на додату 
вредност, акцизе, царине), код којих је износ пореза садржан у цени 
производа, па обвезник често и не зна да купујући неки опорезова- 
ни производ плаћа и порез, или, пак, не зна која је висина пореског 
оптерећења.° Наравно, на појаву ових дела утиче и висина пореског 
оптерећења. Граница пореског оптерећења према Гинтеру Шмел- 
дерсу (Günter Schmélders) условљена је друштвеним производом. У 
оквиру ове границе налази се „порески оптимум“ као психолошки 
одређена граница,“ после чијег прекорачења настаје већи отпор пре- 
ма пореској обавези. 


! Frank Cowell, Cheating the government: the economics of evasion, MIT Press, 
Cambridge, MA London 1990, 129, 149 151. 


? Дејан Поповић, Гордана Илић Попов, „Утврђивање извора дохотка y 
пореском праву“, Анали Правног факултета у Београду 2/2008, 98. 


? Д. Поповић, Наука о порезима и пореско право, Институт Отворено 


друштво/Институт за уставну и законодавну политику, Будимпешта, Савремена 
администрација, Београд 1997, 451. 
^ Горан Милошевић, „Евазија пореза“, Наука, безбедност, полиција 2/2006, 
62. 
Božidar Jelčić, Nauka o financijama i financijsko pravo, Informator, Zagreb 
1983, 179. 


6 Günter Schmólders, Grundlage einer effizienten Finanzpolitik: Empirische ana 
lyse der Steuermentalitót, Mainz 1969, 80. 

2. ПОРЕСКА УТАЈА (ЧЛ. 229 КЗ) 


1. Пореска утаја je дело sui generis, мада га у теорији неки 
сматрају и као посебан случај преваре. Ипак, распрострањеније је 
гледиште да је ово кривично дело лакше од преваре, тј. од преварног 
оштећења појединаца.' Дело има основни и два тежа облика. Основ- 
ни облик дела из ст. 1 врши онај ко у намери да потпуно или дели- 
мично избегне плаћање пореза, доприноса или других прописаних 
дажбина, даје лажне податке о законито стеченим приходима, о пред- 
метима или другим чињеницама које су од утицаја на утврђивање 
оваквих обавеза или ко у истој намери, у случају обавезне пријаве, 
не пријави законито стечени приход, односно предмете или друге 
чињенице које су од утицаја на утврђивање оваквих обавеза или ко 
у истој намери на други начин прикрива податке који се односе на 
утврђивање наведених обавеза, а износ обавезе чије се плаћање из- 
бегава прелази 150.000 динара. 


2. Радња кривичног дела пореске утаје је специфична превар- 
на делатност. Она се испољава као чињење или нечињење, односно 
као активна или пасивна делатност. Ово дело може да се изврши: а) 
давањем лажних података о законито стеченим приходима, о пред- 
метима или другим чињеницама; 6) непријављивањем законито сте- 
чених прихода, односно предмета или других чињеница или в) на 
други начин, прикривањем података који се односе на утврђивање 
пореза, доприноса или других прописаних дажбина. Радња овог дела 
је алтернативно постављена, те је за његово постојање довољно да је 
извршена једна од наведених радњи. 


а) Ово кривично дело врши се давањем лажних података о за- 
конито стеченим приходима, о предметима или другим чињеницама 
које су од утицаја на утврђивање прописаних дажбина, тако што из- 
вршилац подноси пореску пријаву на основу које треба да му се ут- 
врди обавеза плаћања пореза, доприноса или друге прописане даж- 
бине, али у пријаву унесе неистините податке о чињеницама које су 
релевантне за утврђивање дажбине. Тако ће, на пример, постојати 
ово кривично дело када обвезник пореза на капиталне добитке при- 
каже нижом од реалне разлику између продајне цене права, удела, 
односно хартија од вредности и њихове усклађене набавне цене, или 
када обвезник пореза на приходе од непокретности, када исплатилац 
прихода није правно лице или предузетник, у пореској пријави при- 
каже приходе у износу нижем од стварних, или када обвезник пореза 
на приходе од самосталне делатности прикаже приходе у износу ни- 
жем од реалног, или расходе веће од стварних. 


7 Зоран Стојановић, Обрад Перић, Кривично право посебни део, Правна 


књига, Београд 2007, 173. 

Овом радњом кривичног дела извршилац формално поступа по 
законској обавези да пореском органу пријави чињенице релевантне 
за утврђивање његове обавезе плаћања пореза, доприноса или дру- 
ге прописане дажбине, али ову обавезу не испуњава у материјалном 
смислу, јер порески орган доводи у заблуду у погледу висине осно- 
вице за утврђивање обавезе, чинећи то лажним приказивањем чиње- 
ница, што овом делу даје карактер посебног облика преваре.“ 


Сваким нетачно пријављеним податком не извршава се ово 
кривично дело, јер је потребно да тај податак буде релевантан за 
утврђивање обавезе пореза, доприноса или друге дажбине. Лажни 
подаци се најчешће дају тако што се умањују износи прихода из 
појединих извора, увећавају расходи пословања или приказују нетач- 
не чињенице које могу да утичу на висину износа обавезе плаћања 
пореза, доприноса или друге прописане дажбине. Нетачни подаци 
треба да су унети у пореској пријави или пословним књигама. Ис- 
тинитост података цени се према времену када су поднети органу 
надлежном за утврђивање пореза, доприноса или других прописа- 
них дажбина. Давање лажних података може се учинити на разли- 
чите начине. Да би постојало ово дело није од значаја на који начин 
и у ком облику је поднета лажна пореска пријава. Она може бити 
поднета писмено, или дата усмено на записнику. Радња дела може 
бити извршена и накнадним давањем нетачних података на тражење 
пореског органа. Оно се најчешће врши писмено, подношењем по- 
реске пријаве у којој се даје изјава о приходима, предметима или о 
другим чињеницама које су од значаја за утврђивање неке прописане 
дажбине. Ова радња се може извршити и на други начин, а не само 
подношењем пореске пријаве. На пример, радња се може изврши- 
ти и подношењем уговора о преносу неког апсолутног права или 
подношењем неког уверења. Важно је да се ради о лажним подацима 
који се односе на приходе, предмете или на друге чињенице које су 
значајне за утврђивање неке дажбине. У друге чињенице могу спа- 
дати подаци о расходима, о количини произведене робе, о цени про- 
извода и сл 


За постојање кривичног дела потребно је да је пријава с лаж- 
ним подацима поднета органу који је надлежан за утврђивање по- 
реза, доприноса или друге дажбине. Послове утврђивања, наплате и 
контроле јавних прихода у Србији обављају Пореска управа, органи 
јединица локалне самоуправе, царински орган и организација за оба- 
везно социјално осигурање. 


6) Ово кривично дело може се извршити и непријављивањем 
законито стечених прихода, односно предмета или других чињеница 


Е Љубиша Лазаревић, „Кривично дело пореске утаје“, Опорезивање и no 
реско право, Београд 1988, 425. 


? Мирко Кулић, Пореска кривична дела, Fin tax Centar, Београд 2010, 94 95. 

које су од утицаја на утврђивање пореза, доприноса или других про- 
писаних дажбина у намери да се избегне потпуно или делимично 
плаћање ових обавеза. Овај облик кривичног дела свршен је у мо- 
менту пропуштања рока у коме је трабало поднети пореску пријаву 
о законито стеченим приходима, односно предметима или другим 
чињеницама у намери избегавања плаћања прописаних дажбина. За 
разлику од претходног облика кривичног дела, овај облик се врши 
пропуштањем рока за подношење пореске пријаве. Нечињење ће 
представљати радњу извршења дела само када је постојала обаве- 
за на чињење. Пореским прописима уведена је обавеза физичким 
и правним лицима да пријављују чињенице које су од значаја за 
утврђивање јавних прихода. Међутим, ова радња се може извршити 
и чињењем. То ће бити случај када порески обвезник поднесе по- 
реску пријаву, али у њој изостави чињенице које су релевантне за 
утврђивање обавеза. Такав случај постоји, на пример, када физичко 
лице у годишњу пријаву унесе податке о заради коју остварује по 
основу радног односа, а изостави податке о приходима од самостал- 
не делатности, о приходима из иностранства, итд. 


Пореској управи прописана је обавеза да сваке године, најка- 
сније до 31. децембра, општим јавним позивом позове грађане на 
подношење пореских пријава.!° Није јасно да ли има утицаја на 
кривичну одговорност обвезника који није поднео пореску пријаву, 
чињеница што порески орган није објавио јавни позив. Мада ово 
питање није отварано у теорији, чини се да дужност подношења по- 
реске пријаве проистиче из императивних норми које су садржане у 
пореским прописима, што значи да кривична одговорност лица које 
је, у намери избегавања плаћања прописаних дажбина, пропустило 
да пријави своје приходе, не зависи од тога да ли је порески орган 
извршио своју обавезу јавног позивања грађана на подношење по- 
реских пријава. То, међутим, не искључује потребу да је обвезни- 
ку пореза, доприноса и других дажбина позната обавеза на њихово 
плаћање, без обзира на који је начин он за њу сазнао, јер је код овог 
облика пореске утаје, који се врши неподношењем пореске пријаве, 
реч о деликту нечињења (омисивно кривично дело) који се може из- 
вршити само ако је постојала обавеза на чињење и ако је учинилац 
за ту обавезу знао.!! 


в) Пошто је пореска материја веома динамична, а пореско за- 
конодавство склоно честим променама, законодавац је сматрао да 
није довољно да се пропишу само прва два основна облика овог 
дела, јер се може догодити да законодавац пропише неки нови на- 


10 Un. 91 ст. 2 Закона о порезу на доходак грађана (Службени гласник PC, бр. 
24/01, 80/02, 80/02, 135/04, 62/06, 65/06, 31/09, 44/09 и 18/10). 


П М. Кулић, 98. 

чин обрачунавања и плаћања пореза, доприноса или друге пропи- 
сане дажбине, па да избегавање плаћања дажбине у том случају не 
буде инкриминисано. Зато је предвиђен и трећи облик радње кри- 
вичног дела пореске утаје — прикривање података који се односе 
на утврђивање пореза, доприноса или других прописаних дажбина 
„на други начин“. Овај облик радње обухвата све остале активности 
којима се избегава пореска обавеза.! На овај начин законодавац је 
указао да се у инкриминацији из члана 229 КЗ не ради о таксатив- 
ном набрајању свих облика у којима се једино може испољити радња 
извршења овога дела, већ да су апострофирани типични и најчешћи 
облици извршења, али је остављен простор да се санкционишу и 
друге радње којима се може реализовати ово дело кроз прикривање 
релевантних података.!3 Тако ће, примера ради, постојати овај облик 
кривичног дела ако неко не поступи по одредби чл. 107, ст. 2 Закона 
о порезу на доходак грађана, којом је прописано да је обвезник ду- 
жан да сам обрачуна и уплати порез по одбитку, ако приход оствари 
од лица које није обвезник обрачунавања и плаћања пореза по од- 
битку. Такође, дело ће постојати и када се не поступи по одредби чл. 
57, ст. 2 Закона о доприносима за обавезно социјално осигурање," 
којом је прописано да је лице које остварује уговорену накнаду дуж- 
но да само обрачуна и уплати доприносе у случају када ту накна- 
ду остварује од лица које приликом исплате накнаде није обвезник 
обрачунавања и плаћања доприноса. 


3. Да би био испуњен услов за постојање пореске утаје неоп- 
ходно је да су приходи или предмети стечени на законит начин, што 
је законодавац навео при формулисању овог кривичног дела. Неза- 
конито стечени приходи или предмети не могу се опорезивати, по- 
што лица која незаконито стичу приходе или прибављају предмете 
подлежу кажњавању и одузимању таквих прихода, односно пред- 
мета. Опорезивање оваквих прихода, односно предмета, значило би 
одобравање незаконитог основа њиховог стицања. Према томе, неће 
постојати кривично дело пореске утаје ако се не пријаве приходи сте- 
чени неком деликтном активношћу – кривичним делом, привредним 
преступом или прекршајем. Када би постојала обавеза на подношење 
пријаве о приходима и предметима стеченим на незаконит начин, то 
би значило да постоји обавеза самопријављивања за учињену делик- 
тну радњу. Овакав став постојао је и у ранијој судској пракси (одлуке 
Врховног суда Србије Кж. 1-1384/73 и Кж. 1–196/83). Међутим, кри- 
вично дело ће постојати када се радња извршења односи на приходе 
који потичу од обављања делатности која није забрањена, али за коју 


12 М. Кулић, 98. 


13 Љиљана Радуловић, „Кривично дело пореске утаје из чл. 229 КЗ РС 
(акценти из судске праксе)“, Право и привреда 4 6/2010, 468. 


14 Службени гласник РС, бр. 84/04, 61/05, 62/06 и 5/09. 

обвезник нема одобрење. Ово проистиче из одредбе чл. 31, ст. 2 За- 
кона о порезу на доходак грађана, у којој се каже да се приходом од 
самосталне делатности сматра и приход остварен трајним или сезон- 
ским искоришћавањем земљишта у непољопривредне сврхе (вађење 
песка, шљунка и камења, производња креча, цигле, црепа, ћумура 
и сл.), инкубаторском производњом живине и другим сличним де- 
латностима, независно од тога да ли су као самосталне делатности 
регистроване код надлежног органа. 


4. О кривичном делу пореске утаје може се говорити само ако 
износ прописане дажбине чије се плаћање избегава прелази 150.000 
динара. Наведени новчани износ не представља обележје овог кри- 
вичног дела, већ само услов за његово постојање и за разграничење од 
пореских прекршаја. Реч је о објективном услову инкриминације, без 
кога наведене радње не представљају кривично дело, и уз постојање 
свих осталих елемената, већ могу представљати порески прекршај. 
Објективни услов инкриминације код овог дела представља износ у 
једној календарској години. Када извршилац истовремено избегава 
плаћање више врста дажбина, а износи појединачних дажбина не 
прелазе 150.000 динара, али га прелазе у свом укупном збиру, сматра 
се да је испуњен објективни услов инкриминације. 


Објективни услов инкриминације не треба да буде обухваћен 
умишљајем учиниоца, већ код њега мора постојати намера избегавања 
плаћања прописаних дажбина, али он не мора бити свестан виси- 
не износа који се избегава. Међутим, учинилац мора бити свестан 
да избегава плаћање дажбине у износу који није безначајан. Износ 
прописане дажбине, чије се плаћање избегава, има значај за судску 
индивидуализацију, као и за квалификацију дела. 


Износ пореза, доприноса или других дажбина који се избегава 
утврђује суд на основу резултата доказа спроведених у кривичном 
поступку. Тај износ се не може појавити као претходно питање, зато 
што од њега зависи инкриминација дела. Дужност суда да утврди 
тачан износ обавезе која се избегава произилази из чињенице што 
је тај износ од важности за решавање питања постојања кривичног 
дела, као и за одређивање висине казне. При одређивању ове висине 
суд није везан решењем пореског органа, јер је једино кривични суд 
овлашћен да цени да ли је извршено кривично дело, а овај износ 
представља објективни услов инкриминације кривичног дела. Према 
томе, приликом одлучивања о оптужењу због извршеног кривичног 
дела пореске утаје није неопходно да се износ обавезе која се из- 
бегава претходно утврђује у пореском поступку од стране пореског 
органа. Овакав став заузет је и у одлуци Врховног суда Србије Кж 
I - 1815/73." 


15 Збирка судских одлука Врховног суда Србије из области кривичног права 
1973 1986, Београд 1986, 79. 

5. Последица овог кривичног дела настаје у моменту извршења 
радње дела, када се сматра да је дело свршено. Дело је извршено 
самим подношењем пријаве с лажним подацима, односно протеком 
рока за подношење пријаве или у моменту прикривања података 
који се односе на утврђивање прописаних дажбина на други начин. 
Наиме, самим неподношењем пореске пријаве или давањем лажних 
података, ствара се опасност за правилно утврђивање ових обавеза. 
Пореска утаја спада у групу кривичних дела код којих последица 
није посебно наглашена у опису дела. Она се састоји у угрожавању 
буџета и организација за обавезно социјално осигурање којима 
припадају прописане дажбине. У питању је апстрактно угрожавање, 
јер се обавеза плаћања прописане дажбине конституише решењем 
пореског органа, а не пореском пријавом. У том смислу пореском 
органу, осим пореске пријаве, стоје на располагању и други докази 
на основу којих се доноси пореско решење. 


Да би били испуњени услови за наступање последице овог 
кривичног дела, потребно је да постоји намера извршиоца да из- 
бегне да плати прописану дажбину у износу који прелази поменути 
износ, што значи да је последица дела повезана с објективним усло- 
вом. За постојање тежих облика дела потребно је да износ дажбине 
који се избегава буде већи од прописаног. При том, није неопходно 
да је учинилац успео у намери да му се прописана дажбина уоп- 
ште не утврди, или да се утврди у износу нижем од реалног. Дру- 
гим речима, за наступање последице не тражи се да порески орган, 
који је радњом извршиоца доведен у заблуду, прихвати податке из 
пореске пријаве као веродостојне и на основу тога донесе решење о 
утврђивању дажбине у износу нижем од реалног. Овакав став прои- 
стиче из формулације коју је употребио законодавац: „износ обавезе 
чије се плаћање избегава“, што упућује на закључак да покушај кри- 
вичног дела пореске утаје није могућ. Свакако да чињеница да ли је 
дажбина избегнута има утицај на оцену о тежини последице, као и 
на одмеравање казне. 


6. У основи, извршилац овог кривичног дела може да буде об- 
везник пореза, доприноса или друге прописане дажбине. Међутим 
то може да буде и друго лице. Извршиоцем овог дела сматра се лице 
које је, у намери да потпуно или делимично избегне плаћање пореза, 
доприноса или друге прописане дажбине, дало лажне податке о за- 
конито стеченим приходима, о предметима или другим чињеницама 
које су од утицаја на утврђивање оваквих обавеза, или које у истој 
намери, у случају обавезне пријаве, није пријавило законито стечени 
приход, односно предмете или друге чињенице које су од утицаја 
на утврђивање оваквих обавеза, или које је у истој намери на дру- 
ги начин прикрило податке који се односе на утврђивање наведених 
обавеза. 


329 


Анали Правног факултета у Београду, година LIX, 2/2011 


У смислу наших прописа, кривично дело пореске утаје може 
извршити: а) физичко лице које је обвезник неке прописане дажбине 
или, 6) које испуњава пореске обавезе лица које заступа. Пореске 
обавезе лица која заступају испуњавају: 1) законски заступник фи- 
зичког лица – родитељ малолетног лица, старалац пословно неспо- 
собног штићеника и др.; 2) законски заступник правног лица — фи- 
зичко лице које је као такво уписано у судски регистар; 3) пословођа 
ортачке радње и 4) привремени старалац заоставштине. Када ортачка 
радња нема пословођу или није постављен привремени старалац на 
заоставштини, пореске обавезе испуњавају ортаци, односно наслед- 
ници, као солидарни порески дужници.!• Према судској пракси, из- 
вршилац овог дела може да буде и лице које је тајни ортак радње 
који је споразумно са сувласницима саставио и поднео лажну поре- 
ску пријаву под туђим именом. !' 


Код овог кривичног дела могу постојати сви облици саучес- 
ништва, односно дело могу извршити два или више лица, као и 
што једно лице може подстрекавати друго лице да изврши ово дело, 
или му у томе може помагати. Саизвршилаштво које је остварено 
предузимањем неизвршилачке радње постоји када више лица на 
основу заједничке одлуке с умишљајем битно допринесу извршењу 
кривичног дела. Зато су конститутивни елементи овог појма: 1) 
умишљај, 2) заједничка одлука и 3) битан допринос извршењу дела.!% 
Саизвршилаштво би постојало, примера ради, када два лица, која 
ортачки воде самосталну радњу, договорно саставе пореску пријаву, 
иако пријаву потписује само један ортак. И тајни ортак радње је саиз- 
вршилац овог кривичног дела када су испуњени одговарајући усло- 
ви. Када неко лице предузима радње које су усмерене на остварење 
овог кривичног дела, осим давања лажних података, непријављивања 
или прикривања одговарајућих чињеница, оно се појављује као под- 
стрекач или помагач, ако су испуњени одређени услови. Као пома- 
гач би се, рецимо, појавило лице које изда лажан рачун пореском 
обвезнику с циљем да овај, приказујући веће трошкове од стварних, 
избегне плаћање дела пореза на приход од самосталне делатности. 
Помагач би било и лице на које се фиктивно води самостална радња 
у случају да стварни власник поднесе лажну пореску пријаву у вези 
с пословањем те радње. 


16 Чл. 12 и 15 Закона о пореском поступку и пореској администрацији (Служ 
бени гласник РС, бр. 80/02, 84/02, 23/03, 70/03, 55/04, 61/05, 85/05, 62/06, 63/06, 
61/07, 20/09, 72/09 и 53/10). 


17 Никола Срзентић, Александар Стајић, Божидар Краус, Љубиша Лазаревић, 
Мирослав Ђорђевић, Коментар Кривичног закона Републике Србије, Београд 1995, 
554. 


18 Наташа Делић, Нова решења општих института КЗС, Правни факултет 
Универзитета у Београду, Београд 2009, 157. 

Као саучесници при извршењу кривичног дела пореске утаје 
могу се појавити службена лица пореског органа. Ова лица се 
најпре, као стручна лица, могу јавити као саветници обвезника даж- 
бина. Тада она немају статус службеног лица, уколико не учествују 
у поступку доношења решења по пореским пријавама у чијем су 
састављању учествовала. Овде се њихова кривична одговорност 
утврђује као и за све остале помагаче или подстрекаче у овом делу. 
Друга је ситуација, међутим, ако службено лице пореског органа, које 
учествује у доношењу решења по пријави пореског обвезника, под- 
стрекава обвезника да поднесе лажну пореску пријаву, односно да 
не поднесе пријаву иако је на то обавезан, или му помаже у томе. На 
овај начин службено лице другом прибавља корист искоришћавањем 
свог службеног положаја или овлашћења, чиме у његовој радњи има 
елемената кривичног дела злоупотребе службеног положаја из чл. 
359 Кривичног законика. Поставља се питање за које кривично дело 
у оваквој ситуацији треба да одговара службено лице пореског орга- 
на. У овом случају се не би могло радити о стицају ова два кривич- 
на дела, а у опцији између саучесништва у кривичном делу пореске 
утаје и извршења злоупотребе службеног положаја, по свој прилици 
је правилније да службено лице треба да одговара као подстрекач 
или помагач у пореској утаји.! 


7. Да би се радило о кривичном делу пореске утаје, потреб- 
но је да, поред објективних елемената, буде испуњен и одговарајући 
субјективни елемент, који се састоји у намери учиниоца да потпу- 
но или делимично избегне плаћање пореза, доприноса или других 
прописаних дажбина. У време извршења дела, код извршиоца мора 
постојати наведена намера, без чијег постојања дело не може бити ни 
извршено. Наведена намера психички покреће извршиоца да преду- 
зме радњу извршења дела. На основу намере кривично дело пореске 
утаје разликује се од пореских прекршаја, тако да све неправилности 
око подношења пореске пријаве, које нису учињене с наведеном на- 
мером, нису кривично дело, већ, евентуално, порески прекршаји. 


У погледу кривице извршиоца кривичног дела пореске утаје 
потребан je умишљај, а пошто се кривично дело врши и с посебном 
намером, може се радити само о директном умишљају. Према томе, 
умишљај извршиоца подразумева највиши степен свести и воље, од- 
носно подразумева такво стање свести и воље код учиниоца у коме 
je представа о последици била један од мотива одлуке да се дело 
изврши. Другим речима, умишљај се у овом случају састоји у свести 
и хтењу да се подношењем лажних података приликом утврђивања 
пореза, доприноса или других дажбина, односно непријављивањем 
или на други начин прикривањем одређених чињеница, оствари пот- 


19 М. Кулић, 114. 

пуно или делимично избегавање плаћања тих обавеза. Код учинио- 
ца, поред директног умишљаја, постоји и представа о неким даљим 
последицама. Уколико порески обвезник поднесе пореску пријаву с 
неистинитим садржајем, али при том нема намеру да потпуно или 
делимично избегне плаћање прописаних дажбина, та радња неће 
представљати кривично дело пореске утаје. Према томе, непостојање 
овакве намере или постојање тзв. стварне заблуде у погледу истини- 
тости односно неистинитости података или обавезе на подношење 
пријаве искључује одговорност за пореску утају. 


Пошто је намера конститутивни елеменат овог кривичног 
дела, она се мора утврђивати у сваком конкретном случају. Међутим, 
намеру код овог кривичног дела није лако увек утврдити. Она се 
најчешће утврђује на основу фактичког понашања извршиоца. Тако, 
на пример, ако извршилац не врши евидентирање извршеног про- 
мета може се закључити да се то чини у циљу избегавања пореских 
обавеза, те се на основу те чињенице може констатовати да код из- 
вршиоца постоји тражена намера (одлука Врховног суда Србије Кж I 
— 1168/96). Намера се по правилу утврђује из објективног понашања 
оптуженог, предузетих радњи и свих околности под којима су ове 
радње предузете (пресуда Окружног суда у Београду Kx — 372/91 и 
пресуда Врховног суда Србије Кж — 605/92).2° 


Да би се могло говорити о кривици учиниоца, потребно је да 
код њега постоји свест о околностима којима се конкретизује радња 
извршења дела, затим свест о последици и свест о узрочној вези 
између радње и последице. Без постојања свести о напред наведе- 
ним околностима не би се могло говорити о постојању директног 
умишљаја, односно намери као једном од елемената овог дела, па 
према томе, не би постојало ни кривично дело. Поред тога, код из- 
вршиоца треба да постоји свест о противправности дела, односно 
он треба да буде свестан правне забрањености дела које предузима. 
Другим речима, он треба да буде свестан да поступа на начин који 
је супротан пореским прописима. Свест о противправности није по- 
требно утврђивати у сваком конкретном случају. 


8. Кривично дело пореске утаје има два тежа облика. Први 
тежи облик из ст. 2 постоји када износ обавезе чије се плаћање из- 
бегава прелази 1.500.000 динара. Најтежи облик кривичног дела 
предвиђен је у ст. 3. Овај облик постоји ако износ обавезе чије се 
плаћање избегава прелази 7.500.000 динара. Разлика између основ- 
ног и квалификованих облика састоји само у висини износа прописа- 
не дажбине чије се плаћање избегава. Сви облици садрже идентична 
законска обележја, што значи да квалификовани облици нису дела 


20 Радмила Петаковић, Приручник за примену Кривичног закона Републике 
Србије, Београд 1996, 103. 

квалификована нарочитом околношћу. Према томе, између основног 
и квалификованих облика не постоји квалитативна, већ само кван- 
титативна разлика. Као и код основног облика овог кривичног дела, 
тако ни за постојање квалификованих облика није неопходно да је 
учинилац успео у својој намери да довођењем у заблуду пореског 
органа избегне утврђивање своје обавезе преко наведених износа. 


9. За основни облик пореске утаје кумулативно су прописане 
казна затвора до три године и новчана казна. За први тежи облик из 
ст. 2 кумулативно су прописане казна затвора од једне до осам годи- 
на и новчана казна. За најтежи облик из ст. 3 кумулативно су про- 
писане казна затвора од две до десет година и новчана казна. Према 
ставу судске праксе, који је изражен у једној пресуди Врховног суда 
Србије,=! ако суд учиниоцу уз главну казну не изрекне и новчану каз- 
ну као споредну, био би повређен закон у корист окривљеног. 


У Србији су у периоду од 2007. до 2010. године за ово кривич- 
но дело осуђена укупно 384 лица. На казну затвора осуђена су 133 
лица.22 


3. НЕУПЛАЋИВАЊЕ ПОРЕЗА ПО ОДБИТКУ (ЧЛ. 229а КЗ) 


1. Кривично дело неуплаћивања пореза по одбитку има основ- 
ни и два тежа облика. Основни облик из ст. 1 извршава одговорно 
лице у правном лицу — пореском платцу, као и предузетник — поре- 
ски платац који, у намери да не плати порез, не уплати на прописани 
уплатни рачун јавних прихода износ који је обрачунат на име пореза 
по одбитку. 


2. У погледу радње извршења, кривично дело неуплаћивања 
пореза по одбитку спада у групу кривичних дела која се врше нечи- 
њењем, због чега такође спада у омисивна дела. Радња извршења 
састоји се у неуплаћивању на прописани уплатни рачун износа који 
je обрачунат на име пореза који се плаћа по одбитку. Извршилац, 
дакле, не поступа по законској обавези по којој је дужан да упла- 
ти обрачунати порез по одбитку. Радња извршења се може састојати 
у потпуном или делимичном неуплаћивању пореза који је обрачу- 
нат по одбитку. Дело је извршено када протекне прописани рок за 
уплаћивање пореза по одбитку, а платац у том року не уплати тај 
порез. Време настанка ове обавезе одређује се фискалним прописи- 
ма. Код пореза по одбитку обавеза плаћања доспева истовремено с 
настанком обавезе. 


21 Kx. 124/05. 


22 Билтен Републичког завода за статистику, Пунолетни учиниоци кривич 
них дела 3a 2007, 2008, 2009. и 2010. годину. 

Прописана је обавеза подношења пореске пријаве за порез 
по одбитку, која представља извештај који порески платац, одно- 
сно порески посредник подноси Пореској управи, у којем су сад- 
ржане информације о обрачунатом и плаћеном порезу по одбит- 
ку. За постојање овог кривичног дела није неопходно да, поред 
неуплаћивања пореза по одбитку, Пореској управи није поднета по- 
реска пријава за порез по одбитку. Довољно је да је приход исплаћен 
пореском обвезнику у нето износу, а да порез по одбитку није 
уплаћен, или је уплаћен износ нижи од обрачунатог. 


Дело је свршено самим пропуштањем да се порез који је об- 
рачунат по одбитку уплати на рачун јавних прихода истовремено с 
исплатом одговарајућег прихода. У том моменту ради се о свршеном 
кривичном делу, што значи да је тада наступила и последица. Према 
томе, последица овог кривичног дела настаје у моменту извршења 
радње дела. Последица се састоји у угрожавању буџета коме порез 
по одбитку припада. Ово угрожавање је конкретне природе, пошто 
се за буџет ствара конкретна опасност, јер му се радњом извршиоца 
ускраћују јавни приходи. 


3. Извршилац кривичног дела неуплаћивања пореза по одбитку 
може да буде одговорно лице у правном лицу – пореском платцу, као 
и предузетник — порески платац који, у намери да не плати порез, 
не уплати на прописани уплатни рачун јавних прихода износ који је 
обрачунат на име пореза по одбитку. Порески платац је исплатилац 
прихода пореском обвезнику који је дужан да обрачуна и по одбит- 
ку плати прописани порез на тај приход, у име и за рачун пореског 
обвезника, на одговарајући уплатни рачун. Под правним лицем под- 
разумева се и део правног лица, односно пословна јединица нерези- 
дентног правног лица која је регистрована код надлежног државног 
органа (представништво и др.), као и државни органи и организације. 
Код кривичног дела неуплаћивања пореза по одбитку могући су сви 
облици саучесништва, што значи да је могуће да два или више лица 
изврше кривично дело или да неко подстрекава другог да изврши 
ово дело или да му у томе помаже. 


4. Кривично дело се може извршити само с умишљајем, с тим 
што код извршиоца мора да постоји и намера да не плати порез. 
Учинилац треба да буде свестан свих стварних околности кривичног 
дела. Треба да буде свестан радње, односно да је свестан да испла- 
тилац одређених прихода потпуно или делимично не уплаћује по- 
рез који је обрачунат по одбитку на те приходе, затим, да је свестан 
последице, односно да је свестан да буџет остаје ускраћен за износ 
неуплаћеног пореза по одбитку. Поред тога, учинилац треба да буде 
свестан узрочне везе између радње и последице, као и свог личног 
својства, односно да је он одговорно лице у правном лицу — поре- 

ском платцу или предузетник – порески платац. Исто тако, потребно 
је и да је извршилац хтео извршење дела. Код извршиоца дела мора 
да постоји свест о противправности дела, односно учинилац треба 
да буде свестан правне забрањености дела које предузима. Другим 
речима, код учиниоца треба да постоји свест о томе да, тиме што 
не уплаћује порез који се плаћа по одбитку, поступа на начин који 
је супротан пореским прописима. Свест о противправности није по- 
требно утврђивати у сваком конкретном случају. Пошто извршилац 
дела може бити одговорно лице у правном лицу – пореском платцу, 
или предузетник – порески платац, онда постоји претпоставка да су 
та лица свесна забрањености својих поступака. 


5. Кривично дело неуплаћивања пореза по одбитку има два тежа 
облика (ст. 2 и 3), који се од основног облика из става 1 разликују 
само по томе што је за њихово постојање потребно да износ обавезе 
чије се плаћање избегава буде већи од 1.500.000 динара — за први 
тежи облик, односно 7.500.000 динара — за други тежи облик. Ови 
новчани износи не представљају објективни услов инкриминације, 
већ је реч о битном обележју, односно о квалификаторној околности, 
без обзира што је она формулисана на исти начин као и код основног 
облика. 


6. За основни облик кривичног дела неуплаћивања пореза по 
одбитку кумулативно су прописане казна затвора до три године и 
новчана казна. За први тежи облик из ст. 2 кумулативно су прописа- 
не казна затвора од шест месеци до пет година и новчана казна. За 
најтежи облик из ст. 3 кумулативно су прописане казна затвора од 
једне до десет година и новчана казна. Поред тога, одређено је да 
се предузетнику и одговорном лицу у пореском обвезнику за основ- 
ни и квалификоване облике дела изриче и мера безбедности забране 
вршења позива, делатности и дужности у трајању од једне до пет 
година (ст. 4). 


У Србији су у 2010. години за ово кривично дело осуђена 


само три лица, и то једно лице казном затвора и два лица новчаном 
23 
казном. 


4. НЕУСАГЛАШЕНОСТ КРИВИЧНИХ ДЕЛА ПОРЕСКЕ УТАЈЕ 
И НЕУПЛАЋИВАЊА ПОРЕЗА ПО ОДБИТКУ 


1. Кривичним делима пореске утаје и неуплаћивања пореза по 
одбитку пружа се кривичноправна заштита порезима. Основна раз- 


23 Билтен Републичког завода за статистику, Пунолетни учиниоци кривич 
них дела за 2010. годину. Нема статистичких података о броју осуђених лица за 
ово кривично дело за период док је оно било инкриминисано Законом о пореском 
поступку и пореској администрацији. 

лика између ових дела састоји се у томе што се кривичним делом 
неуплаћивања пореза по одбитку пружа заштита само оним порези- 
ма који се обрачунавају и уплаћују приликом исплате одређених при- 
хода од стране исплатилаца тих прихода, односно заштита се пружа 
порезима који се утврђују унилатералном активношћу исплатио- 
ца прихода, док се кривичним делом пореске утаје пружа заштита 
осталим порезима. Порези по одбитку се обрачунавају и уплаћују 
приликом исплате одређених прихода од стране исплатилаца тих 
прихода, односно они се утврђују унилатералном активношћу испла- 
тилаца прихода. Порезе по одбитку је дужан да обрачуна и уплати 
исплатилац прихода, односно порески платац. По одбитку од сваког 
појединачно оствареног прихода утврђују се и плаћају порези на 
следеће приходе физичких лица: 1) зараде; 2) приходе од ауторских 
и сродних права и права индустријске својине, ако је исплатилац 
прихода правно лице или предузетник; 3) приходе од капитала; 4) 
приходе од непокретности, ако је исплатилац прихода правно лице 
или предузетник; 5) приходе од давања у закуп покретних ствари, 
ако је исплатилац прихода правно лице или предузетник; 6) добитке 
од игара на срећу; 7) приходе од осигурања лица, 8) приходе спор- 
тиста и спортских стручњака и 9) остале приходе, ако је исплатилац 
прихода правно лице или предузетник. Порез по одбитку обрачунава 
се и плаћа и на приходе које на територији Србије оствари нере- 
зидентни обвезник од резидентног обвезника по основу дивиденди 
и удела у добити у правном лицу, накнада по основу ауторског и 
сродних права и права индустријске својине, камата и накнада по 
основу закупа непокретности и покретних ствари, као и на приходе 
нерезидентног обвезника по основу извођења естрадног, забавног, 
уметничког, спортског или сличног програма у Србији, који нису 
опорезовани као доходак физичког лица (извођача, музичара, спор- 
тисте и сл.), у складу с прописима којима се уређује опорезивање 
дохотка грађана, ако међународним уговором о избегавању двостру- 
ког опорезивања није другачије уређено. У вези с плаћањем пореза 
по одбитку може се извршити и кривично дело пореске утаје, али 
само у ретким случајевима, када је порески обвезник дужан да сам 
обрачуна и плати порез по одбитку. 


Поред пореза, кривичним делом пореске утаје пружа се за- 
штита и доприносима за обавезно социјално осигурање, као и дру- 
гим прописаним дажбинама. Доприносима се обезбеђују средства за 
финансирање обавезног социјалног осигурања, и то: 1) пензијског и 
инвалидског осигурања; 2) здравственог осигурања, и 3) осигурања 
за случај незапослености. Под другим прописаним дажбинама, 
којима се пружа заштита овим кривичним делом, сматрају се (1) так- 
се; (2) накнаде за коришћење добара од општег интереса и (3) само- 
допринос. 

Док је кривично дело неуплаћивања пореза по одбитку би- 
ло инкриминисано Законом о пореском поступку и пореској адм- 
инистрацији, њиме је пружана кривичноправна заштита не само по- 
резима по одбитку, него и осталим јавним приходима који се плаћају 
по одбитку – доприносима и самодоприносу, јер је у Закону о поре- 
ском поступку и пореској администрацији дефинисано да се под по- 
резом подразумевају сви јавни приходи које наплаћују Пореска упра- 
ва и јединице локалне самоуправе.“ После преузимања овог кривич- 
ног дела у Кривични законик, њиме се, као што је речено, штите 
само порези који се плаћају по одбитку, јер у Законику није пропи- 
сано да се под порезом подразумевају и други јавни приходи. Пошто 
се по одбитку плаћају и доприноси, поставља се питање којим се 
делом њима пружа заштита. По нашем мишљењу, доприносима који 
се плаћају по одбитку заштита се пружа кривичним делом пореске 
утаје. Овде се сусрећемо с једном парадоксалном ситуацијом. Наиме, 
ако се при исплати зараде од стране послодавца не уплате обрачу- 
нати порези и доприноси, због неуплаћеног пореза одговорно лице 
ће одговарати за кривично дело неуплаћивања пореза по одбитку, а 
3a неуплаћене доприносе — за кривично дело пореске утаје. Све ово 
створило је одређене проблеме у судској пракси (в. ниже). 


2. Може бити спорно да ли постоји кривично дело неуплаћивања 
пореза по одбитку ако порески платац није ни обрачунао порез по 
одбитку. Наиме, ово дело се извршава неуплаћивањем на прописани 
уплатни рачун јавних прихода износа који је „обрачунат“ на име по- 
реза по одбитку. Да би се радило о кривичном делу неуплаћивања 
пореза по одбитку потребно је да је исплатилац прихода (порески 
платац) обрачунао порез на исплаћене износе, али да нема намеру да 
обрачунати износ уплати на прописани рачун јавних прихода. Али, 
ако није ни обрачунао порез, у намери да избегне њихово плаћање, 
онда нема елемената кривичног дела неуплаћивања пореза по одбит- 
ку, већ може постојати кривично дело пореске утаје, ако се избегава 
плаћање пореза у износу већем од 150.000 динара. Тако, на пример, 
ако предузетник као порески платац не обрачуна порез по одбитку, 
неће постојати ово кривично дело, већ кривично дело пореске утаје, 
уколико код предузетника постоји намера да избегне плаћање по- 
реза преко наведеног износа. С тим у вези, значајно је расправити 
још две могуће ситуације. Прва ситуација која може наступити је 
да је предузетник као порески платац обрачунао порез по одбитку 
у износу нижем од 150.000 динара, али да нема намеру да тај износ 
уплати. Друга ситуација је када предузетник није ни обрачунао по- 
рез по одбитку, који би био испод наведеног износио. Овде постоји 
парадоксална ситуација. Наиме, у првом случају испуњени су услови 
за постојање кривичног дела неуплаћивања пореза по одбитку, док у 


24 Чл. 2 и 2а Закона о пореском поступку и пореској администрацији. 

другом случају нису испуњени услови ни за ово кривично дело ни за 
кривично дело пореске утаје. Према томе, уколико порески платац 
има намеру да избегне плаћање пореза у износу нижем од 150.000 
динара, па у тој намери не обрачуна порез по одбитку, онда нема 
елемената кривичног дела. Из овога се може извући закључак да је 
за пореског платца повољнија ситуација када не обрачуна порез по 
одбитку до наведеног износа, ако нема намеру да га уплаћује, јер 
неће кривично одговарати. 


3. Анализом предмета Апелационог суда у Београду из 2010. 
и 2011. године, дошли смо до закључка да, у неким случајевима, у 
судској пракси није прављена разлика између кривичног дела поре- 
ске утаја и кривичних дела неуплаћивања пореза по одбитку и нео- 
снованог исказивања износа за повраћај пореза и порески кредит из 
чл. 173 а Закона о пореском поступку и пореској администрацији. 
Наиме, било је случајева да су радње, које су инкриминисане кри- 
вичним делом неуплаћивања пореза по одбитку или кривичним де- 
лом неоснованог исказивања износа за повраћај пореза и порески 
кредит, погрешно квалификоване као кривично дело пореске утаје. 
Навешћемо неке од тих случајева. 


а) Пресудом Основног суда у Пожаревцу 50 К.1034/2010 од 12. 
новембра 2010. године, окривљени је оглашен кривим за кривично 
дело пореске утаје из чл. 229 ст. 1 Кривичног законика, поред оста- 
лог, и зато што је у периоду од 30. јула 2006. године до 2. септембра 
2008. године као директор предузећа примљени новац у износу од 
2.162.469,00 динара употребио за исплате обавеза предузећа трећим 
лицима која нису запослена у том предузећу, а која имају карактер 
прихода, и представљају доходак физичких лица, на који није об- 
рачунат и плаћен порез по одбитку, чиме је избегао обрачунавање и 
плаћање пореза у износу од 592.274,24 динара. Суд је окривљеном 
изрекао условну осуду тако што му је утврђена казна затвора у 
трајању од три месеца и истовремено је одређено да се утврђена каз- 
на неће извршити уколико окривљени у року од једне године од дана 
правоснажности пресуде не изврши ново кривично дело. Окривљени 
је осуђен и на новчану казну у износу од 100.000 динара. Жалбу 
против ове пресуде, коју је изјавио Основни јавни тужилац у По- 
жаревцу, Апелациони суд у Београду одбио је својом пресудом Кж] 
599/11 од 8. марта 2011. године и потврдио пресуду Основног суда у 
Пожаревцу. Дакле, окривљени је оглашен кривим за кривично дело 
пореске утаје за активност која представља радњу кривичног дела 
неуплаћивања пореза по одбитку. Другим речима, извршена је по- 
грешна квалификација дела. 


6) Пресудом Основног суда у Зајечару 1.K—645/10 од 28. априла 
2010. године окривљени, као генерални директор предузећа, оглашен 
је кривим за кривично дело пореске утаје из чл. 229, ст. 1 Кривичног 

законика, поред осталог, и зато што предузеће у периоду од 27. јула 
2007. године до 31. августа 2008. године, није обрачунало и платило 
порез по одбитку на зараде запослених. Суд је окривљеном изрекао 
условну осуду тако што му је утврђена казна затвора у трајању од 
три месеца и истовремено је одређено да се утврђена казна неће из- 
вршити уколико окривљени у року од једне године од дана право- 
снажности пресуде не изврши ново кривично дело. Окривљени је 
осуђен и на новчану казну у износу од 100.000 динара и изречена му 
је мера безбедности забране вршења позива, делатности и дужности 
и то пословне делатности у року од једне године од дана правоснаж- 
ности пресуде. Жалбу против ове пресуде, коју је изјавио бранилац 
окривљеног, Апелациони суд у Београду одбио је својом пресудом 
Kx1 7484/10 од 22. фебруара 2011. године и потврдио пресуду Основ- 
ног суда у Зајечару. И у овом случају окривљени је оглашен кривим 
за кривично дело пореске утаје за активност која представља радњу 
кривичног дела неуплаћивања пореза по одбитку, што значи да је и 
овог пута дело погрешно квалификовано. 


B) Пресудом Првог основног суда у Београду K.6p.11034/10 
од 24. септембра 2010. године окривљени, као директор предузећа, 
оглашен је кривим за кривично дело пореске утаје из чл. 229, cr. 2 y 
вези ст. 1 Кривичног законика зато што је предузеће у периоду од 1. 
маја 2006. године до 31. јула 2006. године, лажно приказало набавку 
добара са исказаним порезом на додату вредност (ПДВ) са правом 
на одбитак, који је неосновано искористио као претходни порез, те је 
избегао плаћање ПДВ-а у износу од 2.399.763,95 динара, као и што је 
у истом периоду са текућег рачуна предузећа извршио подизање го- 
тових средстава и употребио их за личне потребе, при чему није из- 
вршен обрачун и плаћање пореза по одбитку у износу од 1.956.495,25 
динара. Суд је окривљеном изрекао условну осуду тако што му је 
утврђена казна затвора у трајању од осам месеци и истовермено је 
одређено да се утврђена казна неће извршити уколико окривљени у 
року од три године од дана правоснажности пресуде не изврши ново 
кривично дело. Окривљени је осуђен и на новчану казну у износу од 
30.000 динара. Одлучујући по жалби Првог основног јавног тужиоца 
у Београду, Апелациони суд у Београду пресудом Кж1 7430/10 од 20. 
јануара 2011. године преиначио је наведену пресуду Првог основ- 
ног суда у Београду само у погледу споредне казне, те је ову казну 
повећао на 100.000 динара. У овом случају постоји двострука по- 
грешна квалификација кривичног дела. Наиме, прва радња, која је 
квалификована као пореска утаја, представља кривично дело неосно- 
ваног исказивања износа за повраћај пореза и порески кредит из чл. 
173a Закона о пореском поступку и пореској администрацији. Друга 
радња представља кривично дело неуплаћивања пореза по одбитку. 

г) Пресудом Основног суда у Ваљеву К.бр. 1078/10 од 23. мар- 
та 2010. године, окривљени, као власник радње, оглашен је кривим 
за кривично дело пореске утаје из чл. 229, ст. 2 у вези са ст. 1 Кри- 
вичног законика, поред осталог, и зато што није обрачунао и пла- 
тио порез по одбитку на остале приходе физичких лица у износу 
од 4.203.687,29 динара. Суд је окривљеном изрекао казну затвора у 
трајању од једне године. Одлучујући по жалби Основног јавног ту- 
жиоца у Ваљеву, Апелациони суд у Београду пресудом Кж] 4557/10 
од 3. фебруара 2011. године преиначио је наведену пресуду само у 
делу одлуке о казни и одлуке о трошковима поступка, тако што је 
окривљеном изрекао казну затвора у трајању од осам месеци и нов- 
чану казну у износу од 100.000 динара. Као што се види, и у овом 
случају извршена је погрешна квалификација дела, јер је окривљени 
оглашен кривим за кривично дело пореске утаје за активност која 
представља радњу кривичног дела неуплаћивања пореза по одбитку. 


4. Према нашем увиду, судска пракса се није ни бавила пи- 
тањем разлика између пореске утаје и неуплаћивања пореза по од- 
битку. Занимљиво је да се у жалбама које су изјављиване против 
првостепених пресуда, није ни указивало на наведене грешке које су 
чињене при квалификацији кривичног дела. Погрешном праксом су- 
дова у наведеним случајевима озбиљно је угрожен један од основних 
и најважнијих принципа кривичног права – принцип законитости. Из 
овог принципа, који представља темељ правне сигурности грађана и 
гаранцију њихових слобода и права, проистиче да нико не може бити 
кажњен за дело које није починио, без обзира на то што је угрозио 
добро коме се пружа кривичноправна заштита другим сличним кри- 
вичним делом. 


5. ЗАКЉУЧАК 


Мада законска формулација кривичног дела пореске утаје 
у основи задовољава, јер се овим законским решењем обезбеђује 
одређени ниво кривичноправне заштите порезима, доприносима 
и другим прописаним дажбинама, проблем изазива извесна неуса- 
глашеност овог кривичног дела и кривичног дела неуплаћивања 
пореза по одбитку. Због тога је потребно извршити одговарајућу 
интервенцију у Кривичном законику, из које би недвосмислено про- 
истицало да се кривичним делом неуплаћивања пореза по одбитку 
пружа кривичноправна заштита свим облицима јавних прихода који 
се плаћају по одбитку, а не само порезу. 


За постојање основног облика кривичног дела неуплаћивања 
пореза по одбитку није прописан објективни услов инкриминације, 

па дело постоји без обзира на износ пореза по одбитку који испла- 
тилац прихода није уплатио на одговарајући уплатни рачун јавних 
прихода. Ово није рационално решење, јер није целисходно водити 
кривични поступак за мали износ неуплаћеног пореза по одбитку. 
Зато је неопходно, као што је учињено код пореске утаје, прописати 
објективни услов инкриминације и код основног облика овог кри- 
вичног дела. 


Код кривичног дела неуплаћивања пореза по одбитку законо- 
давац није био довољно прецизан када је дефинисао намеру одговор- 
ног лица у правном лицу. Употребљена је формулација: „Одговорно 
лице у правном лицу – пореском платцу, ... у намери да не плати MO- 
рез...“. Из формулације произилази да одговорно лице треба да има 
намеру да не плати свој лични порез, а не порез који треба да уплати 
правно лице у чије име одговорно лице предузима радње. 


Да би се елиминисале наведене слабости у формулацији кри- 
вичног дела неуплаћивања пореза по одбитку, неопходно је префор- 
мулисати чл. 229а ст. 1 Кривичног законика, тако да гласи: „Одго- 
ворно лице у правном лицу — пореском платцу, као и предузетник 
— порески платац који, у намери да порески платац не плати порез, 
допринос или другу прописану дажбину који се плаћају по одбитку, 
не обрачуна и не уплати тај порез, допринос или другу прописану 
дажбину на прописани уплатни рачун јавних прихода, а износ обаве- 
зе прелази 150.000 динара, казниће се...“. У том случају било би по- 
требно и одредбе ст. 2 и 3 прилагодити новој формулацији из ст. 1. 


Анализом података о броју осуђених лица за пореску утају 
за период 2007-2010. година и података о броју осуђених лица за 
неуплаћивање пореза по одбитку за 2010. годину, као и анализом 
предмета Апелационог суда у Београду за период 2010–2011. година, 
уочава се да је мали број осуђених лица за ова дела. Мали је број 
осуда на казну затвора у односу на укупан број осуђених лица, на 
основу чега се може закључити да је казнена политика била блага. 
Забрињава податак да је у неким правоснажно окончаним кривичним 
поступцима извршена погрешна квалификација кривичних дела. На 
основу овога се може стећи слика о степену познавања проблематике 
пореских кривичних дела, како од стране појединих службених лица 
Пореске управе, која има задатак да открива и пријављује учинио- 
це ових кривичних дела, тако и од стране неких јавних тужилаца и 
судија. У свим наведеним примерима у кривичним поступцима били 
су ангажовани вештаци економско-финансијске струке и, мада се до- 
мен њиховог деловања не односи на правна питања квалификовања 
кривичног дела, у својим налазима су ипак могли указати суду на 
разлику између ова два кривична дела. Свему томе вероватно допри- 

носи и недореченост у законском дефинисању сродних кривичних 
дела, која се због тога у судској пракси тешко разграничавају. 


Пореска кривична дела подложна су честим изменама, због 
динамичности друштвених односа који се њима штите, што захтева 
да се облици кривичноправне заштите благовремено прилагођавају 
променама пореских прописа. Наравно, само кривичноправним 
мерама не може се значајније допринети спречавању избегавања 
плаћања прописаних дажбина. Ма колико казнено законодавство 
било ригорозно, оно само по себи не може да сузбије порески кри- 
миналитет. Политика супротстављања овој појави мора, поред каз- 
нене, да обухвати и превентивну димензију. Па ипак, иновирање 
формулације кривичног дела неуплаћивања пореза по одбитку, којим 
би се учинило јаснијим да се оно односи на све облике јавних при- 
хода који се плаћају по одбитку, а не само пореза, свакако би допри- 
нело потпунијој, ефикаснијој, друштвено оправданијој и праведнијој 
казненој политици у овој области. Недвосмисленост правне нор- 
ме олакшава њену примену, отклања могуће дилеме, доводи до 
потпунијег разумевања од стране оних којима је упућена, а, што је 
у овом случају најзначајније, отклања недоумице до којих долази 
у процесу примене права, поготово код института који су по својој 
природи веома блиски. 

RELATION OF CRIMINAL OFFENCE OF TAX EVASION AND 
CRIMINAL OFFENCE OF NON-PAYMENT OF WITHHOLDING 
TAX IN SERBIAN CRIMINAL LAW 


Summary 


Countries often resort to tightening of criminal sanctions against 
those who do not fulfill their tax obligations on time. Instead of more 
organized undertaking of measures to eliminate the causes of tax crime, 

Serbia seeks to solve the problem by upgrading the criminal legislation. 
There are six criminal offences which provide for criminal law protection 
of public revenues. Among these criminal offences, the central place be- 
longs to the criminal offence of tax evasion and criminal offence of non- 
payment of withholding tax. The consequences of these criminal offences 
are both adverse fiscal effects and repercussions on economical and polit- 
ical and socio-political level. Tax evasion causes consequences which by 
their significance can be serious to national economy. The first part of the 
paper analyzes the basic elements of these criminal offences and points 
to certain controversial issues, and then states the wrong position which 
prevails in court practice that criminal offence of non-payment of with- 
holding tax is qualified as criminal offence of tax evasion. Therefore, the 
authors suggest that it is necessary to make an appropriate intervention in 
the Criminal Code, which would undoubtedly state that criminal offence 
of non-payment of withholding tax provides criminal law protection to all 
forms of public revenues, and not only tax. 


Key words: Tax. — Contribution. — Dues. — False data. — Income. — Tax 
return. 

ВРЕМЕНСКИ ОКВИР У ЗАКОНУ О ПАРНИЧНОМ 
ПОСТУПКУ РЕПУБЛИКЕ СРБИЈЕ ИЗ 2011. ГОДИНЕ 


Основни циљ рада је анализа узрока увођења временског оквира као 
једне од важних особина новог Закона о парничном поступку. Аутор анали 
зира ефекте претходног закона мерене стопом ажурности и бројем нереше 
них предмета и указује да су нова решења последица даљег настојања да се 
обезбеди право на суђење у разумном року. У раду се презентирају неопход 
ни емпиријски подаци о парницама у судовима првог степена. Закључује се да 
стопа ажурности, до увођења нове организације судова 2010. године, показује 
позитиван тренд, али и да огроман број нерешених предмета из претходних 
година представља велики терет за парничне судове. То је, између осталог, за 
конодавцу указало на потребу временског ограничења трајања парница у новом 
законском решењу на нов начин, увођењем низа нових мера (по правилу суђење 
од стране судије појединца, достављање и предаја поднесака уз помоћ нових 
информационих технологија, могућност аудио и видео снимања суђења уме 
сто писаних записника, ефикаснији начин извођења доказа вештачењем, итд.), 
укључујући и договарање очекиваног временског оквира трајања спора између 
судије и парничних странака. Аутор предочава могуће позитивне и негативне 
последице увођења временског оквира као новине у Закону о парничном поступ 
ку Републике Србије. 


Кључне речи: Временски оквир. Закон о парничном поступку. Стопа ажур 
ности. Нерешени предмети. 


1. СТОПА АЖУРНОСТИ СУДОВА (CLEARANCE RATE) 


Увођење, сада већ старог, Закона о парничном поступку Репу- 
блике Србије! било је мотивисано потребом за смањењем броја нере- 


Аутор је асистент Правног факултета Универзитета у Београду, cgligoric@ 
ius.bg.ac.rs. 


1 Закон o парничном поступку Републике Србије (ЗПП 2004), Службени 
гласник РС, бр. 125/04. 

шених предмета, посебно ради решавања старих предмета у којима 
поступак траје веома дуго, али и потребом за даљим усаглашавањем 
нашег Закона с Европском конвенцијом за заштиту људских права 
и основних слобода у вези, између осталог, и са правом на суђење 
у разумном року.2 Основни циљ промене законског решења био je 
повећање ефикасности парничних судова који су већ, годинама уна- 
зад, имали проблема са неажурношћу, дуготрајним парничним по- 
ступцима, честим враћањем предмета другостепених судова на по- 
новно суђење, слабим коришћењем информационе технологије, 
манипулацијама оптужених у вези са примањем писмена и слично. 
Основне промене у ЗПП-у које су донете с циљем економичнијег и 
ефикаснијег парничног поступка везане су, првенствено, за експли- 
цитно регулисање права на суђење у разумном року (чл. 10 у старом 
законском решењу и чл. 491 којим се захтев за суђењем у разумном 
року проширује и на предмете у којима није била донесена одлука у 
првостепеном поступку пре доношења овог закона). Законодавац је 
пооштрио процесну дисциплину, увео медијацију као алтернативни 
начин решавања спорова и скратио рокове за процесне радње. Такође, 
елиминисана је могућност да се судски рокови продужују и уведен је 
обавезан одговор на тужбу. Законом је прописано да суд може донети 
мериторну одлуку о основаности тужбеног захтева још на припре- 
мном рочишту. Тадашње законско решење је укинуло и могућност 
вишеструког укидања првостепене одлуке. Циљ законодавца је, да- 
кле, био да се парнични судови учине ефикаснијим, да се смањи број 
нерешених предмета и скрати трајање парнице. 


Закон је почео да се примењује 2005. године и могло се очеки- 
вати да ће његова примена довести до убрзања парничних поступа- 
ка, постепеног уклањања великог баласта старих нерешених пред- 
мета који cy на својим „плећима“ носили парнични судови и већег 
поверења грађана у рад и ефикасност судова првог степена? Најдужа 
парница у Србији трајала је преко 33 године.“ Међутим, подаци? о 
раду судова у првом степену, који ће бити презентирани, показаће да 


2 Un. 6, ст. 1, Европске конвенције за заштиту људских права и основних 
слобода прецизно дефинише право сваког појединца да његово суђење буде заврше 
но у разумном року. 

3 Многи грађани, чекајући више година на решење својих предмета уверили 
су се само у то да је правда спора, али су почели да сматрају илузорним да је правда 
и достижна. 


4 Овај податак је објављен у једној од анализа Уставног Суда и налази 
се, између осталих, и на сајту: http://www.politika.rs/rubrike/Tema nedelje/Lavirinti 
Ustavnog suda/Zivot пе moze toliko da ceka.It.html. Иначе, најдужа парница, по пода 
цима „Гинисове књиге рекорда“ трајала је 761 годину и окончана је у Индији. 


5 Подаци о раду свих, у тадашње време, општинских судова прикупљени су 


за период од 2003. до 2008. године. Подаци за 2009. години нису доступни, а 2010. 
године је почела да функционише нова организација судова у Републици Србији. 

ли је и, у којој мери, законодавац успео да, изменом правних норми у 
области грађанскоправних односа, побољша ефикасност парничних 
судова у првом степену мерено стопом ажурности (clearance rate) и 
бројем нерешених предмета. 


Европска Комисија за ефикасност правосуђа (European Commis- 
sion for the Effiency of Justice – СЕРЕЈ) је основана 2002. године Од- 
луком Комитета министара Савета Европе.' Основни циљ Комисије 
је унапређивање ефикасности правосуђа у земљама чланицама Са- 
вета Европе. Задатак Комисије је да анализира резултате правосуд- 
них система земаља чланица, да идентификује могуће проблеме са 
којима се правосуђе сусреће, предложи конкретне мере за решење 
тих проблема и утврди да ли су предложене мере имале ефекта, као 
и да обезбеди, на захтев чланица Савета Европе, неопходну помоћ у 
вези са увођењем нових и модернијих решења у правосудни систем 
земаља које су тражиле ту помоћ. Ефикасност правосудног систе- 
ма, па тако и ефикасност парничних судова, ова комисија евалуира 
на основу неколико критеријума: 1) износа буџета који је предвиђен 
за правосудне органе и висине плата судија и тужилаца; 2) географ- 
ске локације судова и броја судова; 3) броја професионалних судија, 
и 4) стопе ажурности (clearance rate) која мери степен ажурности 
судова.“ 


Дакле, јасно је да је један од кључних елемената ефикасно- 
сти правосудних органа, па самим тим и парничних судова у првом 
степену, стопа ажурности, која мери однос решених предмета у 
одређеној години и примљених предмета у тој истој години израже- 
но у процентима. Када је стопа ажурности једнака 100%, то значи 
да су сви парнични судови у првом степену решили све предмете у 
задатом временском року. Уколико је ова стопа нижа од 100%, судови 
у првом степену нису довољно ажурни, јер одређени број парница 
остаје нерешен и пренет у наредну годину. Уколико је ова стопа виша 
од 100% парнични судови су успели да реше све предмете у датој го- 
дини, али и један део предмета који је заостао из претходних година; 
у овом случају сматра се да постоји висока ажурност судова. 


На бази прикупљених података о раду општинских судова (су- 


дова првог степена) за период од 2003. године до 2008. године о броју 

6 Clearance rate представља однос између броја решених и примљених 
предмета у току једне године изражен у процентима. Ову методологију примењује 
Европска Комисија за ефикасност правосуђа (СЕРЕЈ). Комисија саставља извештај 
о ефикасности правосудног система у земљама Европе на сваке две године и сто 
па решених предмета (clearance rate) представља важан индикатор ефикасности 
правосуђа у једној земљи. 


" Резолуција Res(2002)12 Савета Европе од 18. септембра 2002. године. 


8 Ова стопа се разликује од коефицијента ажурности судова који се рачуна у 


нашим судовима, по начину обрачуна и самом значењу стопе. 

пренетих, примљених, решених и нерешених предмета,“ израчунате 
су стопе ажурности парничних судова у првом степену. Просечна 
стопа ажурности за период 2003. и 2004. године износила je 94,595, 
а 2005. године стопа ажурности се попела на 113,4%. У току 2006. 
године стопа ажурности износила je 109%, 2007. године 99,2%, a 
2008. године 103,4%. 


Ови подаци указују да је сам почетак примене тадашњег ЗПП-а 
довео до наглог пораста степена ажурности првостепених судова, и 
то за 18,9%. Очигледно је да су првостепени судови у 2005. годи- 
ни показали велики ентузијазам у примени ЗПП-а који је ступио на 
снагу управо 2005. године и да се повећала ажурност судова у пар- 
ничним предметима. Тако je, на пример, IV општински суд у beo- 
граду повећао степен ажурности са 88,7% у 2004. години, на 126,8% 
у 2005. години, чиме се сврстао у ред најажурнијих судова у 2005. 
години у решавању спорова из области процесног права. На крају 
2006. године, по протеку скоро две године од ступања на снагу прет- 
ходног ЗПП-а, ажурност у парничним предметима је незнатно опала 
у односу на претходну годину, у просеку 3a 4,4%. Имајући у виду 
велики број предмета заосталих из ранијих година, може се конста- 
товати да су судови у парничним предметима и у 2006. години по- 
казали релативно висок степен ажурности, јер су, осим тога што су 
решили све предмете који су започети у овој години, смањили број 
заосталих предмета из претходних година за 9%. 


У 2007. години долази до пада степена ажурности судова у пар- 
ничним предметима на 99,2%. Пад стопе ажурности судија узрокован 
је, између осталог, и чињеницом да је почетни ентузијазам парничних 
судија у вези с увођењем и применом новог законског решења опао, 
што је карактеристично не само у случају парничних судија. Другим 
речима, висока очекивања парничних судија у вези с ефектима при- 
мене ЗПП-а су умањена. Узроци неажурнијем поступању судова у 
овој години у парничној материји могу се тражити и, у том моменту, 
неадекватној мрежи судова. За веће градове било је карактеристично 
да су судије добијале повећан број предмета из ове материје, док је 
у мањим местима настављен тренд смањеног прилива нових пред- 
мета. Такође, не би требало изгубити из вида чињеницу да су судије 
у 2007. години радиле у условима велике неизвесности у вези са 
њиховим статусом, начином бирања у нове судове и временом када 


9 Подаци прикупљени у Врховном суду Србије (сада Врховни касациони 
суд) и појединачним упитима појединим општинским судовима. 


Е Период пре ступања на снагу ЗПП 2004. 


П Израчуната стопа се слаже са стопом која ce налази у: European Commission 
for the Efficiency of Justice, European Judicial Systems, Edition 2008 (data 2006): 
Efficiency and Quality of Justice, 137. 

ће нова организација судова заживети (примена Закона о уређењу су- 
дова је неколико пута одлагана), а неизвесност је владала и у вези са 
најављиваним реизбором судија што је, све заједно, утицало на ква- 
литет и ефикасност рада општинских судова у парничној материји. У 
2007. години дошло је до повећања броја нових предмета за 14.499 у 
односу на претходну годину, односно за 7,0196,? што је утицало на 
смањену ажурност судија. У 2008. години долази до стабилизације 
стопе ажурности и њеног повећања на 103,4%, што значи да су судо- 
ви успели да реше све предмете из текуће године и да смање број за- 
осталих предмета из претходних година. У току 2008. године смањен 
је број судија у општинским судовима, али и, поред тога, дошло је до 
благог повећања степена ажурности у првостепеним судовима. Јасно 
је да су судије уложиле изузетан напор да би грађани остварили своја 
права у овим судовима (број примљених предмета је опао у одно- 
су на претходну годину за 4,7%, али је стопа ажурности порасла за 
4,2%, што, имајући у виду смањен број судија, одговара претходно 
наведеном закључку). Ефикасност судова у грађанској материји је 
порасла и услед чињенице да је реизбор судија постао известан због 
доношења сета правосудних закона, тако да је ово смањење неизвес- 
ности утицало на квалитетнији рад судија у парничним предметима. 


Анализирајући кретање стопе ажурности (clearance rate) у овом 
периоду! може се закључити да су, супротно честим констатацијама 
да су судови неефикасни, судови у грађанској материји били ажурнији 
и ефикаснији него што се сматрало (уколико се ажурност и ефикас- 
ност судова прати с аспекта степена ажурности). На пример, стопа 
ажурности у 2008. години у неким развијенијим земљама била је 
нижа у односу на стопу ажурности у грађанској материји у Репу- 
блици Србији (Шпанија 80,7%, Литванија 86,5%).!" Имајући у виду 
чињеницу да стопа ажурности представља само један од параметара 
који мери ефикасност парничних судова, не могу се, међутим, опов- 
ргнути констатације да су судови били и даље неефикасни и неажур- 
ни. Проблеми великог броја професионалних судија и парничних су- 
дова који је несразмеран у односу на број становника утицао је на не- 
гативну оцену ажурности и ефикасности парничних судова. Такође, 


12 Према прикупљеним подацима број новопримљених предмета у парничној 
материји у 2006. години износио је 205.444, а у току 2007. године општински судови 
су примили 219.943 предмета. 


5 Треба имати у виду да cy подаци за 2009. годину недоступни, a да je почет 
ком 2010. године почела да функционише измењена мрежа судова, где је дошло до 
преливања предмета из општинских судова у основне судове, па услед измењених 
надлежности основних судова није било могуће прорачунати тачан број предмета у 
грађанској материји за 2010. годину. 


14 European Commission for the Efficiency of Justice, European Judicial Systems, 
Edition 2010 (data 2008): Efficiency and Quality of Justice, 159. 

основни проблем неефикасности судова првог степена у грађанској 
материји може се тражити у великом броју нерешених предмета из 
периода пре 2003. године, што је све заједно утицало на генерални 
став да су судови у првом степену у грађанској материји неажурни 
(просечан коефицијент ажурности за предмете у грађанској материји, 
који узима у обзир нерешене предмете и просечан месечни прилив, 
показује по годинама висок ниво који је изнад жељеног петомесечног 
коефицијента ажурности;!> 2005. године — 7,57, 2006. године — 6,76, 
2007. године — 6,52 и 2008. године — 6,47). Дакле, иако је очигледно 
да је просечна ажурност судија у првостепеним судовима постепе- 
но расла, и даље је испод жељеног нивоа, првенствено због великог 
броја заосталих предмета из претходних година. Нерешени предмети 
из претходних година, без обзира на ангажовање судија у грађанској 
материји представљали су непремостиву препреку већој ефикасно- 
сти и ажурности. Подаци о нерешеним предметима иду у прилог 
наведеном ставу: на почетку 2005. године број пренетих нерешених 
предмета износио је 195.605, 2006. године 165.205, 2007. године 
141.877, а 2008. године 143.703. У току 2004. године број заосталих 
предмета (пре примене ЗПП-а из 2004. године) износио је 183.129. 
Дакле, иако подаци указују на тренд благог повећања ажурности и 
опадања броја нерешених предмета, оптерећење предметима из пе- 
риода пре 2004. године у великој мери спречавала је ефикасан рад 
судова у првом степену у грађанској материји и представљала један 
од основних проблема с којим се суочио законодавац пре доношења 
новог законског решења. 


2. ВРЕМЕНСКИ ОКВИР КАО БИТНА ОДРЕДНИЦА НОВОГ 
ЗАКОНА О ПАРНИЧНОМ ПОСТУПКУ РЕПУБЛИКЕ СРБИЈЕ 


Нови Закон о парничном поступку Републике Србије (ЗПП 
2011) донет je у септембру 2011. године. Основни прокламовани 
мотив доношења новог ЗПП-а био је унапређивање ефикасности 
и делотворности суђења и јасније поштовање начела правичног 
суђења у разумном року. Ново законско решење доноси низ новина 
које би требало да повећају ефикасност судова и јасније поштовање 
начела суђења у разумном року. Предложена решења предвиђају да 
по правилу суди судија појединац, осим уколико странка не захте- 
ва да се поступак одвија пред Behem.'’ На модеран начин решава 


5 Мерила за оцену минимума успешности вршења судијске дужности, чл. 4, 
Службени гласник РС, бр. 80/05. 


16 Закон о парничном поступку Републике Србије (ЗПП 2011), Службени 
гласник РС, бр. 7211. 


17 ЗПП 2011, чл. 35, ст. 1. 

се питање достављања, тако што је уведена могућност достављања 
и предаје поднесака путем информационих технологија.! Закон је 
прописао могућност аудио и видео снимања суђења уместо писаних 
записника." Законодавац је прописао другачији начин извођења до- 
каза BenrrauermeM.? Осим тога, у значајној мери, je редефинисано 
питање правних лекова. Ипак, као најважнија промена у односу на 
претходно законско решење је увођење временског оквира, које би 
требало да коначно реши проблем заосталих предмета, убрза пар- 
ничне поступке и доведе до веће ефикасности судова. 


Увођење временског оквира коинцидира са концептом fime 
management-a. Управљање временом срачунато је на повећање ефи- 
касности и продуктивности и подразумева прецизно дефинисање 
временских оквира како би се остварили одређени задаци, испунили 
задати циљеви или реализовали одређени пројекти. „Појединци прво 
утврђују њихове потребе и жеље и ређају их по степену значајности. 
Специфицирање активности подразумева постављање циљева како 
би се задовољиле потребе и жеље тако што се дефинишу приори- 
тетни задаци којима се постижу циљеви. Задаци се, затим, везују за 
време и доступне ресурсе планирањем, утврђивањем временских 
одредница и прављењем листа“! У процесу договарања временског 
оквира парничне странке имају могућност да боље разумеју суштину 
њиховог спора, а задатак судије је да упозна странке са самим трош- 
ковима и неопходним временом могућег трајања парнице. Такође, у 
самом договарању временског оквира врло је могуће да може доћи 
до неслагања између судије и парничних странака, тако да је сушти- 
на утврђивања временског оквира долажење до прихватљивог ком- 
промиса који ће обезбедити ефикасније и брже суђење. 


Чл. 10 новог ЗПП-а уводи временски оквир као битну осови- 
ну парничног поступка. Наиме, начело економичности и потреба за 
ефикаснијим и бржим суђењем као и јасније поштовање захтева да се 
парница заврши у разумном року утицала је на законодавца да уве- 
де временско ограничење трајања парничног поступка прописујући 
обавезу суда да се поступак одвија без одуговлачења тако што ће се 
претходно утврдити временски оквир у коме би требало да се пре- 
дузму све парничне радње. Утврђивање временског оквира одредиће 
суд y договору са парничним странкама, што значи да саме стран- 
ке учествују у временском управљању парницом, при чему је и суд 


18 ЗПП 2011, чл. 129. 
19 ЗПП 2011, чл. 246. 
20 ЗПП 2011, чл. 259 до чл. 275. 


?! Therese Н. Macan, ,,Time Management: Test of a Process Model", Journal of 
Applied Psychology 79, 3/1994, 381. 

везан утврђеним временским оквиром. На овај начин је „диверси- 
фикован“ ризик временског трајања парнице. Судија у договору са 
странкама одређује временски оквир, чиме се одговорност у вези с 
дужином трајања парнице пребацује и на саме парничне странке. 
Међутим, оваква ситуација ствара могућност настанка агенцијског 
проблема. Стране у спору имају различите интересе у парници, па 
самим тим и у вези са временским трајањем парнице. Јер, с једне 
стране, туженом је по правилу у интересу да се парница продужи, 
а с друге, тужиоцу да се парнични поступак оконча што брже. Због 
тога је законодавац прописао да коначну одлуку у вези са времен- 
ским оквиром доноси сам судија на бази предлога самих парничних 
странака и сопственог мишљења. 


У чл. 102 новог ЗПП-а законодавац је прописао обавезу да се 
сви рокови морају утврђивати у складу с временским оквиром који је 
претходно дефинисан. Дакле, остаје обавеза судије да у случају да ро- 
кови нису прописани Законом, одреди рокове с обзиром на околност 
самог случаја, али уз наглашавање важности да суд може одредити 
рокове само у складу са претходно дефинисаним временским окви- 
ром. На овај начин губи се могућност да парничне странке или сам 
судија излазе из већ дефинисаног временског оквира који је унапред 
одређен и да се појединачни рокови могу одређивати само у оквиру 
предвиђеног времена за обављање парничних радњи. Претходно за- 
конско решење је остављало могућност и странкама, али и самом 
судији, да рокови који нису били прописани Законом буду утврђивани 
без икаквог временског ограничења, 3 што је потенцијално доводило 
до спорих и неефикасних судских поступака. 


Чл. 105 новог ЗПП-а бави се питањем заказивања рочишта. 
Увођење временског оквира у овај члан Закона онемогућава произ- 
вољно одређивање датума рочишта, ван „разумног рока“, јер суд 
мора да се придржава задатог временског оквира. Дакле, и у овом 
случају се смањује могућност манипулације са временом одржавања 
рочишта. Временски оквир је интервал у коме се судија може кре- 
тати и у оквиру њега заказивати припремна рочишта и рочишта за 
главну расправу. Веома важна измена у новом ЗПП-у односи се на 
чл. 108 у коме се прецизно дефинише да суд може само изузетно да 
одложи рочиште и то у два случаја: када је неопходно извести доказе 
и због спречености судије. Тиме су јасније дефинисани критеријуми 
у којим случајевима се може одложити рочиште. За разлику од чл. 
110 претходног ЗПП-а, у новом закону се рочиште може одложити 


? ЗПП 2004 y чл. 10 није помињао било какву временску одредницу у коме 
би требало завршити поступак, осим што је „генерално“ било прописано да се по 
ступак треба спровести без одуговлачења. 


?3 ЗПП 2011, чл. 105. 

само изузетно. Тиме је законодавац појачао ефекат начела суђења у 
разумном року, а прецизним дефинисањем разлога одлагања смањио 
могућност манипулације временом.“ Такође, према новом ЗПП-у, 
уколико је дошло до одлагања рочишта, суд је у обавези да одреди 
нов временски оквир и одмах одреди место и време одржавања од- 
ложеног рочишта у складу са новоодређеним временским оквиром. 
Међутим, овакво утврђивање новог временског оквира у одређеној 
мери је у супротности са захтевима начела ефикасности. Наиме, 
утврђивање новог временског оквира након одлагања рочишта може 
утицати негативно на ефикасност, јер долази до продужења трајања 
саме парнице. Уколико је временски оквир већ једном утврђен на по- 
четку парнице, поставља се оправдано питање због чега је неопход- 
но утврђивати нов временски оквир. Боље решење, које не би било 
у колизији са начелом ефикасности, би било да већ једном утврђени 
временски оквир остане на снази, а да одређивање места и времена 
одржавања одложеног рочишта не подразумева и доношење новог 
временског оквира, јер се одражава негативно на ефикасност парни- 
це. Претходно законско решење у вези са одређивањем места и вре- 
мена новог рочишта било је непрецизно у смислу тога да је суд само, 
уколико је то могуће, био у обавези да одреди време и место новог 
рочишта, али није прописивао временско трајање саме парнице. 


У чл. 199 ст. 7 новог ЗПП-а који се односи на преиначење 
тужбе, суд је дужан да решењем одреди нов временски оквир за 
спровођење овог поступка. У ранијем ЗПП-у ова ситуација није била 
прецизно дефинисана. Наиме, суд је био дужан да остави довољно 
времена туженом да се припреми за расправљање по преиначеној 
тужби, али судија није имао обавезу да утврђује период у оквиру 
кога би требало спровести поступак преиначења тужбе. Тиме и 
судија, али и парничне странке, постају обавезне да поштују вре- 
менске рокове у вези са парничним радњама везаним за поступак 
преиначења тужбе. 


У вези с изношењем доказа на главној расправи законодавац је 
прописао да се извођење доказа мора спровести у договореном вре- 
менском оквиру. То значи да не постоји могућност да странке излазе 
из предвиђеног временског оквира и износе доказе ван предвиђеног 
времена. На овај начин законодавац је скренуо пажњу странкама да 
се докази морају „прикупити“ ефикасно, као и да се докази морају 
изнети у оквиру задатог временског оквира. Ограничавање изношења 


24 Ово се посебно постигло изменом дела чл. 110 старог ЗПП а који је могао 
да допринесе смањењу ефикасности, јер је предвиђао да се рочиште може одложити 
„када за то постоје оправдани разлози“, али их није прецизно дефинисао. У новом 
ЗПП y y чл. 108 отказивање је оправдано само уколико је судија спречен. 


25 ЗПП 2011, чл. 108. 
26 ЗПП 2011, чл. 233. 

доказа у предвиђеном временском оквиру има утицаја на парничне 
странке тако да се оне морају концентрисати само на прикупљање 
и изношење релевантних доказа, јер постоји прецизно дефинисано 
временско ограничење у оквиру кога се морају изнети сви докази, а 
суд утврђује који ће докази то бити. 


Важна новина у новом ЗПП-у је одредба по којој је суд ду- 
жан да решењем одреди временски оквир и да оно садржи прецизне 
информације о броју рочишта, времену одржавања рочишта, рас- 
пореду извођења доказа на рочиштима и предузимању других про- 
цесних радњи, судским роковима и укупном времену трајања глав- 
не расправе.2' Ово је одредба која прецизно наводи све обавезе суда 
којима се задовољава захтев да се суђење заврши у разумном року. 
То значи да суд, на основу сложености парнице, утврђује све важне 
временске одреднице везане за парнични поступак. Дефинисањем 
временског оквира не само да се убрзава парнични поступак, већ 
странке добијају прецизне временске оквире за све важне сегмен- 
те парничног поступка, што доводи и до смањења опортунитетних 
трошкова парничних странака.“ Законодавац је прописао и обавезу 
да суд мора да поштује временски оквир који је утврдио решењем.> 
Међутим, пооштрава се процесна дисциплина одредбом да сва- 
ко неосновано одлагање рочишта, повреда или злоупотреба пра- 
ва и нарушавање процесне дисциплине суд треба да санкционише. 
Пооштравање процесне дисциплине је један од метода којим се 
повећава ефикасност правосудног система, самим тим и судова који 
суде у грађанској материји. На овај начин закон би требало да делује 
превентивно на потенцијалне парничне странке које ће се морати 
придржавати временског оквира, али и да не злоупотребљавају право 
или не нарушавају процесну дисциплину. 


У чл. 326, ст. 2 који се односи на управљање главном расправом 
новог ЗПП-а од суда се захтева да свестрано расправи предмет спора, 
чиме се појачава начело тражења истине, да не одуговлачи поступак 
(начело процесне економије) и да се расправа доврши на једном ро- 
чишту, односно у временском оквиру, чиме се појачава примена на- 
чела концентрације поступка. Међутим, начело процесне економије 
и концентрације поступка могу бити у колизији са начелом тражења 
истине. С једне стране, начело тражења истине захтева да се предмет 
спора мора свестрано и темељито расправити узимањем у обзир свих 


27 ЗПП 2011, чл. 108, cr. 3 и ст. 4. 


28 Пропуштена корист која је могла да се оствари за време боравка у суду и 
за време предузимања свих осталих активности везаних за дату парницу. С обзиром 
на прецизно утврђивање временских рокова, а самим тим и краћих суђења, повећава 
се могућност остварења користи за саме странке њиховим ангажовањем у другим 
продуктивним делатностима. 


29 ЗПП 2011, чл. 309, ст. 4. 

чињеница које су релевантне у датом спору. С друге стране, начело 
процесне економије, које захтева да се поступак не одуговлачи и на- 
чело концентрације поступка, које захтева да се расправа заврши по 
могућству на једном рочишту, чине поступак ефикаснијим. „Решење 
проблема може се наћи у прилагођавању правила парничне проце- 
дуре, система доказивања, или управљању самим процесом суђења. 
Напори последњих деценија да се развију правила која омогућавају 
погодни баланс између тражења информација и различитих метода 
доказивања довела су до очигледних и познатих примера ове врсте 
прилагођавања судског процеса.“ Међутим, јасно је да у овом 
случају долази до повећања трошкова и продужавања парнице, што 
је у супротности са начелом процесне економије. Због тога је не- 
опходно пронаћи праву меру између очигледног frade-off-a који се 
јавља између ових супростављених начела, а највећу одговорност за 
успостављање оптимума сноси сам судија, али и парничне странке, 
које би у циљу ефикасности парничног поступка требало да износе 
само релевантне чињенице. 


Захтев за ефикаснијим суђењем инкорпориран је и у чл. 383, 
ст. 5 новог ЗПП-а. Уколико другостепени судови отворе расправу не- 
опходно је да дефинишу временски оквир у коме би расправа треба- 
ло да се одржи и заврши. Ако другостепени суд укине првостепену 
пресуду, првостепени суд мора заказати рочиште најкасније у року 
од 30 дана по пријему решења другостепеног суда на коме ће прво- 
степени суд бити дужан да поново утврди временски оквир у коме ће 
се одржати нова главна расправа.3! Међутим, законодавац је пропу- 
стио прилику да прецизније утврди који је то временски оквир одно- 
сно да прецизније дефинише временско трајање поновљене главне 
расправе, јер непрецизно дефинисање временског оквира као битне 
одреднице поновне главне расправе може негативно да се одрази на 
ефикасност саме парнице. У старом законском решењу није било 
прецизно дефинисано у ком временском оквиру ће бити одржано ро- 
чиште. 


У Закону је посебна пажња посвећена управо начелу суђења 
у разумном року, јер увид у праксу Европског суда за људска права 
указује да је највећи број пресуда на штету Републике Србије донет 
управо због повреде овог начела. Увођење временског оквира био је 
„елегантан“ потез срачунат управо на чињеницу да временски оквир 
заједнички утврђују странке у спору и суд, па, сходно томе, странке 
ће бити лишене права да истичу приговоре у вези са повредом на- 
чела суђења у разумном року, јер саме креирају временско трајање 


d Jerry L. Mashaw, ,,The Management Side of Due Process: Some Theoretical 
and Litigation Notes On the Assurance of Accuracy, Fairness, and Timeliness in the Adju 
dication of Social Welfare Claims“, Cornell Law Review, 59, 772/1974, 776. 


5! ЗПП 2011, чл. 398, ст. 1. 

парнице, док је и сам суд обавезан да се придржава овог временског 
оквира. 


3. ОЧЕКИВАНИ ЕФЕКТИ УВОЂЕЊА 
ВРЕМЕНСКОГ ОКВИРА 


Увођење временског оквира представља врло значајан корак у 
реформи ЗПП-а. Од новог ЗПП-а очекује се да омогући ефикаснији 
и економичнији поступак пред судовима, а самим тим и ефикасније 
остваривање права грађана. Поштовање временског оквира би 
требало да доведе до повећања правне сигурности свих правних 
субјеката, што је, између осталог, и услов развоја сваке државе. 
Један од основних очекиваних ефеката увођења временског оквира 
у ЗПП јесте смањивање броја приговора у вези са нарушавањем на- 
чела завршетка суђења у разумном року. Пошто се временски оквир 
одређује договорно између парничних странака и самог суда, стран- 
ке преузимају део одговорности за временско трајање парнице, те се 
смањује могућност да парничне странке подносе приговоре у вези 
са захтевом да суђење буде завршено у разумном року, јер су саме 
учествовале у креирању временског оквира. У периоду од 2007. до 
2011. године укупан број представки које cy из Србије поднете Ев- 
ропском суду за људска права износио је 5285,? од чега је чак 41%? 
поднето због кршења чл. 6 Европске конвенције за заштиту људских 
права и основних слобода. Овај алармантан број поднетих представ- 
ки говори у прилог потреби увођења временског оквира и прециз- 
ног утврђивања дужине трајања поступка пред судовима који суде у 
парничној материји. 

Инкорпорирање временског оквира у нови ЗПП би требало 
да доведе до низа позитивних ефеката. Наиме, ефикаснија суђења у 
грађанској материји доводе до уштеда како за парничне странке, тако 
и за државу и друштво у целини. Временско утврђивање трајања пар- 
нице, као што је већ речено, смањује опортунитетне трошкове пар- 
ничних странака, али и свих осталих лица која су укључена у пар- 
нични поступак. Смањење временског трајања парнице омогућава 
лицима да своје ресурсе улажу у друге продуктивне делатности, док 
судије добијају више времена које могу да посвете другим предмети- 
ма, посебно решавању застарелих предмета који представљају један 


3? European Courts of Human Rights, Analysis of Statistics 2010, http://www. 
echr.coe.int/NR/rdonlyres/0A35997B B907 4438 85F4 A93113A78F10/0/Analysis of 
statistics 2010.pdf, 12. 

33 European Courts of Human Rights, Statistics on Judgments by State, http://www. 
echr.coe.int/NR/rdonlyres/E6B7605E 6D3C 4E85 A84D 6DD59C69F212/0/Graphique 
violation en.pdf, 6. 

од најважнијих извора неефикасности. Ефикаснија парница доводи 
до тога да адвокати могу прецизније да планирају свој рад на преузе- 
тим предметима и, у складу са временским оквиром, раде ефикасније 
свој посао. С аспекта државе као целине, утврђивање временског 
оквира требало би да смањи број штетних пресуда које су донете 
против државе пред Европским судом за људска права, па би се, и на 
том нивоу, могле остварити значајне уштеде. 


Увођење временског оквира y ЗПП оставља и нека отворена 
питања. Наиме, суђење у разумном року подразумева брзу и ефикас- 
ну заштиту нарушених права, али никако не би требало заборавити и 
да се односи на захтев да суђење буде правично. Захтев за суђењем у 
разумном року који би требало да, осим повећања поверења грађана 
у правосудни систем, утиче и на побољшану ефикасност судова, 
може имати реперкусије на остваривање захтева које прописује наче- 
ло тражења истине. Међутим, законодавац није прописао конкретне 
временске рокове (нпр. да парнични поступак може да траје највише 
две године), већ је ишао на уопштену одредбу по којој временски 
оквир одређују парничне странке и суд усаглашавањем својих ин- 
тереса. На овај начин евидентно је да нов ЗПП мири ова два начела 
захтевом да се оствари и ефикасна, али и законита правда. Поставља 
се питање да ли је законодавац могао да прецизно утврди фиксирани 
рок трајања парнице. Велики број заосталих предмета из претходних 
година, организација судова која је другачија у односу на судски си- 
стем развијених земаља и смањење броја основних судова у односу 
на претходно стање (138 ранијих општинских судова сведено је на 34 
основна суда) могу бити ограничења у смислу прецизног утврђивања 
трајања парнице. У Немачкој је, на пример, уведен фиксни рок за 
првостепени поступак од 4,1 месеца.“ 


Поменута реорганизација судова у нашој земљи већ је пока- 
зала одређене негативне ефекте на ефикасност суђења, независно 
од увођења временског оквира. Значајно смањење броја судова и 
организација судских јединица ван судова има значајне реперкусије 
на поштовање начела завршетка суђења у разумном року. Наиме, 
смањење броја првостепених судова има утицаја на право приступа 
суду (чл. 6 Европске конвенције о заштити људских права и основ- 
них слобода). Поставља се логично питање да ли би утврђивање 
фиксираних рокова имало смисла у ситуацији када је број првосте- 
пених судова смањен, али исто тако и питање да ли ће утврђивање 
временског оквира имати очекиваног ефекта на ефикасност парнич- 
ног поступка. 


Члан 10 новог ЗПП-а наводи да he суд одредити временски 
оквир у договору са парничним странкама. Остаје нејасно да ли ће 


34 http://www.rechtspflegerforum.de/showthread.php?537 BMJ Rechtsbehelf 
gegen %FCberlange Verfahrensdauer geplant. 

судија у ситуацији када парничне странке не могу да се договоре око 
временског оквира трајања парнице бити нека врста „медијатора“ 
који ће мирити интересе супротстављених страна, или, оно што је 
реалније, у складу са захтевима да се суђење заврши у разумном 
року и захтевом правичног суђења, одредити временски оквир, који 
ће у наведеном случају бити више у интересу тужиоца него тужено- 
га. У ситуацији када је у питању спор који има негативну очекива- 
ну вредност, у смислу да је тужилац поднео тужбу, а постоји велика 
вероватноћа да ће бити пресуђено у корист туженога, интереси, у 
смислу временског оквира, се мењају и тада утврђивање разумних 
рокова постаје корисно за тужену страну. 


Имајући у виду велики број нерешених односно заосталих 
предмета из претходних година, поставља се и питање у којој мери ће 
увођење временског оквира имати утицаја на смањење броја заоста- 
лих предмета. Наиме, y чл. 506 новог ЗПП-а законодавац је прецизи- 
рао да ће сви започети поступци пре ступања на снагу новог Закона 
бити окончани по одредбама претходног Закона о парничном поступ- 
ку. При том је јасно да ће се нерешени предмети решавати спорије у 
односу на новопримљене предмете, што ће у одређеној мери девал- 
вирати увођење временског оквира у нов ЗПП. Међутим, значајан 
део заосталих предмета представљају предмети који су враћени на 
поновно суђење, па је законодавац предвидео у истом члану ЗПП-а 
да се поновни поступак спроводи по одредбама новог ЗПП-а, чиме 
се повећава значајност увођења временског оквира у нов ЗПП. 


4. ЗАКЉУЧНА РАЗМАТРАЊА 


Временски оквир као важан институт новог ЗПП-а представља, 
генерално посматрано, велику новину у парничном поступку у 
нашој земљи. Сва претходна законска решења у области парничног 
поступка су мање или више поштовала начело суђења у разумном 
року. Но, ово је први пут да се временско трајање поступка законски 
прописује, чиме се стаје на пут дуготрајним и, самим тим, скупим 
парницама, 


Међутим, законодавац је пропустио прилику да прецизно дефи- 
нише дужину трајања првостепеног поступка као што је, на пример, 
прописано у Немачкој. С обзиром на велики број нерешених предмета 
из претходних година у Србији, прописани рок би морао бити дужи 
(на пример, до годину дана). Прецизно утврђивање временског окви- 
ра мора бити праћено јасном стратегијом за решавање нерешених 
предмета из претходних година. У првостепеним судовима би треба- 
ло формирати судске тимове који би се бавили питањем старих пред- 
мета, а по потреби, могле би бити ангажоване и судије у пензији. 

Ефикасно решавање старих предмета подразумева континуирано 
праћење рада сваког члана судског тима. Процедурална дисциплина 
сваког судије и стриктна примена процедуралних правила доприноси 
ефикаснијем раду ових тимова и смањењу броја нерешених пред- 
мета. Тек смањивање броја нерешених предмета отвара простор за 
успешно утврђивање временског оквира у коме првостепени посту- 
пак мора да се заврши, односно његову примену у пракси. 


Нови ЗПП почеће да се примењује 1. фебруара 2012. годи- 
не. Корените промене у ЗПП-у би требало да повећају ефикасност 
парничног поступка, ажурност судова, смање укупне друштвене 
трошкове и доведу до убрзања парничног поступка. Ово су, у исто 
време, и циљеви које је законодавац поставио као главне путоказе у 
креирању новог ЗПП-а. Пошто су временским оквиром обухваћене 
све фазе парничног поступка, уколико се све стране у том поступ- 
ку буду држале временских одредница, реално је очекивати да би 
побројани ефекти могли бити остварени. Ипак, време ће показати да 
ли ће нови ЗПП и увођење временског оквира успети да стабилизује 
правосудни систем у области грађанске материје, како у смислу 
решавања заосталих предмета, тако и укупног повећања ажурности. 
Као и обично, све зависи од тога каква ће бити конкретна примена 
овог закона у пракси. 


Čedomir Gligorić, LLM 


Assistant Lecturer 
University of Belgrade Faculty of Law 


TIME FRAMEWORK IN THE NEW SERBIAN CIVIL 
PROCEDURE ACT 


Summary 


An important novelty in the recent Civil Procedure Act of 2011 
deals with introducing „time framework“ set down to terminate civil cas- 
es within a reasonable time limit, and to break away from enduring trials. 
It was among the weakest points of the previous practice. The author ana- 
lyzes effects of the former Civil Procedure Act of 2004 on clearance rate 
and its effects to the number of pending cases. Although in a period be- 
fore 2010 clereance rate has shown a positive trend, a huge backlog of un- 
solved cases from previous years appears as a big burden for civil courts 
efficiency. This is why the new idea of „time framework“ was introduced 

by establishing innovative technical solutions (including single judge tri- 
al, audio and video taping of the hearing, more efficient way to obtain 
expert witness opinion, etc.), including an early consent of all actors of 
the case (judge and the two parties) about the expected duration of the 
trial. The author tries to point to positive aspects, along with some defi- 
ciencies of the new Act in that respect, and offers some suggestions for 
improvement. 


Key words: Time framework. — Civile Procedure Act of 2011. — Clear- 
ance rate. — Pending cases. 

ПОЛЕМИКА 


Мр Огњен Вујовић“ 


ИНЈУРИЈА КАО ДЕЛИКТ 


Iniuria је од раних времена била знак противправности. Управо je због 
тога означавала npa crimen. Током процеса издвајања световне инјурије из npa 
кримена, настаје облигационо право и истовремено настаје инјурија као де 
ликт. У времену доношења Закона ХП таблица не може бити деликта увреде, 
а не може бити ни клевете. Како да их буде када реч још увек није секулари 
зована? Кључну улогу, приликом разградње деликта инјурије, је одиграла no 
треба за правно језичком формулацијом специфичних телесних повреда, преко 
посебних стандардизованих правних формула (membrum ruptum и os fractum). 
Ова стандардизација има тежњу да, типичним случајевима, преко посебних 
формула, постепено подари посебне заштитне објекте и да тако формира по 
себне деликте. Међутим, овде она никада није довршила тај процес. 


Кључне речи: Јтита. Пра crimen. Membrum ruptum. Os fractum. Увреда. 


1. ПИТАЊА 


Аристотел, као отац научне логике, говори да треба постављати 
једноставна питања и на њих пружати што једноставније одговоре. 
Стога, овом приликом, треба поставити следећа питања: 


Да ли је инјурија могла представљати некакав концепт против- 
правности? 

Да ли je инјурија била npa-crimen? 

Да ли је инјурија била посебан деликт? 

Да ли je инјурија у најранијим временима (пре и у Закону XII 
таблица) означавала и деликт увреде? 


Ова питања треба искористити за разраду хипотеза изнетих 
у чланку „Корени деликата iniuria и сопуісіит“.! Оне свакако нису 


Аутор је асистент Правног факултета Универзитета у Приштини Косовска 
Митровица, ogvujovic@yahoo.com. 


1 Огњен Вујовић, „Корени деликата iniuria и convicium", Ananu Правног 


факултета у Београду 2/2010. 

биле довољно поткрепљене и образложене, што је вероватно, са 
своје стране, изазвало полемику, али је у међувремену нешто од тих 
претпоставки доживело надградњу. 


Катанчевић је у полемици изнео две методолошке примедбе: у 
једној тврди да је приликом тумачења инјурије употребљена неадек- 
ватна лингвистичка метода,“ а у другој одриче могућност коришћења 
еволутивног метода у проучавању римских деликата.° Ha тим мето- 
долошким опредељењима почивају два његова става: једним се про- 
тиви било каквој могућности постојања пра-сттеп категорије, a 
другим каже да интереси патер фамилијаса (као заштитни објекат) 
нису оно што би инјурију могло одвојити од осталих деликата.' 


2. ЛИНГВИСТИЧКИ МЕТОД 


Потребно је изнети разлоге који указују на то да закључак о 
некаквој „слепој“ примени језичког метода није примерен.“ Han- 
ме, Катанчевић каже: „Они греше када полазе од тога да је деликт 
инјурије све оно за шта се у изворима на било који начин и у било 
ком контексту везује peu iniuria. Уколико бисмо применили такав 


језички метод поменутих аутора на проучавање древних правних тек- 


стова, свакако бисмо дошли до апсурда“.“ 


? Вид. Андреја Катанчевић, „О пореклу врста деликата“, Анали Правног 
факултета у Београду 1/2011. 


5 Вид. Огњен Вујовић, „Инјурија и телесне повреде у Закону ХП таблица“, 


Зборник радова Правног факултета у Новом Саду 1/2011. 


^ A. Катанчевић, (2011), 415 417. 


5 „Такође нема доказа да су ce римски деликти развијали једни из других на 


еволутиван начин“, ibid., 419. 
6 А. Катанчевић, (2011), 415 и даље. 


7 Ibid, 417 и даље. 


8 Катанчевић, приликом разматрања деликта iniuria у Закону XII таблица 


користи Шелову реконструкцију, А. Катанчевић ,,Jniuria alteri facta преткласичног 
римског права“, Анали Правног факултета у Београду 1/2010, 289, Tab. VIII 4: Si 
iniuria(m) alteri faxit viginti quinque poene sunto. С друге стране, истраживање у 
чланку „Корени деликата iniuria и convicium" je наслоњено на Брунсово (Bruns) 
решење, О. Вујовић, (2010), 265 фн. 16. Брунсова реконструкција је коришћена и у 
чланку „Инјурија и телесне повреде у Закону ХП таблица“, О. Вујовић, (2011), 414 
(Tab.VIII 4. Si iniuriam faxsit, viginti quinque poenae sunto). Чини се, пак, да Kasep 
(Kaser) не прихвата, као потпуно тачно Гелијево сведочанство (Aulus Gellius, Noctes 
Atticae 20. 1. 12) o iniuria Закона XII таблица. Он полази од Si iniuriam alteri fax 
sit, XXV poenae sunto, Max Kaser, Roman Private Law (transl. R. Dannenbring), Pre 
toria 19803, 256. Међутим, приликом разматрања природе одредбе која ce налази y 
Тађ. УШ 4. није битно којој ће се реконструкцији приклонити. То је зато што је 
лингвистички метод немоћан пред овим питањем. 


9 А. Катанчевић, (2011), 415 416. Он даље коментарише: „Вујовић иде чак 
толико далеко да тврди да: ‘3a архаично право о инјурији постоји јасна потврда и 

Чини се, међутим, да управо Катанчевић користи искључиво 
језички метод. Он у одредби o iniuria у Закону XII таблица види 
само својеврсну фразу која указује Ha деликт увреде.!' Међутим, не 
види се како би формулација si iniuria(m) alteri faxit дозвољавала 
неко уско значење о коме он говори. Peu iniuria и даље поседује оп- 
ште значење.!! У комбинацији ca alteri, опет остаје неодређена. У 
оваквом језичком контексту се не може добити уско значење. Зато 
су за тумачење ових израза много битнији законски!“ и друштвени 
од језичког контекста. С друге стране, прилично је заводљиво да се 
извуче закључак да баш због свог општег значења термин iniuria не 
може указивати на конкретне радње. Уколико нема конкретних радњи, 
онда нема ни посебног деликта.!3 Како се не би упало у ову замку, 
потребно је образложити зашто неко сматра да је инјурија била по- 
себан деликт и поред општег значења тог термина. Катанчевић то 
не чини, већ само констатује да ce peu iniuria користила да означи 
противправност.“ Неко би помислио да он, у ствари, инјурију и не 
види као било какав посебан деликт. 


доказ једино у оквиру legis actio sacramentum in rem’. При томе, он потпуно заборавља 
да је формула овог поступка сачувана у Гајевим Институцијама, у којима се такође 
помиње и деликт инјурије (Gaius, /nst. 3.220 225) за који ce ни на који начин не 
везује виндикација“, А. Катанчевић, (2011), 415 фн. 9. На ову примедбу треба рећи 
да нико и не спори да Гајев извештај не може пружити потпун одговор на питање 
како је изгледала инјурија у најранијем периоду (пре Закона ХП таблица). Да може, 
не би ни било потребно даље истраживање. 


10 Уколико се прихвати теза да peu alteri није вишак, онда се мора прихватити 


једино могуће решење, да је овде реч о фрази, која има посебно значење у односу 
на речи које је чине. Дакле, овај израз има сасвим уско и прецизно значење“, А. 
Катанчевић (2010), 290. „Тако долазимо до једноставног закључка да је деликт 
инјурија Закона дванаест таблица сасвим одређен и савременицима познат деликт, 
који штити не тело, већ част римског грађанина. На тај начин, ако бисмо желели 
да деликт инјурије дефинишемо речником савременог права, могли бисмо да 
употребимо једноставно peu 'увреда'“, ibid., 293. 


П Како то Даубе лепо примећује: „the formation of in iuria is too clear to admit 


of misinterpretation“, David Daube, ,,Societas as Consensual Contract“, Cambridge Law 
Journal 6/1936 1938, 402. 


12 Остале две одредбе Закона ХП таблица које говоре о телесним повредама 
(Tab. VIII 2 и Tab. VIII 3), али и одредбе у Tab. VIII 1. Чини ce да одредбе у Tab. VIII 
1, до сада нису коришћене за тумачење одредбе у Tab. VIII 4., бар не на начин који 
ће бити споведен у овом чланку. 


13 Чини се да Даубе не види могућност за постојање посебног деликта 
инјурије, већ сматра да je iniuria само реч која носи значење противправности, вид. 
фн. 47. 


1^ Peu iniuria ce у Закону дванаест таблица, као и каснијим изворима 


употребљава у смислу противправно, баш као што се и реч ius употребљава y 
смислу право“, А. Катанчевић, (2011), 416. Изгледа да Катанчевић овде одступа од 
својих ставова, вид. А. Катанчевић, (2010), 289 фн. 7 и ibid., 294 295 þu. 26. Наиме, 
овде је он заступао став да је анахронизам тражити појам противправности у Закону 
XII таблица. Полај (Pólay), такође, упорно инсистрира на том ставу. 

Полај иде другим путем. Он полази од друштвено-идеолошког 
контекста и зато негира било какву могућност да су Римљани у 
архаичном периоду могли познавати било какав концепт против- 
правности. 5 


Не може ce порећи да је термин iniuria погодан да под ње- 
га буде подведено свако понашање којим се угрожава поредак. 
Квалификацију угрожавања поретка могу добити само понашања 
којима се угрожавају заштитни објекти који за поредак имају кључни 
значај. Зато категорија заштиног објекта добија специфичну тежину 
приликом приступања проблему почетака инјурије. До ока савреме- 
ног истраживача је допрло везивање овог термина за угрожавање 
туђих својинских овлашћења, за неосновано потраживање туђег 
роба. Овај најстарији помен речи iniuria се не може узети здраво 3a 
готово. Катанчевић испоставља примедбу да се за деликт инјурију 
ни на који начин не може везати виндикација.! Ова примедба не 
може, на прави начин, да уведе у проблем корена инјурије. Он се 
залаже за правилнију примену језичког метода, а затим потпуно 
занемарује значај најстаријег појављивања речи iniuria и то у оквиру 
тако значајног легисакционог поступка. 


Катанчевић наводи: „Према Вујовићевом ставу, iniuria vindi- 
сапо је облик инјурије и акт којим је “повређен и морални простор 
породице и њен социјални статус, а тиме и морални интегритет и 


15 Elmer Pólay, Iniuria Types in Roman Law, Budapest 1986, 16. Због овог 
везивања за конкретне друштвено идеолошке услове, Полај за ius и штита 
дозвољава само конкретне облике и конкретна значења, итд. О. Вујовић, (2010), 
267 268). Полај y iniuria vindicatio види угрожавање патер фамилијаса, као шефа 
породичне задруге. Он сматра да је овде peu, не само o iniuria утасапо роба, већ и 
детета које припада породичној задрузи, Е, Ројау, 6. Он наводи и да Хаусманингер 
(Hausmaninger) у iniuria vindicare види најстарију форму инјурије, ibid., 4 dn. 1. 
Иначе, и Полај iniuria vindicatio сматра првим обликом инјурије, ibid., 5. Он кућну 
заједницу види као заједницу заштићену од стране разних божанстава, ibid., 5 dn. 
2. Зато се, каже он, након полагања заклетве y legis actio sacramento, има донети 
пресуда којом ће се утврдити која се од странака у спору криво заклела. Тим чином 
је она повредила божанства и кућну заједницу која je под њиховом заштитом, ibid., 
5. Он се придружује Казеру који породичној задрузи придаје три моћи: manus, potes 
tas и mancipium, E. Polay, 9. Полај наводи да je инјуријом у Закону XII таблица 
погођен патер фамилијас директно, или индиректно, преко угрожавања његовог 
manus, mancipium или potestas, E. Polay, 71. Према његовом схватању, ни реч ius 
изворно не означава апстрактни концепт права, ibid.,75. Оваква Полајева концепција 
је противречна. Он, с једне стране, не признаје инјурији било какво општије значење, 
а с друге, свим понашањима која подводи под овај термин, придаје заједнички и 
врло широк и значајан заштитни објекат. Наиме, у теорији је неспорно да је патер 
фамилијас, у неку руку, представљао основни орган власти ондашњег римског 
друштва. Управљао је породичном задругом која је вршила све васпитне, образовне 
и економске функције тог друштва. 


16 Вид. ou. 9. 

социјални статус породичног старешине’! па сматра да ce за ове 


трвдње не може наћи ниједан доказ. !“ 


Чином противправног присвајања туђег роба угрожени су 
свеукупни интереси породичне задруге и њеног представника па- 
тер фамилијаса. Патер фамилијас је, како су то досад истакли многи 
аутори, и првосвештеник породичног култа. Атак на њега је много 
више од простог угрожавања неког тамо појединца. Чини се да је 
управо зато код неоснованог виндицирања употребљен тако сна- 
жан термин као што је противправност (iniuria). Ово виндицирање 
је један од облика пракримена инјурије, јер угрожава саме темеље 
друштвеног поретка.! 


17 А. Катанчевић, (2011), 417. Поред Полаја, идеју да је инјуријом повређен 
углед, друштвени статус појединца, изнео је и Joseph Plescia, „Тће Development of 
"iniuria", Labeo 23/1977, 271 фн. 2. 


18 A. Катанчевић, (2011), 417. Роско Паунд каже да cy y примитвном праву, 
чак и угрожавања иновинских интереса третирана као угрожавања части слободног 
човека, Roscoe Pound, ,Interests of Personality (Concluded)", Harvard Law Review 
(HLR) 5/1915, 449. 


19 C друге стране, Полај закључује супротно: да инјурија није била тзв. 
примитивни деликт из кога су настали други деликти, E. Pólay, 75. Зато се не може 
рећи, као што то Катанчевић чини, да су, приликом заузимања става о постојању 
пракримена, на било који начин слеђени Полајеви ставови, вид. А. Катанчевић, 
(2011), 415 и 419. Катанчевић, такође, негира могућност да је инјурија била 
праделикт. Он сматра да je праделикт исто што и неправда, ibid., 414 416. Richard 
A. Bauman, ,,The interface of Greek and Roman Law: Contract, Delict and Crime“, Re 
vue Internationale de Droits L'antiquite 43/1996, 39 62 као кључно питање, приликом 
проучавања међуутицаја грчког и римског права, види везу између контракта, 
деликта и кривичног дела. Сва три појма су, каже он, обухваћена праделиктом, ibid., 
41. Ова хетерогена пракатегорија је била опремљена једном санкцијом, осветом, 
сматра Бауман (исти аутор истиче како је управо он сковао термин Urdelikt, ibid., 
41 dn. 5). Чим се јавила композиција, каже он, настао је контракт. Затим, подвлачи 
Бауман, након настанка разлике између компензаторних и некомпензаторних 
санкција, издваја се и кривично право, ibid., 41 42. Лако је видљиво да Бауман 
сматра да је разградња ове категорије започела са разградњом санкција. Он уопште 
не узима у разматрање инјурију, па ни iniuria vindicatio приликом формирања појма 
праделикта. 


Питање пракримена захтева подробније истраживање за које овде нема места 
(за корен свих прекршаја више одговара назив пра crimen, јер кривична дела чине 
најзначајнији део противправних понашања). Као што се из Баумановог приказа може 
видети, проблем пракримена отвара вечито питање. Питање настанка прве облигације. 
Међутим, као што је то истакнуто на другом месту (О. Вујовић, (2011), 414 и даље), 
санкције никако нису могле покренути процес издвајања посебних деликата из световне 
инјурије. Исти закључак може бити примењен и на пракримен. Дакле, „процесни“ 
разлози јесу стварали материјално право, али другим путем. Не путем санкција, већ 
путем стандардизованих правних формула. Прво што човек ради када негодује, када 
улази у спор са неким (без обзира пред каквим органом се тај спор одигравао) јесте да 
опише начин на који је повређен (туђу противправну радњу и њену последицу). Само 
на тај начин се долази до свести о посебном заштином објекту који је угрожен неком 
од описаних радњи. То разликовање заштитних објеката, затим доводи до разликовања 

Што се лингвистичког метода и пракримена тиче, Катанчевић 
наводи: „Они покушавају да нађу најмањи заједнички садржалац де- 
ликта инјурије о коме сведоче римски текстови и iniuria vindicatio, 


термина који се јавља у формули legis actio sacramento in rem. Из 


овог покушаја је настала целокупна конструкција праделикта“.2% 


Не постоји такав покушај, већ регресивно посматрање једног 
института. Из његове касније природе (дате у одредбама Закона ХП 
таблица, али и у Дигестама) покушава се доћи до његових корена. 
Поред тога, iniuria vindicatio представља појаву (правну формулу) 
која, по својој природи, омогућава далекосежне закључке. 


Катанчевић такође наводи: „Вујовић каже: ‘У ужем значењу 
инјурија упућује на штету причињену туђој личности aut re aut 
verbis. Она обухвата повреду њеног физичког (iniuria re facta), али и 
моралног интегритета". Чини се да je ауторов закључак да je iniuria 
re facta ‘повреда физичког интегритета’. Ова дводеоба инјурије по- 


тиче из Дигеста“.2! 


Рекло би се да приликом одређивања карактера појединих об- 
лика инјурије треба скупа посматрати и радњу и последицу радње.2 


3. О ЗНАЦИМА И ПОЈМОВИМА 


У ситуацији када постоје неодређена реч и неодређена речени- 
ца, лингвистички метод не може решити проблем. Потребно је, прво, 


прекршаја. Ове процесне потребе поспешују процес секуларизације правних норми и 
обратно. Санкције нису могле покренути процес разградње пракримена, јер се може 
рећи да је од самих почетака нека идеја еквивалентности (компензације) пратила 
систем санкција. О томе на својеврстан начин сведоче санкције 3a membrum ruptum 
и os fractum. Катанчевић у својим примедбама остаје тамо одакле је све кренуло (на 
терену правде) и не усуђује се да крене даље. 


20 A. Катанчевић, (2011), 415. Међутим, конструкција праделикта је настала на 
потпуно другачији начин. Приликом конструкције појма Urdelikt, Бауман уопште не 
употребљава лингвистички метод, вид. претходну фусноту. Бауман не говори о инјурији 
као праделикту, већ је сковао посебан термин. Он и не тврди да је у то време постојао 
термин који би означавао ову категорију. С друге стране, њега iniuria интересује 
искључиво kao contumelia. Он сматра да су састављачи Јустинијанове кодификације 
били у заблуди када je реч о грчкој установи hybris (I. 4. 4. Pr.). По Баумановом схватању 
hybris није исто што и contumelia. Он мисли да hybris више представља measuring rod, 
него што указује на било какву деликтну категорију. „А working definition would be *the 
self indulgent misuse of energy or power, riding roughshod over the rights of others’, вид. 
К. A. Bauman, 60. О појму hybris у грчком праву, вид. више Ha српском језику Сима 
Аврамовић, „Hybris у античкој Атини правни аспекти и савремени изазови“, Зборник 
Матице српске за класичне студије 10/2008, 203 222. 


21 А. Катанчевић, (2011), 414. Катанчевић наводи да ce ту, у ствари, ради о 


два критеријума поделе (начин извршења и заштићено добро). 
7? Вид. О. Вујовић, (2011), 421 424. 

окренути се антрополошким истраживањима о карактеру примитив- 
ног језика и примитивих термина. Леви Строс сматра да, и поред 
неких сличности, постоји значајна разлика између метода научника 
и метода домаћег (примитивног) мајстора. 


„Другим речима, и да се послужимо управо језиком домаћег 
мајстора, делови се скупљају или чувају према начелу “то увек може 
да послужи". Ти делови имају, дакле, само упола одређену намену; 
она је, с једне стране, довољна да домаћем мајстору не буде потребан 
посебан алат и познавање свих заната, а, с друге стране, недовољна 
да би сваки део имао тачно и строго одређену намену. Сваки део 
представља скуп у исти мах конкретних и могућих односа; делови су 
оператори, а могу се употребити ради обављања било какве радње у 
оквиру једног Tuma‘. 


Може се рећи да је инјурија „оператор“ и да се може „упо- 
требити ради обављања било какве радње у оквиру једног типа“. 
Поставља се питање шта спречава њену употребу у сврху означавања 
и клевете, или, пак, увреде, о којој говори Катанчевић? Одговор је 
једноставан и очигледан. У томе је спречава то што морални инте- 
гритет, у то време, не може бити одвојен од физичког интегритета. 
Инјурија, као знак противправности, настаје у једном таквом свету 
(„једном таквом типу“) и представља његов оператор. Међутим, она 
није само оператор, већ и генератор. Захваљујући свом неодређеном 
значењу она генерише нове деликте. Инјурија је врло погодна алат- 
ка за решавање нагомиланих проблема и за крпљење многих нових 
рупа. 


„Могли бисмо, дакле, да кажемо да и научник и домаћи мајстор 
трагају за порукама. Домаћи мајстор скупља у неку руку већ пре- 
несене поруке, попут оних трговачких приручника који, сажимајући 
дотадашња искуства из те области, омогућавају налажење економич- 
ног решења за све нове ситуације (ипак, под условом да оне спадају у 
исту врсту као и некадашње ситуације); док човек од науке, инжењер 
или физичар, увек рачуна са оном другом поруком која би се могла 
изнудити од саговорника, упркос његовом устезању да се изјасни о 
питањима за која одговори нису унапред били поновљени. Појам се 
тако указује као средство за отварање скупине са којом се ради, а 
значење као средство помоћу кога се врши њена реорганизација: она 
је не проширује и не обнавља, него се ограничава на то да добије 
жељену групу помоћу њених трансформација. 


.Слика je 'окамењена', једносмислено везана за свесни чин 
који је прати; али ако су знак и слика која је стекла моћ означавања 
још без садржине, то јест немају истовремене и теоријски неограни- 
чене односе са другим бићима истог типа (што је привилегија појма), 


23 Klod Levi Stros, Dvlja misao, Beograd 1978, 58. 

они су већ пермутабилни, то јест способни да узастопно ступају у 
односе са другим бићима, иако у одређеним границама, и, као што 
смо видели, под условом да увек образују један систем у коме ће се 
преиначење једног дела само од себе одразити и на све друге делове: 
на том плану, обим и садржина о којима логично говоре не постоје 
као два различита и допунска вида, него као нешто што је чврсто 


повезано“.2 


Дакле, „дивља мисао“ не разликује форму и садржину. Инју- 
рија> је (пре и у времену настанка Закона ХП таблица) и по форми и 
по садржини једно те исто – знак противправности. За ову мисао је 
врло практично да се разне ситуације које за заједничку карактери- 
стику имају то да представљају угрожавање туђег, пре свега, физич- 
ког интегритета, подведу под заједнички знак, знак iniuria. Помоћу 
овог знака (и његових подзнакова membrum ruptum и os fractum) се 
наново и наново врши „реорганизација“ и „трансформација“ „скупи- 
не са којом се ради“. 


4. ЗАШТИТНИ ОБЈЕКАТ ИНЈУРИЈЕ 


Без обзира на то ком ће се преводу реченице, која се налази 
у одредби y Tab. VIII 42 приклонити, ниједан истраживач не сме 
да cMerHe с ума да је превод неодређен. Због тога ову реченицу (Si 
iniuriam alteri faxsit) није могуће разматрати без њеног контекста y 
Закону XII таблица. 


Tab.VIII, 4 изричито помиње деликт инјурију, али не даје ника- 
кав опис радње и последице извршења овог деликта. Поред садржаја 
и карактера ове одредбе, романисти су у недоумици и када јеу 
питању њен однос с друге две одредбе које говоре о угрожавању те- 
лесног интегритета појединца.27 Прва и најуочљивија заједничка Ka- 
рактеристика свих ових одредби је да понашања која су санкциони- 
сале немају тако трагичну последицу какво би било лишење живота 


24 Ibid, 60 61. 


25 Иначе, елементе класичног појма инјурије, око којих нема спора у науци, 
најбоље је изразио Ј. Plescia, 272: dolus, зла намера, animus iniurandi (dolus ce 
претпоставља); противправни карактер радње (противправност се He односи само на 
прекршај писаног права, већ и на прекршај обичајног права, boni mores) и инјурија 
је увек причињена без пристанка и противно вољи оштећене стране. 

26 Катанчевић указује на две врсте тумачења ове одредбе, A. Катанчевић, 
(2010), 289. 


27 Tab. VIII 2 и Tab. УШ 3. Треба поменути да Полај, из Гајевих Институција 
(С. 3. 223), изводи доказ да и ови случајеви представљају деликт инјурију. Полај 
наводи како Гај каже да је ту реч о „другим инјуријама“, у односу на membrum rup 
tum и os fractum, E. Pólay, 26. 

нападнутог лица.28 На први поглед је то уједно и једина њихова ве- 
зивна тачка. Међутим, не може се тек тако прећи преко чињенице да 
ове одредбе архаични законодавац ређа једну за другом. Он материју 
излаже по асоцијацијама. Зато међу овим одредбама треба тражити 
врло блиску везу и само подзнаке знака iniuria.”? 


С друге стране, независно од законског контекста, нико не може 
порећи да термин iniuria означава противправност. Да ли то може да 
наведе на претпоставку да је инјурија некада могла представљати и 
ознаку за сва угрожавања поретка, за rpa-crimen? Да би ce одговори- 
ло на ово, као и на питање које носи наслов овог поглавља, пажњу 
треба усмерити и на друштвени контекст у коме су настале наведене 
одредбе. 


„Уколико је у схватањима примитивног друштва постојао појам 
који је обухватао све радње које су са собом повлачиле освету, зар то 
једноставно није био појам правде, односно неправде? Ове идеје cy 
биле у основи појмова права и неправа (противправности), који су 
се развили касније. Јавља се питање: У чему се разликују појмови 
праделикта и неправде“, каже Кантанчевић.3 


Међутим, у примитивним заједницама не постоје појмови, 
већ знаци. Када је реч о друштвеним институцијама онда ту долази 
до појаве знакова правности и противправности (ово су искључиво 
друштвене категорије). Ту нема места за правду и неправду. Категорије 
правде и неправде нису само друштвене, већ се тичу и индивидуал- 
ног осећања сваког појединца. 


Приликом негирања да je iniuria vindicatio могла представљати 
било какав деликт, па самим тим и деликт инјурије, Катанчевић тврди 
да се инјурија никада није односила на заштиту туђе имовине. Она 
је, по њему, једино обухватала нападе на тело и част.?! Он каже и да: 
„не постоји ниједан доказ да је Аквилијев закон обухватио један део 
заштитних објеката инјурије Закона дванаест таблица“. 32 


Међутим, Вотсон износи, на изворима заснован став, да одред- 
бе које се налазе y Tab. VIII 2 иу Tab. VIII 3 стоје на почетку развоја 


28 Вотсон каже: „Тће provisions on injuries less than death to humans which are 
contained in the Twelve Tables“, Alan Watson, ,,Personal Injuries in The XII Tables", 
Tijdschrift voor Rechtsgeschiedenis (TR) 43/1975, 213. 

29 Вид. О. Вујовић, (2011), 415 и даље. 

30 А. Катанчевић, (2011), 415. 

?! Ibid., 419. 

Ibid. Одмах затим Катанчевић каже: „једина подударност објекта заштите 
је поломљена кост роба, а чак и ту се не може са извесношћу тврдити да ли се у 
Закону дванаест таблица штити тело роба или имовина његовог власника, као што 
то чини Аквилијев закон“, ibid. Ko то може порећи да je роб предмет својине управо 
зато што нема морални интегритет? 

римског права које се односи на живу имовину (које је постављено 
у каснијем Аквилијевом закону) и деликта инјурије, који обухвата и 
физичке нападе и клевету. 


Катанчевић каже како је Закон ХП таблица у другим одредба- 
ма такође штитио туђу имовину. Њему није јасно зашто онда и то 
није инјурија?3* Одговор треба потражити у најстаријим временима 
(доба разградње пракримена). Тада се највреднија имовина налази- 
ла у колективној својини (сфера одговорности колектива). Роб је 
тада морао бити вреднији део имовине којом управља искључиво па- 
тер фамилијас. Зато се роб виндицира. У таквим условима је крађа 
(furtum) за предмет могла имати само остале (економски мање вред- 
не) покретне ствари.3б Инјурија постепено (приликом разградње пра- 


33 A. Watson, 213. 


34 A. Катанчевић, (2011), 417. Исти аутор сматра да заштитни објекат 
инјурије, пре и у Закону ХП таблица, не може бити сфера приватних интереса 
namep фамилијаса (појединца), ibid. Он упорно превиђа чињеницу да је у најстаријим 
временима број заштиних објеката мали и да се зато они могу дефинисати само 
путем врло широких формулација. Он превиђа и став да се инјурија као npa crimen 
разграђује разградњом њеног некад јединственог заштиног објекта и да тако настају 
посебни деликти. Нико не може порећи, нити пориче, да многи од одвојених објеката 
и даље остају у сфери приватних интереса патер фамилијаса. Али, управо његова 
световна одговорност представља генератор разградње пракримена. 


35 Када колектив угрожава имовину другог колектива, онда избија рат. Пошто 
нема вишег друштвеног ауторитета који би могао решити спор, онда нема ни 
позивања на право, па ни знака противправности. Поставља се питање: Како онда 
настаје приватна својина? Познато je да Kasep каже да је настанак својине вероватно 
повезан са гоњењем крађе, M. Kaser, 138. Међутим, пре ће бити да приватна својина 
настаје са секуларизацијом имовинских односа. Колективна својина никада нема 
потпуни секуларни карактер. (У романистици, чак постоји, како то Милошевић 
наводи, радикално мишљење да се „цивилни својински инструменти“ формирају 
тек крајем Републике, Мирослав Милошевић, „Проблеми Аграрног закона из 111. 
године п. Х.“, Анали Правног факултета у Београду 2/2007, 128). 


36 О томе на својеврстан начин сведочи процедура lance et licio, која је старија 
од Закона ХП таблица. С друге стране, Бауман истиче да је крађа добар пример 
некомплетиране фрагментације урделикта. Код ње се кумулативно примењују 
санкције и компензаторног и некомпензаторног карактера. Он каже да специјални 
третман храмовске и јавне имовине говори о прекршајима који су скренули 
кривичном, уместо деликтуалном линијом током прве фрагметације урделикта. 
Касније, с појавом приватне својине, каже Бауман, приватна накнада постаје битна 
и јавља се основа деликата, R. А. Bauman, 55 и даље. Међутим, исправније је рећи 
да furtum, у ствари, угрожава сферу религијске одговорности патер фамилијаса 
[Живот члана колектива (следствено и његово убиство) припада сфери религијске 
одговорности колектива]. Нема препреке претпоставци да је и фуртум био обухваћен 
пракрименом. Нема препреке претпоставци да је инјурија (као пракримен) тада 
могла означавати прекршаје којима се угрожава целокупна сфера одговорности 
патер фамилијаса. Фуртум се никако није могао први издвојити из пракримена, јер 
су њиме, и у Закону ХП таблица, угрожени и туђа имовина и сакрални поредак. У 
овом закону су санкције за крађу искључиво пеналне и врло сурове. Дакле, прво се 
издвојила светована инјурија и настали су зачеци облигационог права. Кривично 


369 


Анали Правног факултета у Београду, година LIX, 2/2011 


кримена) почиње да означава угрожавање сфере световне одговор- 
ности патер фамилијаса као представника патријархалне породич- 
не задруге, и управо je iniuria vindicatio најснажнији доказ таквог 
процеса.37 Дакле, како се мења карактер друштва тако се мења и Ka- 
рактер инјурије, јер се истовремено мења карактер њеног заштитног 
објекта, а и одиграва се процес његове разградње. При том, не тре- 
ба очекивати од инјурије као пракримена да кажњава баш све. Она 
реагује само на она понашања која угрожавају саме основе поретка.“ 
Религија, слично томе, не реагује на лаж која нема већи значај. Тако 
се ни пра-сттеп не осврће на обичну увреду. Обична увреда остаје 
и ван норми Закона ХП таблица. 


Инјурији се не може одузети карактер посебног деликта тврд- 
њом о некаквом нееволутивном развоју римских деликата. Еволуције 
нема уколико нема континуитета. Континуитета нема уколико нема 
истог заштитног објекта. Проблем је у томе што управо наведене 
одредбе Закона ХП таблица указују на исти заштитни објект. Кон- 
тинуитет његове заштите је могуће пратити кроз касније изворе, а и 
кроз изворе који говоре о периоду пре Закона XII таблица. 


С друге стране, уколико Катанчевић сматра да се римски де- 
ликти нису развијали на еволутиван начин, зашто онда управо на 
тај начин тумачи развој деликта увреде?“ Такође, он изводи доказ 
да је инјурија као деликт „нешто квалитативно другачије од против- 
правности“ из много каснијег Улпијановог сведочанства (D. 47. 10. 


право се није издвојило, јер се не може издвојити оно што се није променило. Раније 
је све била кривица, јер концепт судбине посматра друштвене улоге као заслужене 
улоге. 


37 Iniuria vindicatio се постепено претвара y световни процес са световном 
опкладом. Дакле, из инјурије као пракримена, издваја се световна инјурија. Треба 
видети шта Kasep каже. Он сматра да је процедура legis actio sacramento носила 
религијске печате (захваљујући заклетви), али да је касније изгубила тај карактер, 
M. Kaser, 398. Он каже да је архаична vindicatio и соттаутасапо врло рано добила 
карактер прогресивне и објективне правничке процедуре, M. Kaser, 399. Kasep 
каже и да ce legis actio sacramento in rem тицала апсолутних права: patria potestas, 
manus, mancipium, власништво над робовима и стварима, M. Kaser, 397 и 138 139. 
Нема сумње да се Казер, приликом формирања овог става, никако није ослањао на 
лингвистички метод, упор. фн. 20. 


38 Ко може порећи да су патер фамилијас и породична заједница коју 
представља, саме основе друштвеног поретка? 


39 Kasep говори супротно. Он каже да је класични концепт облигације 
представљао прогресивну креацију којој је претходила дуга еволуција, М. Каѕег 166. 
Такође наводи да након претеча у Закону ХІІ таблица, Аквилијев закон регулише 
питање штете претрпљене путем повреда (или уништења) робова или друге имовине, 
ibid., 255. 


^9 “Првобитни законски деликт увреде je прво проширен на поједине мање 


уобичајене, али друштвено непожељне случајеве. Посебним едиктима су у појам 
увреде укључени ademptata pudicitia и convicium", А. Катанчевић, (2010), 302. 

1. pr.).^' Приликом оваквог ослањања на Дигеста peu je o регресивном 
посматрању једног института, с циљем негирања постојања пра- 
crimen kareropuje.? 


5. СВЕШТЕНИЦИ И IIPA-CRIMEN 


На почецима развоја сваког друштва најзачајнију улогу играју 
првобитни свештеници. Закон XII таблица носи трагове њиховог 
утицаја. Какве правне норме они могу стварати2 


Карл Јунг у својој студији Психолошки типови, говори о ин- 
тровертном и екстравертном типу личности. За интровертни тип 
личности каже следеће: „Ово мишљење лако се губи у безмерној ис- 
тини субјективнога чиниоца. Оно ствара теорије ради теорије, при- 
видно с обзиром на стварне или бар могућне чињенице, али с јасном 
склоношћу да од идеалнога пређе на чисто сликовито“. 


„Израиљ не би имао својих пророка кад овај тип не би постојао. 
Интровертна интуиција поима слике које воде порекло из априорних, 
тј. наследством датих, основа несвеснога духа. Ови архетипови, чије 
је интимно биће неприступачно искуству, представљају талог пси- 
хичкога функционисања низа предака, тј. милионским понављањем 
нагомилана и у типове згуснута искуства органскога постојања уоп- 
ште. Стога су у овим архетиповима заступљена сва искуства која су 
се од давнина на овој планети догодила. Она су у архетиповима уто- 
лико јаснија уколико су била многобројнија и интензивнија“. 


Може се рећи да су правда и неправда универзални људски 
архетипови. lus и iniuria се подједнако могу одности и на правду и 
неправду, и на правност и противправност. Међутим, темељ правде 
се налази у апсолутности (схватање шта је праведно се мења током 
времена, али не и захтев за апсолутизацијом тих вредности), а темељ 
људских установа у конкретизацији правде. Конкретизација произ- 
води другачији квалитет — правност. Знак правде је сишао међу људе 
много пре Закона XII таблица и одмах узео обличје знака противправ- 
ности. О томе сведочи легисакциони поступак и iniuria vindicatio.* 


^! A. Катанчевић, (2011), 416 417. Овде Катанчевић говори о посебном 
квалитету деликта инјурије, али не иде даље од те констатације. 

42 То је само друга страна еволутивног посматрања појава. Иако Катанчевић, 
на истом месту, допушта могућност да је ово инјурија класичног права, његов 
методолошки поступак нема оправдања. Он прецењује домашај једног сведочанства 
из извора класичног, или, можда, и посткласичног периода. 

43 Кап Gustav Jung, Psiholoski tipovi, Novi Sad 1977, 416. 

^ [bid., 436 437. 


Стари Грци cy често, како то Аврамовић каже, „релативизовали значај 
писаног права“. Он наводи да су они често кориговали законе позивањем на 

Свет људи тражи конкретне описе и стандардизоване формуле. 
Конкретизација је произвела посебне облике знака противправно- 
сти (пракримена). То је процес који ни свештенички ум није могао 
да избегне. Конкретизација погодује процесу секуларизације прав- 
них норми. Очигледно је да су облици инјурије (телесних повреда) 
у Закону ХП таблица изражени стандардизованим правно-језичким 
формулама (membrum ruptum и os fractum), које указују на специфич- 
не повреде. Оне су затим поређане по тежини последице. Одредба 
o iniuria, иако сама по себи неодређена, није могла проузроковати 
злоупотребе, јер је прецизирана захваљујући законском контексту у 
коме је дата. Из овог контекста је потпуно јасно да је за законодавца 
тело било битније од части. Пре Закона ХП таблица ситуација није 
могла бити ништа боља. Да ли је одредба о iniuria Закона XII табли- 
ца могла садржати зачетке деликта увреде? Може бити. Али, зачеци 
нису исто што и формирани деликт увреде. 


6. ПОЧЕТАК ИЗДВАЈАЊА ПОСЕБНИХ ДЕЛИКАТА, САДА ИЗ 
СВЕТОВНЕ ИНЈУРИЈЕ 


Приликом анализирања овог процеса, треба поћи од Даубео- 
вих ставова: „Не може бити сумње да је термин инјурија означавао 
било који незаконит акт, или у чак још општијем смислу, против- 
правност акта као таквог. Нема сумње ни да је ово значење присутно 
у Закону XII таблица: оно је, неко ће рећи, старо колико и сама реч, 
формирање in-iuria је толико јасно да би произвело било какве по- 
грешне интерпретације. Аутори Закона XII таблица cy, онда, морали 
и кидање уда или лом кости видети као инјурију исто као и шамар 
у лице. Обратно, шамар је далеко од тога да представља суштину 
инјурије. Другим речима, инјурија је у овом случају реализована у 
неком спољном акту исто као и код membrum ruptum и os fractum: 
противправност као апстрактна категорија једноставно не може 
бити кажњива. Такође, упркос чињеници да cy membrum ruptum и os 
fractum форме инјурије не мање него ударац, и да је ударац „израз“ 
инјурије не мање него остали деликти, Закон ХП таблица подесно на- 
зива ударац инјуријом како би га разликовао од membrum ruptum и os 
fractum. Зашто? У случају membrum ruptum или os fractum нема по- 
требе за законодавца, тужиоца или браниоца, да се прибегне општем 
појму. Ситуација може бити описана једноставним језиком: постоји 


правичност, односно осећај правичности gnome dikaiotate, вид. Sima Avramović, 
Isejevo sudsko besednistvo, Beograd 2000, 30 31. Међутим, закони код Римљана 
уживају мало већи ауторитет, а расправе о њиховом значењу више воде рачуна о 
језичком и другим врстама тумачења норми, него о правичности. Отуда, супротно од 
оног што Катанчевић каже, iniuria пре може имати значење противправности него 
неправде. Зар прве норме нису каузалног карактера? 

човек чије су кости сломљене и човек који је то урадио... Одредбе о 
инјурији су многоврсније: ударац у уво, ударац у стомак и тако даље. 


Оне не могу бити на прави начин насликане; сем уколико законода- 


вац не реши да изнесе дугу листу која ће увек бити некомплетна“. 


Може се закључити да је узрок процеса реорганизације светов- 
не инјурије (који је довео до знакова membrum ruptum и os fractum) 
језичко-правнотехничке природе. Можда би се могло рећи да су 
membrum ruptum и os fractum издвојени у посебне категорије инјурије 
и пре Закона XII таблица.““ 


Даубе каже да ће тужилац упутити магистрата на своје 
упадљиво видљиве повреде и рећи да је оптужени broken his limb 
или fractured his bone.” 


Код membrum ruptum и код os fractum, peu je о типичним 
случајевима који се због Tora могу изразити стандардизованим 


^6 D. Daube, 402. 


^! A како je код Даубеа: он сматра да cy membrum ruptum и os fractum 
посебни деликти („еасћ deal with one definite delict“). С друге стране, он истиче да cy 
прекршаји који су подведени под одредбу o iniuria врло разнолики, ibid. Изгледа као 
да Даубе, у суштини, ова три деликта и не види као посебне случајеве једног деликта, 
инјурије. Чини се да он у законодавчевом ређању ових одредби једне за другом види 
само својеврсни „технички“ поступак који доприноси ближем одређењу одредбе о 
iniuria. „It is thus perfectly understandable why the XII Tables opposed to membrum 
ruptum and os fractum on the one hand, unlawfulness, iniuria, on the other, as referening 
in this technical connexion to blows with no serious consequences“, D. Daube, 403. Ha 
основу свега овога ce може извући закључак да, у суштини, Даубе He види инјурију 
као било какав посебан деликт. Својеврсна паралела се може повући са његовим 
истраживањем класификације контраката и њеног односа са појмом consensus. Он 
каже да су врсте контраката, сем консесуалних, изведене на основу упадљивих 
спољних радњи (реални, вербални и литерарни). То не значи да consensus код 
ових контраката није играо најзначајнију улогу, каже Даубе (ibid., 398). Дакле, ево 
прилике да се уз помоћ ових Даубеових ставова извуче један шири закључак: Где 
нема упадљивих радњи прибегава се општем појму из правно техничких разлога. 
Исто тако, где су радње и њихове последице упадљиве и типичне, формира се 
стандардизована језичка формула. На тај начин се (услед језичко правнотехничких 
узрока) инјурија реорганизује и започиње процес настајања посебних деликата. 
Започиње, али, да ли ce довршава? Чини ce да је очигледно да санкције нису 
биле покретач процеса диференцијације деликата из првобитне инурије, већ је тај 
покретач језичко правнотехничке природе. 


48 Како je код Плесје: он сматра да су malum carmen, occentatio, membri 
ruptio и ossis fractio настали пре Закона XII таблица. Међутим, он сматра да су 
ове одредбе укорењене у fas и да су зато старије од одредбе y Tab. VIII 4., која је 
потпуно секуларна, J. Plescia, 275 276. Овде треба додати да процес секуларизације 
норми још увек (ни у времену Закона ХП таблица) није потпуно секуларизовао реч. 
Реч поседује најчвршћу везу са оностраним. Зато још увек нема деликта увреде. 
С друге стране, Бауман истиче како је фрагментација праделикта почела у, како 
каже, „прелитерарном“, „оралном добу“, Е. А. Ваштап, 47 48. Та претпоставка је 
основана. Антрополошка истраживања кажу да и примитивни народи, неписмени 
народи, познају врло развијене класификације, које преносе с колена на колено. 


^ D. Daube, 403. 

језичким формулама. Код лакших облика повређивања таква језичка 
стандардизација није могућа, јер су они разноврснији. Једина 
заједничка карактеристика им је да су све то лакше телесне повреде. 
Зато је за ове случајеве и предвиђена блажа санкција. 


Код случајева који потпадају под одредбу o iniuria у Закону XII 
таблица, Даубе лепо истиче: „Нема упадљиве штете која би привукла 
његову пажњу“. Овде Даубе налази потпуно оправдање за употребу 
оштег израза iniuria (противправност). Такође, увреда, наставља Дау- 
бе, не производи ни телесну повреду нити било какав телесни бол. 
„Она се назива iniuria, јер преступник није учинио ништа друго сем 
што је повредио своју жртву“.-! Чини се да Даубе не види препреку 
да одредба o iniuria Закона XII таблица обухвати и обичну увреду. 


Остаје чињеница да је Закон ХП таблица био посебно фо- 
кусиран на упадљива физичка повређивања. Оно што није било 
упадљиво није ни привлачило његову посебну пажњу. Да је законо- 
давац размишљао о увреди, сигурно би је и стандардизовао кроз по- 
себну правно-језичку формулу. Зато се може рећи да је одредба о 
iniuria имала y виду остале физичке повреде": и да облици превода 
реченице si iniuriam alteri faxsit, које су теоретичари до сада понуди- 
ли, нису од превеликог значаја. 


Дакле, чак и након наступања процеса издвајања посебних 
знакова, језички издвојени деликти су, у суштини, још увек сматрани 
само облицима деликта исте садржине, деликта инјурије. Наравно 
да противправност, као таква, не може бити кажњива. То је зато што 
људске установе за разлику од божанских захтевају конкретизацију. 
Човек тражи опис радње и последице. Тражи доказ, јер не зна све. 
Уколико је и даље реч о јединственом заштитном објекту, онда је и 
даље реч о облицима истог деликта. 


7. МОРАЛНИ ИНТЕГРИТЕТ И МАГИЈА 


Пошто је утврђено да ce, по Закону XII таблица, физичким ак- 
тима могао угрозити, пре свега, туђи физички интегритет, ред је да се 
позабавимо питањем: да ли је Закон ХП таблица поседовао одредбе 
које су кажњавале угрожавање туђег моралног интегритета, а које би 
било извршено речима2 Претходно се треба осврнути на закључак који 


50 [bid Мисли се на пажњу магистрата који одлучује о повреди. 
51 Ја, 403, фи. 63. 


Зи Полај сматра да се одредба у Тађ. УШ 4. морала односити на телесне 
повреде. Он каже да Закон XII таблица није познавао било какву iniuria extra corpus. 
Полај каже да ако Закон XII таблица после прве две варијанте инјурије (membrum 
ruptum и os fractum) говори у континуитету о неким другим инјуријама, онда TO 
може бити само iniuria in corpus, E. Pólay, 27 (упор. pu. 57 у овом чланку). 

је изнео Роско Паунд (Roscoe Pound). Он напомиње да се (када год je 
реч о индивидуалним интересима) увек, пре свега, има у виду инте- 
рес нечије части. Дакле, углед храброг човека у одређеној заједници, 
подвлачи Паунд. Он каже да је у Грчкој сваки напад на нечију лич- 
ност био квалификован као хибрис (contumelia). Значи, повреда части, 
увреда, била је њена есенцијална тачка, а не повреда тела, истиче 
он. Паунд закључује да je iniuria, y Риму, изворно указивала на увре- 
ду. Међутим, по Паунду, она почиње да означава било које намерно 
угрожавање туђе личности. Тамо је она производила такве последице 
на систем санкционисања да је он био концентрисан на одмеравање 
накнаде, не с обзиром на карактер и степен нанете телесне повреде, 
већ с обзиром на степен повреде части и с обзиром на степен жеље 
за осветом, закључује Паунд.“ To што Закон XII таблица прво гово- 
ри о тешким телесним повредама, а онда o iniuria, не иде у прилог 
става Роска Паунда. Ова околност упућује на другачији ток мисаоног 
процеса законодавца. Он увек има у виду оно што је Даубе истакао — 
видљив физички акт који је могуће јасно описати. 


Очигледно је да одредба у Таб. УШ 4 кажњава разна понашања, 
која за једину заједничку карактеристику имају ниски интезитет те- 
лесне повреде. Законодавац сматра да је ургентније да прво делује 
по питању тешких физичких повреда, па затим лакших. Значи, неће 
бити да је овде пресуднији степен повреде нечије части, како то Па- 
унд каже, већ степен друштвене опасности.““ 


За постојање било каквог посебног деликта, потребан је по- 
себан назив. Оно што је, на први поглед, налик на некакав могући 
назив за клевету или увреду, налази се у одредбама: 


Tab. VIII 1. a: Qui malum carmen incantassit... 


Tab. VIII 1. b: Si quis occentavisset sive carmen condidisset, quod 
infamiam faceret flagitiumve alteri. 


Поставља ce питање да ли ce Закон XII таблица, y Beh HaBe- 
деним одредбама, односио на магију или пак на клевету, као још 
један од случајева инјурије? Мишљења су подељена, јер су и извори 
подељени. Плиније каже да се овде ради о магији, а Цицерон да се 
овде ради и о клевети. >° 


53 R. Pound, „Interests of Personality“, HLR 4/1915, 357. 


54 Вид. О. Вујовић, (2011), 415 421. Што je мањи интензитет кажњивог 
угрожавања телесног интегритета, то је већи његов морални значај. Тај морални 
значај је, у примитивнијим заједницама, ипак, већи код озбиљнијих телесних 
повреда. Докле год нема јасно разграниченог моралног од телесног интегритета, 
не може бити ни увреде. Једино може бити неких зачетака деликта увреде (што је 
мањи интензитет кажњивог телесног угрожавања, то је његов морални значај већи). 
Зачеци нису исто што и формирани деликт увреде. 


55 Plinius, Naturalis Historia 28, 2, 10 17; Cicero, Tusculan Disputationis 4, 
2, 4, вид. Carolus Georgius Bruns, Fontes Iuris Romani Antiqui, Tübingen 19097, 28. 

Плесја наводи да су, по сведочењу Феста (Festus), преци 
Римљана користили реч оссетате у исту сврху ради које су прав- 
ници, његови савременици, користили израз convicium facere.” 
Дакле, за нешто што је урађено гласно и са одређеним певачким 
модулацијама како би се могло чути са веће дистанце, срачунато да 
буде turpe (прекршај), јер се веровало да је учињено поп sine causa.^ 
Овај извештај Феста, с обзиром на његову удаљеност од времена на- 
станка израза occentare, изазива сумњу. Поставља се питање: Како 
се може веровати да је Фест исправно разумео контекст у коме је 
употребљен овај израз? 


Condo значи „направити, компоновати.“ У овом контексту, 
condo упућује на састављање формуле 3a клетву, упућује на тзв. 
црну магију. Суровост у кажњавању Плесја објашњава тиме што су 
архаична друштва, друштва части и као таква инфамију сматрају 
озбиљним умањењем части." Међутим, сурово кажњавање овде има 
сасвим другачији узрок (o чему ће касније бити речи). 


У литератури је много дискутовано о одредбама које се налазе у Tab. VIII 1. He 
само да постоји жива расправа у погледу питања значења појединих речи и фраза, 
већ постоји и значајна несагласност у погледу питања које су речи и фразе заправо 
биле саставни део оригиналног закона. Рајвз (Rives) наводи да ниједан аутор, 
сем Манфрединија (Manfredini), не сумња у аутентичност пасуса који је цитирао 
Плиније. Нико не сумња ни у први део који је цитирао Цицерон када говори о 
садржају Закона XII таблица, si quis occentavisset, каже Рајвз. У вези с другим делом 
који је Цицерон цитирао sive carmen condidisset, quod infamiam faceret flagitumve 
alteri, једни сматрају да je он био оригинални део Закона XII таблица, а други да 
он није био оригнални део Закона, већ да је плод каснијих интерпретација, James B. 
Rives, „Magic in the XII Tables Revisited", The Classical Quarterly 52/2002, 280. 


56 Festus, 190, 32 L. 


57 ‘J, Plescia, 276. Цимерман такође наводи да cy одредбе y Tab. УШ la и Tab. 
VIII 15 својеврсне претече (forerunner) деликта convicium, Reinhard Zimmermann, 
The Law of Obligations, Roman Foundations of the Civilian Tradition, Oxford 1996, 
1053 1054. Чини се да je Бирксов циљ да докаже да je actio iniuriarum проширена 
на оссетапо пре апсорпције convicium а и да је то била почетна тачка апсорпције 
осталих едиката, Peter Birks, „The Earley History of Iniuria“, TR 37/1969, 204 и даље. 
Полај каже да je peu convicium, y преткласичном периоду означавала клевету, E. 
Pólay, 105. Она je, по његовом мишљењу, у формалном континуитету ca iniuria у Таб. 
VIII 4, ibid. ,,This offended the ears of the candidate, as а part of his body, and in this way 
his honor, reputation and, through breaching the peace by a riotous behavior, it disturbed 
the order of the state, as well“, ibid. Convicium преткласичног периода, je, по Полају, 
угрожавао и туђу личност (with personal , edge", ibid) и јавни ред и мир, ibid. Kao 
што је већ напоменуто, Катанчевић, такође, сматра да је, како га он назива, деликт 
увреде (мисли се на одредбу y Tab. VIII. 4) добио проширење у едиктима ademptata 
pudicitia и convicium, вид. фн. 40. Он, иначе, истиче да модерна романистика под 
појам convicium подводи и оно што се данас назива клеветом, вид. А. Катанчевић, 
(2010), 296. 


58 J. Plescia, 276. 
59 lbid. 

С друге стране, каже Плесја, црна магија је сматрана великом 
претњом друштву и самим тим врстом јавног преступа. °° Он лепо 
наводи да је тек у другој пловини П века пре Хр. уз термин carmen 
припојена peu /ibellus. Тако cy libellus famosus и carmen famosum по- 
стали еквивалентни појму клевете. По његовом мишљењу, овде Beh 
може бити речи о својеврсном данку процесу еманципације ius-a од 
fas-a.°! 


Равјз, поводом дилеме коју су отворили Плиније и Цицерон, 
одговоре аутора дели на три групе. 62 Прави критеријум за поделу ста- 
вова које су теоретичари изнели поводом овог проблема је, уства- 
ри, садржан у питању на које теорије покушавају да одговоре: да ли 
је Закон XII таблица санкционисао и клевету? (јер је несумњиво да 
je у одредбама у Tab. VIII 1. кажњавана примена магије). По том 
критеријуму постоје две групе аутора. Једна група то дозвољава, 
а друга не. Нема никакве суштинске разлике између Рајвзове прве 
и друге групе аутора. Чини се да Рајвзова схватања, у суштини 
припадају тој заједничкој групи, јер он, како сам каже, не види магију 
и клевету као искључиве алтернативе, већ као тачке истог спектра.“ 


Кажњавање магије смртном казном указује на то да јој се при- 
даје велики значај, односно да се верује у њено дејство. То значи да 
друштво још увек није потпуно спремно за секуларну реч, за клевету, 
или увреду. Чини се да је то основни разлог одвојеног егзистирања 
одредби о магији у Закону ХП таблица. Магија исто као и правда до- 


90 Ibid. 
9! J. Plescia, 277. 


6 J. B. Rives, 284 290. Ово је врло значајна студија o магији у Закону XII 
таблица, јер систематизује све ставове које je литература изнела о овом проблему. 
Ова Рајвзова подела је усвојена од О. Вујовић, (2010), 275 277. Међутим, од те 
поделе треба одустати. Треба одустати и од става да су одредбе у Tab. VIII 1. корени 
деликта convicium. Одредбе y Tab. VIII 1. сигурно не могу бити још један облик 
деликта инјурије (iniuria). Инјурија ce, као знак противправности, у ово време, 
односила на случајеве угрожавања, пре свега, физичког интегритета (сфере световне 
одговорности патер фамилијаса), а санкционисање тзв. вребалних деликата настаје 
тек од средине Републике. Магијом се, такође, угрожава туђи, пре свега, физички 
интегритет. Управо је магија оно што знацима оссетате и incantare дарује битно 
другачији квалитет него што га има инјурија као световни знак противправности. 


Друга страна тог питања изгледа овако: да ли је у праву Плиније, или је у 
праву Цицерон? 
64 Вид. J. В. Rives., 285. 


65 Бауман каже да се у примитивним, „прелитерарним“ друштвима увреда 
(insult) могла причинити једино усменом, a не и писаном речју. Из неких разлога 
се, каже он, грчка клевета (defamation) никада није померила од својих корена, К. 
A. Bauman, 62. Међутим, пре ће бити да у „прелитерарној“ фази, a као што се може 
видети и неко време након наступања „литерарне“ фазе, људи верују да речима 
непосредно креирају догађаје у материјалном и у оностраном свету. Зато се тим 
речима не може увредити. 

лази из оностраног, али за разлику од правде не мења природу сила- 
ском међу људе. Смрт је копча с оностраним. Због тога се те одредбе 
не могу довести у било какву везу с инјуријом. Увреда и клевета 
могу настати тек с потпуним ослобођењем изговорене речи од ми- 
стичног света. 


Тек je edictum generale de iniuriis aestimandis промовисао туж- 
бе in factum како би оне покриле штете нанете туђој репутацији, на- 
води Плесја. Након њега следи edictum de convicio. Плесја истиче да 
је овај едикт један од најранијих примера новог типа едиката који су 
мењали и развијали материјално право. о 


Чини се да се једина сличност између магије с једне, и кле- 
вете или увреде, с друге стране, огледа у томе да је за причињење 
и једне и друге и треће неопходна употреба речи. Неопходна је и 
вера у снагу речи. Међутим, та вера је квалитативно различита. Код 
магије, речи својом мистичном снагом непосредно креирају догађаје 
и у оностраном и у овостраном свету (јер су ти светови нераскидиво 
повезани). Зато код магије речи угрожавају, пре свега, нечији физич- 
ки интегиритет. Људи оштро реагују на такав говор, јер у њему виде 
врло моћну материјалну силу. Код клевете (а и увреде) оне утичу на 
ставове других људи о оклеветаној особи и тиме посредно утичу и 
на њену судбину (овде оне угрожавају нечији морални интегритет). 
Домаћи мајстор је прилично зависан од природе. Зато он није у стању 
да потпуно јасно разлучи морални од телесног интегритета. Зато је 
морално подређено телесном. С друге стране, телесно се постепе- 
но и мукотрпно ослобађа мистичног. Том процесу погодује практич- 
на, процесна потреба за језичко-правном формулацијом упадљивих 
случајева физичког повређивања. Тако се ови случајеви подводе под 
стандардизоване формуле. 


8. ОДГОВОРИ 


Након пређеног пута у полемици, а имајући у виду претходно 
изнети Аристотелов савет, ево одговора. 


Iniuria је од раних времена била знак противправности. 
Управо је због тога означавала npa-crimen. 


С процесом издвајања световне инјурије из пракримена настаје 
облигационо право и истовремено настаје инјурија као деликт. 


У времену доношења Закона ХП таблица не може бити делик- 
та увреде, а не може бити ни клевете. Како да их буде када реч још 
увек није секуларизована? 


66 J. Plescia, 283. Он инсистира да су формуле тужби свих едиката који следе 
након edictum generale de iniuriis засноване на формули коју је предвидео тај едикт. 

Издвајање посебних прекршаја из npa-crimen категорије запо- 
чиње из практичних, процесних разлога. Ту релаксацију је омогућио 
развој друштва који је произвео умножавање нових вредности и но- 
вих заштитних објеката. Започео је процес у коме је телесни инте- 
гритет постепено добијао световни значај. Исто тако и имовински 
интереси. Све то је омогућило постепени настанак световне инјурије 
и облигационих односа. Зато у оквирима инјурије Закона XII табли- 
ца остаје све оно што угрожава световни поредак, што не производи 
смрт и што није запрећено смртном казном. 


С друге стране, правно-језичка формулација упадљивих повре- 
да има тежњу да, преко посебних формула, тим повредама посте- 
пено подари посебне заштитне објекте и да тако формира посебне 
деликте. Међутим, овде она никада није довршила тај процес. Том 
приликом је за савезнике имала и санкције. Преавагу је однела сфе- 
ра световне одговорности патер фамилијаса као шефа породичне за- 
друге, јер су неке друге одредбе ава ХП таблица још увек биле 
под јаким утицајем магије и религије. Касније, патер фамилијас 
више није основа поретка, али то није ни обичан појединац. Заштит- 
ни објекат инјурије је изгубио на значају, али је остало врло опште 
значење које je peu iniuria носила са собом. Зато ce у њене оквире 
почиње трпати све што се не може стандардизовати одговарајућом 
једноставном формулом. 


Ognjen Vujovic, LLM 


Assistant Lecturer 
University of Priština – Kosovska Mitrovica Faculty of Law 


INIURIA AS A TORT 


Summary 


Iniuria has been a sign of illegality from early times. Therefore, 
it signified pre-crimen. During the process of secular iniuria separation 


67 Плесја kao деликт инјурију y Закону XII таблица види само деликт који 
је наведен у одредби Таб.УШ 4. Овај деликт je, по њему, децемвирска иновација и 
потпуно световна норма, ibid., 275 и 287 288. Он наводи и да cy occentatio, membri 
ruptio и ossis fractio вероватно укорењени y fas, a iniuria у ius. Исти аутор каже да cy 
претори били ти који cy постепено под инјурију подвели бројне преступе. Међу њима 
и membri ruptio, ossis fractio, convicium, adtemptata pudicitia, ibid., 287 288. Он каже и 
да je ius постепено истискивало fas и да је паралелно ca тиме iniuria секуларизовала 
наведене прекршаје. Он истиче да je iniuria играла важну улогу у процесу еволуције 
од fas до ius, ibid., 289). Међутим, насупрот Плесји, треба рећи да норме o membrum 
ruptum и os fractum (у Закону XII таблица) нису религијског карактера. 

from pre-crimen, obligation law is appeared and occurred as a tort in- 
iuria as well. In the time of passage of XII Tables there can be neither 
defamation tort nor defamation. How can they exist unless the word has 
been secularized yet? A key role in the process of offence of iniuria de- 
composition was played by the need for legal-linguistic standardization 
of striking physical injuries through special legal formula (membrum rup- 
tum and os fractum). This standardization has got the tendency, by typical 
cases and through special formula, to provide a gradual special protection 
to special values, and form separate assaults. However, that process has 
never been completed yet. 


Key words: Iniuria. — Pre-crimen. – Membrum ruptum. — Os fractum. — 
Insult. 

ИЗ ПРОШЛОСТИ ФАКУЛТЕТА 


Др Јелена Ђ. Лопичић Јанчић“ 


ПРОФ. ДР АЛБЕРТ ВАЈС И НИРНБЕРШКИ ПРОЦЕС 


Аутор представља рад проф. др Алберта Вајса, члана југословенске 
делегације пред Међународним војним судом у Нирнбергу у времену од 20. 
новембра 1945. до 1. октобра 1946. године. Вајс је тада био правни рефе 
рент Државне комисије за утврђивање злочина окупатора и њихових по 
магача, и као стручњак за кривично право и полиглота, одређен је за члана 
југословенске делегације. Вајс је пратио суђење пред Међународним војним 
судом у Нирнбергу и сарађивао са савезничким тужиоцима приликом предаје 
наших докумената о извршеним немачким ратним злочинима у Југославији. 
О свом раду Вајс је послао Државној комисији за утврђивање злочина окупа 
тора и њихових помагача у Београду преко 200 извештаја, предлога, анализа, 
разних писама и дописа. У овом тексту су први пут у нашој литератури при 
казани део извештаја, предлога и анализа Вајса, на основу истраживања и 
проучавања његових радова који се налазе у Архиву Југославије и који су били 
потпуно непознати нашој научној, стручној и најширој јавности. Наведени 
извештаји су веома важни како с правног, тако и с политичког аспекта, за 
проучавање тока самог суђења пред Међународним војним судом у Нирнбергу, 
јер је Југославија била савезничка држава која је за време Другог светског 
рата претрпела огромне људске жртве и огромна разарања. Убрзо по по 
вратку из Нирнберга 1947. године Вајс постаје професор на Правном факул 
тету Универзитета у Београду. 


Кључне речи: Међународни војни суд у Нирнбергу. Ратни злочини. Извешта 
ји Алберта Вајса. Државна комисија за утврђивање злочина 
окупатора и њихових помагача. 


Антихитлеровска коалиција је, још у току Другог светског рата, 
поставила као један од својих основних задатака кривично гоњење 
и кажњавање ратних злочинаца и извршилаца злочина против мира 
и човечности. То је пре свега садржавала Московска декларација 
од 30. октобра 1943. године, коју су потписали Стаљин, Рузвелт и 


Аутор је адвокат у Београду, Булевар Михаила Пупина 7, jelena.lopicic@ 
vektor.net. 

Черчил,! затим Кримска декларација од 11. фебруара 1945. године,“ 
која такође повлачи нужност кажњавања нацистичких ратних злочи- 
наца, као и Повеља Уједињених нација сачињена у Сан Франциску 
25. маја – 26. јуна 1945. године, која је ступила на снагу 25. октобра 
1945. године. 


Најзначајнија за кривично гоњење и кажњавање ратних зло- 
чинаца и извршилаца злочина против мира и човечности је Москов- 
ска декларација од 30. октобра 1943. године која садржи познату 
Декларацију о немачким зверствима. У њој се поред осталог наво- 
ди: „Приликом пристанка било на какво примирје са ма каквом вла- 
дом која би се могла образовати у Немачкој, они немачки официри 
и војници, као и чланови нацистичке странке који су одговорни за 
зверства, покољ и погубљења или су добровољно у њима учество- 
вали, биће враћени у земље у којима су извршена њихова одвратна 
недела, како би им се могло судити и казнити их по законима тих 
ослобођених земаља и слободних влада које буду у њима образоване. 
Саставиће се спискови са свим могућим појединостима из свих тих 
земаља, узимајући нарочито у обзир окупиране делове Совјетског 
Савеза, Пољску, Чехословачку, Југославију и Грчку, укључујући ту и 
Крит и друга острва, Норвешку, Данску, Холандију, Белгију, Луксем- 
бург, Француску и Италију... Ова декларација не прејудицира случај 
немачких злочинаца, чији злочини нису везани за неко одређено 
место и који ће бити кажњени заједничком одлуком савезничких 
влада“.3 


Суђење нацистичким ратним злочинцима одржано је у Нирн- 
бергу од 20. новембра 1945. до 1. октобра 1946. године када је суд из- 
рекао пресуду. Осуђене су нацистичке организације као злочиначке: 
Вођство нацистичке партије, Гестапо, СД, СС, Влада Рајха, Генерал- 
штаб и Врховна команда оружаних снага. Такође су осуђени највиши 
руководиоци наведених организација: Херман Геринг (Hermann Goe- 
ring), Рудолф Хес (Rudolf Hess), Јоаким фон Рибентроп (Joachim von 
Ribbentrop), Вилхелм Кајтел (Wilhelm Keitel), Ернест Калтенбрунер 
(Ernst Kaltenbrunner), Ханс Фриче (Hans Fritzsche), Константин фон 
Hojpar (Konstantin von Neurath) Алфред Розенберг (Alfred Rosenberg), 
Ханс Франк (Hans Frank), Вилхелм Фрик (Wilhelm Frick), Јулијус 
Штрајхер (Julius Streicher), Валтер Функ (Walter Funk), Карл Дениц 
(Karl Doenitz), Ерих Редер (Erich Raeder), Балдур вон Ширах (Baldur 
von Schirach), Фриц Заукел (Fritz Sauckel), Алфред Jon: (Alfred Jodl), 
Мартин Борман (Martin Bormann), Atpyp Сајс-Инкварт (Arthur Seyss- 


! yH Збирка докумената 1941 1945, Београд 1948, 17 18; Злочини против 


човечности и међународног права Нирнбершка пресуда и документи о геноциду, 
Београд 1992, 33. 


? УН Збирка докумената 1941 1945, 45. 
3 УН Збирка докумената 1941 1945, 19 20. 

Inquari) Алберт Шпер (Albert Speer), и Франц фон Папен (Franz von 
Papen). Савезници cy за суђење изабрали Нирнберг из више раз- 
лога. Нирнберг се налазио у америчкој окупационој зони, у њему 
се налазила највећа судска сала која је остала неоштећена од стране 
савезничких бомбардовања и ратних дејстава, као и због симболике, 
јер је Нирнберг био место масовних манифестација и окупљања не- 
мачких нациста. 


Генерална скупштина Уједињених нација Резолуцијом бр. 95 
од 11. децембра 1946. године потврдила је начела Статута Нирн- 
бершког суда и пресуде Нирнбершког суда као начела међународног 
права. Наведена одлука Генералне скупштине Уједињених нација је 
веома важна за даљи развој међународног кривичног права, а наро- 
чито за материју ратних злочина. 


Влада Федеративне Народне Републике Југославије одредила 
је делегацију која је била при Међународном војном суду у Нирн- 
бергу почев од 17. децембра 1945. године. У делегацији су се на- 
лазили проф. др Душан Недељковић,“ председник Државне комисије 
за утврђивање злочина окупатора и њихових помагача, као шеф 
делегације, проф. др Алберт Вајс, правни референт Државне комисије 
за утврђивање злочина окупатора и њихових помагача’ и Михаи- 
ло Олењин, преводилац за немачки језик. Недељковић је неколико 
пута био у Нирнбергу, где се само краће задржавао, док је Вајс био 
стално у Нирнбергу и присуствовао суђењу. У саставу делегације је 
била и једна дактилографкиња која је вршила и административне по- 
слове и један возач. Дописник ТАНЈУГ-а из Нирнберга, Миливој Ј. 
Суђић, додељен је на рад Југословенској делегацији 2. априла 1946. 
године. Књижевник Оскар Давичо (1909-1989) такође је пратио cyx- 


* Нирнбершка пресуда, Београд 1948, 124 234; Злочини против човечности 
и међународног права, 57. 


5 Нирнбершка пресуда, 237. 


6 Др Душан Недељковић (1899 1984) био је професор Филозофског факул 


тета у Београду, етнолог, филозофски писац, члан САНУ и МАНУ. 


7 Др Алберт Вајс, рођен je 1905. у Земуну, умро 1964. године у Београ 


ду. Био је професор Правног факултета у Београду, председник Савеза јеврејских 
општина Југославије, резервни капетан. Гимназију је завршио у Земуну, Правни 
факултет у Загребу. Од 1934. до 1941. био је адвокат у Београду. За време Дру 
гог светског рата као резервни официр био је у немачком заробљеничком логору, 
где је био члан антифашистичког одбора. По ослобођењу био је начелник Државне 
комисије за утврђивање ратних злочина окупатора и њихових помагача, затим на 
челник Института за међународну политику и привреду у Београду. Од 1947. године 
постаје професор на Правном факултету у Универзитета Београду, где је предавао 
Општу историју државе и права. Објавио је више научних и стручних радова из 
међународног права и правне историје. Вид. више Милан Бартош, Др Алберт Вајс 
(1905 1964), Анали Правног факултета у Београду 2 3/1964, 357 359. 


5 Архив Југославије Фонд број 110, фасц. број 809 61. 

ски процес и о томе обавештавао југословенску јавност. У страној“ 
и домаћој литератури! постоји прилично обимна литература, књиге, 
монографије, систематски радови, зборници радова, чланци, прикази 
и осврти, који обрађују суђење пред Међународним војним судом у 
Нирнбергу. 

Југословенска делегација се веома темељно припремила 
за учешће у раду Међународног војног суда у Нирнбергу, јер су 
постојали крупни државни, политички и правни разлози. Пре све- 
га, Југославија је била члан атнифашистичке савезничке коалиције, у 
току Другог светског рата поднела је огромне људске и материјалне 
жртве, изгубила је 1.401.000 цивилног становиштва, 305.000 бораца, 
рањеника и ратних заробљеника, стотине хиљада Југословена били 
су силом одведени на присилни рад у Немачку, где су многи изгуби- 
ли живот или им је здравље тешко нарушено, а страдало је и 425.000 
ратних инвалида. Ратна штета коју је фашистичка Немачка нанела 
Југославији износила је 46 милијарди и 684.000.000 америчких дола- 
ра у вредности из 1938. године, коју је вредност усвојила Савезничка 
репарациона комисија y Паризу.!! 


С обзиром на масовност, обим и незапамћену бруталност зло- 
чина који су извршили окупатори и њихови помагачи у Југославији, 
још за време рата основана је Државна комисија за утврђивање зло- 
чина окупатора и њихових помагача одлуком АВНОЈ-а 30. новембра 
1943. године у Јајцу. Задатак Државне комисије је био да проналази 
и утврђује чињенице о извршењу ратних злочина, што је касније по- 
служило за проналажење и привођење извршилаца ратних злочина 
и њихових помагача. Државна комисија је прикупила преко 900.000 


? F. Biddle, „Те proces de Nurneberg^, Revue Internationale de Droit Penal 
1/1948; J. Birkett, „International Legal Theories Involved at Nurnberg“, International 
Affairs 23/1947; Donnedieu de Vabres, ,,Le Proces de Nuremberg“, Revue de Science 
Criminelle et de Penal Compare, Avr. Juin, Jullet 1947; H. R. Jason, The Nurnberg Case, 
Oxford 1947; L. Oaksey, The Nuremberg Trials and the Progres of International Law, 
Birmingham 1947; T. Taylor, „The Nurnberg Trials“, Columbia Law Review 55/1955, 488 
525; G. Wright. „The Law of the Nuremberg Trail‘, American Journal of International 
Law 41/1947 и др 


1^ Алберт Вајс, „Рад Комисије за утврђивање злочина окупатора и њихових 
помагача“, Анали Правног факултета у Београду 4/1961, 387 400; Владан 
Василијевић, Међународни кривични суд, Београд 1968; Душан Недељковић, 
„Нирнбершки процес нов међународни кривични законик“, Архив за правне и 
друштвене науке 1 6/1946, 23; Милан Бартош, „Стварање међународног кривичног 
суда“, Народна милиција 11/1954, 1; Б. Јанковић, „Оснивање међународног 
кривичног суда“, Годишњак Правног факултета у Сарајеву 1957, 47; Милан 
Марковић, „Нирнбершко суђење примена нових начела у међународном кривичном 
праву“, Зборник Института за криминолошка и социолошка истраживања 2/1973, 
173; Момир Милојевић, „Обавеза кажњавања за међународна кривична дела“, 
Југословенска ревија за криминологију и кривично право 2/1969, 213 и др. 


П Архив Југославије, Фонд бр. 110, фасц. бр. 809 6. 

пријава о ратним злочинима и злочинцима, близу 550.000 записника 
о саслушању осумњичених, сведока, оштећених и породице настра- 
далих, затим записника о увиђајима на лицу места, о ископавању ма- 
совних и појединачних гробница, вештачењима и друго. Пронађено 
је преко 20.000 оригиналних докумената из непријатељских извора. 
Државна комисија је донела око 120.000 одлука којима је утврђено 
око 65.000 ратних злочинаца. Наведене одлуке су биле по правилу 
кратке и сажете, које представљају само prima facie доказе за даљи 
кривични поступак. |” 


Из напред наведеног прикупљеног материјала који је заиста био 
веома обиман, требало је да се направи избор доказног материјала 
који ће се доставити Међународном војном суду у Нирнбергу. Држав- 
на комисија је направила тај избор и 16. јануара 1946. године преда- 
ла Извештај Југословенске државне комисије за утврђивање злочина 
окупатора и њихових помагача Међународном војном суду у Нирн- 
бергу на 139 страна. Предат је и још један допунски Извештај, који 
садржи и збирку од 160 пробраних докумената и један документарни 
филм. 


Анализирајући и разматрајући наведени Извештај Југословен- 
ске државне комисије за утврђивање злочина окупатора и њихових 
помагача Међународном војном суду у Нирнбергу, може се закључити 
да је, иако је написан на релативно малом броју страна, веома добро 
урађен, како с политичког, тако и с међународноправног аспекта. 
Један од главних приређивача и редактора овог извештаја је био др 
Алберт Вајс. 


Одређивање Вајса за члана југословенске делегације при 
Међународном војном суду у Нирнбергу није било случајно. Др Вајс 
je био и делегат Владе ФНРЈ у Међусавезничком тужилаштву при 
Међународном војном суду у Нирнбергу. Није био у питању само 
његов патриотизам, који је исказан више пута, нарочито у најтежим 
условима у немачким концентрационим логорима, где је био веома 
активан члан Антифашистичког већа логораша и где му је претила 
опасност да као Јеврејин буде веома брзо и лако ликвидиран од стра- 
не немачких логорских власти. Вајс је већ тада био познат као веома 
стручан и компетентан правник за разне гране права. Наиме, он је 
одмах после ослобођења био члан Државне комисије за утврђивање 
злочина окупатора и њихових помагача, где се за кратко време иста- 
као као врстан познавалац материје кривичног права, међународног 
кривичног права, а нарочито питања ратних злочина. Поред наведе- 


12 А. Вајс, 387 398. 


I А. Вајс, 398. Извештај Југословенске Државне комисије за утврђивање 
злочина окупатора и њихових помагача Међународном војном суду у Нирнбергу пу 
бликован је под тим насловом у Београду 1947. године. 

ног, био је веома добар познавалац и стручњак за историју држа- 
ве и права, међународне односе, историју и развитак цивилизације, 
спољну политику, дипломатију, светску и југословенску књижевност 
и историју уметности. !“ 


Вајс је био свестрано образован, надарен, начитан и надасве 
посвећен науци. 5 Поред наведеног, био je полиглота, говорио је течно 
немачки, француски, енглески, руски, латински, мађарски и јеврејски 
језик, и пратио правну литературу на тим језицима. Нацистички Не- 
мачку и фашизам осетио је лично у страховитим нељудским услови- 
ма у концентрационим логорима у Немачкој, где му је здравље било 
тешко нарушено од кога се није никада опоравио, и што му је касније 
скратило живот. Његову ужу и ширу породицу су Немци у Београду 
побили, као и скоро све Јевреје у Београду и у Србији. 


Чим је био одређен за члана југословенске делегације пред 
Међународним војним судом у Нирнбергу, почео је убрзане при- 
преме. Пре свега требало је из огромне грађе, доказног материјала, 
разних списа и документације, домаће и непријатељске, направити 
одабир који треба употребити на суду. Затим, било је потребно да 
се одреде личности нацистичке немачке војске, органа безбедно- 
сти, полиције, окупаторских локалних органа, Гестапоа и других 
институција и организација који су вршили масовне и стравичне 
ратне злочине у окупираној Југославији. У питању су били доку- 
менти и списи који су износили неколико десетина хиљада страни- 
ца, као и бројне фотографије и снимљени филмски материјал које 
су сачинили немачки окупатори и њихови помагачи. Чињеница да 
је Вајс био члан Државне комисије за утврђивање злочина окупа- 
тора и њихових помагача и да је раније у свом свакодневном раду 
скоро читаву сакупљену грађу и документацију прегледао, прочитао 
и проучио, било му је могуће да то уради релативно брзо и успеш- 
но. Непријатељску документацију, која је била највише на немачком 


14 Наводимо само део радова Алберта Вајса: „Дунавска конференција 
у Београду“, Архив за правне и друштвене науке 3/1948, 439; „Нове Женевске 
конвенције за заштиту жртава рата“, Међународни проблеми 4/1950, 100; „Пробле 
ми међународног кривичног правосуђа“, Међународна политика 4/1952, 15; „Три 
године државе Израел (одломак из студије)“, Међународни проблеми 5/1951,51; „Рад 
Комисије за утврђивање злочина окупатора и њихових помагача“, Анали Правног 
факултета у Београду 4/1961, 387; Општа историја државе и права (са Љубицом 
Кандић), Београд 1962; Поводом Ајхмановог процеса, Београд 1965. Низ радова му 
је посвећен у зборнику Споменица Алберта Вајса, Београд 1965. 


15 Kao илустрације свестране образованости наводимо сјајан систематски рад 
Алберт Вајс, Развитак цивилизације, Београд 1965, који до данашњих дана није из 
губио на својој актуелности и који је незаобилазан рад за проучавање проблематике 
развитка светске цивилизације од најстаријих времена па све до ХХ века. На њему 
су се деценијама обучавале генерације студента, постдипломаца и докторанада ши 
ром тадашње Југославије. 

језику, као и савезничку документацију, која је била на енглеском, 
руском и француском језику, читао је сам без превода и проблема, 
јер је те језике одлично говорио и на њима писао. 


Током свог боравка у Нирнбергу Вајс је слао велики број 
извештаја др Душану Недељковићу, председнику Државне комисије 
за утврђивање злочина окупатора и њихових помагача, о свом раду као 
и о раду Међународног војног суда у Нирнбергу Наведени извештаји 
и друга преписка коју је слао Државној комисији за утврђивање зло- 
чина окупатора и њихових помагача у Београду налази се сачувана у 
Архиву Југославије у Београду. 19 

Поменути Вајсови извештаји су веома значајни из више раз- 
лога. Прво, у њима се даје детаљан и исцрпан извештај о раду 
Међународног војног суда у Нирнбергу. Пре свега, ту су извештаји 
о предходном поступку суда, као и предходном поступку и истрага- 
ма које је водило тужилаштво. Затим, у извештајима се обавештава 
шта је југословенска делегација радила, односно које је све доказе 
и документе подносила суду. Посебно постоје извештаји о сарадњи 
са савезничким тужиоцима везаним за масовне и стравичне ратне 
злочине које је извршила немачка окупациона војска, полиција и 
друге нацистичке организације над цивилним становништвом, рат- 
ним заробљеницима, рањеницима и болесницима као и о огромним 
ратним разарањима, уништавању и пљачки државне и приватне 
имовине. Значајно је да се на основу ових извештаја обавештава- 
ла Југословенска влада и да читав рад Југословенске делегације 
(практично, то је био само Вајс) оцењен позитивно и никада није 
постојала ниједна примедба на њихов рад. Иначе, рад југословенске 
делегације у Нирнбергу је био скопчан с многим тешкоћама, пре 
свега материјалне природе, јер је Југославија тек била изашла из 
рата потпуно опустошена и разорена и није имала скоро никаквих 
финансијских могућности да обезбеди рад делегације. 


Извештаји и рад А. Вајса до сада нису били предмет проучавања 
у нашој науци и литератури, иако се ради о веома значајној делатно- 
сти. Један од првих Вајсових извештаја од 27. јануара 1946. годи- 
не који је упућен генераллајтнанту P. A. Руденку, Главном тужиоцу 
СССР при Међународном војном суду у Нирнбергу, односи се на рад 
Суда и пре свега на његову праксу. Указује се да Суд у „извесним 
случајевима обраћа нарочито пажњу извесним процедуралним фор- 
малностима, нарочито у погледу форме докумената“. Наводи да до- 
кумента које Југославија подноси не испуњавају увек те формалне 
захтеве, јер су многи од тих докумената заплењени су у току саме 
оружане борбе. Многи записници састављени су такође за време 
борбе или непосредно иза борбене линије. Вајс даље даје објашњење 


16 Архив Југославије у Београду, Фонд бр. 110, фасц. бр. 809. 

и разлоге за мањкавост наших документата, наводећи да је у питању 
огроман губитак интелектуалних кадрова и потешкоће у стварању 
нових, непостојање техничких могућности, а ни довољно времена 
да се постигне формалност и прецизност. Но и поред тих наведених 
недостатака сматра да суштина наших документа таква да не може 
бити приговора на њихову веродостојност, јер се садржајној тачно- 
сти и објективности посвећује сва потребна пажња. !' 


У истом писму совјетском тужиоцу, Вајс наводи своја запажања 
и објашњења везана за дотадашњи ток судског поступка, који се од- 
носи на сведоке. Суд придаје велики значај да ли су сведоци чији се 
писмени искази износе пред Судом заклели или не. Вајс даје сас- 
вим прихватљива објашњења, наводећи да по нашем законодавству и 
досадашњој судској пракси заклињање сведока не може да се обавља 
ни у фази извиђаја ни у фази истраге, и да нико други не може све- 
доке заклињати, изузев самог суда и то једино на главном претресу. 
Зато записници које Југославија подноси о саслушању сведока ни 
у једном случају не садрже констатације о заклињану сведока, али 
сваки сведок пре саслушања се опомиње на истинитост исказа и на 
дужност полагања заклетве. Указује да је према тадашњем законо- 
давству таква форма потврда за веродостојност исказа, те окривљени 
и осумњичени ни у којем случају не бивају заклети. !® 


Поред редовних извештаја и разних писама, дописа и друге 
кореспонденције, Вајс је посебно слао Подсетнике, у којима је наво- 
дио своја запажања у вези с радом Међународног војог суда у Нирн- 
бергу. 

Тако у Подсетнику бр. 1 за Београд од 14. марта 1946. годи- 
не наводи да се у затвору у Нирнбергу налазе неколико значајних 
војних и политичких личности: генерал Едмунд вон Глајсе-Хорстенау 
(Edmund von Glaise-Horstenau), Ернст Бохле (Ernst Bohle), бивши 
шеф организације Немаца у иностранству, др Фриедрих Рајнер (Dr. 
Friedrich Rainer), бивши гаулајтер Корушке, др Зигфрид Убрајтер, 
(Dr. Siegfried Uberreiter) бивши шеф цивилне управе и гаулајтер y 
Доњој Штајерској и Херман Нојбахер (Неттапп Neubacher), бивши 
нацистички министар за Југоисток са седиштем у Београду. Истиче 
да наведена лица долазе у обзир да буду сведоци или можда да буду 
оптужени. Постоји могућност да та лица буду саслушана у истраж- 
HOM поступку ван процеса који je у току." 


У Подсетнику бр. 2. од 14. марта 1946. године каже да за опту- 
жене Геринга, Рибентропа, Кајтела, Росенберга, Шахта, Папена, 
Нојратха и Јодла треба хитно у Београду припремити питања која ће 


17 Архив Југославије у Београду, Фонд бр. 110, фасц. бр. 809 8. 
18 Архив Југославије у Београду, Фонд бр. 110, фасц. бр. 809 8. 
19 Архив Југославије у Београду, Фонд бр. 110, фасц. бр. 809 24. 

се доставити совјетским тужиоцима и употребити пред судом. Пред- 
лаже да за питања треба предходно косултовати Јавно тужилаштво, 
Министарство иностраних послова и Главни генералштаб. Постоји 
могућност да се наведена лица саслушају ван главног претреса, за 
питања која cy за нас MHTepecaHTHa.”” 


Питање јерусалимског великог муфтије Ел Хусеинија ?!o којем 
др Вајс обавештава у свом Подсетнику бр. 5. од 15. марта 1946. го- 
дине, наводи да је Југословенска делегација у Нирнбергу неколико 
пута упитана о предмету великог муфтије Ел Хусеинија од стране 
америчких тужилаца и представника разних енглеских установа. Из 
наведених разговора произилази да Енглеска не жели да кривично 
гони великог муфтију, јер га желе искористити у политичке сврхе 
на Блиском истоку и међу муслиманским светом, јер он још увек 
представља ауторитет. Указује да америчка страна и јеврејске уста- 
нове изгледа желе кривични прогон великог муфтије и да ће покре- 
нути поступак пред Међународном комисијом, те ради тога желе 
нашу сарадњу. 

Вајс обавешава у своја два извештаја H/36 и Н/37 од 31. марта 
1946. године о будућим суђењима пред Међународним војним судом 
у Нирнбергу. Сазнао је да се увелико врше припреме за будућа суђења 
пред Међународним војним судом у Нирбергу. Прва замисао је била 
да се сачека да се оконча ово суђење пред Међународним војим су- 
дом у Нирнбергу, па да се настави са новим суђењима. Међутим, 
ово суђење је трајало много дуже него што је ма ко могао предви- 
дети, па је одлучено да се с осталим суђењима отпочне не чекајући 
окончање овог и чим доказни материјали буду спремни. Америч- 
ка делегација је већ предузела доста опсежне мере за реализацију 
ових суђења. Предвиђа се да ће највероватније бити прво суђење 
немачким индустријалцима и банкарима на челу са Крупом (Krupp) 
млађим за учешће у планској завери, припремању агресије и при- 
вредне пљачке, као и у подржавању ратних злочина против човеч- 
ности, искоришћавању робовског рада и друго. Још увек се не знају 
детаљи самог поступка у погледу састава судског већа и тужилаца 
четири велике силе. Др Вајс сугерише да се код нас припреми до- 
казни материјал који би се проследио тужиоцима, јер су ови ратни 
злочини вршени масовно и у Југославији. 


Иако су вршене опсежне припреме да Међународни војни суд 
у Нирнбергу настави серију суђења и другим најважнијим немач- 


20 Архив Југославије у Београду, Фонд бр. 110, фасц. бр. 809 24. 
?! Детаљније о јерусалимском муфтији Ел Хусеину вид. Жени Лебл, Jepy 
салимски муфтија, Београд 1993. 

22 Архив Југославије у Београду, Фонд бр. 110, фасц. бр. 809 28 и 809 44. 


23 Архив Југославије у Београду, Фонд бр. 110, фасц. бр. 809 45. 

ким ратним злочинцима, о чему је постојала сагласност америчке и 
совјетске делегације, с тим да се поред Нирнберга спомињао Бер- 
лин као седиште суда,“ до наставка таквог суђења није дошло. Који 
су разлози да се пред Међународним војним судом у Нирнбергу не 
наставе суђења није у доста обимној литератури и Међународном 
војном суду у Нирнбергу наведено. Вероватно се сматрало да је 
довољно једно суђење највишим немачким ратним злочинцима, а да 
осталим се може судити и на нижем нивоу у окупационим савез- 
ничким зонама у Немачкој. У том смислу Вајс извештава да су пред 
војним савезничким судовима у Немачкој отпочела суђења немач- 
ким ратним злочинцима, као и да су пред немачким судовима почела 
суђења уколико се ради о злочинима који су извршени против немач- 
ких држављана у самој Немачкој од стране немачких држављана. > 


Као што је наведено, Вајс је одржавао интензивне контакте с 
делегацијама савезничких тужилаца, којима је не само предавао наша 
документа и друге доказе, него је с њима дискутовао и расправљао и 
о многим правним и чињеничним питањима о ратним злочинима које 
су немачки окупатори и њихови помагачи извршили у Југославији. 
Поред тога, прегледао је на стотине докумената које су му они стави- 
ли на увид, па је извршио одабир копија које је послао у Југославију 
као значајне доказе о тим ратним злочинима.2 


У Нирнбергу је 18. маја 1946. године одржан први послерат- 
ни међународни састанак кривичара савезничких држава. Организа- 
тори су били Донедије де Вабрес (Donnedieu de Vabres) и P. Фалко 
(R. Falco), француске судије Међународног војног суда y Нирнбер- 
гу. Поред позива који је упућен А. Вајсу, позив је био упућен и др 
Томи Живановићу, познатом професору кривичног права на Прав- 
ном факултету y Београду.7 Међутим, Живановић услед болести и 
исцрпљености нији био у стању да присуствује овом састанку. Иако 
сам састанак није донео неке значајне закључке, ипак је то био по- 
четак једне сарадње кривичара савезничких држава, које ће касније 
постати значајна међународна организација у области кривичног 
права. 2% 


У писму др Алешу Беблеру, помоћнику министра иностра- 
них послова Југославије од 30. јула 1946. године, Вајс обавештава о 


24 Архив Југославије у Београду, Фонд бр. 110, фасц. бр. 809 83 84 85. 
25 Архив Југославије у Београду, Фонд бр. 110, фасц. бр. 807 46. 


26 Архив Југославије у Београду, Фонд бр. 110, фасц. бр. 809 96 97, 809 120, 
809 121,809 122. 


27 Архив Југославије у Београду, Фонд бр. 110, фасц. бр. 809 75. Овај позив 
проф. Томи Живановићу представља признање не саму њену лично него и Правном 
факултету у Београду. До сада се није знало за овај позив. 


28 Архив Југославије у Београду, Фонд бр. 110, фасц. бр. 809 127. 

појму геноцида који се тада први пут употребио пред Међународним 
војним судом у Нирнбергу. Главни тужиоци Совјетског Савеза, САД, 
Велике Британије и Француске су појам геноцида унели као засеб- 
но кривично дело и нарочиту инкриминацију, и то у трећем одељку 
оптужнице, поглавље УШ став А страница 12. оригинала, онако како 
је предложио проф. Лемкин.> 


Затим, 25. јуна 1946. године чехословачка и југословенска 
делегација су поднели Комитету главних тужилаца заједнички пред- 
лог да се дело геноцида унесе и у завршне пледоаје Главних тужила- 
ца, а потом и у саму пресуду. У завршним пледоајеима Главних ту- 
жилаца, која су одржана од 26. до 30. јула 1946. године, употребљен 
је и назив геноцида, као посебна инкриминација при основној оптуж- 
ници. Иначе, појам геноцида употребљен је више пута од стране ту- 
жилаштва и одбране. Такође ће појам геноцида бити употребљен и у 
завршним пледоајеима против оптужених организација.39 


На завршетку суђења пред Међународним војним судом 
у Нирнбергу југословенска делегација, у којој су тада били и Ду- 
шан Недељковић и Алберт Вајс, извештавају Председништво владе 
ФНРЈ 19. новембра 1946. године о новим процесима против ратних 
злочинаца.3! Централно питање je било да ли да се настављају суђења 
немачким ратним злочинцима пред Међународним војним судом или 
да им се суди пред појединим војним судовима у окупационим зона- 
ма савезника. Савезници су сматрали да суђење пред Међународним 
војним судом скопчано с великим техничким тешкоћама (разлике у 
законодавству, више језика, смештај огромног броја особља, итд.), 
да траје несразмерно дуго и да изискује веома велика финансијска 
средства. Преовладавало је мишљење да се пред Међународним 
војним судом одржи највише један процес, и то неколицини водећих 
немачких индустријалаца и банкара. Ипак, ово питање до последњег 
дана није дефинитивно решено. Совјетска делегација је навела да ће 
Совјетска влада накнадно донети коначну одлуку, када буде темељно 
проучила резултате нирнбершког процеса. Француско тужилаштво 
је навело да би требало да се одржи још један међународни процес 
и то против неколицине немачких индустријалаца. Став британског 
Главног тужилаштва је подељен, као и став америчког. Дотадашњи 
главни амерички тужилац Џексон сматрао је да би суђења требало 
одржати у окупационим зонама, док нови главни тужилац САД за 
целу окупациону зону у Немачкој генерал Тејлор (Taylor) сматра да 


29 Појам геноцида је први употребио и објавио пољски Јеврејин Рапхаел 
Лемкин 1944. године, у својој књизи о масовним злочиним немачких нациста, а који 
је Резолуцијом УН бр. 96 од 11. децембра 1946. проглашен за међународно кривич 
но дело, да би касније постао општеприхваћен у читавом свету. 


30 Архив Југославије у Београду, Фонд бр. 110, фасц. бр. 809 214. 


31 Архив Југославије у Београду, Фонд бр. 110, фасц. бр. 809 249. 

треба одржати бар још један међународни процес. 32 Затим се у наве- 
деном извешају наводи да су Американци у својој окупационој зони, 
нарочито у Нирнбергу и другим градовима, већ одржали неколико 
суђења. 


Завршетком суђења пред Међународним војним судом у Нирн- 
бергу, завршен је и задатак и мандат југословенске делегације. По- 
што су настављена суђења у америчкој окупационој зони, америчко 
тужилашто је од наше делегације тражило доказни материјал. Како 
није било решено питања даљег опстанка југословенске делегације 
у Нирнбергу, тај материјал није достављан. Закључак j југословенске 
делегације је да би требало у Нирнбергу да остане стална делегација 
ради достављања доказног материјала и праћења тих суђења јер је у 
интересу Југославије да се обелодане сви ратни злочини које је Не- 
мачка извршила према Југославији. 33 


Стицајем околности, нашој научној, стручној и најширој 
јавности је до сада било само познато да је Вајс био југословенски 
представник на суђењу пред Међународним војним судом у Нирн- 
бергу. Његов рад, његови извештаји, кореспонденција, контакти са 
савезничким тужилаштвима, правним и другим експертима, сведо- 
цима, новинарима и истраживање по огромној документацији која је 
била достављена тужилаштвима и суду из свих окупираних држава 
Европе, практично је био непознат и неоправдано заборављен. Вајс 
је највећи део времена радио сам, а само повремено су из Југославије 
долазили Душан Недељковић, Председник државне комисије за 
утврђивање злочина окупатора и њихових помагача, као и још не- 
колико лица која су била ангажована као испомоћ и само су се краће 
време тамо задржавали. Разматрајући и анализирајући рад Албер- 
та Вајса на суђењу пред Међународним војним судом у Нирнбергу, 
може се са сигурношћу констатовати да, иако је посао обављао под 
тешким условима, практично сам, да га је изванредно обавио, с o6- 
зиром на своју стручност не само у праву, него и политичкој веш- 
тини. Својим великим правним знањем и искуством, као и знањем 
више страних језика, био је у могућности не само да прати суђење, 
него и да равноправно, с лакоћом учествује са свим савезничким ту- 
жиоцима, судијама, експертима и другим одговорним личностима у 
дискусијама, расправама и разговорима како о правним тако и свим 
осталим питањима који су се тицала Југославије. Правном факулте- 
ту Универзитета у Београду треба да буде велика част што је у свом 
саставу имао таквог правног стручњака, патриоту, антифашисту и 
веома популарног професора. 


3 Архив Југославије у Београду, Фонд бр. 110, фасц. бр. 809 250. 
33 Архив Југославије у Београду, Фонд бр. 110, фасц. бр. 809 253 256. 

Summary 


This article deals with engagement of Professor Dr. Albert Weiss, 
who was member of the Yugoslav Delegation at the International Military 
Tribunal at Nuremberg, Germany in the period from November 20, 1945 
until October 1, 1946. At that time he was legal officer of the State Com- 
mission for Investigating the Crimes of the Occupying Forces and their 
Collaborators. As an expert in Criminal Law and a multilingual person he 
was appointed as a member of the Yugoslav Delegation. He followed the 
trial before the International Military Tribunal at Nuremberg, cooperated 
with the Allied Prosecutors at handing over documents about German war 
crimes performed in Yugoslavia. He sent to the State Commission for In- 
vestigating the Crimes of the Occupying Forces and their Collaborators in 
Belgrade over 200 reports, proposals, analysis, various letters and memos 
analyzed here, some of them for the first time in the literature. They are 
deposited in the Archives of Yugoslavia, and were completely unknown 
to the academic and public in general. These reports are very important 
both from legal and political point of view for acquiring better insight in 
the course of the trial before International Military Tribunal at Nurem- 
berg. After his successful work done in Nuremberg, Albert Weiss became 
a professor at the University of Belgrade Law Faculty in 1947 and stayed 
there untill his death in 1964, teaching Legal History. 


Key words: International Military Tribunal at Nuremberg. — War 
Crimes. — Reports of Albert Vajs. — State Commission of 

Док je npe једног миленијума Блиски исток y погледу достиг- 
нутог нивоа привредног развоја, односно националног богатства, био 
једнак Европи, хиљаду година касније ствари стоје битно другачије. 
Национални доходак per capita блискоисточних земаља, све C при- 
ходима од експлоатације нафте, свега је 28% просечног дохотка 
најразвијенијих земаља. Шта је узрок тог заостајања2 Због чега ис- 
ламске земље тог региона релативно економски назадују у другом 
миленијуму нове epe? Да ли се тај узрок можда крије у доминантној 
религији тог региона – исламу. 


Одговора на ово питање се прихватио Тимур Куран, један од 
највећих светских ауторитета за ову област. Разлоге за истраживање 
ислама као узрока уоченог тока привредног раста, односно рела- 
тивног назадовања блискоисточних исламских земаља, аутор нала- 
зи у три основна разлога. Прво, економске институције, које имају 
одлучујући утицај на економску ефикасност и токове привредног 
раста, нераскидиво су у блискоисточним земљама повезане са све- 
тим исламским, шеријатским правом. Друго, не само да су формал- 
не економске институције засноване на шеријатском праву, већ су на 
исламу и његовим основним вредносним судовима засноване и не- 
формалне економске институције, попут културе, односно обичаја. 
Треће, вековима су државне власти не само стриктно спроводила 
исламска правила понашања у свим исламским земљама, већ су их 
наметала и привредним субјектима на новоосвојеним територијама. 
Наша историјска реалност је таква да је Блиски исток вековима, бар 
што се економских институција тиче, обухватао и Србију. 


Анализу утицаја ислама на економске токове, односно Ha гло- 
бално економско заостајање блискоисточних земља, аутор је поделио 


Аутор је редовни професор Правног факултета Универзитета у Београду и 
председник Центра за либерално демократске студије 

у два дела. У првом се бави институционалном стагнацијом, одно- 
сно неефикасношћу организације економског живота у исламским 
земљама, тражећи узроке те институционалне стагнације у основ- 
ним нормама исламског права. Анализа започиње сагледавањем 
институције исламског ортаклука, облика привредног друштва који 
је у складу са шеријатским облигационим правом. Овај ортаклук се 
заснива на неограниченој, солидарној одговорности, што значи да 
његови оснивачи нису заштићени од обавеза самог ортаклука, нити 
је ортаклук заштићен од захтева његових оснивача. То је логична по- 
следица чињенице да ово привредно друштво није правно лице, већ 
као субјекти права постоје само оснивачи као физичка лица – ислам- 
ско право у основи не познаје категорију правног лица. Још горе по 
ортаклук, њега у сваком тренутку може једнострано да напусти било 
који оснивач и то неминовно значи крај ортаклука, односно растакање 
таквог привредног друштва. Исто се дешава у случају смрти било 
ког оснивача — ортаклук нестаје и с наследницима оснивача. Без 
обзира на то колико их је, мора наново да се уговори. Очигледно 
је да су оваква привредна друштва неминовно мала и кратког века, 
а то их спречава да буду економски ефикасна, онако као што су то 
друштва капитала, нарочито корпорације, које су велике и дуговечне, 
па успешно могу да искоришћавају економију обима, да ефикасно 
прибављају велике количине капитала и да стварају репутацију, којом 
се решава проблем асиметрије информација о својствима сопствених 
производа. Све док економија обима и асиметрија информација нису 
били релевантни економски феномени, исламски ортаклук је могао 
да буде ефикасан на разним комерцијалним пословима на почетку 
другог миленијума. Технолошка модернизација крајем средњег века, 
свеопшта модернизација у доба ренесансе и, коначно, индустријска 
револуција захтевале су корпорације, али исламско право омогућавало 
је само ортаклук, потпуно непримерен новим условима. 


Исламски ортаклук није настао случајно. Он је у потпуности у 
складу с шеријатским наследним правом, које је екстремно егалитар- 
HO — сви наследници добијају мање-више подједнаки део богатства 
преминулог. Од кључне важности је да сваки наследник добије оно 
што ће му омогућити достојанствен живот — једно je од основних 
начела шеријатског права. С таквом доминацијом интереса наслед- 
ника, јасно је да исламски ортаклук мора да плати цену аутоматским 
растакањем при смрти сваког од оснивача. А економске последице 
оваквог наследног права су уситњавање имовине, односно поседа 
преминулог. Онемогућава се очување крупног земљишног поседа, а 
веома је мала вероватноћа да не дође до умањење капитала орта- 
клука – о увећању нема ни говора. Што је већи број наследника, то 
горе по економску ефикасност. А наследника је увек било довољно 
много – за то се побринуо шеријатски принцип полигамије. Што је 


395 


Анали Правног факултета у Београду, година LIX, 2/2011 


богатији домаћин, не само да има право на већи број супруга, већ 
се од њега то и очекује, па је на делу са становишта економске ефи- 
касности јако лош механизам — што је већа имовина која остаје иза 
покојника, поделиће се на већи број делова, тако да нема могућности 
за било какву економију обима. Насупрот овоме, у средњовековној 
Европи, будући да библијски текст није опредељен у погледу наче- 
ла пожељног система наслеђивања, углавном је доминирало правило 
примогенитуре, којим је очуван крупни посед, кључни са станови- 
шта економије обима у време када је пољопривреда била основна 
привредна делатност. 


Да ли је за богате муслимане постојала опција која би омогућила 
да се сачува њихова имовина, односно макар један њен део. Решење је 
исламска задужбина – вакуф. Управо је ова институција омогућавала 
да се избегне да имовина завештана у њој буде укључен у оставин- 
ску масу, па је тиме била заштићена. Вакуф је, међутим, решавао и 
неке друге проблеме с којима су се суочавали и богати и сиромашни 
муслимани. Између редова у књизи се препознаје да је вакуф био 
заштита имовине, односно приватне својине и за живота власника. 
Прво, заштита од ефемерности, какву није пружала институција ис- 
ламског ортаклука, а потом, по свему судећи, и заштита од самовоље 
владара, пре свега од непредвидивог и арбитрарног опорезивања, 
односно конфискације. Овим се, нажалост само између редова, 
сазнаје нешто више о природи предаторске исламске државе, одно- 
сно о слабој заштите приватне својине у таквој држави. О карактеру 
државе у исламским земља сазнаје се више и из сврхе вакуфа. Они 
су били намењени пружању различитих јавних услуга, без обзира на 
то да ли имају карактер јавног добра, што посредно говори о томе 
да држава није пружала те услуге. Овим се, посредно, долази до 
битног елемента пословног окружења какво је вековима владало у 
блискоисточним земљама и који је створила исламска божја држава 
— она која служи Богу, a не својим поданицима. За Бога и у његово 
име се освајају нове територије и шири исламска вера, а за то је 
потребна велика и стога неминовно скупа војска, па су отуд поре- 
ска оптерећења велика и непредвидљива — никад ce не зна која је 
војна акција на реду. Будући да поданици за власт нису битни, јавни 
приходи се не користе за пружања услуга њима, већ оно што се не 
потроши на војне приходе одлази на повећање приватног богатства 
војне и политичке (административне) елите. А вакуфи, иако на први 
поглед подсећају на друштва са ограниченом одговорношћу, нису 
ништа од тога. Не послују самостално, нису флексибилна, не могу 
да реагују на промене и не могу да присвајају профит. Они ни не 
могу да буду друштва капитала – њихова нефлексибилност и непро- 
фитабилност извор су врлине њиховог оснивача; он њима ипак, пре 
свега, постиже друштвено признање. Вакуфи нису могли да надоме- 

сте непостојање друштава капитала – тиме би се урушио вакуфски 
систем и доброчинство, како га поима шеријатско право. 


На све то треба додати и одбојност ислама према камати, одно- 
сно забрану наплате камате према шеријатском праву. Аутор чини 
бројне напоре да релативизује ту забрану и да је стално посматра у 
паралели с хришћанством, али му то баш не полази за руком. Штави- 
ше, управо у покушају да релативизује ту забрану, он износи бројне 
аргументе у прилог тезе да баш забрана камате има далекосежне по- 
следица на ограничавање финансијског посредовања, које је нарочи- 
то битно за исламске ортаклуке, будући да је њима веома тешко да 
дођу до новог капитала. Аутор наводи чињеницу да је данас камата 
забрањена одговарајућим, световним законима у само три исламске 
земље, и то користи као аргумент у прилог своје тезе да забрана на- 
плате камате није релевантна. Тешко да је овај аргумент уверљив. У 
хришћанским земљама такви прописи не постоји већ скоро хиљаду 
година. Такође, ауторов налаз да забрана наплате камате није битна, 
будући да се новац ипак позајмљивао уз камату, личи на аргумент 
да прохибиција у САД у првој половини ХХ века није битна, због 
тога што се понегде алкохол ипак точио. Напротив, такве забране су 
веома битне – оне су довеле до криминализације и алкохола и кама- 
те, са далекосежним последицама по правни поредак и економске 
активности. 


У другом делу књиге се разматрају специфични механизми 
којим су заобилажене уочене препреке које ствара шеријатско право. 
Прва је везана за економски напредак неисламских мањина, односно 
за исламски правни плурализам. Наиме, они који нису били мусли- 
мани нису морали да се придржавају шеријатског права — могли Cy 
да бирају да ли ће своје међусобне спорове да решавају пред кадијом 
или по неком другом праву. Разматрање подстицаја којима су били 
изложени они који су могли да бирају право указује на фрапантне 
чињенице о шеријатском процесном праву. Прво, целокупна проце- 
дура је усмена — заснива се на сведочењима, а не на документима. 
Један од разлога за овакво решење био је тај што се размена у ис- 
ламским земљама заснивала на неписаним уговорима, односно усме- 
ним договорима страна у размени. Основни разлог за тако нешто је 
мотив да се од власти сакрије вредност размене, односно вредност 
прихода и богатства пореских обвезника. Јер за њих је највећа опас- 
ност била и у великој мери остала држава и њено нерегуларно, ар- 
битрарно и непредвидљиво опорезивање. Тако, опет између редова, 
сазнајемо која је то највећа препрека економском напретку ислам- 
ских земаља. Друго, према шеријатском процесном праву, сведочењу 
муслимана даје се већа тежина него сведочењу „неверника“. Имајући 
све то у виду, јасно је због чега су немуслиманске мањине у ислам- 
ским земљама, пре свега у отоманској Турској, попут Грка, Јермена 

и Јевреја, бежале од шеријата и, користећи савремена, супериорна 
решења западног права, економски напредовале. Пред сам крај Царе- 
вине, привредни живот у њој носиле су мањине и – странци. 


Долазак странаца омогућила је институција концесије којом 
су они добијали повластице — капитулација. У основи, то су били 
међудржавни уговори између Царевине и западних земаља, којима 
се привредни субјекти из тих земаља добијали привилеговани трет- 
ман у односу на поданике Царевине. Кључна разлика била је за- 
штита арбитрарног и непредвидивог опорезивања, што се на крају 
свело на ослобађање од плаћања било каквих пореза. Уместо да су 
спроводиле свеобухватну реформу и на тај начин унапредили услове 
пословања за све привредне субјекте, власти Царевине су се одлу- 
чиле да не учине ништа за своје поданике, већ само за странице. 
Аутор, нажалост, не даје објашњење овакве политике, али му то не 
смета да на другом месту тврди да исламске земље нису генерално 
неспособне за свеобухватне институционалне реформе. Чини се да 
се аутор, на основу једне епизоде, оне чији је главни јунак Кемал 
Паша Атататурк, ипак препустио недозвољеној генерализацији. Тим 
пре што је Ататурк секуларизовао Турску, која од тада, без обзира на 
све покушаје исламиста, укључујући и оне најновије, још увек није 
исламска држава. 


Аутор износи изванредне аргументе у прилог тезе да је упра- 
во ислам и на њему засновано право основно ограничење привред- 
ног напретка блискоисточних исламских земаља. Ти аргументи се 
заснивају на изузетној ерудицији аутора и позивању на огроман број 
извора не само из овог већ и прошлог века. Мало је вероватно да да- 
нас постоји бољи познавалац односа ислама и економије који се огла- 
шава писањем на ту тему. А онда, на невероватан начин и из само 
њему познатог разлога, аутор одбацује сопствене, веома уверљиве 
аргументе и оставља књигу без једнозначног закључка. Књига која 
је започела радним поднасловом „Како је исламско право зауставило 
напредак Блиског истока“, завршава ce поглављем под насловом „Да 
ли је ислам онемогућио привредни развој?“. Ово је, према искуству 
аутора овог приказа, једна од најнеконзистентније написаних књига. 
Ипак, право је уживање читати је. Већ поменута ерудиција аутора, 
његове велике аналитичке способности, добро познавање економске 
теорије и фасцинантност предмета истраживања, читаоца подстичу 
на размишљање о фундаменталним темама. На пример, о последица- 
ма ароганције и ниподаштавања других, што се налази у шеријатском 
процесном праву: више се верује муслиману него „невернику“. Или 
о путу у пакао који је поплочан добрим намерама, за шта је изванре- 
дан пример шеријатско наследно право. О књизи се размишља дуго, 
дуго после читања. Сјајна, мада лоше написана књига! 

Милан Шкулић, Малолетничко кривично право, Правни факултет 
Универзитета у Београду, Београд 2011, 428. 


Проблем малолетничке делинквенције велики је изазов како 
друштва, тако и правног система, имајући у виду да су њене последи- 
це, дугорочно посматрано, веома тешке. Искуство и пракса показују 
да највећи број пунолетних криминалаца своју „каријеру“ започињу 
још као малолетна лица. Стога је неопходно овом проблему присту- 
пити озбиљно, ефикасно и детељно, уз сарадњу науке, праксе и свих 
релевантних институција. 


У издању Правног факултета Универзитета у Београду објав- 
љена је монографија Малолетничко кривично право, аутора Милана 
Шкулића, редовног професора Правног факултета Универзитета у 
Београду. 


Који су разлози који ово дело препоручују стручној и осталој 
Јавности? Читаоцима који су имали прилике да ce сусретну с прет- 
ходно објављеним делима професора Шкулића, ову књигу не треба 
посебно препоручивати. Препоручује се сама по себи, имајући у виду 
стил, систематичност и аналитичност аутора. Шкулић се доста бавио 
проблематиком малолетничке делинквенције, почевши од докторске 
дисертације (Делинквенција деце и малолетника – кривично-процесни 
и криминалистички аспект), па преко књига Малолетници као учи- 
ниоци и жртве кривичних дела, Малолетни делинквенти у Србији 
— нека питања материјалног, процесног и извршног права (коаутор- 
ски са мр Иваном Стевановић), као и бројних чланака и учешћа на 
конференцијама и саветовањима из ове области. Књига Малолет- 
ничко кривично право представља систематизовану студију која је 
резултат дугогодишњег проучавања овог феномена. У њој се, први 
пут на нашем језику, доста детаљније и систематичније објашњавају 
неки проблеми, попут питања кривице у малолетничком кривичном 
праву, прилично велика пажња је посвећена компаративној анализи 
кривичног права за малолетнике, а објашњене су и основне одред- 


Аутор је судија Врховног суда Србије у пензији. 

бе међународноправне регулативе која се односи на малолетничку 
делинквенцију и кривичноправно реаговање на њу. На више од 400 
страница подељених у осам поглавља, аутор до детаља разрађује сва 
питања и законске одредбе релевантне за ову област, али истовреме- 
но кроз цело дело провлачи логику свог системског схватања мало- 
летничког кривичног права и његове комплексности. 


Прво поглавље бави се анализом основних теоријских погледа 
на етиологију малолетничке делинквенције и проучавањем различи- 
тих теоријских оријентација које се баве овим феноменом. Најпре 
се делинквенција малолетника посматра као социјална појава, где 
се, као најважнији социјални чиниоци који је условљавају, наводе 
породица и породични статус, однос села и града односно степен 
урбанизације и преовлађујући начин живота у одређеној социјалној 
средини, криминогене тенденције у широј друштвеној заједници и 
неадекватна друштвена реакција на овај проблем. Затим се разматрају 
биолошке теорије и биофизичке особине, од којих је најпознатија 
Ломброзова антрополошка теорија о рођеном злочинцу, те психолош- 
ке теорије и психолошке особине међу којима посебан значај имају 
интелигенција, емоционална стабилност и мотивација, да би на крају 
био изложен структурални и мултифакторски теоријски приступ. 
Посебно се разматра и организовани криминалитет малолетника, 
као последица њихове склоности ка удруживању. Интересантно је да 
Шкулић различите теоријске оријентације прилагођава нашој среди- 
ни и нашим приликама, наводећи добро познате примере којима смо 
и сами сведочили. Тако, примера ради, аутор наводи да је „у време 
тешке економске кризе и насталог социјалног раслојавања друштва... 
уочено да се чешће врше кривична дела разбојништва од стране деце 
и малолелтника, при чему су се одузимале одевне ствари, пре све- 
га обућа (патике марки као што су Nike и Reebock). Објашњење би 
се могло наћи у чињеници да су деца и малолетници који су тада 
вршили таква разбојништва, желели да остваре прокламовани еко- 
номски циљ — да буду “у тренду’, односно да по начину облачења не 
заостану за својим богатијим вршњацима, при чему су такав циљ, у 
немогућности да га остваре на друштвено прихватљив начин (јер су 
им родитељи осиромашили, а сами нису могли да стекну потребна 
средства), достизали нелегитимним средствима, тиме што су вршили 
кривична дела“. 


Предмет другог поглавља је појам малолетничког кривичног 
права и упоредноправна решења из ове области. Аутор најпре наво- 
ди типизиране моделе поступка према малолетницима (заштитнички, 
правосудни, модификовани правосудни, партиципативни, корпора- 
тивни неокорективни модели, те модели контроле делинквенције, ми- 
нималне интервенције и ресторативног правосуђа), а затим приказује 
њихову практичну примену у системима европских држава. Затим 

се даје компаративни приказ извора малолетничког кривичног права, 
предмета поступка према малолетницима, основним карактеристи- 
кама кривичног поступка према овој категорији учинилаца, кривич- 
ним санкцијама и другим мерама, као и елементима ресторативног 
правосуђа у односу на малолетнике. Као изврстан процесуалиста, 
Шкулић се посебно бави питањима (не)постојања судова за мало- 
летнике и начелом специјализације, надлежности у појединим фаза- 
ма поступка, учешћа и улоге социјалних служби, учешћа браниоца 
по службеној дужности, заштитом малолетника према коме се води 
поступак, питањем притвора и његових процесних супститута, уло- 
гом оштећеног у поступку према малолетницима и алтернативним 
моделима поступка у односу на ову категорију учинилаца, што на 
крају илуструје детаљним приказом кривичних поступака према ма- 
лолетницима у Немачкој, Шкотској и Шведској. Детаљно и темељно 
познавање упоредно-правних решења из области малолетничког кри- 
вичног права изложених у овој монографији не треба да изненађује, 
имајући у виду чињеницу да је Шкулић представник Србије у 
пројекту Европске уније (4015 пројекат) који се бави проучавањем 
кривичног правосуђа за малолетнике у Европи. 

У трећем поглављу изложени су основни међународни стан- 
дарди у области малолетничког правосуђа и поступање према мало- 
летним учиниоцима кривичних дела, тачније Конвенција УН о пра- 
вима детета, Европска правила о поступању према малолетним учи- 
ниоцима кривичних дела и Европска конвенција о људским правима. 
Од посебног значаја је коришћење великог броја одлука Европског 
суда за заштиту људских права, у којима се аутор одлично сналази, 
проналазећи из мноштва случајева оне најкарактеристичније, везане 
за положај малолетних учинилаца кривичних дела. 


У наредним поглављима аутор се бави домаћим позитивно- 
правним решењима везаним за материју материјалног, процесног и 
извршног кривичног права за малолетнике. Шкулић најпре разма- 
тра питање кривице у малолетничком кривичном праву, коме се у 
досадашњој теорији и пракси поклањало недовољно пажње. У том 
циљу, детаљно анализира ову проблематику, наводећи при том евро- 
континентално и англосаксонско виђење принципа кривице, као 
и одступања од овог принципа, да би на крају доста пажње посве- 
тио кривици малолетника. Аутор, наиме, инсистира на разликовању 
формалног оглашавања кривим, од утврђивања постојања криви- 
це као субјективног елемента кривичног дела, објашњавајући да 
је постојање кривице код малолетника (исто као и код пунолетних 
учинилаца) неопходно за изрицање било које кривичне санкције, 
с изузетком оних медицинско-психијатријског карактера. У петом 
поглављу („Старосна граница способности за сношење кривице у 

кривичноправном смислу“) аутор отвара многа питања везана за 
правни основ способности за сношење кривице малолетника, при- 
мера ради: да ли је законодавац успоставио кривичну неодговорност 
деце млађе од 14 година; ако је тако, на чему се темељи ова постав- 
ка о њиховој кривичној неодговорности, односно неспособности да 
буду крива за учињено дело; зашто законодавац не употребљава тер- 
мин немогућност сношења кривице, већ само објашњава да се према 
деци млађој од 14 година не могу изрицати и примењивати кривичне 
санкције; како тумачити законску одредбу по којој се старосни лимит 
од 14 година фиксира у време извршења кривичног дела, ако је реч 
о лицима која нису предузела радњу извршења, већ су наступала као 
подстрекачи или помагачи, и тсл. Поред тога, дата су и компаративна 
решења у погледу старосне границе способности за сношење криви- 
це. 


Кривичне санкције и друге мере које се примењују према мало- 
летницима, кривични поступак према малолетницима и основи мало- 
летничког извршног права, изложени су у завршним поглављима ове 
монографије, заснованим пре свега на важећим законским решењима. 
Конструктивна и аргументована критика појединих решења и суд- 
ских одлука чини ово дело још значајнијим, имајући у виду да аутор 
не даје само теоријска објашњења законских одредби, већ истовре- 
мено подстиче на њихово адекватније регулисање и исправнију при- 
мену. 


Имајући то у виду, аргументовано се може тврдити да Мало- 
летничко кривично право далеко превазилази захтеве једног уџбеника 
и представља значајан теоријски допринос кривичноправној науци. 
Детаљна и свеобухватна анализа законских одредби поткрепљена 
примерима из праксе, прецизно и темељно навођење упоредноправ- 
них решења и међународних инструмената, позивање на праксу EB- 
ропског суда за заштиту људских права и тумачење исте, прегледност 
и систематичност дела, јасан и занимљив стил писања, само су неке 
од карактеристика које ово дело чине вредним пажње и препоручују 
га стручној јавности. 

Александра Мировић, Оглед о грађанској непослушности. 

Редефинисање савременог концепта грађанске непослушности и 

граница политичке облигације случај Србије, Службени гласник 
Институт за политичке студије, Београд 2011, 190. 


Проблем грађанске непослушности, у теоријском и практич- 
ком смислу, није нов — његови рани облици сежу два миленијума 
уназад, у праксу античке демократије, а краће и у другим деловима 
света. Карактеристично је да се ово питање не поставља у периоди- 
ма глобалних сукоба, какви су били светски ратови, али ни у перио- 
дима друштвеног и политичког успона и развоја, већ у периодима 
конфликата и преиспитивања, онда када се отварају и јачају сумње 
у делотворност постојећег државног и политичког уређења, када се 
одређене друштвене групе сматрају дискриминисаним. У политичкој 
теорији у протекла три века настала је богата литература о овом 
питању, па се и сарадница Института за политичке студије у Београ- 
ду, мр Александра Мировић, запитала о суштини и сврси овог фено- 
мена у XXI веку. Она је презентовала најважније теорије и примере 
практичне грађанске непослушности, да би се на крају књиге бавила 
случајем Србије у периоду 1996/7. и 2000. године. 


Књига има шест поглавља и библиографију: Предговор (crp.9— 
16), Уводна разматрања: теоријски и емпиријски услови развоја идеје 
и контроверзност термина грађанска непослушност (стр.17–28); П. 
Генеза модерног концепта грађанске непослушности: предисторија и 
историја идеје и праксе (crp.29—92), у којој су појмовна разграничења 
појма грађанска непослушност, приговор савести и право на отпор 
тиранину, уз навођење модерних примера праксе у току протекла 
два века; III. Савремена схватања грађанске непослушности (стр.93— 
110), с посебним освртом на схватања Дворкина и Хабермаса; IV. 
Криза легитимности и престанак политичке облигације или право и 
дужност грађанске непослушности (стр.111–130); М. Грађанска непо- 


Аутор је виши научни сарадник Института за политичке студије у 
Београду. 

слушност као елемент цивилне политичке културе (стр.131–142); VI. 
Грађанска непослушност и случај Србије (crp.143-173); Закључак 
(crp.173—182); Литература (стр.183—192). 

Најопштије одређење појма грађанска непослушност ayTop- 
ка је навела у уводу књиге, означавајући га као „једну еволутивну 
стратегију промена“ (стр.11) чиме је утврдила дистинкцију основног 
појма у односу на појмове „револуције“, „пучеви“ и друге друштве- 
не догађаје који, по својим формалним одликама, могу бити слич- 
ни. Она је применила више метода истраживања, поготово еволу- 
ционистички, компаративни метод, који је најпотпуније омогућио 
увид у различите облике грађанске непослушности у различитим 
историјским периодима и друштвима. Суштина грађанске непослуш- 
ности је дихотомна, она подразумева уређено друштво и државу, а 
не стање рата или револуције, уз истовремено постојање одређених 
облика незаконитости, нелегитимности или, бар, у најширем смислу, 
неправичности поретка са становишта једне уже друштвене групе. 
Грађанска непослушност је „специфична цивилна стратегија... по- 
себна врста политичког деловања чланова цивилног друштва, која је 
уједно и елемент њихове политичке културе“ (стр.13). Већ у античкој 
грчкој демократији постоје облици борбе против поданичког статуса 
и истицање права, слобода и достојанства слободних грађана, што 
се у пракси исказивало као убиство тирана. Средњи век, заснован на 
хришћанском поимању света, познаје одбијање убиства човека као 
чин насиља, а настале су и расправе против тираније. 


Историјски процеси поделе католичке и протестантске цркве 
довели су не само до верских ратова, већ и до наговештаја онога што 
ће се у модерним друштвима означавати као идеолошка подела. Обе 
цркве користиле су, у својој аргументацији против тираније, чувени 
спис Ла Боетија Расправа о добровољном ропству (1548), у коме ау- 
тор осуђује тиранију једног владара и поданички менталитет свих 
осталих становника. За развој свести о грађанској непослушности 
важно је учење Жана Калвина, које се заснива на схватању живота 
као вредности у буржоаском смислу – право на слободу, право на жи- 
вот, право на имовину и право на мир грађана. У заштити тог врхов- 
ног права појединац има право да се одупре било којој власти која 
му угрожава опстанак. Историјски процеси у Европи и САД, током 
XIX и XX века, утицали су на теорије о грађанској непослушности, 
посебно у САД (Дејвид Торо). С пуним теоријским оправдањем, ау- 
торка се бавила и теоријама Хобса, Лока и Русоа. Посебно је истакла 
тзв. „парадокс ослобађања“, који се у пракси исказује у смислу да се 
„тежећи радикалној демократији, развијају претпоставке за нову ау- 
торитарну владу“ (стр. 20). Русоова теорија садржи један парадокс, 
а то је „принуда на слободу“, односно стање у којем већина грађана 
може принудити појединца да буде слободан, да престане да се по- 
корава одређеној власти. 

Грађанско друштво обнављало је, на себи својствен на- 
чин, античку демократску традицију, која подразумева узајамност 
грађанских права и обавеза, што Мировићева посебно истиче: „На 
захтев за опште право гласа (се) одмах одговорило захтевом за оп- 
шту војну обавезу“ (стр. 38). Пацифизам, као одбијање војне обавезе 
и учешћа у рату, је доследно спроведен у христијанизованом анар- 
хизму Лава Толстоја, који се позива на морални интегритет људи. 
Толстој је прихватио идеју о грађанској непослушности од америчког 
мислиоца Дејвида Тороа. Другачији пацифизам, остварен као успеш- 
на борба против колонијалне владавине, развио је у Индији Мохамад 
Карамчас (Махатма) Ганди, повезујући индијску филозофију с мир- 
ним протестима масе грађана и допринео ослобођењу Индије мир- 
ним путем. Ипак, Ганди, као и други борци за људска права у САД, 
Мартин Лутер Кинг, били су жртве атентата оних против чије по- 
вреде грађанских права су се борили мирним средствима. Расправе о 
пацифизму и рату поново су оживеле у годинама пред Први светски 
рат, са нагласком на две врсте пацифизма: егоистичан је происте- 
као из страха за живот, док постоји пацифизам из убеђења, који је 
Ернст Јингер назвао „јуначким пацифизмом“. Пракса ХХ века обе- 
лежена је глобалним ратовима, као што су била два светска. Тада 
су се припадници свих друштвених класа и читави народи сврстали 
на националистичким позицијама, односно на позицијама фашизма/ 
антифашизма. 


Неотуђивост људских права, као што је право на борбу против 
тираније, директно је инспирисала америчку Декларацију независ- 
ности (1776) и француску Декларацију о правима човека и грађанина 
(1789), као највиши политички акт револуције. Право на отпор 
тиранији није садржано само у уставима демократских држава, већ 
је унето и у уставе оних држава које су недемократске. Такав је био 
случај с Уставом бивше Немачке демократске републике. Право на 
отпор тиранији унето је и у Универзалну декларацију о људским 
правима УН (1948), али без инструмената принуде против конкрет- 
ног поретка, будући да међународно право то сматра унутрашњим 
питањем државе. 


Са становишта међународног и унутрашњег права ауторка от- 
вара и актуелно питање оцене побуна у арапским земљама у пролеће 
2011. године. Да ли је то само грађанска непослушност или има еле- 
менте револуције? Како се може тумачити утицај страног фактора? 
Александра Мировић сматра да су ово примери грађанске непослуш- 
ности. 


Посебно поглавље ауторка је посветила протестима грађана у 
Србији 1996/7. године и 2000. године. Значајно је да домаћи аутор 
изврши анализу, али такође да с временске дистанце да оцену ових 

догађаја. Њено становиште дозвољава отварање дијалога, јер конач- 
на оцена петооктобарских догађаја није дата ни у политичкој науци 
нити у историографији. Књига Александре Мировић о грађанској 
непослушности је значајно политиколошко научно дело у домаћој 
литератури, које отвара нека питања и подстиче на размишљање о 
могућностима грађанске непослушности y XXI веку. 

ПОВОДИ 


ПОВРАТАК СЛОБОДАНА ЈОВАНОВИЋА У СРБИЈУ 


Слободан Јовановић, професор уставног права, велики прав- 
ник и историчар, један од утемељивача „београдског стила и језика“ 
у српској књижевности, декан Правног факултета, ректор Универ- 
зитета у Београду, председник Српске краљевске академије наука и 
председник Владе Краљевине Југославије у егзилу, сахрањен је 10. 
децембра 2011. године у Алеји заслужних грађана на Новом гробљу 
у Београду. Преминуо у избеглиштву 12. децембра 1958. године, био 
је сахрањен на лондонском гробљу Kensal Green, на коме је почивао 
53 године, у гробу који је припадао његовом даљем рођаку и личном 
секретару, предратном дипломати Кости Ст. Павловићу. 


Упорност коју су комунистичке власти показале у обрачуну са 
Слободаном Јовановићем може се разумети једино уколико се ана- 
лизи подвргне његово дело. Слободанове кабинетске, професорске 
оцене тоталитаристичких система прецизно су погађале суштину 
власти која је, по совјетском узору, успостављена у Југославији по 
окончању Другог светског рата. У студији О држави он је још 1936. 
године писао да „и фашизам и комунизам практикују диктатуру... У 
фашистичкој и комунистичкој држави постоји једна државна стран- 
ка с монополом страначке организације и с искључивим правом на 
владу“. Оним што је представљао у културном и научном животу 
Београда, Србије и Југославије, посебно у светлости његовог ли- 
бералног погледа на свет и оваквих анализа тоталитаристичких ре- 
жима, Слободан Јовановић је носиоцима нове власти изгледао као 
симбол света који су срушили, а чије су се обнове прибојавали. Из 
тих га је разлога, 15. јула 1946. године, позивајући се у типичном 
политичком процесу на почињену „издају“ и „ратни злочин“, Војно 
веће Врховног суда ФНРЈ осудило in absentia на казну лишења сло- 
боде с принудним радом у трајању од 20 година, губитак политичких 
и појединих грађанских права у трајању од 10 година, конфискацију 
целокупне имовине и на губитак држављанства. Из тих разлога је 

1947. године избрисано његово име с листе чланова Српске академије 
наука, коју редовно објављује Академијин Годишњак. Из тих разлога 
је забрањивано објављивање његових дела у Југославији, а покушаји 
да се ипак публикују завршавали су 1971. спаљивањем тиража, а 
1985. године растурањем слога. Тек је ујесен 1989. године, пошто је 
Градски комитет Савеза комуниста Београда поново оштро осудио 
још један покушај штампања Јовановићевих Сабраних дела, отпор 
јавности, предвођене Наставно-научним већем Правног факултета 
Универзитета у Београду и Удружењем књижевника Србије, дао ре- 
зултат и 12 томова је коначно угледало светлост дана. 


Професори београдског Правног факултета наставили су да 
улажу напоре да се исправи огромна неправда почињена Слободану 
Јовановићу. Године 1991. на Факултету је одржан први симпозијум 
о овом научнику у послератној Србији, да би 1997. године САНУ 
и Правни факултет заједнички организовали четвородневни науч- 
ни скуп, на којем су, кроз 50 реферата, анализирани личност и дело 
Слободана Јовановића. На крају су усвојени закључци, међу којима 
се издвајају захтеви да се једна улица или трг у Београду назову 
његовим именом, да му се посмртни остаци пренесу у земљу и на 
достојан начин ту сахране и да се поништи судска пресуда из 1946. 
године. Лепо је речено да поништење судске пресуде није потребно 
Слободану Јовановићу – ми смо ти којима је катарза неопходна. 


Протекло је још 10 година док, 11. јуна 2007. године, Окружни 
суд у Београду није донео решење којим се утврђује да је наведе- 
на пресуда Војног већа Врховног суда ФНРЈ ништава од тренутка 
њеног доношења, да су ништаве све њене правне последице и да 
се Слободан Јовановић има сматрати неосуђиваним.! Скупштина 
града Београда је 11. априла 2011. године одлучила да се плато ис- 
пред Правног факултета назове његовим именом. Остало је било још 
да се реализује закључак о преносу његових посмртних остатака у 
Србију. 

Стицајем околности, декан Правног факултета из периода када 
су усвојени закључци о исправљању неправде почињене Слободану 
Јовановићу, проф. Дејан Поповић, преузео је пред крај 2008. године 
дужност амбасадора Републике Србије у Уједињеном Краљевству 
Велике Британије и Северне Ирске. У архиви Амбасаде наишао је 
на трагове о покушају ранијег амбасадора, проф. Владете Јанковића, 
да покрене поступак ексхумације и преноса Слободанових пос- 
мртних остатака у Србију и на сведочења о тешкоћама које су, у 

! Поступак је покренут на захтев Српске либералне странке, Удружења 
припадника Југословенске војске у отаџбини 1941 1945, Удружења политичких 
затвореника и жртава комунистичког режима, Удружења књижевника Србије, 
Адвокатске коморе Србије, Омладине Демократске странке Србије и Наде Томић 
Вуковић. 

том тренутку, ову племениту иницијативу зауставиле. Потом је сту- 
пио у контакт са проф. Стеваном К. Павловићем, сином пок. Косте 
Ст. Павловића, који је био шеф кабинета и даљи рођак Слободана 
Јовановића, у чијем је гробу на гробљу Kensal Green почивао Сло- 
бодан Јовановић. У разговорима и кореспонденцији који су уследи- 
ли проф. Павловић је изразио жељу да пренос посмртних остатака 
Слободана Јовановића и њихова сахрана у Београду ни на који начин 
не буду политички злоупотребљени и да цео поступак треба да буде 
обављен под окриљем водећих академских и научних институција 
којима је Слободан за живота припадао. После сагласности Стева- 
на К. Павловића, који је, иако у деветом колену, његов најближи и 
најстарији живи сродник и, уз супругу Франс, једини припадник по- 
родице Павловић у Великој Британији, било је неопходно прибавити 
и дозволу надлежног бискупа Англиканске цркве. Јер, сахрана је 1958. 
године обављена на освештаном земљишту гробља Кепза! Отееп, а 
Church of England начелно има озбиљне резерве према узнемиравању 
покојника. Пошто је владика Иринеј (Буловић), декан Православног 
богословског факултета Универзитета у Београду и члан Синода 
Српске православне цркве упутио писмо бискупу Лондона, у којем 
је објаснио разлоге због којих је Слободан Јовановић сахрањен из- 
ван домовине и образложио потребу да се његови посмртни остаци 
врате у Србију и ту на достојан начин сахране на освештаном ме- 
сту и након разговора амбасадора Поповића с бискупом Ричардом 
Чартресом, Англиканска црква је издала тзв. Bishops Faculty, што 
се, иначе, догађа само изузетно. Паралелно је прибављена и дозво- 
ла за ексхумацију од стране британског Министарства правде. Од 
самих почетака, у организовање поступка ексхумације и преноса 
посмртних остатака Слободана Јовановића били су укључени виђени 
припадници српске дијаспоре у Уједињеном Краљевству, предвођени 
Српским саветом у Великој Британији и свештенством Цркве светог 
Саве у Лондону. После извршене ексхумације, ковчег је изложен у 
тој цркви, а 5. децембра 2011. године одржане су две службе, којима 
је присуствовао значајан број грађана српског порекла. Они су на тај 
начин желели да одају почаст своме великом сународнику и искажу 
подршку иницијативи да се посмртни остаци Слободана Јовановића 
пренесу у Србију и тамо сахране. 


На београдском крају пута такође је било неопходно обавити 
опсежне припреме. У поступку добијања Bishop's Faculty од стране 
Англиканске цркве незобилазно место је имала активна улога Синода 
Српске православне цркве, а посебно владике Иринеја Буловића. У 
Министарству спољних послова образован је Одбор за организацију 
преноса посмртних остатака Слободана Јовановића, у којем су се 
налазили Владимир Николић и Владимир Жутић, у име Министар- 
ства, проф. Данило Баста и проф. Драгољуб Живојиновић, дописни 

чланови САНУ, проф. Сима Аврамовић и Славица Капетановић, 
у име САНУ, Правног факултета, односно Универзитета у Београ- 
ду. Овај одбор је, уз подршку градоначелника Београда и свесрдно 
ангажовање шефа протокола Скупштине града Лазара Одановића, 
обезбедио гробно место у Алеји заслужних грађана на Новом 
гробљу и преузео на себе организацију дочека посмртних остатака, 
комеморације и сахране. У жељи да се до краја поштује став Сте- 
вана К. Павловића и не допусти било каква политичка злоупотреба, 
одлучено је да се целокупан поступак одвија под окриљем САНУ, 
Универзитета у Београду и његовог Правног факултета. Отуда је 
10. децембра 2011. године организована комеморација баш на Прав- 
ном факултету, у амфитеатру „Слободан Јовановић“, у коме је још 
раније постављена стална изложба посвећена овом нашем великану, 
као и његова биста. Говоре су, пред препуном салом, одржали само 
декан Правног факултета проф. Мирко Васиљевић, ректор Универ- 
зитета у Београду проф. Бранко Ковачевић и председник САНУ ака- 
демик Никола Хајдин. После комеморативне седнице откривена је 
табла с називом трга испред Правног факултета „Плато Слободана 
Јовановића“, а у капели на Новом гробљу опело су служили влади- 
ке Иринеј (Буловић) и Атанасије (Ракита). Почасну стражу су држа- 
ли чланови Одбора (Данило Баста, Драгољуб Живојиновић, Сима 
Аврамовић, Владимир Жутић, Славица Капетановић и Владимир 
Николић), као и амбасадор Дејан Поповић. Дугачка колона, у којој 
се налазио и председник Републике Србије, испратила је Слобода- 
на Јовановића до Алеје заслужних грађана, где је ковчег, уз почасну 
паљбу, положен у гроб. Велика пажња коју су писани и електрон- 
ски медији показали при извештавању о преношењу и сахрани пос- 
мртних остатака Слободана Јовановића, као и изузетно интересовање 
јавности, сведочи о томе да великани попут њега настављају да живе 
и после своје физичке смрти. 


Редакција сматра важним да се сачувају од заборава говори 
које су на комеморативном скупу изрекли декан Правног факулте- 
та, ректор Универзитета у Београду и председник Српске академије 
наука и уметности, те их на овом месту пружа на шири и трајнији 
увид јавности, према редоследу по коме су били изговорени. 


Редакција 

ПРОФ. ДР МИРКО ВАСИЉЕВИЋ 
ДЕКАН ПРАВНОГ ФАКУЛТЕТА 
УНИВЕРЗИТЕТА У БЕОГРАДУ 


Дозволите ми да у својству декана Правног факултета Универзи- 
тета у Београду, у години када најстарија универзитетска институција 
модерне Србије слави двеста трећу годишњицу утемељења, рада и 
развоја, чији је најстарији члан управо овај факултет, отворим ко- 
меморативну седницу посвећену преношењу посмртних остатака, а 
рекао бих повратку, Слободана Јовановића, једног од највећих инте- 
лектуалаца модерне Србије, из Лондона у Београд. 


Интелектуалној јавности Србије није потребно подсећање на 
то ко је био Слободан Јовановић, али нацији генетски склоној лаком 
забораву и негацији вредности, то ипак треба чинити оваквим пово- 
дима. Слободан Јовановић: председник Српске краљевске академије 
наука, ректор Универзитета у Београду, правник, декан и професор 
овог факултета, уставноправни писац, историчар, правни теорети- 
чар, политиколог, социолог, компаративиста, биограф, портретиста, 
стилиста. Организовање низа активности у вези с преношењем пос- 
мртних остатака Слободана Јовановића од стране Српске академије 
наука и уметности, Универзитета у Београду и Правног факултета 
Универзитета у Београду, уз велику подршку Министарства спољних 
послова и Амбасаде Србије у Лондону, Скупштине града, те Српске 
православне цркве, отуда, представља знак да институције културе 
своју часну обавезу неговања и трајне афирмације националних вред- 
ности извршавају постојано и опомињући. Опомињући да мала држа- 
ва оскудних интелектуалних ресурса не сме више себи дозволити да 
своје перјанице, ма у ком времену и ма по ком налогу, одлуком свог 
суда, извршиоца политичке (зло)воље, осуди као „издајника и ратног 
злочинца“ на вишегодишњу робију (конкретно двадесетогодишњу), 
уз губитак свих политичких и грађанских права, конфискацију цело- 
купне имовине и губитак држављанства ради затирања и имена и 
дела. У противном, епитет „мале државе“ неће више бити само кван- 
титативан, већ квалитативно-вредносан. 


Слободан Јовановић родио се у Новом Саду 1869. године (тада 
Аустро-Угарска), где је његов отац Владимир живео као политички 
изгнаник из Србије, познат као ватрени предводник најзначајнијег 
национално-револуционарног покрета XIX века у Србији и Војводини 
— Уједињене омладине српске. Син Владимира Јовановића први je 
Србин који је понео име Слободан, по жељи оца, који је и своју кћер 
назвао неуобичајеним именом Правда. Слободан Јовановић у трећој 
години постаје Београђанин. У Београду завршава основну школу и 
Прву београдску (касније мушку) гимназију. Као државни питомац 
(стипендиста) уписује се на Правни факултет у Женеви 1887. године. 

Као студент посебно се посвећује изучавању јавног права, те с не- 
пуних двадесет година пише запажен теоријски рад о демократији, 
истичући: „демократији се уписује у добре стране што учи народ да 
сам собом управља, а у мане јој се рачуна што се врло лако измеће у 
демагогију“. Студије права окончава 1890. године, годину дана про- 
води на „париском универзитету“ изучавајући јавно право, а након 
тога пет година ради у Министарству иностраних дела. Паралелно се 
посебно занимао за лепу књижевност, књижевну критику и приказе, 
на којим пољима је и имао прве важније „пробе пера“. 


Године 1897. изабран је за ванредног професора (с непуних 
двадесет осам година) државног права (касније преименованог у 
уставно право) на Правном факултету београдске Велике школе 
(претече Универзитета у Београду), што је доказ угледа који је већ 
тада уживао као млад научни посленик. Године 1905. изабран је 
за редовног професора (са својих тридесет пет година). Исте годи- 
не изабран је и за дописног члана Српске краљевске академије, а 
1908. и за „правог“ (по данашњој терминологији „редовног“) члана. 
На Правном факултету Слободан Јовановић, наследивши на катедри 
Милована Миловановића, постаје прави утемељивач и неоспоран ау- 
торитет науке уставног права у Србији. На овом факултету остаје 
све до 1940. године, кад је пензионисан. У два маха изабран је и за 
декана овог факултета (школске 1904/05. и 1909/10. године). У вре- 
ме Балканских и Првог светског рата прекида рад на Факултету и у 
Академији, а као војни обвезник бива именован за шефа пресбироа 
при Врховној команди. За време кратког периода мира изабран је за 
ректора Универзитета у Београду. Због свог става према Солунском 
процесу уклоњен је с дужности шефа ратног пресбироа и распоређен 
на рад у Министарству иностраних дела. Учествује као експерт на 
Конференцији мира у Паризу. За све ово време, као и двадесетак 
међуратних година, Слободан Јовановић неуморно ради пишући и 
објављујући бројне радове из области права, опште и националне 
историје, историје политичких доктрина, социологије, бројне члан- 
ке, приказе књига и др. Непрекидно је и веран сарадник Архива за 
правне и друштвене науке, као и Српског књижевног гласника. Дела 
Слободана Јовановића, писца ненадмашног стила и језика, читају се, 
нека то буде поновљено по ко зна који пут, с уживањем. За ректора 
Универзитета у Београду бива поново изабран 1920. године, а пред- 
седник Српске краљевске академије постаје 1928. године и то остаје 
три године – до 1931. године. У времену између 1932. и 1936. године, 
у издању издавача „Геца Кон“, излазе у седамнаест томова Сабрана 
дела Слободана Јовановића. 


На Оснивачкој скупштини Српског културног клуба, чији 
је задатак био да „ради на неговању српске културе у оквиру 
југословенства“ (политичким догађањима и међународним прилика- 

ма проширен и ангажовањем у актуелним збивањима на политич- 
ком пољу), 1937. године изабран је за његовог председника. Позив 
да се прихвати места у влади упућен му је као председнику Српског 
културног клуба, али и као неспорном ауторитету у науци и јавном 
животу. То и постаје у својству потпредседника југословенске вла- 
де генерала Душана Симовића, након мартовских демонстрација 
1941. године, као једина нестраначка личност, са своје седамдесет 
две године, поводећи се „за дубоким осећањем дужности тако ти- 
пичним за њега“. Након капитулације Југославије, у овом својству 
„најскромнији човек у овој нескромној земљи“, с избегличком вла- 
дом напушта, како се доцније испоставило, своју земљу заувек. У 
ратним годинама био је годину и по дана председник те владе, а онда 
поново њен потпредседник. Као председник избегличке владе имао 
је више проблема: односи са Хрватима, односи с Двором, односи 
са домаћинима – Енглезима (ниједан службени сусрет с Черчилом), 
односи с Југословенском војском у отаџбини Драже Михаиловића и 
грађански рат у отаџбини, односи у влади и др. Што политичке окол- 
ности, спољне и унутрашње, што недостатак практичног политичког 
искуства у вођењу политичких игара, учиниле су да један професор 
права и научник неоспорног ауторитета, доживи практични неуспех 
у бављењу политиком и да у једној прилици на питање једног свог 
пријатеља која је најгора влада у нашој историји одговори, са себи 
својственим осећајем за иронију: „Ова моја!“ Након познатог исхода 
Другог светског рата, средином 1946. године бива оптужен, са укуп- 
но још двадесет четири оптужена, с Дражом Михаиловићем на челу, 
оглашен кривим и осуђен у одсуству на „двадесетогодишњу робију 
с принудним радом“ у својој седамдесет седмој години живота. Бес- 
мисленом пресудом Војног већа Врховног суда ФНРЈ проглашен је 
„издајником и ратним злочинцем!“. Преминуо je 12. децембра 1958. 
године, у Лондону, у својој деведесетој години. 


Данас „поништење пресуде није потребно Слободану Јовано- 
вићу – ми смо ти којима је катарза неопходна“, пише с правом ака- 
демик Миодраг Јовичић. У очекивању тог чина, делимична рехаби- 
литација Слободана Јовановића, упркос још тада присутним снаж- 
ним политичким отпорима посусталог и одлазећег комунистичког 
режима, под притиском институција културе (међу којима је био и 
овај факултет) и интелектуалне јавности, учињена је објављивањем 
Сабраних дела, у дванаест томова, 1990. године (једанаест хиљада 
примерака), у издању БИГЗ-а и Српске књижевне задруге, која су 
приредили Радован Самарџић и Живорад Стојковић. Следећи ко- 
рак ка том чину учинио је такође овај факултет већ следеће 1991. 
године организовањем научног скупа посвећеног његовом делу. 
Наредне године овај амфитеатар П, у којем је Слободан Јовановић 
држао предавања, добио је његово име. Годину касније, дакле 1993. 

године, издавачко предузеће Принцип, чије је оснивање било моти- 
висано управо тим циљем, објављује књигу Сто најзнаменитијих 
Срба, међу које је укључен и Слободан Јовановић. За тај друштвено- 
политички тренутак био је то врло храбар, а данас смо томе сведоци, 
и визионарски потез. 


Корак даље у овом правцу, после нових година грађанског рата 
у бившој Југославији, учинио је опет овај факултет заједно са Срп- 
ском академијом наука и уметности, 1997. године, организацијом 
научног скупа посвећеног Слободану Јовановићу, с педесетак на- 
учних реферата и саопштења који покривају различите области 
његовог научног стваралаштва. Овај научни скуп усвојио је поруку 
упућену властима с три захтева: први, поништење пресуде Слобо- 
дану Јовановићу и стављање ван снаге свих њених последица (што 
је након доношења одговарајућег закона и учињено 2007. године 
доношењем одлуке Окружног суда у Београду, чиме је пресуда којом 
је осуђен на робију и губитак части проглашена ништавом); други, 
пренос његових посмртних остатака у Србију и организовање сах- 
ране на достојан начин, што се догађа данас и, трећи, постхумно 
проглашење за почасног грађанина Београда и називање једне улице 
или трга његовим именом, што је једним делом учињено у априлу 
ове године, када је одлуком Скупштине града Београда плато испред 
Правног факултета понео име Слободана Јовановића. Свим овим ак- 
тивностима прикључивао се и Правни факултет и подржавао их. Нека 
не остане незабележено и да је овај факултет објавио 2004. године из 
пера академика Миодрага Јовичића књигу Слободан Јовановић — илу- 
стрована монографија, као и да је 2008. године, из пера Александра 
Павковића, издао књигу Слободан Јовановић — један несентимента- 
лан приступ политици, која је и промовисана на овом факултету јуна 
те године. Током децембра 2009. и јануара 2010. године у читаоници 
Библиотеке Правног факултета била је постављена изложба поводом 
140. годишњице рођења Слободана Јовановића, која је после тога, 
логично, постала саставни део овог амфитеатра. Проф. др Јовица 
Тркуља и господин Маринко Вучинић, представили су истим по- 
водом књигу Савременици о Слободану Јовановићу коју су заједно 
приредили, а која је издање овог факултета. Том приликом приказана 
је и емисија Радио Телевизије Србије Осврт на живот и дело Сло- 
бодана Јовановића. 


Слободан Јовановић, заједно с Томом Живановићем и Живоји- 
ном Перићем, опште је сагласје, спада у водећи трио највећих и 
нијансирано оригиналних правних писаца (у мери у којој право као 
друштвена наука то уопште и може бити) које је ова земља изнедри- 
ла. Ако у овом трију примат у оригиналности свакако, са својом син- 
тетичком правном филозофијом и теоријом правне трипартиције, има 

Тома Живановић, такође професор овог факултета, онда по ерудицији, 
језику, стилу, свестраности и компаративности такав примат свакако 
заслужује Слободан Јовановић. Неуспео излет у политику, који одра- 
жава његов морални кредо обележен узвишеним осећајем „дужно- 
сти према држави“, овоме ништа не одузима. Означавањем једног од 
својих највећих амфитеатара именом овог великана српске правне и 
друштвене мисли, као и организовањем и учешћем у данашњим и у 
низу других активности, поменутих и непоменутих, у брисању тра- 
гова и обележја наше националне и државне срамоте, чија је погреш- 
на мета била и једна оваква личност, а у историјском и вредносном 
смислу права мета је, по логици правичности, сам извршилац, овај 
факултет је показао и показује да зна да правом мером вреднује и да 
на одговарајуће место у својој и националној историји и памћењу 
постави своје посленике, присвајајући их у мери свог доприноса 
њиховој снази и величини и признајући им истовремено националне 
и државне домете и величине у мери општег сагласја. 


Надам се да данашњим догађајима Правни факултет Универ- 
зитета у Београду, како то и доликује институцијама које трају и 
дају, на још један начин испуњава дуг који има према овом корифеју. 
А одужићемо га сви заједно ако, уз ово, непрестано у свој лични 
и заједнички посао уносимо, колико год можемо, и истрајности, 
истинољубивости, правдољубивости, искреног патриотизма и само- 
прегора који је наш, у свему велики, професор Слободан Јовановић 
уносио у своја дела. 


ПРОФ. ДР БРАНКО КОВАЧЕВИЋ 
РЕКТОР УНИВЕРЗИТЕТА У БЕОГРАДУ 


За сваког универзитетског наставника представља посебан 
успех у каријери и питање части постати ректор Универзитета у Бео- 
граду. Али, међу њима постоје и ректори који су својим именом и 
делом учинили част нашем Универзитету! Управо такав био је Сло- 
бодан Јовановић који је дужност ректора обављао у два мандата 
1913/1914 и 1920/1921. године. 


Околности у Србији су биле такве да је прва година његовог ман- 
дата била ратна, када је Универзитет обуставио рад. На Светосавској 
академији 1914. године он истиче да су наставници и студенти за то 
време вршили своју српску дужност како је ко најбоље могао. Ни 
у једном нашем рату до сада академска омладина није узела већег 
учешћа; она се борила у првим редовима и бројни универзитетски 
грађани дали су свој живот за отаџбину. Њихова имена утиснута су 
данас у зидове зграде Капетан Мишиног здања. 

Осврћући се на историјске околности у којима је Универ- 
зитет тада деловао, Слободан Јовановић је указивао да „у новој, 
проширеној Србији, Универзитет чекају велики и важни задаци. У 
присаједињеним областима живи опет наш народ, али између тога на- 
рода и народа у старој Краљевини постоје велике разлике у култури. 
Народ у старој Краљевини има за собом читав век слободног живо- 
та у правно уређеној држави, с националном просветом и културом. 
Наши нови суграђани, пак, били су до јуче туђе робље. Прва дуж- 
ност коју према њима имамо, то је да их уздигнемо на наш културни 
ниво. Универзитет, као најјачи културни центар, има да предњачи у 
том послу културног уједињења, без кога ни политичко уједињење 
не може бити потпуно. Колико су политичко и културно уједињење 
тесно везани најбоље нам показује наш велики просветитељ св. Сава: 
чим је Немања политички ујединио српске земље, јавио се св. Сава 
да их својим просветитељским радом и културно уједини“. 


Дирљиво је, али и веома сликовито Слободан Јовановић из- 
разио напредак Универзитета када каже: „По броју својих ђака, наш 
Универзитет престао је бити мали универзитет. Ове школске године 
он има преко 1500 уписаних ђака – иако се придолажење нових ђака, 
као што ће вероватно бити, продужи у размерама последњих годи- 
на, ми ћемо убрзо имати 2000 ђака. Два су главна узрока због којих 
расте број универзитетских студената. С једне стране, због општег 
културног напретка који се осећа у нашој земљи, гимназије су све 
боље посећене, и дају све више младих људи са побуђеном вољом и 
потребном спремом за више научно образовање. С друге стране, због 
подигнутог нивоа његове наставе, привлачна снага нашег Универзи- 
тета осећа се већ и ван граница наше државе; њега почињу походити 
Срби и Хрвати из суседне Монархије, и није немогућно да једног 
дана наш Универзитет постане не само српски него и југословенски 
научни центар. 


Али, не само да је број ђака нарастао, него је и њихова каквоћа 
све боља. Докторске дисертације, ако не све, а оно добрим делом 
такве су да би се на основу њих могао положити докторски испит 
и на најбољем страном универзитету. Некада, између онога који би 
свршио нашу Велику школу и онога који би свршио макар и који 
незнатнији универзитет на страни осећала се велика разлика у спре- 
ми: први је изостајао умногоме иза другога. Али данас та разлика све 
више ишчезава“. 


Као и ми данас и Слободан Јовановић је указивао да се Уни- 
верзитет и његови факултети „још увек боре с елементарним 
материјалним тешкоћама. Универзитет је одавно израстао из своје 
садашње зграде. Он се гуши у Капетан Мишином здању. Скоро је 
сваке године принуђен да по још једну кућу узме под закуп; до сада 
их је закупио пет и вероватно, то му неће бити доста“. 

Поштен и принципијелан, какав је био, он јасно указује да је у 
датим околностима угрожена и аутономија Универзитета, када каже: 
„Али материјалне околности нису једине које сметају Универзитету 
у његовом развијању. Извесни недостаци осећају се и у организацији 
његовог наставничког особља. На Великој школи број наставника био 
је неограничен; на Универзитету законом је утврђено колико највише 
наставника може бити. Универзитет је увек стајао на гледишту, да се 
овакво једно законско ограничење не слаже с његовом аутономијом. 
Шта вреди слобода наставе која је на Универзитету проглашена, кад 
Универзитет нема могућности да отвори онолико катедара колико 
мисли да интереси наставе изискују, него мора да се држи једног 
напред утврђеног броја, на коме се законодавац зауставио из разлога 
финансијских, без обзира на потребе Универзитета, а нарочито без 
обзира на то да се развијању наука и стварању катедара не могу по- 
ставити сталне, законске границе“. 


Говорећи о студентима Слободан Јовановић, између осталог, 
каже: „Остављено им је да полажу кад и како хоће испите. Ова сло- 
бода упропастила је знатан број ђака, јер наш је ђак, истина, даро- 
вит, али и индолентан; он може да ради, и то добро да ради, али 
треба да га неко подстакне; као свима народима скорашње културе 
тако и нама недостаје унутрашњег подстрека за рад. Али велики број 
неуредних ђака не треба објашњавати само манама универзитетског 
уређења. Има још један дубљи узрок: то је рђаво материјално стање 
универзитетских студената. На Универзитету је још увек знатан број 
сиромашних студената који морају у исто време и да уче и да се боре 
за опстанак. Београд је међутим скупа варош; да би зарадили колико 
им треба студенти морају потрошити толико снаге и времена за рад 
ван школе да им више не остаје за рад у школи. Крајње је време да се 
обрати већа пажња на ђачку сиротињу него што се до сада чинило, 
јер сви напретци које бисмо постигли у универзитетској настави не 
би вредели много када би се њима могли користити само они студен- 
ти који се налазе у повољним материјалним околностима. Оснивање 
једног студентског дома, организовање ђачких стипендија на широј 
основи, тако да у давању стипендије, поред државе учествују и окру- 
зи и срезови и општине и приватни добротвори; стварање разних 
олакшица за сиромашне студенте, нпр. у погледу лекарске помоћи – 
све су то мере које сваким даном постају све потребније“. 


Поносни смо што је Универзитет у Београду учествовао у зна- 
чајном културном подухвату враћања посмртних остатака великана 
Слободана Јовановића у отаџбину. 

АКАДЕМИК НИКОЛА ХАЈДИН 
ПРЕДСЕДНИК СРПСКЕ АКАДЕМИЈЕ 
НАУКА И УМЕТНОСТИ 


Својим свеукупним стваралаштвом у областима науке и књи- 
жевности, својим ангажманом у културном и друштвеном животу 
Србије, а потом и Југославије, с краја XIX и прве половине XX века, 
Слободан Јовановић је оставио дубок траг у свом, али и нашем вре- 
мену, као једна од знаменитих личности српског народа. Припадао 
је великој генерацији српских интелектуалаца који су се школовали 
на иностраним универзитетима, да би се после завршених студија 
враћали у земљу и ту преузимали водеће улоге у разним областима 
живота. Слободан Јовановић је студије права обавио у Женеви и Па- 
ризу, а већ 1897. године постао је професор државног и међународног 
права, на Правном факултету у Београду. У два наврата је био и рек- 
тор Београдског универзитета, а на Мировној конференцији у Пари- 
зу ангажовао се као стручњак и члан југословенске делегације. 


Признање за свој велики допринос пре свега правним наука- 
ма, добио је избором за дописног члана Српске краљевске академије 
1905, да би већ 1908. године постао њен редовни члан. На Академији 
је обављао бројне важне дужности, па је тако, између осталог, 1914. 
године постао секретар Одељења друштвених наука, потом, пред- 
седник ове установе од 1928. до 1931, као и председник Одбора за 
новију домаћу историју 1933. Због свог угледа у Европи, биран је у 
чланство многих великих научних институција, као што је францу- 
ска Академија политичких и моралних наука или Пољска академија 
наука, био је дописни члан Југословенске академије знаности и 
умјетности, Школе за словенске студије у Лондону, и многих дру- 
THX. 


Огромно је његово дело из области правних и социолошко- 
политичких наука, правне и опште историје, књижевности, као и из 
других области културног и друштвеног живота. Иако је у почетку 
најрадије писао о књижевности, главно подручје његовог научног 
интересовања и рада, било је државно право које је на више курсе- 
ва предавао на Правном факултету. Од 1895. почиње да објављује 
студије О државном уговору, О суверенитету, Државном систему, 
Енглеском парламентаризму који му је био узор, Уставном праву, 
све до 1934. кад излази коначна верзија његове књиге О држави. 


Радови Слободана Јовановића из историје Србије од Уставо- 
бранитеља до Мајског преврата 1903, практично чине историју 
српског друштва и династије Обреновића y XIX веку. Својим 
садржајем, самом методологијом, језичком и стилском перфекцијом, 
представљају целину не само историографске природе, већ и ориги- 

налну студију политичког и уставноправног развоја Србије од турске 
вазалне кнежевине до независне и суверене државе. 


Све теме које је обрађивао показују Слободана Јовановића као 
великог ерудиту и зналца, али и као префињеног и бриљантног сти- 
листу. Био је познавалац људи, учени тумач правних система и по- 
литичких доктрина. Знатан број портрета знаменитих људи о којима 
је писао улази у најбоље писане текстове српске књижевности. 


Сабрана дела су му први пут објављена тридесетих година код 
Геце Кона, да би после рата и наредних 50 година била забрањивана, 
прећуткивана и занемарена због оптужби да је био „народни 
непријатељ“ и због осуде у одсуству, на дугогодишњу робију. Трајало 
је то све до почетка 90-тих када је објављено 12 томова његових 
сабраних дела. Треба ипак поменути да се, без обзира на забране, 
његово дело свих тих година проучавало на Београдском универзите- 
ту, нарочито као обавезна литература на студијама историје на Фило- 
зофском факултету. 


Познато је да је Слободан Јовановић избегавао политичке ан- 
гажмане, али је невољно, под притиском мартовских догађаја 1941. 
године, прихватио место у влади генерала Симовића, а касније и ме- 
сто премијера у влади у егзилу у Лондону. По свом основном поли- 
тичком и друштвеном опредељењу Јовановић је био демократа, при- 
сталица парламентаризма, југословенства као државног јединства, 
тражећи увек место за Србију у таквој заједници народа. Отуда 
његова настојања да се оживи успавана српска национална, културна 
и друштвена свест, како би се очувала равноправност с осталим на- 
родима у новоствореној држави. То је посебно видљиво из његовог 
ангажмана у разним српским културним институцијама. Тако се, на 
пример, заједно са Богданом Поповићем, ангажовао око поновног 
оживљавања Српског књижевног гласника, затим је постао пред- 
седник Српског културног клуба 1937—1941, а 1951. године оснива 
Удружење српских писаца у иностранству. 


Укратко, Слободан Јовановић је био свестран научник, лич- 
ност ренесансног типа, истраживач духовних, културних и политич- 
ких прилика у Србији, посебно током XIX века, велики стваралац 
у области правних и политичких теорија, а много мање политичар- 
-прагматичар. Он представља изузетну појаву у српској култури — 
писао је дуго, читавих 60 година, и све време чувао је и неговао свој 
стил и метод проучавања и истраживања у реконструисању правне, 
политичке, историјске или, пак, књижевне материје. 


Слободан Јовановић је био један од оних великих синова 
Србије који су дуго били осуђивани, чије је дело било занемарено и 
ниподаштавано пуних педесет година, све до деведесетих, кад излазе 
његова сабрана дела. Од тада креће његова људска, али и правно- 

политичка рехабилитација. Данас се та тешка историја једног за- 
служног и вредног човека, великог интелектуалца и патриоте каквих 
Србија није имала у обиљу, коначно завршава. Једна људска драма и 
одисеја затвара свој круг: Слободан Јовановић се коначно и заувек 
вратио мајци Србији. 

НЕКРОЛОЗИ 


Др Данило Баста“ 


АКАДЕМИК МИХАИЛО ЂУРИЋ 
(1925 2011) 


Двадесет петог новембра 2011. године окончан је животни 
пут професора Михаила Ђурића у његовој осамдесет седмој годи- 
ни. Једна деоница тога пута, важна и плодна, припада и овом факул- 
тету. Због тога, у овом часу, наше мисли и наша сећања, свакако и 
осећања, упућујемо покојном професору Ђурићу, његовој личности, 
животу и, понад свега, његовом делу. 


Свима је знано да је професор Михаило Ђурић био превасход- 
но филозоф, и то један од најзначајнијих у српској филозофији ХХ 
века, нарочито његове друге половине. Мање је, међутим, познато 
како су, где и када започели његов филозофски пут и филозофски 
развој. А започели су у пуном и правом смислу речи баш на нашем 
Правном факултету, који је вазда, од самог свог оснивања, био шири 
од уско схваћених и позитивистички оријентисаних правних наука. 
Заслуга за то – ваља у овој прилици с поштовањем и захвалношћу 
рећи и признати – припада професору Радомиру Лукићу. Проницљив 
да уочи нечију даровитост, вредноћу и духовну окретност, он је мла- 
дог Михаила Ђурића, до тада референта Државног секретаријата за 
привреду Народне Републике Србије („са основном месечном пла- 
TOM XIV платног разреда“, како се помиње у једном решењу које 
је потписао Мирко Тепавац), позвао за асистента. Било је то 1954. 
године, када је, почев од 20. фебруара, Михаило Ђурић почео да 
ради као асистент за Теорију државе и права. Тада и тако, започела је 
једна сасвим изузетна, управо бриљантна академска и универзитетска 
каријера, један мисаони пут са сталним успоном и све богатијим 
плодовима, пут, додуше, с многим тешкоћама, препрекама, па и 
судбинским ударцима, али пут који се ничим није могао прекинути. 
Јер, Михаило Ђурић је био самопрегорни подвижник филозофије, 


Аутор је редовни професор Правног факултета Универзитета у Београду и 
дописни члан Српске академије наука и уметности. 

дух слободан, храбар, отворен, самосвојан и критички настројен. 
Филозофији и филозофском раду, достојанству филозофије, служио 
је, чврсто и непоколебљиво, целим својим бићем. Зато је читав ње- 
гов живот истинско оличење филозофске егзистенције у најбољем 
смислу те речи. 


Ко је био у прилици да завири у персонални досије Михаила 
Ђурића, могао је да у једном документу с називом „Општи упитник“ 
од 8. 12. 1950. године, који је својеручно попунио сам Михаило 
Ђурић, на питање бр. 14 („Бави ли се научним радом и каквим“) про- 
чита следећи одговор: „Спремам докторску дисертацију из Историје 
политичких доктрина“, a на питање бр. 11 („Које стране језике 
познаје и у којој мери“) овај одговор: „Читам научну литературу на 
немачком, француском и енглеском језику.“ (Исти подаци налазе се 
и у приложеној „Аутобиографији“ Михаила Ђурића, у којој, иначе, 
има и других занимљивих података.) Дакле, двадесет петогодишњи 
младић, дипломирани правник (завршио је факултет 1949), четири го- 
дине пре но што ће постати асистент на нашем факултету, обавешта- 
ва (надлежне) да, владајући трима светским језицима, припрема свој 
докторски рад. Била j је то теза „Идеја природног права код грчких со- 
фиста“. Одбранио ју је крајем године у којој је постао асистент – 27. 
децембра 1954. на Правном факултету у Београду пред комисијом 
коју су сачињавали: председник Милош Н. Ђурић, професор Фило- 
зофског факултета у Београду, и чланови: Радомир Д. Лукић, профе- 
сор Правног факултета у Београду, Олег Мандић, професор Правног 
факултета у Загребу, Вељко Кораћ, професор Филозофског факултета 
у Београду и Борислав Благојевић, професор Правног факултета у 
Београду. Научноауторитативнија комисија, при том петочлана, једва 
да се могла и замислити. Ту околност неизоставно треба имати у 
виду. Али, треба имати на уму још нешто: да је, наиме, у оно време 
свевладајуће класне и догматске, историјско-материјалистичке пара- 
дигме у теорији права код нас, Михаило Ђурић написао и одбранио 
докторску тезу о природном праву грчких софиста, недвосмислено 
ставивши тиме до знања да на тлу филозофије права — јер његова 
теза несумњиво припада баш тој филозофској дисциплини, па је и 
данас на списку литературе за израду студентских семинарских ра- 
дова – хоће да иде слободно и одважно, изван наметнутих методских 
образаца и ограничења, управљајући се по начелима и захтевима не- 
спутаног филозофског ума и њиме надахнутог истраживања. 


Докторска теза Михаила Ђурића значајна је и по томе што 
је непобитно посведочила његову укорењеност и приврженост 
грчком филозофском наслеђу и тиме грчком филозофском завичају. 
Њему ће он остати мисаоно одан све до краја своје духовне делат- 
ности. Довољно је поменути његову изврсну, зрелу и беспрекорним 
српским језиком написану књигу Хуманизам као политички идеал из 

1968. године. Ha подлози изворне мисли старих Грка, с ослонцем Ha 
најзнатнија дела угледних аутора посвећена митологији, филозофији 
и целокупној старогрчкој баштини, Михаило Ђурић је у том свом 
„огледу о грчкој култури“ (како гласи поднаслов књиге) дао целовит 
поглед на изворе, покретаче, начела и непролазне вредности грчког 
света културе и политике, без којих се никаква Европа – а понајмање 
ова капиталистичко-новчарска и лихварско-банкарска, која се (и так- 
ва) тетура и на све стране пружа свој дужнички шешир! – не може 
ни замислити. Треба се, исто тако, опоменути да завршни, дванаести 
том Ђурићевих Сабраних списа (чије је објављивање 2009. године 
великодушно потпомогао и наш факултет, па је и њихов суиздавач), 
који носи наслов Крхко људско добро, садржи истоимену расправу у 
којој је реч о Аристотеловој практичкој филозофији и њеној актуел- 
ности, не само за данашњу и будућу филозофију него – што је, може 
бити, важније — и за човеков живот и опстанак у свету. Управо та 
књига довршава Ђурићев мисаони лук на чијем су почетку његова 
докторска дисертација и други рани радови посвећени античкој 
филозофији. 

Статусно напредовање Михаила Ђурића на нашем факулте- 
ту имало је свој равномеран ток. За петнаест година прешао је пут 
од асистента до редовног професора. Сваки корак на том путу има 
покриће у некој Ђурићевој значајној књизи. У највише звање иза- 
бран је 1969. године. Тада је, 20. маја, Већу Правног факултета под- 
нет извештај четворице професора – Николе Стјепановића, Радомира 
Лукића, Милана Милутиновића и Вука Павићевића. Они су истакли 
Ђурићеву предавачку делатност, рекавши: „Као наставник и преда- 
вач Ђурић је веома савестан и систематичан; његова предавања су 
увек добро припремљена и на великој висини, тако да је свуда где 
је држао предавања веома цењен и радо слушан, а међу студентима 
ужива углед и поштовање.“ Потписници извештаја су посебно на- 
гласили Ђурићев учинак као научног радника, подвукавши његове 
књиге, објављене после избора за ванредног професора. То су 
Социологија Макса Вебера (1964) и Хуманизам као политички идеал 
(1968). Нема сумње да је баш ова друга књига послужила као главна 
основа за унапређење Михаила Ђурића у звање редовног професора. 
Потписницима служи на част што су, у једном осетљивом тренутку 
после студентске побуне 1968. године у којој jeu професор Ђурић 
узео учешћа својим познатим говорима, свој извештај упућен Већу 
завршили овим речима: „У закључку се може рећи да је Ђурић одли- 
чан наставник и значајан научни радник. Он историју политичких и 
друштвених учења обрађује у ширем оквиру опште социолошке па и 
филозофске проблематике, што његов рад уздиже на значајну висину 
— то престаје бити уско стручан, сух посао и постаје једна друштвена 
делатност која критички посматра данашње друштво и човека и пред- 

лаже излаз борбом за ново друштво и човека... Као такав ангажован 
писац Ђурић је постао познат и широкој јавности и он врши знатан 
утицај на развој односних друштвених дисциплина. И као наставник 
и као научни и јавни радник Ђурић у потпуности испуњује услове 
предвиђене Статутом Правног факултета да буде изабран за редовног 
професора за Историју политичких теорија“. Из накнадне забелешке 
припојене извештају види се да је Михаило Ђурић изабран за редов- 
ног професора са 25 гласова. Два гласа су била уздржана. 


Искреник и приврженик филозофије, који је добро знао и са- 
мим собом потврдио да је она несводљив индивидуални чин, али 
да је по својој суштини, као умно поимање или појмовно умовање, 
општељудска, универзална, јер је, према Канту, њено основно питање 
(у које се сливају сва друга) „Шта је човек“, Михаило Ђурић је 
такође знао да филозофија има и својих националних обележја (због 
језика на којем се изражава или културне традиције у којој се развија), 
те да филозоф, особито у тешким тренуцима државне и историјске 
егзистенције народа којем припада, не може бити равнодушан и 
обитавати у контемплативној сфери свога мудровања. Напротив, он 
мора, сходно налозима саме филозофије, изићи на агору и од свога 
ума, опет речено кантовски, начинити јавну употребу. Тако је у два 
наврата, у два одсудна тренутка, с високом одговорношћу поступио 
и наступио професор Ђурић – 1971. године у расправи о уставним 
амандманима којима се припремало уништење Југославије, и 1999, 
када је један војни савез злочиначки и агресорски послао свога „Ми- 
лосрдног анђела“ да бомбардује и трује нашу отаџбину. Ко данас 
узме да прочита те говоре – а због првога је у титоистичкој сатрапији 
платио високу цену – искусиће истину његових далекосежних речи 
рођених из најплеменитије филозофске савести. Та је савест код њега 
била залога потпуне сагласности мишљења и деловања, филозофије 
и сопственог живота, духа и практичног чињења. Није погрешио 
један Ђурићев млађи ученик и сарадник, кога је он подстицао, усме- 
равао и о његовом филозофском развоју помно и очински бринуо, 
када је у једном разговору о делима професора Ђурића у његовом 
родном граду Шапцу, за њега, поводећи се за оним што је негда 
било казано о Филипу Меланхтону, рекао да је Praeceptor Serbiae, тј. 
учитељ Србије. А он је то могао да буде, па и да за нашу будућност 
остане, стога што је мислио и делао у знаку двеју језгровитих речи 
Карла Јасперса: прве, да „филозофија није недужна“, и друге, да 
„филозофија не сме да абдицира“. 

Живот Михаила Ђурића био је потпуно испуњен и остварен, 
а његово дело је сасвим заокругљено и довршено. То је уистину 
овоземаљска благодат која је дарована само најређима. И у том жи- 
воту и у том делу, теорија и етика мотре једна на другу, док истина 

и правда излазе у сусрет једна другој и успостављају ненарушиво 
савезништво. Због тога су живот и дело професора Ђурића узорити, 
без и најмање сеновитости, достојни да се њима надахњују сви они 
који одолевају терору данашње заводљиве и свеприсутне баналности 
и који, томе насупрот, настоје да свој живот осмисле и очовече. 


У пантеону београдског Правног факултета, за сада имагинар- 
ном, професору Михаилу Ђурићу несумњиво припада веома истак- 
нуто место. Међу најодабраније личности тога нашег пантеона он 
се сврстао не само својим узор-животом, и не само својом одваж- 
ном речју која је наш род бодрила и за њ била лековита у његовим 
кобним тренуцима, него највећма својим научним и филозофским 
делом, чију духовну архитектонику тако упечатљиво оличавају и за 
будућност српске културе чувају његови Сабрани списи у дванаест 
књига, којима свакако треба придружити и прошле године објављену 
Историју политичке филозофије. Вредност тога дела знала је да 
оцени и уважи и Национална академија наука Републике Италије 
(Accademia nazionale dei Lincei) када My je 2009. године доделила 
престижну награду „Проф. Луиђи Тартуфари“. Тим поводом je про- 
фесор Ђурић, на једвите јаде због поодмакле болести од које је па- 
тио, написао и свој последњи текст „Пред вратима Хада“. У њему се 
налази и ова заветна реченица: „Ништа није коначно изгубљено све 
док смо уистину будно свесни свог дичног српског корена, древног 
грчког завичаја и општечовечанског европског опредељења.“ 


Пре три недеље, 5. децембра 2011, уручено ми је писмо једне 
(мени познате) племените, родољубиве и душевне госпође, иначе 
ћерке нашег знаменитог политичара из времена пре Другог свет- 
ског рата. У њему ми је написала да смрт професора Ђурића „тре- 
ба да оплакује цела Србија“, јер је он то „заслужио самим својим 
постојањем“. Нека те потресне речи особе која никада није лично упо- 
знала нашег покојника овде непосредно претходе овим последњим: 


Слава и хвала професору Михаилу Ђурићу. 

РАДОСЛАВ СТОЈАНОВИЋ 
(1931 2011) 


Тридесетог августа ове године Правни факултет је остао без свог 
угледног професора и бившег шефа Катедре за Међународно право и 
Међународне односе, професора Радослава Стојановића. Рођен је у 
Вранићу 2. априла 1931. године. Дипломирао је на Правном факултету 
1960. године са одличним успехом. Докторску дисертацију Политика 
силе и неразвијене земље у савременим међународним односима одбра- 
нио је октобра 1965. године. Новембра 1960. изабран је за стручног 
сарадника на Катедри за међународно право и Међународне односе, а 
маја 1965. за асистента. За доцента на предметима Међународно јавно 
право и Међународни односи изабран је 1969. године, а за ванредног 
професора 1978. године. У највише академско звање – звање редовног 
професора биран је 1984. године. 


Свој таленат и научни ентузијазам подарио је превасходно нау- 
ци о међународним односима. Из великог броја радова, својом спец- 
ифичном тежином издвајају се четири дела монографске природе. 

Коауторски уџбеник Међународни односи представља пионир- 
ски рад из ове важне и деликатне политиколошке материје. Профе- 
сор Стојановић се, у делу уџбеника који је написао, бавио неколиким 
питањима: 


— епистемолошким и методолошким питањима науке о међуна- 
родним односима; 


= pa3BojeM науке о међународним односима; 


— савременим струјањима и теоријским правцима у науци 
међународних односа. 


Савремене теорије међународних односа Стојановић је класи- 
фиковао у четири основне групе: 1. историјско-социолошка школа 


Аутор је редовни професор Правног факултета Универзитета у Београду. 

која обухвата теорије силе, реалистичке и институционалистичке; 
2. психолошке теорије унутар којих се посебно истичу инстиктиви- 
стичке и бихевиористичке; 3. функционалистичке теорије; 4. маркси- 
стичке теорије. 


Посебну пажњу професор Стојановић је посветио феномену 
међузависности у коме види основу савремених међународних од- 
носа. У анализи међузависности полази од чињенице да су међуна- 
родни односи у крајњој анализи односи између глобалних друштава 
територијалног типа међусобно политички разграничени. Политичко 
разграничење јединствених природних услова за развој материјалне 
производње рађа међузависност која, варирајући по облицима и сте- 
пену, поспешује процесе сарадње или сукоба између држава. 


Одлучивање о спољној политици унутар тадашњег политич- 
ког система бивше СФРЈ је предмет монографије Југословенски фе- 
дерализам и спољнополитичко одлучивање (1981). За полазну прет- 
поставку је узео да је федерализам облик политичког организовања 
хетерогених друштвених група у једну државу па, отуда, федератив- 
ну државу сматра „друштвом друштава“ које in foro externo наступа 
као једно друштво и једна држава. Као особеност спољнополитичког 
одлучивања по Уставу из 1974. године, он карактерише увођење 
надлежности република и покрајина у област спољнополитичког 
одлучивања и њиховог непосредног укључивања у међународне од- 
носе. То се посебно огледа у праву представљања и закључивања 
међународних уговора. Наиме, Уставом из 1974. године уведена је не- 
посредна надлежност република и покрајина у процесу закључивања 
међународних уговора на тај начин што је од њихове сагласности за- 
висило да ли ће неки уговор бити склопљен или не. То је јединствен 
случај у пракси федералних држава. Стојановић је с правом указао 
на опасност оваквог решења које је, уосталом било један од катали- 
затора дезинтеграције бивше СФРЈ. 


Монографија Сила и моћ у међународним односима (1982) на 
неки начин заокружује систематску обраду феномена силе и моћи у 
међународним односима којим се Стојановић бавио од самих поче- 
така свог научног рада. Квалитет његовог приступа огледа се у томе 
што настоји да силу и моћ објасни у друштвеном контексту историје, 
побијајући тако раширена теоријска одређења која силу везују за 
природу човека и друштва, вечите и судбинске пратиоце историје. 
У том смислу, професор Стојановић раздваја појмове друштвене и 
политичке моћи. Налази да је друштвена моћ иманентна човеку јер 
садржи у себи способност стварања, а политичка моћ, поред спо- 
собности стварања, обухвата и способност разарања. То прерастање 
друштвене у политичку моћ, он објашњава појавом неједнакости 
између људи и друштава. Неједнакост је, према његовом мишљењу, 

историјски настао однос те, према томе, и политичка моћ је само 
историјска категорија, а не категорија иманентна човеку и друштву. 


Фундаментално питање, које је одувек заокупљало умове 
окренуте идеји уређене и праведне међународне заједнице, је како 
искључити силу из међународних односа. С обзиром на став по коме 
се сила јавља услед неједнакости између територијалних друштава, 
Стојановић сматра да ће сила нестати када територијално одређење 
човека и друштва буде превазиђено. Овај закључак је релевантан 
само у односу на силу која је историјски до сада позната али He и 
на односе који би настали након детериторијализације људских дру- 
штава. 


У фокусу његовог научног интересовања нашла је своје место 
и спољна политика Европске уније. Монографија Спољна политика 
Европске уније (1978), за коју Стојановић каже у претходним напо- 
менама да је уџбеничког карактера, настала је на основу предавања 
које је држао на специјалистичком курсу последипломских студија 
из Европског права на Правном факултету Универзитета у Београ- 
ду у школској 1997/98. години. Монографија има два дела. Први је 
посвећен еволуцији интеграције Западне Европе после Другог свет- 
ског рата у контексту глобалних међународних политичких одно- 
са. Други део тиче се стварања и функционисања Европске уније и 
анализе агенде 2000. Он у закључку наводи да је транзиција Цен- 
тралне и Источне Европе у политичке и економске системе компа- 
тибилне са системима у Европској унији сложен процес. Подразу- 
мева промене у широком луку, од јачања демократије и грађанског 
друштва, преко здравих макроекономских политика, приватизације и 
преструктуирање индустрије, до правних и институционалних про- 
мена, те либерализације трговине. Основна одговорност у овом про- 
цесу лежи на самим државама које су декларисале политичку намеру 
да се укључе у Европску унију. Подршка институција Уније, догово- 
рена стратегијом у Есену, само је додатна подршка. Уз анализу аген- 
де 2000, он даје и преглед стања у појединим државама Централне и 
Источне Европе. 


Располагао је и завидним организаторским способностима. Ис- 
казао их је, можда, на најбољи начин делујући као заступник Србије 
у спору између Босне и Херцеговине и Србије пред Међународним 
судом правде. 


У сећању ми је остала слика о узбуђењу које га је обузело 
при уласку у Велику судницу светског Суда. Узбуђење због тежи- 
не и деликатности изазова који је стајао пред њим, као заступником 
Србије. Узбуђење је нестало је када је зналачки и компетентно почео 
с излагањем о историјском контексту сукоба у Босни и Херцегови- 
ни, које је послужило као оквир за елаборацију правних аргумена- 

та заступничког тима током усмене расправе у целини. Заступнич- 
ки тим Србије је наступао као складна целина иако састављен, на 
једној страни, од младих правника од којих је већина први пут кро- 
чила у Велику судницу светског Суда и, на другој страни, корифеја 
међународног права и међународне адвокатуре попут професора Јана 
Браунлија. 

Истовремено с функцијом заступника Србије у споровима пред 
Међународним судом правде, обављао је и дужност шефа дипломат- 
ске мисије Србије у Хагу. И то у периоду када је посао шефа мисије, 
сам по себи био деликатан задатак, постао деликатнији, јер је поред 
стандардних дипломатских активности у билатералној равни, под- 
разумевао и активности које су се тицале Трибунала у Хагу. 


Професор Стојановић је оставио дубок траг и у друштвеном 
животу Факултета. Својом непосредношћу, дружељубивошћу и отво- 
реношћу пленио је срца студената и чланова колектива. Живео је пу- 
ним плућима, окренут како науци, тако и животним радостима које 
су га испуњавале. 


Његов одлазак можда најбоље илуструје бруталну и немилос- 
рдну моћ смрти. Животна снага и енергија које су га дуго красиле и 
чиниле саму супстанцу његовог бића, изчилеле су у кратком времену 
пред насртајем болести. 


Својим научним радом, посебно пионирским доприносом у 
развоју науке о међународним односима, обезбедио је истакнуто ме- 
сто у српској науци на понос своје породице и драгоцену корист и 
инспирацију долазећим научним посленицима. 

Др Милена Полојац“ 


ОБРАД СТАНОЈЕВИЋ 
(1934 2011) 


Када ми је указана част да говорим о радовима професо- 
ра Обрада Станојевића, осетила сам огроман терет одговорности. 
Било ми је нешто лакше када сам схватила да је то почетак новог 
дружења у којем тек треба проучити и сагледати један несвакидашње 
богат живот и дело. Није ни приближно могуће набројати све тек- 
стове у којима се Обрад Станојевић појављује као аутор, коаутор, 
приређивач, уредник, рецензент, преводилац, редактор превода. Зато 
нека ово подсећање на његово дело буде само скица будуће студије 
која треба да целовитије представи духовно богатство које је оставио 
за собом. 


Велика и важна тема, зајам и камата, прва је која је обележила 
његов рад. У својој докторској дисертацији коју је одбранио 1964. 
године, он је пред себе поставио готово немогућ циљ: дати син- 
тетички преглед еволуције зајма као посла облигационог права од 
најстаријих облика до савремених и то не само са становишта права, 
него и из угла економије, социологије и етике. Зајам је приказан кроз 
векове, у свим својим продуктивним и непродуктивним облицима 
од нексума, eranos зајмова грчког права, mutui datio римског права, 
kasap tapputim вавилонског права, fenus паипсит-а, пакта мохатре, 
све до савременог права. Па ипак, та књига је све само не сувопар- 
на догматска расправа о тешким правним питањима. То је сликовит 
и живописан приказ античког, средњовековног и модерног друшт- 
ва и економије, приказ идеја и доктрина о зајму и каматама. За све 
ово аутор је добио признање у домаћој науци, а посебно за научни 
допринос у објашњењу порекла зајма с каматама, за ново тумачење 
римског нексума и његовог порекла и за улогу зајма у време рађања 
капиталистичког друштва у Европи. 


Аутор је ванредни професор Правног факултета Универзитета у Београду. 

Овај несвакидашњи приступ и невероватна храброст младог 
докторанда ускоро је добила признање и на међународном пла- 
ну. Књига Зајам у историји права је 1968. године добила бронзану 
медаљу на Међународном конкурсу који носи име великана романи- 
стике Аранђа Руиза. Низ чланака који су настали на темељу тезе и 
њене касније дораде објављени су у најпрестижнијим романистичким 
часописима као и публикацијама посвећеним великанима романи- 
стике попут Волтере, Аранђа Руиза и Гварина. Један од тих чланака, 
објављен на француском језику 1969. године у престижном романи- 
стичком часопису Labeo, односи се на mutui datio римског класичног 
права. Ту је Станојевић изнео своје виђење о квазиконтрактном по- 
реклу мутуума и објаснио како је неформални зајам добио заштиту у 
оквиру кондикција. Насупрот доминантном схватању, за њега je datio 
централни елемент посла, а консензус има споредну улогу, чиме се 
зајам своди у основи на неформални пренос својине – fraditio. На тај 
начин он је објаснио специфична правила о непосредном заступању 
код неформалног зајма. Ова његова разматрања уважава незаобилаз- 
ни ауторитет данашњице Рајнхард Цимерман, који у својој књизи The 
Law of Obligations, својеврсној Библији облигационог права, како 3a 
правне историчаре тако и за правне позитивисте, наводи чланак O6- 
рада Станојевића као релевантну литературу. 


Свакако да би и многе друге идеје о зајму и камати имале 
утицаја на међународну научну јавност да је цела књига преведена 
на италијански, за шта је имао прилику, али ју је пропустио, јер није 
имао новца да плати превод, а сматрао је да његов италијански није 
довољно добар да то учини сам. Због тога му је било жао до краја 
живота. Жао је и нама. 


Друга велика тема која ће постати трајно подручје његовог 
интересовања и по којем га познају и они који нису правници је Гај, 
Gaius noster. Године и деценије провео је истражујући његов заго- 
нетни идентитет, живот и дело, бранио га у књигама, чланцима, на 
међународним конгресима, као да му је какав близак рођак или до- 
бар пријатељ, због њега се научно сукобљавао са колегама. 


Како је почела ова веза с Гајем најбоље објашњава сам аутор 
у предговору најновијег издања монографије о Гају која је изашла 
прошле, 2010. године, у издању Завода за уџбенике: „Пре четири 
деценије, када сам докторирао и после пет година чекања изабран 
за доцента, размишљајући о томе чему бих убудуће могао да посве- 
тим пажњу у најстаријој правној науци, где готово да нема питања 
иза кога не стоји обимна литература, одлучио сам да то буде превод 
Гајевих Институција. Припремајући се за овај превод, почео сам да 
читам богату литературу о Гају и његовом уџбенику. Стекао сам ути- 
сак да је у њој писац Институција погрешно схваћен и потцењен. 

Тај утисак се само продубљивао како сам више улазио у сва питања 
везана за аутора Институција и у тумачења која су давали послени- 
ци римског права. Тако је оно што је замишљено као предговор пре- 
воду Институција нарасло до обима монографије“. 


Ова монографија под називом Gaius noster — прилог историји 
римске правне науке, изашла је 1976. године. Након низа саопштења 
посвећених Гају и његовом делу на конгресима Друштва за историју 
античких права (скраћено S7HDA) и на темељу француског резимеа 
књиге, холандски професор Ханс Анкум је сматрао да ово дело тре- 
ба учинити доступном ширем кругу читалаца. Тако је монографија 
о Гају, коју је професор Станојевић прерадио и допунио новом реле- 
вантном литературом, објављена на француском језику у Амстерда- 
My 1989. године, под називом Gaius noster — plaidoyer pour Gaius. Ни 
овде није престало интересовање за Гаја, a последњи у низу чланака, 
посвећен Хансу Анкуму, под називом Gaius and Pomponius објављен 
1997. године у Међународној ревији за античка права, представља 
оштру критику ставова Дејвида Пагзлија, с којим је упркос научном 
неслагању остао близак пријатељ. 


Тако је професор Обрад Станојевић за свога живота изградио 
споменик Гају, скромном, једноставном и генијалном професору 
права. А својим лепим и елегантним преводом Гајевих Институција 
омогућио да тај драгоцени правни бисер, књига која је подарила пра- 
ву непревазиђену троделну систематизацију, постане доступна нашој 
јавности. 


Остаје само толико времена да се у овој прилици наброји све 
остало: 


Низ чланака, објављиваних од 1961. године до ове 2011. годи- 
не, у којима се бавио најразличитијим темама, тешко се могу уврсти- 
ти у било какве строге категорије, баш као што се и личност Обрада 
Станојевића не може укалупити у познате клишее. Уџбеници и при- 
ручници из разних подручја, одримског права, правне историје, латин- 
ског језика, реторике, упоредног права, при чему уџбенику римског 
права, који је доживео 33 издања и био преведен на руски и албански 
језик, припада посебно место. Пионирски допринос изучавању пре- 
цедентног права у виду два чланка и краћег необјављеног уџбеника 
у виду скрипта. Његова драгоцена и упечатљива међународна ак- 
тивност којом је отворио пут у међународне кругове свим својим 
млађим сарадницима. Његов рад на Српској енциклопедији, који му 
је причињао посебно задовољство. Мислећи на професора Обрада 
Станојевића, с извесном дозом сете и слутње, купила сам на Сајму 
књига две изашле књиге Српске енциклопедије и резервни примерак 
новог издања Гајевих Институција, да се нађу за сваки случај. 

Драги професоре, поштовали смо вас због свега што сте pa- 
дили и урадили, дивили смо се вашој енергији, вољи и љубави за 
живот, уживали у вашем непоновљивом шарму и духовитости, во- 
лели Вас јер сте били једноставан и добар човек. Почивајте у миру 
и хвала Вам на свему. 

Др Олга Цвејић Јанчић“ 


У ПАРИЗУ ОСНОВАН ЕВРОПСКИ ПРАВНИ ИНСТИТУТ 


У правничкој јавности ће 1. јун 2011. године вероватно остати 
упамћен по једном важном и, могло би се рећи, историјском догађају. 
Наиме, тога дана је у Паризу одржан Оснивачки конгрес Европског 
правног института (The European Law Institute — ELI), и то на две 
сесије одржане на Универзитету Panthéon Assas (Université Paris II — 
Panthéon-Assas) — преподневна сесија и на Сорбони (Université Paris 
1 Panthéon-Sorbonne) – завршна, послеподневна сесија. 


На оснивачком конгресу Европског правног института, на коме 
је, по позиву, учествовало преко 400 правника из свих области права 
(с универзитета, судије, нотари, адвокати и представници из других 
професионалних правних организација) из целе Европе (међу којима 
је била и потписница ових редова), испољена је снажна подршка 
оснивању једног таквог института. Међу говорницима на конгресу 
су, поред најугледнијих универзитетских професора с елитних ев- 
ропских универзита, били и представници Европске комисије, међу 
којима и Мартин Селмејр (Martin Selmayr) — потпредседник EK, за- 
тим представници Европског парламента Дајана Волис (Diana Wallis) 
— потпредседница ЕП, представник Европског суда правде Василиос 
Скурис (Vassilios Skouris) – председник ЕСП, представник Европског 
суда за људска права Кристос Розакис (Christos Rozakis) — бивши 
потпредседник ЕСЉП, представник Међународне академије за упо- 
редно право проф. др Џорџ Берман (George Bermann) — њен пред- 
седник, Мах Planck Instituta проф. др Рајнхард Цимерман (Reinhard 
Zimmermann) — његов директор, као и многобројни правни експерти 
из других професионалних институција и организација. 


У Манифесту ELI се истиче да je то независна, непрофит- 
на организација која је установљена ради иницирања, вођења и 
олакшавања истраживања, припремања препорука и обезбеђења 


Аутор је редовни професор Правног факултета Универзитета у Новом 
Саду и члан Европског правног института. 

практичног саветовања (водича) у области европског правног развоја. 
Градећи на богатству разноврсних правних традиција, његова мисија 
је трагање за бољим правом у Европи и тежња за унапређењем ев- 
ропских правних интеграција. Својим напорима ELI ће настојати да 
допринесе формирању много снажније Европске правне заједнице, 
интегришући достигнућа различитих правних култура, подржавајући 
вредности упоредних знања и прихватајући истинску паневропску 
перспективу. Као такав, његов рад обухвата све гране права, тј. како 
материјално и процесно, тако и приватно и јавно. 


Основни задаци Европског правног института би били: 


1. да оцењује и стимулише развој права Европске уније, правне 
политике и праксе, а посебно да даје предлоге за даљи развој acquis 
communautaire-a и за унапређење примене прописа Европске уније 
од стране држава чланица; 


2. да идентификује и анализира правни развој у областима које 
су у компетенцији држава чланица које су релевантне на нивоу Ев- 
ропске уније; 

3. да проучава приступ Европске уније у погледу међународног 
права и унапреди улогу коју би право ЕУ могло глобално да има; 


4. да води и олакшава паневропска истраживања, посебно 
да припрема, оцењује и побољшава принципе и правила која су 
заједничка за европски правни систем; 


5. да обезбеди форум за дискусију и сарадњу правника без o6- 
зира на њихову професију или занимање, између осталог, универзи- 
тетских професора, судија, адвоката и других правних професиона- 
лаца који показују активан интерес за европски правни развој и да 
заједно представе широк распон правних традиција. 


Европски правни институт делује по сопственој иницијативи 
али је на располагању и другим институцијама које су ангажоване 
на развоју права у Европи, било на међународном или националном 
нивоу. Пошто његова перспектива није ограничена на европско иску- 
ство, ELI је отворен за сарадњу ca ваневропским или међународним 
организацијама, као што је Амерички правни институт (ALI) или 
UNIDROIT. 


Европски правни институт je посвећен принципима свеобух- 
ватног и колаборативног рада, настојећи да премости често запажен 
јаз између различитих правних култура, између јавног и приватног 
права, као и између науке и праксе. Ради унапређења те ангажова- 
ности ELI настоји да укључи широк спектар личности, одражавајући 
богатство правних традиција, правних дисциплина и стручних 
оквира који се могу наћи широм Европе. EL/ је исто тако отворен 
за примену разних методолошких приступа и претресање погледа и 

перспектива што је могуће ширег аудиторијума оних који деле исту 
визију. 

Савет Европског правног института је једногласно донео од- 
луку да седиште Секретаријата Европског правног института буде 
у Бечу. Иначе, према правилима Института, заинтересовани су мог- 
ли да поднесу понуде и изложе своје услове у вези са седиштем 
Секретаријата. На јавном тендеру су поднете три понуде, и то од 
стране Европског универзитетског института из Фиренце, Великог 
Војводства Луксембурга и Универзитета из Беча. Као што је помену- 
то, ова трећа понуда је прихваћена. 


За првог председника Европског правног института изабран 
је сер Френсис Џејкобс (Francis Jacobs), професор Лондонског кра- 
љевског колеџа (King’s College London) и бивши високи службеник 
Европског суда правде. 


Редовни чланови Извршног одбора ELI су Бенедикт Фо- 
варк Косон (Bénédicte Fauvarque-Cosson), професорка Универзите- 
та Pantheon-Assas, која је истовремено и потпредседник ELI, затим 
Кристијан Вендехорст (Christiane Wendehorst), професорка Правног 
факултета у Бечу као благајник, Снежана Ботушарова (Snezhana 
Botusharova), судија Уставног суда Косова, Фабрицио Кафађи 
(Fabrizio Cafaggi), професор Европског правног института из Фи- 
ренце и Јохан Гернанд (Johan Gernandt), виши саветник адвокатске 
канцеларије Vinge из Штокхолма. 

ФАКУЛТЕТСКА ХРОНИКА 


ИЗБОРИ НАСТАВНИКА И САРАДНИКА ПРАВНОГ 
ФАКУЛТЕТА У БЕОГРАДУ У 2011. ГОДИНИ 


Веће научних области правно-економских наука Универзитета 
у Београду на седници од 8. фебруара 2011. године, на предлог Из- 
борног већа Правног факултета Универзитета у Београду од 6. де- 
цембра 2010. године, донело је одлуку о избору: 


др ВЛАДАНА ПЕТРОВА, доцента, у звање и на радно место 
ванредног професора 3a Уставноправну ужу научну област — пред- 
мете Уставно право и Парламентарно право; 


др ВЛАДИМИРА ВУЛЕТИЋА, асистента, у звање и на радно 
место доцента за ужу научну област Правна историја – предмет Рим- 
ско право; 


др БРАНКА РАДУЛОВИЋА, асистента, у звање доцента за ужу 
научну област Економска анализа права — предмет Основи економије; 


Изборно веће Правног факултета Универзитета у Београду на 
седници од 28. фебруара 2011. године, донело је одлуку о избору: 


мр ЉУБИНКЕ КОВАЧЕВИЋ, асистента, поново у звање и на 
радно место асистента за Радноправну ужу научну област – предмет 
Радно и социјално право; 


мр ДАНИЛА ВУКОВИЋА, асистента, поново у звање аси- 
стента 3a ужу научну област Социологија права — предмет Основи 
социологије и социологија права; 


Сенат Универзитета у Београду на седници од 16. марта 2011. 
године, на предлог Изборног већа Правног факултета Универзитета 
у Београду од 6. децембра 2010. године, донео је одлуку о избору др 
ОЛИВЕРЕ ВУЧИЋ, ванредног професора, у звање и на радно место 
редовног професора за Уставноправну ужу научну област – предмет 
Уставно право. 

Изборно веће Правног факултета Универзитета у Београду на 
седници од 28. марта 2011. године, донело је одлуку о избору: 


мр МИРЈАНЕ РАДОВИЋ, асистента, поново у звање асистента 
за Пословноправну ужу научну област – предмете Трговинско право 
и Саобраћајно право; 


Веће научних области правно-економских наука Универзитета 
у Београду на седници од 29. марта 2011. године, на предлог Избор- 
ног већа Правног факултета Универзитета у Београду од 28. фебруа- 
ра 2011. године, донело је одлуку о избору: 


др МАРКА СТАНКОВИЋА, асистента, у звање доцента за 
Уставноправну ужу научну област – предмет Уставно право; 


Веће научних области правно-економских наука Универзитета 
у Београду на седници од 12. јула 2011. године, на предлог Изборног 
већа Правног факултета Универзитета у Београду од 27. јуна 2011. 
године, донело је одлуку о избору: 


др НАТАШЕ ПЕТРОВИЋ-ТОМИЋ, асистента, у звање и на 
радно место доцента за Пословноправну ужу научну област — пред- 
мет Право осигурања; 


Изборно веће Правног факултета Универзитета у Београду на 
седници од 27. јуна 2011. године, донело је одлуку о избору: 


УРОША ЖИВКОВИЋА, дипломираног правника, у звање и на 
радно место сарадника у настави за Међународноприватну ужу на- 
учну област – предмете Међународно приватно право и Арбитражно 
право; 

Изборно веће Правног факултета Универзитета у Београду на 
седници од 3. октобра 2011. године, донело је одлуку о избору: 

ИВАНЕ МАРКОВИЋ, мастера из уже научне области Кривич- 
но право, у звање асистента за ужу научну област Кривично право 
— предмет Кривично право; 

МИЛОША ЈОВАНОВИЋА, мастера права, у звање асистента 
3a Међународноправну ужу научну област — предмете Увод у право 
европских интеграција и Међународни односи; 

Наставно-научно веће Правног факултета Универзитета у Бе- 
ограду на седници од 3. октобра 2011. године, донело је одлуку о 
продужењу ангажовања 

ФИЛИПУ БОЈИЋУ, сараднику у настави, за период од 1. окто- 
бра 2011. до 30. септембра 2012. године. 

Изборно веће Правног факултета Универзитета у Београду на 
седници од 7. новембра 2011. године, донело је одлуку о избору: 

КАТАРИНЕ ДОЛОВИЋ, мастера из Грађанскоправне уже на- 
учне области, у звање асистента за Грађанскоправну ужу научну об- 
ласт – предмет Грађанско право – општи део и Стварно право; 


БРАНКЕ БАБОВИЋ дипломираног правника, у звање и на рад- 
но место сарадника у настави за Грађанскоправну ужу научну област 
— предмет Грађанско процесно право; 

СНЕЖАНЕ ДАБИЋ, дипломираног правника, у звање и на 
радно место сарадника у настави за Грађанскоправну ужу научну o6- 
ласт – предмет Грађанско право – општи део и Стварно право; 


Изборно веће Правног факултета Универзитета у Београду на 
седници од 26. децембра 2011. године, донело је одлуку о избору: 

САЊЕ ГЛИГИЋ, мастера из уже научне области Правна 
историја, у звање асистента за ужу научну област Правна историја — 
предмет Упоредна правна традиција; 

ДАЛИБОРА ЂУКИЋА, мастера из уже научне области Правна 
историја, у звање асистента за уже научне области Теорија права и 
државе и Правна историја – предмет Црквено право. 


ДОКТОРСКЕ ДИСЕРТАЦИЈЕ ОДБРАЊЕНЕ 
2011. ГОДИНЕ 


1. Мр Наташа Петровић-Томић, „Осигурање од одговорности 
директора и чланова управног одбора акционарског друштва“, док- 
торирала 7. фебруара 2011. године; 


2. Мр Мијат Јоцовић, „Правни аспекти забране коришћења 
повлашћених информација на тржишту вредносних папира“, док- 
торирао 21. марта 2011. године; 


3. Мр Самир Аличић, „Класично значење речи датпит (ште- 
та) у поглављу Дигеста ad legem Адитат (9.2)“, докторирао 23. map- 
та 2011. године; 


4. Мр Ана Кнежевић Бојовић, „Слобода оснивања привредних 
друштава у праву Европске уније“, докторирала 29. марта 2011. го- 
дине; 


5. Мр Зоран Миливојевић, „Питање субјективитета Интерпар- 
ламентарне уније у међународном праву“, докторирао 21. априла 
2011. године; 


6. Мр Зорица Вукашиновић Радојичић, „Европски стандарди 
правног положаја државних службеника“, докторирала 20. јуна 2011. 
године; 

7. Мр Владимир Врачарић, „Међународно регулисање сукоба 
интереса у инвестиционом банкарству“, докторирао 20. септембра 
2011. године; 


8. Мр Милош Вукчевић, „Заштита субјективних права приват- 
них лица пред Судом правде Европске уније“, докторирао 28. сеп- 
тембра 2011. године; 


9. Мр Јасна Чошабић, „Утицај јуриспруденције Европског суда 
за људска права на правне системе држава са посебним освртом на 
Босну и Херцеговину“, докторирала 11. октобра 2011. године; 

10. Мр Мирјана Радовић, „Банкарски посао депозита хартија 
од вредности“, докторирала 20. октобра 2011. године; 

11. Мр Бојан Урдаревић, „Утицај глобализације на међународне 
радноправне стандарде“, докторирао 21. октобра 2011. године; 

12. Мр Љубинка Ковачевић, „Правна субординација у радном 
односу и њене границе“, докторирала 24. октобра 2011. године; 


13. Мр Саша Крстић, „Буџет као инструмент управљања 
јединицом локалне самоуправе“, докторирао 26. октобра 2011. годи- 
не; 

14. Мр Дејан Павловић, „Примена међународног права у 
унутрашњем правном поретку“, докторирао 23. децембра 2011. го- 
дине. 


МАГИСТАРСКЕ ТЕЗЕ ОДБРАЊЕНЕ 2011. ГОДИНЕ 


1. Емилија Мандић, „Исправе комбинованог превоза робе“, од- 
бранила 7. фебруара 2011. године; 

2. Јелена Драговић, „Правно-економска анализа пробоја прав- 
не личности“, одбранила 21. марта 2011. године; 

3. Здравко Грујић, „Кривичне санкције у међународном кри- 
вичном праву“, одбранио 22. марта 2011. године; 

4. Јосип Чувардић, „Кауза код доброчиних уговора“, одбранио 
29. марта 2011. године; 

5. Михајло Живковић, „Поступак остваривања раскида угово- 
ра због неизвршења“, одбранио 16. јуна 2011. године; 

6. Невена Јанковић, „Положај оштећеног као могућег тужиоца 
у кривичном поступку у Републици Србији“, одбранила 19. септем- 
бра 2011. године; 

7. Бошко Вуковић, „Проблеми покретања стечајног поступка“, 
одбранио 18. октобра 2011. године; 

8. Драгољуб Новаковић, „Правни режим удела друштва с огра- 
ниченом одговорношћу“, одбранио 20. октобра 2011. године; 


9. Александра Вуковић, „Правни аспекти спречавања злостав- 
љања на раду у Босни и Херцеговини“, одбранила 21. октобра 2011. 
године; 


10. Зорана Шарац, „Жртве трговине људима — мере процесне 
заштите“, одбранила 5. децембра 2011. године; 


11. Андријана Новаковић, ,,ADR (Alternative Dispute Resolutions) 
наспрам судског решавања трговачких спорова — предности и мане“, 
одбранила 27. децембра 2011. године. 

VIIVTCTBO 3A AVTOPE 


Текстови по правилу He треба да буду дужи од једног табака, 
куцани ћирилицом. Изузетно, максимални обим текстова је 1,5 та- 
бак. Један табак износи 16 страна од 28 редова са 66 знакова у реду, 
односно 28.800 знакова, фонт Times New Roman 12. 


У горњем левом углу наводи се академска титула, име и пре- 
зиме аутора, а у фусноти установа у којој је аутор запослен или друга 
афилијација, звање и електронска адреса. 


Текст намењен за рубрику „Чланци“ мора да на почетку садржи 
резиме с основним налазима рада, обима до 20 редова (апстракт) и 
до пет кључних речи, a на крају резиме (summary) истог обима и 
исти број кључних речи на енглеском језику. Цео рад, укључујући и 
резиме на страном језику, подлежу стручној лектури. 


Наслов рада се пише на средини, великим словима – верзалом 
(фонт 14). Поднаслови се пишу на средини, великим словима (фонт 
12) и нумеришу се арапским бројевима. Уколико поднаслов садржи 
више целина, оне са такође означавају арапским бројевима, и то: 1.1. 
— курентом, тј. малим обичним словима (фонт 12), 1.1.1. — малим 
италик словима (фонт 12), итд. са мањим фонтом. 


Радови се предају у штампаном и електронском облику. 


Редакција задржава право да прилагођава рад општим прави- 
лима уређивања часописа и стандарду српског језика. 


ПРАВИЛА ЦИТИРАЊА 


1. Књиге се наводе на следећи начин: прво слово имена (после 
чега следи тачка) и презиме аутора, назив курзивом, место издања 
курентом — обично, година издања. Само приликом првог цитирања 
наводи се пуно име аутора. 

Ако се наводи и број стране, он се пише без икаквих додатака 
(попут crp., p., pp., ff., dd. и слично). После места издања не ставља 
се зарез. 

Уколико се наводи и издавач, пише се курентом – обично, пре 
места издања. 


Навођење назива издавача није обавезно, али је пожељно. 
Пример: М. Петровић, Наука о финансијама, Савремена администрација, 
Београд 1994, 35. 

Уколико књига има више издања, може се навести број издања 
y суперскрипту (нпр. 19943). 

Уколико се упућује на фусноту, после броја стране пише се 
скраћеница „фн.“. 

Пример: М. Петровић, Наука о финансијама, Београд 1994, 35 фн. 3. 

Уколико се у књизи помиње више места где је издата, наводе 
се прва два раздвојена цртом. 


Пример: S. Boshammer, Gruppen, Rechte, Gerechtigkeit, Walter de Gruyter, 
Berlin — New York 2003, 34—38. 


2. Чланци ce наводе Ha следећи начин: прво слово имена (ca 
тачком) и презиме аутора, назив чланка курентом – обично под на- 
водницама, назив часописа (новина или друге периодике) курзивом, 
број и годиште, број стране без икаквих додатака (као и код цитирања 
књига). Само приликом првог цитирања наводи се пуно име аутора. 

Уколико је назив часописа дуг, приликом првог цитирања у 


загради се наводи скраћеница под којом ће се периодика надаље 
појављивати. 


Пример: М. Петровић, „Ефекти посредног опорезивања“, Анали Правног 
факултета у Београду (Анали ПФБ) 3/1995, 65. 


3. Уколико постоји више аутора књиге или чланка (до три), 
раздвајају се зарезом. 

Пример: М. Петровић, М. Поповић, В. Илић, 

Уколико се цитира књига или чланак са више од три ауто- 
ра, наводи се прво слово имена и презиме само првог од њих, уз 
додавање скраћенице речи ef alia (et al.) курзивом. Само приликом 
првог цитирања наводи се пуно име аутора. 

Пример: M. Петровић et al., 


4. Уколико се у раду цитира само један текст одређеног ауто- 
ра, код поновљеног цитирања тог текста, после првог слова имена и 

презимена аутора, следи само број стране и тачка (без додатака ор. 
Cif., нав. дело и сл.). 


Пример: М. Петровић, 53. 


Уколико се цитира више радова истог аутора, било књига или 
чланака, а пошто је први пут назив сваког рада наведен у пуном 06- 
лику, после првог слова имена и презимена аутора, ставља се у за- 
гради година издања књиге или чланка. Уколико исте године аутор 
има више објављених радова који се цитирају, уз годину се додају 
латинична слова а, b, с, d, итд., после чега следи само број стране. 


Пример: М. Петровић (1995а), 67. 


5. Уколико се цитира текст са више страна које су тачно 
одређене, оне се раздвајају цртицом, после чега следи тачка. Уколи- 
ко се цитира више страна које се не одређују тачно, после броја који 
означава прву страну наводи се „и даље“ с тачком на крају. 

Пример: М. Петровић, 53–67. 
Пример: М. Петровић (1995а), 53 и даље. 


6. Уколико се цитира податак с исте стране из истог дела као у 
претходној фусноти, користи се латинична скраћеница 3a ibidem у кур- 
зиву, с тачком на крају (без навођења презимена и имена аутора). 


Пример: Ibid. 
Уколико се цитира податак из истог дела као у претходној фус- 


ноти, али с различите стране, користи се латинична скраћеница ibid, 
наводи се одговарајућа страна и ставља тачка на крају. 
Пример: Ibid., 69. 

Када ce цитира чланак у зборнику радова на енглеском или дру- 
гом страном језику, после назива зборника који је писан италиком, у 
загради се наводе имена уредника. Уколико их је више ставља се на- 
знака „ед5.“ пре њихових имена, а ако је само један уредник, назнака 
пре његовог имена је „ед.“, односно одговарајућа скраћеница у дру- 
гом језику (нпр. у немачком ,,Hrsg.“). Када се цитира чланак y 360p- 
нику радова на српском или другом језику овог говорног подручја, 
после назива зборника који је писан италиком, у загради се наводи 
име или имена уредника са назнаком „ур.“ пре имена. 
Пример: A. Buchanan, ,,Liberalism and Group Rights“, Essays in Honour of 


Joel Feinberg (eds. J. L. Coleman, A. Buchanan), Cambridge University Press, 
Cambridge 1994, 1-15. 


7. Прописи ce наводе пуним називом y куренту — обично, по- 


том се курзивом наводи гласило у коме је пропис објављен, а после 
зареза број и година објављивања, поново у куренту – обично. 

Уколико ће се поменути закон цитирати и касније, приликом 
првог помињања после црте наводи се скраћеница под којом ће се 
пропис даље појављивати. 

Пример: Закон о облигационим односима – 300, Службени лист СФРЈ, 
бр. 29/78 или Закон о извршном поступку – ЗИП, Службени гласник РС, 
бр. 125/04. 

Уколико је пропис измењиван и допуњаван, наводе се сукце- 

сивно бројеви и године објављивања измена и допуна. 


Пример: Закон о основама система васпитања и образовања, Службени 
гласник РС, бр. 62/03, 64/03, 58/04 и 62/04. 


8. Члан, став и тачка прописа означава се скраћеницама чл., CT. 
и тач., а иза последњег броја се не ставља тачка. 


Пример: чл. 5, ст. 2, тач. 3 или чл. 5, 6, 9 и 10 или чл. 4–12, итд. 


9. Навођење судских одлука треба да садржи што потпуније 
податке (врста и број одлуке, датум када је донесена, публикација у 
којој је евентуално објављена). 


10. Латинске и друге стране речи, интернет адресе и сл. се 
пишу курзивом. 


11. Цитирање текстова с интернета треба да садржи назив ци- 
тираног текста, адресу интернет странице исписану курзивом и датум 
приступа страници. 

Пример: European Commission for Democracy through Law, Opinion on the 


Constitution of Serbia, http://www.venice.coe.int/docs/2007/CDL AD(2007)004 e. 
asp, 24. Maj 2007. 


12. Инострана имена ce транскрибују на ћирилици на српском 
језику како се изговарају, а приликом првог помињања у тексту 
њихово презиме се наводи у загради у изворном облику на страном 
језику курзивом, нпр. Годме (Gaudemet). 


13. За „видети“ користи се скраћеница „Вид.“, а за „упореди- 
ти“ се користи скраћеница „Упор.“ 

